Divinum officium

Rubrics 1960 - 1960

Latin

02-01-2026 – 02-28-2026

https://www.divinumofficium.com

Dominica in Septuagesima
II. classis

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Proprio de Tempore}

Ant. Præoccupémus fáciem Dómini: * Et in psalmis iubilémus ei.

Ant. Præoccupémus fáciem Dómini: * Et in psalmis iubilémus ei.

Veníte, exsultémus Dómino, iubilémus Deo, salutári nostro:

Ant. Præoccupémus fáciem Dómini: * Et in psalmis iubilémus ei.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Et in psalmis iubilémus ei.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Præoccupémus fáciem Dómini: * Et in psalmis iubilémus ei.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Et in psalmis iubilémus ei.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Præoccupémus fáciem Dómini: * Et in psalmis iubilémus ei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Et in psalmis iubilémus ei.

Ant. Præoccupémus fáciem Dómini: * Et in psalmis iubilémus ei.

Hymnus {ex Psalterio secundum tempora}

Primo die, quo Trínitas

Beáta mundum cóndidit,

Vel quo resúrgens Cónditor

Nos, morte victa, líberat:

Pulsis procul torpóribus,

Surgámus omnes ócius,

Et nocte quærámus Deum,

Prophéta sicut prǽcipit:

Nostras preces ut áudiat

Suámque dextram pórrigat,

Et expiátos sórdibus

Reddat polórum sédibus:

Ut, quique sacratíssimo

Huius diéi témpore

Horis quiétis psállimus,

Donis beátis múneret.

Iam nunc, patérna cláritas,

Te postulámus áffatim:

Absint faces libídinis,

Et omnis actus nóxius.

Ne fœda sit, vel lúbrica

Compágo nostri córporis,

Ob cuius ignes ígnibus

Avérnus urat ácrius.

Mundi Redémptor, quǽsumus,

Tu probra nostra díluas;

Nobísque largus cómmoda

Vitæ perénnis cónferas.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Beátus vir * qui in lege Dómini meditátur.

Psalmus 1 [1]

1:1 Beátus vir, qui non ábiit in consílio impiórum, † et in via peccatórum non stetit, * et in cáthedra pestiléntiæ non sedit:

1:2 Sed in lege Dómini volúntas eius, * et in lege eius meditábitur die ac nocte.

1:3 Et erit tamquam lignum, quod plantátum est secus decúrsus aquárum, * quod fructum suum dabit in témpore suo:

1:3 Et fólium eius non défluet: * et ómnia quæcúmque fáciet, prosperabúntur.

1:4 Non sic ímpii, non sic: * sed tamquam pulvis, quem próicit ventus a fácie terræ.

1:5 Ídeo non resúrgent ímpii in iudício: * neque peccatóres in concílio iustórum.

1:6 Quóniam novit Dóminus viam iustórum: * et iter impiórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus vir qui in lege Dómini meditátur.

Ant. Servíte Dómino * in timóre, et exsultáte ei cum tremóre.

Psalmus 2 [2]

2:1 Quare fremuérunt gentes: * et pópuli meditáti sunt inánia?

2:2 Astitérunt reges terræ, et príncipes convenérunt in unum * advérsus Dóminum, et advérsus Christum eius.

2:3 Dirumpámus víncula eórum: * et proiciámus a nobis iugum ipsórum.

2:4 Qui hábitat in cælis, irridébit eos: * et Dóminus subsannábit eos.

2:5 Tunc loquétur ad eos in ira sua, * et in furóre suo conturbábit eos.

2:6 Ego autem constitútus sum Rex ab eo super Sion montem sanctum eius, * prǽdicans præcéptum eius.

2:7 Dóminus dixit ad me: * Fílius meus es tu, ego hódie génui te.

2:8 Póstula a me, et dabo tibi gentes hereditátem tuam, * et possessiónem tuam términos terræ.

2:9 Reges eos in virga férrea, * et tamquam vas fíguli confrínges eos.

2:10 Et nunc, reges, intellégite: * erudímini, qui iudicátis terram.

2:11 Servíte Dómino in timóre: * et exsultáte ei cum tremóre.

2:12 Apprehéndite disciplínam, nequándo irascátur Dóminus, * et pereátis de via iusta.

2:13 Cum exárserit in brevi ira eius: * beáti omnes qui confídunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Servíte Dómino in timóre, et exsultáte ei cum tremóre.

Ant. Exsúrge, * Dómine, salvum me fac, Deus meus.

Psalmus 3 [3]

3:2 Dómine, quid multiplicáti sunt qui tríbulant me? * multi insúrgunt advérsum me.

3:3 Multi dicunt ánimæ meæ: * Non est salus ipsi in Deo eius.

3:4 Tu autem, Dómine, suscéptor meus es, * glória mea, et exáltans caput meum.

3:5 Voce mea ad Dóminum clamávi: * et exaudívit me de monte sancto suo.

3:6 Ego dormívi, et soporátus sum: * et exsurréxi, quia Dóminus suscépit me.

3:7 Non timébo míllia pópuli circumdántis me: * exsúrge, Dómine, salvum me fac, Deus meus.

3:8 Quóniam tu percussísti omnes adversántes mihi sine causa: * dentes peccatórum contrivísti.

3:9 Dómini est salus: * et super pópulum tuum benedíctio tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, salvum me fac, Deus meus.

Ant. Quam admirábile * est nomen tuum, Dómine, in univérsa terra!

Psalmus 8 [4]

8:2 Dómine, Dóminus noster, * quam admirábile est nomen tuum in univérsa terra!

8:2 Quóniam eleváta est magnificéntia tua, * super cælos.

8:3 Ex ore infántium et lacténtium perfecísti laudem propter inimícos tuos, * ut déstruas inimícum et ultórem.

8:4 Quóniam vidébo cælos tuos, ópera digitórum tuórum: * lunam et stellas, quæ tu fundásti.

8:5 Quid est homo quod memor es eius? * aut fílius hóminis, quóniam vísitas eum?

8:6 Minuísti eum paulo minus ab Ángelis, † glória et honóre coronásti eum: * et constituísti eum super ópera mánuum tuárum.

8:8 Ómnia subiecísti sub pédibus eius, * oves et boves univérsas: ínsuper et pécora campi.

8:9 Vólucres cæli, et pisces maris, * qui perámbulant sémitas maris.

8:10 Dómine, Dóminus noster, * quam admirábile est nomen tuum in univérsa terra!

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam admirábile est nomen tuum, Dómine, in univérsa terra!

Ant. Sedísti super thronum * qui iúdicas iustítiam.

Psalmus 9(2-11) [5]

9:2 Confitébor tibi, Dómine, in toto corde meo: * narrábo ómnia mirabília tua.

9:3 Lætábor et exsultábo in te: * psallam nómini tuo, Altíssime.

9:4 In converténdo inimícum meum retrórsum: * infirmabúntur, et períbunt a fácie tua.

9:5 Quóniam fecísti iudícium meum et causam meam: * sedísti super thronum, qui iúdicas iustítiam.

9:6 Increpásti gentes, et périit ímpius: * nomen eórum delésti in ætérnum, et in sǽculum sǽculi.

9:7 Inimíci defecérunt frámeæ in finem: * et civitátes eórum destruxísti.

9:7 Périit memória eórum cum sónitu: * et Dóminus in ætérnum pérmanet.

9:8 Parávit in iudício thronum suum: * et ipse iudicábit orbem terræ in æquitáte, iudicábit pópulos in iustítia.

9:10 Et factus est Dóminus refúgium páuperi: * adiútor in opportunitátibus, in tribulatióne.

9:11 Et sperent in te qui novérunt nomen tuum: * quóniam non dereliquísti quæréntes te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sedísti super thronum qui iúdicas iustítiam.

Ant. Exsúrge, Dómine, * non præváleat homo.

Psalmus 9(12-21) [6]

9:12 Psállite Dómino, qui hábitat in Sion: * annuntiáte inter gentes stúdia eius:

9:13 Quóniam requírens sánguinem eórum recordátus est: * non est oblítus clamórem páuperum.

9:14 Miserére mei, Dómine: * vide humilitátem meam de inimícis meis.

9:15 Qui exáltas me de portis mortis, * ut annúntiem omnes laudatiónes tuas in portis fíliæ Sion.

9:16 Exsultábo in salutári tuo: * infíxæ sunt gentes in intéritu, quem fecérunt.

9:16 In láqueo isto, quem abscondérunt, * comprehénsus est pes eórum.

9:17 Cognoscétur Dóminus iudícia fáciens: * in opéribus mánuum suárum comprehénsus est peccátor.

9:18 Convertántur peccatóres in inférnum, * omnes gentes quæ obliviscúntur Deum.

9:19 Quóniam non in finem oblívio erit páuperis: * patiéntia páuperum non períbit in finem.

9:20 Exsúrge, Dómine, non confortétur homo: * iudicéntur gentes in conspéctu tuo.

9:21 Constítue, Dómine, legislatórem super eos: * ut sciant gentes quóniam hómines sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, non præváleat homo.

Ant. Ut quid, Dómine, * recessísti longe? ‡

Psalmus 9(22-32) [7]

9:22 Ut quid, Dómine, recessísti longe, * ‡ déspicis in opportunitátibus, in tribulatióne?

9:23 Dum supérbit ímpius, incénditur pauper: * comprehendúntur in consíliis quibus cógitant.

9:24 Quóniam laudátur peccátor in desidériis ánimæ suæ: * et iníquus benedícitur.

9:25 Exacerbávit Dóminum peccátor, * secúndum multitúdinem iræ suæ non quæret.

9:26 Non est Deus in conspéctu eius: * inquinátæ sunt viæ illíus in omni témpore.

9:26 Auferúntur iudícia tua a fácie eius: * ómnium inimicórum suórum dominábitur.

9:27 Dixit enim in corde suo: * Non movébor a generatióne in generatiónem sine malo.

9:28 Cuius maledictióne os plenum est, et amaritúdine, et dolo: * sub lingua eius labor et dolor.

9:29 Sedet in insídiis cum divítibus in occúltis: * ut interfíciat innocéntem.

9:30 Óculi eius in páuperem respíciunt: * insidiátur in abscóndito, quasi leo in spelúnca sua.

9:30 Insidiátur ut rápiat páuperem: * rápere páuperem, dum áttrahit eum.

9:31 In láqueo suo humiliábit eum: * inclinábit se, et cadet, cum dominátus fúerit páuperum.

9:32 Dixit enim in corde suo: Oblítus est Deus, * avértit fáciem suam ne vídeat in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ut quid, Dómine, recessísti longe?

Ant. Exsúrge, * Dómine Deus, exaltétur manus tua. ‡

Psalmus 9(33-39) [8]

9:33 Exsúrge, Dómine Deus, exaltétur manus tua: * ‡ ne obliviscáris páuperum.

9:34 Propter quid irritávit ímpius Deum? * dixit enim in corde suo: Non requíret.

9:35 Vides quóniam tu labórem et dolórem consíderas: * ut tradas eos in manus tuas.

9:35 Tibi derelíctus est pauper: * órphano tu eris adiútor.

9:36 Cóntere brácchium peccatóris et malígni: * quærétur peccátum illíus, et non inveniétur.

9:37 Dóminus regnábit in ætérnum, et in sǽculum sǽculi: * períbitis, gentes, de terra illíus.

9:38 Desidérium páuperum exaudívit Dóminus: * præparatiónem cordis eórum audívit auris tua.

9:39 Iudicáre pupíllo et húmili, * ut non appónat ultra magnificáre se homo super terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine Deus, exaltétur manus tua.

Ant. Iustus Dóminus * et iustítiam diléxit.

Psalmus 10 [9]

10:2 In Dómino confído: † quómodo dícitis ánimæ meæ: * Tránsmigra in montem sicut passer?

10:3 Quóniam ecce peccatóres intendérunt arcum, † paravérunt sagíttas suas in pháretra, * ut sagíttent in obscúro rectos corde.

10:4 Quóniam quæ perfecísti, destruxérunt: * iustus autem quid fecit?

10:5 Dóminus in templo sancto suo, * Dóminus in cælo sedes eius.

10:5 Óculi eius in páuperem respíciunt: * pálpebræ eius intérrogant fílios hóminum.

10:6 Dóminus intérrogat iustum et ímpium: * qui autem díligit iniquitátem, odit ánimam suam.

10:7 Pluet super peccatóres láqueos: * ignis, et sulphur, et spíritus procellárum pars cálicis eórum.

10:8 Quóniam iustus Dóminus, et iustítias diléxit: * æquitátem vidit vultus eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Iustus Dóminus et iustítiam diléxit.

℣. Prævenérunt óculi mei ad te dilúculo.

℟. Ut meditárer elóquia tua, Dómine.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Iesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Iube, Dómine, benedícere.

Benedictio. Ille nos benedícat, qui sine fine vivit et regnat.

℟. Amen.

Lectio 1

Incipit liber Génesis

Gen 1:1-8

1 In princípio creávit Deus cælum et terram.

2 Terra autem erat inánis et vácua, et ténebræ erant super fáciem abýssi: et spíritus Dei ferebátur super aquas.

3 Dixítque Deus: Fiat lux. Et facta est lux.

4 Et vidit Deus lucem quod esset bona: et divísit lucem a ténebris.

5 Appellavítque lucem Diem, et ténebras Noctem: factúmque est véspere et mane, dies unus.

6 Dixit quoque Deus: Fiat firmaméntum in médio aquárum: et dívidat aquas ab aquis.

7 Et fecit Deus firmaméntum, divisítque aquas, quæ erant sub firmaménto, ab his, quæ erant super firmaméntum. Et factum est ita.

8 Vocavítque Deus firmaméntum, Cælum: et factum est véspere et mane, dies secúndus.

℣. Tu autem, Dómine, miserére nobis.

℟. Deo grátias.

℟. In princípio creávit Deus cælum, et terram, et fecit in ea hóminem,

* Ad imáginem et similitúdinem suam.

℣. Formávit ígitur Deus hóminem de limo terræ, et inspirávit in fáciem eius spiráculum.

℟. Ad imáginem et similitúdinem suam.

℣. Iube, Dómine, benedícere.

Benedictio. Divínum auxílium máneat semper nobíscum.

℟. Amen.

Lectio 2

Gen 1:9-19

9 Dixit vero Deus: Congregéntur aquæ, quæ sub cælo sunt, in locum unum: et appáreat árida. Et factum est ita.

10 Et vocávit Deus áridam Terram, congregationésque aquárum appellávit Mária. Et vidit Deus quod esset bonum.

11 Et ait: Gérminet terra herbam viréntem, et faciéntem semen, et lignum pomíferum fáciens fructum iuxta genus suum, cuius semen in semetípso sit super terram. Et factum est ita.

12 Et prótulit terra herbam viréntem, et faciéntem semen iuxta genus suum, lignúmque fáciens fructum, et habens unumquódque seméntem secúndum spéciem suam. Et vidit Deus quod esset bonum.

13 Et factum est véspere et mane, dies tértius.

14 Dixit autem Deus: Fiant luminária in firmaménto cæli, et dívidant diem ac noctem, et sint in signa et témpora, et dies et annos:

15 Ut lúceant in firmaménto cæli, et illúminent terram. Et factum est ita.

16 Fecítque Deus duo luminária magna: lumináre maius, ut præésset diéi: et lumináre minus, ut præésset nocti: et stellas.

17 Et pósuit eas in firmaménto cæli, ut lucérent super terram,

18 Et præéssent diéi ac nocti, et divíderent lucem ac ténebras. Et vidit Deus quod esset bonum.

19 Et factum est véspere et mane, dies quartus.

Gen 1:20-26

20 Dixit étiam Deus: Prodúcant aquæ réptile ánimæ vivéntis, et volátile super terram sub firmaménto cæli.

21 Creavítque Deus cete grándia, et omnem ánimam vivéntem atque motábilem, quam prodúxerant aquæ in spécies suas, et omne volátile secúndum genus suum. Et vidit Deus quod esset bonum.

22 Benedixítque eis, dicens: Créscite, et multiplicámini, et repléte aquas maris: avésque multiplicéntur super terram.

23 Et factum est véspere et mane, dies quintus.

24 Dixit quoque Deus: Prodúcat terra ánimam vivéntem in génere suo, iuménta, et reptília, et béstias terræ secúndum spécies suas. Factúmque est ita.

25 Et fecit Deus béstias terræ iuxta spécies suas, et iuménta, et omne réptile terræ in génere suo. Et vidit Deus quod esset bonum,

26 Et ait: Faciámus hóminem ad imáginem et similitúdinem nostram: et præsit píscibus maris, et volatílibus cæli, et béstiis, universǽque terræ, omníque réptili, quod movétur in terra.

℣. Tu autem, Dómine, miserére nobis.

℟. Deo grátias.

℟. Formávit Dóminus hóminem de limo terræ,

* Et inspirávit in fáciem eius spiráculum vitæ, et factus est homo in ánimam vivéntem.

℣. In princípio fecit Deus cælum et terram, et plasmávit in ea hóminem.

℟. Et inspirávit in fáciem eius spiráculum vitæ, et factus est homo in ánimam vivéntem.

℣. Iube, Dómine, benedícere.

Benedictio. Per evangélica dicta, deleántur nostra delícta.

℟. Amen.

Lectio 3

Léctio sancti Evangélii secúndum Matthǽum

Matt 20:1-16

In illo témpore: Dixit Iesus discípulis suis parábolam hanc: Símile est regnum cælórum hómini patrifamílias, qui éxiit primo mane condúcere operários in víneam suam. Et réliqua.

Homilía sancti Gregórii Papæ

Homil. 19 in Evangelium post princ.

Regnum cælórum hómini patrifamílias símile dícitur, qui ad excoléndam víneam suam operários condúcit. Quis vero patrisfamílias similitúdinem réctius tenet, quam Cónditor noster, qui regit quos cóndidit, et eléctos suos sic in hoc mundo póssidet, quasi subiéctos dóminus in domo? Qui habet víneam, universálem scílicet Ecclésiam, quæ ab Abel iusto usque ad últimum eléctum, qui in fine mundi nascitúrus est, quot Sanctos prótulit, quasi tot pálmites misit.

℣. Tu autem, Dómine, miserére nobis.

℟. Deo grátias.

℟. Ubi est Abel frater tuus? dixit Dóminus ad Cain. Néscio, Dómine, numquid custos fratris mei sum ego? Et dixit ad eum: Quid fecísti?

* Ecce vox sánguinis fratris tui Abel clamat ad me de terra.

℣. Maledíctus eris super terram, quæ apéruit os suum, et suscépit sánguinem fratris tui de manu tua.

℟. Ecce vox sánguinis fratris tui Abel clamat ad me de terra.

℣. Glória Patri, et Fílio, * et Spirítui Sancto.

℟. Ecce vox sánguinis fratris tui Abel clamat ad me de terra.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces pópuli tui, quǽsumus, Dómine, cleménter exáudi: ut, qui iuste pro peccátis nostris afflígimur, pro tui nóminis glória misericórditer liberémur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:2 Psalmi & antiphonæ ex Proprio de Tempore}

Ant. Miserére * mei, Deus, et a delícto meo munda me: quia tibi soli peccávi.

Psalmus 50 [1]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut iustificéris in sermónibus tuis, et vincas cum iudicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea iustítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Ierúsalem.

50:21 Tunc acceptábis sacrifícium iustítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mei, Deus, et a delícto meo munda me: quia tibi soli peccávi.

Ant. Confitébor * tibi, quóniam exaudísti me.

Psalmus 117 [2]

117:1 Confitémini Dómino quóniam bonus: * quóniam in sǽculum misericórdia eius.

117:2 Dicat nunc Israël quóniam bonus: * quóniam in sǽculum misericórdia eius.

117:3 Dicat nunc domus Aaron: * quóniam in sǽculum misericórdia eius.

117:4 Dicant nunc qui timent Dóminum: * quóniam in sǽculum misericórdia eius.

117:5 De tribulatióne invocávi Dóminum: * et exaudívit me in latitúdine Dóminus.

117:6 Dóminus mihi adiútor: * non timébo quid fáciat mihi homo.

117:7 Dóminus mihi adiútor: * et ego despíciam inimícos meos.

117:8 Bonum est confídere in Dómino, * quam confídere in hómine:

117:9 Bonum est speráre in Dómino, * quam speráre in princípibus.

117:10 Omnes gentes circuiérunt me: * et in nómine Dómini quia ultus sum in eos.

117:11 Circumdántes circumdedérunt me: * et in nómine Dómini quia ultus sum in eos.

117:12 Circumdedérunt me sicut apes, † et exarsérunt sicut ignis in spinis: * et in nómine Dómini quia ultus sum in eos.

117:13 Impúlsus evérsus sum ut cáderem: * et Dóminus suscépit me.

117:14 Fortitúdo mea, et laus mea Dóminus: * et factus est mihi in salútem.

117:15 Vox exsultatiónis, et salútis * in tabernáculis iustórum.

117:16 Déxtera Dómini fecit virtútem: † déxtera Dómini exaltávit me, * déxtera Dómini fecit virtútem.

117:17 Non móriar, sed vivam: * et narrábo ópera Dómini.

117:18 Castígans castigávit me Dóminus: * et morti non trádidit me.

117:19 Aperíte mihi portas iustítiæ, † ingréssus in eas confitébor Dómino: * hæc porta Dómini, iusti intrábunt in eam.

117:21 Confitébor tibi quóniam exaudísti me: * et factus es mihi in salútem.

117:22 Lápidem, quem reprobavérunt ædificántes: * hic factus est in caput ánguli.

117:23 A Dómino factum est istud: * et est mirábile in óculis nostris.

117:24 Hæc est dies, quam fecit Dóminus: * exsultémus, et lætémur in ea.

117:25 O Dómine, salvum me fac, † o Dómine, bene prosperáre: * benedíctus qui venit in nómine Dómini.

117:26 Benedíximus vobis de domo Dómini: * Deus Dóminus, et illúxit nobis.

117:27 Constitúite diem solémnem in condénsis, * usque ad cornu altáris.

117:28 Deus meus es tu, et confitébor tibi: * Deus meus es tu, et exaltábo te.

117:28 Confitébor tibi quóniam exaudísti me * et factus es mihi in salútem.

117:29 Confitémini Dómino quóniam bonus: * quóniam in sǽculum misericórdia eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitébor tibi, quóniam exaudísti me.

Ant. Deus, Deus meus, * ad te de luce vígilo, quia factus es adiútor meus.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adiútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui iurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus, Deus meus, ad te de luce vígilo, quia factus es adiútor meus.

Ant. Benedíctus es * in firmaménto cæli, et laudábilis in sǽcula, Deus noster.

Canticum Trium Puerorum [4]

Dan 3:52-57

3:52 Benedíctus es, Dómine, Deus patrum nostrórum: * et laudábilis, et gloriósus, et superexaltátus in sǽcula.

3:53 Et benedíctum nomen glóriæ tuæ sanctum: * et laudábile, et superexaltátum in ómnibus sǽculis.

3:54 Benedíctus es in templo sancto glóriæ tuæ: * et superlaudábilis, et supergloriósus in sǽcula.

3:55 Benedíctus es in throno regni tui: * et superlaudábilis, et superexaltátus in sǽcula.

3:56 Benedíctus es, qui intuéris abýssos, et sedes super Chérubim: * et laudábilis, et superexaltátus in sǽcula.

3:57 Benedíctus es in firmaménto cæli: * et laudábilis, et gloriósus in sǽcula.

3:58 Benedícite, ómnia ópera Dómini, Dómino: * laudáte, et superexaltáte eum in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedíctus es in firmaménto cæli, et laudábilis in sǽcula, Deus noster.

Ant. Laudáte * Dóminum de cælis. ‡

Psalmus 148 [5]

148:1 Laudáte Dóminum de cælis: * ‡ laudáte eum in excélsis.

148:2 Laudáte eum, omnes Ángeli eius: * laudáte eum, omnes virtútes eius.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum eius:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes iúdices terræ.

148:12 Iúvenes, et vírgines: † senes cum iunióribus laudent nomen Dómini: * quia exaltátum est nomen eius solíus.

148:14 Conféssio eius super cælum et terram: * et exaltávit cornu pópuli sui.

148:14 Hymnus ómnibus sanctis eius: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte Dóminum de cælis.

Capitulum Hymnus Versus {ex Proprio de Tempore}

1 Cor 9:24

Fratres: Nescítis quod ii qui in stádio currunt, omnes quidem currunt, sed unus áccipit bravíum? Sic cúrrite ut comprehendátis.

℟. Deo grátias.

Hymnus

Ætérne rerum Cónditor,

Noctem diémque qui regis,

Et témporum das témpora,

Ut álleves fastídium.

Noctúrna lux viántibus

A nocte noctem ségregans,

Præco diéi iam sonat,

Iubárque solis évocat.

Hoc excitátus Lúcifer

Solvit polum calígine:

Hoc omnis errónum cohors

Viam nocéndi déserit.

Hoc nauta vires cólligit,

Pontíque mitéscunt freta:

Hoc, ipsa petra Ecclésiæ,

Canénte, culpam díluit.

Surgámus ergo strénue:

Gallus iacéntes éxcitat,

Et somnoléntos íncrepat,

Gallus negántes árguit.

Gallo canénte, spes redit,

Ægris salus refúnditur,

Mucro latrónis cónditur,

Lapsis fides revértitur.

Iesu, labántes réspice,

Et nos vidéndo córrige:

Si réspicis, labes cadunt,

Fletúque culpa sólvitur.

Tu, lux, refúlge sénsibus,

Mentísque somnum díscute:

Te nostra vox primum sonet,

Et vota solvámus tibi.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

℣. Dómine, refúgium factus es nobis.

℟. A generatióne et progénie.

Canticum: Benedictus {Antiphona ex Proprio de Tempore}

Ant. Símile est * regnum cælórum hómini patrifamílias, qui éxiit primo mane condúcere operários in víneam suam, dicit Dóminus.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Símile est regnum cælórum hómini patrifamílias, qui éxiit primo mane condúcere operários in víneam suam, dicit Dóminus.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces pópuli tui, quǽsumus, Dómine, cleménter exáudi: ut, qui iuste pro peccátis nostris afflígimur, pro tui nóminis glória misericórditer liberémur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Proprio de Tempore}

Ant. Conventióne autem * facta cum operáriis ex denário diúrno, misit eos in víneam suam.

Psalmus 53 [1]

53:3 Deus, in nómine tuo salvum me fac: * et in virtúte tua iúdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádiuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia eius: * in toto corde exquírunt eum.

118:3 Non enim qui operántur iniquitátem, * in viis eius ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas iustificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici iudícia iustítiæ tuæ.

118:8 Iustificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me iustificatiónes tuas.

118:13 In lábiis meis, * pronuntiávi ómnia iudícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In iustificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre iustificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in iustificatiónibus tuis.

118:24 Nam et testimónia tua meditátio mea est: * et consílium meum iustificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me iustificatiónes tuas.

118:27 Viam iustificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * iudícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Conventióne autem facta cum operáriis ex denário diúrno, misit eos in víneam suam.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quarto Nonas Februárii Luna quarta décima Anno Dómini 2026

Purificátio beátæ Maríæ Vírginis, quæ a Græcis Hypapánte Dómini appellátur.

Cæsaréæ, in Palæstína, sancti Cornélii Centuriónis, quem beátus Petrus Apóstolus baptizávit, et apud præfátam urbem Episcopáli sublimávit honóre.

Romæ, via Salária, pássio sancti Aproniáni Commentariénsis, qui, adhuc Gentílis, cum sanctum Sisínium e cárcere edúceret ut Laodício Præfécto præsentáret, vocémque de cælo factam audíret: «Veníte, benedícti Patris mei, percípite regnum, quod vobis parátum est a constitutióne mundi», credens baptizátur, et póstea, in confessióne Dómini, vitæ finem senténtia capitáli accépit.

Item Romæ sanctórum Mártyrum Fortunáti, Feliciáni, Firmi et Cándidi.

Aureliánis, in Gállia, sancti Flósculi Epíscopi.

Cantuáriæ, in Anglia, natális sancti Lauréntii Epíscopi, qui, post sanctum Augustínum, eam Ecclésiam gubernávit, et Regem ipsum ad fidem convértit.

Prati, in Etrúria, sanctæ Catharínæ de Rícciis, Vírginis Floréntinæ, ex Ordine Prædicatórum, ob cæléstium donórum cópiam insígnis; quam Benedíctus Décimus quartus, Póntifex Máximus, sanctárum Vírginum fastis adscrípsit.

Burdígalæ sanctæ Ioánnæ de Lestonnác, Víduæ, Institúti Filiárum beátæ Vírginis Maríæ Fundatrícis, caritátis stúdio ac puellárum instituendárum cura insígnis, quam Pius Papa Duodécimus Sanctárum número accénsuit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Proprio de Tempore}

Ant. Ite et vos * in víneam meam, et quod iustum fúerit, dabo vobis.

Psalmus 118(33-48) [1]

118:33 (He) Legem pone mihi, Dómine, viam iustificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia iudícia tua iucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in iudíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in iustificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui iudiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant iustificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia iustificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super iudícia iustificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * iustificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me iustificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam iustificatiónes tuas.

118:72 Bonum mihi lex oris tui, * super míllia auri et argénti.

118:73 (Ioth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas iudícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia iniúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in iustificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ite et vos in víneam meam, et quod iustum fúerit, dabo vobis.

Capitulum Responsorium Versus {ex Proprio de Tempore}

1 Cor 9:24

Fratres: Nescítis quod ii qui in stádio currunt, omnes quidem currunt, sed unus áccipit bravíum? Sic cúrrite ut comprehendátis.

℟. Deo grátias.

℟.br. Inclína cor meum, Deus, * In testimónia tua.

℟. Inclína cor meum, Deus, * In testimónia tua.

℣. Avérte óculos meos, ne vídeant vanitátem: in via tua vivífica me.

℟. In testimónia tua.

℣. Glória Patri, et Fílio, * et Spirítui Sancto.

℟. Inclína cor meum, Deus, * In testimónia tua.

℣. Ego dixi: Dómine, miserére mei.

℟. Sana ánimam meam, quia peccávi tibi.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces pópuli tui, quǽsumus, Dómine, cleménter exáudi: ut, qui iuste pro peccátis nostris afflígimur, pro tui nóminis glória misericórditer liberémur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Proprio de Tempore}

Ant. Quid hic statis * tota die otiósi? respondérunt, et dixérunt: Quia nemo nos condúxit.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * iustificatiónes tuas non sum oblítus.

118:84 Quot sunt dies servi tui? * quando fácies de persequéntibus me iudícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádiuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar iustificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam iustificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A iudíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Iurávi, et státui * custodíre iudícia iustítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et iudícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas iustificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adiútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádiuva me, et salvus ero: * et meditábor in iustificatiónibus tuis semper.

118:118 Sprevísti omnes discedéntes a iudíciis tuis: * quia iniústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a iudíciis enim tuis tímui.

118:121 (Ain) Feci iudícium et iustítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium iustítiæ tuæ.

118:124 Fac cum servo tuo secúndum misericórdiam tuam: * et iustificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quid hic statis tota die otiósi? respondérunt, et dixérunt: Quia nemo nos condúxit.

Capitulum Responsorium Versus {ex Proprio de Tempore}

1 Cor 9:25

Omnis autem, qui in agóne conténdit, ab ómnibus se ábstinet: et illi quidem ut corruptíbilem corónam accípiant, nos autem incorrúptam.

℟. Deo grátias.

℟.br. In ætérnum, Dómine, * Pérmanet verbum tuum.

℟. In ætérnum, Dómine, * Pérmanet verbum tuum.

℣. In sǽculum sǽculi véritas tua.

℟. Pérmanet verbum tuum.

℣. Glória Patri, et Fílio, * et Spirítui Sancto.

℟. In ætérnum, Dómine, * Pérmanet verbum tuum.

℣. Dóminus regit me, et nihil mihi déerit.

℟. In loco páscuæ ibi me collocávit.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces pópuli tui, quǽsumus, Dómine, cleménter exáudi: ut, qui iuste pro peccátis nostris afflígimur, pro tui nóminis glória misericórditer liberémur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Proprio de Tempore}

Ant. Voca operários, * et redde illis mercédem suam, dicit Dóminus.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum iudícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis iniustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me iustificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Iustus es, Dómine: * et rectum iudícium tuum.

118:138 Mandásti iustítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * iustificatiónes tuas non sum oblítus.

118:142 Iustítia tua, iustítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * iustificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum iudícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Iúdica iudícium meum, et rédime me: * propter elóquium tuum vivífica me.

118:155 Longe a peccatóribus salus: * quia iustificatiónes tuas non exquisiérunt.

118:156 Misericórdiæ tuæ multæ, Dómine: * secúndum iudícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia iudícia iustítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super iudícia iustítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * iuxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me iustificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et iudícia tua adiuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Voca operários, et redde illis mercédem suam, dicit Dóminus.

Capitulum Responsorium Versus {ex Proprio de Tempore}

1 Cor 10:4-5

Bibébant autem de spiritáli, consequénte eos, petra: petra autem erat Christus: sed non in plúribus eórum beneplácitum est Deo.

℟. Deo grátias.

℟.br. Clamávi in toto corde meo: * Exáudi me, Dómine.

℟. Clamávi in toto corde meo: * Exáudi me, Dómine.

℣. Iustificatiónes tuas requíram.

℟. Exáudi me, Dómine.

℣. Glória Patri, et Fílio, * et Spirítui Sancto.

℟. Clamávi in toto corde meo: * Exáudi me, Dómine.

℣. Ab occúltis meis munda me, Dómine.

℟. Et ab aliénis parce servo tuo.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces pópuli tui, quǽsumus, Dómine, cleménter exáudi: ut, qui iuste pro peccátis nostris afflígimur, pro tui nóminis glória misericórditer liberémur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Psalterio secundum diem}

Ant. Dixit Dóminus * Dómino meo: Sede a dextris meis. ‡

Psalmus 109 [1]

109:1 Dixit Dóminus Dómino meo: Sede a dextris meis:

109:1 ‡ Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Iurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Iudicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dixit Dóminus Dómino meo: Sede a dextris meis.

Ant. Magna ópera Dómini: * exquisíta in omnes voluntátes eius.

Psalmus 110 [2]

110:1 Confitébor tibi, Dómine, in toto corde meo: * in consílio iustórum, et congregatióne.

110:2 Magna ópera Dómini: * exquisíta in omnes voluntátes eius.

110:3 Conféssio et magnificéntia opus eius: * et iustítia eius manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum eius véritas, et iudícium.

110:8 Fidélia ómnia mandáta eius: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen eius: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio eius manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magna ópera Dómini: exquisíta in omnes voluntátes eius.

Ant. Qui timet Dóminum, * in mandátis eius cupit nimis.

Psalmus 111 [3]

111:1 Beátus vir, qui timet Dóminum: * in mandátis eius volet nimis.

111:2 Potens in terra erit semen eius: * generátio rectórum benedicétur.

111:3 Glória, et divítiæ in domo eius: * et iustítia eius manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et iustus.

111:5 Iucúndus homo qui miserétur et cómmodat, † dispónet sermónes suos in iudício: * quia in ætérnum non commovébitur.

111:7 In memória ætérna erit iustus: * ab auditióne mala non timébit.

111:7 Parátum cor eius speráre in Dómino, † confirmátum est cor eius: * non commovébitur donec despíciat inimícos suos.

111:9 Dispérsit, dedit paupéribus: † iustítia eius manet in sǽculum sǽculi, * cornu eius exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui timet Dóminum, in mandátis eius cupit nimis.

Ant. Sit nomen Dómini * benedíctum in sǽcula.

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória eius.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sit nomen Dómini benedíctum in sǽcula.

Ant. Deus autem noster * in cælo: ómnia quæcúmque vóluit, fecit.

Psalmus 113 [5]

113:1 In éxitu Israël de Ægýpto, * domus Iacob de pópulo bárbaro:

113:2 Facta est Iudǽa sanctificátio eius, * Israël potéstas eius.

113:3 Mare vidit, et fugit: * Iordánis convérsus est retrórsum.

113:4 Montes exsultavérunt ut aríetes, * et colles sicut agni óvium.

113:5 Quid est tibi, mare, quod fugísti: * et tu, Iordánis, quia convérsus es retrórsum?

113:6 Montes, exsultástis sicut aríetes, * et colles, sicut agni óvium.

113:7 A fácie Dómini mota est terra, * a fácie Dei Iacob.

113:8 Qui convértit petram in stagna aquárum, * et rupem in fontes aquárum.

113:9 Non nobis, Dómine, non nobis: * sed nómini tuo da glóriam.

113:10 Super misericórdia tua, et veritáte tua: * nequándo dicant gentes: Ubi est Deus eórum?

113:11 Deus autem noster in cælo: * ómnia quæcúmque vóluit, fecit.

113:12 Simulácra géntium argéntum, et aurum, * ópera mánuum hóminum.

113:13 Os habent, et non loquéntur: * óculos habent, et non vidébunt.

113:14 Aures habent, et non áudient: * nares habent, et non odorábunt.

113:15 Manus habent, et non palpábunt: † pedes habent, et non ambulábunt: * non clamábunt in gútture suo.

113:16 Símiles illis fiant qui fáciunt ea: * et omnes qui confídunt in eis.

113:17 Domus Israël sperávit in Dómino: * adiútor eórum et protéctor eórum est,

113:18 Domus Aaron sperávit in Dómino: * adiútor eórum et protéctor eórum est,

113:19 Qui timent Dóminum, speravérunt in Dómino: * adiútor eórum et protéctor eórum est.

113:20 Dóminus memor fuit nostri: * et benedíxit nobis:

113:20 Benedíxit dómui Israël: * benedíxit dómui Aaron.

113:21 Benedíxit ómnibus, qui timent Dóminum, * pusíllis cum maióribus.

113:22 Adíciat Dóminus super vos: * super vos, et super fílios vestros.

113:23 Benedícti vos a Dómino, * qui fecit cælum, et terram.

113:24 Cælum cæli Dómino: * terram autem dedit fíliis hóminum.

113:25 Non mórtui laudábunt te, Dómine: * neque omnes, qui descéndunt in inférnum.

113:26 Sed nos qui vívimus, benedícimus Dómino, * ex hoc nunc et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus autem noster in cælo: ómnia quæcúmque vóluit, fecit.

Capitulum Hymnus Versus {ex Proprio de Tempore}

1 Cor 9:24

Fratres: Nescítis quod ii qui in stádio currunt, omnes quidem currunt, sed unus áccipit bravíum? Sic cúrrite ut comprehendátis.

℟. Deo grátias.

Hymnus

Lucis Creátor óptime,

Lucem diérum próferens,

Primórdiis lucis novæ,

Mundi parans oríginem:

Qui mane iunctum vésperi

Diem vocári prǽcipis:

Illábitur tetrum chaos,

Audi preces cum flétibus.

Ne mens graváta crímine,

Vitæ sit exsul múnere,

Dum nil perénne cógitat,

Seséque culpis ílligat.

Cæléste pulset óstium:

Vitále tollat prǽmium:

Vitémus omne nóxium:

Purgémus omne péssimum.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

℣. Dirigátur, Dómine, orátio mea.

℟. Sicut incénsum in conspéctu tuo.

Canticum: Magnificat {Antiphona ex Proprio de Tempore}

Ant. Dixit paterfamílias * operáriis suis: Quid hic statis tota die otiósi? At illi respondéntes dixérunt: Quia nemo nos condúxit. Ite et vos in víneam meam: et quod iustum fúerit, dabo vobis.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dixit paterfamílias operáriis suis: Quid hic statis tota die otiósi? At illi respondéntes dixérunt: Quia nemo nos condúxit. Ite et vos in víneam meam: et quod iustum fúerit, dabo vobis.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces pópuli tui, quǽsumus, Dómine, cleménter exáudi: ut, qui iuste pro peccátis nostris afflígimur, pro tui nóminis glória misericórditer liberémur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Miserére * mihi, Dómine, et exáudi oratiónem meam.

Psalmus 4 [1]

4:2 Cum invocárem exaudívit me Deus iustítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium iustítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adiutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis eius sperábis.

90:5 Scuto circúmdabit te véritas eius: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Alma Redemptóris Mater, quæ pérvia cæli

Porta manes, et stella maris, succúrre cadénti,

Súrgere qui curat, pópulo: tu quæ genuísti,

Natúra miránte, tuum sanctum Genitórem,

Virgo prius ac postérius, Gabriélis ab ore

Sumens illud Ave, peccatórum miserére.

℣. Post partum, Virgo, invioláta permansísti.

℟. Dei Génetrix, intercéde pro nobis.

Orémus.

Deus, qui salútis ætérnæ, beátæ Maríæ virginitáte fecúnda, humáno géneri prǽmia præstitísti: tríbue, quǽsumus; ut ipsam pro nobis intercédere sentiámus, per quam merúimus auctórem vitæ suscípere, Dóminum nostrum Iesum Christum Fílium tuum. Amen.

℣. Divínum auxílium ✠ máneat semper nobíscum.

℟. Amen.

In Purificatione Beatæ Mariæ Virginis
II. classis
Tempora: Feria II infra Hebdomadam Septuagesimæ

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Proprio Sanctorum}

Ant. Ecce venit ad templum sanctum suum Dominátor Dóminus: * Gaude et lætáre, Sion, occúrrens Deo tuo.

Ant. Ecce venit ad templum sanctum suum Dominátor Dóminus: * Gaude et lætáre, Sion, occúrrens Deo tuo.

Veníte, exsultémus Dómino, iubilémus Deo, salutári nostro: præoccupémus fáciem eius in confessióne, et in psalmis iubilémus ei.

Ant. Ecce venit ad templum sanctum suum Dominátor Dóminus: * Gaude et lætáre, Sion, occúrrens Deo tuo.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Gaude et lætáre, Sion, occúrrens Deo tuo.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Ecce venit ad templum sanctum suum Dominátor Dóminus: * Gaude et lætáre, Sion, occúrrens Deo tuo.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Gaude et lætáre, Sion, occúrrens Deo tuo.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Ecce venit ad templum sanctum suum Dominátor Dóminus: * Gaude et lætáre, Sion, occúrrens Deo tuo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Gaude et lætáre, Sion, occúrrens Deo tuo.

Ant. Ecce venit ad templum sanctum suum Dominátor Dóminus: * Gaude et lætáre, Sion, occúrrens Deo tuo.

Hymnus {ex Commune aut Festo}

Quem terra, pontus, sídera

Colunt, adórant, prædicant,

Trinam regéntem máchinam,

Claustrum Maríæ báiulat.

Cui luna, sol, et ómnia

Desérviunt per témpora,

Perfúsa cæli grátia,

Gestant puéllæ víscera.

Beáta Mater múnere,

Cuius supérnus ártifex

Mundum pugíllo cóntinens,

Ventris sub arca clausus est.

Beáta cæli núntio,

Fœcúnda sancto Spíritu,

Desiderátus géntibus,

Cuius per alvum fusus est.

Iesu, tibi sit glória,

Qui natus es de Vírgine,

Cum Patre, et almo Spíritu

In sempitérna sǽcula.

Amen.

Psalmi cum lectionibus {Antiphonæ et Psalmi ex Commune aut Festo}

Nocturnus I.

Ant. Benedícta tu * in muliéribus, et benedíctus fructus ventris tui.

Psalmus 8 [1]

8:2 Dómine, Dóminus noster, * quam admirábile est nomen tuum in univérsa terra!

8:2 Quóniam eleváta est magnificéntia tua, * super cælos.

8:3 Ex ore infántium et lacténtium perfecísti laudem propter inimícos tuos, * ut déstruas inimícum et ultórem.

8:4 Quóniam vidébo cælos tuos, ópera digitórum tuórum: * lunam et stellas, quæ tu fundásti.

8:5 Quid est homo quod memor es eius? * aut fílius hóminis, quóniam vísitas eum?

8:6 Minuísti eum paulo minus ab Ángelis, † glória et honóre coronásti eum: * et constituísti eum super ópera mánuum tuárum.

8:8 Ómnia subiecísti sub pédibus eius, * oves et boves univérsas: ínsuper et pécora campi.

8:9 Vólucres cæli, et pisces maris, * qui perámbulant sémitas maris.

8:10 Dómine, Dóminus noster, * quam admirábile est nomen tuum in univérsa terra!

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedícta tu in muliéribus, et benedíctus fructus ventris tui.

Ant. Sicut myrrha * elécta, odórem dedísti suavitátis, sancta Dei Génetrix.

Psalmus 18 [2]

18:2 Cæli enárrant glóriam Dei: * et ópera mánuum eius annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio eius:

18:7 Et occúrsus eius usque ad summum eius: * nec est qui se abscóndat a calóre eius.

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Iustítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * iudícia Dómini vera, iustificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adiútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sicut myrrha elécta, odórem dedísti suavitátis, sancta Dei Génetrix.

Ant. Ante torum * huius Vírginis frequentáte nobis dúlcia cántica drámatis.

Psalmus 23 [3]

23:1 Dómini est terra, et plenitúdo eius: * orbis terrárum, et univérsi qui hábitant in eo.

23:2 Quia ipse super mária fundávit eum: * et super flúmina præparávit eum.

23:3 Quis ascéndet in montem Dómini? * aut quis stabit in loco sancto eius?

23:4 Ínnocens mánibus et mundo corde, * qui non accépit in vano ánimam suam, nec iurávit in dolo próximo suo.

23:5 Hic accípiet benedictiónem a Dómino: * et misericórdiam a Deo, salutári suo.

23:6 Hæc est generátio quæréntium eum, * quæréntium fáciem Dei Iacob.

23:7 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:8 Quis est iste Rex glóriæ? * Dóminus fortis et potens: Dóminus potens in prǽlio.

23:9 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:10 Quis est iste Rex glóriæ? * Dóminus virtútum ipse est Rex glóriæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ante torum huius Vírginis frequentáte nobis dúlcia cántica drámatis.

℣. Spécie tua et pulchritúdine tua.

℟. Inténde, próspere procéde, et regna.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Iesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Iube, Dómine, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro Exodi

Exod 13:1-3; 13:11-13

1 Locútus est Dóminus ad Móysen, dicens:

2 Sanctífica mihi omne primogénitum quod áperit vulvam in fíliis Israël, tam de homínibus quam de iuméntis; mea sunt enim ómnia.

3 Et ait Móyses ad pópulum:

11 Cum introdúxerit te Dóminus in terram Chananǽi, sicut iurávit tibi et pátribus tuis, et déderit tibi eam;

12 Separábis omne quod áperit vulvam Dómino, et quod primitívum est in pecóribus tuis; quidquid habúeris masculíni sexus, consecrábis Dómino.

13 Primogénitum ásini mutábis ove; quod, si non redémeris, interfícies. Omne autem primogénitum hóminis de fíliis tuis, prétio rédimes.

℣. Tu autem, Dómine, miserére nobis.

℟. Deo grátias.

℟. Adórna thálamum tuum, Sion, et súscipe Regem Christum:

* Quem virgo concépit, virgo péperit, virgo post partum, quem génuit, adorávit.

℣. Accípiens Símeon púerum in mánibus, grátias agens benedíxit Dóminum.

℟. Quem virgo concépit, virgo péperit, virgo post partum, quem génuit, adorávit.

℣. Iube, Dómine, benedícere.

Benedictio. Unigénitus Dei Fílius nos benedícere et adiuváre dignétur.

℟. Amen.

Lectio 2

De libro Levítici

Lev 12:1-5

1 Locútus est Dóminus ad Móysen, dicens:

2 Lóquere fíliis Israël, et dices ad eos: Múlier, si suscépto sémine pepérerit másculum, immúnda erit septem diébus iuxta dies separatiónis ménstruæ.

3 Et die octávo circumcidétur infántulus:

4 Ipsa vero trigínta tribus diébus manébit in sánguine purificatiónis suæ. Omne sanctum non tanget, nec ingrediétur in Sanctuárium donec impleántur dies purificatiónis suæ.

5 Sin autem féminam pepérerit, immúnda erit duábus hebdomádibus iuxta ritum fluxus ménstrui, et sexagínta sex diébus manébit in sánguine purificatiónis suæ.

℣. Tu autem, Dómine, miserére nobis.

℟. Deo grátias.

℟. Postquam impléti sunt dies purgatiónis Maríæ secúndum legem Móysi, tulérunt Iesum in Ierúsalem, ut sísterent eum Dómino,

* Sicut scriptum est in lege Dómini: Quia omne masculínum adapériens vulvam, sanctum Dómino vocábitur.

℣. Obtulérunt pro eo Dómino par túrturum aut duos pullos columbárum.

℟. Sicut scriptum est in lege Dómini: Quia omne masculínum adapériens vulvam, sanctum Dómino vocábitur.

℣. Iube, Dómine, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Lev 12:6-8

6 Cumque expléti fúerint dies purificatiónis suæ, pro fílio, sive pro fília, déferet agnum annículum in holocáustum, et pullum colúmbæ sive túrturem pro peccáto, ad óstium tabernáculi testimónii, et tradet sacerdóti,

7 Qui ófferet illa coram Dómino; et orábit pro ea, et sic mundábitur a proflúvio sánguinis sui. Ista est lex pariéntis másculum aut féminam.

8 Quod si non invénerit manus eius, nec potúerit offérre agnum, sumet duos túrtures vel duos pullos columbárum, unum in holocáustum, et álterum pro peccáto; orabítque pro ea sacérdos, et sic mundábitur.

℣. Tu autem, Dómine, miserére nobis.

℟. Deo grátias.

℟. Obtulérunt pro eo Dómino par túrturum aut duos pullos columbárum.

* Sicut scriptum est in lege Dómini.

℣. Postquam autem impléti sunt dies purgatiónis Maríæ secúndum legem Móysi, tulérunt illum in Ierúsalem, ut sísterent eum Dómino.

℟. Sicut scriptum est in lege Dómini.

℣. Glória Patri, et Fílio, * et Spirítui Sancto.

℟. Sicut scriptum est in lege Dómini.

Nocturnus II.

Ant. Spécie tua * et pulchritúdine tua inténde, próspere procéde, et regna.

Psalmus 44 [4]

44:2 Eructávit cor meum verbum bonum: * dico ego ópera mea Regi.

44:2 Lingua mea cálamus scribæ: * velóciter scribéntis.

44:3 Speciósus forma præ fíliis hóminum, † diffúsa est grátia in lábiis tuis: * proptérea benedíxit te Deus in ætérnum.

44:4 Accíngere gládio tuo super femur tuum, * potentíssime.

44:5 Spécie tua et pulchritúdine tua: * inténde, próspere procéde, et regna.

44:5 Propter veritátem, et mansuetúdinem, et iustítiam: * et dedúcet te mirabíliter déxtera tua.

44:6 Sagíttæ tuæ acútæ, pópuli sub te cadent: * in corda inimicórum Regis.

44:7 Sedes tua, Deus, in sǽculum sǽculi: * virga directiónis virga regni tui.

44:8 Dilexísti iustítiam, et odísti iniquitátem: * proptérea unxit te Deus, Deus tuus, óleo lætítiæ præ consórtibus tuis.

44:9 Myrrha, et gutta, et cásia a vestiméntis tuis, a dómibus ebúrneis: * ex quibus delectavérunt te fíliæ regum in honóre tuo.

44:10 Ástitit regína a dextris tuis in vestítu deauráto: * circúmdata varietáte.

44:11 Audi fília, et vide, et inclína aurem tuam: * et oblivíscere pópulum tuum et domum patris tui.

44:12 Et concupíscet Rex decórem tuum: * quóniam ipse est Dóminus Deus tuus, et adorábunt eum.

44:13 Et fíliæ Tyri in munéribus * vultum tuum deprecabúntur: omnes dívites plebis.

44:14 Omnis glória eius fíliæ Regis ab intus, * in fímbriis áureis circumamícta varietátibus.

44:15 Adducéntur Regi vírgines post eam: * próximæ eius afferéntur tibi.

44:16 Afferéntur in lætítia et exsultatióne: * adducéntur in templum Regis.

44:17 Pro pátribus tuis nati sunt tibi fílii: * constítues eos príncipes super omnem terram.

44:18 Mémores erunt nóminis tui: * in omni generatióne et generatiónem.

44:18 Proptérea pópuli confitebúntur tibi in ætérnum: * et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Spécie tua et pulchritúdine tua inténde, próspere procéde, et regna.

Ant. Adiuvábit eam * Deus vultu suo: Deus in médio eius, non commovébitur.

Psalmus 45 [5]

45:2 Deus noster refúgium, et virtus: * adiútor in tribulatiónibus, quæ invenérunt nos nimis.

45:3 Proptérea non timébimus dum turbábitur terra: * et transferéntur montes in cor maris.

45:4 Sonuérunt, et turbátæ sunt aquæ eórum: * conturbáti sunt montes in fortitúdine eius.

45:5 Flúminis ímpetus lætíficat civitátem Dei: * sanctificávit tabernáculum suum Altíssimus.

45:6 Deus in médio eius, non commovébitur: * adiuvábit eam Deus mane dilúculo.

45:7 Conturbátæ sunt gentes, et inclináta sunt regna: * dedit vocem suam, mota est terra.

45:8 Dóminus virtútum nobíscum: * suscéptor noster Deus Iacob.

45:9 Veníte, et vidéte ópera Dómini, quæ pósuit prodígia super terram: * áuferens bella usque ad finem terræ.

45:10 Arcum cónteret, et confrínget arma: * et scuta combúret igni.

45:11 Vacáte, et vidéte quóniam ego sum Deus: * exaltábor in géntibus, et exaltábor in terra.

45:12 Dóminus virtútum nobíscum: * suscéptor noster Deus Iacob.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adiuvábit eam Deus vultu suo: Deus in médio eius, non commovébitur.

Ant. Sicut lætántium * ómnium nostrum habitátio est in te, sancta Dei Génetrix.

Psalmus 86 [6]

86:1 Fundaménta eius in móntibus sanctis: * díligit Dóminus portas Sion super ómnia tabernácula Iacob.

86:3 Gloriósa dicta sunt de te, * cívitas Dei.

86:4 Memor ero Rahab, et Babylónis * sciéntium me.

86:4 Ecce, alienígenæ, et Tyrus, et pópulus Æthíopum, * hi fuérunt illic.

86:5 Numquid Sion dicet: Homo, et homo natus est in ea: * et ipse fundávit eam Altíssimus?

86:6 Dóminus narrábit in scriptúris populórum, et príncipum: * horum, qui fuérunt in ea.

86:7 Sicut lætántium ómnium * habitátio est in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sicut lætántium ómnium nostrum habitátio est in te, sancta Dei Génetrix.

℣. Adiuvábit eam Deus vultu suo.

℟. Deus in médio eius, non commovébitur.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádiuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Iube, Dómine, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Sermo sancti Augustíni Epíscopi

Sermo 13 de Tempore, post initium

Sic olim prædíctum est: Mater Sion dicit: Homo et homo factus est in ea; et ipse fundávit eam Altíssimus. O omnipoténtia nascéntis! o magnificéntia de cælo ad terram descendéntis! Adhuc in útero portabátur, et ex útero matris a Ioánne Baptísta salutabátur. In templo præsentabátur, et a Simeóne sene famóso, annóso, probáto, coronáto agnoscebátur. Tunc cognóvit, tunc adorávit, tunc dixit: Nunc, Dómine, dimíttis servum tuum in pace: quia vidérunt óculi mei salutáre tuum.

℣. Tu autem, Dómine, miserére nobis.

℟. Deo grátias.

℟. Símeon iustus et timorátus exspectábat redemptiónem Israël,

* Et Spíritus Sanctus erat in eo.

℣. Respónsum accépit Símeon a Spíritu Sancto, non visúrum se mortem, nisi vidéret Christum Dómini.

℟. Et Spíritus Sanctus erat in eo.

℣. Iube, Dómine, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Differebátur exíre de sǽculo, ut vidéret natum, per quem cónditum est sǽculum. Agnóvit Infántem senex, factus est in Púero puer. Innovátus in ætáte, qui plenus erat pietáte. Símeon senex ferébat Christum infántem, Christus regébat Simeónis senectútem. Dictum ei fúerat a Dómino, quod non gustáret mortem, nisi vidéret Christum Dómini natum. Natus est Christus, et implétum est desidérium senis in mundi ipsíus senectúte. Ipse ad senem hóminem venit, qui mundum inveterátum invénit.

℣. Tu autem, Dómine, miserére nobis.

℟. Deo grátias.

℟. Respónsum accépit Símeon a Spíritu Sancto, non visúrum se mortem, nisi vidéret Christum Dómini:

* Et benedíxit Deum, et dixit: Nunc dimíttis servum tuum in pace, quia vidérunt óculi mei salutáre tuum, Dómine.

℣. Cum indúcerent púerum Iesum paréntes eius, ut fácerent secúndum consuetúdinem legis pro eo, ipse accépit eum in ulnas suas.

℟. Et benedíxit Deum, et dixit: Nunc dimíttis servum tuum in pace, quia vidérunt óculi mei salutáre tuum, Dómine.

℣. Iube, Dómine, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

In isto quidem sǽculo diu esse nolébat, et Christum in hoc sǽculo vidére cupiébat, cantans cum prophéta et dicens: Osténde nobis, Dómine, misericórdiam tuam, et salutáre tuum da nobis. Dénique, ut novéritis ita esse istíus lætítiam, conclúsit dicens: Nunc dimíttis servum tuum in pace: quia vidérunt óculi mei salutáre tuum. Prophétæ cecinérunt Conditórem cæli et terræ in terra cum homínibus futúrum; Angelus nuntiávit Creatórem carnis et spíritus in carne ventúrum; salutávit Ioánnes ex útero in útero Salvatórem; Símeon senex Deum agnóvit infántem.

℣. Tu autem, Dómine, miserére nobis.

℟. Deo grátias.

℟. Cum indúcerent púerum Iesum paréntes eius in templum, ut fácerent secúndum consuetúdinem legis pro eo, accépit eum Símeon in ulnas suas, et benedíxit Deum, dicens:

* Nunc dimíttis, Dómine, servum tuum in pace.

℣. Suscípiens Símeon Púerum in mánibus, exclamávit, dicens.

℟. Nunc dimíttis, Dómine, servum tuum in pace.

℣. Glória Patri, et Fílio, * et Spirítui Sancto.

℟. Nunc dimíttis, Dómine, servum tuum in pace.

Nocturnus III.

Ant. Gaude, María Virgo: * cunctas hǽreses sola interemísti in univérso mundo.

Psalmus 95 [7]

95:1 Cantáte Dómino cánticum novum: * cantáte Dómino, omnis terra.

95:2 Cantáte Dómino, et benedícite nómini eius: * annuntiáte de die in diem salutáre eius.

95:3 Annuntiáte inter gentes glóriam eius, * in ómnibus pópulis mirabília eius.

95:4 Quóniam magnus Dóminus, et laudábilis nimis: * terríbilis est super omnes deos.

95:5 Quóniam omnes dii géntium dæmónia: * Dóminus autem cælos fecit.

95:6 Conféssio, et pulchritúdo in conspéctu eius: * sanctimónia et magnificéntia in sanctificatióne eius.

95:7 Afférte Dómino, pátriæ géntium, afférte Dómino glóriam et honórem: * afférte Dómino glóriam nómini eius.

95:8 Tóllite hóstias, et introíte in átria eius: * adoráte Dóminum in átrio sancto eius.

95:9 Commoveátur a fácie eius univérsa terra: * dícite in géntibus quia Dóminus regnávit.

95:10 Étenim corréxit orbem terræ qui non commovébitur: * iudicábit pópulos in æquitáte.

95:11 Læténtur cæli, et exsúltet terra: commoveátur mare, et plenitúdo eius: * gaudébunt campi, et ómnia quæ in eis sunt.

95:12 Tunc exsultábunt ómnia ligna silvárum a fácie Dómini, quia venit: * quóniam venit iudicáre terram.

95:13 Iudicábit orbem terræ in æquitáte, * et pópulos in veritáte sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Gaude, María Virgo: cunctas hǽreses sola interemísti in univérso mundo.

Ant. Dignáre me * laudáre te, Virgo sacráta: da mihi virtútem contra hostes tuos.

Psalmus 96 [8]

96:1 Dóminus regnávit, exsúltet terra: * læténtur ínsulæ multæ.

96:2 Nubes, et calígo in circúitu eius: * iustítia, et iudícium corréctio sedis eius.

96:3 Ignis ante ipsum præcédet, * et inflammábit in circúitu inimícos eius.

96:4 Illuxérunt fúlgura eius orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli iustítiam eius: * et vidérunt omnes pópuli glóriam eius.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli eius: * audívit, et lætáta est Sion.

96:8 Et exsultavérunt fíliæ Iudæ, * propter iudícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est iusto, * et rectis corde lætítia.

96:12 Lætámini, iusti, in Dómino: * et confitémini memóriæ sanctificatiónis eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dignáre me laudáre te, Virgo sacráta: da mihi virtútem contra hostes tuos.

Ant. Post partum, * Virgo, invioláta permansísti: Dei Génetrix, intercéde pro nobis.

Psalmus 97 [9]

97:1 Cantáte Dómino cánticum novum: * quia mirabília fecit.

97:1 Salvávit sibi déxtera eius: * et brácchium sanctum eius.

97:2 Notum fecit Dóminus salutáre suum: * in conspéctu géntium revelávit iustítiam suam.

97:3 Recordátus est misericórdiæ suæ, * et veritátis suæ dómui Israël.

97:3 Vidérunt omnes términi terræ * salutáre Dei nostri.

97:4 Iubiláte Deo, omnis terra: * cantáte, et exsultáte, et psállite.

97:5 Psállite Dómino in cíthara, in cíthara et voce psalmi: * in tubis ductílibus, et voce tubæ córneæ.

97:6 Iubiláte in conspéctu regis Dómini: * moveátur mare, et plenitúdo eius: orbis terrárum, et qui hábitant in eo.

97:8 Flúmina plaudent manu, simul montes exsultábunt a conspéctu Dómini: * quóniam venit iudicáre terram.

97:9 Iudicábit orbem terrárum in iustítia, * et pópulos in æquitáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Post partum, Virgo, invioláta permansísti: Dei Génetrix, intercéde pro nobis.

℣. Elégit eam Deus, et præelégit eam.

℟. In tabernáculo suo habitáre facit eam.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Iube, Dómine, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Lucam

Luc 2:22-32

In illo témpore: Postquam impléti sunt dies purgatiónis Maríæ secúndum legem Móysi, tulérunt Iesum in Ierúsalem, ut sísterent eum Dómino, sicut scriptum est in lege Dómini. Et réliqua.

Homilía sancti Ambrósii Epíscopi

Liber 2 Comment. in Lucæ cap. 2, post initium

Et ecce homo erat in Ierúsalem, cui nomen Símeon, et homo iste iustus et timorátus, exspéctans consolatiónem Israël. Non solum ab Angelis, et prophétis, et a pastóribus, sed étiam a senióribus et iustis generátio Dómini accépit testimónium. Omnis ætas, et utérque sexus, eventorúmque mirácula fidem ástruunt. Virgo génerat, stérilis parit, mutus lóquitur, Elísabeth prophétat, Magus adórat, útero clausus exsúltat, vídua confitétur, iustus exspéctat.

℣. Tu autem, Dómine, miserére nobis.

℟. Deo grátias.

℟. Suscípiens Iesum in ulnas suas Símeon, exclamávit, et dixit:

* Tu es vere lumen ad illuminatiónem géntium, et glóriam plebis tuæ Israël.

℣. Cum indúcerent púerum Iesum paréntes eius, et ipse accépit eum in ulnas suas, et benedíxit Deum, et dixit.

℟. Tu es vere lumen ad illuminatiónem géntium, et glóriam plebis tuæ Israël.

℣. Iube, Dómine, benedícere.

Benedictio. Cuius festum cólimus, ipsa Virgo vírginum intercédat pro nobis ad Dóminum.

℟. Amen.

Lectio 8

Et bene iustus, qui non suam, sed pópuli grátiam requirébat, cúpiens ipse corpóreæ vínculis fragilitátis exsólvi, sed exspéctans vidére promíssum: sciébat enim quia beáti óculi qui eum vidérent. Et ipse accépit eum in ulnas suas, et benedíxit Deum, et dixit: Nunc dimítte servum tuum, Dómine, secúndum verbum tuum in pace. Vide iustum, velut corpóreæ cárcere molis inclúsum, velle dissólvi, ut incípiat esse cum Christo. Dissólvi enim, et cum Christo esse, multo mélius est.

℣. Tu autem, Dómine, miserére nobis.

℟. Deo grátias.

℟. Senex Púerum portábat, Puer autem senem regébat:

* Quem virgo concépit, virgo péperit, virgo post partum, quem génuit, adorávit.

℣. Accípiens Símeon Púerum in mánibus, grátias agens benedíxit Dóminum.

℟. Quem virgo concépit, virgo péperit, virgo post partum, quem génuit, adorávit.

℣. Glória Patri, et Fílio, * et Spirítui Sancto.

℟. Quem virgo concépit, virgo péperit, virgo post partum, quem génuit, adorávit.

℣. Iube, Dómine, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Sed qui vult dimítti, véniat in templum, véniat in Ierúsalem, exspéctet Christum Dómini, accípiat in mánibus Verbum Dei, complectátur opéribus velut quibúsdam suæ fídei brácchiis: tunc dimittétur, ut non vídeat mortem, qui víderit Vitam. Vides úberem in omnes grátiam, Dómini generatióne diffúsam, et prophetíam incrédulis negátam esse, non iustis. Ecce et Símeon prophétat, in ruínam et resurrectiónem plurimórum venísse Dóminum Iesum Christum, ut iustórum iniquorúmque mérita discérnat; et pro nostrórum qualitáte factórum, iudex verus et iustus aut supplícia decérnat aut prǽmia.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * maiestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ maiestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Iudex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, maiestátem tuam súpplices exorámus: ut, sicut unigénitus Fílius tuus hodiérna die cum nostræ carnis substántia in templo est præsentátus; ita nos fácias purificátis tibi méntibus præsentári.

Per eúndem Dóminum nostrum Iesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:1 Psalmi & antiphonæ ex Proprio Sanctorum}

Ant. Símeon iustus * et timorátus exspectábat redemptiónem Israël, et Spíritus Sanctus erat in eo.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Símeon iustus et timorátus exspectábat redemptiónem Israël, et Spíritus Sanctus erat in eo.

Ant. Respónsum accépit Símeon * a Spíritu Sancto, non visúrum se mortem, nisi vidéret Dóminum.

Psalmus 99 [2]

99:2 Iubiláte Deo, omnis terra: * servíte Dómino in lætítia.

99:2 Introíte in conspéctu eius, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus eius, et oves páscuæ eius: † introíte portas eius in confessióne, * átria eius in hymnis: confitémini illi.

99:4 Laudáte nomen eius: quóniam suávis est Dóminus, † in ætérnum misericórdia eius, * et usque in generatiónem et generatiónem véritas eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Respónsum accépit Símeon a Spíritu Sancto, non visúrum se mortem, nisi vidéret Dóminum.

Ant. Accípiens Símeon * Púerum in mánibus, grátias agens benedíxit Dóminum.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adiútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui iurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Accípiens Símeon Púerum in mánibus, grátias agens benedíxit Dóminum.

Ant. Lumen ad revelatiónem géntium, * et glóriam plebis tuæ Israël.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ iustórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Lumen ad revelatiónem géntium, et glóriam plebis tuæ Israël.

Ant. Obtulérunt * pro eo Dómino par túrturum aut duos pullos columbárum.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli eius: * laudáte eum, omnes virtútes eius.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum eius:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes iúdices terræ.

148:12 Iúvenes, et vírgines: † senes cum iunióribus laudent nomen Dómini: * quia exaltátum est nomen eius solíus.

148:14 Conféssio eius super cælum et terram: * et exaltávit cornu pópuli sui.

148:14 Hymnus ómnibus sanctis eius: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Obtulérunt pro eo Dómino par túrturum aut duos pullos columbárum.

Capitulum Hymnus Versus {ex Proprio Sanctorum}

Mal 3:1

Ecce ego mitto Angelum meum, et præparábit viam ante fáciem meam. Et statim véniet ad templum sanctum suum Dominátor, quem vos quǽritis, et Angelus Testaménti, quem vos vultis.

℟. Deo grátias.

Hymnus

O gloriósa vírginum,

Sublímis inter sídera,

Qui te creávit, párvulum

Lacténte nutris úbere.

Quod Heva tristis ábstulit,

Tu reddis almo gérmine:

Intrent ut astra flébiles,

Cæli reclúdis cárdines.

Tu Regis alti iánua

Et aula lucis fúlgida:

Vitam datam per Vírginem,

Gentes redémptæ, pláudite.

Iesu tibi sit glória,

Qui natus es de Vírgine,

Cum Patre, et almo Spíritu,

In sempitérna sǽcula.

Amen.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Canticum: Benedictus {Antiphona ex Proprio Sanctorum}

Ant. Cum indúcerent * púerum Iesum paréntes eius, accépit eum Símeon in ulnas suas, et benedíxit Deum, dicens: Nunc dimíttis servum tuum in pace.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum indúcerent púerum Iesum paréntes eius, accépit eum Símeon in ulnas suas, et benedíxit Deum, dicens: Nunc dimíttis servum tuum in pace.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, maiestátem tuam súpplices exorámus: ut, sicut unigénitus Fílius tuus hodiérna die cum nostræ carnis substántia in templo est præsentátus; ita nos fácias purificátis tibi méntibus præsentári.

Per eúndem Dóminum nostrum Iesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Ínnocens mánibus * et mundo corde ascéndet in montem Dómini.

Psalmus 23 [1]

23:1 Dómini est terra, et plenitúdo eius: * orbis terrárum, et univérsi qui hábitant in eo.

23:2 Quia ipse super mária fundávit eum: * et super flúmina præparávit eum.

23:3 Quis ascéndet in montem Dómini? * aut quis stabit in loco sancto eius?

23:4 Ínnocens mánibus et mundo corde, * qui non accépit in vano ánimam suam, nec iurávit in dolo próximo suo.

23:5 Hic accípiet benedictiónem a Dómino: * et misericórdiam a Deo, salutári suo.

23:6 Hæc est generátio quæréntium eum, * quæréntium fáciem Dei Iacob.

23:7 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:8 Quis est iste Rex glóriæ? * Dóminus fortis et potens: Dóminus potens in prǽlio.

23:9 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:10 Quis est iste Rex glóriæ? * Dóminus virtútum ipse est Rex glóriæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(2-7b) [2]

18:2 Cæli enárrant glóriam Dei: * et ópera mánuum eius annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio eius:

18:7 Et occúrsus eius usque ad summum eius: * nec est qui se abscóndat a calóre eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(8-15b) [3]

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Iustítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * iudícia Dómini vera, iustificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adiútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ínnocens mánibus et mundo corde ascéndet in montem Dómini.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui natus es de María Vírgine.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Tértio Nonas Februárii Luna quinta décima Anno Dómini 2026

Sebáste, in Arménia, pássio sancti Blásii, Epíscopi et Mártyris; qui, multórum patrátor miraculórum, sub Agricoláo Prǽside, post diútinam cæsiónem, atque in ligno suspensiónem, ubi férreis pectínibus carnes eius dirúptæ sunt, post tetérrimum cárcerem et in lacum demérsionem, unde salvus exívit, tandem, iubénte eódem Iúdice, una cum duóbus púeris, cápite truncátur. Ante ipsum vero septem mulíeres, quæ guttas sánguinis, ex eiúsdem Mártyris córpore defluéntes, dum torquerétur, colligébant, proptérea, deprehénsæ quod essent Christiánæ, omnes, post dira torménta, gládio percússæ sunt.

In Africa sancti Celeríni Diáconi, qui, decem et novem dies custódia cárceris septus, in nervo et ferro variísque pœnis gloriósus fuit Christi Conféssor; et, dum inexpugnábili firmitáte certáminis sui vicit adversárium, vincéndi céteris viam fecit.

Ibídem sanctórum trium Mártyrum, ipsíus Celeríni Diáconi consanguineórum, scílicet Laurentíni pátrui, Ignátii avúnculi, et Celérinæ áviæ, qui ántea martýrio coronáti fúerant; de quorum ómnium gloriósis láudibus exstat beáti Cypriáni epístola.

Item in Africa sanctórum Mártyrum Felícis, Symphrónii, Hippólyti et Sociórum.

In óppido Vapíngo, in Gállia, sanctórum Tigídis et Remédii Episcopórum.

Lugdúni, in Gállia, sanctórum Lupicíni et Felícis, itidem Episcopórum.

Bremæ sancti Anschárii, Hamburgénsis ac póstea Breménsis simul Epíscopi, qui Suévos et Danos ad Christi fidem convértit, et a Gregório Papa Quarto Legátus Apostólicus totíus Septentriónis fuit institútus.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Illuminátio mea * et salus mea Dóminus.

Psalmus 26(1-6) [1]

26:1 Dóminus illuminátio mea, et salus mea, * quem timébo?

26:1 Dóminus protéctor vitæ meæ, * a quo trepidábo?

26:2 Dum apprópiant super me nocéntes, * ut edant carnes meas:

26:2 Qui tríbulant me inimíci mei, * ipsi infirmáti sunt, et cecidérunt.

26:3 Si consístant advérsum me castra, * non timébit cor meum.

26:3 Si exsúrgat advérsum me prǽlium, * in hoc ego sperábo.

26:4 Unam pétii a Dómino, hanc requíram, * ut inhábitem in domo Dómini ómnibus diébus vitæ meæ:

26:4 Ut vídeam voluptátem Dómini, * et vísitem templum eius.

26:5 Quóniam abscóndit me in tabernáculo suo: * in die malórum protéxit me in abscóndito tabernáculi sui.

26:6 In petra exaltávit me: * et nunc exaltávit caput meum super inimícos meos.

26:6 Circuívi, et immolávi in tabernáculo eius hóstiam vociferatiónis: * cantábo, et psalmum dicam Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 26(7-14) [2]

26:7 Exáudi, Dómine, vocem meam, qua clamávi ad te: * miserére mei, et exáudi me.

26:8 Tibi dixit cor meum, exquisívit te fácies mea: * fáciem tuam, Dómine, requíram.

26:9 Ne avértas fáciem tuam a me: * ne declínes in ira a servo tuo.

26:9 Adiútor meus esto: * ne derelínquas me, neque despícias me, Deus, salutáris meus.

26:10 Quóniam pater meus, et mater mea dereliquérunt me: * Dóminus autem assúmpsit me.

26:11 Legem pone mihi, Dómine, in via tua: * et dírige me in sémitam rectam propter inimícos meos.

26:12 Ne tradíderis me in ánimas tribulántium me: * quóniam insurrexérunt in me testes iníqui, et mentíta est iníquitas sibi.

26:13 Credo vidére bona Dómini * in terra vivéntium.

26:14 Exspécta Dóminum, viríliter age: * et confortétur cor tuum, et sústine Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 27 [3]

27:1 Ad te, Dómine, clamábo, Deus meus, ne síleas a me: * nequándo táceas a me, et assimilábor descendéntibus in lacum.

27:2 Exáudi, Dómine, vocem deprecatiónis meæ dum oro ad te: * dum extóllo manus meas ad templum sanctum tuum.

27:3 Ne simul trahas me cum peccatóribus: * et cum operántibus iniquitátem ne perdas me.

27:3 Qui loquúntur pacem cum próximo suo, * mala autem in córdibus eórum.

27:4 Da illis secúndum ópera eórum, * et secúndum nequítiam adinventiónum ipsórum.

27:4 Secúndum ópera mánuum eórum tríbue illis: * redde retributiónem eórum ipsis.

27:5 Quóniam non intellexérunt ópera Dómini, et in ópera mánuum eius * déstrues illos, et non ædificábis eos.

27:6 Benedíctus Dóminus: * quóniam exaudívit vocem deprecatiónis meæ.

27:7 Dóminus adiútor meus, et protéctor meus: * in ipso sperávit cor meum, et adiútus sum.

27:7 Et reflóruit caro mea: * et ex voluntáte mea confitébor ei.

27:8 Dóminus fortitúdo plebis suæ: * et protéctor salvatiónum Christi sui est.

27:9 Salvum fac pópulum tuum, Dómine, et bénedic hereditáti tuæ: * et rege eos, et extólle illos usque in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Illuminátio mea et salus mea Dóminus.

Capitulum Responsorium Versus {ex Proprio Sanctorum}

Mal 3:1

Ecce ego mitto Angelum meum, et præparábit viam ante fáciem meam. Et statim véniet ad templum sanctum suum Dominátor, quem vos quǽritis, et Angelus Testaménti, quem vos vultis.

℟. Deo grátias.

℟.br. Spécie tua * Et pulchritúdine tua.

℟. Spécie tua * Et pulchritúdine tua.

℣. Inténde, próspere procéde, et regna.

℟. Et pulchritúdine tua.

℣. Glória Patri, et Fílio, * et Spirítui Sancto.

℟. Spécie tua * Et pulchritúdine tua.

℣. Adiuvábit eam Deus vultu suo.

℟. Deus in médio eius, non commovébitur.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, maiestátem tuam súpplices exorámus: ut, sicut unigénitus Fílius tuus hodiérna die cum nostræ carnis substántia in templo est præsentátus; ita nos fácias purificátis tibi méntibus præsentári.

Per eúndem Dóminum nostrum Iesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. In tua iustítia * líbera me, Dómine.

Psalmus 30(2-9) [1]

30:2 In te, Dómine, sperávi, non confúndar in ætérnum: * in iustítia tua líbera me.

30:3 Inclína ad me aurem tuam, * accélera ut éruas me.

30:3 Esto mihi in Deum protectórem, et in domum refúgii: * ut salvum me fácias.

30:4 Quóniam fortitúdo mea, et refúgium meum es tu: * et propter nomen tuum dedúces me, et enútries me.

30:5 Edúces me de láqueo hoc, quem abscondérunt mihi: * quóniam tu es protéctor meus.

30:6 In manus tuas comméndo spíritum meum: * redemísti me, Dómine, Deus veritátis.

30:7 Odísti observántes vanitátes, * supervácue.

30:7 Ego autem in Dómino sperávi: * exsultábo, et lætábor in misericórdia tua.

30:8 Quóniam respexísti humilitátem meam, * salvásti de necessitátibus ánimam meam.

30:9 Nec conclusísti me in mánibus inimíci: * statuísti in loco spatióso pedes meos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(10-19) [2]

30:10 Miserére mei, Dómine, quóniam tríbulor: * conturbátus est in ira óculus meus, ánima mea, et venter meus:

30:11 Quóniam defécit in dolóre vita mea: * et anni mei in gemítibus.

30:11 Infirmáta est in paupertáte virtus mea: * et ossa mea conturbáta sunt.

30:12 Super omnes inimícos meos factus sum oppróbrium et vicínis meis valde: * et timor notis meis.

30:12 Qui vidébant me, foras fugérunt a me: * oblivióni datus sum, tamquam mórtuus a corde.

30:13 Factus sum tamquam vas pérditum: * quóniam audívi vituperatiónem multórum commorántium in circúitu.

30:14 In eo dum convenírent simul advérsum me, * accípere ánimam meam consiliáti sunt.

30:15 Ego autem in te sperávi, Dómine: * dixi: Deus meus es tu: in mánibus tuis sortes meæ.

30:16 Éripe me de manu inimicórum meórum, * et a persequéntibus me.

30:17 Illústra fáciem tuam super servum tuum, salvum me fac in misericórdia tua: * Dómine, non confúndar, quóniam invocávi te.

30:18 Erubéscant ímpii, et deducántur in inférnum: * muta fiant lábia dolósa.

30:19 Quæ loquúntur advérsus iustum iniquitátem: * in supérbia, et in abusióne.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(20-25) [3]

30:20 Quam magna multitúdo dulcédinis tuæ, Dómine, * quam abscondísti timéntibus te.

30:20 Perfecísti eis, qui sperant in te, * in conspéctu filiórum hóminum.

30:21 Abscóndes eos in abscóndito faciéi tuæ * a conturbatióne hóminum.

30:21 Próteges eos in tabernáculo tuo * a contradictióne linguárum.

30:22 Benedíctus Dóminus: * quóniam mirificávit misericórdiam suam mihi in civitáte muníta.

30:23 Ego autem dixi in excéssu mentis meæ: * Proiéctus sum a fácie oculórum tuórum.

30:23 Ídeo exaudísti vocem oratiónis meæ, * dum clamárem ad te.

30:24 Dilígite Dóminum omnes sancti eius: * quóniam veritátem requíret Dóminus, et retríbuet abundánter faciéntibus supérbiam.

30:25 Viríliter ágite, et confortétur cor vestrum, * omnes, qui sperátis in Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In tua iustítia líbera me, Dómine.

Capitulum Responsorium Versus {ex Proprio Sanctorum}

Mal 3:1-2

Ecce véniet, dicit Dóminus exercítuum: et quis póterit cogitáre diem advéntus eius, et quis stabit ad vidéndum eum? Ipse enim quasi ignis conflans, et quasi herba fullónum.

℟. Deo grátias.

℟.br. Adiuvábit eam * Deus vultu suo.

℟. Adiuvábit eam * Deus vultu suo.

℣. Deus in médio eius, non commovébitur.

℟. Deus vultu suo.

℣. Glória Patri, et Fílio, * et Spirítui Sancto.

℟. Adiuvábit eam * Deus vultu suo.

℣. Elégit eam Deus, et præelégit eam.

℟. In tabernáculo suo habitáre facit eam.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, maiestátem tuam súpplices exorámus: ut, sicut unigénitus Fílius tuus hodiérna die cum nostræ carnis substántia in templo est præsentátus; ita nos fácias purificátis tibi méntibus præsentári.

Per eúndem Dóminum nostrum Iesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Exsultáte, iusti, * et gloriámini, omnes recti corde.

Psalmus 31 [1]

31:1 Beáti quorum remíssæ sunt iniquitátes: * et quorum tecta sunt peccáta.

31:2 Beátus vir, cui non imputávit Dóminus peccátum, * nec est in spíritu eius dolus.

31:3 Quóniam tácui, inveteravérunt ossa mea, * dum clamárem tota die.

31:4 Quóniam die ac nocte graváta est super me manus tua: * convérsus sum in ærúmna mea, dum confígitur spina.

31:5 Delíctum meum cógnitum tibi feci: * et iniustítiam meam non abscóndi.

31:5 Dixi: Confitébor advérsum me iniustítiam meam Dómino: * et tu remisísti impietátem peccáti mei.

31:6 Pro hac orábit ad te omnis sanctus, * in témpore opportúno.

31:6 Verúmtamen in dilúvio aquárum multárum, * ad eum non approximábunt.

31:7 Tu es refúgium meum a tribulatióne, quæ circúmdedit me: * exsultátio mea, érue me a circumdántibus me.

31:8 Intelléctum tibi dabo, et ínstruam te in via hac, qua gradiéris: * firmábo super te óculos meos.

31:9 Nolíte fíeri sicut equus et mulus, * quibus non est intelléctus.

31:9 In camo et freno maxíllas eórum constrínge, * qui non appróximant ad te.

31:10 Multa flagélla peccatóris, * sperántem autem in Dómino misericórdia circúmdabit.

31:11 Lætámini in Dómino et exsultáte, iusti, * et gloriámini, omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(1-11) [2]

32:1 Exsultáte, iusti, in Dómino: * rectos decet collaudátio.

32:2 Confitémini Dómino in cíthara: * in psaltério decem chordárum psállite illi.

32:3 Cantáte ei cánticum novum: * bene psállite ei in vociferatióne.

32:4 Quia rectum est verbum Dómini, * et ómnia ópera eius in fide.

32:5 Díligit misericórdiam et iudícium: * misericórdia Dómini plena est terra.

32:6 Verbo Dómini cæli firmáti sunt: * et spíritu oris eius omnis virtus eórum.

32:7 Cóngregans sicut in utre aquas maris: * ponens in thesáuris abýssos.

32:8 Tímeat Dóminum omnis terra: * ab eo autem commoveántur omnes inhabitántes orbem.

32:9 Quóniam ipse dixit, et facta sunt: * ipse mandávit, et creáta sunt.

32:10 Dóminus díssipat consília géntium: * réprobat autem cogitatiónes populórum, et réprobat consília príncipum.

32:11 Consílium autem Dómini in ætérnum manet: * cogitatiónes cordis eius in generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(12-22) [3]

32:12 Beáta gens, cuius est Dóminus, Deus eius: * pópulus, quem elégit in hereditátem sibi.

32:13 De cælo respéxit Dóminus: * vidit omnes fílios hóminum.

32:14 De præparáto habitáculo suo * respéxit super omnes, qui hábitant terram.

32:15 Qui finxit sigillátim corda eórum: * qui intéllegit ómnia ópera eórum.

32:16 Non salvátur rex per multam virtútem: * et gigas non salvábitur in multitúdine virtútis suæ.

32:17 Fallax equus ad salútem: * in abundántia autem virtútis suæ non salvábitur.

32:18 Ecce, óculi Dómini super metuéntes eum: * et in eis, qui sperant super misericórdia eius:

32:19 Ut éruat a morte ánimas eórum: * et alat eos in fame.

32:20 Ánima nostra sústinet Dóminum: * quóniam adiútor et protéctor noster est.

32:21 Quia in eo lætábitur cor nostrum: * et in nómine sancto eius sperávimus.

32:22 Fiat misericórdia tua, Dómine, super nos: * quemádmodum sperávimus in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsultáte, iusti, et gloriámini, omnes recti corde.

Capitulum Responsorium Versus {ex Proprio Sanctorum}

Mal 3:4

Et placébit Dómino sacrifícium Iuda et Ierúsalem sicut dies sǽculi et sicut anni antíqui, dicit Dóminus omnípotens.

℟. Deo grátias.

℟.br. Elégit eam Deus, * Et præelégit eam.

℟. Elégit eam Deus, * Et præelégit eam.

℣. In tabernáculo suo habitáre facit eam.

℟. Et præelégit eam.

℣. Glória Patri, et Fílio, * et Spirítui Sancto.

℟. Elégit eam Deus, * Et præelégit eam.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, maiestátem tuam súpplices exorámus: ut, sicut unigénitus Fílius tuus hodiérna die cum nostræ carnis substántia in templo est præsentátus; ita nos fácias purificátis tibi méntibus præsentári.

Per eúndem Dóminum nostrum Iesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Proprio Sanctorum}

Ant. Símeon iustus * et timorátus exspectábat redemptiónem Israël, et Spíritus Sanctus erat in eo.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Iurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Iudicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Símeon iustus et timorátus exspectábat redemptiónem Israël, et Spíritus Sanctus erat in eo.

Ant. Respónsum accépit Símeon * a Spíritu Sancto, non visúrum se mortem, nisi vidéret Dóminum.

Psalmus 112 [2]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória eius.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Respónsum accépit Símeon a Spíritu Sancto, non visúrum se mortem, nisi vidéret Dóminum.

Ant. Accípiens Símeon * Púerum in mánibus, grátias agens benedíxit Dóminum.

Psalmus 121 [3]

121:1 Lætátus sum in his, quæ dicta sunt mihi: * In domum Dómini íbimus.

121:2 Stantes erant pedes nostri, * in átriis tuis, Ierúsalem.

121:3 Ierúsalem, quæ ædificátur ut cívitas: * cuius participátio eius in idípsum.

121:4 Illuc enim ascendérunt tribus, tribus Dómini: * testimónium Israël ad confiténdum nómini Dómini.

121:5 Quia illic sedérunt sedes in iudício, * sedes super domum David.

121:6 Rogáte quæ ad pacem sunt Ierúsalem: * et abundántia diligéntibus te:

121:7 Fiat pax in virtúte tua: * et abundántia in túrribus tuis.

121:8 Propter fratres meos, et próximos meos, * loquébar pacem de te:

121:9 Propter domum Dómini, Dei nostri, * quæsívi bona tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Accípiens Símeon Púerum in mánibus, grátias agens benedíxit Dóminum.

Ant. Lumen ad revelatiónem géntium, * et glóriam plebis tuæ Israël.

Psalmus 126 [4]

126:1 Nisi Dóminus ædificáverit domum, * in vanum laboravérunt qui ædíficant eam.

126:1 Nisi Dóminus custodíerit civitátem, * frustra vígilat qui custódit eam.

126:2 Vanum est vobis ante lucem súrgere: * súrgite postquam sedéritis, qui manducátis panem dolóris.

126:2 Cum déderit diléctis suis somnum: * ecce heréditas Dómini fílii: merces, fructus ventris.

126:4 Sicut sagíttæ in manu poténtis: * ita fílii excussórum.

126:5 Beátus vir, qui implévit desidérium suum ex ipsis: * non confundétur cum loquétur inimícis suis in porta.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lumen ad revelatiónem géntium, et glóriam plebis tuæ Israël.

Ant. Obtulérunt * pro eo Dómino par túrturum aut duos pullos columbárum.

Psalmus 147 [5]

147:1 Lauda, Ierúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo eius.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris eius quis sustinébit?

147:7 Emíttet verbum suum, et liquefáciet ea: * flabit spíritus eius, et fluent aquæ.

147:8 Qui annúntiat verbum suum Iacob: * iustítias, et iudícia sua Israël.

147:9 Non fecit táliter omni natióni: * et iudícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Obtulérunt pro eo Dómino par túrturum aut duos pullos columbárum.

Capitulum Hymnus Versus {ex Proprio Sanctorum}

Mal 3:1

Ecce ego mitto Angelum meum, et præparábit viam ante fáciem meam. Et statim véniet ad templum sanctum suum Dominátor, quem vos quǽritis, et Angelus Testaménti, quem vos vultis.

℟. Deo grátias.

Hymnus

Prima stropha sequentis hymni dicitur flexis genibus.

Ave maris stella,

Dei Mater alma,

Atque semper Virgo,

Felix cæli porta.

Sumens illud Ave

Gabriélis ore,

Funda nos in pace,

Mutans Hevæ nomen.

Solve vincla reis,

Profer lumen cæcis,

Mala nostra pelle,

Bona cuncta posce.

Monstra te esse matrem,

Sumat per te preces,

Qui pro nobis natus,

Tulit esse tuus.

Virgo singuláris,

Inter omnes mitis,

Nos culpis solútos

Mites fac et castos.

Vitam præsta puram,

Iter para tutum,

Ut vidéntes Iesum,

Semper collætémur.

Sit laus Deo Patri,

Summo Christo decus,

Spirítui Sancto,

Tribus honor unus.

Amen.

℣. Respónsum accépit Símeon a Spíritu Sancto.

℟. Non visúrum se mortem, nisi vidéret Christum Dómini.

Canticum: Magnificat {Antiphona ex Proprio Sanctorum}

Ant. Hódie * beáta Virgo María púerum Iesum præsentávit in templo, et Símeon replétus Spíritu Sancto accépit eum in ulnas suas, et benedíxit Deum in ætérnum.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hódie beáta Virgo María púerum Iesum præsentávit in templo, et Símeon replétus Spíritu Sancto accépit eum in ulnas suas, et benedíxit Deum in ætérnum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, maiestátem tuam súpplices exorámus: ut, sicut unigénitus Fílius tuus hodiérna die cum nostræ carnis substántia in templo est præsentátus; ita nos fácias purificátis tibi méntibus præsentári.

Per eúndem Dóminum nostrum Iesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Miserére * mihi, Dómine, et exáudi oratiónem meam.

Psalmus 4 [1]

4:2 Cum invocárem exaudívit me Deus iustítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium iustítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adiutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis eius sperábis.

90:5 Scuto circúmdabit te véritas eius: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Feria III infra Hebdomadam Septuagesimæ
IV. classis
Commemoratio ad Laudes tantum: S. Blasii Episcopi et Martyris

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Psalterio secundum diem}

Ant. Iubilémus Deo, * Salutári nostro.

Ant. Iubilémus Deo, * Salutári nostro.

Veníte, exsultémus Dómino, iubilémus Deo, salutári nostro: præoccupémus fáciem eius in confessióne, et in psalmis iubilémus ei.

Ant. Iubilémus Deo, * Salutári nostro.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Salutári nostro.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Iubilémus Deo, * Salutári nostro.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Salutári nostro.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Iubilémus Deo, * Salutári nostro.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salutári nostro.

Ant. Iubilémus Deo, * Salutári nostro.

Hymnus {ex Psalterio secundum tempora}

Consors patérni lúminis,

Lux ipse lucis, et dies,

Noctem canéndo rúmpimus:

Assíste postulántibus.

Aufer ténebras méntium,

Fuga catérvas dǽmonum,

Expélle somnoléntiam,

Ne pigritántes óbruat.

Sic, Christe, nobis ómnibus

Indúlgeas credéntibus,

Ut prosit exorántibus,

Quod præcinéntes psállimus.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Expúgna, Dómine, * impugnántes me.

Psalmus 34(1-10) [1]

34:1 Iúdica, Dómine, nocéntes me, * expúgna impugnántes me.

34:2 Apprehénde arma et scutum: * et exsúrge in adiutórium mihi.

34:3 Effúnde frámeam, et conclúde advérsus eos, qui persequúntur me: * dic ánimæ meæ: Salus tua ego sum.

34:4 Confundántur et revereántur, * quæréntes ánimam meam.

34:4 Avertántur retrórsum, et confundántur * cogitántes mihi mala.

34:5 Fiant tamquam pulvis ante fáciem venti: * et Ángelus Dómini coárctans eos.

34:6 Fiat via illórum ténebræ et lúbricum: * et Ángelus Dómini pérsequens eos.

34:7 Quóniam gratis abscondérunt mihi intéritum láquei sui: * supervácue exprobravérunt ánimam meam.

34:8 Véniat illi láqueus, quem ignórat: et cáptio, quam abscóndit, apprehéndat eum: * et in láqueum cadat in ipsum.

34:9 Ánima autem mea exsultábit in Dómino: * et delectábitur super salutári suo.

34:10 Ómnia ossa mea dicent: * Dómine, quis símilis tibi?

34:10 Erípiens ínopem de manu fortiórum eius: * egénum et páuperem a diripiéntibus eum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Expúgna, Dómine, impugnántes me.

Ant. Restítue ánimam meam * a malefáctis eórum, Dómine.

Psalmus 34(11-17) [2]

34:11 Surgéntes testes iníqui, * quæ ignorábam interrogábant me.

34:12 Retribuébant mihi mala pro bonis: * sterilitátem ánimæ meæ.

34:13 Ego autem cum mihi molésti essent, * induébar cilício.

34:13 Humiliábam in ieiúnio ánimam meam: * et orátio mea in sinu meo convertétur.

34:14 Quasi próximum, et quasi fratrem nostrum, sic complacébam: * quasi lugens et contristátus, sic humiliábar.

34:15 Et advérsum me lætáti sunt, et convenérunt: * congregáta sunt super me flagélla, et ignorávi.

34:16 Dissipáti sunt, nec compúncti, tentavérunt me, subsannavérunt me subsannatióne: * frenduérunt super me déntibus suis.

34:17 Dómine, quando respícies? * restítue ánimam meam a malignitáte eórum, a leónibus únicam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Restítue ánimam meam a malefáctis eórum, Dómine.

Ant. Exsúrge, Dómine, * et inténde iudício meo.

Psalmus 34(18-28) [3]

34:18 Confitébor tibi in ecclésia magna, * in pópulo gravi laudábo te.

34:19 Non supergáudeant mihi qui adversántur mihi iníque: * qui odérunt me gratis et ánnuunt óculis.

34:20 Quóniam mihi quidem pacífice loquebántur: * et in iracúndia terræ loquéntes, dolos cogitábant.

34:21 Et dilatavérunt super me os suum: * dixérunt: Euge, euge, vidérunt óculi nostri.

34:22 Vidísti, Dómine, ne síleas: * Dómine, ne discédas a me.

34:23 Exsúrge et inténde iudício meo: * Deus meus, et Dóminus meus in causam meam.

34:24 Iúdica me secúndum iustítiam tuam, Dómine, Deus meus, * et non supergáudeant mihi.

34:25 Non dicant in córdibus suis: Euge, euge, ánimæ nostræ: * nec dicant: Devorávimus eum.

34:26 Erubéscant et revereántur simul, * qui gratulántur malis meis.

34:26 Induántur confusióne et reveréntia * qui magna loquúntur super me.

34:27 Exsúltent et læténtur qui volunt iustítiam meam: * et dicant semper: Magnificétur Dóminus qui volunt pacem servi eius.

34:28 Et lingua mea meditábitur iustítiam tuam, * tota die laudem tuam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, et inténde iudício meo.

Ant. Noli æmulári * in eo qui prosperátur et facit iniquitátem.

Psalmus 36(1-15) [4]

36:1 Noli æmulári in malignántibus: * neque zeláveris faciéntes iniquitátem.

36:2 Quóniam tamquam fænum velóciter aréscent: * et quemádmodum ólera herbárum cito décident.

36:3 Spera in Dómino, et fac bonitátem: * et inhábita terram, et pascéris in divítiis eius.

36:4 Delectáre in Dómino: * et dabit tibi petitiónes cordis tui.

36:5 Revéla Dómino viam tuam, et spera in eo: * et ipse fáciet.

36:6 Et edúcet quasi lumen iustítiam tuam: et iudícium tuum tamquam merídiem: * súbditus esto Dómino, et ora eum.

36:7 Noli æmulári in eo, qui prosperátur in via sua: * in hómine faciénte iniustítias.

36:8 Désine ab ira, et derelínque furórem: * noli æmulári ut malignéris.

36:9 Quóniam qui malignántur, exterminabúntur: * sustinéntes autem Dóminum, ipsi hereditábunt terram.

36:10 Et adhuc pusíllum, et non erit peccátor: * et quæres locum eius et non invénies.

36:11 Mansuéti autem hereditábunt terram: * et delectabúntur in multitúdine pacis.

36:12 Observábit peccátor iustum: * et stridébit super eum déntibus suis.

36:13 Dóminus autem irridébit eum: * quóniam próspicit quod véniet dies eius.

36:14 Gládium evaginavérunt peccatóres: * intendérunt arcum suum,

36:14 Ut deíciant páuperem et ínopem: * ut trucídent rectos corde.

36:15 Gládius eórum intret in corda ipsórum: * et arcus eórum confringátur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Noli æmulári in eo qui prosperátur et facit iniquitátem.

Ant. Brácchia peccatórum * conteréntur, confírmat autem iustos Dóminus.

Psalmus 36(16-29) [5]

36:16 Mélius est módicum iusto, * super divítias peccatórum multas.

36:17 Quóniam brácchia peccatórum conteréntur: * confírmat autem iustos Dóminus.

36:18 Novit Dóminus dies immaculatórum: * et heréditas eórum in ætérnum erit.

36:19 Non confundéntur in témpore malo, et in diébus famis saturabúntur: * quia peccatóres períbunt.

36:20 Inimíci vero Dómini mox ut honorificáti fúerint et exaltáti: * deficiéntes, quemádmodum fumus defícient.

36:21 Mutuábitur peccátor, et non solvet: * iustus autem miserétur et tríbuet.

36:22 Quia benedicéntes ei hereditábunt terram: * maledicéntes autem ei disperíbunt.

36:23 Apud Dóminum gressus hóminis dirigéntur: * et viam eius volet.

36:24 Cum cecíderit non collidétur: * quia Dóminus suppónit manum suam.

36:25 Iúnior fui, étenim sénui: * et non vidi iustum derelíctum, nec semen eius quærens panem.

36:26 Tota die miserétur et cómmodat: * et semen illíus in benedictióne erit.

36:27 Declína a malo, et fac bonum: * et inhábita in sǽculum sǽculi.

36:28 Quia Dóminus amat iudícium, et non derelínquet sanctos suos: * in ætérnum conservabúntur.

36:28 Iniústi puniéntur: * et semen impiórum períbit.

36:29 Iusti autem hereditábunt terram: * et inhabitábunt in sǽculum sǽculi super eam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Brácchia peccatórum conteréntur, confírmat autem iustos Dóminus.

Ant. Custódi innocéntiam * et vide æquitátem.

Psalmus 36(30-40) [6]

36:30 Os iusti meditábitur sapiéntiam, * et lingua eius loquétur iudícium.

36:31 Lex Dei eius in corde ipsíus, * et non supplantabúntur gressus eius.

36:32 Consíderat peccátor iustum: * et quærit mortificáre eum.

36:33 Dóminus autem non derelínquet eum in mánibus eius: * nec damnábit eum, cum iudicábitur illi.

36:34 Exspécta Dóminum, et custódi viam eius: et exaltábit te ut hereditáte cápias terram: * cum períerint peccatóres vidébis.

36:35 Vidi ímpium superexaltátum, * et elevátum sicut cedros Líbani.

36:36 Et transívi, et ecce non erat: * et quæsívi eum, et non est invéntus locus eius.

36:37 Custódi innocéntiam, et vide æquitátem: * quóniam sunt relíquiæ hómini pacífico.

36:38 Iniústi autem disperíbunt simul: * relíquiæ impiórum interíbunt.

36:39 Salus autem iustórum a Dómino: * et protéctor eórum in témpore tribulatiónis.

36:40 Et adiuvábit eos Dóminus et liberábit eos: * et éruet eos a peccatóribus, et salvábit eos: quia speravérunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Custódi innocéntiam et vide æquitátem.

Ant. Ne in ira tua * corrípias me, Dómine.

Psalmus 37(2-11) [7]

37:2 Dómine, ne in furóre tuo árguas me, * neque in ira tua corrípias me.

37:3 Quóniam sagíttæ tuæ infíxæ sunt mihi: * et confirmásti super me manum tuam.

37:4 Non est sánitas in carne mea a fácie iræ tuæ: * non est pax óssibus meis a fácie peccatórum meórum.

37:5 Quóniam iniquitátes meæ supergréssæ sunt caput meum: * et sicut onus grave gravátæ sunt super me.

37:6 Putruérunt et corrúptæ sunt cicatríces meæ, * a fácie insipiéntiæ meæ.

37:7 Miser factus sum, et curvátus sum usque in finem: * tota die contristátus ingrediébar.

37:8 Quóniam lumbi mei impléti sunt illusiónibus: * et non est sánitas in carne mea.

37:9 Afflíctus sum, et humiliátus sum nimis: * rugiébam a gémitu cordis mei.

37:10 Dómine, ante te omne desidérium meum: * et gémitus meus a te non est abscónditus.

37:11 Cor meum conturbátum est, derelíquit me virtus mea: * et lumen oculórum meórum, et ipsum non est mecum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne in ira tua corrípias me, Dómine.

Ant. Inténde in adiutórium meum, * Dómine, virtus salútis meæ.

Psalmus 37(12-23) [8]

37:12 Amíci mei, et próximi mei * advérsum me appropinquavérunt, et stetérunt.

37:12 Et qui iuxta me erant, de longe stetérunt: * et vim faciébant qui quærébant ánimam meam.

37:13 Et qui inquirébant mala mihi, locúti sunt vanitátes: * et dolos tota die meditabántur.

37:14 Ego autem tamquam surdus non audiébam: * et sicut mutus non apériens os suum.

37:15 Et factus sum sicut homo non áudiens: * et non habens in ore suo redargutiónes.

37:16 Quóniam in te, Dómine, sperávi: * tu exáudies me, Dómine, Deus meus.

37:17 Quia dixi: Nequándo supergáudeant mihi inimíci mei: * et dum commovéntur pedes mei, super me magna locúti sunt.

37:18 Quóniam ego in flagélla parátus sum: * et dolor meus in conspéctu meo semper.

37:19 Quóniam iniquitátem meam annuntiábo: * et cogitábo pro peccáto meo.

37:20 Inimíci autem mei vivunt, et confirmáti sunt super me: * et multiplicáti sunt qui odérunt me iníque.

37:21 Qui retríbuunt mala pro bonis, detrahébant mihi: * quóniam sequébar bonitátem.

37:22 Ne derelínquas me, Dómine, Deus meus: * ne discésseris a me.

37:23 Inténde in adiutórium meum, * Dómine, Deus, salútis meæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inténde in adiutórium meum, Dómine, virtus salútis meæ.

Ant. Ámove, Dómine, * a me plagas tuas.

Psalmus 38 [9]

38:2 Dixi: Custódiam vias meas: * ut non delínquam in lingua mea.

38:2 Pósui ori meo custódiam, * cum consísteret peccátor advérsum me.

38:3 Obmútui, et humiliátus sum, et sílui a bonis: * et dolor meus renovátus est.

38:4 Concáluit cor meum intra me: * et in meditatióne mea exardéscet ignis.

38:5 Locútus sum in lingua mea: * Notum fac mihi, Dómine, finem meum.

38:5 Et númerum diérum meórum quis est: * ut sciam quid desit mihi.

38:6 Ecce mensurábiles posuísti dies meos: * et substántia mea tamquam níhilum ante te.

38:6 Verúmtamen univérsa vánitas, * omnis homo vivens.

38:7 Verúmtamen in imágine pertránsit homo: * sed et frustra conturbátur.

38:7 Thesaurízat: * et ignórat cui congregábit ea.

38:8 Et nunc quæ est exspectátio mea? Nonne Dóminus? * Et substántia mea apud te est.

38:9 Ab ómnibus iniquitátibus meis érue me: * oppróbrium insipiénti dedísti me.

38:10 Obmútui, et non apérui os meum, quóniam tu fecísti: * ámove a me plagas tuas.

38:12 A fortitúdine manus tuæ ego deféci in increpatiónibus: * propter iniquitátem corripuísti hóminem.

38:12 Et tabéscere fecísti sicut aráneam ánimam eius: * verúmtamen vane conturbátur omnis homo.

38:13 Exáudi oratiónem meam, Dómine, et deprecatiónem meam: * áuribus pércipe lácrimas meas.

38:13 Ne síleas: quóniam ádvena ego sum apud te, et peregrínus, * sicut omnes patres mei.

38:14 Remítte mihi, ut refrígerer priúsquam ábeam, * et ámplius non ero.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ámove, Dómine, a me plagas tuas.

℣. Deus, ne síleas a me, remítte mihi.

℟. Quóniam íncola ego sum apud te et peregrínus.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádiuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Iube, Dómine, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 1

De libro Génesis

Gen 2:15-18

15 Tulit ergo Dóminus Deus hóminem, et pósuit eum in paradíso voluptátis, ut operarétur, et custodíret illum:

16 Præcepítque ei, dicens: Ex omni ligno paradísi cómede;

17 De ligno autem sciéntiæ boni et mali ne cómedas: in quocúmque enim die coméderis ex eo, morte moriéris.

18 Dixit quoque Dóminus Deus: Non est bonum esse hóminem solum: faciámus ei adiutórium símile sibi.

℣. Tu autem, Dómine, miserére nobis.

℟. Deo grátias.

℟. Tulit Dóminus hóminem, et pósuit eum in paradíso voluptátis:

* Ut operarétur et custodíret illum.

℣. Plantáverat autem Dóminus Deus paradísum voluptátis a princípio, in quo pósuit hóminem quem formáverat.

℟. Ut operarétur et custodíret illum.

℣. Iube, Dómine, benedícere.

Benedictio. Christus perpétuæ det nobis gáudia vitæ.

℟. Amen.

Lectio 2

Gen 2:19-20

19 Formátis ígitur Dóminus Deus de humo cunctis animántibus terræ, et univérsis volatílibus cæli, addúxit ea ad Adam, ut vidéret quid vocáret ea: omne enim quod vocávit Adam ánimæ vivéntis, ipsum est nomen eius.

20 Appellavítque Adam nomínibus suis cuncta animántia, et univérsa volatília cæli, et omnes béstias terræ: Adæ vero non inveniebátur adiútor símilis eius.

℣. Tu autem, Dómine, miserére nobis.

℟. Deo grátias.

℟. Dixit Dóminus Deus: Non est bonum hóminem esse solum:

* Faciámus ei adiutórium símile sibi.

℣. Adæ vero non inveniebátur adiútor símilis sibi: dixit vero Deus.

℟. Faciámus ei adiutórium símile sibi.

℣. Iube, Dómine, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 3

Gen 2:21-24

21 Immísit ergo Dóminus Deus sopórem in Adam: cumque obdormísset, tulit unam de costis eius, et replévit carnem pro ea.

22 Et ædificávit Dóminus Deus costam, quam túlerat de Adam, in mulíerem: et addúxit eam ad Adam.

23 Dixítque Adam: Hoc nunc os ex óssibus meis, et caro de carne mea: hæc vocábitur Virágo, quóniam de viro sumpta est.

24 Quam ob rem relínquet homo patrem suum, et matrem, et adhærébit uxóri suæ: et erunt duo in carne una.

℣. Tu autem, Dómine, miserére nobis.

℟. Deo grátias.

℟. Immísit Dóminus sopórem in Adam, et tulit unam de costis eius: † Et ædificávit costam, quam túlerat Dóminus de Adam, in mulíerem, et addúxit eam ad Adam, ut vidéret quid vocáret eam:

* Et vocávit nomen eius Virágo, quia de viro sumpta est.

℣. Cumque obdormísset, tulit unam de costis eius, et replévit carnem pro ea.

℟. Et ædificávit costam, quam túlerat Dóminus de Adam, in mulíerem, et addúxit eam ad Adam, ut vidéret quid vocáret eam.

℣. Glória Patri, et Fílio, * et Spirítui Sancto.

℟. Et vocávit nomen eius Virágo, quia de viro sumpta est.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces pópuli tui, quǽsumus, Dómine, cleménter exáudi: ut, qui iuste pro peccátis nostris afflígimur, pro tui nóminis glória misericórditer liberémur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:2 Psalmi & antiphonæ ex Psalterio secundum diem}

Ant. Dele iniquitátem meam, * Dómine, secúndum multitúdinem miseratiónum tuárum.

Psalmus 50 [1]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut iustificéris in sermónibus tuis, et vincas cum iudicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea iustítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Ierúsalem.

50:21 Tunc acceptábis sacrifícium iustítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dele iniquitátem meam, Dómine, secúndum multitúdinem miseratiónum tuárum.

Ant. Discérne causam meam, * Deus, de gente non sancta.

Psalmus 42 [2]

42:1 Iúdica me, Deus, et discérne causam meam de gente non sancta, * ab hómine iníquo, et dolóso érue me.

42:2 Quia tu es, Deus, fortitúdo mea: * quare me repulísti? et quare tristis incédo, dum afflígit me inimícus?

42:3 Emítte lucem tuam et veritátem tuam: * ipsa me deduxérunt, et adduxérunt in montem sanctum tuum, et in tabernácula tua.

42:4 Et introíbo ad altáre Dei: * ad Deum, qui lætíficat iuventútem meam.

42:5 Confitébor tibi in cíthara, Deus, Deus meus: * quare tristis es, ánima mea? et quare contúrbas me?

42:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Discérne causam meam, Deus, de gente non sancta.

Ant. Deus misereátur * nostri, et benedícat nobis. ‡

Psalmus 66 [3]

66:2 Deus misereátur nostri, et benedícat nobis: * ‡ illúminet vultum suum super nos, et misereátur nostri.

66:3 Ut cognoscámus in terra viam tuam, * in ómnibus géntibus salutáre tuum.

66:4 Confiteántur tibi pópuli, Deus: * confiteántur tibi pópuli omnes.

66:5 Læténtur et exsúltent gentes: * quóniam iúdicas pópulos in æquitáte, et gentes in terra dírigis.

66:6 Confiteántur tibi pópuli, Deus, confiteántur tibi pópuli omnes: * terra dedit fructum suum.

66:7 Benedícat nos Deus, Deus noster, benedícat nos Deus: * et métuant eum omnes fines terræ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus misereátur nostri, et benedícat nobis.

Ant. Corrípies me, Dómine, * et vivificábis me.

Canticum Ezechiæ [4]

Isa 38:10-24

38:10 Ego dixi: In dimídio diérum meórum * vadam ad portas ínferi.

38:11 Quæsívi resíduum annórum meórum. * Dixi: Non vidébo Dóminum Deum in terra vivéntium.

38:12 Non aspíciam hóminem ultra, * et habitatórem quiétis.

38:13 Generátio mea abláta est, et convolúta est a me, * quasi tabernáculum pastórum.

38:14 Præcísa est velut a texénte, vita mea: dum adhuc ordírer, succídit me: * de mane usque ad vésperam fínies me.

38:15 Sperábam usque ad mane, * quasi leo sic contrívit ómnia ossa mea:

38:16 De mane usque ad vésperam fínies me: * sicut pullus hirúndinis sic clamábo, meditábor ut colúmba:

38:17 Attenuáti sunt óculi mei, * suspiciéntes in excélsum.

38:18 Dómine, vim pátior, respónde pro me. * Quid dicam, aut quid respondébit mihi, cum ipse fécerit?

38:19 Recogitábo tibi omnes annos meos * in amaritúdine ánimæ meæ.

38:20 Dómine, si sic vívitur, et in tálibus vita spíritus mei, corrípies me, et vivificábis me. * Ecce, in pace amaritúdo mea amaríssima:

38:21 Tu autem eruísti ánimam meam ut non períret: * proiecísti post tergum tuum ómnia peccáta mea.

38:22 Quia non inférnus confitébitur tibi, neque mors laudábit te: * non exspectábunt qui descéndunt in lacum, veritátem tuam.

38:23 Vivens vivens ipse confitébitur tibi, sicut et ego hódie: * pater fíliis notam fáciet veritátem tuam.

38:24 Dómine, salvum me fac * et psalmos nostros cantábimus cunctis diébus vitæ nostræ in domo Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Corrípies me, Dómine, et vivificábis me.

Ant. Laudáte * Dóminum quia benígnus est, et in servis suis deprecábitur.

Psalmus 134 [5]

134:1 Laudáte nomen Dómini, * laudáte, servi, Dóminum.

134:2 Qui statis in domo Dómini, * in átriis domus Dei nostri.

134:3 Laudáte Dóminum, quia bonus Dóminus: * psállite nómini eius, quóniam suáve.

134:4 Quóniam Iacob elégit sibi Dóminus, * Israël in possessiónem sibi.

134:5 Quia ego cognóvi quod magnus est Dóminus, * et Deus noster præ ómnibus diis.

134:6 Ómnia quæcúmque vóluit, Dóminus fecit in cælo, et in terra, * in mari, et in ómnibus abýssis.

134:7 Edúcens nubes ab extrémo terræ: * fúlgura in plúviam fecit.

134:8 Qui prodúcit ventos de thesáuris suis: * qui percússit primogénita Ægýpti ab hómine usque ad pecus.

134:9 Et misit signa, et prodígia in médio tui, Ægýpte: * in Pharaónem, et in omnes servos eius.

134:10 Qui percússit gentes multas: * et occídit reges fortes:

134:11 Sehon, regem Amorrhæórum, et Og, regem Basan, * et ómnia regna Chánaan.

134:12 Et dedit terram eórum hereditátem, * hereditátem Israël, pópulo suo.

134:13 Dómine, nomen tuum in ætérnum: * Dómine, memoriále tuum in generatiónem et generatiónem.

134:14 Quia iudicábit Dóminus pópulum suum: * et in servis suis deprecábitur.

134:15 Simulácra géntium argéntum, et aurum, * ópera mánuum hóminum.

134:16 Os habent, et non loquéntur: * óculos habent, et non vidébunt.

134:17 Aures habent, et non áudient: * neque enim est spíritus in ore ipsórum.

134:18 Símiles illis fiant qui fáciunt ea: * et omnes qui confídunt in eis.

134:19 Domus Israël, benedícite Dómino: * domus Aaron, benedícite Dómino.

134:20 Domus Levi, benedícite Dómino: * qui timétis Dóminum, benedícite Dómino.

134:21 Benedíctus Dóminus ex Sion, * qui hábitat in Ierúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte Dóminum quia benígnus est, et in servis suis deprecábitur.

Capitulum Hymnus Versus {ex Psalterio secundum diem}

Rom 13:12-13

Nox præcéssit, dies autem appropinquávit. Abiciámus ergo ópera tenebrárum, et induámur arma lucis. Sicut in die honéste ambulémus.

℟. Deo grátias.

Hymnus

Ales diéi núntius

Lucem propínquam prǽcinit:

Nos excitátor méntium

Iam Christus ad vitam vocat.

Auférte, clamat, léctulos,

Ægro sopóre désides:

Castíque, recti, ac sóbrii

Vigiláte, iam sum próximus.

Iesum ciámus vócibus,

Flentes, precántes, sóbrii:

Inténta supplicátio

Dormíre cor mundum vetat.

Tu, Christe, somnum díscute:

Tu rumpe noctis víncula:

Tu solve peccátum vetus,

Novúmque lumen íngere.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

℣. Repléti sumus mane misericórdia tua.

℟. Exsultávimus, et delectáti sumus.

Canticum: Benedictus {Antiphona ex Proprio de Tempore}

Ant. Eréxit nobis * Dóminus cornu salútis in domo David púeri sui.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Eréxit nobis Dóminus cornu salútis in domo David púeri sui.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces pópuli tui, quǽsumus, Dómine, cleménter exáudi: ut, qui iuste pro peccátis nostris afflígimur, pro tui nóminis glória misericórditer liberémur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Blasii Episcopi et Martyris

Ant. Qui odit ánimam suam in hoc mundo, in vitam ætérnam custódit eam.

℣. Iustus ut palma florébit.

℟. Sicut cedrus Líbani multiplicábitur.

Orémus.

Deus, qui nos beáti Blásii Mártyris tui atque Pontíficis ánnua solemnitáte lætíficas: concéde propítius; ut, cuius natalítia cólimus, de eiúsdem étiam protectióne gaudeámus.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Deus meus * in te confído non erubéscam.

Psalmus 24(1-7) [1]

24:1 Ad te, Dómine, levávi ánimam meam: * Deus meus, in te confído, non erubéscam.

24:3 Neque irrídeant me inimíci mei: * étenim univérsi, qui sústinent te, non confundéntur.

24:4 Confundántur omnes iníqua agéntes * supervácue.

24:4 Vias tuas, Dómine, demónstra mihi: * et sémitas tuas édoce me.

24:5 Dírige me in veritáte tua, et doce me: * quia tu es, Deus, salvátor meus, et te sustínui tota die.

24:6 Reminíscere miseratiónum tuárum, Dómine, * et misericordiárum tuárum, quæ a sǽculo sunt.

24:7 Delícta iuventútis meæ, * et ignorántias meas ne memíneris.

24:7 Secúndum misericórdiam tuam meménto mei tu: * propter bonitátem tuam, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(8-14) [2]

24:8 Dulcis et rectus Dóminus: * propter hoc legem dabit delinquéntibus in via.

24:9 Díriget mansuétos in iudício: * docébit mites vias suas.

24:10 Univérsæ viæ Dómini, misericórdia et véritas, * requiréntibus testaméntum eius et testimónia eius.

24:11 Propter nomen tuum, Dómine, propitiáberis peccáto meo: * multum est enim.

24:12 Quis est homo qui timet Dóminum? * legem státuit ei in via, quam elégit.

24:13 Ánima eius in bonis demorábitur: * et semen eius hereditábit terram.

24:14 Firmaméntum est Dóminus timéntibus eum: * et testaméntum ipsíus ut manifestétur illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(15-22) [3]

24:15 Óculi mei semper ad Dóminum: * quóniam ipse evéllet de láqueo pedes meos.

24:16 Réspice in me, et miserére mei: * quia únicus et pauper sum ego.

24:17 Tribulatiónes cordis mei multiplicátæ sunt: * de necessitátibus meis érue me.

24:18 Vide humilitátem meam, et labórem meum: * et dimítte univérsa delícta mea.

24:19 Réspice inimícos meos quóniam multiplicáti sunt, * et ódio iníquo odérunt me.

24:20 Custódi ánimam meam, et érue me: * non erubéscam quóniam sperávi in te.

24:21 Innocéntes et recti adhæsérunt mihi: * quia sustínui te.

24:22 Líbera, Deus, Israël, * ex ómnibus tribulatiónibus suis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus in te confído non erubéscam.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Prídie Nonas Februárii Luna sexta décima Anno Dómini 2026

Sancti Andréæ Corsíni, ex Ordine Carmelitárum, Epíscopi Fæsuláni et Confessóris, cuius dies natális ágitur octávo Idus Ianuárii.

Romæ sancti Eutýchii Mártyris, qui illústre martýrium consummávit, ac sepúltus est in cœmetério Callísti; eiúsque sepúlcrum póstea sanctus Dámasus Papa vérsibus exornávit.

Thmui, in Ægýpto, pássio beáti Philéæ, eiúsdem civitátis Epíscopi, et Philóromi, Tribúni mílitum; qui, in persecutióne Diocletiáni, cum a cognátis et amícis suadéri non possent ut sibi párcerent, ambo, datis cervícibus, palmas a Dómino meruérunt. Cum ipsis innúmera étiam multitúdo fidélium ex eádem urbe, pastóris sui vestígia sequens, martýrio coronáta est.

Foro Semprónii sanctórum Mártyrum Aquilíni, Gémini, Gelásii, Magni et Donáti.

In regno Maravénsi, apud Indos Orientáles, sancti Ioánnis de Britto, Sacerdótis e Societáte Iesu, qui, cum multos infidéles ad fidem convertísset, glorióso martýrio coronátus est.

Trecis, in Gállia, sancti Aventíni, Presbýteri et Confessóris.

Pelúsii, in Ægýpto, sancti Isidóri, Presbýteri et Mónachi, méritis et doctrína conspícui.

Sempringhámiæ, in Anglia, sancti Gilbérti, Presbýteri et Confessóris, qui Ordinis Sempringhamiénsis fuit Institútor.

In óppido Amatrícis, in Aprútio, deposítio sancti Ioséphi a Leoníssa, Sacerdótis ex Ordine Minórum Capuccinórum et Confessóris; quem, ob fídei prædicatiónem a Mahumetánis dira perpéssum, labóribus apostólicis et miráculis clarum, Benedíctus Décimus quartus, Póntifex Máximus, in Sanctórum cánonem rétulit.

Bremæ commemorátio sancti Rembérti, qui, sancti Anschárii discípulus, in ipsíus locum, hac die, óbitum magístri sui próxime subsequenti, olim Hamburgénsis simul ac Breménsis Epíscopus eléctus est.

Bitúricis, in Aquitánia, sanctæ Ioánnæ de Valois, Gálliæ Regínæ, Ordinis sanctíssimæ Annuntiatiónis beátæ Maríæ Vírginis Fundatrícis, pietáte et singulári Crucis participatióne illústris, a Pio Papa Duodécimo Sanctárum fastis adscríptæ.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Respéxit me * et exaudívit deprecatiónem meam Dóminus.

Psalmus 39(2-9) [1]

39:2 Exspéctans exspectávi Dóminum, * et inténdit mihi.

39:3 Et exaudívit preces meas: * et edúxit me de lacu misériæ, et de luto fæcis.

39:3 Et státuit super petram pedes meos: * et diréxit gressus meos.

39:4 Et immísit in os meum cánticum novum, * carmen Deo nostro.

39:4 Vidébunt multi, et timébunt: * et sperábunt in Dómino.

39:5 Beátus vir, cuius est nomen Dómini spes eius: * et non respéxit in vanitátes et insánias falsas.

39:6 Multa fecísti tu, Dómine, Deus meus, mirabília tua: * et cogitatiónibus tuis non est qui símilis sit tibi.

39:6 Annuntiávi et locútus sum: * multiplicáti sunt super númerum.

39:7 Sacrifícium et oblatiónem noluísti: * aures autem perfecísti mihi.

39:7 Holocáustum et pro peccáto non postulásti: * tunc dixi: Ecce, vénio.

39:8 In cápite libri scriptum est de me ut fácerem voluntátem tuam: * Deus meus, vólui, et legem tuam in médio cordis mei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(10-14) [2]

39:10 Annuntiávi iustítiam tuam in ecclésia magna, * ecce, lábia mea non prohibébo: Dómine, tu scisti.

39:11 Iustítiam tuam non abscóndi in corde meo: * veritátem tuam et salutáre tuum dixi.

39:11 Non abscóndi misericórdiam tuam et veritátem tuam * a concílio multo.

39:12 Tu autem, Dómine, ne longe fácias miseratiónes tuas a me: * misericórdia tua et véritas tua semper suscepérunt me.

39:13 Quóniam circumdedérunt me mala, quorum non est númerus: * comprehendérunt me iniquitátes meæ, et non pótui ut vidérem.

39:13 Multiplicátæ sunt super capíllos cápitis mei: * et cor meum derelíquit me.

39:14 Compláceat tibi, Dómine, ut éruas me: * Dómine, ad adiuvándum me réspice.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(15-18) [3]

39:15 Confundántur et revereántur simul, qui quærunt ánimam meam, * ut áuferant eam.

39:15 Convertántur retrórsum, et revereántur, * qui volunt mihi mala.

39:16 Ferant conféstim confusiónem suam, * qui dicunt mihi: Euge, euge.

39:17 Exsúltent et læténtur super te omnes quæréntes te: * et dicant semper: Magnificétur Dóminus: qui díligunt salutáre tuum.

39:18 Ego autem mendícus sum, et pauper: * Dóminus sollícitus est mei.

39:18 Adiútor meus, et protéctor meus tu es: * Deus meus, ne tardáveris.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Respéxit me et exaudívit deprecatiónem meam Dóminus.

Capitulum Responsorium Versus {Per Annum}

Ier 17:14

Sana me, Dómine, et sanábor: salvum me fac, et salvus ero: quóniam laus mea tu es.

℟. Deo grátias.

℟.br. Sana ánimam meam, * Quia peccávi tibi.

℟. Sana ánimam meam, * Quia peccávi tibi.

℣. Ego dixi: Dómine, miserére mei.

℟. Quia peccávi tibi.

℣. Glória Patri, et Fílio, * et Spirítui Sancto.

℟. Sana ánimam meam, * Quia peccávi tibi.

℣. Adiútor meus, esto, ne derelínquas me.

℟. Neque despícias me, Deus, salutáris meus.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces pópuli tui, quǽsumus, Dómine, cleménter exáudi: ut, qui iuste pro peccátis nostris afflígimur, pro tui nóminis glória misericórditer liberémur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Suscepísti me, Dómine: * et confirmásti me in conspéctu tuo.

Psalmus 40 [1]

40:2 Beátus qui intéllegit super egénum, et páuperem: * in die mala liberábit eum Dóminus.

40:3 Dóminus consérvet eum, et vivíficet eum, et beátum fáciat eum in terra: * et non tradat eum in ánimam inimicórum eius.

40:4 Dóminus opem ferat illi super lectum dolóris eius: * univérsum stratum eius versásti in infirmitáte eius.

40:5 Ego dixi: Dómine, miserére mei: * sana ánimam meam, quia peccávi tibi.

40:6 Inimíci mei dixérunt mala mihi: * Quando moriétur, et períbit nomen eius?

40:7 Et si ingrediebátur ut vidéret, vana loquebátur: * cor eius congregávit iniquitátem sibi.

40:7 Egrediebátur foras, * et loquebátur in idípsum.

40:8 Advérsum me susurrábant omnes inimíci mei: * advérsum me cogitábant mala mihi.

40:9 Verbum iníquum constituérunt advérsum me: * Numquid qui dormit non adíciet ut resúrgat?

40:10 Étenim homo pacis meæ, in quo sperávi: * qui edébat panes meos, magnificávit super me supplantatiónem.

40:11 Tu autem, Dómine, miserére mei, et resúscita me: * et retríbuam eis.

40:12 In hoc cognóvi quóniam voluísti me: * quóniam non gaudébit inimícus meus super me.

40:13 Me autem propter innocéntiam suscepísti: * et confirmásti me in conspéctu tuo in ætérnum.

40:14 Benedíctus Dóminus, Deus Israël, a sǽculo et usque in sǽculum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(2-6) [2]

41:2 Quemádmodum desíderat cervus ad fontes aquárum: * ita desíderat ánima mea ad te, Deus.

41:3 Sitívit ánima mea ad Deum fortem vivum: * quando véniam, et apparébo ante fáciem Dei?

41:4 Fuérunt mihi lácrimæ meæ panes die ac nocte: * dum dícitur mihi cotídie: Ubi est Deus tuus?

41:5 Hæc recordátus sum, et effúdi in me ánimam meam: * quóniam transíbo in locum tabernáculi admirábilis, usque ad domum Dei.

41:5 In voce exsultatiónis, et confessiónis: * sonus epulántis.

41:6 Quare tristis es, ánima mea? * et quare contúrbas me?

41:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(7-12) [3]

41:7 Ad meípsum ánima mea conturbáta est: * proptérea memor ero tui de terra Iordánis, et Hermóniim a monte módico.

41:8 Abýssus abýssum ínvocat, * in voce cataractárum tuárum.

41:8 Ómnia excélsa tua, et fluctus tui * super me transiérunt.

41:9 In die mandávit Dóminus misericórdiam suam: * et nocte cánticum eius.

41:9 Apud me orátio Deo vitæ meæ, * dicam Deo: Suscéptor meus es.

41:10 Quare oblítus es mei? * et quare contristátus incédo, dum afflígit me inimícus?

41:11 Dum confringúntur ossa mea, * exprobravérunt mihi qui tríbulant me inimíci mei.

41:11 Dum dicunt mihi per síngulos dies: Ubi est Deus tuus? * quare tristis es, ánima mea? et quare contúrbas me?

41:12 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscepísti me, Dómine: et confirmásti me in conspéctu tuo.

Capitulum Responsorium Versus {Per Annum}

Rom 13:8

Némini quidquam debeátis, nisi ut ínvicem diligátis: qui enim díligit próximum, legem implévit.

℟. Deo grátias.

℟.br. Benedícam Dóminum * In omni témpore.

℟. Benedícam Dóminum * In omni témpore.

℣. Semper laus eius in ore meo.

℟. In omni témpore.

℣. Glória Patri, et Fílio, * et Spirítui Sancto.

℟. Benedícam Dóminum * In omni témpore.

℣. Dóminus regit me, et nihil mihi déerit.

℟. In loco páscuæ ibi me collocávit.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces pópuli tui, quǽsumus, Dómine, cleménter exáudi: ut, qui iuste pro peccátis nostris afflígimur, pro tui nóminis glória misericórditer liberémur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Salvásti nos, * Dómine, et in nómine tuo confitébimur in sǽcula.

Psalmus 43(2-9) [1]

43:2 Deus áuribus nostris audívimus: * patres nostri annuntiavérunt nobis.

43:2 Opus, quod operátus es in diébus eórum, * et in diébus antíquis.

43:3 Manus tua gentes dispérdidit, et plantásti eos: * afflixísti pópulos, et expulísti eos.

43:4 Nec enim in gládio suo possedérunt terram, * et brácchium eórum non salvávit eos:

43:4 Sed déxtera tua, et brácchium tuum, et illuminátio vultus tui: * quóniam complacuísti in eis.

43:5 Tu es ipse Rex meus et Deus meus: * qui mandas salútes Iacob.

43:6 In te inimícos nostros ventilábimus cornu: * et in nómine tuo spernémus insurgéntes in nobis.

43:7 Non enim in arcu meo sperábo: * et gládius meus non salvábit me.

43:8 Salvásti enim nos de affligéntibus nos: * et odiéntes nos confudísti.

43:9 In Deo laudábimur tota die: * et in nómine tuo confitébimur in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(10-20) [2]

43:10 Nunc autem repulísti et confudísti nos: * et non egrediéris, Deus, in virtútibus nostris.

43:11 Avertísti nos retrórsum post inimícos nostros: * et qui odérunt nos, diripiébant sibi.

43:12 Dedísti nos tamquam oves escárum: * et in géntibus dispersísti nos.

43:13 Vendidísti pópulum tuum sine prétio: * et non fuit multitúdo in commutatiónibus eórum.

43:14 Posuísti nos oppróbrium vicínis nostris, * subsannatiónem et derísum his, qui sunt in circúitu nostro.

43:15 Posuísti nos in similitúdinem géntibus: * commotiónem cápitis in pópulis.

43:16 Tota die verecúndia mea contra me est, * et confúsio faciéi meæ coopéruit me.

43:17 A voce exprobrántis, et obloquéntis: * a fácie inimíci, et persequéntis.

43:18 Hæc ómnia venérunt super nos, nec oblíti sumus te: * et iníque non égimus in testaménto tuo.

43:19 Et non recéssit retro cor nostrum: * et declinásti sémitas nostras a via tua:

43:20 Quóniam humiliásti nos in loco afflictiónis, * et coopéruit nos umbra mortis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(21-26) [3]

43:21 Si oblíti sumus nomen Dei nostri, * et si expándimus manus nostras ad deum aliénum:

43:22 Nonne Deus requíret ista? * ipse enim novit abscóndita cordis.

43:22 Quóniam propter te mortificámur tota die: * æstimáti sumus sicut oves occisiónis.

43:23 Exsúrge, quare obdórmis, Dómine? * exsúrge, et ne repéllas in finem.

43:24 Quare fáciem tuam avértis, * oblivísceris inópiæ nostræ, et tribulatiónis nostræ?

43:25 Quóniam humiliáta est in púlvere ánima nostra: * conglutinátus est in terra venter noster.

43:26 Exsúrge, Dómine, ádiuva nos: * et rédime nos propter nomen tuum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvásti nos, Dómine, et in nómine tuo confitébimur in sǽcula.

Capitulum Responsorium Versus {Per Annum}

1 Pet 1:17-19

In timóre incolátus vestri témpore conversámini: sciéntes quod non corruptibílibus auro vel argénto redémpti estis, sed pretióso sánguine quasi Agni immaculáti Christi.

℟. Deo grátias.

℟.br. Rédime me, Dómine, * Et miserére mei.

℟. Rédime me, Dómine, * Et miserére mei.

℣. Pes enim meus stetit in via recta.

℟. Et miserére mei.

℣. Glória Patri, et Fílio, * et Spirítui Sancto.

℟. Rédime me, Dómine, * Et miserére mei.

℣. Ab occúltis meis munda me, Dómine.

℟. Et ab aliénis parce servo tuo.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces pópuli tui, quǽsumus, Dómine, cleménter exáudi: ut, qui iuste pro peccátis nostris afflígimur, pro tui nóminis glória misericórditer liberémur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Psalterio secundum diem}

Ant. Qui hábitas in cælis, * miserére nobis.

Psalmus 122 [1]

122:1 Ad te levávi óculos meos, * qui hábitas in cælis.

122:2 Ecce, sicut óculi servórum * in mánibus dominórum suórum,

122:2 Sicut óculi ancíllæ in mánibus dóminæ suæ: * ita óculi nostri ad Dóminum, Deum nostrum, donec misereátur nostri.

122:3 Miserére nostri, Dómine, miserére nostri: * quia multum repléti sumus despectióne:

122:4 Quia multum repléta est ánima nostra: * oppróbrium abundántibus, et despéctio supérbis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui hábitas in cælis, miserére nobis.

Ant. Adiutórium nostrum * in nómine Dómini.

Psalmus 123 [2]

123:1 Nisi quia Dóminus erat in nobis, dicat nunc Israël: * nisi quia Dóminus erat in nobis,

123:2 Cum exsúrgerent hómines in nos, * forte vivos deglutíssent nos:

123:3 Cum irascerétur furor eórum in nos, * fórsitan aqua absorbuísset nos.

123:5 Torréntem pertransívit ánima nostra: * fórsitan pertransísset ánima nostra aquam intolerábilem.

123:6 Benedíctus Dóminus * qui non dedit nos in captiónem déntibus eórum.

123:7 Ánima nostra sicut passer erépta est * de láqueo venántium:

123:7 Láqueus contrítus est, * et nos liberáti sumus.

123:8 Adiutórium nostrum in nómine Dómini, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adiutórium nostrum in nómine Dómini.

Ant. In circúitu pópuli sui * Dóminus, ex hoc nunc et usque in sǽculum.

Psalmus 124 [3]

124:1 Qui confídunt in Dómino, sicut mons Sion: * non commovébitur in ætérnum, qui hábitat in Ierúsalem.

124:2 Montes in circúitu eius: † et Dóminus in circúitu pópuli sui, * ex hoc nunc et usque in sǽculum.

124:3 Quia non relínquet Dóminus virgam peccatórum super sortem iustórum: * ut non exténdant iusti ad iniquitátem manus suas.

124:4 Bénefac, Dómine, bonis, * et rectis corde.

124:5 Declinántes autem in obligatiónes addúcet Dóminus cum operántibus iniquitátem: * pax super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In circúitu pópuli sui Dóminus, ex hoc nunc et usque in sǽculum.

Ant. Magnificávit Dóminus * fácere nobíscum: facti sumus lætántes.

Psalmus 125 [4]

125:1 In converténdo Dóminus captivitátem Sion: * facti sumus sicut consoláti:

125:2 Tunc replétum est gáudio os nostrum: * et lingua nostra exsultatióne.

125:2 Tunc dicent inter gentes: * Magnificávit Dóminus fácere cum eis.

125:3 Magnificávit Dóminus fácere nobíscum: * facti sumus lætántes.

125:4 Convérte, Dómine, captivitátem nostram, * sicut torrens in Austro.

125:5 Qui séminant in lácrimis, * in exsultatióne metent.

125:6 Eúntes ibant et flebant, * mitténtes sémina sua.

125:6 Veniéntes autem vénient cum exsultatióne, * portántes manípulos suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnificávit Dóminus fácere nobíscum: facti sumus lætántes.

Ant. Dóminus ædíficet * nobis domum, et custódiat civitátem.

Psalmus 126 [5]

126:1 Nisi Dóminus ædificáverit domum, * in vanum laboravérunt qui ædíficant eam.

126:1 Nisi Dóminus custodíerit civitátem, * frustra vígilat qui custódit eam.

126:2 Vanum est vobis ante lucem súrgere: * súrgite postquam sedéritis, qui manducátis panem dolóris.

126:2 Cum déderit diléctis suis somnum: * ecce heréditas Dómini fílii: merces, fructus ventris.

126:4 Sicut sagíttæ in manu poténtis: * ita fílii excussórum.

126:5 Beátus vir, qui implévit desidérium suum ex ipsis: * non confundétur cum loquétur inimícis suis in porta.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus ædíficet nobis domum, et custódiat civitátem.

Capitulum Hymnus Versus {ex Psalterio secundum diem}

2 Cor 1:3-4

Benedíctus Deus, et Pater Dómini nostri Iesu Christi, Pater misericordiárum, et Deus totíus consolatiónis, qui consolátur nos in omni tribulatióne nostra.

℟. Deo grátias.

Hymnus

Tellúris alme Cónditor,

Mundi solum qui séparans,

Pulsis aquæ moléstiis,

Terram dedísti immóbilem:

Ut germen aptum próferens,

Fulvis decóra flóribus,

Fecúnda fructu sísteret,

Pastúmque gratum rédderet.

Mentis perústæ vúlnera

Munda viróre grátiæ:

Ut facta fletu díluat,

Motúsque pravos átterat.

Iussis tuis obtémperet:

Nullis malis appróximet:

Bonis repléri gáudeat,

Et mortis ictum nésciat.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

℣. Dirigátur, Dómine, orátio mea.

℟. Sicut incénsum in conspéctu tuo.

Canticum: Magnificat {Antiphona ex Proprio de Tempore}

Ant. Dixit autem paterfamílias: * Amíce, non fácio tibi iniúriam: nonne ex denário convenísti mecum? tolle quod tuum est, et vade.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dixit autem paterfamílias: Amíce, non fácio tibi iniúriam: nonne ex denário convenísti mecum? tolle quod tuum est, et vade.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces pópuli tui, quǽsumus, Dómine, cleménter exáudi: ut, qui iuste pro peccátis nostris afflígimur, pro tui nóminis glória misericórditer liberémur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Tu, Dómine, * servábis nos: et custódies nos in ætérnum.

Psalmus 11 [1]

11:2 Salvum me fac, Dómine, quóniam defécit sanctus: * quóniam diminútæ sunt veritátes a fíliis hóminum.

11:3 Vana locúti sunt unusquísque ad próximum suum: * lábia dolósa, in corde et corde locúti sunt.

11:4 Dispérdat Dóminus univérsa lábia dolósa, * et linguam magníloquam.

11:5 Qui dixérunt: Linguam nostram magnificábimus, † lábia nostra a nobis sunt, * quis noster Dóminus est?

11:6 Propter misériam ínopum, et gémitum páuperum, * nunc exsúrgam, dicit Dóminus.

11:6 Ponam in salutári: * fiduciáliter agam in eo.

11:7 Elóquia Dómini, elóquia casta: * argéntum igne examinátum, probátum terræ purgátum séptuplum.

11:8 Tu, Dómine, servábis nos: et custódies nos * a generatióne hac in ætérnum.

11:9 In circúitu ímpii ámbulant: * secúndum altitúdinem tuam multiplicásti fílios hóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 12 [2]

12:1 Úsquequo, Dómine, obliviscéris me in finem? * Úsquequo avértis fáciem tuam a me?

12:2 Quámdiu ponam consília in ánima mea, * dolórem in corde meo per diem?

12:3 Úsquequo exaltábitur inimícus meus super me? * réspice, et exáudi me, Dómine, Deus meus.

12:4 Illúmina óculos meos ne umquam obdórmiam in morte: * nequándo dicat inimícus meus: Præválui advérsus eum.

12:5 Qui tríbulant me, exsultábunt si motus fúero: * ego autem in misericórdia tua sperávi.

12:6 Exsultábit cor meum in salutári tuo: † cantábo Dómino qui bona tríbuit mihi: * et psallam nómini Dómini altíssimi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 15 [3]

15:1 Consérva me, Dómine, quóniam sperávi in te. † Dixi Dómino: Deus meus es tu, * quóniam bonórum meórum non eges.

15:3 Sanctis, qui sunt in terra eius, * mirificávit omnes voluntátes meas in eis.

15:4 Multiplicátæ sunt infirmitátes eórum: * póstea acceleravérunt.

15:4 Non congregábo conventícula eórum de sanguínibus, * nec memor ero nóminum eórum per lábia mea.

15:5 Dóminus pars hereditátis meæ, et cálicis mei: * tu es, qui restítues hereditátem meam mihi.

15:6 Funes cecidérunt mihi in præcláris: * étenim heréditas mea præclára est mihi.

15:7 Benedícam Dóminum, qui tríbuit mihi intelléctum: * ínsuper et usque ad noctem increpuérunt me renes mei.

15:8 Providébam Dóminum in conspéctu meo semper: * quóniam a dextris est mihi, ne commóvear.

15:9 Propter hoc lætátum est cor meum, et exsultávit lingua mea: * ínsuper et caro mea requiéscet in spe.

15:10 Quóniam non derelínques ánimam meam in inférno: * nec dabis sanctum tuum vidére corruptiónem.

15:11 Notas mihi fecísti vias vitæ, † adimplébis me lætítia cum vultu tuo: * delectatiónes in déxtera tua usque in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tu, Dómine, servábis nos: et custódies nos in ætérnum.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

S. Andreæ Corsini Episcopi et Confessoris
III. classis
Tempora: Feria IV infra Hebdomadam Septuagesimæ

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Commune aut Festo}

Ant. Regem Confessórum Dóminum, * Veníte, adorémus.

Ant. Regem Confessórum Dóminum, * Veníte, adorémus.

Veníte, exsultémus Dómino, iubilémus Deo, salutári nostro: præoccupémus fáciem eius in confessióne, et in psalmis iubilémus ei.

Ant. Regem Confessórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Regem Confessórum Dóminum, * Veníte, adorémus.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Regem Confessórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Confessórum Dóminum, * Veníte, adorémus.

Hymnus {ex Commune aut Festo}

Iste Conféssor Dómini, coléntes

Quem pie laudant pópuli per orbem,

Hac die lætus méruit suprémos

Laudis honóres.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cuius ob præstans méritum, frequénter,

Ægra quæ passim iacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis eius précibus iuvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Speciósus forma * præ fíliis hóminum, diffúsa est grátia in lábiis tuis.

Psalmus 44(2a-10b) [1]

44:2 Eructávit cor meum verbum bonum: * dico ego ópera mea Regi.

44:2 Lingua mea cálamus scribæ: * velóciter scribéntis.

44:3 Speciósus forma præ fíliis hóminum, † diffúsa est grátia in lábiis tuis: * proptérea benedíxit te Deus in ætérnum.

44:4 Accíngere gládio tuo super femur tuum, * potentíssime.

44:5 Spécie tua et pulchritúdine tua: * inténde, próspere procéde, et regna.

44:5 Propter veritátem, et mansuetúdinem, et iustítiam: * et dedúcet te mirabíliter déxtera tua.

44:6 Sagíttæ tuæ acútæ, pópuli sub te cadent: * in corda inimicórum Regis.

44:7 Sedes tua, Deus, in sǽculum sǽculi: * virga directiónis virga regni tui.

44:8 Dilexísti iustítiam, et odísti iniquitátem: * proptérea unxit te Deus, Deus tuus, óleo lætítiæ præ consórtibus tuis.

44:9 Myrrha, et gutta, et cásia a vestiméntis tuis, a dómibus ebúrneis: * ex quibus delectavérunt te fíliæ regum in honóre tuo.

44:10 Ástitit regína a dextris tuis in vestítu deauráto: * circúmdata varietáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Speciósus forma præ fíliis hóminum, diffúsa est grátia in lábiis tuis.

Ant. Confitebúntur tibi * pópuli Deus in ætérnum.

Psalmus 44(11-18b) [2]

44:11 Audi fília, et vide, et inclína aurem tuam: * et oblivíscere pópulum tuum et domum patris tui.

44:12 Et concupíscet Rex decórem tuum: * quóniam ipse est Dóminus Deus tuus, et adorábunt eum.

44:13 Et fíliæ Tyri in munéribus * vultum tuum deprecabúntur: omnes dívites plebis.

44:14 Omnis glória eius fíliæ Regis ab intus, * in fímbriis áureis circumamícta varietátibus.

44:15 Adducéntur Regi vírgines post eam: * próximæ eius afferéntur tibi.

44:16 Afferéntur in lætítia et exsultatióne: * adducéntur in templum Regis.

44:17 Pro pátribus tuis nati sunt tibi fílii: * constítues eos príncipes super omnem terram.

44:18 Mémores erunt nóminis tui: * in omni generatióne et generatiónem.

44:18 Proptérea pópuli confitebúntur tibi in ætérnum: * et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitebúntur tibi pópuli Deus in ætérnum.

Ant. Adiútor in tribulatiónibus * Deus noster.

Psalmus 45 [3]

45:2 Deus noster refúgium, et virtus: * adiútor in tribulatiónibus, quæ invenérunt nos nimis.

45:3 Proptérea non timébimus dum turbábitur terra: * et transferéntur montes in cor maris.

45:4 Sonuérunt, et turbátæ sunt aquæ eórum: * conturbáti sunt montes in fortitúdine eius.

45:5 Flúminis ímpetus lætíficat civitátem Dei: * sanctificávit tabernáculum suum Altíssimus.

45:6 Deus in médio eius, non commovébitur: * adiuvábit eam Deus mane dilúculo.

45:7 Conturbátæ sunt gentes, et inclináta sunt regna: * dedit vocem suam, mota est terra.

45:8 Dóminus virtútum nobíscum: * suscéptor noster Deus Iacob.

45:9 Veníte, et vidéte ópera Dómini, quæ pósuit prodígia super terram: * áuferens bella usque ad finem terræ.

45:10 Arcum cónteret, et confrínget arma: * et scuta combúret igni.

45:11 Vacáte, et vidéte quóniam ego sum Deus: * exaltábor in géntibus, et exaltábor in terra.

45:12 Dóminus virtútum nobíscum: * suscéptor noster Deus Iacob.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adiútor in tribulatiónibus Deus noster.

Ant. Magnus Dóminus * et laudábilis nimis in civitáte Dei nostri. ‡

Psalmus 47 [4]

47:2 Magnus Dóminus, et laudábilis nimis in civitáte Dei nostri, ‡ in monte sancto eius.

47:3 Fundátur exsultatióne univérsæ terræ mons Sion, * látera Aquilónis, cívitas Regis magni.

47:4 Deus in dómibus eius cognoscétur: * cum suscípiet eam.

47:5 Quóniam ecce reges terræ congregáti sunt: * convenérunt in unum.

47:6 Ipsi vidéntes sic admiráti sunt, conturbáti sunt, commóti sunt: * tremor apprehéndit eos.

47:7 Ibi dolóres ut parturiéntis: * in spíritu veheménti cónteres naves Tharsis.

47:9 Sicut audívimus, sic vídimus in civitáte Dómini virtútum, in civitáte Dei nostri: * Deus fundávit eam in ætérnum.

47:10 Suscépimus, Deus, misericórdiam tuam, * in médio templi tui.

47:11 Secúndum nomen tuum, Deus, sic et laus tua in fines terræ: * iustítia plena est déxtera tua.

47:12 Lætétur mons Sion, et exsúltent fíliæ Iudæ: * propter iudícia tua, Dómine.

47:13 Circúmdate Sion, et complectímini eam: * narráte in túrribus eius.

47:14 Pónite corda vestra in virtúte eius: * et distribúite domos eius, ut enarrétis in progénie áltera.

47:15 Quóniam hic est Deus, Deus noster in ætérnum et in sǽculum sǽculi: * ipse reget nos in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnus Dóminus et laudábilis nimis in civitáte Dei nostri.

Ant. Os meum loquétur * sapiéntiam: et meditátio cordis mei prudéntiam.

Psalmus 48(2-13) [5]

48:2 Audíte hæc, omnes gentes: * áuribus percípite omnes, qui habitátis orbem:

48:3 Quique terrígenæ, et fílii hóminum: * simul in unum dives et pauper.

48:4 Os meum loquétur sapiéntiam: * et meditátio cordis mei prudéntiam.

48:5 Inclinábo in parábolam aurem meam: * apériam in psaltério propositiónem meam.

48:6 Cur timébo in die mala? * iníquitas calcánei mei circúmdabit me:

48:7 Qui confídunt in virtúte sua: * et in multitúdine divitiárum suárum gloriántur.

48:8 Frater non rédimit, rédimet homo: * non dabit Deo placatiónem suam.

48:9 Et prétium redemptiónis ánimæ suæ: * et laborábit in ætérnum, et vivet adhuc in finem.

48:11 Non vidébit intéritum, cum víderit sapiéntes moriéntes: * simul insípiens, et stultus períbunt.

48:11 Et relínquent aliénis divítias suas: * et sepúlcra eórum domus illórum in ætérnum.

48:12 Tabernácula eórum in progénie et progénie: * vocavérunt nómina sua in terris suis.

48:13 Et homo, cum in honóre esset, non intelléxit: * comparátus est iuméntis insipiéntibus, et símilis factus est illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Os meum loquétur sapiéntiam: et meditátio cordis mei prudéntiam.

Ant. Ne timúeris * cum dívite non descéndet in sepúlcrum glória eius.

Psalmus 48(14-21) [6]

48:14 Hæc via illórum scándalum ipsis: * et póstea in ore suo complacébunt.

48:15 Sicut oves in inférno pósiti sunt: * mors depáscet eos.

48:15 Et dominabúntur eórum iusti in matutíno: * et auxílium eórum veteráscet in inférno a glória eórum.

48:16 Verúmtamen Deus rédimet ánimam meam de manu ínferi: * cum accéperit me.

48:17 Ne timúeris, cum dives factus fúerit homo: * et cum multiplicáta fúerit glória domus eius.

48:18 Quóniam cum interíerit, non sumet ómnia: * neque descéndet cum eo glória eius.

48:19 Quia ánima eius in vita ipsíus benedicétur: * confitébitur tibi cum beneféceris ei.

48:20 Introíbit usque in progénies patrum suórum: * et usque in ætérnum non vidébit lumen.

48:21 Homo, cum in honóre esset, non intelléxit: * comparátus est iuméntis insipiéntibus, et símilis factus est illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne timúeris cum dívite non descéndet in sepúlcrum glória eius.

Ant. Deus deórum, * Dóminus locútus est. ‡

Psalmus 49(1-15) [7]

49:1 Deus deórum, Dóminus locútus est: * ‡ et vocávit terram,

49:1 A solis ortu usque ad occásum: * ex Sion spécies decóris eius.

49:3 Deus maniféste véniet: * Deus noster et non silébit.

49:3 Ignis in conspéctu eius exardéscet: * et in circúitu eius tempéstas válida.

49:4 Advocábit cælum desúrsum: * et terram discérnere pópulum suum.

49:5 Congregáte illi sanctos eius: * qui órdinant testaméntum eius super sacrifícia.

49:6 Et annuntiábunt cæli iustítiam eius: * quóniam Deus iudex est.

49:7 Audi, pópulus meus, et loquar: Israël, et testificábor tibi: * Deus, Deus tuus ego sum.

49:8 Non in sacrifíciis tuis árguam te: * holocáusta autem tua in conspéctu meo sunt semper.

49:9 Non accípiam de domo tua vítulos: * neque de grégibus tuis hircos.

49:10 Quóniam meæ sunt omnes feræ silvárum: * iuménta in móntibus et boves.

49:11 Cognóvi ómnia volatília cæli: * et pulchritúdo agri mecum est.

49:12 Si esuríero, non dicam tibi: * meus est enim orbis terræ, et plenitúdo eius.

49:13 Numquid manducábo carnes taurórum? * aut sánguinem hircórum potábo?

49:14 Ímmola Deo sacrifícium laudis: * et redde Altíssimo vota tua.

49:15 Et ínvoca me in die tribulatiónis: * éruam te, et honorificábis me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus deórum, Dóminus locútus est.

Ant. Intellégite, * qui obliviscímini Deum.

Psalmus 49(16-23) [8]

49:16 Peccatóri autem dixit Deus: * Quare tu enárras iustítias meas, et assúmis testaméntum meum per os tuum?

49:17 Tu vero odísti disciplínam: * et proiecísti sermónes meos retrórsum:

49:18 Si vidébas furem, currébas cum eo: * et cum adúlteris portiónem tuam ponébas.

49:19 Os tuum abundávit malítia: * et lingua tua concinnábat dolos.

49:20 Sedens advérsus fratrem tuum loquebáris, et advérsus fílium matris tuæ ponébas scándalum: * hæc fecísti, et tácui.

49:21 Existimásti, iníque, quod ero tui símilis: * árguam te, et státuam contra fáciem tuam.

49:22 Intellégite hæc, qui obliviscímini Deum: * nequándo rápiat, et non sit qui erípiat.

49:23 Sacrifícium laudis honorificábit me: * et illic iter, quo osténdam illi salutáre Dei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intellégite, qui obliviscímini Deum.

Ant. Acceptábis sacrifícium * iustítiæ super altáre tuum, Dómine.

Psalmus 50 [9]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut iustificéris in sermónibus tuis, et vincas cum iudicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea iustítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Ierúsalem.

50:21 Tunc acceptábis sacrifícium iustítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Acceptábis sacrifícium iustítiæ super altáre tuum, Dómine.

℣. Audítui meo dabis gáudium et lætítiam.

℟. Et exsultábunt ossa humiliáta.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Iube, Dómine, benedícere.

Benedictio. Ille nos benedícat, qui sine fine vivit et regnat.

℟. Amen.

Lectio 1

De libro Génesis

Gen 3:1-7

1 Sed et serpens erat callídior cunctis animántibus terræ quæ fécerat Dóminus Deus. Qui dixit ad mulíerem: Cur præcépit vobis Deus ut non comederétis de omni ligno paradísi?

2 Cui respóndit múlier: De fructu lignórum, quæ sunt in paradíso, véscimur:

3 De fructu vero ligni quod est in médio paradísi, præcépit nobis Deus ne comederémus, et ne tangerémus illud, ne forte moriámur.

4 Dixit autem serpens ad mulíerem: Nequáquam morte moriémini.

5 Scit enim Deus quod in quocúmque die comedéritis ex eo, aperiéntur óculi vestri, et éritis sicut dii, sciéntes bonum et malum.

6 Vidit ígitur múlier quod bonum esset lignum ad vescéndum, et pulchrum óculis, aspectúque delectábile: et tulit de fructu illíus, et comédit: dedítque viro suo, qui comédit.

7 Et apérti sunt óculi ambórum;

℣. Tu autem, Dómine, miserére nobis.

℟. Deo grátias.

℟. Plantáverat autem Dóminus Deus paradísum voluptátis a princípio:

* In quo pósuit hóminem, quem formáverat.

℣. Produxítque Dóminus Deus de humo omne lignum pulchrum visu, et ad vescéndum suáve; lignum étiam vitæ in médio paradísi.

℟. In quo pósuit hóminem, quem formáverat.

℣. Iube, Dómine, benedícere.

Benedictio. Cuius festum cólimus, ipse intercédat pro nobis ad Dóminum.

℟. Amen.

Lectio 2

Gen 3:7-13

7 Cumque cognovíssent se esse nudos, consuérunt fólia ficus, et fecérunt sibi perizómata.

8 Et cum audíssent vocem Dómini Dei deambulántis in paradíso ad auram post merídiem, abscóndit se Adam et uxor eius a fácie Dómini Dei in médio ligni paradísi.

9 Vocavítque Dóminus Deus Adam, et dixit ei: Ubi es?

10 Qui ait: Vocem tuam audívi in paradíso, et tímui, eo quod nudus essem, et abscóndi me.

11 Cui dixit: Quis enim indicávit tibi quod nudus esses, nisi quod ex ligno de quo præcéperam tibi ne coméderes, comedísti?

12 Dixítque Adam: Múlier, quam dedísti mihi sóciam, dedit mihi de ligno, et comédi.

13 Et dixit Dóminus Deus ad mulíerem: Quare hoc fecísti? Quæ respóndit: Serpens decépit me, et comédi.

Gen 3:14-20

14 Et ait Dóminus Deus ad serpéntem: Quia fecísti hoc, maledíctus es inter ómnia animántia, et béstias terræ: super pectus tuum gradiéris, et terram cómedes cunctis diébus vitæ tuæ.

15 Inimicítias ponam inter te et mulíerem, et semen tuum et semen illíus: ipsa cónteret caput tuum, et tu insidiáberis calcáneo eius.

16 Mulíeri quoque dixit: Multiplicábo ærúmnas tuas, et concéptus tuos: in dolóre páries fílios, et sub viri potestáte eris, et ipse dominábitur tui.

17 Adæ vero dixit: Quia audísti vocem uxóris tuæ, et comedísti de ligno, ex quo præcéperam tibi ne coméderes, maledícta terra in ópere tuo: in labóribus cómedes ex ea cunctis diébus vitæ tuæ.

18 Spinas et tríbulos germinábit tibi, et cómedes herbam terræ.

19 In sudóre vultus tui vescéris pane, donec revertáris in terram de qua sumptus es: quia pulvis es et in púlverem revertéris.

20 Et vocávit Adam nomen uxóris suæ, Heva: eo quod mater esset cunctórum vivéntium.

℣. Tu autem, Dómine, miserére nobis.

℟. Deo grátias.

℟. Ubi est Abel frater tuus? dixit Dóminus ad Cain. Néscio, Dómine, numquid custos fratris mei sum ego? Et dixit ad eum: Quid fecísti?

* Ecce vox sánguinis fratris tui Abel clamat ad me de terra.

℣. Maledíctus eris super terram, quæ apéruit os suum, et suscépit sánguinem fratris tui de manu tua.

℟. Ecce vox sánguinis fratris tui Abel clamat ad me de terra.

℣. Glória Patri, et Fílio, * et Spirítui Sancto.

℟. Ecce vox sánguinis fratris tui Abel clamat ad me de terra.

℣. Iube, Dómine, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 3

Andréam, Floréntiæ ex nóbili Corsinórum família natum, paréntes précibus a Deo impetrárunt et Deíparæ spopondérunt. Adoléscens pie educátus, sensim ad vítia proclívis, sæpe a matre increpátus fuit. Ubi autem cognóvit se paréntum voto beátæ Vírgini dicátum fuísse, Dei amóre succénsus, Carmelitárum institútum ampléxus est, cuius regímini in Etrúria præféctus fuit. Intérea Fesulána ecclésia, suo viduáta pastóre, eum sibi epíscopum elégit: quod munus, ne divínæ contradíceret voluntáti, tandem suscépit, et summo cum animárum zelo et pastoráli solicitúdine adimplévit. Ab Urbáno quinto ad sedándas Bonóniæ turbas legátus missus, mortália cívium ódia, summa prudéntia restínxit. Assíduis labóribus ac pœnis conféctus, quiévit in pace, anno millésimo tercentésimo septuagésimo tértio, ætátis suæ septuagésimo primo. Quem Urbánus octávus Sanctórum número adscrípsit.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * maiestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ maiestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Iudex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui in Ecclésia tua, nova semper instáuras exémpla virtútum: da pópulo tuo beáti Andréæ Confessóris tui atque Pontíficis ita sequi vestígia; ut assequátur et prǽmia.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:1 Psalmi & antiphonæ ex Psalterio secundum diem}

Ant. Dóminus regnávit, * exsúltet terra. ‡

Psalmus 96 [1]

96:1 Dóminus regnávit, exsúltet terra: * ‡ læténtur ínsulæ multæ.

96:2 Nubes, et calígo in circúitu eius: * iustítia, et iudícium corréctio sedis eius.

96:3 Ignis ante ipsum præcédet, * et inflammábit in circúitu inimícos eius.

96:4 Illuxérunt fúlgura eius orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli iustítiam eius: * et vidérunt omnes pópuli glóriam eius.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli eius: * audívit, et lætáta est Sion.

96:8 Et exsultavérunt fíliæ Iudæ, * propter iudícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est iusto, * et rectis corde lætítia.

96:12 Lætámini, iusti, in Dómino: * et confitémini memóriæ sanctificatiónis eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus regnávit, exsúltet terra.

Ant. Te decet hymnus, * Deus, in Sion. ‡

Psalmus 64 [2]

64:2 Te decet hymnus, Deus, in Sion: * ‡ et tibi reddétur votum in Ierúsalem.

64:3 Exáudi oratiónem meam: * ad te omnis caro véniet.

64:4 Verba iniquórum prævaluérunt super nos: * et impietátibus nostris tu propitiáberis.

64:5 Beátus, quem elegísti, et assumpsísti: * inhabitábit in átriis tuis.

64:5 Replébimur in bonis domus tuæ: * sanctum est templum tuum, mirábile in æquitáte.

64:6 Exáudi nos, Deus, salutáris noster, * spes ómnium fínium terræ, et in mari longe.

64:7 Prǽparans montes in virtúte tua, accínctus poténtia: * qui contúrbas profúndum maris sonum flúctuum eius.

64:8 Turbabúntur gentes, et timébunt qui hábitant términos a signis tuis: * éxitus matutíni, et véspere delectábis.

64:10 Visitásti terram, et inebriásti eam: * multiplicásti locupletáre eam.

64:10 Flumen Dei replétum est aquis, parásti cibum illórum: * quóniam ita est præparátio eius.

64:11 Rivos eius inébria, multíplica genímina eius: * in stillicídiis eius lætábitur gérminans.

64:12 Benedíces corónæ anni benignitátis tuæ: * et campi tui replebúntur ubertáte.

64:13 Pinguéscent speciósa desérti: * et exsultatióne colles accingéntur.

64:14 Indúti sunt aríetes óvium, et valles abundábunt fruménto: * clamábunt, étenim hymnum dicent.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Te decet hymnus, Deus, in Sion.

Ant. Tibi, Dómine, psallam, * et intéllegam in via immaculáta.

Psalmus 100 [3]

100:1 Misericórdiam, et iudícium * cantábo tibi, Dómine:

100:2 Psallam, et intéllegam in via immaculáta, * quando vénies ad me.

100:2 Perambulábam in innocéntia cordis mei, * in médio domus meæ.

100:3 Non proponébam ante óculos meos rem iniústam: * faciéntes prævaricatiónes odívi.

100:4 Non adhǽsit mihi cor pravum: * declinántem a me malígnum non cognoscébam.

100:5 Detrahéntem secréto próximo suo, * hunc persequébar.

100:5 Supérbo óculo, et insatiábili corde, * cum hoc non edébam.

100:6 Óculi mei ad fidéles terræ ut sédeant mecum: * ámbulans in via immaculáta, hic mihi ministrábat.

100:7 Non habitábit in médio domus meæ qui facit supérbiam: * qui lóquitur iníqua, non diréxit in conspéctu oculórum meórum.

100:8 In matutíno interficiébam omnes peccatóres terræ: * ut dispérderem de civitáte Dómini omnes operántes iniquitátem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tibi, Dómine, psallam, et intéllegam in via immaculáta.

Ant. Dómine, magnus es tu, * et præclárus in virtúte tua.

Canticum Iudith [4]

Iudith 16:15-22

16:15 Hymnum cantémus Dómino, * hymnum novum cantémus Deo nostro.

16:16 Adonái, Dómine, magnus es tu, et præclárus in virtúte tua, * et quem superáre nemo potest.

16:17 Tibi sérviat omnis creatúra tua: * quia dixísti, et facta sunt:

16:18 Misísti spíritum tuum, et creáta sunt, * et non est qui resístat voci tuæ.

16:19 Montes a fundaméntis movebúntur cum aquis: * petræ, sicut cera, liquéscent ante fáciem tuam.

16:20 Qui autem timent te, * magni erunt apud te per ómnia.

16:21 Væ genti insurgénti super genus meum: Dóminus enim omnípotens vindicábit in eis, * in die iudícii visitábit illos.

16:22 Dabit enim ignem, et vermes in carnes eórum, * ut urántur, et séntiant usque in sempitérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, magnus es tu, et præclárus in virtúte tua.

Ant. Laudábo Deum meum * in vita mea.

Psalmus 145 [5]

145:2 Lauda, ánima mea, Dóminum, † laudábo Dóminum in vita mea: * psallam Deo meo quámdiu fúero.

145:2 Nolíte confídere in princípibus: * in fíliis hóminum, in quibus non est salus.

145:4 Exíbit spíritus eius, et revertétur in terram suam: * in illa die períbunt omnes cogitatiónes eórum.

145:5 Beátus, cuius Deus Iacob adiútor eius, † spes eius in Dómino, Deo ipsíus: * qui fecit cælum et terram, mare, et ómnia, quæ in eis sunt.

145:7 Qui custódit veritátem in sǽculum, † facit iudícium iniúriam patiéntibus: * dat escam esuriéntibus.

145:7 Dóminus solvit compedítos: * Dóminus illúminat cæcos.

145:8 Dóminus érigit elísos, * Dóminus díligit iustos.

145:9 Dóminus custódit ádvenas, † pupíllum et víduam suscípiet: * et vias peccatórum dispérdet.

145:10 Regnábit Dóminus in sǽcula, Deus tuus, Sion, * in generatiónem et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudábo Deum meum in vita mea.

Capitulum Hymnus Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est iustus: et in témpore iracúndiæ factus est reconciliátio.

℟. Deo grátias.

Hymnus

Iesu Redémptor ómnium,

Perpes coróna Prǽsulum,

In hac die cleméntius

Indúlgeas precántibus.

Tui sacri qua nóminis

Conféssor almus cláruit:

Huius celébrat ánnua

Devóta plebs solémnia.

Qui rite mundi gáudia

Huius cadúca réspuens,

Æternitátis prǽmio

Potítur inter Ángelos.

Huius benígnus ánnue

Nobis sequi vestígia:

Huius precátu, sérvulis

Dimítte noxam críminis.

Sit Christe, Rex piíssime,

Tibi, Patríque glória,

Cum Spíritu Paráclito,

Nunc, et per omne sǽculum.

Amen.

℣. Iustum dedúxit Dóminus per vias rectas.

℟. Et osténdit illi regnum Dei.

Canticum: Benedictus {Antiphona ex Proprio Sanctorum}

Ant. Euge, serve bone * et fidélis, quia in pauca fuísti fidélis, supra multa te constítuam, dicit Dóminus.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Euge, serve bone et fidélis, quia in pauca fuísti fidélis, supra multa te constítuam, dicit Dóminus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui in Ecclésia tua, nova semper instáuras exémpla virtútum: da pópulo tuo beáti Andréæ Confessóris tui atque Pontíficis ita sequi vestígia; ut assequátur et prǽmia.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Misericórdia tua, * Dómine, ante óculos meos: et complácui in veritáte tua.

Psalmus 25 [1]

25:1 Iúdica me, Dómine, quóniam ego in innocéntia mea ingréssus sum: * et in Dómino sperans non infirmábor.

25:2 Proba me, Dómine, et tenta me: * ure renes meos et cor meum.

25:3 Quóniam misericórdia tua ante óculos meos est: * et complácui in veritáte tua.

25:4 Non sedi cum concílio vanitátis: * et cum iníqua geréntibus non introíbo.

25:5 Odívi ecclésiam malignántium: * et cum ímpiis non sedébo.

25:6 Lavábo inter innocéntes manus meas: * et circúmdabo altáre tuum, Dómine:

25:7 Ut áudiam vocem laudis, * et enárrem univérsa mirabília tua.

25:8 Dómine, diléxi decórem domus tuæ, * et locum habitatiónis glóriæ tuæ.

25:9 Ne perdas cum ímpiis, Deus, ánimam meam, * et cum viris sánguinum vitam meam:

25:10 In quorum mánibus iniquitátes sunt: * déxtera eórum repléta est munéribus.

25:11 Ego autem in innocéntia mea ingréssus sum: * rédime me, et miserére mei.

25:12 Pes meus stetit in dirécto: * in ecclésiis benedícam te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 51 [2]

51:3 Quid gloriáris in malítia, * qui potens es in iniquitáte?

51:4 Tota die iniustítiam cogitávit lingua tua: * sicut novácula acúta fecísti dolum.

51:5 Dilexísti malítiam super benignitátem: * iniquitátem magis quam loqui æquitátem.

51:6 Dilexísti ómnia verba præcipitatiónis, * lingua dolósa.

51:7 Proptérea Deus déstruet te in finem, * evéllet te, et emigrábit te de tabernáculo tuo: et radícem tuam de terra vivéntium.

51:8 Vidébunt iusti, et timébunt, et super eum ridébunt, et dicent: * Ecce homo, qui non pósuit Deum adiutórem suum:

51:9 Sed sperávit in multitúdine divitiárum suárum: * et præváluit in vanitáte sua.

51:10 Ego autem, sicut olíva fructífera in domo Dei, * sperávi in misericórdia Dei in ætérnum: et in sǽculum sǽculi.

51:11 Confitébor tibi in sǽculum, quia fecísti: * et exspectábo nomen tuum, quóniam bonum est in conspéctu sanctórum tuórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 52 [3]

52:1 Dixit insípiens in corde suo: * Non est Deus.

52:2 Corrúpti sunt, et abominábiles facti sunt in iniquitátibus: * non est qui fáciat bonum.

52:3 Deus de cælo prospéxit super fílios hóminum: * ut vídeat si est intéllegens, aut requírens Deum.

52:4 Omnes declinavérunt, simul inútiles facti sunt: * non est qui fáciat bonum, non est usque ad unum.

52:5 Nonne scient omnes qui operántur iniquitátem, * qui dévorant plebem meam ut cibum panis?

52:6 Deum non invocavérunt: * illic trepidavérunt timóre, ubi non erat timor.

52:6 Quóniam Deus dissipávit ossa eórum qui homínibus placent: * confúsi sunt, quóniam Deus sprevit eos.

52:7 Quis dabit ex Sion salutáre Israël? * cum convérterit Deus captivitátem plebis suæ, exsultábit Iacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misericórdia tua, Dómine, ante óculos meos: et complácui in veritáte tua.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Nonis Februárii Luna décima séptima Anno Dómini 2026

Cátanæ, in Sicília, natális sanctæ Agáthæ, Vírginis et Mártyris; quæ, tempóribus Décii Imperatóris, sub Quinctiáno Iúdice, post álapas et cárcerem, post equúleum et torsiónes, post mamillárum abscissiónem, post volutatiónem in téstulis et carbónibus, tandem in cárcere, Deum precans, consummáta est.

Nangasáchii, in Iapónia, pássio vigínti sex Mártyrum, e quibus tres Sacerdótes atque unus Cléricus et duo Láici ad Ordinem Minórum, tres, et in eis unus quidem Cléricus, ad Societátem Iesu, ac septémdecim ad tértium sancti Francísci Ordinem revocántur. Hi omnes pro cathólica fide, in crucem acti et lanceárum íctibus perfóssi, inter divínas laudes eiusdémque fídei prædicatiónem, glorióse occubuérunt; et a Pio nono, Pontífice Máximo, Sanctórum fastis adscrípti sunt.

In Ponto commemorátio plurimórum sanctórum Mártyrum, in persecutióne Maximiáni; quorum álii plumbo liquénti perfúsi, álii acútis arundínibus in únguibus cruciáti, ac multis horréndis vexáti torméntis, iisdémque sǽpius iterátis, palmas a Dómino et corónas illústri passióne meruérunt.

Alexandríæ sancti Isidóri, mílitis et Mártyris; qui, in persecutióne Décii, a Numeriáno, exércitus Duce, ob Christi fidem, cápite cæsus est.

Viénnæ beáti Avíti, Epíscopi et Confessóris, cuius fide, indústria atque admirábili doctrína ab Ariánæ hǽresis infestatióne sunt Gálliæ defénsæ.

Sabióne, in Rhǽtia secúnda, sancti Ingenuíni Epíscopi, cuius vita miráculis éxstitit gloriósa. Sacrum vero ipsíus corpus Brixinónem póstea translátum fuit, ibíque honorífice asservátum.

Brixinóne sancti Albuíni Epíscopi, qui eam in civitátem e Sabióne Cáthedram Episcopálem tránstulit, et ibídem, virtútum signis émicans, migrávit ad Dóminum.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Deus ádiuvat me: * et Dóminus suscéptor est ánimæ meæ.

Psalmus 53 [1]

53:3 Deus, in nómine tuo salvum me fac: * et in virtúte tua iúdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádiuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 54(2-16) [2]

54:2 Exáudi, Deus, oratiónem meam, et ne despéxeris deprecatiónem meam: * inténde mihi, et exáudi me.

54:3 Contristátus sum in exercitatióne mea: * et conturbátus sum a voce inimíci, et a tribulatióne peccatóris.

54:4 Quóniam declinavérunt in me iniquitátes: * et in ira molésti erant mihi.

54:5 Cor meum conturbátum est in me: * et formído mortis cécidit super me.

54:6 Timor et tremor venérunt super me: * et contexérunt me ténebræ.

54:7 Et dixi: Quis dabit mihi pennas sicut colúmbæ, * et volábo, et requiéscam?

54:8 Ecce, elongávi fúgiens: * et mansi in solitúdine.

54:9 Exspectábam eum, qui salvum me fecit * a pusillanimitáte spíritus et tempestáte.

54:10 Præcípita, Dómine, dívide linguas eórum: * quóniam vidi iniquitátem, et contradictiónem in civitáte.

54:11 Die ac nocte circúmdabit eam super muros eius iníquitas: * et labor in médio eius, et iniustítia.

54:12 Et non defécit de platéis eius * usúra, et dolus.

54:13 Quóniam si inimícus meus maledixísset mihi, * sustinuíssem útique.

54:13 Et si is, qui óderat me, super me magna locútus fuísset, * abscondíssem me fórsitan ab eo.

54:14 Tu vero, homo unánimis: * dux meus, et notus meus:

54:15 Qui simul mecum dulces capiébas cibos: * in domo Dei ambulávimus cum consénsu.

54:16 Véniat mors super illos: * et descéndant in inférnum vivéntes:

54:16 Quóniam nequítiæ in habitáculis eórum: * in médio eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 54(17-24) [3]

54:17 Ego autem ad Deum clamávi: * et Dóminus salvábit me.

54:18 Véspere, et mane, et merídie narrábo et annuntiábo: * et exáudiet vocem meam.

54:19 Rédimet in pace ánimam meam ab his, qui appropínquant mihi: * quóniam inter multos erant mecum.

54:20 Exáudiet Deus, et humiliábit illos, * qui est ante sǽcula.

54:20 Non enim est illis commutátio, et non timuérunt Deum: * exténdit manum suam in retribuéndo.

54:21 Contaminavérunt testaméntum eius, divísi sunt ab ira vultus eius: * et appropinquávit cor illíus.

54:22 Mollíti sunt sermónes eius super óleum: * et ipsi sunt iácula.

54:23 Iacta super Dóminum curam tuam, et ipse te enútriet: * non dabit in ætérnum fluctuatiónem iusto.

54:24 Tu vero, Deus, dedúces eos, * in púteum intéritus.

54:24 Viri sánguinum, et dolósi non dimidiábunt dies suos: * ego autem sperábo in te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus ádiuvat me: et Dóminus suscéptor est ánimæ meæ.

Capitulum Responsorium Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est iustus: et in témpore iracúndiæ factus est reconciliátio.

℟. Deo grátias.

℟.br. Amávit eum Dóminus, * Et ornávit eum.

℟. Amávit eum Dóminus, * Et ornávit eum.

℣. Stolam glóriæ índuit eum.

℟. Et ornávit eum.

℣. Glória Patri, et Fílio, * et Spirítui Sancto.

℟. Amávit eum Dóminus, * Et ornávit eum.

℣. Elégit eum Dóminus sacerdótem sibi.

℟. Ad sacrificándum ei hóstiam laudis.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui in Ecclésia tua, nova semper instáuras exémpla virtútum: da pópulo tuo beáti Andréæ Confessóris tui atque Pontíficis ita sequi vestígia; ut assequátur et prǽmia.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. In Deo sperávi * non timébo quid fáciat mihi homo.

Psalmus 55 [1]

55:2 Miserére mei, Deus, quóniam conculcávit me homo: * tota die impúgnans tribulávit me.

55:3 Conculcavérunt me inimíci mei tota die: * quóniam multi bellántes advérsum me.

55:4 Ab altitúdine diéi timébo: * ego vero in te sperábo.

55:5 In Deo laudábo sermónes meos, in Deo sperávi: * non timébo quid fáciat mihi caro.

55:6 Tota die verba mea exsecrabántur: * advérsum me omnes cogitatiónes eórum in malum.

55:7 Inhabitábunt et abscóndent: * ipsi calcáneum meum observábunt.

55:8 Sicut sustinuérunt ánimam meam, pro níhilo salvos fácies illos: * in ira pópulos confrínges.

55:9 Deus, vitam meam annuntiávi tibi: * posuísti lácrimas meas in conspéctu tuo.

55:9 Sicut et in promissióne tua: * tunc converténtur inimíci mei retrórsum:

55:10 In quacúmque die invocávero te: * ecce, cognóvi, quóniam Deus meus es.

55:11 In Deo laudábo verbum, in Dómino laudábo sermónem: * in Deo sperávi, non timébo quid fáciat mihi homo.

55:12 In me sunt, Deus, vota tua, * quæ reddam, laudatiónes tibi.

55:13 Quóniam eripuísti ánimam meam de morte, et pedes meos de lapsu: * ut pláceam coram Deo in lúmine vivéntium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 56 [2]

56:2 Miserére mei, Deus, miserére mei: * quóniam in te confídit ánima mea.

56:2 Et in umbra alárum tuárum sperábo, * donec tránseat iníquitas.

56:3 Clamábo ad Deum altíssimum: * Deum qui benefécit mihi.

56:4 Misit de cælo, et liberávit me: * dedit in oppróbrium conculcántes me.

56:4 Misit Deus misericórdiam suam, et veritátem suam, * et erípuit ánimam meam de médio catulórum leónum: dormívi conturbátus.

56:5 Fílii hóminum dentes eórum arma et sagíttæ: * et lingua eórum gládius acútus.

56:6 Exaltáre super cælos, Deus, * et in omnem terram glória tua.

56:7 Láqueum paravérunt pédibus meis: * et incurvavérunt ánimam meam.

56:7 Fodérunt ante fáciem meam fóveam: * et incidérunt in eam.

56:8 Parátum cor meum, Deus, parátum cor meum: * cantábo, et psalmum dicam.

56:9 Exsúrge, glória mea, exsúrge, psaltérium et cíthara: * exsúrgam dilúculo.

56:10 Confitébor tibi in pópulis, Dómine: * et psalmum dicam tibi in géntibus:

56:11 Quóniam magnificáta est usque ad cælos misericórdia tua, * et usque ad nubes véritas tua.

56:12 Exaltáre super cælos, Deus: * et super omnem terram glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 57 [3]

57:2 Si vere útique iustítiam loquímini: * recta iudicáte, fílii hóminum.

57:3 Étenim in corde iniquitátes operámini: * in terra iniustítias manus vestræ concínnant.

57:4 Alienáti sunt peccatóres a vulva, erravérunt ab útero: * locúti sunt falsa.

57:5 Furor illis secúndum similitúdinem serpéntis: * sicut áspidis surdæ, et obturántis aures suas,

57:6 Quæ non exáudiet vocem incantántium: * et venéfici incantántis sapiénter.

57:7 Deus cónteret dentes eórum in ore ipsórum: * molas leónum confrínget Dóminus.

57:8 Ad níhilum devénient tamquam aqua decúrrens: * inténdit arcum suum donec infirméntur.

57:9 Sicut cera, quæ fluit, auferéntur: * supercécidit ignis, et non vidérunt solem.

57:10 Priúsquam intellégerent spinæ vestræ rhamnum: * sicut vivéntes, sic in ira absórbet eos.

57:11 Lætábitur iustus cum víderit vindíctam: * manus suas lavábit in sánguine peccatóris.

57:12 Et dicet homo: Si útique est fructus iusto: * útique est Deus iúdicans eos in terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Deo sperávi non timébo quid fáciat mihi homo.

Capitulum Responsorium Versus {ex Commune aut Festo}

Sir 44:20; 44:22

Non est invéntus símilis illi, qui conserváret legem Excélsi: ídeo iureiurándo fecit illum Dóminus créscere in plebem suam.

℟. Deo grátias.

℟.br. Elégit eum Dóminus * Sacerdótem sibi.

℟. Elégit eum Dóminus * Sacerdótem sibi.

℣. Ad sacrificándum ei hóstiam laudis.

℟. Sacerdótem sibi.

℣. Glória Patri, et Fílio, * et Spirítui Sancto.

℟. Elégit eum Dóminus * Sacerdótem sibi.

℣. Tu es sacérdos in ætérnum.

℟. Secúndum órdinem Melchísedech.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui in Ecclésia tua, nova semper instáuras exémpla virtútum: da pópulo tuo beáti Andréæ Confessóris tui atque Pontíficis ita sequi vestígia; ut assequátur et prǽmia.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Deus meus * misericórdia tua prævéniet me.

Psalmus 58(2-11) [1]

58:2 Éripe me de inimícis meis, Deus meus: * et ab insurgéntibus in me líbera me.

58:3 Éripe me de operántibus iniquitátem: * et de viris sánguinum salva me.

58:4 Quia ecce cepérunt ánimam meam: * irruérunt in me fortes.

58:5 Neque iníquitas mea, neque peccátum meum, Dómine: * sine iniquitáte cucúrri, et diréxi.

58:6 Exsúrge in occúrsum meum, et vide: * et tu, Dómine, Deus virtútum, Deus Israël,

58:6 Inténde ad visitándas omnes gentes: * non misereáris ómnibus, qui operántur iniquitátem.

58:7 Converténtur ad vésperam: et famem patiéntur ut canes, * et circuíbunt civitátem.

58:8 Ecce, loquéntur in ore suo, et gládius in lábiis eórum: * quóniam quis audívit?

58:9 Et tu, Dómine, deridébis eos: * ad níhilum dedúces omnes gentes.

58:10 Fortitúdinem meam ad te custódiam, quia, Deus, suscéptor meus es: * Deus meus, misericórdia eius prævéniet me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 58(12-18) [2]

58:12 Deus osténdet mihi super inimícos meos, ne occídas eos: * nequándo obliviscántur pópuli mei.

58:12 Dispérge illos in virtúte tua: * et depóne eos, protéctor meus, Dómine:

58:13 Delíctum oris eórum, sermónem labiórum ipsórum: * et comprehendántur in supérbia sua.

58:13 Et de exsecratióne et mendácio annuntiabúntur in consummatióne: * in ira consummatiónis, et non erunt.

58:14 Et scient quia Deus dominábitur Iacob: * et fínium terræ.

58:15 Converténtur ad vésperam: et famem patiéntur ut canes, * et circuíbunt civitátem.

58:16 Ipsi dispergéntur ad manducándum: * si vero non fúerint saturáti, et murmurábunt.

58:17 Ego autem cantábo fortitúdinem tuam: * et exsultábo mane misericórdiam tuam.

58:17 Quia factus es suscéptor meus, * et refúgium meum, in die tribulatiónis meæ.

58:18 Adiútor meus, tibi psallam, quia, Deus, suscéptor meus es: * Deus meus, misericórdia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 59 [3]

59:3 Deus, repulísti nos, et destruxísti nos: * irátus es, et misértus es nobis.

59:4 Commovísti terram, et conturbásti eam: * sana contritiónes eius, quia commóta est.

59:5 Ostendísti pópulo tuo dura: * potásti nos vino compunctiónis.

59:6 Dedísti metuéntibus te significatiónem: * ut fúgiant a fácie arcus:

59:7 Ut liberéntur dilécti tui: * salvum fac déxtera tua, et exáudi me.

59:8 Deus locútus est in sancto suo: * lætábor, et partíbor Síchimam: et convállem tabernaculórum metíbor.

59:9 Meus est Gálaad, et meus est Manásses: * et Éphraim fortitúdo cápitis mei.

59:9 Iuda rex meus: * Moab olla spei meæ.

59:10 In Idumǽam exténdam calceaméntum meum: * mihi alienígenæ súbditi sunt.

59:11 Quis dedúcet me in civitátem munítam? * quis dedúcet me usque in Idumǽam?

59:12 Nonne tu, Deus, qui repulísti nos? * et non egrediéris, Deus, in virtútibus nostris?

59:13 Da nobis auxílium de tribulatióne: * quia vana salus hóminis.

59:14 In Deo faciémus virtútem: * et ipse ad níhilum dedúcet tribulántes nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus misericórdia tua prævéniet me.

Capitulum Responsorium Versus {ex Commune aut Festo}

Sir 45:19-20

Fungi sacerdótio, et habére laudem in nómine ipsíus, et offérre illi incénsum dignum in odórem suavitátis.

℟. Deo grátias.

℟.br. Tu es sacérdos * In ætérnum.

℟. Tu es sacérdos * In ætérnum.

℣. Secúndum órdinem Melchísedech.

℟. In ætérnum.

℣. Glória Patri, et Fílio, * et Spirítui Sancto.

℟. Tu es sacérdos * In ætérnum.

℣. Iustum dedúxit Dóminus per vias rectas.

℟. Et osténdit illi regnum Dei.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui in Ecclésia tua, nova semper instáuras exémpla virtútum: da pópulo tuo beáti Andréæ Confessóris tui atque Pontíficis ita sequi vestígia; ut assequátur et prǽmia.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Psalterio secundum diem}

Ant. Beáti omnes * qui timent Dóminum. ‡

Psalmus 127 [1]

127:1 Beáti, omnes, qui timent Dóminum, * ‡ qui ámbulant in viis eius.

127:2 Labóres mánuum tuárum quia manducábis: * beátus es, et bene tibi erit.

127:3 Uxor tua sicut vitis abúndans, * in latéribus domus tuæ.

127:3 Fílii tui sicut novéllæ olivárum, * in circúitu mensæ tuæ.

127:4 Ecce, sic benedicétur homo, * qui timet Dóminum.

127:5 Benedícat tibi Dóminus ex Sion: * et vídeas bona Ierúsalem ómnibus diébus vitæ tuæ.

127:6 Et vídeas fílios filiórum tuórum, * pacem super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáti omnes qui timent Dóminum.

Ant. Confundántur omnes * qui odérunt Sion.

Psalmus 128 [2]

128:1 Sæpe expugnavérunt me a iuventúte mea, * dicat nunc Israël.

128:2 Sæpe expugnavérunt me a iuventúte mea: * étenim non potuérunt mihi.

128:3 Supra dorsum meum fabricavérunt peccatóres: * prolongavérunt iniquitátem suam.

128:4 Dóminus iustus concídit cervíces peccatórum: * confundántur et convertántur retrórsum omnes, qui odérunt Sion.

128:6 Fiant sicut fænum tectórum: * quod priúsquam evellátur, exáruit:

128:7 De quo non implévit manum suam qui metit, * et sinum suum qui manípulos cólligit.

128:8 Et non dixérunt qui præteríbant: Benedíctio Dómini super vos: * benedíximus vobis in nómine Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confundántur omnes qui odérunt Sion.

Ant. De profúndis * clamávi ad te, Dómine. ‡

Psalmus 129 [3]

129:1 De profúndis clamávi ad te, Dómine: * ‡ Dómine, exáudi vocem meam:

129:2 Fiant aures tuæ intendéntes, * in vocem deprecatiónis meæ.

129:3 Si iniquitátes observáveris, Dómine: * Dómine, quis sustinébit?

129:4 Quia apud te propitiátio est: * et propter legem tuam sustínui te, Dómine.

129:5 Sustínuit ánima mea in verbo eius: * sperávit ánima mea in Dómino.

129:6 A custódia matutína usque ad noctem: * speret Israël in Dómino.

129:7 Quia apud Dóminum misericórdia: * et copiósa apud eum redémptio.

129:8 Et ipse rédimet Israël, * ex ómnibus iniquitátibus eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. De profúndis clamávi ad te, Dómine.

Ant. Dómine, * non est exaltátum cor meum. ‡

Psalmus 130 [4]

130:1 Dómine, non est exaltátum cor meum: * ‡ neque eláti sunt óculi mei.

130:1 Neque ambulávi in magnis: * neque in mirabílibus super me.

130:2 Si non humíliter sentiébam: * sed exaltávi ánimam meam:

130:2 Sicut ablactátus est super matre sua, * ita retribútio in ánima mea.

130:3 Speret Israël in Dómino, * ex hoc nunc et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, non est exaltátum cor meum.

Ant. Elégit Dóminus * Sion in habitatiónem sibi.

Psalmus 131 [5]

131:1 Meménto, Dómine, David, * et omnis mansuetúdinis eius:

131:2 Sicut iurávit Dómino, * votum vovit Deo Iacob:

131:3 Si introíero in tabernáculum domus meæ, * si ascéndero in lectum strati mei:

131:4 Si dédero somnum óculis meis, * et pálpebris meis dormitatiónem:

131:5 Et réquiem tempóribus meis: donec invéniam locum Dómino, * tabernáculum Deo Iacob.

131:6 Ecce, audívimus eam in Éphrata: * invénimus eam in campis silvæ.

131:7 Introíbimus in tabernáculum eius: * adorábimus in loco, ubi stetérunt pedes eius.

131:8 Surge, Dómine, in réquiem tuam, * tu et arca sanctificatiónis tuæ.

131:9 Sacerdótes tui induántur iustítiam: * et sancti tui exsúltent.

131:10 Propter David, servum tuum, * non avértas fáciem Christi tui.

131:11 Iurávit Dóminus David veritátem, et non frustrábitur eam: * De fructu ventris tui ponam super sedem tuam.

131:12 Si custodíerint fílii tui testaméntum meum, * et testimónia mea hæc, quæ docébo eos:

131:12 Et fílii eórum usque in sǽculum, * sedébunt super sedem tuam.

131:13 Quóniam elégit Dóminus Sion: * elégit eam in habitatiónem sibi.

131:14 Hæc réquies mea in sǽculum sǽculi: * hic habitábo quóniam elégi eam.

131:15 Víduam eius benedícens benedícam: * páuperes eius saturábo pánibus.

131:16 Sacerdótes eius índuam salutári: * et sancti eius exsultatióne exsultábunt.

131:17 Illuc prodúcam cornu David, * parávi lucérnam Christo meo.

131:18 Inimícos eius índuam confusióne: * super ipsum autem efflorébit sanctificátio mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Elégit Dóminus Sion in habitatiónem sibi.

Capitulum Hymnus Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est iustus: et in témpore iracúndiæ factus est reconciliátio.

℟. Deo grátias.

Hymnus

Iste Conféssor Dómini, coléntes

Quem pie laudant pópuli per orbem,

Hac die lætus méruit suprémos

Laudis honóres.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cuius ob præstans méritum, frequénter,

Ægra quæ passim iacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis eius précibus iuvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

℣. Iustum dedúxit Dóminus per vias rectas.

℟. Et osténdit illi regnum Dei.

Canticum: Magnificat {Antiphona ex Proprio Sanctorum}

Ant. Amávit eum Dóminus, * et ornávit eum: stolam glóriæ índuit eum, et ad portas paradísi coronávit eum.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Amávit eum Dóminus, et ornávit eum: stolam glóriæ índuit eum, et ad portas paradísi coronávit eum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui in Ecclésia tua, nova semper instáuras exémpla virtútum: da pópulo tuo beáti Andréæ Confessóris tui atque Pontíficis ita sequi vestígia; ut assequátur et prǽmia.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Immíttet Ángelus Dómini * in circúitu timéntium eum: et erípiet eos.

Psalmus 33(2-11) [1]

33:2 Benedícam Dóminum in omni témpore: * semper laus eius in ore meo.

33:3 In Dómino laudábitur ánima mea: * áudiant mansuéti, et læténtur.

33:4 Magnificáte Dóminum mecum: * et exaltémus nomen eius in idípsum.

33:5 Exquisívi Dóminum, et exaudívit me: * et ex ómnibus tribulatiónibus meis erípuit me.

33:6 Accédite ad eum, et illuminámini: * et fácies vestræ non confundéntur.

33:7 Iste pauper clamávit, et Dóminus exaudívit eum: * et de ómnibus tribulatiónibus eius salvávit eum.

33:8 Immíttet Ángelus Dómini in circúitu timéntium eum: * et erípiet eos.

33:9 Gustáte, et vidéte quóniam suávis est Dóminus: * beátus vir, qui sperat in eo.

33:10 Timéte Dóminum, omnes sancti eius: * quóniam non est inópia timéntibus eum.

33:11 Dívites eguérunt et esuriérunt: * inquiréntes autem Dóminum non minuéntur omni bono.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 33(12-23) [2]

33:12 Veníte, fílii, audíte me: * timórem Dómini docébo vos.

33:13 Quis est homo qui vult vitam: * díligit dies vidére bonos?

33:14 Próhibe linguam tuam a malo: * et lábia tua ne loquántur dolum.

33:15 Divérte a malo, et fac bonum: * inquíre pacem, et perséquere eam.

33:16 Óculi Dómini super iustos: * et aures eius in preces eórum.

33:17 Vultus autem Dómini super faciéntes mala: * ut perdat de terra memóriam eórum.

33:18 Clamavérunt iusti, et Dóminus exaudívit eos: * et ex ómnibus tribulatiónibus eórum liberávit eos.

33:19 Iuxta est Dóminus iis, qui tribuláto sunt corde: * et húmiles spíritu salvábit.

33:20 Multæ tribulatiónes iustórum: * et de ómnibus his liberábit eos Dóminus.

33:21 Custódit Dóminus ómnia ossa eórum: * unum ex his non conterétur.

33:22 Mors peccatórum péssima: * et qui odérunt iustum, delínquent.

33:23 Rédimet Dóminus ánimas servórum suórum: * et non delínquent omnes qui sperant in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 60 [3]

60:2 Exáudi, Deus, deprecatiónem meam: * inténde oratióni meæ.

60:3 A fínibus terræ ad te clamávi: * dum anxiarétur cor meum, in petra exaltásti me.

60:4 Deduxísti me, quia factus es spes mea: * turris fortitúdinis a fácie inimíci.

60:5 Inhabitábo in tabernáculo tuo in sǽcula: * prótegar in velaménto alárum tuárum.

60:6 Quóniam tu, Deus meus, exaudísti oratiónem meam: * dedísti hereditátem timéntibus nomen tuum.

60:7 Dies super dies regis adícies: * annos eius usque in diem generatiónis et generatiónis.

60:8 Pérmanet in ætérnum in conspéctu Dei: * misericórdiam et veritátem eius quis requíret?

60:9 Sic psalmum dicam nómini tuo in sǽculum sǽculi: * ut reddam vota mea de die in diem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Immíttet Ángelus Dómini in circúitu timéntium eum: et erípiet eos.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

S. Agathæ Virginis et Martyris
III. classis
Tempora: Feria V infra Hebdomadam Septuagesimæ

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Commune aut Festo}

Ant. Regem Vírginum Dóminum, * Veníte, adorémus.

Ant. Regem Vírginum Dóminum, * Veníte, adorémus.

Veníte, exsultémus Dómino, iubilémus Deo, salutári nostro: præoccupémus fáciem eius in confessióne, et in psalmis iubilémus ei.

Ant. Regem Vírginum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Regem Vírginum Dóminum, * Veníte, adorémus.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Regem Vírginum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Vírginum Dóminum, * Veníte, adorémus.

Hymnus {ex Commune aut Festo}

Vírginis Proles Opiféxque Matris,

Virgo quem gessit, peperítque Virgo:

Vírginis partos cánimus decóra

Morte triúmphos.

Hæc enim palmæ dúplicis beáta

Sorte, dum gestit frágilem domáre

Córporis sexum, dómuit cruéntum

Cæde tyránnum.

Unde nec mortem, nec amíca mortis

Mille pœnárum génera expavéscens,

Sánguine effúso méruit serénum

Scándere cælum.

Huius orátu, Deus alme, nobis

Débitas pœnas scélerum remítte;

Ut tibi puro resonémus almum

Péctore carmen.

Sit decus Patri, genitǽque Proli,

Et tibi, compar utriúsque virtus,

Spíritus semper, Deus unus, omni

Témporis ævo.

Amen.

Psalmi cum lectionibus {Antiphonæ et Psalmi ex Proprio Sanctorum}

Nocturnus I.

Ant. Ingénua sum, * et ex spectábili génere, ut omnis parentéla mea testátur.

Psalmus 1 [1]

1:1 Beátus vir, qui non ábiit in consílio impiórum, † et in via peccatórum non stetit, * et in cáthedra pestiléntiæ non sedit:

1:2 Sed in lege Dómini volúntas eius, * et in lege eius meditábitur die ac nocte.

1:3 Et erit tamquam lignum, quod plantátum est secus decúrsus aquárum, * quod fructum suum dabit in témpore suo:

1:3 Et fólium eius non défluet: * et ómnia quæcúmque fáciet, prosperabúntur.

1:4 Non sic ímpii, non sic: * sed tamquam pulvis, quem próicit ventus a fácie terræ.

1:5 Ídeo non resúrgent ímpii in iudício: * neque peccatóres in concílio iustórum.

1:6 Quóniam novit Dóminus viam iustórum: * et iter impiórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ingénua sum, et ex spectábili génere, ut omnis parentéla mea testátur.

Ant. Summa ingenúitas * ista est, in qua sérvitus Christi comprobátur.

Psalmus 2 [2]

2:1 Quare fremuérunt gentes: * et pópuli meditáti sunt inánia?

2:2 Astitérunt reges terræ, et príncipes convenérunt in unum * advérsus Dóminum, et advérsus Christum eius.

2:3 Dirumpámus víncula eórum: * et proiciámus a nobis iugum ipsórum.

2:4 Qui hábitat in cælis, irridébit eos: * et Dóminus subsannábit eos.

2:5 Tunc loquétur ad eos in ira sua, * et in furóre suo conturbábit eos.

2:6 Ego autem constitútus sum Rex ab eo super Sion montem sanctum eius, * prǽdicans præcéptum eius.

2:7 Dóminus dixit ad me: * Fílius meus es tu, ego hódie génui te.

2:8 Póstula a me, et dabo tibi gentes hereditátem tuam, * et possessiónem tuam términos terræ.

2:9 Reges eos in virga férrea, * et tamquam vas fíguli confrínges eos.

2:10 Et nunc, reges, intellégite: * erudímini, qui iudicátis terram.

2:11 Servíte Dómino in timóre: * et exsultáte ei cum tremóre.

2:12 Apprehéndite disciplínam, nequándo irascátur Dóminus, * et pereátis de via iusta.

2:13 Cum exárserit in brevi ira eius: * beáti omnes qui confídunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Summa ingenúitas ista est, in qua sérvitus Christi comprobátur.

Ant. Ancílla Christi sum, * ídeo me osténdo servílem habére persónam.

Psalmus 3 [3]

3:2 Dómine, quid multiplicáti sunt qui tríbulant me? * multi insúrgunt advérsum me.

3:3 Multi dicunt ánimæ meæ: * Non est salus ipsi in Deo eius.

3:4 Tu autem, Dómine, suscéptor meus es, * glória mea, et exáltans caput meum.

3:5 Voce mea ad Dóminum clamávi: * et exaudívit me de monte sancto suo.

3:6 Ego dormívi, et soporátus sum: * et exsurréxi, quia Dóminus suscépit me.

3:7 Non timébo míllia pópuli circumdántis me: * exsúrge, Dómine, salvum me fac, Deus meus.

3:8 Quóniam tu percussísti omnes adversántes mihi sine causa: * dentes peccatórum contrivísti.

3:9 Dómini est salus: * et super pópulum tuum benedíctio tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ancílla Christi sum, ídeo me osténdo servílem habére persónam.

Ant. Agatha sancta * dixit: Si feras mihi promíttis, audíto Christi nómine mansuéscunt.

Psalmus 4 [4]

4:2 Cum invocárem exaudívit me Deus iustítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium iustítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Agatha sancta dixit: Si feras mihi promíttis, audíto Christi nómine mansuéscunt.

Ant. Si ignem adhíbeas, * rorem mihi salvíficum de cælo Angeli ministrábunt.

Psalmus 5 [5]

5:2 Verba mea áuribus pércipe, Dómine, * intéllege clamórem meum.

5:3 Inténde voci oratiónis meæ, * Rex meus et Deus meus.

5:4 Quóniam ad te orábo: * Dómine, mane exáudies vocem meam.

5:5 Mane astábo tibi et vidébo: * quóniam non Deus volens iniquitátem tu es.

5:6 Neque habitábit iuxta te malígnus: * neque permanébunt iniústi ante óculos tuos.

5:7 Odísti omnes, qui operántur iniquitátem: * perdes omnes, qui loquúntur mendácium.

5:7 Virum sánguinum et dolósum abominábitur Dóminus: * ego autem in multitúdine misericórdiæ tuæ.

5:8 Introíbo in domum tuam: * adorábo ad templum sanctum tuum in timóre tuo.

5:9 Dómine, deduc me in iustítia tua: * propter inimícos meos dírige in conspéctu tuo viam meam.

5:10 Quóniam non est in ore eórum véritas: * cor eórum vanum est.

5:11 Sepúlcrum patens est guttur eórum, † linguis suis dolóse agébant, * iúdica illos, Deus.

5:11 Décidant a cogitatiónibus suis, † secúndum multitúdinem impietátum eórum expélle eos, * quóniam irritavérunt te, Dómine.

5:12 Et læténtur omnes, qui sperant in te, * in ætérnum exsultábunt: et habitábis in eis.

5:12 Et gloriabúntur in te omnes, qui díligunt nomen tuum, * quóniam tu benedíces iusto.

5:13 Dómine, ut scuto bonæ voluntátis tuæ * coronásti nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Si ignem adhíbeas, rorem mihi salvíficum de cælo Angeli ministrábunt.

Ant. Agatha * lætíssime et gloriánter ibat ad cárcerem, quasi ad épulas invitáta; et agónem suum Dómino précibus commendábat.

Psalmus 8 [6]

8:2 Dómine, Dóminus noster, * quam admirábile est nomen tuum in univérsa terra!

8:2 Quóniam eleváta est magnificéntia tua, * super cælos.

8:3 Ex ore infántium et lacténtium perfecísti laudem propter inimícos tuos, * ut déstruas inimícum et ultórem.

8:4 Quóniam vidébo cælos tuos, ópera digitórum tuórum: * lunam et stellas, quæ tu fundásti.

8:5 Quid est homo quod memor es eius? * aut fílius hóminis, quóniam vísitas eum?

8:6 Minuísti eum paulo minus ab Ángelis, † glória et honóre coronásti eum: * et constituísti eum super ópera mánuum tuárum.

8:8 Ómnia subiecísti sub pédibus eius, * oves et boves univérsas: ínsuper et pécora campi.

8:9 Vólucres cæli, et pisces maris, * qui perámbulant sémitas maris.

8:10 Dómine, Dóminus noster, * quam admirábile est nomen tuum in univérsa terra!

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Agatha lætíssime et gloriánter ibat ad cárcerem, quasi ad épulas invitáta; et agónem suum Dómino précibus commendábat.

Ant. Nisi diligénter * perféceris corpus meum a carnifícibus attrectári, non potest ánima mea in paradísum Dómini cum palma intráre martýrii.

Psalmus 10 [7]

10:2 In Dómino confído: † quómodo dícitis ánimæ meæ: * Tránsmigra in montem sicut passer?

10:3 Quóniam ecce peccatóres intendérunt arcum, † paravérunt sagíttas suas in pháretra, * ut sagíttent in obscúro rectos corde.

10:4 Quóniam quæ perfecísti, destruxérunt: * iustus autem quid fecit?

10:5 Dóminus in templo sancto suo, * Dóminus in cælo sedes eius.

10:5 Óculi eius in páuperem respíciunt: * pálpebræ eius intérrogant fílios hóminum.

10:6 Dóminus intérrogat iustum et ímpium: * qui autem díligit iniquitátem, odit ánimam suam.

10:7 Pluet super peccatóres láqueos: * ignis, et sulphur, et spíritus procellárum pars cálicis eórum.

10:8 Quóniam iustus Dóminus, et iustítias diléxit: * æquitátem vidit vultus eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Nisi diligénter perféceris corpus meum a carnifícibus attrectári, non potest ánima mea in paradísum Dómini cum palma intráre martýrii.

Ant. Vidísti, Dómine, * agónem meum, quómodo pugnávi in stádio; sed, quia nólui obedíre mandátis príncipum, iussa sum in mamílla torquéri.

Psalmus 14 [8]

14:1 Dómine, quis habitábit in tabernáculo tuo? * aut quis requiéscet in monte sancto tuo?

14:2 Qui ingréditur sine mácula, * et operátur iustítiam:

14:3 Qui lóquitur veritátem in corde suo, * qui non egit dolum in lingua sua:

14:3 Nec fecit próximo suo malum, * et oppróbrium non accépit advérsus próximos suos.

14:4 Ad níhilum dedúctus est in conspéctu eius malígnus: * timéntes autem Dóminum gloríficat:

14:4 Qui iurat próximo suo, et non décipit, * qui pecúniam suam non dedit ad usúram, et múnera super innocéntem non accépit.

14:5 Qui facit hæc: * non movébitur in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidísti, Dómine, agónem meum, quómodo pugnávi in stádio; sed, quia nólui obedíre mandátis príncipum, iussa sum in mamílla torquéri.

Ant. Propter fidem castitátis * iussa sum suspéndi in equúleo: ádiuva me, Dómine, Deus meus, in tortúra mamillárum meárum.

Psalmus 15 [9]

15:1 Consérva me, Dómine, quóniam sperávi in te. † Dixi Dómino: Deus meus es tu, * quóniam bonórum meórum non eges.

15:3 Sanctis, qui sunt in terra eius, * mirificávit omnes voluntátes meas in eis.

15:4 Multiplicátæ sunt infirmitátes eórum: * póstea acceleravérunt.

15:4 Non congregábo conventícula eórum de sanguínibus, * nec memor ero nóminum eórum per lábia mea.

15:5 Dóminus pars hereditátis meæ, et cálicis mei: * tu es, qui restítues hereditátem meam mihi.

15:6 Funes cecidérunt mihi in præcláris: * étenim heréditas mea præclára est mihi.

15:7 Benedícam Dóminum, qui tríbuit mihi intelléctum: * ínsuper et usque ad noctem increpuérunt me renes mei.

15:8 Providébam Dóminum in conspéctu meo semper: * quóniam a dextris est mihi, ne commóvear.

15:9 Propter hoc lætátum est cor meum, et exsultávit lingua mea: * ínsuper et caro mea requiéscet in spe.

15:10 Quóniam non derelínques ánimam meam in inférno: * nec dabis sanctum tuum vidére corruptiónem.

15:11 Notas mihi fecísti vias vitæ, † adimplébis me lætítia cum vultu tuo: * delectatiónes in déxtera tua usque in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Propter fidem castitátis iussa sum suspéndi in equúleo: ádiuva me, Dómine, Deus meus, in tortúra mamillárum meárum.

℣. Elégit eam Deus, et præelégit eam.

℟. In tabernáculo suo habitáre facit eam.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Iesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Iube, Dómine, benedícere.

Benedictio. Ille nos benedícat, qui sine fine vivit et regnat.

℟. Amen.

Lectio 1

De libro Ecclesiástici

Sir 51:1-7

1 Confitébor tibi, Dómine, Rex, et collaudábo te Deum Salvatórem meum.

2 Confitébor nómini tuo: quóniam adiútor et protéctor factus es mihi,

3 Et liberásti corpus meum a perditióne, a láqueo linguæ iníquæ et a lábiis operántium mendácium, et in conspéctu astántium factus es mihi adiútor.

4 Et liberásti me secúndum multitúdinem misericórdiæ nóminis tui a rugiéntibus, præparátis ad escam:

5 De mánibus quæréntium ánimam meam, et de portis tribulatiónum, quæ circumdedérunt me;

6 A pressúra flammæ, quæ circúmdedit me, et in médio ignis non sum æstuáta;

7 De altitúdine ventris ínferi, et a lingua coinquináta, et a verbo mendácii, a rege iníquo, et a lingua iniústa.

℣. Tu autem, Dómine, miserére nobis.

℟. Deo grátias.

℟. Dum torquerétur beáta Agatha in mamílla gráviter, dixit ad iúdicem:

* Impie, crudélis et dire tyránne, non es confúsus amputáre in fémina, quod ipse in matre suxísti?

℣. Ego enim hábeo mamíllas íntegras intus in ánima mea, quas ab infántia Dómino consecrávi.

℟. Impie, crudélis et dire tyránne, non es confúsus amputáre in fémina, quod ipse in matre suxísti?

℣. Iube, Dómine, benedícere.

Benedictio. Cuius festum cólimus, ipsa intercédat pro nobis ad Dóminum.

℟. Amen.

Lectio 2

Sir 51:8-12

8 Laudábit usque ad mortem ánima mea Dóminum,

9 Et vita mea appropínquans erat in inférno deórsum.

10 Circumdedérunt me úndique, et non erat qui adiuváret. Respíciens eram ad adiutórium hóminum, et non erat.

11 Memoráta sum misericórdiæ tuæ, Dómine, et operatiónis tuæ, quæ a sǽculo sunt:

12 Quóniam éruis sustinéntes te, Dómine, et líberas eos de mánibus géntium.

Sir 51:13-17

13 Exaltásti super terram habitatiónem meam, et pro morte defluénte deprecáta sum.

14 Invocávi Dóminum, Patrem Dómini mei, ut non derelínquat me in die tribulatiónis meæ, et in témpore superbórum, sine adiutório.

15 Laudábo nomen tuum assídue, et collaudábo illud in confessióne, et exaudíta est orátio mea.

16 Et liberásti me de perditióne, et eripuísti me de témpore iníquo.

17 Proptérea confitébor, et laudem dicam tibi, et benedícam nómini Dómini.

℣. Tu autem, Dómine, miserére nobis.

℟. Deo grátias.

℟. Quis es tu, qui venísti ad me curáre vúlnera mea? Ego sum Apóstolus Christi: nihil in me dúbites, fília: ipse me misit ad te,

* Quem dilexísti mente et puro corde.

℣. Nam et ego Apóstolus eius sum, et in nómine eius scias te esse curándam.

℟. Quem dilexísti mente et puro corde.

℣. Glória Patri, et Fílio, * et Spirítui Sancto.

℟. Quem dilexísti mente et puro corde.

℣. Iube, Dómine, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 3

Agatha, in Sicília nobílibus paréntibus nata, in persecutióne Décii imperatóris, Cátanæ gloriósum martýrium fecit. Nam cum Quintiánus, Sicíliæ prætor, ómnibus modis eius pudicítiam frustra tentásset, Agatha, superstitiónis christiánæ nómine comprehénsa, primum cólaphis cǽditur, dein admótis candéntibus láminis in equúleo torquétur, tum ei mamílla abscínditur. Mox coniécta in víncula, a beáto Petro Apóstolo, noctu ei apparénte, sanátur. Rursum evocáta a prætóre et in Christi confessióne persevérans, in acútis téstulis et candéntibus carbónibus ei subiéctis volutátur. Sed, ob ingéntem terræmótum veheménter commóta civitáte, Quintiánus, véritus pópuli tumúltum, eam semimórtuam clam redúci ímperat in cárcerem; ubi paulo post migrávit in cælum, nonis februárii.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * maiestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ maiestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Iudex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui inter cétera poténtiæ tuæ mirácula étiam in sexu frágili victóriam martýrii contulísti: concéde propítius; ut, qui beátæ Agathæ Vírginis et Mártyris tuæ natalícia cólimus, per eius ad te exémpla gradiámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:1 Psalmi & antiphonæ ex Proprio Sanctorum}

Ant. Quis es tu, * qui venísti ad me curáre vúlnera mea? Ego sum Apóstolus Christi: nihil in me dúbites, fília.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quis es tu, qui venísti ad me curáre vúlnera mea? Ego sum Apóstolus Christi: nihil in me dúbites, fília.

Ant. Medicínam carnálem * córpori meo nunquam exhíbui, sed hábeo Dóminum Iesum Christum, qui solo sermóne restáurat univérsa.

Psalmus 99 [2]

99:2 Iubiláte Deo, omnis terra: * servíte Dómino in lætítia.

99:2 Introíte in conspéctu eius, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus eius, et oves páscuæ eius: † introíte portas eius in confessióne, * átria eius in hymnis: confitémini illi.

99:4 Laudáte nomen eius: quóniam suávis est Dóminus, † in ætérnum misericórdia eius, * et usque in generatiónem et generatiónem véritas eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Medicínam carnálem córpori meo nunquam exhíbui, sed hábeo Dóminum Iesum Christum, qui solo sermóne restáurat univérsa.

Ant. Grátias tibi ago, * Dómine Iesu Christe, quia memor es mei, et misísti ad me Apóstolum tuum curáre vúlnera mea.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adiútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui iurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Grátias tibi ago, Dómine Iesu Christe, quia memor es mei, et misísti ad me Apóstolum tuum curáre vúlnera mea.

Ant. Benedíco te, * Pater Dómini mei Iesu Christi, quia per Apóstolum tuum mamíllam meam meo péctori restituísti.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ iustórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Benedíco te, Pater Dómini mei Iesu Christi, quia per Apóstolum tuum mamíllam meam meo péctori restituísti.

Ant. Qui me dignátus est * ab omni plaga curáre, et mamíllam meam meo péctori restitúere, ipsum ínvoco Deum vivum.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli eius: * laudáte eum, omnes virtútes eius.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum eius:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes iúdices terræ.

148:12 Iúvenes, et vírgines: † senes cum iunióribus laudent nomen Dómini: * quia exaltátum est nomen eius solíus.

148:14 Conféssio eius super cælum et terram: * et exaltávit cornu pópuli sui.

148:14 Hymnus ómnibus sanctis eius: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui me dignátus est ab omni plaga curáre, et mamíllam meam meo péctori restitúere, ipsum ínvoco Deum vivum.

Capitulum Hymnus Versus {ex Proprio Sanctorum}

Sir 51:1-3

Confitébor tibi, Dómine, Rex, et collaudábo te Deum Salvatórem meum. Confitébor nómini tuo: quóniam adiútor et protéctor factus es mihi, et liberásti corpus meum a perditióne.

℟. Deo grátias.

Hymnus

Iesu, coróna Vírginum,

Quem Mater illa cóncipit

Quæ sola Virgo párturit,

Hæc vota clemens áccipe:

Qui pergis inter lília

Septus choréis Vírginum,

Sponsus decórus glória

Sponsísque reddens prǽmia.

Quocúmque tendis, Vírgines

Sequúntur, atque láudibus

Post te canéntes cúrsitant,

Hymnósque dulces pérsonant;

Te deprecámur súpplices,

Nostris ut addas sénsibus

Nescíre prorsus ómnia

Corruptiónis vúlnera.

Virtus, honor, laus, glória

Deo Patri cum Fílio,

Sancto simul Paráclito,

In sæculórum sǽcula.

Amen.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Canticum: Benedictus {Antiphona ex Proprio Sanctorum}

Ant. Paganórum * multitúdo fúgiens ad sepúlcrum Vírginis, tulérunt velum eius contra ignem: ut comprobáret Dóminus, quod a perículis incéndii méritis beátæ Agathæ Mártyris suæ eos liberáret.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Paganórum multitúdo fúgiens ad sepúlcrum Vírginis, tulérunt velum eius contra ignem: ut comprobáret Dóminus, quod a perículis incéndii méritis beátæ Agathæ Mártyris suæ eos liberáret.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui inter cétera poténtiæ tuæ mirácula étiam in sexu frágili victóriam martýrii contulísti: concéde propítius; ut, qui beátæ Agathæ Vírginis et Mártyris tuæ natalícia cólimus, per eius ad te exémpla gradiámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. In loco páscuæ * ibi Dóminus me collocávit.

Psalmus 22 [1]

22:1 Dóminus regit me, et nihil mihi déerit: * in loco páscuæ ibi me collocávit.

22:2 Super aquam refectiónis educávit me: * ánimam meam convértit.

22:3 Dedúxit me super sémitas iustítiæ, * propter nomen suum.

22:4 Nam, et si ambulávero in médio umbræ mortis, non timébo mala: * quóniam tu mecum es.

22:4 Virga tua, et báculus tuus: * ipsa me consoláta sunt.

22:5 Parásti in conspéctu meo mensam, * advérsus eos, qui tríbulant me.

22:5 Impinguásti in óleo caput meum: * et calix meus inébrians quam præclárus est!

22:6 Et misericórdia tua subsequétur me * ómnibus diébus vitæ meæ:

22:6 Et ut inhábitem in domo Dómini, * in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 71(2-8) [2]

71:2 Deus, iudícium tuum regi da: * et iustítiam tuam fílio regis:

71:2 Iudicáre pópulum tuum in iustítia, * et páuperes tuos in iudício.

71:3 Suscípiant montes pacem pópulo: * et colles iustítiam.

71:4 Iudicábit páuperes pópuli, et salvos fáciet fílios páuperum: * et humiliábit calumniatórem.

71:5 Et permanébit cum sole, et ante lunam, * in generatióne et generatiónem.

71:6 Descéndet sicut plúvia in vellus: * et sicut stillicídia stillántia super terram.

71:7 Oriétur in diébus eius iustítia, et abundántia pacis: * donec auferátur luna.

71:8 Et dominábitur a mari usque ad mare: * et a flúmine usque ad términos orbis terrárum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 71(9-19) [3]

71:9 Coram illo prócident Æthíopes: * et inimíci eius terram lingent.

71:10 Reges Tharsis, et ínsulæ múnera ófferent: * reges Árabum et Saba dona addúcent.

71:11 Et adorábunt eum omnes reges terræ: * omnes gentes sérvient ei:

71:12 Quia liberábit páuperem a poténte: * et páuperem, cui non erat adiútor.

71:13 Parcet páuperi et ínopi: * et ánimas páuperum salvas fáciet.

71:14 Ex usúris et iniquitáte rédimet ánimas eórum: * et honorábile nomen eórum coram illo.

71:15 Et vivet, et dábitur ei de auro Arábiæ, et adorábunt de ipso semper: * tota die benedícent ei.

71:16 Et erit firmaméntum in terra in summis móntium, superextollétur super Líbanum fructus eius: * et florébunt de civitáte sicut fænum terræ.

71:17 Sit nomen eius benedíctum in sǽcula: * ante solem pérmanet nomen eius.

71:17 Et benedicéntur in ipso omnes tribus terræ: * omnes gentes magnificábunt eum.

71:18 Benedíctus Dóminus, Deus Israël, * qui facit mirabília solus:

71:19 Et benedíctum nomen maiestátis eius in ætérnum: * et replébitur maiestáte eius omnis terra: fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In loco páscuæ ibi Dóminus me collocávit.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Octávo Idus Februárii Luna duodevicésima Anno Dómini 2026

Sancti Titi, Epíscopi Creténsium et Confessóris, cuius dies natális occúrrit prídie Nonas Ianuárii.

Cæsaréæ, in Cappadócia, natális sanctæ Dorótheæ, Vírginis et Mártyris; quæ, sub Saprício, illíus Provínciæ Prǽside, primum per equúlei extensiónem vexáta, dehinc palmis diutíssime cæsa, capitáli senténtia ad últimum puníta est. In eius confessióne Theóphilus quidam scholásticus ad Christi fidem convérsus, et mox equúleo acérrime tortus, novíssime gládio cæsus est.

Eméssæ, in Phœnícia, sancti Silváni Epíscopi, qui, cum eídem Ecclésiæ annis quadragínta præfuísset, tandem, sub Maximiáno Imperatóre, una cum duóbus áliis, obiéctus feris membratímque discérptus, martýrii palmam accépit.

Eódem die sanctórum Mártyrum Saturníni, Theóphili et Revocátæ.

Arvérnis, in Gállia, sancti Antholiáni Mártyris.

Atrébati, in Gálliis, sancti Vedásti, eiúsdem civitátis Epíscopi, cuius vita et mors plúrimis miráculis éxstitit gloriósa.

Elnóne, in Gállia, sancti Amándi, Epíscopi Traiecténsis, qui miráculis, cum vivus tum mórtuus, glorióse refúlsit; cuius nómine póstmodum insignítum est óppidum, in quo ille monastérium exstrúxerat et mortálem vitam absólverat.

Bonóniæ sancti Guaríni, Cardinális et Epíscopi Prænestíni, vitæ sanctitáte conspícui.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Quam bonus * Israël Deus, his, qui recto sunt corde. ‡

Psalmus 72(1-9) [1]

72:1 Quam bonus Israël Deus, his, qui recto sunt corde!

72:2 ‡ Mei autem pæne moti sunt pedes: * pæne effúsi sunt gressus mei.

72:3 Quia zelávi super iníquos, * pacem peccatórum videns.

72:4 Quia non est respéctus morti eórum: * et firmaméntum in plaga eórum.

72:5 In labóre hóminum non sunt, * et cum homínibus non flagellabúntur:

72:6 Ídeo ténuit eos supérbia, * opérti sunt iniquitáte et impietáte sua.

72:7 Pródiit quasi ex ádipe iníquitas eórum: * transiérunt in afféctum cordis.

72:8 Cogitavérunt, et locúti sunt nequítiam: * iniquitátem in excélso locúti sunt.

72:9 Posuérunt in cælum os suum: * et lingua eórum transívit in terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 72(10-17) [2]

72:10 Ídeo convertétur pópulus meus hic: * et dies pleni inveniéntur in eis.

72:11 Et dixérunt: Quómodo scit Deus, * et si est sciéntia in excélso?

72:12 Ecce, ipsi peccatóres, et abundántes in sǽculo, * obtinuérunt divítias.

72:13 Et dixi: Ergo sine causa iustificávi cor meum, * et lavi inter innocéntes manus meas:

72:14 Et fui flagellátus tota die, * et castigátio mea in matutínis.

72:15 Si dicébam: Narrábo sic: * ecce, natiónem filiórum tuórum reprobávi.

72:16 Existimábam ut cognóscerem hoc, * labor est ante me:

72:17 Donec intrem in Sanctuárium Dei: * et intéllegam in novíssimis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 72(18-28) [3]

72:18 Verúmtamen propter dolos posuísti eis: * deiecísti eos dum allevaréntur.

72:19 Quómodo facti sunt in desolatiónem, súbito defecérunt: * periérunt propter iniquitátem suam.

72:20 Velut sómnium surgéntium, Dómine, * in civitáte tua imáginem ipsórum ad níhilum rédiges.

72:21 Quia inflammátum est cor meum, et renes mei commutáti sunt: * et ego ad níhilum redáctus sum, et nescívi.

72:23 Ut iuméntum factus sum apud te: * et ego semper tecum.

72:24 Tenuísti manum déxteram meam: et in voluntáte tua deduxísti me, * et cum glória suscepísti me.

72:25 Quid enim mihi est in cælo? * et a te quid vólui super terram?

72:26 Defécit caro mea, et cor meum: * Deus cordis mei, et pars mea Deus in ætérnum.

72:27 Quia ecce, qui elóngant se a te, períbunt: * perdidísti omnes, qui fornicántur abs te.

72:28 Mihi autem adhærére Deo bonum est: * pónere in Dómino Deo spem meam:

72:28 Ut annúntiem omnes prædicatiónes tuas, * in portis fíliæ Sion.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam bonus Israël Deus, his, qui recto sunt corde.

Capitulum Responsorium Versus {ex Proprio Sanctorum}

Sir 51:1-3

Confitébor tibi, Dómine, Rex, et collaudábo te Deum Salvatórem meum. Confitébor nómini tuo: quóniam adiútor et protéctor factus es mihi, et liberásti corpus meum a perditióne.

℟. Deo grátias.

℟.br. Spécie tua * Et pulchritúdine tua.

℟. Spécie tua * Et pulchritúdine tua.

℣. Inténde, próspere procéde, et regna.

℟. Et pulchritúdine tua.

℣. Glória Patri, et Fílio, * et Spirítui Sancto.

℟. Spécie tua * Et pulchritúdine tua.

℣. Adiuvábit eam Deus vultu suo.

℟. Deus in médio eius, non commovébitur.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui inter cétera poténtiæ tuæ mirácula étiam in sexu frágili victóriam martýrii contulísti: concéde propítius; ut, qui beátæ Agathæ Vírginis et Mártyris tuæ natalícia cólimus, per eius ad te exémpla gradiámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Memor esto * congregatiónis tuæ, Dómine, quam possedísti ab inítio.

Psalmus 73(1-9) [1]

73:1 Ut quid, Deus, repulísti in finem: * irátus est furor tuus super oves páscuæ tuæ?

73:2 Memor esto congregatiónis tuæ, * quam possedísti ab inítio.

73:2 Redemísti virgam hereditátis tuæ: * mons Sion, in quo habitásti in eo.

73:3 Leva manus tuas in supérbias eórum in finem: * quanta malignátus est inimícus in sancto!

73:4 Et gloriáti sunt qui odérunt te: * in médio solemnitátis tuæ.

73:5 Posuérunt signa sua, signa: * et non cognovérunt sicut in éxitu super summum.

73:6 Quasi in silva lignórum secúribus excidérunt iánuas eius in idípsum: * in secúri et áscia deiecérunt eam.

73:7 Incendérunt igni Sanctuárium tuum: * in terra polluérunt tabernáculum nóminis tui.

73:8 Dixérunt in corde suo cognátio eórum simul: * Quiéscere faciámus omnes dies festos Dei a terra.

73:9 Signa nostra non vídimus, iam non est prophéta: * et nos non cognóscet ámplius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 73(10-17) [2]

73:10 Úsquequo, Deus, improperábit inimícus: * irrítat adversárius nomen tuum in finem?

73:11 Ut quid avértis manum tuam, et déxteram tuam, * de médio sinu tuo in finem?

73:12 Deus autem Rex noster ante sǽcula: * operátus est salútem in médio terræ.

73:13 Tu confirmásti in virtúte tua mare: * contribulásti cápita dracónum in aquis.

73:14 Tu confregísti cápita dracónis: * dedísti eum escam pópulis Æthíopum.

73:15 Tu dirupísti fontes, et torréntes: * tu siccásti flúvios Ethan.

73:16 Tuus est dies, et tua est nox: * tu fabricátus es auróram et solem.

73:17 Tu fecísti omnes términos terræ: * æstátem et ver tu plasmásti ea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 73(18-23) [3]

73:18 Memor esto huius, inimícus improperávit Dómino: * et pópulus insípiens incitávit nomen tuum.

73:19 Ne tradas béstiis ánimas confiténtes tibi, * et ánimas páuperum tuórum ne obliviscáris in finem.

73:20 Réspice in testaméntum tuum: * quia repléti sunt, qui obscuráti sunt terræ dómibus iniquitátum.

73:21 Ne avertátur húmilis factus confúsus: * pauper et inops laudábunt nomen tuum.

73:22 Exsúrge, Deus, iúdica causam tuam: * memor esto improperiórum tuórum, eórum quæ ab insipiénte sunt tota die.

73:23 Ne obliviscáris voces inimicórum tuórum: * supérbia eórum, qui te odérunt, ascéndit semper.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor esto congregatiónis tuæ, Dómine, quam possedísti ab inítio.

Capitulum Responsorium Versus {ex Proprio Sanctorum}

Sir 51:4-5

Liberásti me secúndum multitúdinem misericórdiæ nóminis tui a rugiéntibus, præparátis ad escam, de mánibus quæréntium ánimam meam, et de multis tribulatiónibus quæ circumdedérunt me.

℟. Deo grátias.

℟.br. Adiuvábit eam * Deus vultu suo.

℟. Adiuvábit eam * Deus vultu suo.

℣. Deus in médio eius, non commovébitur.

℟. Deus vultu suo.

℣. Glória Patri, et Fílio, * et Spirítui Sancto.

℟. Adiuvábit eam * Deus vultu suo.

℣. Elégit eam Deus, et præelégit eam.

℟. In tabernáculo suo habitáre facit eam.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui inter cétera poténtiæ tuæ mirácula étiam in sexu frágili victóriam martýrii contulísti: concéde propítius; ut, qui beátæ Agathæ Vírginis et Mártyris tuæ natalícia cólimus, per eius ad te exémpla gradiámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Invocábimus * nomen tuum, Dómine: narrábimus mirabília tua.

Psalmus 74 [1]

74:2 Confitébimur tibi, Deus: * confitébimur, et invocábimus nomen tuum.

74:3 Narrábimus mirabília tua: * cum accépero tempus, ego iustítias iudicábo.

74:4 Liquefácta est terra, et omnes qui hábitant in ea: * ego confirmávi colúmnas eius.

74:5 Dixi iníquis: Nolíte iníque ágere: * et delinquéntibus: Nolíte exaltáre cornu:

74:6 Nolíte extóllere in altum cornu vestrum: * nolíte loqui advérsus Deum iniquitátem.

74:7 Quia neque ab Oriénte, neque ab Occidénte, neque a desértis móntibus: * quóniam Deus iudex est.

74:8 Hunc humíliat, et hunc exáltat: * quia calix in manu Dómini vini meri plenus misto.

74:9 Et inclinávit ex hoc in hoc: verúmtamen fæx eius non est exinaníta: * bibent omnes peccatóres terræ.

74:10 Ego autem annuntiábo in sǽculum: * cantábo Deo Iacob.

74:11 Et ómnia córnua peccatórum confríngam: * et exaltabúntur córnua iusti.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 75(2-7) [2]

75:2 Notus in Iudǽa Deus: * in Israël magnum nomen eius.

75:3 Et factus est in pace locus eius: * et habitátio eius in Sion.

75:4 Ibi confrégit poténtias árcuum, * scutum, gládium, et bellum.

75:5 Illúminans tu mirabíliter a móntibus ætérnis: * turbáti sunt omnes insipiéntes corde.

75:6 Dormiérunt somnum suum: * et nihil invenérunt omnes viri divitiárum in mánibus suis.

75:7 Ab increpatióne tua, Deus Iacob, * dormitavérunt qui ascendérunt equos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 75(8-13) [3]

75:8 Tu terríbilis es, et quis resístet tibi? * ex tunc ira tua.

75:9 De cælo audítum fecísti iudícium: * terra trémuit et quiévit,

75:10 Cum exsúrgeret in iudícium Deus, * ut salvos fáceret omnes mansuétos terræ.

75:11 Quóniam cogitátio hóminis confitébitur tibi: * et relíquiæ cogitatiónis diem festum agent tibi.

75:12 Vovéte, et réddite Dómino, Deo vestro: * omnes, qui in circúitu eius affértis múnera.

75:13 Terríbili et ei qui aufert spíritum príncipum, * terríbili apud reges terræ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Invocábimus nomen tuum, Dómine: narrábimus mirabília tua.

Capitulum Responsorium Versus {ex Proprio Sanctorum}

Sir 51:8; 51:12

Laudábit usque ad mortem ánima mea Dóminum, quóniam éruis sustinéntes te, et líberas eos de manu angústiæ, Dómine, Deus noster.

℟. Deo grátias.

℟.br. Elégit eam Deus, * Et præelégit eam.

℟. Elégit eam Deus, * Et præelégit eam.

℣. In tabernáculo suo habitáre facit eam.

℟. Et præelégit eam.

℣. Glória Patri, et Fílio, * et Spirítui Sancto.

℟. Elégit eam Deus, * Et præelégit eam.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui inter cétera poténtiæ tuæ mirácula étiam in sexu frágili victóriam martýrii contulísti: concéde propítius; ut, qui beátæ Agathæ Vírginis et Mártyris tuæ natalícia cólimus, per eius ad te exémpla gradiámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Proprio Sanctorum}

Ant. Quis es tu, * qui venísti ad me curáre vúlnera mea? Ego sum Apóstolus Christi: nihil in me dúbites, fília.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Iurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Iudicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quis es tu, qui venísti ad me curáre vúlnera mea? Ego sum Apóstolus Christi: nihil in me dúbites, fília.

Ant. Medicínam carnálem * córpori meo nunquam exhíbui, sed hábeo Dóminum Iesum Christum, qui solo sermóne restáurat univérsa.

Psalmus 110 [2]

110:1 Confitébor tibi, Dómine, in toto corde meo: * in consílio iustórum, et congregatióne.

110:2 Magna ópera Dómini: * exquisíta in omnes voluntátes eius.

110:3 Conféssio et magnificéntia opus eius: * et iustítia eius manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum eius véritas, et iudícium.

110:8 Fidélia ómnia mandáta eius: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen eius: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio eius manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Medicínam carnálem córpori meo nunquam exhíbui, sed hábeo Dóminum Iesum Christum, qui solo sermóne restáurat univérsa.

Ant. Grátias tibi ago, * Dómine Iesu Christe, quia memor es mei, et misísti ad me Apóstolum tuum curáre vúlnera mea.

Psalmus 111 [3]

111:1 Beátus vir, qui timet Dóminum: * in mandátis eius volet nimis.

111:2 Potens in terra erit semen eius: * generátio rectórum benedicétur.

111:3 Glória, et divítiæ in domo eius: * et iustítia eius manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et iustus.

111:5 Iucúndus homo qui miserétur et cómmodat, † dispónet sermónes suos in iudício: * quia in ætérnum non commovébitur.

111:7 In memória ætérna erit iustus: * ab auditióne mala non timébit.

111:7 Parátum cor eius speráre in Dómino, † confirmátum est cor eius: * non commovébitur donec despíciat inimícos suos.

111:9 Dispérsit, dedit paupéribus: † iustítia eius manet in sǽculum sǽculi, * cornu eius exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Grátias tibi ago, Dómine Iesu Christe, quia memor es mei, et misísti ad me Apóstolum tuum curáre vúlnera mea.

Ant. Benedíco te, * Pater Dómini mei Iesu Christi, quia per Apóstolum tuum mamíllam meam meo péctori restituísti.

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória eius.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedíco te, Pater Dómini mei Iesu Christi, quia per Apóstolum tuum mamíllam meam meo péctori restituísti.

Ant. Qui me dignátus est * ab omni plaga curáre, et mamíllam meam meo péctori restitúere, ipsum ínvoco Deum vivum.

Psalmus 147 [5]

147:1 Lauda, Ierúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo eius.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris eius quis sustinébit?

147:7 Emíttet verbum suum, et liquefáciet ea: * flabit spíritus eius, et fluent aquæ.

147:8 Qui annúntiat verbum suum Iacob: * iustítias, et iudícia sua Israël.

147:9 Non fecit táliter omni natióni: * et iudícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui me dignátus est ab omni plaga curáre, et mamíllam meam meo péctori restitúere, ipsum ínvoco Deum vivum.

Capitulum Hymnus Versus {ex Proprio Sanctorum}

Sir 51:1-3

Confitébor tibi, Dómine, Rex, et collaudábo te Deum Salvatórem meum. Confitébor nómini tuo: quóniam adiútor et protéctor factus es mihi, et liberásti corpus meum a perditióne.

℟. Deo grátias.

Hymnus

Iesu, coróna Vírginum,

Quem Mater illa cóncipit

Quæ sola Virgo párturit,

Hæc vota clemens áccipe:

Qui pergis inter lília

Septus choréis Vírginum,

Sponsus decórus glória

Sponsísque reddens prǽmia.

Quocúmque tendis, Vírgines

Sequúntur, atque láudibus

Post te canéntes cúrsitant,

Hymnósque dulces pérsonant;

Te deprecámur súpplices,

Nostris ut addas sénsibus

Nescíre prorsus ómnia

Corruptiónis vúlnera.

Virtus, honor, laus, glória

Deo Patri cum Fílio,

Sancto simul Paráclito,

In sæculórum sǽcula.

Amen.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Canticum: Magnificat {Antiphona ex Proprio Sanctorum}

Ant. Stans beáta Agatha * in médio cárceris, expánsis mánibus orábat ad Dóminum: Dómine Iesu Christe, magíster bone, grátias tibi ago, qui me fecísti víncere torménta carníficum: iube me, Dómine, ad tuam immarcescíbilem glóriam felíciter perveníre.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Stans beáta Agatha in médio cárceris, expánsis mánibus orábat ad Dóminum: Dómine Iesu Christe, magíster bone, grátias tibi ago, qui me fecísti víncere torménta carníficum: iube me, Dómine, ad tuam immarcescíbilem glóriam felíciter perveníre.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui inter cétera poténtiæ tuæ mirácula étiam in sexu frágili victóriam martýrii contulísti: concéde propítius; ut, qui beátæ Agathæ Vírginis et Mártyris tuæ natalícia cólimus, per eius ad te exémpla gradiámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Adiútor meus * et liberátor meus esto, Dómine.

Psalmus 69 [1]

69:2 Deus, in adiutórium meum inténde: * Dómine, ad adiuvándum me festína.

69:3 Confundántur et revereántur, * qui quærunt ánimam meam.

69:4 Avertántur retrórsum, et erubéscant, * qui volunt mihi mala.

69:4 Avertántur statim erubescéntes, * qui dicunt mihi: Euge, euge.

69:5 Exsúltent et læténtur in te omnes qui quærunt te, * et dicant semper: Magnificétur Dóminus: qui díligunt salutáre tuum.

69:6 Ego vero egénus, et pauper sum: * Deus, ádiuva me.

69:6 Adiútor meus, et liberátor meus es tu: * Dómine, ne moréris.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 70(1-12) [2]

70:1 In te, Dómine, sperávi, non confúndar in ætérnum: * in iustítia tua líbera me, et éripe me.

70:2 Inclína ad me aurem tuam, * et salva me.

70:3 Esto mihi in Deum protectórem, et in locum munítum: * ut salvum me fácias,

70:3 Quóniam firmaméntum meum, * et refúgium meum es tu.

70:4 Deus meus, éripe me de manu peccatóris, * et de manu contra legem agéntis et iníqui:

70:5 Quóniam tu es patiéntia mea, Dómine: * Dómine, spes mea a iuventúte mea.

70:6 In te confirmátus sum ex útero: * de ventre matris meæ tu es protéctor meus.

70:7 In te cantátio mea semper: * tamquam prodígium factus sum multis: et tu adiútor fortis.

70:8 Repleátur os meum laude, ut cantem glóriam tuam: * tota die magnitúdinem tuam.

70:9 Ne proícias me in témpore senectútis: * cum defécerit virtus mea, ne derelínquas me.

70:10 Quia dixérunt inimíci mei mihi: * et qui custodiébant ánimam meam, consílium fecérunt in unum.

70:11 Dicéntes: Deus derelíquit eum, persequímini, † et comprehéndite eum: * quia non est qui erípiat.

70:12 Deus, ne elongéris a me: * Deus meus, in auxílium meum réspice.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 70(13-24) [3]

70:13 Confundántur, et defíciant detrahéntes ánimæ meæ: * operiántur confusióne, et pudóre qui quærunt mala mihi.

70:14 Ego autem semper sperábo: * et adíciam super omnem laudem tuam.

70:15 Os meum annuntiábit iustítiam tuam: * tota die salutáre tuum.

70:16 Quóniam non cognóvi litteratúram, † introíbo in poténtias Dómini: * Dómine, memorábor iustítiæ tuæ solíus.

70:17 Deus, docuísti me a iuventúte mea: * et usque nunc pronuntiábo mirabília tua.

70:18 Et usque in senéctam et sénium: * Deus, ne derelínquas me,

70:18 Donec annúntiem brácchium tuum * generatióni omni, quæ ventúra est:

70:19 Poténtiam tuam, et iustítiam tuam, Deus, † usque in altíssima, quæ fecísti magnália: * Deus, quis símilis tibi?

70:20 Quantas ostendísti mihi tribulatiónes multas et malas: et convérsus vivificásti me: * et de abýssis terræ íterum reduxísti me:

70:21 Multiplicásti magnificéntiam tuam: * et convérsus consolátus es me.

70:22 Nam et ego confitébor tibi in vasis psalmi veritátem tuam: * Deus, psallam tibi in cíthara, Sanctus Israël.

70:23 Exsultábunt lábia mea cum cantávero tibi: * et ánima mea, quam redemísti.

70:24 Sed et lingua mea tota die meditábitur iustítiam tuam: * cum confúsi et revériti fúerint, qui quærunt mala mihi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adiútor meus et liberátor meus esto, Dómine.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

S. Titi Episcopi et Confessoris
III. classis
Tempora: Feria VI infra Hebdomadam Septuagesimæ

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Commune aut Festo}

Ant. Regem Confessórum Dóminum, * Veníte, adorémus.

Ant. Regem Confessórum Dóminum, * Veníte, adorémus.

Veníte, exsultémus Dómino, iubilémus Deo, salutári nostro: præoccupémus fáciem eius in confessióne, et in psalmis iubilémus ei.

Ant. Regem Confessórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Regem Confessórum Dóminum, * Veníte, adorémus.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Regem Confessórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Confessórum Dóminum, * Veníte, adorémus.

Hymnus {ex Commune aut Festo}

Iste Conféssor Dómini, coléntes

Quem pie laudant pópuli per orbem,

Hac die lætus méruit suprémos

Laudis honóres.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cuius ob præstans méritum, frequénter,

Ægra quæ passim iacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis eius précibus iuvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Suscitávit Dóminus * testimónium in Iacob: et legem pósuit in Israël.

Psalmus 77(1-8) [1]

77:1 Atténdite, pópule meus, legem meam: * inclináte aurem vestram in verba oris mei.

77:2 Apériam in parábolis os meum: * loquar propositiónes ab inítio.

77:3 Quanta audívimus et cognóvimus ea: * et patres nostri narravérunt nobis.

77:4 Non sunt occultáta a fíliis eórum: * in generatióne áltera.

77:4 Narrántes laudes Dómini, et virtútes eius: * et mirabília eius, quæ fecit.

77:5 Et suscitávit testimónium in Iacob: * et legem pósuit in Israël.

77:5 Quanta mandávit pátribus nostris nota fácere ea fíliis suis: * ut cognóscat generátio áltera.

77:6 Fílii qui nascéntur, et exsúrgent, * et narrábunt fíliis suis.

77:7 Ut ponant in Deo spem suam, et non obliviscántur óperum Dei: * et mandáta eius exquírant.

77:8 Ne fiant sicut patres eórum: * generátio prava et exásperans.

77:8 Generátio, quæ non diréxit cor suum: * et non est créditus cum Deo spíritus eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscitávit Dóminus testimónium in Iacob: et legem pósuit in Israël.

Ant. Coram pátribus eórum * fecit Deus mirabília.

Psalmus 77(9-16) [2]

77:9 Fílii Ephrem intendéntes et mitténtes arcum: * convérsi sunt in die belli.

77:10 Non custodiérunt testaméntum Dei: * et in lege eius noluérunt ambuláre.

77:11 Et oblíti sunt benefactórum eius: * et mirabílium eius quæ osténdit eis.

77:12 Coram pátribus eórum fecit mirabília in terra Ægýpti: * in campo Táneos.

77:13 Interrúpit mare, et perdúxit eos: * et státuit aquas quasi in utre.

77:14 Et dedúxit eos in nube diéi: * et tota nocte in illuminatióne ignis.

77:15 Interrúpit petram in erémo: * et adaquávit eos velut in abýsso multa.

77:16 Et edúxit aquam de petra: * et dedúxit tamquam flúmina aquas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Coram pátribus eórum fecit Deus mirabília.

Ant. Iánuas cæli apéruit * Dóminus, et pluit illis manna ad manducándum.

Psalmus 77(17-31) [3]

77:17 Et apposuérunt adhuc peccáre ei: * in iram excitavérunt Excélsum in inaquóso.

77:18 Et tentavérunt Deum in córdibus suis, * ut péterent escas animábus suis.

77:19 Et male locúti sunt de Deo: * dixérunt: Numquid póterit Deus paráre mensam in desérto?

77:20 Quóniam percússit petram, et fluxérunt aquæ: * et torréntes inundavérunt.

77:20 Numquid et panem póterit dare, * aut paráre mensam pópulo suo?

77:21 Ídeo audívit Dóminus, et dístulit: * et ignis accénsus est in Iacob, et ira ascéndit in Israël.

77:22 Quia non credidérunt in Deo: * nec speravérunt in salutári eius:

77:23 Et mandávit núbibus désuper: * et iánuas cæli apéruit.

77:24 Et pluit illis manna ad manducándum: * et panem cæli dedit eis.

77:25 Panem Angelórum manducávit homo, * cibária misit eis in abundántia.

77:26 Tránstulit Austrum de cælo: * et indúxit in virtúte sua Áfricum.

77:27 Et pluit super eos sicut púlverem carnes: * et sicut arénam maris volatília pennáta.

77:28 Et cecidérunt in médio castrórum eórum: * circa tabernácula eórum.

77:29 Et manducavérunt, et saturáti sunt nimis, et desidérium eórum áttulit eis: * non sunt fraudáti a desidério suo.

77:30 Adhuc escæ eórum erant in ore ipsórum: * et ira Dei ascéndit super eos.

77:31 Et occídit pingues eórum, * et eléctos Israël impedívit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Iánuas cæli apéruit Dóminus, et pluit illis manna ad manducándum.

Ant. Deus adiútor * est eórum: et Excélsus redémptor eórum est.

Psalmus 77(32-41) [4]

77:32 In ómnibus his peccavérunt adhuc: * et non credidérunt in mirabílibus eius.

77:33 Et defecérunt in vanitáte dies eórum: * et anni eórum cum festinatióne.

77:34 Cum occíderet eos, quærébant eum: * et revertebántur, et dilúculo veniébant ad eum.

77:35 Et rememoráti sunt quia Deus adiútor est eórum: * et Deus excélsus redémptor eórum est.

77:36 Et dilexérunt eum in ore suo, * et lingua sua mentíti sunt ei.

77:37 Cor autem eórum non erat rectum cum eo: * nec fidéles hábiti sunt in testaménto eius.

77:38 Ipse autem est miséricors, et propítius fiet peccátis eórum: * et non dispérdet eos.

77:38 Et abundávit ut avérteret iram suam: * et non accéndit omnem iram suam:

77:39 Et recordátus est quia caro sunt: * spíritus vadens et non rédiens.

77:40 Quóties exacerbavérunt eum in desérto, * in iram concitavérunt eum in inaquóso?

77:41 Et convérsi sunt, et tentavérunt Deum: * et Sanctum Israël exacerbavérunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus adiútor est eórum: et Excélsus redémptor eórum est.

Ant. Redémit eos * Dóminus de manu tribulántis.

Psalmus 77(42-58) [5]

77:42 Non sunt recordáti manus eius, * die qua redémit eos de manu tribulántis.

77:43 Sicut pósuit in Ægýpto signa sua, * et prodígia sua in campo Táneos.

77:44 Et convértit in sánguinem flúmina eórum: * et imbres eórum, ne bíberent.

77:45 Misit in eos cœnomyíam, et comédit eos: * et ranam, et dispérdidit eos.

77:46 Et dedit ærúgini fructus eórum: * et labóres eórum locústæ.

77:47 Et occídit in grándine víneas eórum: * et moros eórum in pruína.

77:48 Et trádidit grándini iuménta eórum: * et possessiónem eórum igni.

77:49 Misit in eos iram indignatiónis suæ: * indignatiónem, et iram, et tribulatiónem: immissiónes per ángelos malos.

77:50 Viam fecit sémitæ iræ suæ, non pepércit a morte animábus eórum: * et iuménta eórum in morte conclúsit.

77:51 Et percússit omne primogénitum in terra Ægýpti: * primítias omnis labóris eórum in tabernáculis Cham.

77:52 Et ábstulit sicut oves pópulum suum: * et perdúxit eos tamquam gregem in desérto.

77:53 Et dedúxit eos in spe, et non timuérunt: * et inimícos eórum opéruit mare.

77:54 Et indúxit eos in montem sanctificatiónis suæ: * montem, quem acquisívit déxtera eius.

77:54 Et eiécit a fácie eórum gentes: * et sorte divísit eis terram in funículo distributiónis.

77:55 Et habitáre fecit in tabernáculis eórum: * tribus Israël.

77:56 Et tentavérunt, et exacerbavérunt Deum excélsum: * et testimónia eius non custodiérunt.

77:57 Et avertérunt se, et non servavérunt pactum: * quemádmodum patres eórum convérsi sunt in arcum pravum.

77:58 In iram concitavérunt eum in cóllibus suis: * et in sculptílibus suis ad æmulatiónem eum provocavérunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Redémit eos Dóminus de manu tribulántis.

Ant. Ædificávit * Deus sanctifícium suum in terra.

Psalmus 77(59-72) [6]

77:59 Audívit Deus, et sprevit: * et ad níhilum redégit valde Israël.

77:60 Et répulit tabernáculum Silo: * tabernáculum suum, ubi habitávit in homínibus.

77:61 Et trádidit in captivitátem virtútem eórum: * et pulchritúdinem eórum in manus inimíci.

77:62 Et conclúsit in gládio pópulum suum: * et hereditátem suam sprevit.

77:63 Iúvenes eórum comédit ignis: * et vírgines eórum non sunt lamentátæ.

77:64 Sacerdótes eórum in gládio cecidérunt: * et víduæ eórum non plorabántur.

77:65 Et excitátus est tamquam dórmiens Dóminus: * tamquam potens crapulátus a vino.

77:66 Et percússit inimícos suos in posterióra: * oppróbrium sempitérnum dedit illis.

77:67 Et répulit tabernáculum Ioseph: * et tribum Éphraim non elégit.

77:68 Sed elégit tribum Iuda, * montem Sion quem diléxit.

77:69 Et ædificávit sicut unicórnium sanctifícium suum in terra, * quam fundávit in sǽcula.

77:70 Et elégit David, servum suum, et sústulit eum de grégibus óvium: * de post fœtántes accépit eum,

77:71 Páscere Iacob, servum suum, * et Israël, hereditátem suam:

77:72 Et pavit eos in innocéntia cordis sui: * et in intelléctibus mánuum suárum dedúxit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ædificávit Deus sanctifícium suum in terra.

Ant. Ádiuva nos, * Deus, salutáris noster: et propítius esto peccátis nostris.

Psalmus 78 [7]

78:1 Deus, venérunt gentes in hereditátem tuam, polluérunt templum sanctum tuum: * posuérunt Ierúsalem in pomórum custódiam.

78:2 Posuérunt morticína servórum tuórum, escas volatílibus cæli: * carnes sanctórum tuórum béstiis terræ.

78:3 Effudérunt sánguinem eórum tamquam aquam in circúitu Ierúsalem: * et non erat qui sepelíret.

78:4 Facti sumus oppróbrium vicínis nostris: * subsannátio et illúsio his, qui in circúitu nostro sunt.

78:5 Úsquequo, Dómine, irascéris in finem: * accendétur velut ignis zelus tuus?

78:6 Effúnde iram tuam in gentes, quæ te non novérunt: * et in regna quæ nomen tuum non invocavérunt:

78:7 Quia comedérunt Iacob: * et locum eius desolavérunt.

78:8 Ne memíneris iniquitátum nostrárum antiquárum, cito antícipent nos misericórdiæ tuæ: * quia páuperes facti sumus nimis.

78:9 Ádiuva nos, Deus, salutáris noster: et propter glóriam nóminis tui, Dómine, líbera nos: * et propítius esto peccátis nostris, propter nomen tuum:

78:10 Ne forte dicant in géntibus: Ubi est Deus eórum? * et innotéscat in natiónibus coram óculis nostris.

78:10 Últio sánguinis servórum tuórum, qui effúsus est: * intróeat in conspéctu tuo gémitus compeditórum.

78:11 Secúndum magnitúdinem brácchii tui, * pósside fílios mortificatórum.

78:12 Et redde vicínis nostris séptuplum in sinu eórum: * impropérium ipsórum, quod exprobravérunt tibi, Dómine.

78:13 Nos autem pópulus tuus, et oves páscuæ tuæ, * confitébimur tibi in sǽculum.

78:13 In generatiónem et generatiónem * annuntiábimus laudem tuam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ádiuva nos, Deus, salutáris noster: et propítius esto peccátis nostris.

Ant. Ego sum Dóminus * Deus tuus Israël, qui edúxi te de terra Ægýpti.

Psalmus 80 [8]

80:2 Exsultáte Deo, adiutóri nostro: * iubiláte Deo Iacob.

80:3 Súmite psalmum, et date týmpanum: * psaltérium iucúndum cum cíthara.

80:4 Buccináte in Neoménia tuba, * in insígni die solemnitátis vestræ.

80:5 Quia præcéptum in Israël est: * et iudícium Deo Iacob.

80:6 Testimónium in Ioseph pósuit illud, cum exíret de terra Ægýpti: * linguam, quam non nóverat, audívit.

80:7 Divértit ab onéribus dorsum eius: * manus eius in cóphino serviérunt.

80:8 In tribulatióne invocásti me, et liberávi te: * exaudívi te in abscóndito tempestátis: probávi te apud aquam contradictiónis.

80:9 Audi, pópulus meus, et contestábor te: * Israël, si audíeris me, non erit in te deus recens, neque adorábis deum aliénum.

80:11 Ego enim sum Dóminus Deus tuus, qui edúxi te de terra Ægýpti: * diláta os tuum, et implébo illud.

80:12 Et non audívit pópulus meus vocem meam: * et Israël non inténdit mihi.

80:13 Et dimísi eos secúndum desidéria cordis eórum: * ibunt in adinventiónibus suis.

80:14 Si pópulus meus audísset me: * Israël si in viis meis ambulásset:

80:15 Pro níhilo fórsitan inimícos eórum humiliássem: * et super tribulántes eos misíssem manum meam.

80:16 Inimíci Dómini mentíti sunt ei: * et erit tempus eórum in sǽcula.

80:17 Et cibávit eos ex ádipe fruménti: * et de petra, melle saturávit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ego sum Dóminus Deus tuus Israël, qui edúxi te de terra Ægýpti.

Ant. Ne táceas Deus * quóniam inimíci tui extulérunt caput.

Psalmus 82 [9]

82:2 Deus, quis símilis erit tibi? * Ne táceas, neque compescáris, Deus.

82:3 Quóniam ecce inimíci tui sonuérunt: * et qui odérunt te extulérunt caput.

82:4 Super pópulum tuum malignavérunt consílium: * et cogitavérunt advérsus sanctos tuos.

82:5 Dixérunt: Veníte, et disperdámus eos de gente: * et non memorétur nomen Israël ultra.

82:6 Quóniam cogitavérunt unanímiter: * simul advérsum te testaméntum disposuérunt, tabernácula Idumæórum et Ismahelítæ:

82:8 Moab, et Agaréni, Gebal, et Ammon, et Ámalec: * alienígenæ cum habitántibus Tyrum.

82:9 Étenim Assur venit cum illis: * facti sunt in adiutórium fíliis Lot.

82:10 Fac illis sicut Mádian, et Sísaræ: * sicut Iabin in torrénte Cisson.

82:11 Disperiérunt in Endor: * facti sunt ut stercus terræ.

82:12 Pone príncipes eórum sicut Oreb, et Zeb, * et Zébee, et Sálmana:

82:13 Omnes príncipes eórum: * qui dixérunt: Hereditáte possideámus Sanctuárium Dei.

82:14 Deus meus, pone illos ut rotam: * et sicut stípulam ante fáciem venti.

82:15 Sicut ignis, qui combúrit silvam: * et sicut flamma combúrens montes:

82:16 Ita persequéris illos in tempestáte tua: * et in ira tua turbábis eos.

82:17 Imple fácies eórum ignomínia: * et quærent nomen tuum, Dómine.

82:18 Erubéscant, et conturbéntur in sǽculum sǽculi: * et confundántur, et péreant.

82:19 Et cognóscant quia nomen tibi Dóminus: * tu solus Altíssimus in omni terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne táceas Deus quóniam inimíci tui extulérunt caput.

℣. Cognóscant quia nomen tibi Dóminus.

℟. Tu solus Altíssimus super omnem terram.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádiuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Iube, Dómine, benedícere.

Benedictio. Ille nos benedícat, qui sine fine vivit et regnat.

℟. Amen.

Lectio 1

De libro Génesis

Gen 4:17-22

17 Cognóvit autem Cain uxórem suam, quæ concépit, et péperit Henoch: et ædificávit civitátem, vocavítque nomen eius ex nómine fílii sui, Henoch.

18 Porro Henoch génuit Irad, et Irad génuit Mavíaël, et Mavíaël génuit Mathúsaël, et Mathúsaël génuit Lamech.

19 Qui accépit duas uxóres, nomen uni Ada, et nomen álteri Sella.

20 Genuítque Ada Iabel, qui fuit pater habitántium in tentóriis, atque pastórum.

21 Et nomen fratris eius Iubal: ipse fuit pater canéntium cíthara et órgano.

22 Sella quoque génuit Tubálcain, qui fuit malleátor et faber in cuncta ópera æris et ferri. Soror vero Tubálcain, Noéma.

℣. Tu autem, Dómine, miserére nobis.

℟. Deo grátias.

℟. Tulit Dóminus hóminem, et pósuit eum in paradíso voluptátis:

* Ut operarétur et custodíret illum.

℣. Plantáverat autem Dóminus Deus paradísum voluptátis a princípio, in quo pósuit hóminem quem formáverat.

℟. Ut operarétur et custodíret illum.

℣. Iube, Dómine, benedícere.

Benedictio. Cuius festum cólimus, ipse intercédat pro nobis ad Dóminum.

℟. Amen.

Lectio 2

Gen 4:23-26

23 Dixítque Lamech uxóribus suis Adæ et Sellæ: Audíte vocem meam, uxóres Lamech; auscultáte sermónem meum: quóniam occídi virum in vulnus meum, et adolescéntulum in livórem meum.

24 Séptuplum últio dábitur de Cain: de Lamech vero septuágies sépties.

25 Cognóvit quoque adhuc Adam uxórem suam: et péperit fílium, vocavítque nomen eius Seth, dicens: Pósuit mihi Deus semen áliud pro Abel, quem occídit Cain.

26 Sed et Seth natus est fílius, quem vocávit Enos: iste cœpit invocáre nomen Dómini.

Gen 5:1-5

1 Hic est liber generatiónis Adam. In die qua creávit Deus hóminem, ad similitúdinem Dei fecit illum.

2 Másculum et féminam creávit eos, et benedíxit illis: et vocávit nomen eórum Adam, in die quo creáti sunt.

3 Vixit autem Adam centum trigínta annis: et génuit ad imáginem et similitúdinem suam, vocavítque nomen eius Seth.

4 Et facti sunt dies Adam, postquam génuit Seth, octingénti anni: genuítque fílios et fílias.

5 Et factum est omne tempus quod vixit Adam, anni nongénti trigínta, et mórtuus est.

℣. Tu autem, Dómine, miserére nobis.

℟. Deo grátias.

℟. Immísit Dóminus sopórem in Adam, et tulit unam de costis eius: † Et ædificávit costam, quam túlerat Dóminus de Adam, in mulíerem, et addúxit eam ad Adam, ut vidéret quid vocáret eam:

* Et vocávit nomen eius Virágo, quia de viro sumpta est.

℣. Cumque obdormísset, tulit unam de costis eius, et replévit carnem pro ea.

℟. Et ædificávit costam, quam túlerat Dóminus de Adam, in mulíerem, et addúxit eam ad Adam, ut vidéret quid vocáret eam.

℣. Glória Patri, et Fílio, * et Spirítui Sancto.

℟. Et vocávit nomen eius Virágo, quia de viro sumpta est.

℣. Iube, Dómine, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 3

Titus, Creténsium epíscopus, qui inter discípulos Doctóris géntium merúerit cooptári, ádeo evangelizándi ardóre et fidelitáte Paulo éxstitit carus, ut, cum hic venísset Tróadem propter Evangélium Christi, testátus sit non habuísse réquiem spirítui suo, eo quod Titum fratrem suum ibi non invénerit. Et paulo post Macedóniam petens, suam in eum caritátem ita confírmat: Sed qui consolátur húmiles, consolátus est nos Deus in advéntu Titi. Corínthum ab Apóstolo missus, sapiénter functus est múnere huius legatiónis, quæ præsértim eleemósynas colligéndas ad sublevándam Ecclésiæ Hebræórum inópiam spectábat. Interim ad effundéndum divíni verbi semen inter gentes linguis locísque distínctas, post tot itínera et labóres cum duce Paulo Cretam ínsulam áppulit. Porro, cum isti ecclésiæ epíscopus ab ipso Apóstolo deléctus esset, se ipsum prǽbuit exémplum bonórum óperum. Tráditur ipse inter Dálmatas, ut crucis vexíllum explicáret, strénue consudásse. Tandem plenus méritis, quarto supra nonagésimum anno, óbiit in Dómino.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * maiestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ maiestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Iudex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Titum Confessórem tuum atque Pontíficem apostólicis virtútibus decorásti: eius méritis et intercessióne concéde; ut iuste et pie vivéntes in hoc sǽculo, ad cæléstem pátriam perveníre mereámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:1 Psalmi & antiphonæ ex Psalterio secundum diem}

Ant. Exaltáte * Dóminum Deum nostrum, et adoráte in monte sancto eius.

Psalmus 98 [1]

98:1 Dóminus regnávit, irascántur pópuli: * qui sedet super Chérubim, moveátur terra.

98:2 Dóminus in Sion magnus: * et excélsus super omnes pópulos.

98:3 Confiteántur nómini tuo magno: quóniam terríbile, et sanctum est: * et honor regis iudícium díligit.

98:4 Tu parásti directiónes: * iudícium et iustítiam in Iacob tu fecísti.

98:5 Exaltáte Dóminum, Deum nostrum, et adoráte scabéllum pedum eius: * quóniam sanctum est.

98:6 Móyses et Aaron in sacerdótibus eius: * et Sámuel inter eos, qui ínvocant nomen eius:

98:6 Invocábant Dóminum, et ipse exaudiébat eos: * in colúmna nubis loquebátur ad eos.

98:7 Custodiébant testimónia eius, * et præcéptum quod dedit illis.

98:8 Dómine, Deus noster, tu exaudiébas eos: * Deus, tu propítius fuísti eis, et ulcíscens in omnes adinventiónes eórum.

98:9 Exaltáte Dóminum, Deum nostrum, et adoráte in monte sancto eius: * quóniam sanctus Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáte Dóminum Deum nostrum, et adoráte in monte sancto eius.

Ant. Éripe me * de inimícis meis, Dómine, ad te confúgi.

Psalmus 142 [2]

142:1 Dómine, exáudi oratiónem meam: áuribus pércipe obsecratiónem meam in veritáte tua: * exáudi me in tua iustítia.

142:2 Et non intres in iudícium cum servo tuo: * quia non iustificábitur in conspéctu tuo omnis vivens.

142:3 Quia persecútus est inimícus ánimam meam: * humiliávit in terra vitam meam.

142:3 Collocávit me in obscúris sicut mórtuos sǽculi: * et anxiátus est super me spíritus meus, in me turbátum est cor meum.

142:5 Memor fui diérum antiquórum, meditátus sum in ómnibus opéribus tuis: * in factis mánuum tuárum meditábar.

142:6 Expándi manus meas ad te: * ánima mea sicut terra sine aqua tibi.

142:7 Velóciter exáudi me, Dómine: * defécit spíritus meus.

142:7 Non avértas fáciem tuam a me: * et símilis ero descendéntibus in lacum.

142:8 Audítam fac mihi mane misericórdiam tuam: * quia in te sperávi.

142:8 Notam fac mihi viam, in qua ámbulem: * quia ad te levávi ánimam meam.

142:9 Éripe me de inimícis meis, Dómine, ad te confúgi: * doce me fácere voluntátem tuam, quia Deus meus es tu.

142:10 Spíritus tuus bonus dedúcet me in terram rectam: * propter nomen tuum, Dómine, vivificábis me, in æquitáte tua.

142:11 Edúces de tribulatióne ánimam meam: * et in misericórdia tua dispérdes inimícos meos.

142:12 Et perdes omnes, qui tríbulant ánimam meam: * quóniam ego servus tuus sum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Éripe me de inimícis meis, Dómine, ad te confúgi.

Ant. Benedixísti, * Dómine, terram tuam: remisísti iniquitátem plebis tuæ.

Psalmus 84 [3]

84:2 Benedixísti, Dómine, terram tuam: * avertísti captivitátem Iacob.

84:3 Remisísti iniquitátem plebis tuæ: * operuísti ómnia peccáta eórum.

84:4 Mitigásti omnem iram tuam: * avertísti ab ira indignatiónis tuæ.

84:5 Convérte nos, Deus, salutáris noster: * et avérte iram tuam a nobis.

84:6 Numquid in ætérnum irascéris nobis? * aut exténdes iram tuam a generatióne in generatiónem?

84:7 Deus, tu convérsus vivificábis nos: * et plebs tua lætábitur in te.

84:8 Osténde nobis, Dómine, misericórdiam tuam: * et salutáre tuum da nobis.

84:9 Áudiam quid loquátur in me Dóminus Deus: * quóniam loquétur pacem in plebem suam.

84:9 Et super sanctos suos: * et in eos, qui convertúntur ad cor.

84:10 Verúmtamen prope timéntes eum salutáre ipsíus: * ut inhábitet glória in terra nostra.

84:11 Misericórdia, et véritas obviavérunt sibi: * iustítia, et pax osculátæ sunt.

84:12 Véritas de terra orta est: * et iustítia de cælo prospéxit.

84:13 Étenim Dóminus dabit benignitátem: * et terra nostra dabit fructum suum.

84:14 Iustítia ante eum ambulábit: * et ponet in via gressus suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedixísti, Dómine, terram tuam: remisísti iniquitátem plebis tuæ.

Ant. In Dómino iustificábitur * et laudábitur omne semen Israël.

Canticum Isaiæ [4]

Isa 45:15-30

45:15 Vere tu es Deus abscónditus, * Deus Israël, Salvátor.

45:16 Confúsi sunt, et erubuérunt omnes: * simul abiérunt in confusiónem fabricatóres errórum.

45:17 Israël salvátus est in Dómino salúte ætérna: * non confundémini, et non erubescétis usque in sǽculum sǽculi.

45:18 Quia hæc dicit Dóminus creans cælos, * ipse Deus formans terram, et fáciens eam, ipse plastes eius:

45:19 Non in vanum creávit eam, ut habitarétur, formávit eam: * Ego Dóminus, et non est álius.

45:20 Non in abscóndito locútus sum, * in loco terræ tenebróso:

45:21 Non dixi sémini Iacob frustra: Quǽrite me: * ego Dóminus loquens iustítiam, annúntians recta.

45:22 Congregámini, et veníte, et accédite simul * qui salváti estis ex géntibus:

45:23 Nesciérunt qui levant lignum sculptúræ suæ, * et rogant deum non salvántem.

45:24 Annuntiáte, et veníte, et consiliámini simul: * Quis audítum fecit hoc ab inítio, ex tunc prædíxit illud?

45:25 Numquid non ego Dóminus, et non est ultra Deus absque me? * Deus iustus, et salvans non est præter me.

45:26 Convertímini ad me, et salvi éritis, omnes fines terræ: * quia ego Deus, et non est álius.

45:27 In memetípso iurávi, egrediétur de ore meo iustítiæ verbum, * et non revertétur:

45:28 Quia mihi curvábitur omne genu, * et iurábit omnis lingua.

45:29 Ergo in Dómino, dicet, meæ sunt iustítiæ et impérium: * ad eum vénient, et confundéntur omnes qui repúgnant ei.

45:30 In Dómino iustificábitur, et laudábitur * omne semen Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Dómino iustificábitur et laudábitur omne semen Israël.

Ant. Lauda, * Ierúsalem, Dóminum. ‡

Psalmus 147 [5]

147:1 Lauda, Ierúsalem, Dóminum: * ‡ lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo eius.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris eius quis sustinébit?

147:7 Emíttet verbum suum, et liquefáciet ea: * flabit spíritus eius, et fluent aquæ.

147:8 Qui annúntiat verbum suum Iacob: * iustítias, et iudícia sua Israël.

147:9 Non fecit táliter omni natióni: * et iudícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lauda, Ierúsalem, Dóminum.

Capitulum Hymnus Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est iustus: et in témpore iracúndiæ factus est reconciliátio.

℟. Deo grátias.

Hymnus

Iesu Redémptor ómnium,

Perpes coróna Prǽsulum,

In hac die cleméntius

Indúlgeas precántibus.

Tui sacri qua nóminis

Conféssor almus cláruit:

Huius celébrat ánnua

Devóta plebs solémnia.

Qui rite mundi gáudia

Huius cadúca réspuens,

Æternitátis prǽmio

Potítur inter Ángelos.

Huius benígnus ánnue

Nobis sequi vestígia:

Huius precátu, sérvulis

Dimítte noxam críminis.

Sit Christe, Rex piíssime,

Tibi, Patríque glória,

Cum Spíritu Paráclito,

Nunc, et per omne sǽculum.

Amen.

℣. Iustum dedúxit Dóminus per vias rectas.

℟. Et osténdit illi regnum Dei.

Canticum: Benedictus {Antiphona ex Proprio Sanctorum}

Ant. Euge, serve bone * et fidélis, quia in pauca fuísti fidélis, supra multa te constítuam, dicit Dóminus.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Euge, serve bone et fidélis, quia in pauca fuísti fidélis, supra multa te constítuam, dicit Dóminus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Titum Confessórem tuum atque Pontíficem apostólicis virtútibus decorásti: eius méritis et intercessióne concéde; ut iuste et pie vivéntes in hoc sǽculo, ad cæléstem pátriam perveníre mereámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Dorotheæ Virginis et Martyris

Ant. Símile est regnum cælórum hómini negotiatóri quærénti bonas margarítas: invénta una pretiósa, dedit ómnia sua, et comparávit eam.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Orémus.

Indulgéntiam nobis, quǽsumus, Dómine, beáta Doróthea Virgo et Martyr implóret: quæ tibi grata semper éxstitit, et mérito castitátis, et tuæ professióne virtútis.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Ne discédas a me, * Dómine: quóniam tribulátio próxima est: quóniam non est qui ádiuvet.

Psalmus 21(2-12) [1]

21:2 Deus, Deus meus, réspice in me: quare me dereliquísti? * longe a salúte mea verba delictórum meórum.

21:3 Deus meus, clamábo per diem, et non exáudies: * et nocte, et non ad insipiéntiam mihi.

21:4 Tu autem in sancto hábitas, * laus Israël.

21:5 In te speravérunt patres nostri: * speravérunt, et liberásti eos.

21:6 Ad te clamavérunt, et salvi facti sunt: * in te speravérunt, et non sunt confúsi.

21:7 Ego autem sum vermis, et non homo: * oppróbrium hóminum, et abiéctio plebis.

21:8 Omnes vidéntes me, derisérunt me: * locúti sunt lábiis, et movérunt caput.

21:9 Sperávit in Dómino, erípiat eum: * salvum fáciat eum, quóniam vult eum.

21:10 Quóniam tu es, qui extraxísti me de ventre: * spes mea ab ubéribus matris meæ. In te proiéctus sum ex útero:

21:11 De ventre matris meæ Deus meus es tu, * ne discésseris a me:

21:12 Quóniam tribulátio próxima est: * quóniam non est qui ádiuvet.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 21(13-23) [2]

21:13 Circumdedérunt me vítuli multi: * tauri pingues obsedérunt me.

21:14 Aperuérunt super me os suum, * sicut leo rápiens et rúgiens.

21:15 Sicut aqua effúsus sum: * et dispérsa sunt ómnia ossa mea.

21:15 Factum est cor meum tamquam cera liquéscens * in médio ventris mei.

21:16 Áruit tamquam testa virtus mea, et lingua mea adhǽsit fáucibus meis: * et in púlverem mortis deduxísti me.

21:17 Quóniam circumdedérunt me canes multi: * concílium malignántium obsédit me.

21:17 Fodérunt manus meas et pedes meos: * dinumeravérunt ómnia ossa mea.

21:18 Ipsi vero consideravérunt et inspexérunt me: * divisérunt sibi vestiménta mea, et super vestem meam misérunt sortem.

21:20 Tu autem, Dómine, ne elongáveris auxílium tuum a me: * ad defensiónem meam cónspice.

21:21 Érue a frámea, Deus, ánimam meam: * et de manu canis únicam meam:

21:22 Salva me ex ore leónis: * et a córnibus unicórnium humilitátem meam.

21:23 Narrábo nomen tuum frátribus meis: * in médio ecclésiæ laudábo te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 21(24-32) [3]

21:24 Qui timétis Dóminum, laudáte eum: * univérsum semen Iacob, glorificáte eum.

21:25 Tímeat eum omne semen Israël: * quóniam non sprevit, neque despéxit deprecatiónem páuperis:

21:25 Nec avértit fáciem suam a me: * et cum clamárem ad eum, exaudívit me.

21:26 Apud te laus mea in ecclésia magna: * vota mea reddam in conspéctu timéntium eum.

21:27 Edent páuperes, et saturabúntur: et laudábunt Dóminum qui requírunt eum: * vivent corda eórum in sǽculum sǽculi.

21:28 Reminiscéntur et converténtur ad Dóminum * univérsi fines terræ:

21:28 Et adorábunt in conspéctu eius * univérsæ famíliæ géntium.

21:29 Quóniam Dómini est regnum: * et ipse dominábitur géntium.

21:30 Manducavérunt et adoravérunt omnes pingues terræ: * in conspéctu eius cadent omnes qui descéndunt in terram.

21:31 Et ánima mea illi vivet: * et semen meum sérviet ipsi.

21:32 Annuntiábitur Dómino generátio ventúra: * et annuntiábunt cæli iustítiam eius pópulo qui nascétur, quem fecit Dóminus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne discédas a me, Dómine: quóniam tribulátio próxima est: quóniam non est qui ádiuvet.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Séptimo Idus Februárii Luna undevicésima Anno Dómini 2026

Sancti Romuáldi Abbátis, Monachórum Camaldulénsium Patris, cuius dies natális tertiodécimo Kaléndas Iúlii recensétur, sed festívitas hac die, ob Translatiónem córporis eius, potíssimum celebrátur.

Augústæ, cui nunc Londíni nomen, in Británnia, natális beáti Auguli Epíscopi, qui, ætátis cursu per martýrium expléto, ætérna prǽmia suscípere méruit.

In Phrýgia sancti Adáuci Mártyris, qui, ex Itálico génere clarus, et omni fere dignitátum gradu ab Imperatóribus insignítus, tandem, cum adhuc Quæstóris offício fungerétur, martýrii coróna pro fídei defensióne dignátus est.

Ibídem plurimórum sanctórum Mártyrum, urbis uníus cívium, quorum dux erat idem Adáucus; qui, cum omnes Christiáni essent, et constánter in fídei confessióne persísterent, a Galério Maximiáno Imperatóre sunt igne consúmpti.

Heracléæ, in Ponto, sancti Theodóri, ductoris mílitum, qui, Licínio imperánte, post multa torménta, truncátus cápite, victor migrávit in cælum.

In Ægýpto sancti Móysis, Epíscopi venerábilis, qui primum in erémo vitam solitáriam duxit; deínde, peténte Regína Saracenórum Máuvia, Epíscopus factus, gentem illam ferocíssimam magna ex parte ad fidem convértit, et gloriósus méritis quiévit in pace.

Lucæ, in Túscia, deposítio sancti Richárdi, Regis Anglórum, qui pater éxstitit sancti Willebáldi, Eystetténsis Epíscopi, ac sanctæ Walbúrgæ Vírginis.

Bonóniæ sanctæ Iuliánæ Víduæ.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Éxcita, Dómine, * poténtiam tuam, ut salvos fácias nos.

Psalmus 79(2-8) [1]

79:2 Qui regis Israël, inténde: * qui dedúcis velut ovem Ioseph.

79:2 Qui sedes super Chérubim, * manifestáre coram Éphraim, Béniamin, et Manásse.

79:3 Éxcita poténtiam tuam, et veni, * ut salvos fácias nos.

79:4 Deus, convérte nos: * et osténde fáciem tuam, et salvi érimus.

79:5 Dómine, Deus virtútum, * quoúsque irascéris super oratiónem servi tui?

79:6 Cibábis nos pane lacrimárum: * et potum dabis nobis in lácrimis in mensúra?

79:7 Posuísti nos in contradictiónem vicínis nostris: * et inimíci nostri subsannavérunt nos.

79:8 Deus virtútum, convérte nos: * et osténde fáciem tuam, et salvi érimus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 79(9-20) [2]

79:9 Víneam de Ægýpto transtulísti: * eiecísti gentes, et plantásti eam.

79:10 Dux itíneris fuísti in conspéctu eius: * plantásti radíces eius, et implévit terram.

79:11 Opéruit montes umbra eius: * et arbústa eius cedros Dei.

79:12 Exténdit pálmites suos usque ad mare: * et usque ad flumen propágines eius.

79:13 Ut quid destruxísti macériam eius: * et vindémiant eam omnes, qui prætergrediúntur viam?

79:14 Exterminávit eam aper de silva: * et singuláris ferus depástus est eam.

79:15 Deus virtútum, convértere: * réspice de cælo, et vide, et vísita víneam istam.

79:16 Et pérfice eam, quam plantávit déxtera tua: * et super fílium hóminis, quem confirmásti tibi.

79:17 Incénsa igni, et suffóssa * ab increpatióne vultus tui períbunt.

79:18 Fiat manus tua super virum déxteræ tuæ: * et super fílium hóminis, quem confirmásti tibi.

79:19 Et non discédimus a te, vivificábis nos: * et nomen tuum invocábimus.

79:20 Dómine, Deus virtútum, convérte nos: * et osténde fáciem tuam, et salvi érimus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 81 [3]

81:1 Deus stetit in synagóga deórum: * in médio autem deos diiúdicat.

81:2 Úsquequo iudicátis iniquitátem: * et fácies peccatórum súmitis?

81:3 Iudicáte egéno, et pupíllo: * húmilem, et páuperem iustificáte.

81:4 Erípite páuperem: * et egénum de manu peccatóris liberáte.

81:5 Nesciérunt, neque intellexérunt, in ténebris ámbulant: * movebúntur ómnia fundaménta terræ.

81:6 Ego dixi: Dii estis, * et fílii Excélsi omnes.

81:7 Vos autem sicut hómines moriémini: * et sicut unus de princípibus cadétis.

81:8 Surge, Deus, iúdica terram: * quóniam tu hereditábis in ómnibus géntibus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Éxcita, Dómine, poténtiam tuam, ut salvos fácias nos.

Capitulum Responsorium Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est iustus: et in témpore iracúndiæ factus est reconciliátio.

℟. Deo grátias.

℟.br. Amávit eum Dóminus, * Et ornávit eum.

℟. Amávit eum Dóminus, * Et ornávit eum.

℣. Stolam glóriæ índuit eum.

℟. Et ornávit eum.

℣. Glória Patri, et Fílio, * et Spirítui Sancto.

℟. Amávit eum Dóminus, * Et ornávit eum.

℣. Elégit eum Dóminus sacerdótem sibi.

℟. Ad sacrificándum ei hóstiam laudis.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Titum Confessórem tuum atque Pontíficem apostólicis virtútibus decorásti: eius méritis et intercessióne concéde; ut iuste et pie vivéntes in hoc sǽculo, ad cæléstem pátriam perveníre mereámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Beáti, qui hábitant * in domo tua, Dómine.

Psalmus 83(2-8) [1]

83:2 Quam dilécta tabernácula tua, Dómine virtútum: * concupíscit, et déficit ánima mea in átria Dómini.

83:3 Cor meum, et caro mea * exsultavérunt in Deum vivum.

83:4 Étenim passer invénit sibi domum: * et turtur nidum sibi, ubi ponat pullos suos.

83:4 Altária tua, Dómine virtútum: * Rex meus, et Deus meus.

83:5 Beáti, qui hábitant in domo tua, Dómine: * in sǽcula sæculórum laudábunt te.

83:6 Beátus vir, cuius est auxílium abs te: * ascensiónes in corde suo dispósuit, in valle lacrimárum in loco, quem pósuit.

83:8 Étenim benedictiónem dabit legislátor, ibunt de virtúte in virtútem: * vidébitur Deus deórum in Sion.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 83(9-13) [2]

83:9 Dómine, Deus virtútum, exáudi oratiónem meam: * áuribus pércipe, Deus Iacob.

83:10 Protéctor noster, áspice, Deus: * et réspice in fáciem Christi tui:

83:11 Quia mélior est dies una in átriis tuis, * super míllia.

83:11 Elégi abiéctus esse in domo Dei mei: * magis quam habitáre in tabernáculis peccatórum.

83:12 Quia misericórdiam, et veritátem díligit Deus: * grátiam et glóriam dabit Dóminus.

83:13 Non privábit bonis eos, qui ámbulant in innocéntia: * Dómine virtútum, beátus homo, qui sperat in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 86 [3]

86:1 Fundaménta eius in móntibus sanctis: * díligit Dóminus portas Sion super ómnia tabernácula Iacob.

86:3 Gloriósa dicta sunt de te, * cívitas Dei.

86:4 Memor ero Rahab, et Babylónis * sciéntium me.

86:4 Ecce, alienígenæ, et Tyrus, et pópulus Æthíopum, * hi fuérunt illic.

86:5 Numquid Sion dicet: Homo, et homo natus est in ea: * et ipse fundávit eam Altíssimus?

86:6 Dóminus narrábit in scriptúris populórum, et príncipum: * horum, qui fuérunt in ea.

86:7 Sicut lætántium ómnium * habitátio est in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáti, qui hábitant in domo tua, Dómine.

Capitulum Responsorium Versus {ex Commune aut Festo}

Sir 44:20; 44:22

Non est invéntus símilis illi, qui conserváret legem Excélsi: ídeo iureiurándo fecit illum Dóminus créscere in plebem suam.

℟. Deo grátias.

℟.br. Elégit eum Dóminus * Sacerdótem sibi.

℟. Elégit eum Dóminus * Sacerdótem sibi.

℣. Ad sacrificándum ei hóstiam laudis.

℟. Sacerdótem sibi.

℣. Glória Patri, et Fílio, * et Spirítui Sancto.

℟. Elégit eum Dóminus * Sacerdótem sibi.

℣. Tu es sacérdos in ætérnum.

℟. Secúndum órdinem Melchísedech.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Titum Confessórem tuum atque Pontíficem apostólicis virtútibus decorásti: eius méritis et intercessióne concéde; ut iuste et pie vivéntes in hoc sǽculo, ad cæléstem pátriam perveníre mereámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Misericórdia et véritas * præcédent fáciem tuam, Dómine.

Psalmus 88(2-19) [1]

88:2 Misericórdias Dómini * in ætérnum cantábo.

88:2 In generatiónem et generatiónem * annuntiábo veritátem tuam in ore meo.

88:3 Quóniam dixísti: In ætérnum misericórdia ædificábitur in cælis: * præparábitur véritas tua in eis.

88:4 Dispósui testaméntum eléctis meis, iurávi David, servo meo: * Usque in ætérnum præparábo semen tuum.

88:5 Et ædificábo in generatiónem et generatiónem * sedem tuam.

88:6 Confitebúntur cæli mirabília tua, Dómine: * étenim veritátem tuam in ecclésia sanctórum.

88:7 Quóniam quis in núbibus æquábitur Dómino: * símilis erit Deo in fíliis Dei?

88:8 Deus, qui glorificátur in consílio sanctórum: * magnus et terríbilis super omnes qui in circúitu eius sunt.

88:9 Dómine, Deus virtútum, quis símilis tibi? * potens es, Dómine, et véritas tua in circúitu tuo.

88:10 Tu domináris potestáti maris: * motum autem flúctuum eius tu mítigas.

88:11 Tu humiliásti sicut vulnerátum, supérbum: * in brácchio virtútis tuæ dispersísti inimícos tuos.

88:12 Tui sunt cæli, et tua est terra, orbem terræ et plenitúdinem eius tu fundásti: * aquilónem, et mare tu creásti.

88:13 Thabor et Hermon in nómine tuo exsultábunt: * tuum brácchium cum poténtia.

88:14 Firmétur manus tua, et exaltétur déxtera tua: * iustítia et iudícium præparátio sedis tuæ.

88:15 Misericórdia et véritas præcédent fáciem tuam: * beátus pópulus, qui scit iubilatiónem.

88:16 Dómine, in lúmine vultus tui ambulábunt, et in nómine tuo exsultábunt tota die: * et in iustítia tua exaltabúntur.

88:18 Quóniam glória virtútis eórum tu es: * et in beneplácito tuo exaltábitur cornu nostrum.

88:19 Quia Dómini est assúmptio nostra, * et Sancti Israël, regis nostri.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 88(20-38) [2]

88:20 Tunc locútus es in visióne sanctis tuis, et dixísti: * Pósui adiutórium in poténte: et exaltávi eléctum de plebe mea.

88:21 Invéni David, servum meum: * óleo sancto meo unxi eum.

88:22 Manus enim mea auxiliábitur ei: * et brácchium meum confortábit eum.

88:23 Nihil profíciet inimícus in eo, * et fílius iniquitátis non appónet nocére ei.

88:24 Et concídam a fácie ipsíus inimícos eius: * et odiéntes eum in fugam convértam.

88:25 Et véritas mea, et misericórdia mea cum ipso: * et in nómine meo exaltábitur cornu eius.

88:26 Et ponam in mari manum eius: * et in flumínibus déxteram eius.

88:27 Ipse invocábit me: Pater meus es tu: * Deus meus, et suscéptor salútis meæ.

88:28 Et ego primogénitum ponam illum * excélsum præ régibus terræ.

88:29 In ætérnum servábo illi misericórdiam meam: * et testaméntum meum fidéle ipsi.

88:30 Et ponam in sǽculum sǽculi semen eius: * et thronum eius sicut dies cæli.

88:31 Si autem derelíquerint fílii eius legem meam: * et in iudíciis meis non ambuláverint:

88:32 Si iustítias meas profanáverint: * et mandáta mea non custodíerint:

88:33 Visitábo in virga iniquitátes eórum: * et in verbéribus peccáta eórum.

88:34 Misericórdiam autem meam non dispérgam ab eo: * neque nocébo in veritáte mea:

88:35 Neque profanábo testaméntum meum: * et quæ procédunt de lábiis meis, non fáciam írrita.

88:36 Semel iurávi in sancto meo: Si David méntiar: * semen eius in ætérnum manébit.

88:37 Et thronus eius sicut sol in conspéctu meo, * et sicut luna perfécta in ætérnum: et testis in cælo fidélis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 88(39-53) [3]

88:39 Tu vero repulísti et despexísti: * distulísti Christum tuum.

88:40 Evertísti testaméntum servi tui: * profanásti in terra Sanctuárium eius.

88:41 Destruxísti omnes sepes eius: * posuísti firmaméntum eius formídinem.

88:42 Diripuérunt eum omnes transeúntes viam: * factus est oppróbrium vicínis suis.

88:43 Exaltásti déxteram depriméntium eum: * lætificásti omnes inimícos eius.

88:44 Avertísti adiutórium gládii eius: * et non es auxiliátus ei in bello.

88:45 Destruxísti eum ab emundatióne: * et sedem eius in terram collisísti.

88:46 Minorásti dies témporis eius: * perfudísti eum confusióne.

88:47 Úsquequo, Dómine, avértis in finem: * exardéscet sicut ignis ira tua?

88:48 Memoráre quæ mea substántia: * numquid enim vane constituísti omnes fílios hóminum?

88:49 Quis est homo, qui vivet, et non vidébit mortem: * éruet ánimam suam de manu ínferi?

88:50 Ubi sunt misericórdiæ tuæ antíquæ, Dómine, * sicut iurásti David in veritáte tua?

88:51 Memor esto, Dómine, oppróbrii servórum tuórum * quod contínui in sinu meo multárum géntium.

88:52 Quod exprobravérunt inimíci tui, Dómine, * quod exprobravérunt commutatiónem Christi tui.

88:53 Benedíctus Dóminus in ætérnum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misericórdia et véritas præcédent fáciem tuam, Dómine.

Capitulum Responsorium Versus {ex Commune aut Festo}

Sir 45:19-20

Fungi sacerdótio, et habére laudem in nómine ipsíus, et offérre illi incénsum dignum in odórem suavitátis.

℟. Deo grátias.

℟.br. Tu es sacérdos * In ætérnum.

℟. Tu es sacérdos * In ætérnum.

℣. Secúndum órdinem Melchísedech.

℟. In ætérnum.

℣. Glória Patri, et Fílio, * et Spirítui Sancto.

℟. Tu es sacérdos * In ætérnum.

℣. Iustum dedúxit Dóminus per vias rectas.

℟. Et osténdit illi regnum Dei.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Titum Confessórem tuum atque Pontíficem apostólicis virtútibus decorásti: eius méritis et intercessióne concéde; ut iuste et pie vivéntes in hoc sǽculo, ad cæléstem pátriam perveníre mereámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Psalterio secundum diem}

Ant. Dómine, * probásti me et cognovísti me. ‡

Psalmus 138(1-13) [1]

138:1 Dómine, probásti me, et cognovísti me: * ‡ tu cognovísti sessiónem meam, et resurrectiónem meam.

138:3 Intellexísti cogitatiónes meas de longe: * sémitam meam, et funículum meum investigásti.

138:4 Et omnes vias meas prævidísti: * quia non est sermo in lingua mea.

138:5 Ecce, Dómine, tu cognovísti ómnia novíssima, et antíqua: * tu formásti me, et posuísti super me manum tuam.

138:6 Mirábilis facta est sciéntia tua ex me: * confortáta est, et non pótero ad eam.

138:7 Quo ibo a spíritu tuo? * et quo a fácie tua fúgiam?

138:8 Si ascéndero in cælum, tu illic es: * si descéndero in inférnum, ades.

138:9 Si súmpsero pennas meas dilúculo, * et habitávero in extrémis maris:

138:10 Étenim illuc manus tua dedúcet me: * et tenébit me déxtera tua.

138:11 Et dixi: Fórsitan ténebræ conculcábunt me: * et nox illuminátio mea in delíciis meis.

138:12 Quia ténebræ non obscurabúntur a te, † et nox sicut dies illuminábitur: * sicut ténebræ eius, ita et lumen eius.

138:13 Quia tu possedísti renes meos: * suscepísti me de útero matris meæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, probásti me et cognovísti me.

Ant. Mirabília ópera tua, * Dómine, et ánima mea cognóscit nimis.

Psalmus 138(14-24) [2]

138:14 Confitébor tibi quia terribíliter magnificátus es: † mirabília ópera tua, * et ánima mea cognóscit nimis.

138:15 Non est occultátum os meum a te, quod fecísti in occúlto: * et substántia mea in inferióribus terræ.

138:16 Imperféctum meum vidérunt óculi tui, † et in libro tuo omnes scribéntur: * dies formabúntur, et nemo in eis.

138:17 Mihi autem nimis honorificáti sunt amíci tui, Deus: * nimis confortátus est principátus eórum.

138:18 Dinumerábo eos, et super arénam multiplicabúntur: * exsurréxi, et adhuc sum tecum.

138:19 Si occíderis, Deus, peccatóres: * viri sánguinum, declináte a me:

138:20 Quia dícitis in cogitatióne: * Accípient in vanitáte civitátes tuas.

138:21 Nonne qui odérunt te, Dómine, óderam? * et super inimícos tuos tabescébam?

138:22 Perfécto ódio óderam illos: * et inimíci facti sunt mihi.

138:23 Proba me, Deus, et scito cor meum: * intérroga me, et cognósce sémitas meas.

138:24 Et vide, si via iniquitátis in me est: * et deduc me in via ætérna.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Mirabília ópera tua, Dómine, et ánima mea cognóscit nimis.

Ant. Ne derelínquas me, * Dómine, virtus salútis meæ.

Psalmus 139 [3]

139:2 Éripe me, Dómine, ab hómine malo: * a viro iníquo éripe me.

139:3 Qui cogitavérunt iniquitátes in corde: * tota die constituébant prǽlia.

139:4 Acuérunt linguas suas sicut serpéntis: * venénum áspidum sub lábiis eórum.

139:5 Custódi me, Dómine, de manu peccatóris: * et ab homínibus iníquis éripe me.

139:5 Qui cogitavérunt supplantáre gressus meos: * abscondérunt supérbi láqueum mihi:

139:6 Et funes extendérunt in láqueum: * iuxta iter scándalum posuérunt mihi.

139:7 Dixi Dómino: Deus meus es tu: * exáudi, Dómine, vocem deprecatiónis meæ.

139:8 Dómine, Dómine, virtus salútis meæ: * obumbrásti super caput meum in die belli.

139:9 Ne tradas me, Dómine, a desidério meo peccatóri: * cogitavérunt contra me, ne derelínquas me, ne forte exalténtur.

139:10 Caput circúitus eórum: * labor labiórum ipsórum opériet eos.

139:11 Cadent super eos carbónes, in ignem deícies eos: * in misériis non subsístent.

139:12 Vir linguósus non dirigétur in terra: * virum iniústum mala cápient in intéritu.

139:13 Cognóvi quia fáciet Dóminus iudícium ínopis: * et vindíctam páuperum.

139:14 Verúmtamen iusti confitebúntur nómini tuo: * et habitábunt recti cum vultu tuo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne derelínquas me, Dómine, virtus salútis meæ.

Ant. Dómine, * clamávi ad te, exáudi me. ‡

Psalmus 140 [4]

140:1 Dómine, clamávi ad te, exáudi me: * ‡ inténde voci meæ, cum clamávero ad te.

140:2 Dirigátur orátio mea sicut incénsum in conspéctu tuo: * elevátio mánuum meárum sacrifícium vespertínum.

140:3 Pone, Dómine, custódiam ori meo: * et óstium circumstántiæ lábiis meis.

140:4 Non declínes cor meum in verba malítiæ, * ad excusándas excusatiónes in peccátis.

140:4 Cum homínibus operántibus iniquitátem: * et non communicábo cum eléctis eórum.

140:5 Corrípiet me iustus in misericórdia, et increpábit me: * óleum autem peccatóris non impínguet caput meum.

140:6 Quóniam adhuc et orátio mea in beneplácitis eórum: * absórpti sunt iuncti petræ iúdices eórum.

140:7 Áudient verba mea quóniam potuérunt: * sicut crassitúdo terræ erúpta est super terram.

140:8 Dissipáta sunt ossa nostra secus inférnum: * quia ad te, Dómine, Dómine, óculi mei: in te sperávi, non áuferas ánimam meam.

140:9 Custódi me a láqueo, quem statuérunt mihi: * et a scándalis operántium iniquitátem.

140:10 Cadent in retiáculo eius peccatóres: * singuláriter sum ego donec tránseam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, clamávi ad te, exáudi me.

Ant. Educ de custódia * ánimam meam, Dómine, ad confiténdum nómini tuo.

Psalmus 141 [5]

141:2 Voce mea ad Dóminum clamávi: * voce mea ad Dóminum deprecátus sum:

141:3 Effúndo in conspéctu eius oratiónem meam, * et tribulatiónem meam ante ipsum pronúntio.

141:4 In deficiéndo ex me spíritum meum, * et tu cognovísti sémitas meas.

141:4 In via hac, qua ambulábam, * abscondérunt láqueum mihi.

141:5 Considerábam ad déxteram, et vidébam: * et non erat qui cognósceret me.

141:5 Périit fuga a me, * et non est qui requírat ánimam meam.

141:6 Clamávi ad te, Dómine, * dixi: Tu es spes mea, pórtio mea in terra vivéntium.

141:7 Inténde ad deprecatiónem meam: * quia humiliátus sum nimis.

141:7 Líbera me a persequéntibus me: * quia confortáti sunt super me.

141:8 Educ de custódia ánimam meam ad confiténdum nómini tuo: * me exspéctant iusti, donec retríbuas mihi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Educ de custódia ánimam meam, Dómine, ad confiténdum nómini tuo.

Capitulum Hymnus Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est iustus: et in témpore iracúndiæ factus est reconciliátio.

℟. Deo grátias.

Hymnus

Iste Conféssor Dómini, coléntes

Quem pie laudant pópuli per orbem,

Hac die lætus méruit suprémos

Laudis honóres.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cuius ob præstans méritum, frequénter,

Ægra quæ passim iacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis eius précibus iuvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

℣. Iustum dedúxit Dóminus per vias rectas.

℟. Et osténdit illi regnum Dei.

Canticum: Magnificat {Antiphona ex Proprio Sanctorum}

Ant. Amávit eum Dóminus, * et ornávit eum: stolam glóriæ índuit eum, et ad portas paradísi coronávit eum.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Amávit eum Dóminus, et ornávit eum: stolam glóriæ índuit eum, et ad portas paradísi coronávit eum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Titum Confessórem tuum atque Pontíficem apostólicis virtútibus decorásti: eius méritis et intercessióne concéde; ut iuste et pie vivéntes in hoc sǽculo, ad cæléstem pátriam perveníre mereámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Voce mea * ad Dóminum clamávi: neque obliviscétur miseréri Deus.

Psalmus 76(2-13) [1]

76:2 Voce mea ad Dóminum clamávi: * voce mea ad Deum, et inténdit mihi.

76:3 In die tribulatiónis meæ Deum exquisívi, mánibus meis nocte contra eum: * et non sum decéptus.

76:4 Rénuit consolári ánima mea, * memor fui Dei, et delectátus sum, et exercitátus sum: et defécit spíritus meus.

76:5 Anticipavérunt vigílias óculi mei: * turbátus sum, et non sum locútus.

76:6 Cogitávi dies antíquos: * et annos ætérnos in mente hábui.

76:7 Et meditátus sum nocte cum corde meo, * et exercitábar, et scopébam spíritum meum.

76:8 Numquid in ætérnum proíciet Deus: * aut non appónet ut complacítior sit adhuc?

76:9 Aut in finem misericórdiam suam abscíndet, * a generatióne in generatiónem?

76:10 Aut obliviscétur miseréri Deus? * aut continébit in ira sua misericórdias suas?

76:11 Et dixi: Nunc cœpi: * hæc mutátio déxteræ Excélsi.

76:12 Memor fui óperum Dómini: * quia memor ero ab inítio mirabílium tuórum.

76:13 Et meditábor in ómnibus opéribus tuis: * et in adinventiónibus tuis exercébor.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 76(14-21) [2]

76:14 Deus, in sancto via tua: quis Deus magnus sicut Deus noster? * tu es Deus qui facis mirabília.

76:15 Notam fecísti in pópulis virtútem tuam: * redemísti in brácchio tuo pópulum tuum, fílios Iacob et Ioseph.

76:17 Vidérunt te aquæ, Deus, vidérunt te aquæ: * et timuérunt, et turbátæ sunt abýssi.

76:18 Multitúdo sónitus aquárum: * vocem dedérunt nubes.

76:18 Étenim sagíttæ tuæ tránseunt: * vox tonítrui tui in rota.

76:19 Illuxérunt coruscatiónes tuæ orbi terræ: * commóta est, et contrémuit terra.

76:20 In mari via tua, et sémitæ tuæ in aquis multis: * et vestígia tua non cognoscéntur.

76:21 Deduxísti sicut oves pópulum tuum, * in manu Móysi et Aaron.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 85 [3]

85:1 Inclína, Dómine, aurem tuam, et exáudi me: * quóniam inops, et pauper sum ego.

85:2 Custódi ánimam meam, quóniam sanctus sum: * salvum fac servum tuum, Deus meus, sperántem in te.

85:3 Miserére mei, Dómine, quóniam ad te clamávi tota die: * lætífica ánimam servi tui, quóniam ad te, Dómine, ánimam meam levávi.

85:5 Quóniam tu, Dómine, suávis, et mitis: * et multæ misericórdiæ ómnibus invocántibus te.

85:6 Áuribus pércipe, Dómine, oratiónem meam: * et inténde voci deprecatiónis meæ.

85:7 In die tribulatiónis meæ clamávi ad te: * quia exaudísti me.

85:8 Non est símilis tui in diis, Dómine: * et non est secúndum ópera tua.

85:9 Omnes gentes quascúmque fecísti, vénient, et adorábunt coram te, Dómine: * et glorificábunt nomen tuum.

85:10 Quóniam magnus es tu, et fáciens mirabília: * tu es Deus solus.

85:11 Deduc me, Dómine, in via tua, et ingrédiar in veritáte tua: * lætétur cor meum ut tímeat nomen tuum.

85:12 Confitébor tibi, Dómine, Deus meus, in toto corde meo, * et glorificábo nomen tuum in ætérnum:

85:13 Quia misericórdia tua magna est super me: * et eruísti ánimam meam ex inférno inferióri.

85:14 Deus, iníqui insurrexérunt super me, et synagóga poténtium quæsiérunt ánimam meam: * et non proposuérunt te in conspéctu suo.

85:15 Et tu, Dómine, Deus miserátor et miséricors, * pátiens, et multæ misericórdiæ, et verax,

85:16 Réspice in me, et miserére mei, * da impérium tuum púero tuo: et salvum fac fílium ancíllæ tuæ.

85:17 Fac mecum signum in bonum, ut vídeant qui odérunt me, et confundántur: * quóniam tu, Dómine, adiuvísti me, et consolátus es me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Voce mea ad Dóminum clamávi: neque obliviscétur miseréri Deus.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

S. Romualdi Abbatis
III. classis
Tempora: Sabbato infra Hebdomadam Septuagesimæ

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Commune aut Festo}

Ant. Regem Confessórum Dóminum, * Veníte, adorémus.

Ant. Regem Confessórum Dóminum, * Veníte, adorémus.

Veníte, exsultémus Dómino, iubilémus Deo, salutári nostro: præoccupémus fáciem eius in confessióne, et in psalmis iubilémus ei.

Ant. Regem Confessórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Regem Confessórum Dóminum, * Veníte, adorémus.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Regem Confessórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Confessórum Dóminum, * Veníte, adorémus.

Hymnus {ex Commune aut Festo}

Iste Conféssor Dómini, coléntes

Quem pie laudant pópuli per orbem,

Hac die lætus méruit suprémos

Laudis honóres.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cuius ob præstans méritum, frequénter,

Ægra quæ passim iacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis eius précibus iuvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Memor fuit in sǽculum * testaménti sui Dóminus Deus noster.

Psalmus 104(1-15) [1]

104:1 Confitémini Dómino, et invocáte nomen eius: * annuntiáte inter gentes ópera eius.

104:2 Cantáte ei, et psállite ei: * narráte ómnia mirabília eius.

104:3 Laudámini in nómine sancto eius: * lætétur cor quæréntium Dóminum.

104:4 Quǽrite Dóminum, et confirmámini: * quǽrite fáciem eius semper.

104:5 Mementóte mirabílium eius, quæ fecit: * prodígia eius, et iudícia oris eius.

104:6 Semen Ábraham, servi eius: * fílii Iacob, elécti eius.

104:7 Ipse Dóminus Deus noster: * in univérsa terra iudícia eius.

104:8 Memor fuit in sǽculum testaménti sui: * verbi, quod mandávit in mille generatiónes:

104:9 Quod dispósuit ad Ábraham: * et iuraménti sui ad Isaac:

104:10 Et státuit illud Iacob in præcéptum: * et Israël in testaméntum ætérnum:

104:11 Dicens: Tibi dabo terram Chánaan, * funículum hereditátis vestræ.

104:12 Cum essent número brevi, * paucíssimi et íncolæ eius:

104:13 Et pertransiérunt de gente in gentem, * et de regno ad pópulum álterum.

104:14 Non relíquit hóminem nocére eis: * et corrípuit pro eis reges.

104:15 Nolíte tángere christos meos: * et in prophétis meis nolíte malignári.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor fuit in sǽculum testaménti sui Dóminus Deus noster.

Ant. Auxit Dóminus * pópulum suum: et firmávit eum super inimícos eius.

Psalmus 104(16-27) [2]

104:16 Et vocávit famem super terram: * et omne firmaméntum panis contrívit.

104:17 Misit ante eos virum: * in servum venúmdatus est Ioseph.

104:18 Humiliavérunt in compédibus pedes eius, ferrum pertránsiit ánimam eius * donec veníret verbum eius.

104:19 Elóquium Dómini inflammávit eum: * misit rex, et solvit eum; princeps populórum, et dimísit eum.

104:21 Constítuit eum dóminum domus suæ: * et príncipem omnis possessiónis suæ:

104:22 Ut erudíret príncipes eius sicut semetípsum: * et senes eius prudéntiam docéret.

104:23 Et intrávit Israël in Ægýptum: * et Iacob áccola fuit in terra Cham.

104:24 Et auxit pópulum suum veheménter: * et firmávit eum super inimícos eius.

104:25 Convértit cor eórum ut odírent pópulum eius: * et dolum fácerent in servos eius.

104:26 Misit Móysen, servum suum: * Aaron, quem elégit ipsum.

104:27 Pósuit in eis verba signórum suórum: * et prodigiórum in terra Cham.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxit Dóminus pópulum suum: et firmávit eum super inimícos eius.

Ant. Edúxit Deus * pópulum suum in exsultatióne, et eléctos suos in lætítia.

Psalmus 104(28-45) [3]

104:28 Misit ténebras, et obscurávit: * et non exacerbávit sermónes suos.

104:29 Convértit aquas eórum in sánguinem: * et occídit pisces eórum.

104:30 Édidit terra eórum ranas: * in penetrálibus regum ipsórum.

104:31 Dixit, et venit cœnomyía: * et cínifes in ómnibus fínibus eórum.

104:32 Pósuit plúvias eórum grándinem: * ignem comburéntem in terra ipsórum.

104:33 Et percússit víneas eórum, et ficúlneas eórum: * et contrívit lignum fínium eórum.

104:34 Dixit, et venit locústa, et bruchus, * cuius non erat númerus:

104:35 Et comédit omne fænum in terra eórum: * et comédit omnem fructum terræ eórum.

104:36 Et percússit omne primogénitum in terra eórum: * primítias omnis labóris eórum.

104:37 Et edúxit eos cum argénto et auro: * et non erat in tríbubus eórum infírmus.

104:38 Lætáta est Ægýptus in profectióne eórum: * quia incúbuit timor eórum super eos.

104:39 Expándit nubem in protectiónem eórum: * et ignem ut lucéret eis per noctem.

104:40 Petiérunt, et venit cotúrnix: * et pane cæli saturávit eos.

104:41 Dirúpit petram et fluxérunt aquæ: * abiérunt in sicco flúmina;

104:42 Quóniam memor fuit verbi sancti sui: * quod hábuit ad Ábraham, púerum suum.

104:43 Et edúxit pópulum suum in exsultatióne, * et eléctos suos in lætítia.

104:44 Et dedit illis regiónes géntium: * et labóres populórum possedérunt:

104:45 Ut custódiant iustificatiónes eius, * et legem eius requírant.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Edúxit Deus pópulum suum in exsultatióne, et eléctos suos in lætítia.

Ant. Salvávit eos Dóminus * propter nomen suum.

Psalmus 105(1-15) [4]

105:1 Confitémini Dómino, quóniam bonus: * quóniam in sǽculum misericórdia eius.

105:2 Quis loquétur poténtias Dómini, * audítas fáciet omnes laudes eius?

105:3 Beáti, qui custódiunt iudícium, * et fáciunt iustítiam in omni témpore.

105:4 Meménto nostri, Dómine, in beneplácito pópuli tui: * vísita nos in salutári tuo:

105:5 Ad vidéndum in bonitáte electórum tuórum, ad lætándum in lætítia gentis tuæ: * ut laudéris cum hereditáte tua.

105:6 Peccávimus cum pátribus nostris: * iniúste égimus, iniquitátem fécimus.

105:7 Patres nostri in Ægýpto non intellexérunt mirabília tua: * non fuérunt mémores multitúdinis misericórdiæ tuæ.

105:7 Et irritavérunt ascendéntes in mare, * Mare Rubrum.

105:8 Et salvávit eos propter nomen suum: * ut notam fáceret poténtiam suam.

105:9 Et incrépuit Mare Rubrum, et exsiccátum est, * et dedúxit eos in abýssis sicut in desérto.

105:10 Et salvávit eos de manu odiéntium: * et redémit eos de manu inimíci.

105:11 Et opéruit aqua tribulántes eos: * unus ex eis non remánsit.

105:12 Et credidérunt verbis eius: * et laudavérunt laudem eius.

105:13 Cito fecérunt, oblíti sunt óperum eius: * et non sustinuérunt consílium eius.

105:14 Et concupiérunt concupiscéntiam in desérto: * et tentavérunt Deum in inaquóso.

105:15 Et dedit eis petitiónem ipsórum: * et misit saturitátem in ánimas eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvávit eos Dóminus propter nomen suum.

Ant. Oblíti sunt Deum * qui salvávit eos.

Psalmus 105(16-31) [5]

105:16 Et irritavérunt Móysen in castris: * Aaron, sanctum Dómini.

105:17 Apérta est terra, et deglutívit Dathan: * et opéruit super congregatiónem Abíron.

105:18 Et exársit ignis in synagóga eórum * flamma combússit peccatóres.

105:19 Et fecérunt vítulum in Horeb * et adoravérunt scúlptile.

105:20 Et mutavérunt glóriam suam * in similitúdinem vítuli comedéntis fænum.

105:21 Oblíti sunt Deum, qui salvávit eos, * qui fecit magnália in Ægýpto, mirabília in terra Cham: terribília in Mari Rubro.

105:23 Et dixit ut dispérderet eos: * si non Móyses, eléctus eius, stetísset in confractióne in conspéctu eius:

105:24 Ut avérteret iram eius ne dispérderet eos: * et pro níhilo habuérunt terram desiderábilem:

105:25 Non credidérunt verbo eius, et murmuravérunt in tabernáculis suis: * non exaudiérunt vocem Dómini.

105:26 Et elevávit manum suam super eos: * ut prostérneret eos in desérto:

105:27 Et ut deíceret semen eórum in natiónibus: * et dispérgeret eos in regiónibus.

105:28 Et initiáti sunt Beélphegor: * et comedérunt sacrifícia mortuórum.

105:29 Et irritavérunt eum in adinventiónibus suis: * et multiplicáta est in eis ruína.

105:30 Et stetit Phínees, et placávit: * et cessávit quassátio.

105:31 Et reputátum est ei in iustítiam: * in generatiónem et generatiónem usque in sempitérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Oblíti sunt Deum qui salvávit eos.

Ant. Cum tribularéntur * vidit Dóminus: et audívit oratiónem eórum.

Psalmus 105(32-48) [6]

105:32 Et irritavérunt eum ad aquas contradictiónis: * et vexátus est Móyses propter eos: quia exacerbavérunt spíritum eius.

105:33 Et distínxit in lábiis suis: * non disperdidérunt gentes, quas dixit Dóminus illis.

105:35 Et commísti sunt inter gentes, et didicérunt ópera eórum: et serviérunt sculptílibus eórum: * et factum est illis in scándalum.

105:37 Et immolavérunt fílios suos, * et fílias suas dæmóniis.

105:38 Et effudérunt sánguinem innocéntem: * sánguinem filiórum suórum et filiárum suárum, quas sacrificavérunt sculptílibus Chánaan.

105:39 Et infécta est terra in sanguínibus, et contamináta est in opéribus eórum: * et fornicáti sunt in adinventiónibus suis.

105:40 Et irátus est furóre Dóminus in pópulum suum: * et abominátus est hereditátem suam.

105:41 Et trádidit eos in manus géntium: * et domináti sunt eórum qui odérunt eos.

105:42 Et tribulavérunt eos inimíci eórum, et humiliáti sunt sub mánibus eórum: * sæpe liberávit eos.

105:43 Ipsi autem exacerbavérunt eum in consílio suo: * et humiliáti sunt in iniquitátibus suis.

105:44 Et vidit, cum tribularéntur: * et audívit oratiónem eórum.

105:45 Et memor fuit testaménti sui: * et pœnítuit eum secúndum multitúdinem misericórdiæ suæ.

105:46 Et dedit eos in misericórdias * in conspéctu ómnium qui céperant eos.

105:47 Salvos nos fac, Dómine, Deus noster: * et cóngrega nos de natiónibus:

105:47 Ut confiteámur nómini sancto tuo: * et gloriémur in laude tua.

105:48 Benedíctus Dóminus, Deus Israël, a sǽculo et usque in sǽculum: * et dicet omnis pópulus: Fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum tribularéntur vidit Dóminus: et audívit oratiónem eórum.

Ant. Clamavérunt ad Dóminum * et de necessitátibus eórum liberávit eos.

Psalmus 106(1-14) [7]

106:1 Confitémini Dómino quóniam bonus: * quóniam in sǽculum misericórdia eius.

106:2 Dicant qui redémpti sunt a Dómino, quos redémit de manu inimíci: * et de regiónibus congregávit eos:

106:3 A solis ortu, et occásu: * ab aquilóne, et mari.

106:4 Erravérunt in solitúdine in inaquóso: * viam civitátis habitáculi non invenérunt.

106:5 Esuriéntes, et sitiéntes: * ánima eórum in ipsis defécit.

106:6 Et clamavérunt ad Dóminum cum tribularéntur: * et de necessitátibus eórum erípuit eos.

106:7 Et dedúxit eos in viam rectam: * ut irent in civitátem habitatiónis.

106:8 Confiteántur Dómino misericórdiæ eius: * et mirabília eius fíliis hóminum.

106:9 Quia satiávit ánimam inánem: * et ánimam esuriéntem satiávit bonis.

106:10 Sedéntes in ténebris, et umbra mortis: * vinctos in mendicitáte et ferro.

106:11 Quia exacerbavérunt elóquia Dei: * et consílium Altíssimi irritavérunt.

106:12 Et humiliátum est in labóribus cor eórum: * infirmáti sunt, nec fuit qui adiuváret.

106:13 Et clamavérunt ad Dóminum cum tribularéntur: * et de necessitátibus eórum liberávit eos.

106:14 Et edúxit eos de ténebris, et umbra mortis: * et víncula eórum disrúpit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamavérunt ad Dóminum et de necessitátibus eórum liberávit eos.

Ant. Ipsi vidérunt * ópera Dei et mirabília eius.

Psalmus 106(15-30) [8]

106:15 Confiteántur Dómino misericórdiæ eius: * et mirabília eius fíliis hóminum.

106:16 Quia contrívit portas ǽreas: * et vectes férreos confrégit.

106:17 Suscépit eos de via iniquitátis eórum: * propter iniustítias enim suas humiliáti sunt.

106:18 Omnem escam abomináta est ánima eórum: * et appropinquavérunt usque ad portas mortis.

106:19 Et clamavérunt ad Dóminum cum tribularéntur: * et de necessitátibus eórum liberávit eos.

106:20 Misit verbum suum, et sanávit eos: * et erípuit eos de interitiónibus eórum.

106:21 Confiteántur Dómino misericórdiæ eius: * et mirabília eius fíliis hóminum.

106:22 Et sacríficent sacrifícium laudis: * et annúntient ópera eius in exsultatióne.

106:23 Qui descéndunt mare in návibus, * faciéntes operatiónem in aquis multis.

106:24 Ipsi vidérunt ópera Dómini, * et mirabília eius in profúndo.

106:25 Dixit, et stetit spíritus procéllæ: * et exaltáti sunt fluctus eius.

106:26 Ascéndunt usque ad cælos, et descéndunt usque ad abýssos: * ánima eórum in malis tabescébat.

106:27 Turbáti sunt, et moti sunt sicut ébrius: * et omnis sapiéntia eórum devoráta est.

106:28 Et clamavérunt ad Dóminum cum tribularéntur: * et de necessitátibus eórum edúxit eos.

106:29 Et státuit procéllam eius in auram: * et siluérunt fluctus eius.

106:30 Et lætáti sunt quia siluérunt: * et dedúxit eos in portum voluntátis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ipsi vidérunt ópera Dei et mirabília eius.

Ant. Vidébunt recti * et lætabúntur, et intéllegent misericórdias Dómini.

Psalmus 106(31-43) [9]

106:31 Confiteántur Dómino misericórdiæ eius: * et mirabília eius fíliis hóminum.

106:32 Et exáltent eum in ecclésia plebis: * et in cáthedra seniórum laudent eum.

106:33 Pósuit flúmina in desértum: * et éxitus aquárum in sitim.

106:34 Terram fructíferam in salsúginem: * a malítia inhabitántium in ea.

106:35 Pósuit desértum in stagna aquárum: * et terram sine aqua in éxitus aquárum.

106:36 Et collocávit illic esuriéntes: * et constituérunt civitátem habitatiónis.

106:37 Et seminavérunt agros, et plantavérunt víneas: * et fecérunt fructum nativitátis.

106:38 Et benedíxit eis, et multiplicáti sunt nimis: * et iuménta eórum non minorávit.

106:39 Et pauci facti sunt: * et vexáti sunt a tribulatióne malórum, et dolóre.

106:40 Effúsa est contémptio super príncipes: * et erráre fecit eos in ínvio, et non in via.

106:41 Et adiúvit páuperem de inópia: * et pósuit sicut oves famílias.

106:42 Vidébunt recti, et lætabúntur: * et omnis iníquitas oppilábit os suum.

106:43 Quis sápiens et custódiet hæc? * et intélleget misericórdias Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidébunt recti et lætabúntur, et intéllegent misericórdias Dómini.

℣. Exáltent Dóminum in ecclésia plebis.

℟. Et in cáthedra seniórum laudent eum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Iube, Dómine, benedícere.

Benedictio. Ille nos benedícat, qui sine fine vivit et regnat.

℟. Amen.

Lectio 1

De libro Génesis

Gen 5:15-21

15 Vixit autem Maláleel sexagínta quinque annis, et génuit Iared.

16 Et vixit Maláleel, postquam génuit Iared, octingéntis trigínta annis, et génuit fílios et fílias.

17 Et facti sunt omnes dies Maláleel octingénti nonagínta quinque anni, et mórtuus est.

18 Vixítque Iared centum sexagínta duóbus annis, et génuit Henoch.

19 Et vixit Iared, postquam génuit Henoch, octingéntis annis, et génuit fílios et fílias.

20 Et facti sunt omnes dies Iared nongénti sexagínta duo anni, et mórtuus est.

21 Porro Henoch vixit sexagínta quinque annis, et génuit Mathúsalam.

℣. Tu autem, Dómine, miserére nobis.

℟. Deo grátias.

℟. Plantáverat autem Dóminus Deus paradísum voluptátis a princípio:

* In quo pósuit hóminem, quem formáverat.

℣. Produxítque Dóminus Deus de humo omne lignum pulchrum visu, et ad vescéndum suáve; lignum étiam vitæ in médio paradísi.

℟. In quo pósuit hóminem, quem formáverat.

℣. Iube, Dómine, benedícere.

Benedictio. Cuius festum cólimus, ipse intercédat pro nobis ad Dóminum.

℟. Amen.

Lectio 2

Gen 5:22-27

22 Et ambulávit Henoch cum Deo: et vixit, postquam génuit Mathúsalam, trecéntis annis, et génuit fílios et fílias.

23 Et facti sunt omnes dies Henoch trecénti sexagínta quinque anni.

24 Ambulavítque cum Deo, et non appáruit: quia tulit eum Deus.

25 Vixit quoque Mathúsala centum octogínta septem annis, et génuit Lamech.

26 Et vixit Mathúsala, postquam génuit Lamech, septingéntis octogínta duóbus annis, et génuit fílios et fílias.

27 Et facti sunt omnes dies Mathúsala nongénti sexagínta novem anni, et mórtuus est.

Gen 5:28-31

28 Vixit autem Lamech centum octogínta duóbus annis, et génuit fílium:

29 Vocavítque nomen eius Noë, dicens: Iste consolábitur nos ab opéribus et labóribus mánuum nostrárum in terra, cui maledíxit Dóminus.

30 Vixítque Lamech, postquam génuit Noë, quingéntis nonagínta quinque annis, et génuit fílios et fílias.

31 Et facti sunt omnes dies Lamech septingénti septuagínta septem anni, et mórtuus est.

℣. Tu autem, Dómine, miserére nobis.

℟. Deo grátias.

℟. Ubi est Abel frater tuus? dixit Dóminus ad Cain. Néscio, Dómine, numquid custos fratris mei sum ego? Et dixit ad eum: Quid fecísti?

* Ecce vox sánguinis fratris tui Abel clamat ad me de terra.

℣. Maledíctus eris super terram, quæ apéruit os suum, et suscépit sánguinem fratris tui de manu tua.

℟. Ecce vox sánguinis fratris tui Abel clamat ad me de terra.

℣. Glória Patri, et Fílio, * et Spirítui Sancto.

℟. Ecce vox sánguinis fratris tui Abel clamat ad me de terra.

℣. Iube, Dómine, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 3

Romuáldus, Ravénnæ, Sérgio patre, nóbili génere natus, adoléscens in propínquum monastérium Classénse pœniténtiæ causa secéssit; ubi ad pietátis stúdium veheméntius incénsus et beáti Apollináris apparitióne recreátus, mónachus effícitur. Ieiúniis et oratiónibus assídue se exércuit, vultu tamen ádeo lætus, ut intuéntes exhilaráret. Martýrii cupiditáte flagrans, dum in Pannóniam proficíscitur, morbo corréptus, revérti cógitur. Institúti monachórum Camaldulénsium auctor fuit, quos tamquam ángelos scalam cælum pertingéntem ascéndere per visum conspéxit. Dénique cum annos centum et vigínti ágeret, et centum ipsos in summa vitæ asperitáte Deo servísset, ad eum migrávit, anno salútis millésimo vigésimo séptimo, et Fabriáni in ecclésia sui órdinis honorífice cónditus est.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * maiestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ maiestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Iudex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Intercéssio nos, quǽsumus, Dómine, beáti Romuáldi Abbátis comméndet: ut, quod nostris méritis non valémus, eius patrocínio assequámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:1 Psalmi & antiphonæ ex Psalterio secundum diem}

Ant. Fílii Sion * exsúltent in Rege suo.

Psalmus 149 [1]

149:1 Cantáte Dómino cánticum novum: * laus eius in ecclésia sanctórum.

149:2 Lætétur Israël in eo, qui fecit eum: * et fílii Sion exsúltent in rege suo.

149:3 Laudent nomen eius in choro: * in týmpano, et psaltério psallant ei:

149:4 Quia beneplácitum est Dómino in pópulo suo: * et exaltábit mansuétos in salútem.

149:5 Exsultábunt sancti in glória: * lætabúntur in cubílibus suis.

149:6 Exaltatiónes Dei in gútture eórum: * et gládii ancípites in mánibus eórum.

149:7 Ad faciéndam vindíctam in natiónibus: * increpatiónes in pópulis.

149:8 Ad alligándos reges eórum in compédibus: * et nóbiles eórum in mánicis férreis.

149:9 Ut fáciant in eis iudícium conscríptum: * glória hæc est ómnibus sanctis eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fílii Sion exsúltent in Rege suo.

Ant. Quam magnificáta * sunt ópera tua, Dómine.

Psalmus 91 [2]

91:2 Bonum est confitéri Dómino: * et psállere nómini tuo, Altíssime.

91:3 Ad annuntiándum mane misericórdiam tuam: * et veritátem tuam per noctem.

91:4 In decachórdo, psaltério: * cum cántico, in cíthara.

91:5 Quia delectásti me, Dómine, in factúra tua: * et in opéribus mánuum tuárum exsultábo.

91:6 Quam magnificáta sunt ópera tua, Dómine! * nimis profúndæ factæ sunt cogitatiónes tuæ.

91:7 Vir insípiens non cognóscet: * et stultus non intélleget hæc.

91:8 Cum exórti fúerint peccatóres sicut fænum: * et apparúerint omnes, qui operántur iniquitátem:

91:9 Ut intéreant in sǽculum sǽculi: * tu autem Altíssimus in ætérnum, Dómine.

91:10 Quóniam ecce inimíci tui, Dómine, quóniam ecce inimíci tui períbunt: * et dispergéntur omnes, qui operántur iniquitátem.

91:11 Et exaltábitur sicut unicórnis cornu meum: * et senéctus mea in misericórdia úberi.

91:12 Et despéxit óculus meus inimícos meos: * et in insurgéntibus in me malignántibus áudiet auris mea.

91:13 Iustus, ut palma florébit: * sicut cedrus Líbani multiplicábitur.

91:14 Plantáti in domo Dómini, * in átriis domus Dei nostri florébunt.

91:15 Adhuc multiplicabúntur in senécta úberi: * et bene patiéntes erunt, ut annúntient:

91:16 Quóniam rectus Dóminus, Deus noster: * et non est iníquitas in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam magnificáta sunt ópera tua, Dómine.

Ant. Lætábitur iustus * in Dómino et sperábit in eo.

Psalmus 63 [3]

63:2 Exáudi, Deus, oratiónem meam cum déprecor: * a timóre inimíci éripe ánimam meam.

63:3 Protexísti me a convéntu malignántium: * a multitúdine operántium iniquitátem.

63:4 Quia exacuérunt ut gládium linguas suas: * intendérunt arcum rem amáram, ut sagíttent in occúltis immaculátum.

63:6 Súbito sagittábunt eum, et non timébunt: * firmavérunt sibi sermónem nequam.

63:6 Narravérunt ut abscónderent láqueos: * dixérunt: Quis vidébit eos?

63:7 Scrutáti sunt iniquitátes: * defecérunt scrutántes scrutínio.

63:7 Accédet homo ad cor altum: * et exaltábitur Deus.

63:8 Sagíttæ parvulórum factæ sunt plagæ eórum: * et infirmátæ sunt contra eos linguæ eórum.

63:9 Conturbáti sunt omnes qui vidébant eos: * et tímuit omnis homo.

63:10 Et annuntiavérunt ópera Dei, * et facta eius intellexérunt.

63:11 Lætábitur iustus in Dómino, et sperábit in eo, * et laudabúntur omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lætábitur iustus in Dómino et sperábit in eo.

Ant. Osténde nobis, Dómine, * lucem miseratiónum tuárum.

Canticum Ecclesiastici [4]

Sir 36:1-16

36:1 Miserére nostri, Deus ómnium, et réspice nos, * et osténde nobis lucem miseratiónum tuárum:

36:2 Et immítte timórem tuum super gentes, * quæ non exquisiérunt te,

36:3 Ut cognóscant quia non est Deus nisi tu, * et enárrent magnália tua.

36:4 Álleva manum tuam super gentes aliénas, * ut vídeant poténtiam tuam.

36:5 Sicut enim in conspéctu eórum sanctificátus es in nobis, * sic in conspéctu nostro magnificáberis in eis,

36:6 Ut cognóscant te, sicut et nos cognóvimus, * quóniam non est Deus præter te, Dómine.

36:7 Ínnova signa, et immúta mirabília. * Glorífica manum, et brácchium dextrum.

36:8 Éxcita furórem, et effúnde iram. * Tolle adversárium, et afflíge inimícum.

36:9 Festína tempus, et meménto finis, * ut enárrent mirabília tua.

36:10 In ira flammæ devorétur qui salvátur: * et qui péssimant plebem tuam, invéniant perditiónem.

36:11 Cóntere caput príncipum inimicórum, * dicéntium: Non est álius præter nos.

36:12 Cóngrega omnes tribus Iacob: ut cognóscant quia non est Deus nisi tu, * et enárrent magnália tua:

36:13 Et hereditábis eos, * sicut ab inítio.

36:14 Miserére plebi tuæ, super quam invocátum est nomen tuum: * et Israël, quem coæquásti primogénito tuo.

36:15 Miserére civitáti sanctificatiónis tuæ Ierúsalem, * civitáti requiéi tuæ.

36:16 Reple Sion inenarrabílibus verbis tuis, * et glória tua pópulum tuum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Osténde nobis, Dómine, lucem miseratiónum tuárum.

Ant. Omnis spíritus * laudet Dóminum.

Psalmus 150 [5]

150:1 Laudáte Dóminum in sanctis eius: * laudáte eum in firmaménto virtútis eius.

150:2 Laudáte eum in virtútibus eius: * laudáte eum secúndum multitúdinem magnitúdinis eius.

150:3 Laudáte eum in sono tubæ: * laudáte eum in psaltério, et cíthara.

150:4 Laudáte eum in týmpano, et choro: * laudáte eum in chordis, et órgano.

150:5 Laudáte eum in cýmbalis benesonántibus: † laudáte eum in cýmbalis iubilatiónis: * omnis spíritus laudet Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Omnis spíritus laudet Dóminum.

Capitulum Hymnus Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

Hymnus

Iesu, coróna célsior,

Et véritas sublímior,

Qui confiténti sérvulo

Reddis perénne prǽmium:

Da supplicánti cœ́tui,

Huius rogátu, nóxii

Remissiónem críminis,

Rumpéndo nexum vínculi.

Anni revérso témpore,

Dies refúlsit lúmine,

Quo Sanctus hic de córpore

Migrávit inter sídera.

Hic vana terræ gáudia,

Et luculénta prǽdia,

Pollúta sorde députans,

Ovans tenet cæléstia.

Te, Christe, Rex piíssime,

Hic confiténdo iúgiter,

Calcávit artes dǽmonum,

Sævúmque avérni príncipem.

Virtúte clarus, et fide,

Confessióne sédulus,

Ieiúna membra déferens,

Dapes supérnas óbtinet.

Proínde te piíssime

Precámur omnes súpplices:

Nobis ut huius grátia

Pœnas remíttas débitas.

Patri perénnis glória,

Natóque Patris único,

Sanctóque sit Paráclito,

Per omne semper sǽculum.

Amen.

℣. Iustum dedúxit Dóminus per vias rectas.

℟. Et osténdit illi regnum Dei.

Canticum: Benedictus {Antiphona ex Proprio Sanctorum}

Ant. Euge, serve bone * et fidélis, quia in pauca fuísti fidélis, supra multa te constítuam, intra in gáudium Dómini tui.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Euge, serve bone et fidélis, quia in pauca fuísti fidélis, supra multa te constítuam, intra in gáudium Dómini tui.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Intercéssio nos, quǽsumus, Dómine, beáti Romuáldi Abbátis comméndet: ut, quod nostris méritis non valémus, eius patrocínio assequámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Exaltáre, Dómine, * qui iúdicas terram: redde retributiónem supérbis.

Psalmus 93(1-11) [1]

93:1 Deus ultiónum Dóminus: * Deus ultiónum líbere egit.

93:2 Exaltáre, qui iúdicas terram: * redde retributiónem supérbis.

93:3 Úsquequo peccatóres, Dómine, * úsquequo peccatóres gloriabúntur:

93:4 Effabúntur, et loquéntur iniquitátem: * loquéntur omnes, qui operántur iniustítiam?

93:5 Pópulum tuum, Dómine, humiliavérunt: * et hereditátem tuam vexavérunt.

93:6 Víduam, et ádvenam interfecérunt: * et pupíllos occidérunt.

93:7 Et dixérunt: Non vidébit Dóminus, * nec intélleget Deus Iacob.

93:8 Intellégite, insipiéntes in pópulo: * et stulti, aliquándo sápite.

93:9 Qui plantávit aurem, non áudiet? * aut qui finxit óculum, non consíderat?

93:10 Qui córripit gentes, non árguet: * qui docet hóminem sciéntiam?

93:11 Dóminus scit cogitatiónes hóminum, * quóniam vanæ sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 93(12-23) [2]

93:12 Beátus homo, quem tu erudíeris, Dómine: * et de lege tua docúeris eum,

93:13 Ut mítiges ei a diébus malis: * donec fodiátur peccatóri fóvea.

93:14 Quia non repéllet Dóminus plebem suam: * et hereditátem suam non derelínquet.

93:15 Quoadúsque iustítia convertátur in iudícium: * et qui iuxta illam omnes qui recto sunt corde.

93:16 Quis consúrget mihi advérsus malignántes? * aut quis stabit mecum advérsus operántes iniquitátem?

93:17 Nisi quia Dóminus adiúvit me: * paulo minus habitásset in inférno ánima mea.

93:18 Si dicébam: Motus est pes meus: * misericórdia tua, Dómine, adiuvábat me.

93:19 Secúndum multitúdinem dolórum meórum in corde meo: * consolatiónes tuæ lætificavérunt ánimam meam.

93:20 Numquid adhǽret tibi sedes iniquitátis: * qui fingis labórem in præcépto?

93:21 Captábunt in ánimam iusti: * et sánguinem innocéntem condemnábunt.

93:22 Et factus est mihi Dóminus in refúgium: * et Deus meus in adiutórium spei meæ.

93:23 Et reddet illis iniquitátem ipsórum: et in malítia eórum dispérdet eos: * dispérdet illos Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 107 [3]

107:2 Parátum cor meum, Deus, parátum cor meum: * cantábo, et psallam in glória mea.

107:3 Exsúrge, glória mea, exsúrge, psaltérium et cíthara: * exsúrgam dilúculo.

107:4 Confitébor tibi in pópulis, Dómine: * et psallam tibi in natiónibus.

107:5 Quia magna est super cælos misericórdia tua: * et usque ad nubes véritas tua:

107:6 Exaltáre super cælos, Deus, et super omnem terram glória tua: * ut liberéntur dilécti tui.

107:7 Salvum fac déxtera tua, et exáudi me: * Deus locútus est in sancto suo:

107:8 Exsultábo, et dívidam Síchimam, * et convállem tabernaculórum dimétiar.

107:9 Meus est Gálaad, et meus est Manásses: * et Éphraim suscéptio cápitis mei.

107:10 Iuda rex meus: * Moab lebes spei meæ.

107:10 In Idumǽam exténdam calceaméntum meum: * mihi alienígenæ amíci facti sunt.

107:11 Quis dedúcet me in civitátem munítam? * quis dedúcet me usque in Idumǽam?

107:12 Nonne tu, Deus, qui repulísti nos, * et non exíbis, Deus, in virtútibus nostris?

107:13 Da nobis auxílium de tribulatióne: * quia vana salus hóminis.

107:14 In Deo faciémus virtútem: * et ipse ad níhilum dedúcet inimícos nostros.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáre, Dómine, qui iúdicas terram: redde retributiónem supérbis.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Sexto Idus Februárii Luna vicésima Anno Dómini 2026

Sancti Ioánnis de Matha, Presbýteri et Confessóris, qui Ordinis sanctíssimæ Trinitátis redemptiónis captivórum fuit Institútor, et sextodécimo Kaléndas Ianuárii obdormívit in Dómino.

Somáschæ, in território Bergoménsi, natális sancti Hierónymi Æmiliáni Confessóris, qui Congregatiónis Somáschæ Fundátor éxstitit; atque, plúribus in vita et post mortem miráculis illústris, a Cleménte Décimo tértio, Pontífice Máximo, Sanctórum fastis adscríptus est, et a Pio Papa Undécimo universális orphanórum ac derelíctæ iuventútis Patrónus apud Deum eléctus et declarátus. Eius tamen festívitas tertiodécimo Kaléndas Augústi recólitur.

Romæ sanctórum Mártyrum Pauli, Lúcii et Cyríaci.

In Arménia minóre pássio sanctórum Mártyrum Dionýsii, Æmiliáni et Sebastiáni.

Constantinópoli natális sanctórum Mártyrum Monachórum monastérii Dii, qui, ob defensiónem fídei cathólicæ, cum tulíssent lítteras sancti Felícis Papæ Tértii advérsus Acácium, diríssime cæsi sunt.

In Pérside commemorátio sanctórum Mártyrum, qui, sub Rege Persárum Cábade, ob Christiánam fidem, divérsis supplíciis necáti sunt.

Alexandríæ pássio sanctæ Coínthæ Mártyris, quam Pagáni, sub Décio Imperatóre, corréptam et ad idóla perdúctam, hæc adoráre cogébant; quod cum illa éxsecrans recusáret, ipsíus pedes vínculis innexuérunt, eámque, trahéntes sic vinctam per civitátis platéas, horréndo supplício discerpsérunt.

Pápiæ sancti Iuvéntii Epíscopi, qui strénue in Evangélio laborávit.

Medioláni deposítio sancti Honoráti, Epíscopi et Confessóris.

Virodúni, in Gállia, sancti Pauli Epíscopi, miraculórum dono illústris.

Apud Murétum, in agro Lemovicénsi, natális sancti Stéphani Abbátis, qui Grandimonténsis Ordinis Institútor fuit, ac virtútibus et miráculis cláruit.

In monastério Vallis Umbrósæ Beáti Petri, Cardinális et Epíscopi Albanénsis, ex Ordine Vallis Umbrósæ, cognoménto Ignei, quia per ignem illǽsus transívit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Clamor meus, * Dómine, ad te pervéniat: non avértas fáciem tuam a me.

Psalmus 101(2-13) [1]

101:2 Dómine, exáudi oratiónem meam: * et clamor meus ad te véniat.

101:3 Non avértas fáciem tuam a me: * in quacúmque die tríbulor, inclína ad me aurem tuam.

101:3 In quacúmque die invocávero te, * velóciter exáudi me.

101:4 Quia defecérunt sicut fumus dies mei: * et ossa mea sicut crémium aruérunt.

101:5 Percússus sum ut fænum, et áruit cor meum: * quia oblítus sum comédere panem meum.

101:6 A voce gémitus mei * adhǽsit os meum carni meæ.

101:7 Símilis factus sum pellicáno solitúdinis: * factus sum sicut nyctícorax in domicílio.

101:8 Vigilávi, * et factus sum sicut passer solitárius in tecto.

101:9 Tota die exprobrábant mihi inimíci mei: * et qui laudábant me, advérsum me iurábant.

101:10 Quia cínerem tamquam panem manducábam, * et potum meum cum fletu miscébam.

101:11 A fácie iræ et indignatiónis tuæ: * quia élevans allisísti me.

101:12 Dies mei sicut umbra declinavérunt: * et ego sicut fænum árui.

101:13 Tu autem, Dómine, in ætérnum pérmanes: * et memoriále tuum in generatiónem et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(14-23) [2]

101:14 Tu exsúrgens miseréberis Sion: * quia tempus miseréndi eius, quia venit tempus.

101:15 Quóniam placuérunt servis tuis lápides eius: * et terræ eius miserebúntur.

101:16 Et timébunt gentes nomen tuum, Dómine, * et omnes reges terræ glóriam tuam.

101:17 Quia ædificávit Dóminus Sion: * et vidébitur in glória sua.

101:18 Respéxit in oratiónem humílium: * et non sprevit precem eórum.

101:19 Scribántur hæc in generatióne áltera: * et pópulus, qui creábitur, laudábit Dóminum:

101:20 Quia prospéxit de excélso sancto suo: * Dóminus de cælo in terram aspéxit:

101:21 Ut audíret gémitus compeditórum: * ut sólveret fílios interemptórum:

101:22 Ut annúntient in Sion nomen Dómini: * et laudem eius in Ierúsalem.

101:23 In conveniéndo pópulos in unum, * et reges ut sérviant Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(24-29) [3]

101:24 Respóndit ei in via virtútis suæ: * Paucitátem diérum meórum núntia mihi.

101:25 Ne révoces me in dimídio diérum meórum: * in generatiónem et generatiónem anni tui.

101:26 Inítio tu, Dómine, terram fundásti: * et ópera mánuum tuárum sunt cæli.

101:27 Ipsi períbunt, tu autem pérmanes: * et omnes sicut vestiméntum veteráscent.

101:28 Et sicut opertórium mutábis eos, et mutabúntur: * tu autem idem ipse es, et anni tui non defícient.

101:29 Fílii servórum tuórum habitábunt: * et semen eórum in sǽculum dirigétur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamor meus, Dómine, ad te pervéniat: non avértas fáciem tuam a me.

Capitulum Responsorium Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

℟.br. Amávit eum Dóminus, * Et ornávit eum.

℟. Amávit eum Dóminus, * Et ornávit eum.

℣. Stolam glóriæ índuit eum.

℟. Et ornávit eum.

℣. Glória Patri, et Fílio, * et Spirítui Sancto.

℟. Amávit eum Dóminus, * Et ornávit eum.

℣. Os iusti meditábitur sapiéntiam.

℟. Et lingua eius loquétur iudícium.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Intercéssio nos, quǽsumus, Dómine, beáti Romuáldi Abbátis comméndet: ut, quod nostris méritis non valémus, eius patrocínio assequámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Dómine, Deus meus * magnificátus es veheménter.

Psalmus 103(1-12) [1]

103:1 Bénedic, ánima mea, Dómino: * Dómine, Deus meus, magnificátus es veheménter.

103:1 Confessiónem, et decórem induísti: * amíctus lúmine sicut vestiménto:

103:2 Exténdens cælum sicut pellem: * qui tegis aquis superióra eius.

103:3 Qui ponis nubem ascénsum tuum: * qui ámbulas super pennas ventórum.

103:4 Qui facis ángelos tuos, spíritus: * et minístros tuos ignem uréntem.

103:5 Qui fundásti terram super stabilitátem suam: * non inclinábitur in sǽculum sǽculi.

103:6 Abýssus, sicut vestiméntum, amíctus eius: * super montes stabunt aquæ.

103:7 Ab increpatióne tua fúgient: * a voce tonítrui tui formidábunt.

103:8 Ascéndunt montes: et descéndunt campi * in locum, quem fundásti eis.

103:9 Términum posuísti, quem non transgrediéntur: * neque converténtur operíre terram.

103:10 Qui emíttis fontes in convállibus: * inter médium móntium pertransíbunt aquæ.

103:11 Potábunt omnes béstiæ agri: * exspectábunt ónagri in siti sua.

103:12 Super ea vólucres cæli habitábunt: * de médio petrárum dabunt voces.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(13-23) [2]

103:13 Rigans montes de superióribus suis: * de fructu óperum tuórum satiábitur terra:

103:14 Prodúcens fænum iuméntis, * et herbam servitúti hóminum:

103:14 Ut edúcas panem de terra: * et vinum lætíficet cor hóminis:

103:15 Ut exhílaret fáciem in óleo: * et panis cor hóminis confírmet.

103:16 Saturabúntur ligna campi, et cedri Líbani, quas plantávit: * illic pásseres nidificábunt.

103:17 Heródii domus dux est eórum: * montes excélsi cervis: petra refúgium herináciis.

103:19 Fecit lunam in témpora: * sol cognóvit occásum suum.

103:20 Posuísti ténebras, et facta est nox: * in ipsa pertransíbunt omnes béstiæ silvæ.

103:21 Cátuli leónum rugiéntes, ut rápiant, * et quærant a Deo escam sibi.

103:22 Ortus est sol, et congregáti sunt: * et in cubílibus suis collocabúntur.

103:23 Exíbit homo ad opus suum: * et ad operatiónem suam usque ad vésperum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(24-35) [3]

103:24 Quam magnificáta sunt ópera tua, Dómine! * ómnia in sapiéntia fecísti: impléta est terra possessióne tua.

103:25 Hoc mare magnum, et spatiósum mánibus: * illic reptília, quorum non est númerus.

103:26 Animália pusílla cum magnis: * illic naves pertransíbunt.

103:27 Draco iste, quem formásti ad illudéndum ei: * ómnia a te exspéctant ut des illis escam in témpore.

103:28 Dante te illis, cólligent: * aperiénte te manum tuam, ómnia implebúntur bonitáte.

103:29 Averténte autem te fáciem, turbabúntur: * áuferes spíritum eórum, et defícient, et in púlverem suum reverténtur.

103:30 Emíttes spíritum tuum, et creabúntur: * et renovábis fáciem terræ.

103:31 Sit glória Dómini in sǽculum: * lætábitur Dóminus in opéribus suis:

103:32 Qui réspicit terram, et facit eam trémere: * qui tangit montes, et fúmigant.

103:33 Cantábo Dómino in vita mea: * psallam Deo meo, quámdiu sum.

103:34 Iucúndum sit ei elóquium meum: * ego vero delectábor in Dómino.

103:35 Defíciant peccatóres a terra, et iníqui ita ut non sint: * bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, Deus meus magnificátus es veheménter.

Capitulum Responsorium Versus {ex Commune aut Festo}

Sir 39:6

Iustus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℟. Deo grátias.

℟.br. Os iusti * Meditábitur sapiéntiam.

℟. Os iusti * Meditábitur sapiéntiam.

℣. Et lingua eius loquétur iudícium.

℟. Meditábitur sapiéntiam.

℣. Glória Patri, et Fílio, * et Spirítui Sancto.

℟. Os iusti * Meditábitur sapiéntiam.

℣. Lex Dei eius in corde ipsíus.

℟. Et non supplantabúntur gressus eius.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Intercéssio nos, quǽsumus, Dómine, beáti Romuáldi Abbátis comméndet: ut, quod nostris méritis non valémus, eius patrocínio assequámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Ne tacúeris Deus, * quia sermónibus ódii circumdedérunt me.

Psalmus 108(2-13) [1]

108:2 Deus, laudem meam ne tacúeris: * quia os peccatóris, et os dolósi super me apértum est.

108:3 Locúti sunt advérsum me lingua dolósa, et sermónibus ódii circumdedérunt me: * et expugnavérunt me gratis.

108:4 Pro eo ut me dilígerent, detrahébant mihi: * ego autem orábam.

108:5 Et posuérunt advérsum me mala pro bonis: * et ódium pro dilectióne mea.

108:6 Constítue super eum peccatórem: * et diábolus stet a dextris eius.

108:7 Cum iudicátur, éxeat condemnátus: * et orátio eius fiat in peccátum.

108:8 Fiant dies eius pauci: * et episcopátum eius accípiat alter.

108:9 Fiant fílii eius órphani: * et uxor eius vídua.

108:10 Nutántes transferántur fílii eius, et mendícent: * et eiciántur de habitatiónibus suis.

108:11 Scrutétur fænerátor omnem substántiam eius: * et dirípiant aliéni labóres eius.

108:12 Non sit illi adiútor: * nec sit qui misereátur pupíllis eius.

108:13 Fiant nati eius in intéritum: * in generatióne una deleátur nomen eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(14-21) [2]

108:14 In memóriam rédeat iníquitas patrum eius in conspéctu Dómini: * et peccátum matris eius non deleátur.

108:15 Fiant contra Dóminum semper, et dispéreat de terra memória eórum: * pro eo quod non est recordátus fácere misericórdiam.

108:17 Et persecútus est hóminem ínopem, et mendícum, * et compúnctum corde mortificáre.

108:18 Et diléxit maledictiónem, et véniet ei: * et nóluit benedictiónem, et elongábitur ab eo.

108:18 Et índuit maledictiónem sicut vestiméntum, * et intrávit sicut aqua in interióra eius, et sicut óleum in óssibus eius.

108:19 Fiat ei sicut vestiméntum, quo operítur: * et sicut zona, qua semper præcíngitur.

108:20 Hoc opus eórum, qui détrahunt mihi apud Dóminum: * et qui loquúntur mala advérsus ánimam meam.

108:21 Et tu, Dómine, Dómine, fac mecum propter nomen tuum: * quia suávis est misericórdia tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(22-31) [3]

108:22 Líbera me quia egénus, et pauper ego sum: * et cor meum conturbátum est intra me.

108:23 Sicut umbra cum declínat, ablátus sum: * et excússus sum sicut locústæ.

108:24 Génua mea infirmáta sunt a ieiúnio: * et caro mea immutáta est propter óleum.

108:25 Et ego factus sum oppróbrium illis: * vidérunt me, et movérunt cápita sua.

108:26 Ádiuva me, Dómine, Deus meus: * salvum me fac secúndum misericórdiam tuam.

108:27 Et sciant quia manus tua hæc: * et tu, Dómine, fecísti eam.

108:28 Maledícent illi, et tu benedíces: * qui insúrgunt in me, confundántur: servus autem tuus lætábitur.

108:29 Induántur qui détrahunt mihi, pudóre: * et operiántur sicut diplóide confusióne sua.

108:30 Confitébor Dómino nimis in ore meo: * et in médio multórum laudábo eum.

108:31 Quia ástitit a dextris páuperis, * ut salvam fáceret a persequéntibus ánimam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne tacúeris Deus, quia sermónibus ódii circumdedérunt me.

Capitulum Responsorium Versus {ex Commune aut Festo}

Sap 10:10

Iustum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℟. Deo grátias.

℟.br. Lex Dei eius * In corde ipsíus.

℟. Lex Dei eius * In corde ipsíus.

℣. Et non supplantabúntur gressus eius.

℟. In corde ipsíus.

℣. Glória Patri, et Fílio, * et Spirítui Sancto.

℟. Lex Dei eius * In corde ipsíus.

℣. Iustum dedúxit Dóminus per vias rectas.

℟. Et osténdit illi regnum Dei.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Intercéssio nos, quǽsumus, Dómine, beáti Romuáldi Abbátis comméndet: ut, quod nostris méritis non valémus, eius patrocínio assequámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Dominica in Sexagesima
II. classis

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Psalterio secundum diem}

Ant. Benedíctus Dóminus * suscéptor meus et liberátor meus.

Psalmus 143(1-8) [1]

143:1 Benedíctus Dóminus, Deus meus, qui docet manus meas ad prǽlium, * et dígitos meos ad bellum.

143:2 Misericórdia mea, et refúgium meum: * suscéptor meus, et liberátor meus:

143:2 Protéctor meus, et in ipso sperávi: * qui subdit pópulum meum sub me.

143:3 Dómine, quid est homo, quia innotuísti ei? * aut fílius hóminis, quia réputas eum?

143:4 Homo vanitáti símilis factus est: * dies eius sicut umbra prætéreunt.

143:5 Dómine, inclína cælos tuos, et descénde: * tange montes, et fumigábunt.

143:6 Fúlgura coruscatiónem, et dissipábis eos: * emítte sagíttas tuas, et conturbábis eos.

143:7 Emítte manum tuam de alto, éripe me, et líbera me de aquis multis: * de manu filiórum alienórum.

143:8 Quorum os locútum est vanitátem: * et déxtera eórum, déxtera iniquitátis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedíctus Dóminus suscéptor meus et liberátor meus.

Ant. Beátus pópulus * cuius Dóminus Deus eius.

Psalmus 143(9-15) [2]

143:9 Deus, cánticum novum cantábo tibi: * in psaltério decachórdo psallam tibi.

143:10 Qui das salútem régibus: * qui redemísti David, servum tuum, de gládio malígno: éripe me.

143:11 Et érue me de manu filiórum alienórum, quorum os locútum est vanitátem: * et déxtera eórum, déxtera iniquitátis:

143:12 Quorum fílii, sicut novéllæ plantatiónes * in iuventúte sua.

143:12 Fíliæ eórum compósitæ: * circumornátæ ut similitúdo templi.

143:13 Promptuária eórum plena, * eructántia ex hoc in illud.

143:13 Oves eórum fœtósæ, abundántes in egréssibus suis: * boves eórum crassæ.

143:14 Non est ruína macériæ, neque tránsitus: * neque clamor in platéis eórum.

143:15 Beátum dixérunt pópulum, cui hæc sunt: * beátus pópulus, cuius Dóminus Deus eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus pópulus cuius Dóminus Deus eius.

Ant. Magnus Dóminus * et laudábilis nimis: et magnitúdinis eius non est finis.

Psalmus 144(1-7) [3]

144:1 Exaltábo te, Deus meus, rex: * et benedícam nómini tuo in sǽculum, et in sǽculum sǽculi.

144:2 Per síngulos dies benedícam tibi: * et laudábo nomen tuum in sǽculum, et in sǽculum sǽculi.

144:3 Magnus Dóminus, et laudábilis nimis: * et magnitúdinis eius non est finis.

144:4 Generátio et generátio laudábit ópera tua: * et poténtiam tuam pronuntiábunt.

144:5 Magnificéntiam glóriæ sanctitátis tuæ loquéntur: * et mirabília tua narrábunt.

144:6 Et virtútem terribílium tuórum dicent: * et magnitúdinem tuam narrábunt.

144:7 Memóriam abundántiæ suavitátis tuæ eructábunt: * et iustítia tua exsultábunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnus Dóminus et laudábilis nimis: et magnitúdinis eius non est finis.

Ant. Suávis Dóminus * univérsis: et miseratiónes eius super ómnia ópera eius.

Psalmus 144(8-13a) [4]

144:8 Miserátor, et miséricors Dóminus: * pátiens, et multum miséricors.

144:9 Suávis Dóminus univérsis: * et miseratiónes eius super ómnia ópera eius.

144:10 Confiteántur tibi, Dómine, ómnia ópera tua: * et sancti tui benedícant tibi.

144:11 Glóriam regni tui dicent: * et poténtiam tuam loquéntur:

144:12 Ut notam fáciant fíliis hóminum poténtiam tuam: * et glóriam magnificéntiæ regni tui.

144:13 Regnum tuum regnum ómnium sæculórum: * et dominátio tua in omni generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suávis Dóminus univérsis: et miseratiónes eius super ómnia ópera eius.

Ant. Fidélis Dóminus * in ómnibus verbis suis: et sanctus in ómnibus opéribus suis. ‡

Psalmus 144(13b-21) [5]

144:13 Fidélis Dóminus in ómnibus verbis suis: et sanctus in ómnibus opéribus suis.

144:14 ‡ Állevat Dóminus omnes qui córruunt: * et érigit omnes elísos.

144:15 Óculi ómnium in te sperant, Dómine: * et tu das escam illórum in témpore opportúno.

144:16 Áperis tu manum tuam: * et imples omne ánimal benedictióne.

144:17 Iustus Dóminus in ómnibus viis suis: * et sanctus in ómnibus opéribus suis.

144:18 Prope est Dóminus ómnibus invocántibus eum: * ómnibus invocántibus eum in veritáte.

144:19 Voluntátem timéntium se fáciet: † et deprecatiónem eórum exáudiet: * et salvos fáciet eos.

144:20 Custódit Dóminus omnes diligéntes se: * et omnes peccatóres dispérdet.

144:21 Laudatiónem Dómini loquétur os meum: * et benedícat omnis caro nómini sancto eius in sǽculum, et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fidélis Dóminus in ómnibus verbis suis: et sanctus in ómnibus opéribus suis.

Capitulum Hymnus Versus {ex Proprio de Tempore}

2 Cor 11:19-20

Fratres: Libénter suffértis insipiéntes, cum sitis ipsi sapiéntes: sustinétis enim si quis vos in servitútem rédigit, si quis dévorat, si quis áccipit, si quis extóllitur, si quis in fáciem vos cædit.

℟. Deo grátias.

Hymnus

Iam sol recédit ígneus:

Tu, lux perénnis, Únitas,

Nostris, beáta Trínitas,

Infúnde lumen córdibus.

Te mane laudum cármine,

Te deprecámur véspere;

Dignéris ut te súpplices

Laudémus inter cǽlites.

Patri, simúlque Fílio,

Tibíque, Sancte Spíritus,

Sicut fuit, sit iúgiter

Sæclum per omne glória.

Amen.

℣. Vespertína orátio ascéndat ad te, Dómine.

℟. Et descéndat super nos misericórdia tua.

Canticum: Magnificat {Antiphona ex Proprio de Tempore}

Ant. Dixit Dóminus * ad Noë: Finis univérsæ carnis venit coram me: fac tibi arcam de lignis lævigátis, ut salvétur univérsum semen in ea.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dixit Dóminus ad Noë: Finis univérsæ carnis venit coram me: fac tibi arcam de lignis lævigátis, ut salvétur univérsum semen in ea.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui cónspicis, quia ex nulla nostra actióne confídimus: concéde propítius; ut, contra advérsa ómnia Doctóris géntium protectióne muniámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Intret orátio mea * in conspéctu tuo, Dómine.

Psalmus 87 [1]

87:2 Dómine, Deus salútis meæ: * in die clamávi, et nocte coram te.

87:3 Intret in conspéctu tuo orátio mea: * inclína aurem tuam ad precem meam:

87:4 Quia repléta est malis ánima mea: * et vita mea inférno appropinquávit.

87:5 Æstimátus sum cum descendéntibus in lacum: * factus sum sicut homo sine adiutório, inter mórtuos liber.

87:6 Sicut vulneráti dormiéntes in sepúlcris, quorum non es memor ámplius: * et ipsi de manu tua repúlsi sunt.

87:7 Posuérunt me in lacu inferióri: * in tenebrósis, et in umbra mortis.

87:8 Super me confirmátus est furor tuus: * et omnes fluctus tuos induxísti super me.

87:9 Longe fecísti notos meos a me: * posuérunt me abominatiónem sibi.

87:9 Tráditus sum, et non egrediébar: * óculi mei languérunt præ inópia.

87:10 Clamávi ad te, Dómine, tota die: * expándi ad te manus meas.

87:11 Numquid mórtuis fácies mirabília: * aut médici suscitábunt, et confitebúntur tibi?

87:12 Numquid narrábit áliquis in sepúlcro misericórdiam tuam, * et veritátem tuam in perditióne?

87:13 Numquid cognoscéntur in ténebris mirabília tua, * et iustítia tua in terra obliviónis?

87:14 Et ego ad te, Dómine, clamávi: * et mane orátio mea prævéniet te.

87:15 Ut quid, Dómine, repéllis oratiónem meam: * avértis fáciem tuam a me?

87:16 Pauper sum ego, et in labóribus a iuventúte mea: * exaltátus autem, humiliátus sum et conturbátus.

87:17 In me transiérunt iræ tuæ: * et terróres tui conturbavérunt me.

87:18 Circumdedérunt me sicut aqua tota die: * circumdedérunt me simul.

87:19 Elongásti a me amícum et próximum: * et notos meos a miséria.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 102(1-12) [2]

102:1 Bénedic, ánima mea, Dómino: * et ómnia, quæ intra me sunt, nómini sancto eius.

102:2 Bénedic, ánima mea, Dómino: * et noli oblivísci omnes retributiónes eius.

102:3 Qui propitiátur ómnibus iniquitátibus tuis: * qui sanat omnes infirmitátes tuas.

102:4 Qui rédimit de intéritu vitam tuam: * qui corónat te in misericórdia et miseratiónibus.

102:5 Qui replet in bonis desidérium tuum: * renovábitur ut áquilæ iuvéntus tua:

102:6 Fáciens misericórdias Dóminus: * et iudícium ómnibus iniúriam patiéntibus.

102:7 Notas fecit vias suas Móysi, * fíliis Israël voluntátes suas.

102:8 Miserátor, et miséricors Dóminus: * longánimis, et multum miséricors.

102:9 Non in perpétuum irascétur: * neque in ætérnum comminábitur.

102:10 Non secúndum peccáta nostra fecit nobis: * neque secúndum iniquitátes nostras retríbuit nobis.

102:11 Quóniam secúndum altitúdinem cæli a terra: * corroborávit misericórdiam suam super timéntes se.

102:12 Quantum distat ortus ab occidénte: * longe fecit a nobis iniquitátes nostras.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 102(13-22) [3]

102:13 Quómodo miserétur pater filiórum, misértus est Dóminus timéntibus se: * quóniam ipse cognóvit figméntum nostrum.

102:14 Recordátus est quóniam pulvis sumus: * homo, sicut fænum dies eius, tamquam flos agri sic efflorébit.

102:16 Quóniam spíritus pertransíbit in illo, et non subsístet: * et non cognóscet ámplius locum suum.

102:17 Misericórdia autem Dómini ab ætérno, * et usque in ætérnum super timéntes eum.

102:17 Et iustítia illíus in fílios filiórum, * his qui servant testaméntum eius:

102:18 Et mémores sunt mandatórum ipsíus, * ad faciéndum ea.

102:19 Dóminus in cælo parávit sedem suam: * et regnum ipsíus ómnibus dominábitur.

102:20 Benedícite Dómino, omnes Ángeli eius: * poténtes virtúte, faciéntes verbum illíus, ad audiéndam vocem sermónum eius.

102:21 Benedícite Dómino, omnes virtútes eius: * minístri eius, qui fácitis voluntátem eius.

102:22 Benedícite Dómino, ómnia ópera eius: * in omni loco dominatiónis eius, bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intret orátio mea in conspéctu tuo, Dómine.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Dominica in Sexagesima
II. classis

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Proprio de Tempore}

Ant. Præoccupémus fáciem Dómini: * Et in psalmis iubilémus ei.

Ant. Præoccupémus fáciem Dómini: * Et in psalmis iubilémus ei.

Veníte, exsultémus Dómino, iubilémus Deo, salutári nostro:

Ant. Præoccupémus fáciem Dómini: * Et in psalmis iubilémus ei.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Et in psalmis iubilémus ei.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Præoccupémus fáciem Dómini: * Et in psalmis iubilémus ei.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Et in psalmis iubilémus ei.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Præoccupémus fáciem Dómini: * Et in psalmis iubilémus ei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Et in psalmis iubilémus ei.

Ant. Præoccupémus fáciem Dómini: * Et in psalmis iubilémus ei.

Hymnus {ex Psalterio secundum tempora}

Primo die, quo Trínitas

Beáta mundum cóndidit,

Vel quo resúrgens Cónditor

Nos, morte victa, líberat:

Pulsis procul torpóribus,

Surgámus omnes ócius,

Et nocte quærámus Deum,

Prophéta sicut prǽcipit:

Nostras preces ut áudiat

Suámque dextram pórrigat,

Et expiátos sórdibus

Reddat polórum sédibus:

Ut, quique sacratíssimo

Huius diéi témpore

Horis quiétis psállimus,

Donis beátis múneret.

Iam nunc, patérna cláritas,

Te postulámus áffatim:

Absint faces libídinis,

Et omnis actus nóxius.

Ne fœda sit, vel lúbrica

Compágo nostri córporis,

Ob cuius ignes ígnibus

Avérnus urat ácrius.

Mundi Redémptor, quǽsumus,

Tu probra nostra díluas;

Nobísque largus cómmoda

Vitæ perénnis cónferas.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Beátus vir * qui in lege Dómini meditátur.

Psalmus 1 [1]

1:1 Beátus vir, qui non ábiit in consílio impiórum, † et in via peccatórum non stetit, * et in cáthedra pestiléntiæ non sedit:

1:2 Sed in lege Dómini volúntas eius, * et in lege eius meditábitur die ac nocte.

1:3 Et erit tamquam lignum, quod plantátum est secus decúrsus aquárum, * quod fructum suum dabit in témpore suo:

1:3 Et fólium eius non défluet: * et ómnia quæcúmque fáciet, prosperabúntur.

1:4 Non sic ímpii, non sic: * sed tamquam pulvis, quem próicit ventus a fácie terræ.

1:5 Ídeo non resúrgent ímpii in iudício: * neque peccatóres in concílio iustórum.

1:6 Quóniam novit Dóminus viam iustórum: * et iter impiórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus vir qui in lege Dómini meditátur.

Ant. Servíte Dómino * in timóre, et exsultáte ei cum tremóre.

Psalmus 2 [2]

2:1 Quare fremuérunt gentes: * et pópuli meditáti sunt inánia?

2:2 Astitérunt reges terræ, et príncipes convenérunt in unum * advérsus Dóminum, et advérsus Christum eius.

2:3 Dirumpámus víncula eórum: * et proiciámus a nobis iugum ipsórum.

2:4 Qui hábitat in cælis, irridébit eos: * et Dóminus subsannábit eos.

2:5 Tunc loquétur ad eos in ira sua, * et in furóre suo conturbábit eos.

2:6 Ego autem constitútus sum Rex ab eo super Sion montem sanctum eius, * prǽdicans præcéptum eius.

2:7 Dóminus dixit ad me: * Fílius meus es tu, ego hódie génui te.

2:8 Póstula a me, et dabo tibi gentes hereditátem tuam, * et possessiónem tuam términos terræ.

2:9 Reges eos in virga férrea, * et tamquam vas fíguli confrínges eos.

2:10 Et nunc, reges, intellégite: * erudímini, qui iudicátis terram.

2:11 Servíte Dómino in timóre: * et exsultáte ei cum tremóre.

2:12 Apprehéndite disciplínam, nequándo irascátur Dóminus, * et pereátis de via iusta.

2:13 Cum exárserit in brevi ira eius: * beáti omnes qui confídunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Servíte Dómino in timóre, et exsultáte ei cum tremóre.

Ant. Exsúrge, * Dómine, salvum me fac, Deus meus.

Psalmus 3 [3]

3:2 Dómine, quid multiplicáti sunt qui tríbulant me? * multi insúrgunt advérsum me.

3:3 Multi dicunt ánimæ meæ: * Non est salus ipsi in Deo eius.

3:4 Tu autem, Dómine, suscéptor meus es, * glória mea, et exáltans caput meum.

3:5 Voce mea ad Dóminum clamávi: * et exaudívit me de monte sancto suo.

3:6 Ego dormívi, et soporátus sum: * et exsurréxi, quia Dóminus suscépit me.

3:7 Non timébo míllia pópuli circumdántis me: * exsúrge, Dómine, salvum me fac, Deus meus.

3:8 Quóniam tu percussísti omnes adversántes mihi sine causa: * dentes peccatórum contrivísti.

3:9 Dómini est salus: * et super pópulum tuum benedíctio tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, salvum me fac, Deus meus.

Ant. Quam admirábile * est nomen tuum, Dómine, in univérsa terra!

Psalmus 8 [4]

8:2 Dómine, Dóminus noster, * quam admirábile est nomen tuum in univérsa terra!

8:2 Quóniam eleváta est magnificéntia tua, * super cælos.

8:3 Ex ore infántium et lacténtium perfecísti laudem propter inimícos tuos, * ut déstruas inimícum et ultórem.

8:4 Quóniam vidébo cælos tuos, ópera digitórum tuórum: * lunam et stellas, quæ tu fundásti.

8:5 Quid est homo quod memor es eius? * aut fílius hóminis, quóniam vísitas eum?

8:6 Minuísti eum paulo minus ab Ángelis, † glória et honóre coronásti eum: * et constituísti eum super ópera mánuum tuárum.

8:8 Ómnia subiecísti sub pédibus eius, * oves et boves univérsas: ínsuper et pécora campi.

8:9 Vólucres cæli, et pisces maris, * qui perámbulant sémitas maris.

8:10 Dómine, Dóminus noster, * quam admirábile est nomen tuum in univérsa terra!

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam admirábile est nomen tuum, Dómine, in univérsa terra!

Ant. Sedísti super thronum * qui iúdicas iustítiam.

Psalmus 9(2-11) [5]

9:2 Confitébor tibi, Dómine, in toto corde meo: * narrábo ómnia mirabília tua.

9:3 Lætábor et exsultábo in te: * psallam nómini tuo, Altíssime.

9:4 In converténdo inimícum meum retrórsum: * infirmabúntur, et períbunt a fácie tua.

9:5 Quóniam fecísti iudícium meum et causam meam: * sedísti super thronum, qui iúdicas iustítiam.

9:6 Increpásti gentes, et périit ímpius: * nomen eórum delésti in ætérnum, et in sǽculum sǽculi.

9:7 Inimíci defecérunt frámeæ in finem: * et civitátes eórum destruxísti.

9:7 Périit memória eórum cum sónitu: * et Dóminus in ætérnum pérmanet.

9:8 Parávit in iudício thronum suum: * et ipse iudicábit orbem terræ in æquitáte, iudicábit pópulos in iustítia.

9:10 Et factus est Dóminus refúgium páuperi: * adiútor in opportunitátibus, in tribulatióne.

9:11 Et sperent in te qui novérunt nomen tuum: * quóniam non dereliquísti quæréntes te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sedísti super thronum qui iúdicas iustítiam.

Ant. Exsúrge, Dómine, * non præváleat homo.

Psalmus 9(12-21) [6]

9:12 Psállite Dómino, qui hábitat in Sion: * annuntiáte inter gentes stúdia eius:

9:13 Quóniam requírens sánguinem eórum recordátus est: * non est oblítus clamórem páuperum.

9:14 Miserére mei, Dómine: * vide humilitátem meam de inimícis meis.

9:15 Qui exáltas me de portis mortis, * ut annúntiem omnes laudatiónes tuas in portis fíliæ Sion.

9:16 Exsultábo in salutári tuo: * infíxæ sunt gentes in intéritu, quem fecérunt.

9:16 In láqueo isto, quem abscondérunt, * comprehénsus est pes eórum.

9:17 Cognoscétur Dóminus iudícia fáciens: * in opéribus mánuum suárum comprehénsus est peccátor.

9:18 Convertántur peccatóres in inférnum, * omnes gentes quæ obliviscúntur Deum.

9:19 Quóniam non in finem oblívio erit páuperis: * patiéntia páuperum non períbit in finem.

9:20 Exsúrge, Dómine, non confortétur homo: * iudicéntur gentes in conspéctu tuo.

9:21 Constítue, Dómine, legislatórem super eos: * ut sciant gentes quóniam hómines sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, non præváleat homo.

Ant. Ut quid, Dómine, * recessísti longe? ‡

Psalmus 9(22-32) [7]

9:22 Ut quid, Dómine, recessísti longe, * ‡ déspicis in opportunitátibus, in tribulatióne?

9:23 Dum supérbit ímpius, incénditur pauper: * comprehendúntur in consíliis quibus cógitant.

9:24 Quóniam laudátur peccátor in desidériis ánimæ suæ: * et iníquus benedícitur.

9:25 Exacerbávit Dóminum peccátor, * secúndum multitúdinem iræ suæ non quæret.

9:26 Non est Deus in conspéctu eius: * inquinátæ sunt viæ illíus in omni témpore.

9:26 Auferúntur iudícia tua a fácie eius: * ómnium inimicórum suórum dominábitur.

9:27 Dixit enim in corde suo: * Non movébor a generatióne in generatiónem sine malo.

9:28 Cuius maledictióne os plenum est, et amaritúdine, et dolo: * sub lingua eius labor et dolor.

9:29 Sedet in insídiis cum divítibus in occúltis: * ut interfíciat innocéntem.

9:30 Óculi eius in páuperem respíciunt: * insidiátur in abscóndito, quasi leo in spelúnca sua.

9:30 Insidiátur ut rápiat páuperem: * rápere páuperem, dum áttrahit eum.

9:31 In láqueo suo humiliábit eum: * inclinábit se, et cadet, cum dominátus fúerit páuperum.

9:32 Dixit enim in corde suo: Oblítus est Deus, * avértit fáciem suam ne vídeat in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ut quid, Dómine, recessísti longe?

Ant. Exsúrge, * Dómine Deus, exaltétur manus tua. ‡

Psalmus 9(33-39) [8]

9:33 Exsúrge, Dómine Deus, exaltétur manus tua: * ‡ ne obliviscáris páuperum.

9:34 Propter quid irritávit ímpius Deum? * dixit enim in corde suo: Non requíret.

9:35 Vides quóniam tu labórem et dolórem consíderas: * ut tradas eos in manus tuas.

9:35 Tibi derelíctus est pauper: * órphano tu eris adiútor.

9:36 Cóntere brácchium peccatóris et malígni: * quærétur peccátum illíus, et non inveniétur.

9:37 Dóminus regnábit in ætérnum, et in sǽculum sǽculi: * períbitis, gentes, de terra illíus.

9:38 Desidérium páuperum exaudívit Dóminus: * præparatiónem cordis eórum audívit auris tua.

9:39 Iudicáre pupíllo et húmili, * ut non appónat ultra magnificáre se homo super terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine Deus, exaltétur manus tua.

Ant. Iustus Dóminus * et iustítiam diléxit.

Psalmus 10 [9]

10:2 In Dómino confído: † quómodo dícitis ánimæ meæ: * Tránsmigra in montem sicut passer?

10:3 Quóniam ecce peccatóres intendérunt arcum, † paravérunt sagíttas suas in pháretra, * ut sagíttent in obscúro rectos corde.

10:4 Quóniam quæ perfecísti, destruxérunt: * iustus autem quid fecit?

10:5 Dóminus in templo sancto suo, * Dóminus in cælo sedes eius.

10:5 Óculi eius in páuperem respíciunt: * pálpebræ eius intérrogant fílios hóminum.

10:6 Dóminus intérrogat iustum et ímpium: * qui autem díligit iniquitátem, odit ánimam suam.

10:7 Pluet super peccatóres láqueos: * ignis, et sulphur, et spíritus procellárum pars cálicis eórum.

10:8 Quóniam iustus Dóminus, et iustítias diléxit: * æquitátem vidit vultus eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Iustus Dóminus et iustítiam diléxit.

℣. Prævenérunt óculi mei ad te dilúculo.

℟. Ut meditárer elóquia tua, Dómine.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Iesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Iube, Dómine, benedícere.

Benedictio. Ille nos benedícat, qui sine fine vivit et regnat.

℟. Amen.

Lectio 1

De libro Génesis

Gen 5:31; 6:1-4

31 Noë vero cum quingentórum esset annórum, génuit Sem, Cham et Iapheth.

1 Cumque cœpíssent hómines multiplicári super terram, et fílias procreássent,

2 Vidéntes fílii Dei fílias hóminum quod essent pulchræ, accepérunt sibi uxóres ex ómnibus, quas elégerant.

3 Dixítque Deus: Non permanébit spíritus meus in hómine in ætérnum, quia caro est: erúntque dies illíus centum vigínti annórum.

4 Gigántes autem erant super terram in diébus illis: postquam enim ingréssi sunt fílii Dei ad fílias hóminum, illǽque genuérunt, isti sunt poténtes a sǽculo viri famósi.

℣. Tu autem, Dómine, miserére nobis.

℟. Deo grátias.

℟. Dixit Dóminus ad Noë: Finis univérsæ carnis venit coram me: repléta est terra iniquitáte eórum,

* Et ego dispérdam eos cum terra.

℣. Fac tibi arcam de lignis lævigátis, mansiúnculas in ea fácies.

℟. Et ego dispérdam eos cum terra.

℣. Iube, Dómine, benedícere.

Benedictio. Divínum auxílium máneat semper nobíscum.

℟. Amen.

Lectio 2

Gen 6:5-8

5 Videns autem Deus quod multa malítia hóminum esset in terra, et cuncta cogitátio cordis inténta esset ad malum omni témpore,

6 Pœnítuit eum quod hóminem fecísset in terra. Et tactus dolóre cordis intrínsecus,

7 Delébo, inquit, hóminem, quem creávi, a fácie terræ, ab hómine usque ad animántia, a réptili usque ad vólucres cæli: pœ́nitet enim me fecísse eos.

8 Noë vero invénit grátiam coram Dómino.

Gen 6:9-15

9 Hæ sunt generatiónes Noë: Noë vir iustus atque perféctus fuit in generatiónibus suis; cum Deo ambulávit.

10 Et génuit tres fílios, Sem, Cham et Iapheth.

11 Corrúpta est autem terra coram Deo, et repléta est iniquitáte.

12 Cumque vidísset Deus terram esse corrúptam (omnis quippe caro corrúperat viam suam super terram),

13 Dixit ad Noë: Finis univérsæ carnis venit coram me: repléta est terra iniquitáte a fácie eórum, et ego dispérdam eos cum terra.

14 Fac tibi arcam de lignis lævigátis; mansiúnculas in arca fácies, et bitúmine línies intrínsecus et extrínsecus.

15 Et sic fácies eam: trecentórum cubitórum erit longitúdo arcæ, quinquagínta cubitórum latitúdo, et trigínta cubitórum altitúdo illíus.

℣. Tu autem, Dómine, miserére nobis.

℟. Deo grátias.

℟. Quadragínta dies et noctes apérti sunt cæli, et ex omni carne habénte spíritum vitæ ingréssa sunt in arcam:

* Et clausit a foris óstium Dóminus.

℣. In artículo diéi illíus ingréssus est Noë in arcam et fílii eius, et uxor illíus et uxóres filiórum eius.

℟. Et clausit a foris óstium Dóminus.

℣. Iube, Dómine, benedícere.

Benedictio. Per evangélica dicta, deleántur nostra delícta.

℟. Amen.

Lectio 3

Léctio sancti Evangélii secúndum Lucam

Luc 8:4-15

In illo témpore: Cum autem turba plúrima convenírent, et de civitátibus properárent ad Iesum, dixit per similitúdinem: Exiit qui séminat, semináre semen suum. Et réliqua.

Homilía sancti Gregórii Papæ

Homilia 15 in Evangelia

Léctio sancti Evangélii, quam modo, fratres caríssimi, audístis, expositióne non índiget, sed admonitióne. Quam enim per semetípsam Véritas expósuit, hanc discútere humána fragílitas non præsúmat. Sed est quod sollícite in hac ipsa expositióne Domínica pensáre debeámus: quia si nos vobis semen verbum, agrum mundum, vólucres dæmónia, spinas divítias significáre dicerémus ad credéndum nobis mens fórsitan vestra dubitáret. Unde et idem Dóminus per semetípsum dignátus est expónere quod dicébat, ut sciátis rerum significatiónes quǽrere in iis étiam, quæ per semetípsum nóluit explanáre.

℣. Tu autem, Dómine, miserére nobis.

℟. Deo grátias.

℟. Cum turba plúrima convenírent ad Iesum, et de civitátibus properárent ad eum, dixit per similitúdinem:

* Exiit qui séminat, semináre semen suum.

℣. Et dum séminat, áliud cécidit in terram bonam, et ortum fecit fructum céntuplum.

℟. Exiit qui séminat, semináre semen suum.

℣. Glória Patri, et Fílio, * et Spirítui Sancto.

℟. Exiit qui séminat, semináre semen suum.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui cónspicis, quia ex nulla nostra actióne confídimus: concéde propítius; ut, contra advérsa ómnia Doctóris géntium protectióne muniámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:2 Psalmi & antiphonæ ex Proprio de Tempore}

Ant. Secúndum magnam misericórdiam * tuam miserére mei, Deus.

Psalmus 50 [1]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut iustificéris in sermónibus tuis, et vincas cum iudicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea iustítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Ierúsalem.

50:21 Tunc acceptábis sacrifícium iustítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Secúndum magnam misericórdiam tuam miserére mei, Deus.

Ant. Si mihi Dóminus * salvátor fúerit, non timébo, quid fáciat mihi homo.

Psalmus 117 [2]

117:1 Confitémini Dómino quóniam bonus: * quóniam in sǽculum misericórdia eius.

117:2 Dicat nunc Israël quóniam bonus: * quóniam in sǽculum misericórdia eius.

117:3 Dicat nunc domus Aaron: * quóniam in sǽculum misericórdia eius.

117:4 Dicant nunc qui timent Dóminum: * quóniam in sǽculum misericórdia eius.

117:5 De tribulatióne invocávi Dóminum: * et exaudívit me in latitúdine Dóminus.

117:6 Dóminus mihi adiútor: * non timébo quid fáciat mihi homo.

117:7 Dóminus mihi adiútor: * et ego despíciam inimícos meos.

117:8 Bonum est confídere in Dómino, * quam confídere in hómine:

117:9 Bonum est speráre in Dómino, * quam speráre in princípibus.

117:10 Omnes gentes circuiérunt me: * et in nómine Dómini quia ultus sum in eos.

117:11 Circumdántes circumdedérunt me: * et in nómine Dómini quia ultus sum in eos.

117:12 Circumdedérunt me sicut apes, † et exarsérunt sicut ignis in spinis: * et in nómine Dómini quia ultus sum in eos.

117:13 Impúlsus evérsus sum ut cáderem: * et Dóminus suscépit me.

117:14 Fortitúdo mea, et laus mea Dóminus: * et factus est mihi in salútem.

117:15 Vox exsultatiónis, et salútis * in tabernáculis iustórum.

117:16 Déxtera Dómini fecit virtútem: † déxtera Dómini exaltávit me, * déxtera Dómini fecit virtútem.

117:17 Non móriar, sed vivam: * et narrábo ópera Dómini.

117:18 Castígans castigávit me Dóminus: * et morti non trádidit me.

117:19 Aperíte mihi portas iustítiæ, † ingréssus in eas confitébor Dómino: * hæc porta Dómini, iusti intrábunt in eam.

117:21 Confitébor tibi quóniam exaudísti me: * et factus es mihi in salútem.

117:22 Lápidem, quem reprobavérunt ædificántes: * hic factus est in caput ánguli.

117:23 A Dómino factum est istud: * et est mirábile in óculis nostris.

117:24 Hæc est dies, quam fecit Dóminus: * exsultémus, et lætémur in ea.

117:25 O Dómine, salvum me fac, † o Dómine, bene prosperáre: * benedíctus qui venit in nómine Dómini.

117:26 Benedíximus vobis de domo Dómini: * Deus Dóminus, et illúxit nobis.

117:27 Constitúite diem solémnem in condénsis, * usque ad cornu altáris.

117:28 Deus meus es tu, et confitébor tibi: * Deus meus es tu, et exaltábo te.

117:28 Confitébor tibi quóniam exaudísti me * et factus es mihi in salútem.

117:29 Confitémini Dómino quóniam bonus: * quóniam in sǽculum misericórdia eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Si mihi Dóminus salvátor fúerit, non timébo, quid fáciat mihi homo.

Ant. In velaménto * clamávi valde dilúculo: Deus, Deus meus, ad te de luce vígilo.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adiútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui iurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In velaménto clamávi valde dilúculo: Deus, Deus meus, ad te de luce vígilo.

Ant. Hymnum dicámus * Dómino Deo nostro.

Canticum Trium Puerorum [4]

Dan 3:52-57

3:52 Benedíctus es, Dómine, Deus patrum nostrórum: * et laudábilis, et gloriósus, et superexaltátus in sǽcula.

3:53 Et benedíctum nomen glóriæ tuæ sanctum: * et laudábile, et superexaltátum in ómnibus sǽculis.

3:54 Benedíctus es in templo sancto glóriæ tuæ: * et superlaudábilis, et supergloriósus in sǽcula.

3:55 Benedíctus es in throno regni tui: * et superlaudábilis, et superexaltátus in sǽcula.

3:56 Benedíctus es, qui intuéris abýssos, et sedes super Chérubim: * et laudábilis, et superexaltátus in sǽcula.

3:57 Benedíctus es in firmaménto cæli: * et laudábilis, et gloriósus in sǽcula.

3:58 Benedícite, ómnia ópera Dómini, Dómino: * laudáte, et superexaltáte eum in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hymnum dicámus Dómino Deo nostro.

Ant. In excélsis, * laudáte Deum.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli eius: * laudáte eum, omnes virtútes eius.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum eius:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes iúdices terræ.

148:12 Iúvenes, et vírgines: † senes cum iunióribus laudent nomen Dómini: * quia exaltátum est nomen eius solíus.

148:14 Conféssio eius super cælum et terram: * et exaltávit cornu pópuli sui.

148:14 Hymnus ómnibus sanctis eius: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In excélsis, laudáte Deum.

Capitulum Hymnus Versus {ex Proprio de Tempore}

2 Cor 11:19-20

Fratres: Libénter suffértis insipiéntes, cum sitis ipsi sapiéntes: sustinétis enim si quis vos in servitútem rédigit, si quis dévorat, si quis áccipit, si quis extóllitur, si quis in fáciem vos cædit.

℟. Deo grátias.

Hymnus

Ætérne rerum Cónditor,

Noctem diémque qui regis,

Et témporum das témpora,

Ut álleves fastídium.

Noctúrna lux viántibus

A nocte noctem ségregans,

Præco diéi iam sonat,

Iubárque solis évocat.

Hoc excitátus Lúcifer

Solvit polum calígine:

Hoc omnis errónum cohors

Viam nocéndi déserit.

Hoc nauta vires cólligit,

Pontíque mitéscunt freta:

Hoc, ipsa petra Ecclésiæ,

Canénte, culpam díluit.

Surgámus ergo strénue:

Gallus iacéntes éxcitat,

Et somnoléntos íncrepat,

Gallus negántes árguit.

Gallo canénte, spes redit,

Ægris salus refúnditur,

Mucro latrónis cónditur,

Lapsis fides revértitur.

Iesu, labántes réspice,

Et nos vidéndo córrige:

Si réspicis, labes cadunt,

Fletúque culpa sólvitur.

Tu, lux, refúlge sénsibus,

Mentísque somnum díscute:

Te nostra vox primum sonet,

Et vota solvámus tibi.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

℣. Dómine, refúgium factus es nobis.

℟. A generatióne et progénie.

Canticum: Benedictus {Antiphona ex Proprio de Tempore}

Ant. Cum turba * plúrima convenírent ad Iesum, et de civitátibus properárent ad eum, dixit per similitúdinem: Exiit qui séminat, semináre semen suum.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum turba plúrima convenírent ad Iesum, et de civitátibus properárent ad eum, dixit per similitúdinem: Exiit qui séminat, semináre semen suum.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui cónspicis, quia ex nulla nostra actióne confídimus: concéde propítius; ut, contra advérsa ómnia Doctóris géntium protectióne muniámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Proprio de Tempore}

Ant. Semen cécidit * in terram bonam, et áttulit fructum in patiéntia.

Psalmus 53 [1]

53:3 Deus, in nómine tuo salvum me fac: * et in virtúte tua iúdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádiuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia eius: * in toto corde exquírunt eum.

118:3 Non enim qui operántur iniquitátem, * in viis eius ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas iustificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici iudícia iustítiæ tuæ.

118:8 Iustificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me iustificatiónes tuas.

118:13 In lábiis meis, * pronuntiávi ómnia iudícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In iustificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre iustificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in iustificatiónibus tuis.

118:24 Nam et testimónia tua meditátio mea est: * et consílium meum iustificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me iustificatiónes tuas.

118:27 Viam iustificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * iudícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Semen cécidit in terram bonam, et áttulit fructum in patiéntia.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quinto Idus Februárii Luna vicésima prima Anno Dómini 2026

Sancti Cyrílli, Epíscopi Alexandríni, Confessóris et Ecclésiæ Doctóris, cuius dies natális quinto Kaléndas Februárii recensétur.

Alexandríæ natális sanctæ Apollóniæ, Vírginis et Mártyris, cui persecutóres, sub Décio, dentes omnes primum excussérunt. Deínde, constrúcto ac succénso rogo, iídem commináti sunt, nisi cum eis ímpia verba proférret, vivam se eam incensúros; at illa, cum páululum intra semetípsam deliberásset, repénte se de mánibus impiórum prorípuit, et in ignem, quem paráverant, maióre Sancti Spíritus flamma intus ǽstuans, sponte ita prosilívit, ut perterreréntur étiam ipsi crudelitátis auctóres, quod prómptior invénta esset ad mortem fémina quam persecútor ad pœnam.

Romæ pássio sanctórum Mártyrum Alexándri et aliórum trigínta octo coronatórum.

In castéllo Lemelénsi, in Africa, sanctórum Mártyrum Primi et Donáti Diaconórum, qui, cum altáre in Ecclésia tutaréntur, a Donatístis occísi sunt.

Solis, in Cypro, sanctórum Mártyrum Ammónii et Alexándri.

Antiochíæ sancti Nicéphori Mártyris, qui sub Valeriáno Imperatóre, cápite cæsus, martýrii corónam accépit.

In monastério Fontanéllæ, in Gállia, sancti Ansbérti, Rotomagénsis Epíscopi.

Canúsii, in Apúlia, sancti Sabíni, Epíscopi et Confessóris; qui (ut beátus Gregórius Papa refert), prophétiæ spíritu ac miraculórum dono prǽditus, sibi iam cæco exhíbitum a fámulo, prǽmiis corrúpto, venéni póculum divíno agnóvit instinctu, sed, prænuntiáta mox a Deo suménda de corruptóre vindícta signóque Crucis facto, venénum secúrus ébibit ac nullum ex eo nocuméntum accépit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Proprio de Tempore}

Ant. Qui verbum Dei * rétinent corde perfécto et óptimo, fructum áfferunt in patiéntia.

Psalmus 118(33-48) [1]

118:33 (He) Legem pone mihi, Dómine, viam iustificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia iudícia tua iucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in iudíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in iustificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui iudiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant iustificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia iustificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super iudícia iustificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * iustificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me iustificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam iustificatiónes tuas.

118:72 Bonum mihi lex oris tui, * super míllia auri et argénti.

118:73 (Ioth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas iudícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia iniúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in iustificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui verbum Dei rétinent corde perfécto et óptimo, fructum áfferunt in patiéntia.

Capitulum Responsorium Versus {ex Proprio de Tempore}

2 Cor 11:19-20

Fratres: Libénter suffértis insipiéntes, cum sitis ipsi sapiéntes: sustinétis enim si quis vos in servitútem rédigit, si quis dévorat, si quis áccipit, si quis extóllitur, si quis in fáciem vos cædit.

℟. Deo grátias.

℟.br. Inclína cor meum, Deus, * In testimónia tua.

℟. Inclína cor meum, Deus, * In testimónia tua.

℣. Avérte óculos meos, ne vídeant vanitátem: in via tua vivífica me.

℟. In testimónia tua.

℣. Glória Patri, et Fílio, * et Spirítui Sancto.

℟. Inclína cor meum, Deus, * In testimónia tua.

℣. Ego dixi: Dómine, miserére mei.

℟. Sana ánimam meam, quia peccávi tibi.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui cónspicis, quia ex nulla nostra actióne confídimus: concéde propítius; ut, contra advérsa ómnia Doctóris géntium protectióne muniámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Proprio de Tempore}

Ant. Semen cécidit * in terram bonam, et áttulit fructum, áliud centésimum, et áliud sexagésimum.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * iustificatiónes tuas non sum oblítus.

118:84 Quot sunt dies servi tui? * quando fácies de persequéntibus me iudícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádiuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar iustificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam iustificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A iudíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Iurávi, et státui * custodíre iudícia iustítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et iudícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas iustificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adiútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádiuva me, et salvus ero: * et meditábor in iustificatiónibus tuis semper.

118:118 Sprevísti omnes discedéntes a iudíciis tuis: * quia iniústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a iudíciis enim tuis tímui.

118:121 (Ain) Feci iudícium et iustítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium iustítiæ tuæ.

118:124 Fac cum servo tuo secúndum misericórdiam tuam: * et iustificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Semen cécidit in terram bonam, et áttulit fructum, áliud centésimum, et áliud sexagésimum.

Capitulum Responsorium Versus {ex Proprio de Tempore}

2 Cor 11:25

Ter virgis cæsus sum, semel lapidátus sum: ter naufrágium feci, nocte et die in profúndo maris fui.

℟. Deo grátias.

℟.br. In ætérnum, Dómine, * Pérmanet verbum tuum.

℟. In ætérnum, Dómine, * Pérmanet verbum tuum.

℣. In sǽculum sǽculi véritas tua.

℟. Pérmanet verbum tuum.

℣. Glória Patri, et Fílio, * et Spirítui Sancto.

℟. In ætérnum, Dómine, * Pérmanet verbum tuum.

℣. Dóminus regit me, et nihil mihi déerit.

℟. In loco páscuæ ibi me collocávit.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui cónspicis, quia ex nulla nostra actióne confídimus: concéde propítius; ut, contra advérsa ómnia Doctóris géntium protectióne muniámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Proprio de Tempore}

Ant. Si vere, fratres, * dívites esse cúpitis, veras divítias amáte.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum iudícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis iniustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me iustificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Iustus es, Dómine: * et rectum iudícium tuum.

118:138 Mandásti iustítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * iustificatiónes tuas non sum oblítus.

118:142 Iustítia tua, iustítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * iustificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum iudícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Iúdica iudícium meum, et rédime me: * propter elóquium tuum vivífica me.

118:155 Longe a peccatóribus salus: * quia iustificatiónes tuas non exquisiérunt.

118:156 Misericórdiæ tuæ multæ, Dómine: * secúndum iudícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia iudícia iustítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super iudícia iustítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * iuxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me iustificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et iudícia tua adiuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Si vere, fratres, dívites esse cúpitis, veras divítias amáte.

Capitulum Responsorium Versus {ex Proprio de Tempore}

2 Cor 12:9

Libénter ígitur gloriábor in infirmitátibus meis, ut inhábitet in me virtus Christi.

℟. Deo grátias.

℟.br. Clamávi in toto corde meo: * Exáudi me, Dómine.

℟. Clamávi in toto corde meo: * Exáudi me, Dómine.

℣. Iustificatiónes tuas requíram.

℟. Exáudi me, Dómine.

℣. Glória Patri, et Fílio, * et Spirítui Sancto.

℟. Clamávi in toto corde meo: * Exáudi me, Dómine.

℣. Ab occúltis meis munda me, Dómine.

℟. Et ab aliénis parce servo tuo.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui cónspicis, quia ex nulla nostra actióne confídimus: concéde propítius; ut, contra advérsa ómnia Doctóris géntium protectióne muniámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Psalterio secundum diem}

Ant. Dixit Dóminus * Dómino meo: Sede a dextris meis. ‡

Psalmus 109 [1]

109:1 Dixit Dóminus Dómino meo: Sede a dextris meis:

109:1 ‡ Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Iurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Iudicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dixit Dóminus Dómino meo: Sede a dextris meis.

Ant. Magna ópera Dómini: * exquisíta in omnes voluntátes eius.

Psalmus 110 [2]

110:1 Confitébor tibi, Dómine, in toto corde meo: * in consílio iustórum, et congregatióne.

110:2 Magna ópera Dómini: * exquisíta in omnes voluntátes eius.

110:3 Conféssio et magnificéntia opus eius: * et iustítia eius manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum eius véritas, et iudícium.

110:8 Fidélia ómnia mandáta eius: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen eius: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio eius manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magna ópera Dómini: exquisíta in omnes voluntátes eius.

Ant. Qui timet Dóminum, * in mandátis eius cupit nimis.

Psalmus 111 [3]

111:1 Beátus vir, qui timet Dóminum: * in mandátis eius volet nimis.

111:2 Potens in terra erit semen eius: * generátio rectórum benedicétur.

111:3 Glória, et divítiæ in domo eius: * et iustítia eius manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et iustus.

111:5 Iucúndus homo qui miserétur et cómmodat, † dispónet sermónes suos in iudício: * quia in ætérnum non commovébitur.

111:7 In memória ætérna erit iustus: * ab auditióne mala non timébit.

111:7 Parátum cor eius speráre in Dómino, † confirmátum est cor eius: * non commovébitur donec despíciat inimícos suos.

111:9 Dispérsit, dedit paupéribus: † iustítia eius manet in sǽculum sǽculi, * cornu eius exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui timet Dóminum, in mandátis eius cupit nimis.

Ant. Sit nomen Dómini * benedíctum in sǽcula.

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória eius.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sit nomen Dómini benedíctum in sǽcula.

Ant. Deus autem noster * in cælo: ómnia quæcúmque vóluit, fecit.

Psalmus 113 [5]

113:1 In éxitu Israël de Ægýpto, * domus Iacob de pópulo bárbaro:

113:2 Facta est Iudǽa sanctificátio eius, * Israël potéstas eius.

113:3 Mare vidit, et fugit: * Iordánis convérsus est retrórsum.

113:4 Montes exsultavérunt ut aríetes, * et colles sicut agni óvium.

113:5 Quid est tibi, mare, quod fugísti: * et tu, Iordánis, quia convérsus es retrórsum?

113:6 Montes, exsultástis sicut aríetes, * et colles, sicut agni óvium.

113:7 A fácie Dómini mota est terra, * a fácie Dei Iacob.

113:8 Qui convértit petram in stagna aquárum, * et rupem in fontes aquárum.

113:9 Non nobis, Dómine, non nobis: * sed nómini tuo da glóriam.

113:10 Super misericórdia tua, et veritáte tua: * nequándo dicant gentes: Ubi est Deus eórum?

113:11 Deus autem noster in cælo: * ómnia quæcúmque vóluit, fecit.

113:12 Simulácra géntium argéntum, et aurum, * ópera mánuum hóminum.

113:13 Os habent, et non loquéntur: * óculos habent, et non vidébunt.

113:14 Aures habent, et non áudient: * nares habent, et non odorábunt.

113:15 Manus habent, et non palpábunt: † pedes habent, et non ambulábunt: * non clamábunt in gútture suo.

113:16 Símiles illis fiant qui fáciunt ea: * et omnes qui confídunt in eis.

113:17 Domus Israël sperávit in Dómino: * adiútor eórum et protéctor eórum est,

113:18 Domus Aaron sperávit in Dómino: * adiútor eórum et protéctor eórum est,

113:19 Qui timent Dóminum, speravérunt in Dómino: * adiútor eórum et protéctor eórum est.

113:20 Dóminus memor fuit nostri: * et benedíxit nobis:

113:20 Benedíxit dómui Israël: * benedíxit dómui Aaron.

113:21 Benedíxit ómnibus, qui timent Dóminum, * pusíllis cum maióribus.

113:22 Adíciat Dóminus super vos: * super vos, et super fílios vestros.

113:23 Benedícti vos a Dómino, * qui fecit cælum, et terram.

113:24 Cælum cæli Dómino: * terram autem dedit fíliis hóminum.

113:25 Non mórtui laudábunt te, Dómine: * neque omnes, qui descéndunt in inférnum.

113:26 Sed nos qui vívimus, benedícimus Dómino, * ex hoc nunc et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus autem noster in cælo: ómnia quæcúmque vóluit, fecit.

Capitulum Hymnus Versus {ex Proprio de Tempore}

2 Cor 11:19-20

Fratres: Libénter suffértis insipiéntes, cum sitis ipsi sapiéntes: sustinétis enim si quis vos in servitútem rédigit, si quis dévorat, si quis áccipit, si quis extóllitur, si quis in fáciem vos cædit.

℟. Deo grátias.

Hymnus

Lucis Creátor óptime,

Lucem diérum próferens,

Primórdiis lucis novæ,

Mundi parans oríginem:

Qui mane iunctum vésperi

Diem vocári prǽcipis:

Illábitur tetrum chaos,

Audi preces cum flétibus.

Ne mens graváta crímine,

Vitæ sit exsul múnere,

Dum nil perénne cógitat,

Seséque culpis ílligat.

Cæléste pulset óstium:

Vitále tollat prǽmium:

Vitémus omne nóxium:

Purgémus omne péssimum.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

℣. Dirigátur, Dómine, orátio mea.

℟. Sicut incénsum in conspéctu tuo.

Canticum: Magnificat {Antiphona ex Proprio de Tempore}

Ant. Vobis datum est * nosse mystérium regni Dei, céteris autem in parábolis, dixit Iesus discípulis suis.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vobis datum est nosse mystérium regni Dei, céteris autem in parábolis, dixit Iesus discípulis suis.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui cónspicis, quia ex nulla nostra actióne confídimus: concéde propítius; ut, contra advérsa ómnia Doctóris géntium protectióne muniámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Miserére * mihi, Dómine, et exáudi oratiónem meam.

Psalmus 4 [1]

4:2 Cum invocárem exaudívit me Deus iustítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium iustítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adiutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis eius sperábis.

90:5 Scuto circúmdabit te véritas eius: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

S. Cyrilli Episc. Alexandrini Confessoris et Ecclesiæ Doctoris
III. classis
Tempora: Feria II infra Hebdomadam Sexagesimæ

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Commune aut Festo}

Ant. Regem Confessórum Dóminum, * Veníte, adorémus.

Ant. Regem Confessórum Dóminum, * Veníte, adorémus.

Veníte, exsultémus Dómino, iubilémus Deo, salutári nostro: præoccupémus fáciem eius in confessióne, et in psalmis iubilémus ei.

Ant. Regem Confessórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Regem Confessórum Dóminum, * Veníte, adorémus.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Regem Confessórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Confessórum Dóminum, * Veníte, adorémus.

Hymnus {ex Commune aut Festo}

Iste Conféssor Dómini, coléntes

Quem pie laudant pópuli per orbem,

Hac die lætus méruit suprémos

Laudis honóres.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cuius ob præstans méritum, frequénter,

Ægra quæ passim iacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis eius précibus iuvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Dóminus de cælo * prospéxit super fílios hóminum.

Psalmus 13 [1]

13:1 Dixit insípiens in corde suo: * non est Deus.

13:1 Corrúpti sunt, et abominábiles facti sunt in stúdiis suis: * non est qui fáciat bonum, non est usque ad unum.

13:2 Dóminus de cælo prospéxit super fílios hóminum, * ut vídeat si est intéllegens, aut requírens Deum.

13:3 Omnes declinavérunt, simul inútiles facti sunt: * non est qui fáciat bonum, non est usque ad unum.

13:3 Sepúlcrum patens est guttur eórum: † linguis suis dolóse agébant * venénum áspidum sub lábiis eórum.

13:3 Quorum os maledictióne et amaritúdine plenum est: * velóces pedes eórum ad effundéndum sánguinem.

13:3 Contrítio et infelícitas in viis eórum, † et viam pacis non cognovérunt: * non est timor Dei ante óculos eórum.

13:4 Nonne cognóscent omnes qui operántur iniquitátem, * qui dévorant plebem meam sicut escam panis?

13:5 Dóminum non invocavérunt, * illic trepidavérunt timóre, ubi non erat timor.

13:6 Quóniam Dóminus in generatióne iusta est, † consílium ínopis confudístis: * quóniam Dóminus spes eius est.

13:7 Quis dabit ex Sion salutáre Israël? * cum avérterit Dóminus captivitátem plebis suæ, exsultábit Iacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus de cælo prospéxit super fílios hóminum.

Ant. Qui operátur iustítiam * requiéscet in monte sancto tuo, Dómine.

Psalmus 14 [2]

14:1 Dómine, quis habitábit in tabernáculo tuo? * aut quis requiéscet in monte sancto tuo?

14:2 Qui ingréditur sine mácula, * et operátur iustítiam:

14:3 Qui lóquitur veritátem in corde suo, * qui non egit dolum in lingua sua:

14:3 Nec fecit próximo suo malum, * et oppróbrium non accépit advérsus próximos suos.

14:4 Ad níhilum dedúctus est in conspéctu eius malígnus: * timéntes autem Dóminum gloríficat:

14:4 Qui iurat próximo suo, et non décipit, * qui pecúniam suam non dedit ad usúram, et múnera super innocéntem non accépit.

14:5 Qui facit hæc: * non movébitur in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui operátur iustítiam requiéscet in monte sancto tuo, Dómine.

Ant. Inclína, Dómine, * aurem tuam mihi, et exáudi verba mea.

Psalmus 16 [3]

16:1 Exáudi, Dómine, iustítiam meam: * inténde deprecatiónem meam.

16:1 Áuribus pércipe oratiónem meam, * non in lábiis dolósis.

16:2 De vultu tuo iudícium meum pródeat: * óculi tui vídeant æquitátes.

16:3 Probásti cor meum, et visitásti nocte: * igne me examinásti, et non est invénta in me iníquitas.

16:4 Ut non loquátur os meum ópera hóminum: * propter verba labiórum tuórum ego custodívi vias duras.

16:5 Pérfice gressus meos in sémitis tuis: * ut non moveántur vestígia mea.

16:6 Ego clamávi, quóniam exaudísti me, Deus: * inclína aurem tuam mihi, et exáudi verba mea.

16:7 Mirífica misericórdias tuas, * qui salvos facis sperántes in te.

16:8 A resisténtibus déxteræ tuæ custódi me, * ut pupíllam óculi.

16:8 Sub umbra alárum tuárum prótege me: * a fácie impiórum qui me afflixérunt.

16:9 Inimíci mei ánimam meam circumdedérunt, † ádipem suum conclusérunt: * os eórum locútum est supérbiam.

16:11 Proiciéntes me nunc circumdedérunt me: * óculos suos statuérunt declináre in terram.

16:12 Suscepérunt me sicut leo parátus ad prædam: * et sicut cátulus leónis hábitans in ábditis.

16:13 Exsúrge, Dómine, prǽveni eum, et supplánta eum: * éripe ánimam meam ab ímpio, frámeam tuam ab inimícis manus tuæ.

16:14 Dómine, a paucis de terra dívide eos in vita eórum: * de abscónditis tuis adimplétus est venter eórum.

16:14 Saturáti sunt fíliis: * et dimisérunt relíquias suas párvulis suis.

16:15 Ego autem in iustítia apparébo conspéctui tuo: * satiábor cum apparúerit glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclína, Dómine, aurem tuam mihi, et exáudi verba mea.

Ant. Díligam te, * Dómine, virtus mea.

Psalmus 17(2-16b) [4]

17:2 Díligam te, Dómine, fortitúdo mea: * Dóminus firmaméntum meum, et refúgium meum, et liberátor meus.

17:3 Deus meus adiútor meus, * et sperábo in eum.

17:3 Protéctor meus, et cornu salútis meæ, * et suscéptor meus.

17:4 Laudans invocábo Dóminum: * et ab inimícis meis salvus ero.

17:5 Circumdedérunt me dolóres mortis: * et torréntes iniquitátis conturbavérunt me.

17:6 Dolóres inférni circumdedérunt me: * præoccupavérunt me láquei mortis.

17:7 In tribulatióne mea invocávi Dóminum, * et ad Deum meum clamávi.

17:7 Et exaudívit de templo sancto suo vocem meam: * et clamor meus in conspéctu eius, introívit in aures eius.

17:8 Commóta est, et contrémuit terra: * fundaménta móntium conturbáta sunt, et commóta sunt, quóniam irátus est eis.

17:9 Ascéndit fumus in ira eius: † et ignis a fácie eius exársit: * carbónes succénsi sunt ab eo.

17:10 Inclinávit cælos, et descéndit: * et calígo sub pédibus eius.

17:11 Et ascéndit super Chérubim, et volávit: * volávit super pennas ventórum.

17:12 Et pósuit ténebras latíbulum suum, † in circúitu eius tabernáculum eius: * tenebrósa aqua in núbibus áëris.

17:13 Præ fulgóre in conspéctu eius nubes transiérunt, * grando et carbónes ignis.

17:14 Et intónuit de cælo Dóminus, † et Altíssimus dedit vocem suam: * grando et carbónes ignis.

17:15 Et misit sagíttas suas, et dissipávit eos: * fúlgura multiplicávit, et conturbávit eos.

17:16 Et apparuérunt fontes aquárum, * et reveláta sunt fundaménta orbis terrárum:

17:16 Ab increpatióne tua, Dómine, * ab inspiratióne spíritus iræ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Díligam te, Dómine, virtus mea.

Ant. Retríbuet mihi Dóminus * secúndum iustítiam meam.

Psalmus 17(17-35) [5]

17:17 Misit de summo, et accépit me: * et assúmpsit me de aquis multis.

17:18 Erípuit me de inimícis meis fortíssimis, † et ab his qui odérunt me: * quóniam confortáti sunt super me.

17:19 Prævenérunt me in die afflictiónis meæ: * et factus est Dóminus protéctor meus.

17:20 Et edúxit me in latitúdinem: * salvum me fecit, quóniam vóluit me.

17:21 Et retríbuet mihi Dóminus secúndum iustítiam meam: * et secúndum puritátem mánuum meárum retríbuet mihi:

17:22 Quia custodívi vias Dómini, * nec ímpie gessi a Deo meo.

17:23 Quóniam ómnia iudícia eius in conspéctu meo: * et iustítias eius non répuli a me.

17:24 Et ero immaculátus cum eo: * et observábo me ab iniquitáte mea.

17:25 Et retríbuet mihi Dóminus secúndum iustítiam meam: * et secúndum puritátem mánuum meárum in conspéctu oculórum eius.

17:26 Cum sancto sanctus eris, * et cum viro innocénte ínnocens eris:

17:27 Et cum elécto eléctus eris: * et cum pervérso pervertéris.

17:28 Quóniam tu pópulum húmilem salvum fácies: * et óculos superbórum humiliábis.

17:29 Quóniam tu illúminas lucérnam meam, Dómine: * Deus meus, illúmina ténebras meas.

17:30 Quóniam in te erípiar a tentatióne, * et in Deo meo transgrédiar murum.

17:31 Deus meus, impollúta via eius: † elóquia Dómini igne examináta: * protéctor est ómnium sperántium in se.

17:32 Quóniam quis Deus præter Dóminum? * aut quis Deus præter Deum nostrum?

17:33 Deus, qui præcínxit me virtúte: * et pósuit immaculátam viam meam.

17:34 Qui perfécit pedes meos tamquam cervórum, * et super excélsa státuens me.

17:35 Qui docet manus meas ad prǽlium: * et posuísti, ut arcum ǽreum, brácchia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Retríbuet mihi Dóminus secúndum iustítiam meam.

Ant. Vivit Dóminus * et benedíctus Deus salútis meæ.

Psalmus 17(36a-51) [6]

17:36 Et dedísti mihi protectiónem salútis tuæ: * et déxtera tua suscépit me:

17:36 Et disciplína tua corréxit me in finem: * et disciplína tua ipsa me docébit.

17:37 Dilatásti gressus meos subtus me: * et non sunt infirmáta vestígia mea:

17:38 Pérsequar inimícos meos et comprehéndam illos: * et non convértar, donec defíciant.

17:39 Confríngam illos, nec póterunt stare: * cadent subtus pedes meos.

17:40 Et præcinxísti me virtúte ad bellum: * et supplantásti insurgéntes in me subtus me.

17:41 Et inimícos meos dedísti mihi dorsum, * et odiéntes me disperdidísti.

17:42 Clamavérunt, nec erat qui salvos fáceret ad Dóminum: * nec exaudívit eos.

17:43 Et commínuam eos, ut púlverem ante fáciem venti: * ut lutum plateárum delébo eos.

17:44 Erípies me de contradictiónibus pópuli: * constítues me in caput géntium.

17:45 Pópulus quem non cognóvi servívit mihi: * in audítu auris obedívit mihi.

17:46 Fílii aliéni mentíti sunt mihi, * fílii aliéni inveteráti sunt, et claudicavérunt a sémitis suis.

17:47 Vivit Dóminus, et benedíctus Deus meus: * et exaltétur Deus salútis meæ.

17:48 Deus, qui das vindíctas mihi, et subdis pópulos sub me: * liberátor meus de inimícis meis iracúndis.

17:49 Et ab insurgéntibus in me exaltábis me: * a viro iníquo erípies me.

17:50 Proptérea confitébor tibi in natiónibus, Dómine: * et nómini tuo psalmum dicam.

17:51 Magníficans salútes Regis eius, † et fáciens misericórdiam Christo suo David: * et sémini eius usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vivit Dóminus et benedíctus Deus salútis meæ.

Ant. Exáudiat te * Dóminus in die tribulatiónis. ‡

Psalmus 19 [7]

19:2 Exáudiat te Dóminus in die tribulatiónis: * ‡ prótegat te nomen Dei Iacob.

19:3 Mittat tibi auxílium de sancto: * et de Sion tueátur te.

19:4 Memor sit omnis sacrifícii tui: * et holocáustum tuum pingue fiat.

19:5 Tríbuat tibi secúndum cor tuum: * et omne consílium tuum confírmet.

19:6 Lætábimur in salutári tuo: * et in nómine Dei nostri magnificábimur.

19:7 Ímpleat Dóminus omnes petitiónes tuas: * nunc cognóvi quóniam salvum fecit Dóminus Christum suum.

19:7 Exáudiet illum de cælo sancto suo: * in potentátibus salus déxteræ eius.

19:8 Hi in cúrribus, et hi in equis: * nos autem in nómine Dómini, Dei nostri invocábimus.

19:9 Ipsi obligáti sunt, et cecidérunt: * nos autem surréximus et erécti sumus.

19:10 Dómine, salvum fac regem: * et exáudi nos in die, qua invocavérimus te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exáudiat te Dóminus in die tribulatiónis.

Ant. Dómine, * in virtúte tua lætábitur rex. ‡

Psalmus 20 [8]

20:2 Dómine, in virtúte tua lætábitur rex: * ‡ et super salutáre tuum exsultábit veheménter.

20:3 Desidérium cordis eius tribuísti ei: * et voluntáte labiórum eius non fraudásti eum.

20:4 Quóniam prævenísti eum in benedictiónibus dulcédinis: * posuísti in cápite eius corónam de lápide pretióso.

20:5 Vitam pétiit a te: * et tribuísti ei longitúdinem diérum in sǽculum, et in sǽculum sǽculi.

20:6 Magna est glória eius in salutári tuo: * glóriam et magnum decórem impónes super eum.

20:7 Quóniam dabis eum in benedictiónem in sǽculum sǽculi: * lætificábis eum in gáudio cum vultu tuo.

20:8 Quóniam rex sperat in Dómino: * et in misericórdia Altíssimi non commovébitur.

20:9 Inveniátur manus tua ómnibus inimícis tuis: * déxtera tua invéniat omnes, qui te odérunt.

20:10 Pones eos ut clíbanum ignis in témpore vultus tui: * Dóminus in ira sua conturbábit eos, et devorábit eos ignis.

20:11 Fructum eórum de terra perdes: * et semen eórum a fíliis hóminum.

20:12 Quóniam declinavérunt in te mala: * cogitavérunt consília, quæ non potuérunt stabilíre.

20:13 Quóniam pones eos dorsum: * in relíquiis tuis præparábis vultum eórum.

20:14 Exaltáre, Dómine, in virtúte tua: * cantábimus et psallémus virtútes tuas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, in virtúte tua lætábitur rex.

Ant. Exaltábo te, * Dómine, quóniam suscepísti me. ‡

Psalmus 29 [9]

29:2 Exaltábo te, Dómine, quóniam suscepísti me: * ‡ nec delectásti inimícos meos super me.

29:3 Dómine, Deus meus, clamávi ad te, * et sanásti me.

29:4 Dómine, eduxísti ab inférno ánimam meam: * salvásti me a descendéntibus in lacum.

29:5 Psállite Dómino, sancti eius: * et confitémini memóriæ sanctitátis eius.

29:6 Quóniam ira in indignatióne eius: * et vita in voluntáte eius.

29:6 Ad vésperum demorábitur fletus: * et ad matutínum lætítia.

29:7 Ego autem dixi in abundántia mea: * Non movébor in ætérnum.

29:8 Dómine, in voluntáte tua, * præstitísti decóri meo virtútem.

29:8 Avertísti fáciem tuam a me, * et factus sum conturbátus.

29:9 Ad te, Dómine, clamábo: * et ad Deum meum deprecábor.

29:10 Quæ utílitas in sánguine meo, * dum descéndo in corruptiónem?

29:10 Numquid confitébitur tibi pulvis, * aut annuntiábit veritátem tuam?

29:11 Audívit Dóminus, et misértus est mei: * Dóminus factus est adiútor meus.

29:12 Convertísti planctum meum in gáudium mihi: * conscidísti saccum meum, et circumdedísti me lætítia:

29:13 Ut cantet tibi glória mea, et non compúngar: * Dómine, Deus meus, in ætérnum confitébor tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltábo te, Dómine, quóniam suscepísti me.

℣. Psállite Dómino sancti eius.

℟. Et confitémini memóriæ sanctitátis eius.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Iesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Iube, Dómine, benedícere.

Benedictio. Ille nos benedícat, qui sine fine vivit et regnat.

℟. Amen.

Lectio 1

De libro Génesis

Gen 7:1-4

1 Dixítque Dóminus ad eum: Ingrédere tu et omnis domus tua in arcam: te enim vidi iustum coram me in generatióne hac.

2 Ex ómnibus animántibus mundis tolle septéna et septéna, másculum et féminam: de animántibus vero immúndis duo et duo, másculum et féminam.

3 Sed et de volatílibus cæli septéna et septéna, másculum et féminam: ut salvétur semen super fáciem univérsæ terræ.

4 Adhuc enim, et post dies septem ego pluam super terram quadragínta diébus et quadragínta nóctibus: et delébo omnem substántiam, quam feci, de superfície terræ.

℣. Tu autem, Dómine, miserére nobis.

℟. Deo grátias.

℟. In artículo diéi illíus ingréssus est Noë in arcam et fílii eius,

* Uxor illíus et uxóres filiórum eius.

℣. Deléta sunt univérsa de terra, remánsit autem solus Noë, et qui cum eo erant in arca.

℟. Uxor illíus et uxóres filiórum eius.

℣. Iube, Dómine, benedícere.

Benedictio. Cuius festum cólimus, ipse intercédat pro nobis ad Dóminum.

℟. Amen.

Lectio 2

Gen 7:5; 7:10-12

5 Fecit ergo Noë ómnia quæ mandáverat ei Dóminus.

10 Cumque transíssent septem dies, aquæ dilúvii inundavérunt super terram.

11 Anno sexcentésimo vitæ Noë, mense secúndo, séptimo décimo die mensis, rupti sunt omnes fontes abýssi magnæ, et cataráctæ cæli apértæ sunt:

12 Et facta est plúvia super terram quadragínta diébus et quadragínta nóctibus.

Gen 7:13-14; 7:17

13 In artículo diéi illíus ingréssus est Noë, et Sem, et Cham, et Iapheth fílii eius; uxor illíus, et tres uxóres filiórum eius cum eis in arcam:

14 Ipsi et omne ánimal secúndum genus suum, universáque iuménta in génere suo, et omne quod movétur super terram in génere suo, cunctúmque volátile secúndum genus suum.

17 Factúmque est dilúvium quadragínta diébus super terram: et multiplicátæ sunt aquæ, et elevavérunt arcam in sublíme a terra.

℣. Tu autem, Dómine, miserére nobis.

℟. Deo grátias.

℟. Quadragínta dies et noctes apérti sunt cæli, et ex omni carne habénte spíritum vitæ ingréssa sunt in arcam:

* Et clausit a foris óstium Dóminus.

℣. In artículo diéi illíus ingréssus est Noë in arcam et fílii eius, et uxor illíus et uxóres filiórum eius.

℟. Et clausit a foris óstium Dóminus.

℣. Glória Patri, et Fílio, * et Spirítui Sancto.

℟. Et clausit a foris óstium Dóminus.

℣. Iube, Dómine, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 3

Cyríllus Alexandrínus, Theóphili epíscopi Alexandríni nepos, étiam adoléscens præcelléntis ingénii specímina dedit. Theóphilo vita functo, ad illíus sedem evéctus, et factus forma gregis ex ánimo, óptimi pastóris glóriam adéptus est. Singuláre eius pro cathólicæ fídei incolumitáte stúdium enítuit contra Nestórium Constantinopolitánum epíscopum, asseréntem Iesum Christum ex María Vírgine hóminem tantum et non Deum natum, eíque divinitátem pro méritis esse collátam; cuius emendatiónem cum frustra tentásset, eum sancto Cælestíno Papæ denuntiávit. Huius Pontíficis delegáta auctoritáte, nonnúllis sessiónibus prǽfuit Concílii Ephesíni, in quo hǽresis Nestoriána pénitus proscrípta est, damnátus Nestórius et a sua Sede deiéctus, ac dogma cathólicum de una in Christo eáque divína persóna, et divína gloriósæ Vírginis Maríæ maternitáte assértum. De sola fide sollícitus, et proptérea plura perpéssus, máximis pro Ecclésia Dei perfúnctus labóribus, plurimísque scriptis éditis, sancto fine quiévit, anno quadringentésimo quadragésimo quarto, episcopátus trigésimo secúndo.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * maiestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ maiestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Iudex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Cyríllum Confessórem tuum atque Pontíficem divínæ maternitátis beatíssimæ Vírginis Maríæ assertórem invíctum effecísti: concéde, ipso intercedénte; ut, qui vere eam Genetrícem Dei crédimus, matérna eíusdem protectióne salvémur.

Per eúndem Dóminum nostrum Iesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:1 Psalmi & antiphonæ ex Psalterio secundum diem}

Ant. Iubiláte * Deo in voce exsultatiónis.

Psalmus 46 [1]

46:2 Omnes gentes, pláudite mánibus: * iubiláte Deo in voce exsultatiónis.

46:3 Quóniam Dóminus excélsus, terríbilis: * Rex magnus super omnem terram.

46:4 Subiécit pópulos nobis: * et gentes sub pédibus nostris.

46:5 Elégit nobis hereditátem suam: * spéciem Iacob, quam diléxit.

46:6 Ascéndit Deus in iúbilo: * et Dóminus in voce tubæ.

46:7 Psállite Deo nostro, psállite: * psállite Regi nostro, psállite.

46:8 Quóniam Rex omnis terræ Deus: * psállite sapiénter.

46:9 Regnábit Deus super gentes: * Deus sedet super sedem sanctam suam.

46:10 Príncipes populórum congregáti sunt cum Deo Ábraham: * quóniam dii fortes terræ veheménter eleváti sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Iubiláte Deo in voce exsultatiónis.

Ant. Inténde * voci oratiónis meæ, Rex meus et Deus meus.

Psalmus 5 [2]

5:2 Verba mea áuribus pércipe, Dómine, * intéllege clamórem meum.

5:3 Inténde voci oratiónis meæ, * Rex meus et Deus meus.

5:4 Quóniam ad te orábo: * Dómine, mane exáudies vocem meam.

5:5 Mane astábo tibi et vidébo: * quóniam non Deus volens iniquitátem tu es.

5:6 Neque habitábit iuxta te malígnus: * neque permanébunt iniústi ante óculos tuos.

5:7 Odísti omnes, qui operántur iniquitátem: * perdes omnes, qui loquúntur mendácium.

5:7 Virum sánguinum et dolósum abominábitur Dóminus: * ego autem in multitúdine misericórdiæ tuæ.

5:8 Introíbo in domum tuam: * adorábo ad templum sanctum tuum in timóre tuo.

5:9 Dómine, deduc me in iustítia tua: * propter inimícos meos dírige in conspéctu tuo viam meam.

5:10 Quóniam non est in ore eórum véritas: * cor eórum vanum est.

5:11 Sepúlcrum patens est guttur eórum, † linguis suis dolóse agébant, * iúdica illos, Deus.

5:11 Décidant a cogitatiónibus suis, † secúndum multitúdinem impietátum eórum expélle eos, * quóniam irritavérunt te, Dómine.

5:12 Et læténtur omnes, qui sperant in te, * in ætérnum exsultábunt: et habitábis in eis.

5:12 Et gloriabúntur in te omnes, qui díligunt nomen tuum, * quóniam tu benedíces iusto.

5:13 Dómine, ut scuto bonæ voluntátis tuæ * coronásti nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inténde voci oratiónis meæ, Rex meus et Deus meus.

Ant. Deus maiestátis * intónuit: afférte glóriam nómini eius.

Psalmus 28 [3]

28:1 Afférte Dómino, fílii Dei: * afférte Dómino fílios aríetum.

28:2 Afférte Dómino glóriam et honórem, afférte Dómino glóriam nómini eius: * adoráte Dóminum in átrio sancto eius.

28:3 Vox Dómini super aquas, Deus maiestátis intónuit: * Dóminus super aquas multas.

28:4 Vox Dómini in virtúte: * vox Dómini in magnificéntia.

28:5 Vox Dómini confringéntis cedros: * et confrínget Dóminus cedros Líbani:

28:6 Et commínuet eas tamquam vítulum Líbani: * et diléctus quemádmodum fílius unicórnium.

28:7 Vox Dómini intercidéntis flammam ignis: * vox Dómini concutiéntis desértum: et commovébit Dóminus desértum Cades.

28:9 Vox Dómini præparántis cervos, et revelábit condénsa: * et in templo eius omnes dicent glóriam.

28:10 Dóminus dilúvium inhabitáre facit: * et sedébit Dóminus Rex in ætérnum.

28:11 Dóminus virtútem pópulo suo dabit: * Dóminus benedícet pópulo suo in pace.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus maiestátis intónuit: afférte glóriam nómini eius.

Ant. Laudámus nomen tuum * ínclitum, Deus noster.

Canticum David [4]

1 Par. 29:10-13

29:10 Benedíctus es, Dómine, Deus Israël patris nostri, * ab ætérno in ætérnum.

29:11 Tua est, Dómine, magnificéntia, et poténtia, * et glória, atque victória:

29:11 Et tibi laus: * cuncta enim quæ in cælo sunt, et in terra, tua sunt:

29:11 Tuum, Dómine, regnum, * et tu es super omnes príncipes.

29:12 Tuæ divítiæ, et tua est glória: * tu domináris ómnium,

29:12 In manu tua virtus et poténtia: * in manu tua magnitúdo, et impérium ómnium.

29:13 Nunc ígitur, Deus noster, confitémur tibi, * et laudámus nomen tuum ínclitum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudámus nomen tuum ínclitum, Deus noster.

Ant. Laudáte * Dóminum omnes gentes. ‡

Psalmus 116 [5]

116:1 Laudáte Dóminum, omnes gentes: * ‡ laudáte eum, omnes pópuli:

116:2 Quóniam confirmáta est super nos misericórdia eius: * et véritas Dómini manet in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte Dóminum omnes gentes.

Capitulum Hymnus Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est iustus: et in témpore iracúndiæ factus est reconciliátio.

℟. Deo grátias.

Hymnus

Iesu Redémptor ómnium,

Perpes coróna Prǽsulum,

In hac die cleméntius

Indúlgeas precántibus.

Tui sacri qua nóminis

Conféssor almus cláruit:

Huius celébrat ánnua

Devóta plebs solémnia.

Qui rite mundi gáudia

Huius cadúca réspuens,

Æternitátis prǽmio

Potítur inter Ángelos.

Huius benígnus ánnue

Nobis sequi vestígia:

Huius precátu, sérvulis

Dimítte noxam críminis.

Sit Christe, Rex piíssime,

Tibi, Patríque glória,

Cum Spíritu Paráclito,

Nunc, et per omne sǽculum.

Amen.

℣. Iustum dedúxit Dóminus per vias rectas.

℟. Et osténdit illi regnum Dei.

Canticum: Benedictus {Antiphona ex Proprio Sanctorum}

Ant. Euge, serve bone * et fidélis, quia in pauca fuísti fidélis, supra multa te constítuam, dicit Dóminus.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Euge, serve bone et fidélis, quia in pauca fuísti fidélis, supra multa te constítuam, dicit Dóminus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Cyríllum Confessórem tuum atque Pontíficem divínæ maternitátis beatíssimæ Vírginis Maríæ assertórem invíctum effecísti: concéde, ipso intercedénte; ut, qui vere eam Genetrícem Dei crédimus, matérna eíusdem protectióne salvémur.

Per eúndem Dóminum nostrum Iesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Apolloniæ Virginis et Martyris

Ant. Símile est regnum cælórum hómini negotiatóri quærénti bonas margarítas: invénta una pretiósa, dedit ómnia sua, et comparávit eam.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Orémus.

Deus, qui inter cétera poténtiæ tuæ mirácula étiam in sexu frágili victóriam martýrii contulísti: concéde propítius; ut, qui beátæ Apollóniæ Vírginis et Mártyris tuæ natalícia cólimus, per eius ad te exémpla gradiámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Ínnocens mánibus * et mundo corde ascéndet in montem Dómini.

Psalmus 23 [1]

23:1 Dómini est terra, et plenitúdo eius: * orbis terrárum, et univérsi qui hábitant in eo.

23:2 Quia ipse super mária fundávit eum: * et super flúmina præparávit eum.

23:3 Quis ascéndet in montem Dómini? * aut quis stabit in loco sancto eius?

23:4 Ínnocens mánibus et mundo corde, * qui non accépit in vano ánimam suam, nec iurávit in dolo próximo suo.

23:5 Hic accípiet benedictiónem a Dómino: * et misericórdiam a Deo, salutári suo.

23:6 Hæc est generátio quæréntium eum, * quæréntium fáciem Dei Iacob.

23:7 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:8 Quis est iste Rex glóriæ? * Dóminus fortis et potens: Dóminus potens in prǽlio.

23:9 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:10 Quis est iste Rex glóriæ? * Dóminus virtútum ipse est Rex glóriæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(2-7b) [2]

18:2 Cæli enárrant glóriam Dei: * et ópera mánuum eius annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio eius:

18:7 Et occúrsus eius usque ad summum eius: * nec est qui se abscóndat a calóre eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(8-15b) [3]

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Iustítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * iudícia Dómini vera, iustificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adiútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ínnocens mánibus et mundo corde ascéndet in montem Dómini.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quarto Idus Februárii Luna vicésima secúnda Anno Dómini 2026

Apud montem Cassínum sanctæ Scholásticæ Vírginis, soróris sancti Benedícti Abbátis, qui eius ánimam, instar colúmbæ, migrántem e córpore in cælum ascéndere vidit.

Romæ sanctórum Mártyrum Zótici, Irenǽi, Hyacínthi et Amántii.

Ibídem, via Lavicána, sanctórum decem mílitum Mártyrum.

Item Romæ, via Appia, sanctæ Sotéris, Vírginis et Mártyris; quæ (ut scribit sanctus Ambrósius), nóbili génere nata, paréntum Consulátus et Præfectúras ob Christum contémpsit. Hæc, iussa idólis immoláre, et non acquiéscens, gráviter et diutíssime álapis cæsa est; et, cum cétera quoque pœnárum génera vicísset, demum, percússa gládio, læta migrávit ad Sponsum.

In Campánia sancti Silváni, Epíscopi et Confessóris.

In Stábulo Rhodis, in território Senénsi, sancti Guiliélmi Eremítæ.

In pago Rotomagénsi sanctæ Austrebértæ Vírginis, miráculis célebris.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Illuminátio mea * et salus mea Dóminus.

Psalmus 26(1-6) [1]

26:1 Dóminus illuminátio mea, et salus mea, * quem timébo?

26:1 Dóminus protéctor vitæ meæ, * a quo trepidábo?

26:2 Dum apprópiant super me nocéntes, * ut edant carnes meas:

26:2 Qui tríbulant me inimíci mei, * ipsi infirmáti sunt, et cecidérunt.

26:3 Si consístant advérsum me castra, * non timébit cor meum.

26:3 Si exsúrgat advérsum me prǽlium, * in hoc ego sperábo.

26:4 Unam pétii a Dómino, hanc requíram, * ut inhábitem in domo Dómini ómnibus diébus vitæ meæ:

26:4 Ut vídeam voluptátem Dómini, * et vísitem templum eius.

26:5 Quóniam abscóndit me in tabernáculo suo: * in die malórum protéxit me in abscóndito tabernáculi sui.

26:6 In petra exaltávit me: * et nunc exaltávit caput meum super inimícos meos.

26:6 Circuívi, et immolávi in tabernáculo eius hóstiam vociferatiónis: * cantábo, et psalmum dicam Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 26(7-14) [2]

26:7 Exáudi, Dómine, vocem meam, qua clamávi ad te: * miserére mei, et exáudi me.

26:8 Tibi dixit cor meum, exquisívit te fácies mea: * fáciem tuam, Dómine, requíram.

26:9 Ne avértas fáciem tuam a me: * ne declínes in ira a servo tuo.

26:9 Adiútor meus esto: * ne derelínquas me, neque despícias me, Deus, salutáris meus.

26:10 Quóniam pater meus, et mater mea dereliquérunt me: * Dóminus autem assúmpsit me.

26:11 Legem pone mihi, Dómine, in via tua: * et dírige me in sémitam rectam propter inimícos meos.

26:12 Ne tradíderis me in ánimas tribulántium me: * quóniam insurrexérunt in me testes iníqui, et mentíta est iníquitas sibi.

26:13 Credo vidére bona Dómini * in terra vivéntium.

26:14 Exspécta Dóminum, viríliter age: * et confortétur cor tuum, et sústine Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 27 [3]

27:1 Ad te, Dómine, clamábo, Deus meus, ne síleas a me: * nequándo táceas a me, et assimilábor descendéntibus in lacum.

27:2 Exáudi, Dómine, vocem deprecatiónis meæ dum oro ad te: * dum extóllo manus meas ad templum sanctum tuum.

27:3 Ne simul trahas me cum peccatóribus: * et cum operántibus iniquitátem ne perdas me.

27:3 Qui loquúntur pacem cum próximo suo, * mala autem in córdibus eórum.

27:4 Da illis secúndum ópera eórum, * et secúndum nequítiam adinventiónum ipsórum.

27:4 Secúndum ópera mánuum eórum tríbue illis: * redde retributiónem eórum ipsis.

27:5 Quóniam non intellexérunt ópera Dómini, et in ópera mánuum eius * déstrues illos, et non ædificábis eos.

27:6 Benedíctus Dóminus: * quóniam exaudívit vocem deprecatiónis meæ.

27:7 Dóminus adiútor meus, et protéctor meus: * in ipso sperávit cor meum, et adiútus sum.

27:7 Et reflóruit caro mea: * et ex voluntáte mea confitébor ei.

27:8 Dóminus fortitúdo plebis suæ: * et protéctor salvatiónum Christi sui est.

27:9 Salvum fac pópulum tuum, Dómine, et bénedic hereditáti tuæ: * et rege eos, et extólle illos usque in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Illuminátio mea et salus mea Dóminus.

Capitulum Responsorium Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est iustus: et in témpore iracúndiæ factus est reconciliátio.

℟. Deo grátias.

℟.br. Amávit eum Dóminus, * Et ornávit eum.

℟. Amávit eum Dóminus, * Et ornávit eum.

℣. Stolam glóriæ índuit eum.

℟. Et ornávit eum.

℣. Glória Patri, et Fílio, * et Spirítui Sancto.

℟. Amávit eum Dóminus, * Et ornávit eum.

℣. Elégit eum Dóminus sacerdótem sibi.

℟. Ad sacrificándum ei hóstiam laudis.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Cyríllum Confessórem tuum atque Pontíficem divínæ maternitátis beatíssimæ Vírginis Maríæ assertórem invíctum effecísti: concéde, ipso intercedénte; ut, qui vere eam Genetrícem Dei crédimus, matérna eíusdem protectióne salvémur.

Per eúndem Dóminum nostrum Iesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. In tua iustítia * líbera me, Dómine.

Psalmus 30(2-9) [1]

30:2 In te, Dómine, sperávi, non confúndar in ætérnum: * in iustítia tua líbera me.

30:3 Inclína ad me aurem tuam, * accélera ut éruas me.

30:3 Esto mihi in Deum protectórem, et in domum refúgii: * ut salvum me fácias.

30:4 Quóniam fortitúdo mea, et refúgium meum es tu: * et propter nomen tuum dedúces me, et enútries me.

30:5 Edúces me de láqueo hoc, quem abscondérunt mihi: * quóniam tu es protéctor meus.

30:6 In manus tuas comméndo spíritum meum: * redemísti me, Dómine, Deus veritátis.

30:7 Odísti observántes vanitátes, * supervácue.

30:7 Ego autem in Dómino sperávi: * exsultábo, et lætábor in misericórdia tua.

30:8 Quóniam respexísti humilitátem meam, * salvásti de necessitátibus ánimam meam.

30:9 Nec conclusísti me in mánibus inimíci: * statuísti in loco spatióso pedes meos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(10-19) [2]

30:10 Miserére mei, Dómine, quóniam tríbulor: * conturbátus est in ira óculus meus, ánima mea, et venter meus:

30:11 Quóniam defécit in dolóre vita mea: * et anni mei in gemítibus.

30:11 Infirmáta est in paupertáte virtus mea: * et ossa mea conturbáta sunt.

30:12 Super omnes inimícos meos factus sum oppróbrium et vicínis meis valde: * et timor notis meis.

30:12 Qui vidébant me, foras fugérunt a me: * oblivióni datus sum, tamquam mórtuus a corde.

30:13 Factus sum tamquam vas pérditum: * quóniam audívi vituperatiónem multórum commorántium in circúitu.

30:14 In eo dum convenírent simul advérsum me, * accípere ánimam meam consiliáti sunt.

30:15 Ego autem in te sperávi, Dómine: * dixi: Deus meus es tu: in mánibus tuis sortes meæ.

30:16 Éripe me de manu inimicórum meórum, * et a persequéntibus me.

30:17 Illústra fáciem tuam super servum tuum, salvum me fac in misericórdia tua: * Dómine, non confúndar, quóniam invocávi te.

30:18 Erubéscant ímpii, et deducántur in inférnum: * muta fiant lábia dolósa.

30:19 Quæ loquúntur advérsus iustum iniquitátem: * in supérbia, et in abusióne.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(20-25) [3]

30:20 Quam magna multitúdo dulcédinis tuæ, Dómine, * quam abscondísti timéntibus te.

30:20 Perfecísti eis, qui sperant in te, * in conspéctu filiórum hóminum.

30:21 Abscóndes eos in abscóndito faciéi tuæ * a conturbatióne hóminum.

30:21 Próteges eos in tabernáculo tuo * a contradictióne linguárum.

30:22 Benedíctus Dóminus: * quóniam mirificávit misericórdiam suam mihi in civitáte muníta.

30:23 Ego autem dixi in excéssu mentis meæ: * Proiéctus sum a fácie oculórum tuórum.

30:23 Ídeo exaudísti vocem oratiónis meæ, * dum clamárem ad te.

30:24 Dilígite Dóminum omnes sancti eius: * quóniam veritátem requíret Dóminus, et retríbuet abundánter faciéntibus supérbiam.

30:25 Viríliter ágite, et confortétur cor vestrum, * omnes, qui sperátis in Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In tua iustítia líbera me, Dómine.

Capitulum Responsorium Versus {ex Commune aut Festo}

Sir 44:20; 44:22

Non est invéntus símilis illi, qui conserváret legem Excélsi: ídeo iureiurándo fecit illum Dóminus créscere in plebem suam.

℟. Deo grátias.

℟.br. Elégit eum Dóminus * Sacerdótem sibi.

℟. Elégit eum Dóminus * Sacerdótem sibi.

℣. Ad sacrificándum ei hóstiam laudis.

℟. Sacerdótem sibi.

℣. Glória Patri, et Fílio, * et Spirítui Sancto.

℟. Elégit eum Dóminus * Sacerdótem sibi.

℣. Tu es sacérdos in ætérnum.

℟. Secúndum órdinem Melchísedech.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Cyríllum Confessórem tuum atque Pontíficem divínæ maternitátis beatíssimæ Vírginis Maríæ assertórem invíctum effecísti: concéde, ipso intercedénte; ut, qui vere eam Genetrícem Dei crédimus, matérna eíusdem protectióne salvémur.

Per eúndem Dóminum nostrum Iesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Exsultáte, iusti, * et gloriámini, omnes recti corde.

Psalmus 31 [1]

31:1 Beáti quorum remíssæ sunt iniquitátes: * et quorum tecta sunt peccáta.

31:2 Beátus vir, cui non imputávit Dóminus peccátum, * nec est in spíritu eius dolus.

31:3 Quóniam tácui, inveteravérunt ossa mea, * dum clamárem tota die.

31:4 Quóniam die ac nocte graváta est super me manus tua: * convérsus sum in ærúmna mea, dum confígitur spina.

31:5 Delíctum meum cógnitum tibi feci: * et iniustítiam meam non abscóndi.

31:5 Dixi: Confitébor advérsum me iniustítiam meam Dómino: * et tu remisísti impietátem peccáti mei.

31:6 Pro hac orábit ad te omnis sanctus, * in témpore opportúno.

31:6 Verúmtamen in dilúvio aquárum multárum, * ad eum non approximábunt.

31:7 Tu es refúgium meum a tribulatióne, quæ circúmdedit me: * exsultátio mea, érue me a circumdántibus me.

31:8 Intelléctum tibi dabo, et ínstruam te in via hac, qua gradiéris: * firmábo super te óculos meos.

31:9 Nolíte fíeri sicut equus et mulus, * quibus non est intelléctus.

31:9 In camo et freno maxíllas eórum constrínge, * qui non appróximant ad te.

31:10 Multa flagélla peccatóris, * sperántem autem in Dómino misericórdia circúmdabit.

31:11 Lætámini in Dómino et exsultáte, iusti, * et gloriámini, omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(1-11) [2]

32:1 Exsultáte, iusti, in Dómino: * rectos decet collaudátio.

32:2 Confitémini Dómino in cíthara: * in psaltério decem chordárum psállite illi.

32:3 Cantáte ei cánticum novum: * bene psállite ei in vociferatióne.

32:4 Quia rectum est verbum Dómini, * et ómnia ópera eius in fide.

32:5 Díligit misericórdiam et iudícium: * misericórdia Dómini plena est terra.

32:6 Verbo Dómini cæli firmáti sunt: * et spíritu oris eius omnis virtus eórum.

32:7 Cóngregans sicut in utre aquas maris: * ponens in thesáuris abýssos.

32:8 Tímeat Dóminum omnis terra: * ab eo autem commoveántur omnes inhabitántes orbem.

32:9 Quóniam ipse dixit, et facta sunt: * ipse mandávit, et creáta sunt.

32:10 Dóminus díssipat consília géntium: * réprobat autem cogitatiónes populórum, et réprobat consília príncipum.

32:11 Consílium autem Dómini in ætérnum manet: * cogitatiónes cordis eius in generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(12-22) [3]

32:12 Beáta gens, cuius est Dóminus, Deus eius: * pópulus, quem elégit in hereditátem sibi.

32:13 De cælo respéxit Dóminus: * vidit omnes fílios hóminum.

32:14 De præparáto habitáculo suo * respéxit super omnes, qui hábitant terram.

32:15 Qui finxit sigillátim corda eórum: * qui intéllegit ómnia ópera eórum.

32:16 Non salvátur rex per multam virtútem: * et gigas non salvábitur in multitúdine virtútis suæ.

32:17 Fallax equus ad salútem: * in abundántia autem virtútis suæ non salvábitur.

32:18 Ecce, óculi Dómini super metuéntes eum: * et in eis, qui sperant super misericórdia eius:

32:19 Ut éruat a morte ánimas eórum: * et alat eos in fame.

32:20 Ánima nostra sústinet Dóminum: * quóniam adiútor et protéctor noster est.

32:21 Quia in eo lætábitur cor nostrum: * et in nómine sancto eius sperávimus.

32:22 Fiat misericórdia tua, Dómine, super nos: * quemádmodum sperávimus in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsultáte, iusti, et gloriámini, omnes recti corde.

Capitulum Responsorium Versus {ex Commune aut Festo}

Sir 45:19-20

Fungi sacerdótio, et habére laudem in nómine ipsíus, et offérre illi incénsum dignum in odórem suavitátis.

℟. Deo grátias.

℟.br. Tu es sacérdos * In ætérnum.

℟. Tu es sacérdos * In ætérnum.

℣. Secúndum órdinem Melchísedech.

℟. In ætérnum.

℣. Glória Patri, et Fílio, * et Spirítui Sancto.

℟. Tu es sacérdos * In ætérnum.

℣. Iustum dedúxit Dóminus per vias rectas.

℟. Et osténdit illi regnum Dei.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Cyríllum Confessórem tuum atque Pontíficem divínæ maternitátis beatíssimæ Vírginis Maríæ assertórem invíctum effecísti: concéde, ipso intercedénte; ut, qui vere eam Genetrícem Dei crédimus, matérna eíusdem protectióne salvémur.

Per eúndem Dóminum nostrum Iesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Psalterio secundum diem}

Ant. Inclinávit Dóminus * aurem suam mihi.

Psalmus 114 [1]

114:1 Diléxi, quóniam exáudiet Dóminus * vocem oratiónis meæ.

114:2 Quia inclinávit aurem suam mihi: * et in diébus meis invocábo.

114:3 Circumdedérunt me dolóres mortis: * et perícula inférni invenérunt me.

114:3 Tribulatiónem et dolórem invéni: * et nomen Dómini invocávi.

114:4 O Dómine, líbera ánimam meam: † miséricors Dóminus, et iustus, * et Deus noster miserétur.

114:6 Custódiens párvulos Dóminus: * humiliátus sum, et liberávit me.

114:7 Convértere, ánima mea, in réquiem tuam: * quia Dóminus benefécit tibi.

114:8 Quia erípuit ánimam meam de morte: † óculos meos a lácrimis, * pedes meos a lapsu.

114:9 Placébo Dómino * in regióne vivórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclinávit Dóminus aurem suam mihi.

Ant. Vota mea * Dómino reddam coram omni pópulo eius.

Psalmus 115 [2]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo eius: * pretiósa in conspéctu Dómini mors sanctórum eius:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli eius: * in átriis domus Dómini, in médio tui, Ierúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vota mea Dómino reddam coram omni pópulo eius.

Ant. Clamávi * et Dóminus exaudívit me.

Psalmus 119 [3]

119:1 Ad Dóminum cum tribulárer clamávi: * et exaudívit me.

119:2 Dómine, líbera ánimam meam a lábiis iníquis, * et a lingua dolósa.

119:3 Quid detur tibi, aut quid apponátur tibi * ad linguam dolósam?

119:4 Sagíttæ poténtis acútæ, * cum carbónibus desolatóriis.

119:5 Heu mihi, quia incolátus meus prolongátus est: † habitávi cum habitántibus Cedar: * multum íncola fuit ánima mea.

119:7 Cum his, qui odérunt pacem, eram pacíficus: * cum loquébar illis, impugnábant me gratis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamávi et Dóminus exaudívit me.

Ant. Auxílium meum * a Dómino, qui fecit cælum et terram.

Psalmus 120 [4]

120:1 Levávi óculos meos in montes, * unde véniet auxílium mihi.

120:2 Auxílium meum a Dómino, * qui fecit cælum et terram.

120:3 Non det in commotiónem pedem tuum: * neque dormítet qui custódit te.

120:4 Ecce, non dormitábit neque dórmiet, * qui custódit Israël.

120:5 Dóminus custódit te, Dóminus protéctio tua, * super manum déxteram tuam.

120:6 Per diem sol non uret te: * neque luna per noctem.

120:7 Dóminus custódit te ab omni malo: * custódiat ánimam tuam Dóminus.

120:8 Dóminus custódiat intróitum tuum, et éxitum tuum: * ex hoc nunc, et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxílium meum a Dómino, qui fecit cælum et terram.

Ant. Lætátus sum * in his, quæ dicta sunt mihi. ‡

Psalmus 121 [5]

121:1 Lætátus sum in his, quæ dicta sunt mihi: * ‡ In domum Dómini íbimus.

121:2 Stantes erant pedes nostri, * in átriis tuis, Ierúsalem.

121:3 Ierúsalem, quæ ædificátur ut cívitas: * cuius participátio eius in idípsum.

121:4 Illuc enim ascendérunt tribus, tribus Dómini: * testimónium Israël ad confiténdum nómini Dómini.

121:5 Quia illic sedérunt sedes in iudício, * sedes super domum David.

121:6 Rogáte quæ ad pacem sunt Ierúsalem: * et abundántia diligéntibus te:

121:7 Fiat pax in virtúte tua: * et abundántia in túrribus tuis.

121:8 Propter fratres meos, et próximos meos, * loquébar pacem de te:

121:9 Propter domum Dómini, Dei nostri, * quæsívi bona tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lætátus sum in his, quæ dicta sunt mihi.

Capitulum Hymnus Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est iustus: et in témpore iracúndiæ factus est reconciliátio.

℟. Deo grátias.

Hymnus

Iste Conféssor Dómini, coléntes

Quem pie laudant pópuli per orbem,

Hac die lætus méruit suprémos

Laudis honóres.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cuius ob præstans méritum, frequénter,

Ægra quæ passim iacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis eius précibus iuvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

℣. Iustum dedúxit Dóminus per vias rectas.

℟. Et osténdit illi regnum Dei.

Canticum: Magnificat {Antiphona ex Proprio Sanctorum}

Ant. O Doctor óptime, * Ecclésiæ sanctæ lumen, beáte Cyrílle, divínæ legis amátor, deprecáre pro nobis Fílium Dei.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. O Doctor óptime, Ecclésiæ sanctæ lumen, beáte Cyrílle, divínæ legis amátor, deprecáre pro nobis Fílium Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Cyríllum Confessórem tuum atque Pontíficem divínæ maternitátis beatíssimæ Vírginis Maríæ assertórem invíctum effecísti: concéde, ipso intercedénte; ut, qui vere eam Genetrícem Dei crédimus, matérna eíusdem protectióne salvémur.

Per eúndem Dóminum nostrum Iesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Salvum me fac, * Dómine, propter misericórdiam tuam.

Psalmus 6 [1]

6:2 Dómine, ne in furóre tuo árguas me, * neque in ira tua corrípias me.

6:3 Miserére mei, Dómine, quóniam infírmus sum: * sana me, Dómine, quóniam conturbáta sunt ossa mea.

6:4 Et ánima mea turbáta est valde: * sed tu, Dómine, úsquequo?

6:5 Convértere, Dómine, et éripe ánimam meam: * salvum me fac propter misericórdiam tuam.

6:6 Quóniam non est in morte qui memor sit tui: * in inférno autem quis confitébitur tibi?

6:7 Laborávi in gémitu meo, † lavábo per síngulas noctes lectum meum: * lácrimis meis stratum meum rigábo.

6:8 Turbátus est a furóre óculus meus: * inveterávi inter omnes inimícos meos.

6:9 Discédite a me, omnes, qui operámini iniquitátem: * quóniam exaudívit Dóminus vocem fletus mei.

6:10 Exaudívit Dóminus deprecatiónem meam, * Dóminus oratiónem meam suscépit.

6:11 Erubéscant, et conturbéntur veheménter omnes inimíci mei: * convertántur et erubéscant valde velóciter.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 7(2-10) [2]

7:2 Dómine, Deus meus, in te sperávi: * salvum me fac ex ómnibus persequéntibus me, et líbera me.

7:3 Nequándo rápiat ut leo ánimam meam, * dum non est qui rédimat, neque qui salvum fáciat.

7:4 Dómine, Deus meus, si feci istud, * si est iníquitas in mánibus meis:

7:5 Si réddidi retribuéntibus mihi mala, * décidam mérito ab inimícis meis inánis.

7:6 Persequátur inimícus ánimam meam, † et comprehéndat, et concúlcet in terra vitam meam, * et glóriam meam in púlverem dedúcat.

7:7 Exsúrge, Dómine, in ira tua: * et exaltáre in fínibus inimicórum meórum.

7:7 Et exsúrge, Dómine, Deus meus, in præcépto quod mandásti: * et synagóga populórum circúmdabit te.

7:8 Et propter hanc in altum regrédere: * Dóminus iúdicat pópulos.

7:9 Iúdica me, Dómine, secúndum iustítiam meam, * et secúndum innocéntiam meam super me.

7:10 Consumétur nequítia peccatórum, et díriges iustum, * scrutans corda et renes, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 7(11-18) [3]

7:11 Iustum adiutórium meum a Dómino, * qui salvos facit rectos corde.

7:12 Deus iudex iustus, fortis, et pátiens: * numquid iráscitur per síngulos dies?

7:13 Nisi convérsi fuéritis, gládium suum vibrábit: * arcum suum teténdit, et parávit illum.

7:14 Et in eo parávit vasa mortis: * sagíttas suas ardéntibus effécit.

7:15 Ecce, partúriit iniustítiam: * concépit dolórem, et péperit iniquitátem.

7:16 Lacum apéruit, et effódit eum: * et íncidit in fóveam quam fecit.

7:17 Convertétur dolor eius in caput eius: * et in vérticem ipsíus iníquitas eius descéndet.

7:18 Confitébor Dómino secúndum iustítiam eius: * et psallam nómini Dómini altíssimi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvum me fac, Dómine, propter misericórdiam tuam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

S. Scholasticæ Virginis
III. classis
Tempora: Feria III infra Hebdomadam Sexagesimæ

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Commune aut Festo}

Ant. Regem Vírginum Dóminum, * Veníte, adorémus.

Ant. Regem Vírginum Dóminum, * Veníte, adorémus.

Veníte, exsultémus Dómino, iubilémus Deo, salutári nostro: præoccupémus fáciem eius in confessióne, et in psalmis iubilémus ei.

Ant. Regem Vírginum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Regem Vírginum Dóminum, * Veníte, adorémus.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Regem Vírginum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Vírginum Dóminum, * Veníte, adorémus.

Hymnus {ex Commune aut Festo}

Vírginis Proles, Opiféxque Matris,

Virgo quem gessit, peperítque Virgo:

Vírginis festum cánimus beátæ,

Accipe votum.

Huius orátu, Deus alme, nobis

Débitas pœnas scélerum remítte;

Ut tibi puro resonémus almum

Péctore carmen.

Sit decus Patri, genitǽque Proli,

Et tibi, compar utriúsque virtus,

Spíritus semper, Deus unus, omni

Témporis ævo.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Expúgna, Dómine, * impugnántes me.

Psalmus 34(1-10) [1]

34:1 Iúdica, Dómine, nocéntes me, * expúgna impugnántes me.

34:2 Apprehénde arma et scutum: * et exsúrge in adiutórium mihi.

34:3 Effúnde frámeam, et conclúde advérsus eos, qui persequúntur me: * dic ánimæ meæ: Salus tua ego sum.

34:4 Confundántur et revereántur, * quæréntes ánimam meam.

34:4 Avertántur retrórsum, et confundántur * cogitántes mihi mala.

34:5 Fiant tamquam pulvis ante fáciem venti: * et Ángelus Dómini coárctans eos.

34:6 Fiat via illórum ténebræ et lúbricum: * et Ángelus Dómini pérsequens eos.

34:7 Quóniam gratis abscondérunt mihi intéritum láquei sui: * supervácue exprobravérunt ánimam meam.

34:8 Véniat illi láqueus, quem ignórat: et cáptio, quam abscóndit, apprehéndat eum: * et in láqueum cadat in ipsum.

34:9 Ánima autem mea exsultábit in Dómino: * et delectábitur super salutári suo.

34:10 Ómnia ossa mea dicent: * Dómine, quis símilis tibi?

34:10 Erípiens ínopem de manu fortiórum eius: * egénum et páuperem a diripiéntibus eum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Expúgna, Dómine, impugnántes me.

Ant. Restítue ánimam meam * a malefáctis eórum, Dómine.

Psalmus 34(11-17) [2]

34:11 Surgéntes testes iníqui, * quæ ignorábam interrogábant me.

34:12 Retribuébant mihi mala pro bonis: * sterilitátem ánimæ meæ.

34:13 Ego autem cum mihi molésti essent, * induébar cilício.

34:13 Humiliábam in ieiúnio ánimam meam: * et orátio mea in sinu meo convertétur.

34:14 Quasi próximum, et quasi fratrem nostrum, sic complacébam: * quasi lugens et contristátus, sic humiliábar.

34:15 Et advérsum me lætáti sunt, et convenérunt: * congregáta sunt super me flagélla, et ignorávi.

34:16 Dissipáti sunt, nec compúncti, tentavérunt me, subsannavérunt me subsannatióne: * frenduérunt super me déntibus suis.

34:17 Dómine, quando respícies? * restítue ánimam meam a malignitáte eórum, a leónibus únicam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Restítue ánimam meam a malefáctis eórum, Dómine.

Ant. Exsúrge, Dómine, * et inténde iudício meo.

Psalmus 34(18-28) [3]

34:18 Confitébor tibi in ecclésia magna, * in pópulo gravi laudábo te.

34:19 Non supergáudeant mihi qui adversántur mihi iníque: * qui odérunt me gratis et ánnuunt óculis.

34:20 Quóniam mihi quidem pacífice loquebántur: * et in iracúndia terræ loquéntes, dolos cogitábant.

34:21 Et dilatavérunt super me os suum: * dixérunt: Euge, euge, vidérunt óculi nostri.

34:22 Vidísti, Dómine, ne síleas: * Dómine, ne discédas a me.

34:23 Exsúrge et inténde iudício meo: * Deus meus, et Dóminus meus in causam meam.

34:24 Iúdica me secúndum iustítiam tuam, Dómine, Deus meus, * et non supergáudeant mihi.

34:25 Non dicant in córdibus suis: Euge, euge, ánimæ nostræ: * nec dicant: Devorávimus eum.

34:26 Erubéscant et revereántur simul, * qui gratulántur malis meis.

34:26 Induántur confusióne et reveréntia * qui magna loquúntur super me.

34:27 Exsúltent et læténtur qui volunt iustítiam meam: * et dicant semper: Magnificétur Dóminus qui volunt pacem servi eius.

34:28 Et lingua mea meditábitur iustítiam tuam, * tota die laudem tuam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, et inténde iudício meo.

Ant. Noli æmulári * in eo qui prosperátur et facit iniquitátem.

Psalmus 36(1-15) [4]

36:1 Noli æmulári in malignántibus: * neque zeláveris faciéntes iniquitátem.

36:2 Quóniam tamquam fænum velóciter aréscent: * et quemádmodum ólera herbárum cito décident.

36:3 Spera in Dómino, et fac bonitátem: * et inhábita terram, et pascéris in divítiis eius.

36:4 Delectáre in Dómino: * et dabit tibi petitiónes cordis tui.

36:5 Revéla Dómino viam tuam, et spera in eo: * et ipse fáciet.

36:6 Et edúcet quasi lumen iustítiam tuam: et iudícium tuum tamquam merídiem: * súbditus esto Dómino, et ora eum.

36:7 Noli æmulári in eo, qui prosperátur in via sua: * in hómine faciénte iniustítias.

36:8 Désine ab ira, et derelínque furórem: * noli æmulári ut malignéris.

36:9 Quóniam qui malignántur, exterminabúntur: * sustinéntes autem Dóminum, ipsi hereditábunt terram.

36:10 Et adhuc pusíllum, et non erit peccátor: * et quæres locum eius et non invénies.

36:11 Mansuéti autem hereditábunt terram: * et delectabúntur in multitúdine pacis.

36:12 Observábit peccátor iustum: * et stridébit super eum déntibus suis.

36:13 Dóminus autem irridébit eum: * quóniam próspicit quod véniet dies eius.

36:14 Gládium evaginavérunt peccatóres: * intendérunt arcum suum,

36:14 Ut deíciant páuperem et ínopem: * ut trucídent rectos corde.

36:15 Gládius eórum intret in corda ipsórum: * et arcus eórum confringátur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Noli æmulári in eo qui prosperátur et facit iniquitátem.

Ant. Brácchia peccatórum * conteréntur, confírmat autem iustos Dóminus.

Psalmus 36(16-29) [5]

36:16 Mélius est módicum iusto, * super divítias peccatórum multas.

36:17 Quóniam brácchia peccatórum conteréntur: * confírmat autem iustos Dóminus.

36:18 Novit Dóminus dies immaculatórum: * et heréditas eórum in ætérnum erit.

36:19 Non confundéntur in témpore malo, et in diébus famis saturabúntur: * quia peccatóres períbunt.

36:20 Inimíci vero Dómini mox ut honorificáti fúerint et exaltáti: * deficiéntes, quemádmodum fumus defícient.

36:21 Mutuábitur peccátor, et non solvet: * iustus autem miserétur et tríbuet.

36:22 Quia benedicéntes ei hereditábunt terram: * maledicéntes autem ei disperíbunt.

36:23 Apud Dóminum gressus hóminis dirigéntur: * et viam eius volet.

36:24 Cum cecíderit non collidétur: * quia Dóminus suppónit manum suam.

36:25 Iúnior fui, étenim sénui: * et non vidi iustum derelíctum, nec semen eius quærens panem.

36:26 Tota die miserétur et cómmodat: * et semen illíus in benedictióne erit.

36:27 Declína a malo, et fac bonum: * et inhábita in sǽculum sǽculi.

36:28 Quia Dóminus amat iudícium, et non derelínquet sanctos suos: * in ætérnum conservabúntur.

36:28 Iniústi puniéntur: * et semen impiórum períbit.

36:29 Iusti autem hereditábunt terram: * et inhabitábunt in sǽculum sǽculi super eam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Brácchia peccatórum conteréntur, confírmat autem iustos Dóminus.

Ant. Custódi innocéntiam * et vide æquitátem.

Psalmus 36(30-40) [6]

36:30 Os iusti meditábitur sapiéntiam, * et lingua eius loquétur iudícium.

36:31 Lex Dei eius in corde ipsíus, * et non supplantabúntur gressus eius.

36:32 Consíderat peccátor iustum: * et quærit mortificáre eum.

36:33 Dóminus autem non derelínquet eum in mánibus eius: * nec damnábit eum, cum iudicábitur illi.

36:34 Exspécta Dóminum, et custódi viam eius: et exaltábit te ut hereditáte cápias terram: * cum períerint peccatóres vidébis.

36:35 Vidi ímpium superexaltátum, * et elevátum sicut cedros Líbani.

36:36 Et transívi, et ecce non erat: * et quæsívi eum, et non est invéntus locus eius.

36:37 Custódi innocéntiam, et vide æquitátem: * quóniam sunt relíquiæ hómini pacífico.

36:38 Iniústi autem disperíbunt simul: * relíquiæ impiórum interíbunt.

36:39 Salus autem iustórum a Dómino: * et protéctor eórum in témpore tribulatiónis.

36:40 Et adiuvábit eos Dóminus et liberábit eos: * et éruet eos a peccatóribus, et salvábit eos: quia speravérunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Custódi innocéntiam et vide æquitátem.

Ant. Ne in ira tua * corrípias me, Dómine.

Psalmus 37(2-11) [7]

37:2 Dómine, ne in furóre tuo árguas me, * neque in ira tua corrípias me.

37:3 Quóniam sagíttæ tuæ infíxæ sunt mihi: * et confirmásti super me manum tuam.

37:4 Non est sánitas in carne mea a fácie iræ tuæ: * non est pax óssibus meis a fácie peccatórum meórum.

37:5 Quóniam iniquitátes meæ supergréssæ sunt caput meum: * et sicut onus grave gravátæ sunt super me.

37:6 Putruérunt et corrúptæ sunt cicatríces meæ, * a fácie insipiéntiæ meæ.

37:7 Miser factus sum, et curvátus sum usque in finem: * tota die contristátus ingrediébar.

37:8 Quóniam lumbi mei impléti sunt illusiónibus: * et non est sánitas in carne mea.

37:9 Afflíctus sum, et humiliátus sum nimis: * rugiébam a gémitu cordis mei.

37:10 Dómine, ante te omne desidérium meum: * et gémitus meus a te non est abscónditus.

37:11 Cor meum conturbátum est, derelíquit me virtus mea: * et lumen oculórum meórum, et ipsum non est mecum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne in ira tua corrípias me, Dómine.

Ant. Inténde in adiutórium meum, * Dómine, virtus salútis meæ.

Psalmus 37(12-23) [8]

37:12 Amíci mei, et próximi mei * advérsum me appropinquavérunt, et stetérunt.

37:12 Et qui iuxta me erant, de longe stetérunt: * et vim faciébant qui quærébant ánimam meam.

37:13 Et qui inquirébant mala mihi, locúti sunt vanitátes: * et dolos tota die meditabántur.

37:14 Ego autem tamquam surdus non audiébam: * et sicut mutus non apériens os suum.

37:15 Et factus sum sicut homo non áudiens: * et non habens in ore suo redargutiónes.

37:16 Quóniam in te, Dómine, sperávi: * tu exáudies me, Dómine, Deus meus.

37:17 Quia dixi: Nequándo supergáudeant mihi inimíci mei: * et dum commovéntur pedes mei, super me magna locúti sunt.

37:18 Quóniam ego in flagélla parátus sum: * et dolor meus in conspéctu meo semper.

37:19 Quóniam iniquitátem meam annuntiábo: * et cogitábo pro peccáto meo.

37:20 Inimíci autem mei vivunt, et confirmáti sunt super me: * et multiplicáti sunt qui odérunt me iníque.

37:21 Qui retríbuunt mala pro bonis, detrahébant mihi: * quóniam sequébar bonitátem.

37:22 Ne derelínquas me, Dómine, Deus meus: * ne discésseris a me.

37:23 Inténde in adiutórium meum, * Dómine, Deus, salútis meæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inténde in adiutórium meum, Dómine, virtus salútis meæ.

Ant. Ámove, Dómine, * a me plagas tuas.

Psalmus 38 [9]

38:2 Dixi: Custódiam vias meas: * ut non delínquam in lingua mea.

38:2 Pósui ori meo custódiam, * cum consísteret peccátor advérsum me.

38:3 Obmútui, et humiliátus sum, et sílui a bonis: * et dolor meus renovátus est.

38:4 Concáluit cor meum intra me: * et in meditatióne mea exardéscet ignis.

38:5 Locútus sum in lingua mea: * Notum fac mihi, Dómine, finem meum.

38:5 Et númerum diérum meórum quis est: * ut sciam quid desit mihi.

38:6 Ecce mensurábiles posuísti dies meos: * et substántia mea tamquam níhilum ante te.

38:6 Verúmtamen univérsa vánitas, * omnis homo vivens.

38:7 Verúmtamen in imágine pertránsit homo: * sed et frustra conturbátur.

38:7 Thesaurízat: * et ignórat cui congregábit ea.

38:8 Et nunc quæ est exspectátio mea? Nonne Dóminus? * Et substántia mea apud te est.

38:9 Ab ómnibus iniquitátibus meis érue me: * oppróbrium insipiénti dedísti me.

38:10 Obmútui, et non apérui os meum, quóniam tu fecísti: * ámove a me plagas tuas.

38:12 A fortitúdine manus tuæ ego deféci in increpatiónibus: * propter iniquitátem corripuísti hóminem.

38:12 Et tabéscere fecísti sicut aráneam ánimam eius: * verúmtamen vane conturbátur omnis homo.

38:13 Exáudi oratiónem meam, Dómine, et deprecatiónem meam: * áuribus pércipe lácrimas meas.

38:13 Ne síleas: quóniam ádvena ego sum apud te, et peregrínus, * sicut omnes patres mei.

38:14 Remítte mihi, ut refrígerer priúsquam ábeam, * et ámplius non ero.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ámove, Dómine, a me plagas tuas.

℣. Deus, ne síleas a me, remítte mihi.

℟. Quóniam íncola ego sum apud te et peregrínus.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádiuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Iube, Dómine, benedícere.

Benedictio. Ille nos benedícat, qui sine fine vivit et regnat.

℟. Amen.

Lectio 1

De libro Génesis

Gen 8:1-4

1 Recordátus autem Deus Noë, cunctorúmque animántium, et ómnium iumentórum, quæ erant cum eo in arca, addúxit spíritum super terram, et imminútæ sunt aquæ.

2 Et clausi sunt fontes abýssi, et cataráctæ cæli: et prohíbitæ sunt plúviæ de cælo.

3 Reversǽque sunt aquæ de terra eúntes et redeúntes: et cœpérunt mínui post centum quinquagínta dies.

4 Requievítque arca mense séptimo, vigésimo séptimo die mensis, super montes Arméniæ.

℣. Tu autem, Dómine, miserére nobis.

℟. Deo grátias.

℟. Ædificávit Noë altáre Dómino, ófferens super illud holocáustum: odoratúsque est Dóminus odórem suavitátis, et benedíxit ei, dicens:

* Créscite, et multiplicámini, et repléte terram.

℣. Ecce ego státuam pactum meum vobíscum, et cum sémine vestro post vos.

℟. Créscite, et multiplicámini, et repléte terram.

℣. Iube, Dómine, benedícere.

Benedictio. Cuius festum cólimus, ipsa intercédat pro nobis ad Dóminum.

℟. Amen.

Lectio 2

Gen 8:5-9

5 At vero aquæ ibant et decrescébant usque ad décimum mensem: décimo enim mense, primo die mensis, apparuérunt cacúmina móntium.

6 Cumque transíssent quadragínta dies, apériens Noë fenéstram arcæ, quam fécerat, dimísit corvum,

7 Qui egrediebátur, et non revertebátur, donec siccaréntur aquæ super terram.

8 Emísit quoque colúmbam post eum, ut vidéret si iam cessássent aquæ super fáciem terræ.

9 Quæ cum non invenísset ubi requiésceret pes eius, revérsa est ad eum in arcam.

Gen 8:10-13

10 Expectátis autem ultra septem diébus áliis, rursum dimísit colúmbam ex arca.

11 At illa venit ad eum ad vésperam, portans ramum olívæ viréntibus fóliis in ore suo: intelléxit ergo Noë quod cessássent aquæ super terram.

12 Expectavítque nihilóminus septem álios dies: et emísit colúmbam, quæ non est revérsa ultra ad eum.

13 Igitur sexcentésimo primo anno, primo mense, prima die mensis, imminútæ sunt aquæ super terram.

℣. Tu autem, Dómine, miserére nobis.

℟. Deo grátias.

℟. Per memetípsum iurávi, dicit Dóminus, non adíciam ultra aquas dilúvii super terram: pacti mei recordábor,

* Ut non perdam aquis dilúvii omnem carnem.

℣. Arcum meum ponam in núbibus, et erit signum fœ́deris inter me et inter terram.

℟. Ut non perdam aquis dilúvii omnem carnem.

℣. Glória Patri, et Fílio, * et Spirítui Sancto.

℟. Ut non perdam aquis dilúvii omnem carnem.

℣. Iube, Dómine, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 3

Scholástica, venerábilis Patris Benedícti soror, ut scribit sanctus Gregórius Papa in libro secúndo Dialogórum, omnipoténti Dómino ab ipso infántiæ témpore dedicáta, ad eum semel per annum veníre consuéverat; ad quam vir Dei non longe extra iánuam in possessióne monastérii descendébat. Quadam vero die, cum ob repentínam plúviæ inundatiónem, quam a Deo Scholástica obtínuit, incumbéntibus iam noctis ténebris, venerábilis frater extra tectum exíre non posset, factum est, ut totam noctem pervígilem dúcerent atque per sacra spiritális vitæ collóquia sese vicária relatióne satiárent. Cumque die áltero éadem venerábilis fémina ad cellam própriam recessísset, vir Dei ad monastérium rédiit. Cum ecce post tríduum in cella consístens, elevátis in áëra óculis vidit eiúsdem soróris suæ ánimam de córpore egréssam in colúmbæ spécie cæli secréta penetráre. Tum Benedíctus fratres misit, ut eius corpus in sepúlcro, quod sibi ipsi paráverat, pónerent. Quo facto cóntigit, ut, quorum mens una semper in Deo fúerat, eórum quoque córpora nec sepultúra separáret.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * maiestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ maiestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Iudex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui ánimam beátæ Vírginis tuæ Scholásticæ ad ostendéndam innocéntiæ viam in colúmbæ spécie cælum penetráre fecísti: da nobis eius méritis et précibus ita innocénter vívere; ut ad ætérna mereámur gáudia perveníre.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:1 Psalmi & antiphonæ ex Psalterio secundum diem}

Ant. Cantáte * Dómino et benedícite nómini eius.

Psalmus 95 [1]

95:1 Cantáte Dómino cánticum novum: * cantáte Dómino, omnis terra.

95:2 Cantáte Dómino, et benedícite nómini eius: * annuntiáte de die in diem salutáre eius.

95:3 Annuntiáte inter gentes glóriam eius, * in ómnibus pópulis mirabília eius.

95:4 Quóniam magnus Dóminus, et laudábilis nimis: * terríbilis est super omnes deos.

95:5 Quóniam omnes dii géntium dæmónia: * Dóminus autem cælos fecit.

95:6 Conféssio, et pulchritúdo in conspéctu eius: * sanctimónia et magnificéntia in sanctificatióne eius.

95:7 Afférte Dómino, pátriæ géntium, afférte Dómino glóriam et honórem: * afférte Dómino glóriam nómini eius.

95:8 Tóllite hóstias, et introíte in átria eius: * adoráte Dóminum in átrio sancto eius.

95:9 Commoveátur a fácie eius univérsa terra: * dícite in géntibus quia Dóminus regnávit.

95:10 Étenim corréxit orbem terræ qui non commovébitur: * iudicábit pópulos in æquitáte.

95:11 Læténtur cæli, et exsúltet terra: commoveátur mare, et plenitúdo eius: * gaudébunt campi, et ómnia quæ in eis sunt.

95:12 Tunc exsultábunt ómnia ligna silvárum a fácie Dómini, quia venit: * quóniam venit iudicáre terram.

95:13 Iudicábit orbem terræ in æquitáte, * et pópulos in veritáte sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cantáte Dómino et benedícite nómini eius.

Ant. Salutáre vultus mei, * Deus meus.

Psalmus 42 [2]

42:1 Iúdica me, Deus, et discérne causam meam de gente non sancta, * ab hómine iníquo, et dolóso érue me.

42:2 Quia tu es, Deus, fortitúdo mea: * quare me repulísti? et quare tristis incédo, dum afflígit me inimícus?

42:3 Emítte lucem tuam et veritátem tuam: * ipsa me deduxérunt, et adduxérunt in montem sanctum tuum, et in tabernácula tua.

42:4 Et introíbo ad altáre Dei: * ad Deum, qui lætíficat iuventútem meam.

42:5 Confitébor tibi in cíthara, Deus, Deus meus: * quare tristis es, ánima mea? et quare contúrbas me?

42:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salutáre vultus mei, Deus meus.

Ant. Illúmina, Dómine, * vultum tuum super nos.

Psalmus 66 [3]

66:2 Deus misereátur nostri, et benedícat nobis: * illúminet vultum suum super nos, et misereátur nostri.

66:3 Ut cognoscámus in terra viam tuam, * in ómnibus géntibus salutáre tuum.

66:4 Confiteántur tibi pópuli, Deus: * confiteántur tibi pópuli omnes.

66:5 Læténtur et exsúltent gentes: * quóniam iúdicas pópulos in æquitáte, et gentes in terra dírigis.

66:6 Confiteántur tibi pópuli, Deus, confiteántur tibi pópuli omnes: * terra dedit fructum suum.

66:7 Benedícat nos Deus, Deus noster, benedícat nos Deus: * et métuant eum omnes fines terræ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Illúmina, Dómine, vultum tuum super nos.

Ant. Exaltáte * Regem sæculórum in opéribus vestris.

Canticum Tobiæ [4]

Tob. 13:1-11

13:1 Magnus es, Dómine, in ætérnum, * et in ómnia sǽcula regnum tuum:

13:2 Quóniam tu flagéllas, et salvas: dedúcis ad ínferos, et redúcis: * et non est qui effúgiat manum tuam.

13:3 Confitémini Dómino, fílii Israël, * et in conspéctu géntium laudáte eum:

13:4 Quóniam ídeo dispérsit vos inter gentes, quæ ignórant eum, * ut vos enarrétis mirabília eius,

13:5 Et faciátis scire eos, * quia non est álius Deus omnípotens præter eum.

13:6 Ipse castigávit nos propter iniquitátes nostras: * et ipse salvábit nos propter misericórdiam suam.

13:7 Aspícite ergo quæ fecit nobíscum, et cum timóre et tremóre confitémini illi: * Regémque sæculórum exaltáte in opéribus vestris.

13:8 Ego autem in terra captivitátis meæ confitébor illi: * quóniam osténdit maiestátem suam in gentem peccatrícem.

13:9 Convertímini ítaque, peccatóres, et fácite iustítiam coram Deo, * credéntes quod fáciat vobíscum misericórdiam suam:

13:10 Ego autem, et ánima mea * in eo lætábimur.

13:11 Benedícite Dóminum, omnes elécti eius: * ágite dies lætítiæ, et confitémini illi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáte Regem sæculórum in opéribus vestris.

Ant. Laudáte * nomen Dómini, qui statis in domo Dómini.

Psalmus 134 [5]

134:1 Laudáte nomen Dómini, * laudáte, servi, Dóminum.

134:2 Qui statis in domo Dómini, * in átriis domus Dei nostri.

134:3 Laudáte Dóminum, quia bonus Dóminus: * psállite nómini eius, quóniam suáve.

134:4 Quóniam Iacob elégit sibi Dóminus, * Israël in possessiónem sibi.

134:5 Quia ego cognóvi quod magnus est Dóminus, * et Deus noster præ ómnibus diis.

134:6 Ómnia quæcúmque vóluit, Dóminus fecit in cælo, et in terra, * in mari, et in ómnibus abýssis.

134:7 Edúcens nubes ab extrémo terræ: * fúlgura in plúviam fecit.

134:8 Qui prodúcit ventos de thesáuris suis: * qui percússit primogénita Ægýpti ab hómine usque ad pecus.

134:9 Et misit signa, et prodígia in médio tui, Ægýpte: * in Pharaónem, et in omnes servos eius.

134:10 Qui percússit gentes multas: * et occídit reges fortes:

134:11 Sehon, regem Amorrhæórum, et Og, regem Basan, * et ómnia regna Chánaan.

134:12 Et dedit terram eórum hereditátem, * hereditátem Israël, pópulo suo.

134:13 Dómine, nomen tuum in ætérnum: * Dómine, memoriále tuum in generatiónem et generatiónem.

134:14 Quia iudicábit Dóminus pópulum suum: * et in servis suis deprecábitur.

134:15 Simulácra géntium argéntum, et aurum, * ópera mánuum hóminum.

134:16 Os habent, et non loquéntur: * óculos habent, et non vidébunt.

134:17 Aures habent, et non áudient: * neque enim est spíritus in ore ipsórum.

134:18 Símiles illis fiant qui fáciunt ea: * et omnes qui confídunt in eis.

134:19 Domus Israël, benedícite Dómino: * domus Aaron, benedícite Dómino.

134:20 Domus Levi, benedícite Dómino: * qui timétis Dóminum, benedícite Dómino.

134:21 Benedíctus Dóminus ex Sion, * qui hábitat in Ierúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte nomen Dómini, qui statis in domo Dómini.

Capitulum Hymnus Versus {ex Commune aut Festo}

2 Cor 10:17-18

Fratres: Qui gloriátur, in Dómino gloriétur. Non enim qui seípsum comméndat, ille probátus est; sed quem Deus comméndat.

℟. Deo grátias.

Hymnus

Iesu, coróna Vírginum,

Quem Mater illa cóncipit

Quæ sola Virgo párturit,

Hæc vota clemens áccipe:

Qui pergis inter lília

Septus choréis Vírginum,

Sponsus decórus glória

Sponsísque reddens prǽmia.

Quocúmque tendis, Vírgines

Sequúntur, atque láudibus

Post te canéntes cúrsitant,

Hymnósque dulces pérsonant;

Te deprecámur súpplices,

Nostris ut addas sénsibus

Nescíre prorsus ómnia

Corruptiónis vúlnera.

Virtus, honor, laus, glória

Deo Patri cum Fílio,

Sancto simul Paráclito,

In sæculórum sǽcula.

Amen.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Canticum: Benedictus {Antiphona ex Proprio Sanctorum}

Ant. Símile est regnum cælórum * hómini negotiatóri quærénti bonas margarítas: invénta una pretiósa, dedit ómnia sua, et comparávit eam.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Símile est regnum cælórum hómini negotiatóri quærénti bonas margarítas: invénta una pretiósa, dedit ómnia sua, et comparávit eam.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui ánimam beátæ Vírginis tuæ Scholásticæ ad ostendéndam innocéntiæ viam in colúmbæ spécie cælum penetráre fecísti: da nobis eius méritis et précibus ita innocénter vívere; ut ad ætérna mereámur gáudia perveníre.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Deus meus * in te confído non erubéscam.

Psalmus 24(1-7) [1]

24:1 Ad te, Dómine, levávi ánimam meam: * Deus meus, in te confído, non erubéscam.

24:3 Neque irrídeant me inimíci mei: * étenim univérsi, qui sústinent te, non confundéntur.

24:4 Confundántur omnes iníqua agéntes * supervácue.

24:4 Vias tuas, Dómine, demónstra mihi: * et sémitas tuas édoce me.

24:5 Dírige me in veritáte tua, et doce me: * quia tu es, Deus, salvátor meus, et te sustínui tota die.

24:6 Reminíscere miseratiónum tuárum, Dómine, * et misericordiárum tuárum, quæ a sǽculo sunt.

24:7 Delícta iuventútis meæ, * et ignorántias meas ne memíneris.

24:7 Secúndum misericórdiam tuam meménto mei tu: * propter bonitátem tuam, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(8-14) [2]

24:8 Dulcis et rectus Dóminus: * propter hoc legem dabit delinquéntibus in via.

24:9 Díriget mansuétos in iudício: * docébit mites vias suas.

24:10 Univérsæ viæ Dómini, misericórdia et véritas, * requiréntibus testaméntum eius et testimónia eius.

24:11 Propter nomen tuum, Dómine, propitiáberis peccáto meo: * multum est enim.

24:12 Quis est homo qui timet Dóminum? * legem státuit ei in via, quam elégit.

24:13 Ánima eius in bonis demorábitur: * et semen eius hereditábit terram.

24:14 Firmaméntum est Dóminus timéntibus eum: * et testaméntum ipsíus ut manifestétur illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(15-22) [3]

24:15 Óculi mei semper ad Dóminum: * quóniam ipse evéllet de láqueo pedes meos.

24:16 Réspice in me, et miserére mei: * quia únicus et pauper sum ego.

24:17 Tribulatiónes cordis mei multiplicátæ sunt: * de necessitátibus meis érue me.

24:18 Vide humilitátem meam, et labórem meum: * et dimítte univérsa delícta mea.

24:19 Réspice inimícos meos quóniam multiplicáti sunt, * et ódio iníquo odérunt me.

24:20 Custódi ánimam meam, et érue me: * non erubéscam quóniam sperávi in te.

24:21 Innocéntes et recti adhæsérunt mihi: * quia sustínui te.

24:22 Líbera, Deus, Israël, * ex ómnibus tribulatiónibus suis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus in te confído non erubéscam.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Tértio Idus Februárii Luna vicésima tértia Anno Dómini 2026

Lapúrdi, in Gállia, Apparítio beátæ Maríæ Vírginis Immaculátæ.

Hadrianópoli, in Thrácia, sanctórum Mártyrum Lúcii Epíscopi, et Sociórum eius, sub Constántio. Ipse Lúcius, ab Ariánis multa perpéssus, in vínculis martýrium consummávit; céteri vero nobilióres cívium, cum Ariános, in Sardicénsi Concílio tunc damnátos, recípere noluíssent, a Philágrio Cómite capitálem senténtiam excepérunt.

In Africa natális sanctórum Mártyrum Saturníni Presbýteri, Datívi, Felícis, Ampélii et Sociórum, qui, in persecutióne Diocletiáni, cum ad Domínicum ex more celebrándum conveníssent, idcírco, a milítibus comprehénsi, sub Anolíno Procónsule passi sunt.

In Numídia commemorátio plurimórum sanctórum Mártyrum, qui in eádem persecutióne comprehénsi sunt, et, cum iuxta Imperatóris edíctum divínas Scriptúras trádere noluíssent, gravíssimis excruciáti sunt supplíciis, ac tandem occísi.

Romæ sancti Gregórii Papæ Secúndi, qui Leónis Isaúrici impietáti acérrime réstitit, et sanctum Bonifátium ad prædicándum Evangélium in Germániam misit.

Item Romæ sancti Paschális Papæ Primi, qui plúrima sanctórum Mártyrum córpora levávit e cryptis, eáque in divérsis Urbis Ecclésiis honorífice collocávit.

Ravénnæ sancti Calóceri, Epíscopi et Confessóris.

Medioláni sancti Lázari Epíscopi.

Cápuæ sancti Castrénsis Epíscopi.

In Castro Nantoniénsi, in Gállia, sancti Severíni, qui fuit Abbas monastérii Agaunénsis, suísque précibus cultórem Dei, Regem Clodovéum, a diútina infirmitáte liberávit.

In Ægýpto sancti Ionæ Mónachi, virtútibus clari.

Viénnæ, in Gállia, Translátio córporis sancti Desidérii, Epíscopi et Mártyris, ex território Lugdunénsi, in quo ipse olim passus fúerat décimo Kaléndas Iúnii.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Respéxit me * et exaudívit deprecatiónem meam Dóminus.

Psalmus 39(2-9) [1]

39:2 Exspéctans exspectávi Dóminum, * et inténdit mihi.

39:3 Et exaudívit preces meas: * et edúxit me de lacu misériæ, et de luto fæcis.

39:3 Et státuit super petram pedes meos: * et diréxit gressus meos.

39:4 Et immísit in os meum cánticum novum, * carmen Deo nostro.

39:4 Vidébunt multi, et timébunt: * et sperábunt in Dómino.

39:5 Beátus vir, cuius est nomen Dómini spes eius: * et non respéxit in vanitátes et insánias falsas.

39:6 Multa fecísti tu, Dómine, Deus meus, mirabília tua: * et cogitatiónibus tuis non est qui símilis sit tibi.

39:6 Annuntiávi et locútus sum: * multiplicáti sunt super númerum.

39:7 Sacrifícium et oblatiónem noluísti: * aures autem perfecísti mihi.

39:7 Holocáustum et pro peccáto non postulásti: * tunc dixi: Ecce, vénio.

39:8 In cápite libri scriptum est de me ut fácerem voluntátem tuam: * Deus meus, vólui, et legem tuam in médio cordis mei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(10-14) [2]

39:10 Annuntiávi iustítiam tuam in ecclésia magna, * ecce, lábia mea non prohibébo: Dómine, tu scisti.

39:11 Iustítiam tuam non abscóndi in corde meo: * veritátem tuam et salutáre tuum dixi.

39:11 Non abscóndi misericórdiam tuam et veritátem tuam * a concílio multo.

39:12 Tu autem, Dómine, ne longe fácias miseratiónes tuas a me: * misericórdia tua et véritas tua semper suscepérunt me.

39:13 Quóniam circumdedérunt me mala, quorum non est númerus: * comprehendérunt me iniquitátes meæ, et non pótui ut vidérem.

39:13 Multiplicátæ sunt super capíllos cápitis mei: * et cor meum derelíquit me.

39:14 Compláceat tibi, Dómine, ut éruas me: * Dómine, ad adiuvándum me réspice.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(15-18) [3]

39:15 Confundántur et revereántur simul, qui quærunt ánimam meam, * ut áuferant eam.

39:15 Convertántur retrórsum, et revereántur, * qui volunt mihi mala.

39:16 Ferant conféstim confusiónem suam, * qui dicunt mihi: Euge, euge.

39:17 Exsúltent et læténtur super te omnes quæréntes te: * et dicant semper: Magnificétur Dóminus: qui díligunt salutáre tuum.

39:18 Ego autem mendícus sum, et pauper: * Dóminus sollícitus est mei.

39:18 Adiútor meus, et protéctor meus tu es: * Deus meus, ne tardáveris.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Respéxit me et exaudívit deprecatiónem meam Dóminus.

Capitulum Responsorium Versus {ex Commune aut Festo}

2 Cor 10:17-18

Fratres: Qui gloriátur, in Dómino gloriétur. Non enim qui seípsum comméndat, ille probátus est; sed quem Deus comméndat.

℟. Deo grátias.

℟.br. Spécie tua * Et pulchritúdine tua.

℟. Spécie tua * Et pulchritúdine tua.

℣. Inténde, próspere procéde, et regna.

℟. Et pulchritúdine tua.

℣. Glória Patri, et Fílio, * et Spirítui Sancto.

℟. Spécie tua * Et pulchritúdine tua.

℣. Adiuvábit eam Deus vultu suo.

℟. Deus in médio eius, non commovébitur.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui ánimam beátæ Vírginis tuæ Scholásticæ ad ostendéndam innocéntiæ viam in colúmbæ spécie cælum penetráre fecísti: da nobis eius méritis et précibus ita innocénter vívere; ut ad ætérna mereámur gáudia perveníre.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Suscepísti me, Dómine: * et confirmásti me in conspéctu tuo.

Psalmus 40 [1]

40:2 Beátus qui intéllegit super egénum, et páuperem: * in die mala liberábit eum Dóminus.

40:3 Dóminus consérvet eum, et vivíficet eum, et beátum fáciat eum in terra: * et non tradat eum in ánimam inimicórum eius.

40:4 Dóminus opem ferat illi super lectum dolóris eius: * univérsum stratum eius versásti in infirmitáte eius.

40:5 Ego dixi: Dómine, miserére mei: * sana ánimam meam, quia peccávi tibi.

40:6 Inimíci mei dixérunt mala mihi: * Quando moriétur, et períbit nomen eius?

40:7 Et si ingrediebátur ut vidéret, vana loquebátur: * cor eius congregávit iniquitátem sibi.

40:7 Egrediebátur foras, * et loquebátur in idípsum.

40:8 Advérsum me susurrábant omnes inimíci mei: * advérsum me cogitábant mala mihi.

40:9 Verbum iníquum constituérunt advérsum me: * Numquid qui dormit non adíciet ut resúrgat?

40:10 Étenim homo pacis meæ, in quo sperávi: * qui edébat panes meos, magnificávit super me supplantatiónem.

40:11 Tu autem, Dómine, miserére mei, et resúscita me: * et retríbuam eis.

40:12 In hoc cognóvi quóniam voluísti me: * quóniam non gaudébit inimícus meus super me.

40:13 Me autem propter innocéntiam suscepísti: * et confirmásti me in conspéctu tuo in ætérnum.

40:14 Benedíctus Dóminus, Deus Israël, a sǽculo et usque in sǽculum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(2-6) [2]

41:2 Quemádmodum desíderat cervus ad fontes aquárum: * ita desíderat ánima mea ad te, Deus.

41:3 Sitívit ánima mea ad Deum fortem vivum: * quando véniam, et apparébo ante fáciem Dei?

41:4 Fuérunt mihi lácrimæ meæ panes die ac nocte: * dum dícitur mihi cotídie: Ubi est Deus tuus?

41:5 Hæc recordátus sum, et effúdi in me ánimam meam: * quóniam transíbo in locum tabernáculi admirábilis, usque ad domum Dei.

41:5 In voce exsultatiónis, et confessiónis: * sonus epulántis.

41:6 Quare tristis es, ánima mea? * et quare contúrbas me?

41:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(7-12) [3]

41:7 Ad meípsum ánima mea conturbáta est: * proptérea memor ero tui de terra Iordánis, et Hermóniim a monte módico.

41:8 Abýssus abýssum ínvocat, * in voce cataractárum tuárum.

41:8 Ómnia excélsa tua, et fluctus tui * super me transiérunt.

41:9 In die mandávit Dóminus misericórdiam suam: * et nocte cánticum eius.

41:9 Apud me orátio Deo vitæ meæ, * dicam Deo: Suscéptor meus es.

41:10 Quare oblítus es mei? * et quare contristátus incédo, dum afflígit me inimícus?

41:11 Dum confringúntur ossa mea, * exprobravérunt mihi qui tríbulant me inimíci mei.

41:11 Dum dicunt mihi per síngulos dies: Ubi est Deus tuus? * quare tristis es, ánima mea? et quare contúrbas me?

41:12 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscepísti me, Dómine: et confirmásti me in conspéctu tuo.

Capitulum Responsorium Versus {ex Commune aut Festo}

2 Cor 11:2

Æmulor enim vos Dei æmulatióne. Despóndi enim vos uni viro vírginem castam exhibére Christo.

℟. Deo grátias.

℟.br. Adiuvábit eam * Deus vultu suo.

℟. Adiuvábit eam * Deus vultu suo.

℣. Deus in médio eius, non commovébitur.

℟. Deus vultu suo.

℣. Glória Patri, et Fílio, * et Spirítui Sancto.

℟. Adiuvábit eam * Deus vultu suo.

℣. Elégit eam Deus, et præelégit eam.

℟. In tabernáculo suo habitáre facit eam.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui ánimam beátæ Vírginis tuæ Scholásticæ ad ostendéndam innocéntiæ viam in colúmbæ spécie cælum penetráre fecísti: da nobis eius méritis et précibus ita innocénter vívere; ut ad ætérna mereámur gáudia perveníre.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Salvásti nos, * Dómine, et in nómine tuo confitébimur in sǽcula.

Psalmus 43(2-9) [1]

43:2 Deus áuribus nostris audívimus: * patres nostri annuntiavérunt nobis.

43:2 Opus, quod operátus es in diébus eórum, * et in diébus antíquis.

43:3 Manus tua gentes dispérdidit, et plantásti eos: * afflixísti pópulos, et expulísti eos.

43:4 Nec enim in gládio suo possedérunt terram, * et brácchium eórum non salvávit eos:

43:4 Sed déxtera tua, et brácchium tuum, et illuminátio vultus tui: * quóniam complacuísti in eis.

43:5 Tu es ipse Rex meus et Deus meus: * qui mandas salútes Iacob.

43:6 In te inimícos nostros ventilábimus cornu: * et in nómine tuo spernémus insurgéntes in nobis.

43:7 Non enim in arcu meo sperábo: * et gládius meus non salvábit me.

43:8 Salvásti enim nos de affligéntibus nos: * et odiéntes nos confudísti.

43:9 In Deo laudábimur tota die: * et in nómine tuo confitébimur in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(10-20) [2]

43:10 Nunc autem repulísti et confudísti nos: * et non egrediéris, Deus, in virtútibus nostris.

43:11 Avertísti nos retrórsum post inimícos nostros: * et qui odérunt nos, diripiébant sibi.

43:12 Dedísti nos tamquam oves escárum: * et in géntibus dispersísti nos.

43:13 Vendidísti pópulum tuum sine prétio: * et non fuit multitúdo in commutatiónibus eórum.

43:14 Posuísti nos oppróbrium vicínis nostris, * subsannatiónem et derísum his, qui sunt in circúitu nostro.

43:15 Posuísti nos in similitúdinem géntibus: * commotiónem cápitis in pópulis.

43:16 Tota die verecúndia mea contra me est, * et confúsio faciéi meæ coopéruit me.

43:17 A voce exprobrántis, et obloquéntis: * a fácie inimíci, et persequéntis.

43:18 Hæc ómnia venérunt super nos, nec oblíti sumus te: * et iníque non égimus in testaménto tuo.

43:19 Et non recéssit retro cor nostrum: * et declinásti sémitas nostras a via tua:

43:20 Quóniam humiliásti nos in loco afflictiónis, * et coopéruit nos umbra mortis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(21-26) [3]

43:21 Si oblíti sumus nomen Dei nostri, * et si expándimus manus nostras ad deum aliénum:

43:22 Nonne Deus requíret ista? * ipse enim novit abscóndita cordis.

43:22 Quóniam propter te mortificámur tota die: * æstimáti sumus sicut oves occisiónis.

43:23 Exsúrge, quare obdórmis, Dómine? * exsúrge, et ne repéllas in finem.

43:24 Quare fáciem tuam avértis, * oblivísceris inópiæ nostræ, et tribulatiónis nostræ?

43:25 Quóniam humiliáta est in púlvere ánima nostra: * conglutinátus est in terra venter noster.

43:26 Exsúrge, Dómine, ádiuva nos: * et rédime nos propter nomen tuum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvásti nos, Dómine, et in nómine tuo confitébimur in sǽcula.

Capitulum Responsorium Versus {ex Commune aut Festo}

Sap 4:1

O quam pulchra est casta generátio cum claritáte! Immortális est enim memória illíus, quóniam apud Deum nota est, et apud hómines.

℟. Deo grátias.

℟.br. Elégit eam Deus, * Et præelégit eam.

℟. Elégit eam Deus, * Et præelégit eam.

℣. In tabernáculo suo habitáre facit eam.

℟. Et præelégit eam.

℣. Glória Patri, et Fílio, * et Spirítui Sancto.

℟. Elégit eam Deus, * Et præelégit eam.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui ánimam beátæ Vírginis tuæ Scholásticæ ad ostendéndam innocéntiæ viam in colúmbæ spécie cælum penetráre fecísti: da nobis eius méritis et précibus ita innocénter vívere; ut ad ætérna mereámur gáudia perveníre.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Psalterio secundum diem}

Ant. Qui hábitas in cælis, * miserére nobis.

Psalmus 122 [1]

122:1 Ad te levávi óculos meos, * qui hábitas in cælis.

122:2 Ecce, sicut óculi servórum * in mánibus dominórum suórum,

122:2 Sicut óculi ancíllæ in mánibus dóminæ suæ: * ita óculi nostri ad Dóminum, Deum nostrum, donec misereátur nostri.

122:3 Miserére nostri, Dómine, miserére nostri: * quia multum repléti sumus despectióne:

122:4 Quia multum repléta est ánima nostra: * oppróbrium abundántibus, et despéctio supérbis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui hábitas in cælis, miserére nobis.

Ant. Adiutórium nostrum * in nómine Dómini.

Psalmus 123 [2]

123:1 Nisi quia Dóminus erat in nobis, dicat nunc Israël: * nisi quia Dóminus erat in nobis,

123:2 Cum exsúrgerent hómines in nos, * forte vivos deglutíssent nos:

123:3 Cum irascerétur furor eórum in nos, * fórsitan aqua absorbuísset nos.

123:5 Torréntem pertransívit ánima nostra: * fórsitan pertransísset ánima nostra aquam intolerábilem.

123:6 Benedíctus Dóminus * qui non dedit nos in captiónem déntibus eórum.

123:7 Ánima nostra sicut passer erépta est * de láqueo venántium:

123:7 Láqueus contrítus est, * et nos liberáti sumus.

123:8 Adiutórium nostrum in nómine Dómini, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adiutórium nostrum in nómine Dómini.

Ant. In circúitu pópuli sui * Dóminus, ex hoc nunc et usque in sǽculum.

Psalmus 124 [3]

124:1 Qui confídunt in Dómino, sicut mons Sion: * non commovébitur in ætérnum, qui hábitat in Ierúsalem.

124:2 Montes in circúitu eius: † et Dóminus in circúitu pópuli sui, * ex hoc nunc et usque in sǽculum.

124:3 Quia non relínquet Dóminus virgam peccatórum super sortem iustórum: * ut non exténdant iusti ad iniquitátem manus suas.

124:4 Bénefac, Dómine, bonis, * et rectis corde.

124:5 Declinántes autem in obligatiónes addúcet Dóminus cum operántibus iniquitátem: * pax super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In circúitu pópuli sui Dóminus, ex hoc nunc et usque in sǽculum.

Ant. Magnificávit Dóminus * fácere nobíscum: facti sumus lætántes.

Psalmus 125 [4]

125:1 In converténdo Dóminus captivitátem Sion: * facti sumus sicut consoláti:

125:2 Tunc replétum est gáudio os nostrum: * et lingua nostra exsultatióne.

125:2 Tunc dicent inter gentes: * Magnificávit Dóminus fácere cum eis.

125:3 Magnificávit Dóminus fácere nobíscum: * facti sumus lætántes.

125:4 Convérte, Dómine, captivitátem nostram, * sicut torrens in Austro.

125:5 Qui séminant in lácrimis, * in exsultatióne metent.

125:6 Eúntes ibant et flebant, * mitténtes sémina sua.

125:6 Veniéntes autem vénient cum exsultatióne, * portántes manípulos suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnificávit Dóminus fácere nobíscum: facti sumus lætántes.

Ant. Dóminus ædíficet * nobis domum, et custódiat civitátem.

Psalmus 126 [5]

126:1 Nisi Dóminus ædificáverit domum, * in vanum laboravérunt qui ædíficant eam.

126:1 Nisi Dóminus custodíerit civitátem, * frustra vígilat qui custódit eam.

126:2 Vanum est vobis ante lucem súrgere: * súrgite postquam sedéritis, qui manducátis panem dolóris.

126:2 Cum déderit diléctis suis somnum: * ecce heréditas Dómini fílii: merces, fructus ventris.

126:4 Sicut sagíttæ in manu poténtis: * ita fílii excussórum.

126:5 Beátus vir, qui implévit desidérium suum ex ipsis: * non confundétur cum loquétur inimícis suis in porta.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus ædíficet nobis domum, et custódiat civitátem.

Capitulum Hymnus Versus {ex Commune aut Festo}

2 Cor 10:17-18

Fratres: Qui gloriátur, in Dómino gloriétur. Non enim qui seípsum comméndat, ille probátus est; sed quem Deus comméndat.

℟. Deo grátias.

Hymnus

Iesu, coróna Vírginum,

Quem Mater illa cóncipit

Quæ sola Virgo párturit,

Hæc vota clemens áccipe:

Qui pergis inter lília

Septus choréis Vírginum,

Sponsus decórus glória

Sponsísque reddens prǽmia.

Quocúmque tendis, Vírgines

Sequúntur, atque láudibus

Post te canéntes cúrsitant,

Hymnósque dulces pérsonant;

Te deprecámur súpplices,

Nostris ut addas sénsibus

Nescíre prorsus ómnia

Corruptiónis vúlnera.

Virtus, honor, laus, glória

Deo Patri cum Fílio,

Sancto simul Paráclito,

In sæculórum sǽcula.

Amen.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Canticum: Magnificat {Antiphona ex Proprio Sanctorum}

Ant. Veni, Sponsa Christi, * áccipe corónam, quam tibi Dóminus præparávit in ætérnum.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veni, Sponsa Christi, áccipe corónam, quam tibi Dóminus præparávit in ætérnum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui ánimam beátæ Vírginis tuæ Scholásticæ ad ostendéndam innocéntiæ viam in colúmbæ spécie cælum penetráre fecísti: da nobis eius méritis et précibus ita innocénter vívere; ut ad ætérna mereámur gáudia perveníre.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Tu, Dómine, * servábis nos: et custódies nos in ætérnum.

Psalmus 11 [1]

11:2 Salvum me fac, Dómine, quóniam defécit sanctus: * quóniam diminútæ sunt veritátes a fíliis hóminum.

11:3 Vana locúti sunt unusquísque ad próximum suum: * lábia dolósa, in corde et corde locúti sunt.

11:4 Dispérdat Dóminus univérsa lábia dolósa, * et linguam magníloquam.

11:5 Qui dixérunt: Linguam nostram magnificábimus, † lábia nostra a nobis sunt, * quis noster Dóminus est?

11:6 Propter misériam ínopum, et gémitum páuperum, * nunc exsúrgam, dicit Dóminus.

11:6 Ponam in salutári: * fiduciáliter agam in eo.

11:7 Elóquia Dómini, elóquia casta: * argéntum igne examinátum, probátum terræ purgátum séptuplum.

11:8 Tu, Dómine, servábis nos: et custódies nos * a generatióne hac in ætérnum.

11:9 In circúitu ímpii ámbulant: * secúndum altitúdinem tuam multiplicásti fílios hóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 12 [2]

12:1 Úsquequo, Dómine, obliviscéris me in finem? * Úsquequo avértis fáciem tuam a me?

12:2 Quámdiu ponam consília in ánima mea, * dolórem in corde meo per diem?

12:3 Úsquequo exaltábitur inimícus meus super me? * réspice, et exáudi me, Dómine, Deus meus.

12:4 Illúmina óculos meos ne umquam obdórmiam in morte: * nequándo dicat inimícus meus: Præválui advérsus eum.

12:5 Qui tríbulant me, exsultábunt si motus fúero: * ego autem in misericórdia tua sperávi.

12:6 Exsultábit cor meum in salutári tuo: † cantábo Dómino qui bona tríbuit mihi: * et psallam nómini Dómini altíssimi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 15 [3]

15:1 Consérva me, Dómine, quóniam sperávi in te. † Dixi Dómino: Deus meus es tu, * quóniam bonórum meórum non eges.

15:3 Sanctis, qui sunt in terra eius, * mirificávit omnes voluntátes meas in eis.

15:4 Multiplicátæ sunt infirmitátes eórum: * póstea acceleravérunt.

15:4 Non congregábo conventícula eórum de sanguínibus, * nec memor ero nóminum eórum per lábia mea.

15:5 Dóminus pars hereditátis meæ, et cálicis mei: * tu es, qui restítues hereditátem meam mihi.

15:6 Funes cecidérunt mihi in præcláris: * étenim heréditas mea præclára est mihi.

15:7 Benedícam Dóminum, qui tríbuit mihi intelléctum: * ínsuper et usque ad noctem increpuérunt me renes mei.

15:8 Providébam Dóminum in conspéctu meo semper: * quóniam a dextris est mihi, ne commóvear.

15:9 Propter hoc lætátum est cor meum, et exsultávit lingua mea: * ínsuper et caro mea requiéscet in spe.

15:10 Quóniam non derelínques ánimam meam in inférno: * nec dabis sanctum tuum vidére corruptiónem.

15:11 Notas mihi fecísti vias vitæ, † adimplébis me lætítia cum vultu tuo: * delectatiónes in déxtera tua usque in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tu, Dómine, servábis nos: et custódies nos in ætérnum.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

In Apparitione Beatæ Mariæ Virginis Immaculatæ
III. classis
Tempora: Feria IV infra Hebdomadam Sexagesimæ

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Proprio Sanctorum}

Ant. Immaculátam Conceptiónem Vírginis Maríæ celebrémus: * Christum eius Fílium adorémus Dóminum.

Ant. Immaculátam Conceptiónem Vírginis Maríæ celebrémus: * Christum eius Fílium adorémus Dóminum.

Veníte, exsultémus Dómino, iubilémus Deo, salutári nostro: præoccupémus fáciem eius in confessióne, et in psalmis iubilémus ei.

Ant. Immaculátam Conceptiónem Vírginis Maríæ celebrémus: * Christum eius Fílium adorémus Dóminum.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Christum eius Fílium adorémus Dóminum.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Immaculátam Conceptiónem Vírginis Maríæ celebrémus: * Christum eius Fílium adorémus Dóminum.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Christum eius Fílium adorémus Dóminum.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Immaculátam Conceptiónem Vírginis Maríæ celebrémus: * Christum eius Fílium adorémus Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Christum eius Fílium adorémus Dóminum.

Ant. Immaculátam Conceptiónem Vírginis Maríæ celebrémus: * Christum eius Fílium adorémus Dóminum.

Hymnus {ex Proprio Sanctorum}

Te dícimus præcónio,

Intácta Mater Núminis,

Nostris benígna láudibus

Tuam repénde grátiam.

Sontes Adámi pósteri

Infécta proles gígnimur;

Labis patérnæ néscia

Tu sola, Virgo, créderis.

Caput dracónis ínvidi

Tu cónteris vestígio,

Et sola glóriam refers

Intaminátæ oríginis.

O gentis humánæ decus

Quæ tollis Hevæ oppróbrium,

Tu nos tuére súpplices,

Tu nos labántes érige.

Serpéntis antíqui potens

Astus retúnde et ímpetus,

Ut cǽlitum perénnibus

Per te fruámur gáudiis.

Iesu, tibi sit glória

Qui natus es de Vírgine,

Cum Patre, et almo Spíritu

In sempitérna sǽcula.

Amen.

Psalmi cum lectionibus {Antiphonæ et Psalmi ex Proprio Sanctorum}

Nocturnus I.

Ant. Ave, grátia plena; * Dóminus tecum.

Psalmus 8 [1]

8:2 Dómine, Dóminus noster, * quam admirábile est nomen tuum in univérsa terra!

8:2 Quóniam eleváta est magnificéntia tua, * super cælos.

8:3 Ex ore infántium et lacténtium perfecísti laudem propter inimícos tuos, * ut déstruas inimícum et ultórem.

8:4 Quóniam vidébo cælos tuos, ópera digitórum tuórum: * lunam et stellas, quæ tu fundásti.

8:5 Quid est homo quod memor es eius? * aut fílius hóminis, quóniam vísitas eum?

8:6 Minuísti eum paulo minus ab Ángelis, † glória et honóre coronásti eum: * et constituísti eum super ópera mánuum tuárum.

8:8 Ómnia subiecísti sub pédibus eius, * oves et boves univérsas: ínsuper et pécora campi.

8:9 Vólucres cæli, et pisces maris, * qui perámbulant sémitas maris.

8:10 Dómine, Dóminus noster, * quam admirábile est nomen tuum in univérsa terra!

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ave, grátia plena; Dóminus tecum.

Ant. Benedícta tu inter mulíeres * et benedíctus fructus ventris tui.

Psalmus 18 [2]

18:2 Cæli enárrant glóriam Dei: * et ópera mánuum eius annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio eius:

18:7 Et occúrsus eius usque ad summum eius: * nec est qui se abscóndat a calóre eius.

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Iustítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * iudícia Dómini vera, iustificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adiútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedícta tu inter mulíeres et benedíctus fructus ventris tui.

Ant. Ne tímeas, María, * invenísti grátiam apud Dóminum.

Psalmus 23 [3]

23:1 Dómini est terra, et plenitúdo eius: * orbis terrárum, et univérsi qui hábitant in eo.

23:2 Quia ipse super mária fundávit eum: * et super flúmina præparávit eum.

23:3 Quis ascéndet in montem Dómini? * aut quis stabit in loco sancto eius?

23:4 Ínnocens mánibus et mundo corde, * qui non accépit in vano ánimam suam, nec iurávit in dolo próximo suo.

23:5 Hic accípiet benedictiónem a Dómino: * et misericórdiam a Deo, salutári suo.

23:6 Hæc est generátio quæréntium eum, * quæréntium fáciem Dei Iacob.

23:7 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:8 Quis est iste Rex glóriæ? * Dóminus fortis et potens: Dóminus potens in prǽlio.

23:9 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:10 Quis est iste Rex glóriæ? * Dóminus virtútum ipse est Rex glóriæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne tímeas, María, invenísti grátiam apud Dóminum.

Ant. Fecit mihi magna * qui potens est, et sanctum nomen eius.

Psalmus 44 [4]

44:2 Eructávit cor meum verbum bonum: * dico ego ópera mea Regi.

44:2 Lingua mea cálamus scribæ: * velóciter scribéntis.

44:3 Speciósus forma præ fíliis hóminum, † diffúsa est grátia in lábiis tuis: * proptérea benedíxit te Deus in ætérnum.

44:4 Accíngere gládio tuo super femur tuum, * potentíssime.

44:5 Spécie tua et pulchritúdine tua: * inténde, próspere procéde, et regna.

44:5 Propter veritátem, et mansuetúdinem, et iustítiam: * et dedúcet te mirabíliter déxtera tua.

44:6 Sagíttæ tuæ acútæ, pópuli sub te cadent: * in corda inimicórum Regis.

44:7 Sedes tua, Deus, in sǽculum sǽculi: * virga directiónis virga regni tui.

44:8 Dilexísti iustítiam, et odísti iniquitátem: * proptérea unxit te Deus, Deus tuus, óleo lætítiæ præ consórtibus tuis.

44:9 Myrrha, et gutta, et cásia a vestiméntis tuis, a dómibus ebúrneis: * ex quibus delectavérunt te fíliæ regum in honóre tuo.

44:10 Ástitit regína a dextris tuis in vestítu deauráto: * circúmdata varietáte.

44:11 Audi fília, et vide, et inclína aurem tuam: * et oblivíscere pópulum tuum et domum patris tui.

44:12 Et concupíscet Rex decórem tuum: * quóniam ipse est Dóminus Deus tuus, et adorábunt eum.

44:13 Et fíliæ Tyri in munéribus * vultum tuum deprecabúntur: omnes dívites plebis.

44:14 Omnis glória eius fíliæ Regis ab intus, * in fímbriis áureis circumamícta varietátibus.

44:15 Adducéntur Regi vírgines post eam: * próximæ eius afferéntur tibi.

44:16 Afferéntur in lætítia et exsultatióne: * adducéntur in templum Regis.

44:17 Pro pátribus tuis nati sunt tibi fílii: * constítues eos príncipes super omnem terram.

44:18 Mémores erunt nóminis tui: * in omni generatióne et generatiónem.

44:18 Proptérea pópuli confitebúntur tibi in ætérnum: * et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fecit mihi magna qui potens est, et sanctum nomen eius.

Ant. Sanctificávit * tabernáculum suum Altíssimus: Deus in médio eius, non commovébitur.

Psalmus 45 [5]

45:2 Deus noster refúgium, et virtus: * adiútor in tribulatiónibus, quæ invenérunt nos nimis.

45:3 Proptérea non timébimus dum turbábitur terra: * et transferéntur montes in cor maris.

45:4 Sonuérunt, et turbátæ sunt aquæ eórum: * conturbáti sunt montes in fortitúdine eius.

45:5 Flúminis ímpetus lætíficat civitátem Dei: * sanctificávit tabernáculum suum Altíssimus.

45:6 Deus in médio eius, non commovébitur: * adiuvábit eam Deus mane dilúculo.

45:7 Conturbátæ sunt gentes, et inclináta sunt regna: * dedit vocem suam, mota est terra.

45:8 Dóminus virtútum nobíscum: * suscéptor noster Deus Iacob.

45:9 Veníte, et vidéte ópera Dómini, quæ pósuit prodígia super terram: * áuferens bella usque ad finem terræ.

45:10 Arcum cónteret, et confrínget arma: * et scuta combúret igni.

45:11 Vacáte, et vidéte quóniam ego sum Deus: * exaltábor in géntibus, et exaltábor in terra.

45:12 Dóminus virtútum nobíscum: * suscéptor noster Deus Iacob.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sanctificávit tabernáculum suum Altíssimus: Deus in médio eius, non commovébitur.

Ant. Dóminus possédit te * in inítio viárum suárum, et in caritáte perpétua diléxit te.

Psalmus 86 [6]

86:1 Fundaménta eius in móntibus sanctis: * díligit Dóminus portas Sion super ómnia tabernácula Iacob.

86:3 Gloriósa dicta sunt de te, * cívitas Dei.

86:4 Memor ero Rahab, et Babylónis * sciéntium me.

86:4 Ecce, alienígenæ, et Tyrus, et pópulus Æthíopum, * hi fuérunt illic.

86:5 Numquid Sion dicet: Homo, et homo natus est in ea: * et ipse fundávit eam Altíssimus?

86:6 Dóminus narrábit in scriptúris populórum, et príncipum: * horum, qui fuérunt in ea.

86:7 Sicut lætántium ómnium * habitátio est in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus possédit te in inítio viárum suárum, et in caritáte perpétua diléxit te.

Ant. Manus Dómini * confortávit te, et ídeo eris benedícta in ætérnum.

Psalmus 95 [7]

95:1 Cantáte Dómino cánticum novum: * cantáte Dómino, omnis terra.

95:2 Cantáte Dómino, et benedícite nómini eius: * annuntiáte de die in diem salutáre eius.

95:3 Annuntiáte inter gentes glóriam eius, * in ómnibus pópulis mirabília eius.

95:4 Quóniam magnus Dóminus, et laudábilis nimis: * terríbilis est super omnes deos.

95:5 Quóniam omnes dii géntium dæmónia: * Dóminus autem cælos fecit.

95:6 Conféssio, et pulchritúdo in conspéctu eius: * sanctimónia et magnificéntia in sanctificatióne eius.

95:7 Afférte Dómino, pátriæ géntium, afférte Dómino glóriam et honórem: * afférte Dómino glóriam nómini eius.

95:8 Tóllite hóstias, et introíte in átria eius: * adoráte Dóminum in átrio sancto eius.

95:9 Commoveátur a fácie eius univérsa terra: * dícite in géntibus quia Dóminus regnávit.

95:10 Étenim corréxit orbem terræ qui non commovébitur: * iudicábit pópulos in æquitáte.

95:11 Læténtur cæli, et exsúltet terra: commoveátur mare, et plenitúdo eius: * gaudébunt campi, et ómnia quæ in eis sunt.

95:12 Tunc exsultábunt ómnia ligna silvárum a fácie Dómini, quia venit: * quóniam venit iudicáre terram.

95:13 Iudicábit orbem terræ in æquitáte, * et pópulos in veritáte sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Manus Dómini confortávit te, et ídeo eris benedícta in ætérnum.

Ant. Noli metúere, * non enim pro te, sed pro ómnibus hæc lex constitúta est.

Psalmus 96 [8]

96:1 Dóminus regnávit, exsúltet terra: * læténtur ínsulæ multæ.

96:2 Nubes, et calígo in circúitu eius: * iustítia, et iudícium corréctio sedis eius.

96:3 Ignis ante ipsum præcédet, * et inflammábit in circúitu inimícos eius.

96:4 Illuxérunt fúlgura eius orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli iustítiam eius: * et vidérunt omnes pópuli glóriam eius.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli eius: * audívit, et lætáta est Sion.

96:8 Et exsultavérunt fíliæ Iudæ, * propter iudícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est iusto, * et rectis corde lætítia.

96:12 Lætámini, iusti, in Dómino: * et confitémini memóriæ sanctificatiónis eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Noli metúere, non enim pro te, sed pro ómnibus hæc lex constitúta est.

Ant. Benedíxit te Dóminus * in virtúte sua, quia per te ad níhilum redégit inimícos nostros.

Psalmus 97 [9]

97:1 Cantáte Dómino cánticum novum: * quia mirabília fecit.

97:1 Salvávit sibi déxtera eius: * et brácchium sanctum eius.

97:2 Notum fecit Dóminus salutáre suum: * in conspéctu géntium revelávit iustítiam suam.

97:3 Recordátus est misericórdiæ suæ, * et veritátis suæ dómui Israël.

97:3 Vidérunt omnes términi terræ * salutáre Dei nostri.

97:4 Iubiláte Deo, omnis terra: * cantáte, et exsultáte, et psállite.

97:5 Psállite Dómino in cíthara, in cíthara et voce psalmi: * in tubis ductílibus, et voce tubæ córneæ.

97:6 Iubiláte in conspéctu regis Dómini: * moveátur mare, et plenitúdo eius: orbis terrárum, et qui hábitant in eo.

97:8 Flúmina plaudent manu, simul montes exsultábunt a conspéctu Dómini: * quóniam venit iudicáre terram.

97:9 Iudicábit orbem terrárum in iustítia, * et pópulos in æquitáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedíxit te Dóminus in virtúte sua, quia per te ad níhilum redégit inimícos nostros.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Iube, Dómine, benedícere.

Benedictio. Ille nos benedícat, qui sine fine vivit et regnat.

℟. Amen.

Lectio 1

De Parábolis Salomónis

Prov 8:12-17

12 Ego sapiéntia hábito in consílio et erudítis intérsum cogitatiónibus.

13 Timor Dómini odit malum: arrogántiam, et supérbiam, et viam pravam, et os bilíngue detéstor.

14 Meum est consílium et ǽquitas, mea est prudéntia, mea est fortitúdo.

15 Per me reges regnant, et legum conditóres iusta decérnunt;

16 Per me príncipes ímperant, et poténtes decérnunt iustítiam.

17 Ego diligéntes me díligo; et qui mane vígilant ad me, invénient me.

℣. Tu autem, Dómine, miserére nobis.

℟. Deo grátias.

℟. Sapiéntia quæ attíngit a fine usque ad finem fórtiter, et dispónit ómnia suáviter, ædificávit sibi domum:

* Ecce tabernáculum Dei cum homínibus.

℣. Vidi sanctam civitátem Ierúsalem novam, parátam sicut sponsam ornátam viro suo.

℟. Ecce tabernáculum Dei cum homínibus.

℣. Iube, Dómine, benedícere.

Benedictio. Cuius festum cólimus, ipsa Virgo vírginum intercédat pro nobis ad Dóminum.

℟. Amen.

Lectio 2

Prov 8:18-25

18 Mecum sunt divítiæ et glória, opes supérbæ et iustítia.

19 Mélior est enim fructus meus auro et lápide pretióso, et genímina mea argénto elécto.

20 In viis iustítiæ ámbulo, in médio semitárum iudícii,

21 Ut ditem diligéntes me et thesáuros eórum répleam.

22 Dóminus possidébit me in inítio viárum suárum, ántequam quidquam fáceret a princípio.

23 Ab ætérno ordináta sum et ex antíquis, ántequam terra fíeret.

24 Nondum erant abýssi, et ego iam concépta eram; necdum fontes aquárum erúperant,

25 Necdum montes gravi mole constíterant; ante colles ego parturiébar.

Prov 8:34-36; 9:1-5

34 Beátus homo qui audit me, et qui vígilat ad fores meas cotídie, et obsérvat ad postes óstii mei.

35 Qui me invénerit, invéniet vitam, et háuriet salútem a Dómino;

36 Qui autem in me peccáverit, lædet ánimam suam. Omnes, qui me odérunt, díligunt mortem.

1 Sapiéntia ædificávit sibi domum, excídit colúmnas septem.

2 Immolávit víctimas suas, míscuit vinum et propósuit mensam suam.

3 Misit ancíllas suas ut vocárent ad arcem et ad mœ́nia civitátis:

4 Si quis est párvulus, véniat ad me. Et insipiéntibus locúta est:

5 Veníte, comédite panem meum, et bíbite vinum quod míscui vobis.

℣. Tu autem, Dómine, miserére nobis.

℟. Deo grátias.

℟. Surge, amíca mea, speciósa mea, et veni, colúmba mea:

* Osténde mihi fáciem tuam, sonet vox tua in áuribus meis.

℣. Vox túrturis audíta est in terra nostra.

℟. Osténde mihi fáciem tuam, sonet vox tua in áuribus meis.

℣. Glória Patri, et Fílio, * et Spirítui Sancto.

℟. Osténde mihi fáciem tuam, sonet vox tua in áuribus meis.

℣. Iube, Dómine, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 3

Anno quarto a dogmática definitióne de immaculáto beátæ Vírginis Concéptu, ad Gavi flúminis oram prope óppidum Lourdes diœcésis Tarbiénsis in Gállia, cum puélla quædam, nómine Bernadétte, in rupis sinu plúries se immaculátam Dei Genetrícem conspexísse asséreret, tot et tanta mirabília facta sunt, ut dígitum Dei ibi esse prudens quisque et pius Christifidélis fácile intellégeret. Quæ inter illud est célebre quod ægri hauriéntes aquam e fonte in specu tunc primo mirabíliter scaténte, sæpe sǽpius sanitátem recípiant. Percrebrescénte ítaque fama beneficiórum quæ in sacro specu recepísse fidéles dicebántur, et aucto in dies hóminum concúrsu, Tarbiénsis epíscopus, post iurídicam factórum inquisitiónem, cultum eiúsdem Vírginis immaculátæ in eódem specu permísit. Mox ædificáto templo, innúmeræ fidélium turbæ quovis anno illuc advéniunt, noménque Deíparæ immaculátæ ubíque terrárum in dies inclaréscit; eo magis, quod síngulis annis, duránte processióne sanctíssimi Sacraménti, infírmis úndique eo delátis, nonnúlli, sanatiónem a Dómino per intercessiónem immaculátæ Matris peténtes, íllico convaléscunt. Quibus iure commótus summus Póntifex Pius décimus, festum, a Leóne décimo tértio alíquibus locis concéssum ad univérsam exténdit Ecclésiam.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * maiestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ maiestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Iudex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui per immaculátam Vírginis Conceptiónem dignum Fílio tuo habitáculum præparásti: súpplices a te quǽsumus; ut, eiúsdem Vírginis Apparitiónem celebrántes, salútem mentis et córporis consequámur.

Per eúndem Dóminum nostrum Iesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:1 Psalmi & antiphonæ ex Proprio Sanctorum}

Ant. Candor est * lucis ætérnæ, et spéculum sine mácula.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Candor est lucis ætérnæ, et spéculum sine mácula.

Ant. Múlier * amícta sole, et luna sub pédibus eius, et in cápite eius coróna stellárum duódecim.

Psalmus 99 [2]

99:2 Iubiláte Deo, omnis terra: * servíte Dómino in lætítia.

99:2 Introíte in conspéctu eius, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus eius, et oves páscuæ eius: † introíte portas eius in confessióne, * átria eius in hymnis: confitémini illi.

99:4 Laudáte nomen eius: quóniam suávis est Dóminus, † in ætérnum misericórdia eius, * et usque in generatiónem et generatiónem véritas eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Múlier amícta sole, et luna sub pédibus eius, et in cápite eius coróna stellárum duódecim.

Ant. Tu glória Ierúsalem, * tu lætítia Israël, tu honorificéntia pópuli nostri.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adiútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui iurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tu glória Ierúsalem, tu lætítia Israël, tu honorificéntia pópuli nostri.

Ant. Benedícta es tu, * Virgo María, a Dómino Deo excélso præ ómnibus muliéribus super terram.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ iustórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Benedícta es tu, Virgo María, a Dómino Deo excélso præ ómnibus muliéribus super terram.

Ant. Hódie nomen tuum * ita magnificávit Dóminus, ut non recédat laus tua de ore hóminum.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli eius: * laudáte eum, omnes virtútes eius.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum eius:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes iúdices terræ.

148:12 Iúvenes, et vírgines: † senes cum iunióribus laudent nomen Dómini: * quia exaltátum est nomen eius solíus.

148:14 Conféssio eius super cælum et terram: * et exaltávit cornu pópuli sui.

148:14 Hymnus ómnibus sanctis eius: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hódie nomen tuum ita magnificávit Dóminus, ut non recédat laus tua de ore hóminum.

Capitulum Hymnus Versus {ex Proprio Sanctorum}

Cant 2:13-14

Surge, amíca mea, speciósa mea, et veni, colúmba mea, in foramínibus petræ, in cavérna macériæ, osténde mihi fáciem tuam, sonet vox tua in áuribus meis.

℟. Deo grátias.

Hymnus

Auróra soli prǽvia,

Felix salútis núntia,

In noctis umbra plebs tua

Te, Virgo, supplex ínvocat.

Torrens nefástis flúctibus

Cunctos trahens vorágine,

Leni resídit ǽquore

Cum transit Arca fœ́deris.

Dum torret aréscens humus,

Tu rore sola spárgeris;

Tellúre circum rórida,

Intácta sola pérmanes.

Fatále virus évomens

Attóllit anguis vérticem;

At tu dracónis túrgidum

Invícta cónteris caput.

Mater benígna, réspice

Fletus precésque súpplicum,

Et dimicántes, tártari

Victrix, tuére ab hóstibus.

Iesu, tibi sit glória,

Qui natus es de Vírgine,

Cum Patre, et almo Spíritu,

In sempitérna sǽcula.

Amen.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Canticum: Benedictus {Antiphona ex Proprio Sanctorum}

Ant. Præclára salútis auróra, * ex te, Virgo María, exívit sol iustítiæ, qui visitávit nos óriens ex alto.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Præclára salútis auróra, ex te, Virgo María, exívit sol iustítiæ, qui visitávit nos óriens ex alto.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui per immaculátam Vírginis Conceptiónem dignum Fílio tuo habitáculum præparásti: súpplices a te quǽsumus; ut, eiúsdem Vírginis Apparitiónem celebrántes, salútem mentis et córporis consequámur.

Per eúndem Dóminum nostrum Iesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Misericórdia tua, * Dómine, ante óculos meos: et complácui in veritáte tua.

Psalmus 25 [1]

25:1 Iúdica me, Dómine, quóniam ego in innocéntia mea ingréssus sum: * et in Dómino sperans non infirmábor.

25:2 Proba me, Dómine, et tenta me: * ure renes meos et cor meum.

25:3 Quóniam misericórdia tua ante óculos meos est: * et complácui in veritáte tua.

25:4 Non sedi cum concílio vanitátis: * et cum iníqua geréntibus non introíbo.

25:5 Odívi ecclésiam malignántium: * et cum ímpiis non sedébo.

25:6 Lavábo inter innocéntes manus meas: * et circúmdabo altáre tuum, Dómine:

25:7 Ut áudiam vocem laudis, * et enárrem univérsa mirabília tua.

25:8 Dómine, diléxi decórem domus tuæ, * et locum habitatiónis glóriæ tuæ.

25:9 Ne perdas cum ímpiis, Deus, ánimam meam, * et cum viris sánguinum vitam meam:

25:10 In quorum mánibus iniquitátes sunt: * déxtera eórum repléta est munéribus.

25:11 Ego autem in innocéntia mea ingréssus sum: * rédime me, et miserére mei.

25:12 Pes meus stetit in dirécto: * in ecclésiis benedícam te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 51 [2]

51:3 Quid gloriáris in malítia, * qui potens es in iniquitáte?

51:4 Tota die iniustítiam cogitávit lingua tua: * sicut novácula acúta fecísti dolum.

51:5 Dilexísti malítiam super benignitátem: * iniquitátem magis quam loqui æquitátem.

51:6 Dilexísti ómnia verba præcipitatiónis, * lingua dolósa.

51:7 Proptérea Deus déstruet te in finem, * evéllet te, et emigrábit te de tabernáculo tuo: et radícem tuam de terra vivéntium.

51:8 Vidébunt iusti, et timébunt, et super eum ridébunt, et dicent: * Ecce homo, qui non pósuit Deum adiutórem suum:

51:9 Sed sperávit in multitúdine divitiárum suárum: * et præváluit in vanitáte sua.

51:10 Ego autem, sicut olíva fructífera in domo Dei, * sperávi in misericórdia Dei in ætérnum: et in sǽculum sǽculi.

51:11 Confitébor tibi in sǽculum, quia fecísti: * et exspectábo nomen tuum, quóniam bonum est in conspéctu sanctórum tuórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 52 [3]

52:1 Dixit insípiens in corde suo: * Non est Deus.

52:2 Corrúpti sunt, et abominábiles facti sunt in iniquitátibus: * non est qui fáciat bonum.

52:3 Deus de cælo prospéxit super fílios hóminum: * ut vídeat si est intéllegens, aut requírens Deum.

52:4 Omnes declinavérunt, simul inútiles facti sunt: * non est qui fáciat bonum, non est usque ad unum.

52:5 Nonne scient omnes qui operántur iniquitátem, * qui dévorant plebem meam ut cibum panis?

52:6 Deum non invocavérunt: * illic trepidavérunt timóre, ubi non erat timor.

52:6 Quóniam Deus dissipávit ossa eórum qui homínibus placent: * confúsi sunt, quóniam Deus sprevit eos.

52:7 Quis dabit ex Sion salutáre Israël? * cum convérterit Deus captivitátem plebis suæ, exsultábit Iacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misericórdia tua, Dómine, ante óculos meos: et complácui in veritáte tua.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui natus es de María Vírgine.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Prídie Idus Februárii Luna vicésima quarta Anno Dómini 2026

Sanctórum septem Fundatórum Ordinis Servórum beátæ Maríæ Vírginis, Confessórum, quorum deposítio respectívis diébus recólitur. Quos autem in vita unus veræ fraternitátis spíritus sociávit, et indivísa post óbitum venerátio pópuli prosecúta est, eos Leo Décimus tértius, Póntifex Máximus, una páriter Sanctórum fastis accénsuit.

In Africa sancti Damiáni, mílitis et Mártyris.

Carthágine sanctórum Mártyrum Modésti et Iuliáni.

Alexandríæ sanctórum Mártyrum Modésti et Ammónii infántum.

Barcinóne, in Hispánia, sanctæ Euláliæ Vírginis, quæ, témpore Diocletiáni Imperatóris, equúleum, úngulas flammásque perpéssa, demum, cruci affíxa, gloriósam martýrii corónam accépit.

Constantinópoli sancti Melétii, Epíscopi Antiochéni, qui, pro fide cathólica sæpe exsílium passus, demum in eádem urbe migrávit ad Dóminum. Eius virtútes sanctus Ioánnes Chrysóstomus et sanctus Gregórius Nyssénus summis láudibus celebrárunt.

Item Constantinópoli sancti Antónii Epíscopi, témpore Leónis sexti Imperatóris.

Verónæ sancti Gaudéntii, Epíscopi et Confessóris.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Deus ádiuvat me: * et Dóminus suscéptor est ánimæ meæ.

Psalmus 53 [1]

53:3 Deus, in nómine tuo salvum me fac: * et in virtúte tua iúdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádiuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 54(2-16) [2]

54:2 Exáudi, Deus, oratiónem meam, et ne despéxeris deprecatiónem meam: * inténde mihi, et exáudi me.

54:3 Contristátus sum in exercitatióne mea: * et conturbátus sum a voce inimíci, et a tribulatióne peccatóris.

54:4 Quóniam declinavérunt in me iniquitátes: * et in ira molésti erant mihi.

54:5 Cor meum conturbátum est in me: * et formído mortis cécidit super me.

54:6 Timor et tremor venérunt super me: * et contexérunt me ténebræ.

54:7 Et dixi: Quis dabit mihi pennas sicut colúmbæ, * et volábo, et requiéscam?

54:8 Ecce, elongávi fúgiens: * et mansi in solitúdine.

54:9 Exspectábam eum, qui salvum me fecit * a pusillanimitáte spíritus et tempestáte.

54:10 Præcípita, Dómine, dívide linguas eórum: * quóniam vidi iniquitátem, et contradictiónem in civitáte.

54:11 Die ac nocte circúmdabit eam super muros eius iníquitas: * et labor in médio eius, et iniustítia.

54:12 Et non defécit de platéis eius * usúra, et dolus.

54:13 Quóniam si inimícus meus maledixísset mihi, * sustinuíssem útique.

54:13 Et si is, qui óderat me, super me magna locútus fuísset, * abscondíssem me fórsitan ab eo.

54:14 Tu vero, homo unánimis: * dux meus, et notus meus:

54:15 Qui simul mecum dulces capiébas cibos: * in domo Dei ambulávimus cum consénsu.

54:16 Véniat mors super illos: * et descéndant in inférnum vivéntes:

54:16 Quóniam nequítiæ in habitáculis eórum: * in médio eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 54(17-24) [3]

54:17 Ego autem ad Deum clamávi: * et Dóminus salvábit me.

54:18 Véspere, et mane, et merídie narrábo et annuntiábo: * et exáudiet vocem meam.

54:19 Rédimet in pace ánimam meam ab his, qui appropínquant mihi: * quóniam inter multos erant mecum.

54:20 Exáudiet Deus, et humiliábit illos, * qui est ante sǽcula.

54:20 Non enim est illis commutátio, et non timuérunt Deum: * exténdit manum suam in retribuéndo.

54:21 Contaminavérunt testaméntum eius, divísi sunt ab ira vultus eius: * et appropinquávit cor illíus.

54:22 Mollíti sunt sermónes eius super óleum: * et ipsi sunt iácula.

54:23 Iacta super Dóminum curam tuam, et ipse te enútriet: * non dabit in ætérnum fluctuatiónem iusto.

54:24 Tu vero, Deus, dedúces eos, * in púteum intéritus.

54:24 Viri sánguinum, et dolósi non dimidiábunt dies suos: * ego autem sperábo in te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus ádiuvat me: et Dóminus suscéptor est ánimæ meæ.

Capitulum Responsorium Versus {ex Proprio Sanctorum}

Cant 2:13-14

Surge, amíca mea, speciósa mea, et veni, colúmba mea, in foramínibus petræ, in cavérna macériæ, osténde mihi fáciem tuam, sonet vox tua in áuribus meis.

℟. Deo grátias.

℟.br. Quæ est ista quæ ascéndit de desérto, * Delíciis áffluens?

℟. Quæ est ista quæ ascéndit de desérto, * Delíciis áffluens?

℣. Inníxa super diléctum suum.

℟. Delíciis áffluens.

℣. Glória Patri, et Fílio, * et Spirítui Sancto.

℟. Quæ est ista quæ ascéndit de desérto, * Delíciis áffluens?

℣. Vidérunt eam fíliæ Sion.

℟. Et beatíssimam prædicavérunt.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui per immaculátam Vírginis Conceptiónem dignum Fílio tuo habitáculum præparásti: súpplices a te quǽsumus; ut, eiúsdem Vírginis Apparitiónem celebrántes, salútem mentis et córporis consequámur.

Per eúndem Dóminum nostrum Iesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. In Deo sperávi * non timébo quid fáciat mihi homo.

Psalmus 55 [1]

55:2 Miserére mei, Deus, quóniam conculcávit me homo: * tota die impúgnans tribulávit me.

55:3 Conculcavérunt me inimíci mei tota die: * quóniam multi bellántes advérsum me.

55:4 Ab altitúdine diéi timébo: * ego vero in te sperábo.

55:5 In Deo laudábo sermónes meos, in Deo sperávi: * non timébo quid fáciat mihi caro.

55:6 Tota die verba mea exsecrabántur: * advérsum me omnes cogitatiónes eórum in malum.

55:7 Inhabitábunt et abscóndent: * ipsi calcáneum meum observábunt.

55:8 Sicut sustinuérunt ánimam meam, pro níhilo salvos fácies illos: * in ira pópulos confrínges.

55:9 Deus, vitam meam annuntiávi tibi: * posuísti lácrimas meas in conspéctu tuo.

55:9 Sicut et in promissióne tua: * tunc converténtur inimíci mei retrórsum:

55:10 In quacúmque die invocávero te: * ecce, cognóvi, quóniam Deus meus es.

55:11 In Deo laudábo verbum, in Dómino laudábo sermónem: * in Deo sperávi, non timébo quid fáciat mihi homo.

55:12 In me sunt, Deus, vota tua, * quæ reddam, laudatiónes tibi.

55:13 Quóniam eripuísti ánimam meam de morte, et pedes meos de lapsu: * ut pláceam coram Deo in lúmine vivéntium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 56 [2]

56:2 Miserére mei, Deus, miserére mei: * quóniam in te confídit ánima mea.

56:2 Et in umbra alárum tuárum sperábo, * donec tránseat iníquitas.

56:3 Clamábo ad Deum altíssimum: * Deum qui benefécit mihi.

56:4 Misit de cælo, et liberávit me: * dedit in oppróbrium conculcántes me.

56:4 Misit Deus misericórdiam suam, et veritátem suam, * et erípuit ánimam meam de médio catulórum leónum: dormívi conturbátus.

56:5 Fílii hóminum dentes eórum arma et sagíttæ: * et lingua eórum gládius acútus.

56:6 Exaltáre super cælos, Deus, * et in omnem terram glória tua.

56:7 Láqueum paravérunt pédibus meis: * et incurvavérunt ánimam meam.

56:7 Fodérunt ante fáciem meam fóveam: * et incidérunt in eam.

56:8 Parátum cor meum, Deus, parátum cor meum: * cantábo, et psalmum dicam.

56:9 Exsúrge, glória mea, exsúrge, psaltérium et cíthara: * exsúrgam dilúculo.

56:10 Confitébor tibi in pópulis, Dómine: * et psalmum dicam tibi in géntibus:

56:11 Quóniam magnificáta est usque ad cælos misericórdia tua, * et usque ad nubes véritas tua.

56:12 Exaltáre super cælos, Deus: * et super omnem terram glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 57 [3]

57:2 Si vere útique iustítiam loquímini: * recta iudicáte, fílii hóminum.

57:3 Étenim in corde iniquitátes operámini: * in terra iniustítias manus vestræ concínnant.

57:4 Alienáti sunt peccatóres a vulva, erravérunt ab útero: * locúti sunt falsa.

57:5 Furor illis secúndum similitúdinem serpéntis: * sicut áspidis surdæ, et obturántis aures suas,

57:6 Quæ non exáudiet vocem incantántium: * et venéfici incantántis sapiénter.

57:7 Deus cónteret dentes eórum in ore ipsórum: * molas leónum confrínget Dóminus.

57:8 Ad níhilum devénient tamquam aqua decúrrens: * inténdit arcum suum donec infirméntur.

57:9 Sicut cera, quæ fluit, auferéntur: * supercécidit ignis, et non vidérunt solem.

57:10 Priúsquam intellégerent spinæ vestræ rhamnum: * sicut vivéntes, sic in ira absórbet eos.

57:11 Lætábitur iustus cum víderit vindíctam: * manus suas lavábit in sánguine peccatóris.

57:12 Et dicet homo: Si útique est fructus iusto: * útique est Deus iúdicans eos in terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Deo sperávi non timébo quid fáciat mihi homo.

Capitulum Responsorium Versus {ex Proprio Sanctorum}

Prov 8:18-19

Mecum sunt divítiæ et glória, opes supérbæ et iustítia: mélior est enim fructus meus auro et lápide pretióso.

℟. Deo grátias.

℟.br. Ego Mater * Pulchræ dilectiónis.

℟. Ego Mater * Pulchræ dilectiónis.

℣. Et timóris et agnitiónis et sanctæ spei.

℟. Pulchræ dilectiónis.

℣. Glória Patri, et Fílio, * et Spirítui Sancto.

℟. Ego Mater * Pulchræ dilectiónis.

℣. In me omnis grátia viæ et veritátis.

℟. In me omnis spes vitæ et virtútis.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui per immaculátam Vírginis Conceptiónem dignum Fílio tuo habitáculum præparásti: súpplices a te quǽsumus; ut, eiúsdem Vírginis Apparitiónem celebrántes, salútem mentis et córporis consequámur.

Per eúndem Dóminum nostrum Iesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Deus meus * misericórdia tua prævéniet me.

Psalmus 58(2-11) [1]

58:2 Éripe me de inimícis meis, Deus meus: * et ab insurgéntibus in me líbera me.

58:3 Éripe me de operántibus iniquitátem: * et de viris sánguinum salva me.

58:4 Quia ecce cepérunt ánimam meam: * irruérunt in me fortes.

58:5 Neque iníquitas mea, neque peccátum meum, Dómine: * sine iniquitáte cucúrri, et diréxi.

58:6 Exsúrge in occúrsum meum, et vide: * et tu, Dómine, Deus virtútum, Deus Israël,

58:6 Inténde ad visitándas omnes gentes: * non misereáris ómnibus, qui operántur iniquitátem.

58:7 Converténtur ad vésperam: et famem patiéntur ut canes, * et circuíbunt civitátem.

58:8 Ecce, loquéntur in ore suo, et gládius in lábiis eórum: * quóniam quis audívit?

58:9 Et tu, Dómine, deridébis eos: * ad níhilum dedúces omnes gentes.

58:10 Fortitúdinem meam ad te custódiam, quia, Deus, suscéptor meus es: * Deus meus, misericórdia eius prævéniet me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 58(12-18) [2]

58:12 Deus osténdet mihi super inimícos meos, ne occídas eos: * nequándo obliviscántur pópuli mei.

58:12 Dispérge illos in virtúte tua: * et depóne eos, protéctor meus, Dómine:

58:13 Delíctum oris eórum, sermónem labiórum ipsórum: * et comprehendántur in supérbia sua.

58:13 Et de exsecratióne et mendácio annuntiabúntur in consummatióne: * in ira consummatiónis, et non erunt.

58:14 Et scient quia Deus dominábitur Iacob: * et fínium terræ.

58:15 Converténtur ad vésperam: et famem patiéntur ut canes, * et circuíbunt civitátem.

58:16 Ipsi dispergéntur ad manducándum: * si vero non fúerint saturáti, et murmurábunt.

58:17 Ego autem cantábo fortitúdinem tuam: * et exsultábo mane misericórdiam tuam.

58:17 Quia factus es suscéptor meus, * et refúgium meum, in die tribulatiónis meæ.

58:18 Adiútor meus, tibi psallam, quia, Deus, suscéptor meus es: * Deus meus, misericórdia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 59 [3]

59:3 Deus, repulísti nos, et destruxísti nos: * irátus es, et misértus es nobis.

59:4 Commovísti terram, et conturbásti eam: * sana contritiónes eius, quia commóta est.

59:5 Ostendísti pópulo tuo dura: * potásti nos vino compunctiónis.

59:6 Dedísti metuéntibus te significatiónem: * ut fúgiant a fácie arcus:

59:7 Ut liberéntur dilécti tui: * salvum fac déxtera tua, et exáudi me.

59:8 Deus locútus est in sancto suo: * lætábor, et partíbor Síchimam: et convállem tabernaculórum metíbor.

59:9 Meus est Gálaad, et meus est Manásses: * et Éphraim fortitúdo cápitis mei.

59:9 Iuda rex meus: * Moab olla spei meæ.

59:10 In Idumǽam exténdam calceaméntum meum: * mihi alienígenæ súbditi sunt.

59:11 Quis dedúcet me in civitátem munítam? * quis dedúcet me usque in Idumǽam?

59:12 Nonne tu, Deus, qui repulísti nos? * et non egrediéris, Deus, in virtútibus nostris?

59:13 Da nobis auxílium de tribulatióne: * quia vana salus hóminis.

59:14 In Deo faciémus virtútem: * et ipse ad níhilum dedúcet tribulántes nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus misericórdia tua prævéniet me.

Capitulum Responsorium Versus {ex Proprio Sanctorum}

Sir 24:25-26

In me grátia omnis viæ et veritátis, in me omnis spes vitæ et virtútis. Transíte ad me, omnes qui concupíscitis me, et a generatiónibus meis implémini.

℟. Deo grátias.

℟.br. Qui me invénerit * Invéniet vitam.

℟. Qui me invénerit * Invéniet vitam.

℣. Et háuriet salútem a Dómino.

℟. Invéniet vitam.

℣. Glória Patri, et Fílio, * et Spirítui Sancto.

℟. Qui me invénerit * Invéniet vitam.

℣. Transíte ad me, omnes qui concupíscitis me.

℟. Et a generatiónibus meis implémini.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui per immaculátam Vírginis Conceptiónem dignum Fílio tuo habitáculum præparásti: súpplices a te quǽsumus; ut, eiúsdem Vírginis Apparitiónem celebrántes, salútem mentis et córporis consequámur.

Per eúndem Dóminum nostrum Iesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Proprio Sanctorum}

Ant. Candor est * lucis ætérnæ, et spéculum sine mácula.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Iurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Iudicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Candor est lucis ætérnæ, et spéculum sine mácula.

Ant. Múlier * amícta sole, et luna sub pédibus eius, et in cápite eius coróna stellárum duódecim.

Psalmus 112 [2]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória eius.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Múlier amícta sole, et luna sub pédibus eius, et in cápite eius coróna stellárum duódecim.

Ant. Tu glória Ierúsalem, * tu lætítia Israël, tu honorificéntia pópuli nostri.

Psalmus 121 [3]

121:1 Lætátus sum in his, quæ dicta sunt mihi: * In domum Dómini íbimus.

121:2 Stantes erant pedes nostri, * in átriis tuis, Ierúsalem.

121:3 Ierúsalem, quæ ædificátur ut cívitas: * cuius participátio eius in idípsum.

121:4 Illuc enim ascendérunt tribus, tribus Dómini: * testimónium Israël ad confiténdum nómini Dómini.

121:5 Quia illic sedérunt sedes in iudício, * sedes super domum David.

121:6 Rogáte quæ ad pacem sunt Ierúsalem: * et abundántia diligéntibus te:

121:7 Fiat pax in virtúte tua: * et abundántia in túrribus tuis.

121:8 Propter fratres meos, et próximos meos, * loquébar pacem de te:

121:9 Propter domum Dómini, Dei nostri, * quæsívi bona tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tu glória Ierúsalem, tu lætítia Israël, tu honorificéntia pópuli nostri.

Ant. Benedícta es tu, * Virgo María, a Dómino Deo excélso præ ómnibus muliéribus super terram.

Psalmus 126 [4]

126:1 Nisi Dóminus ædificáverit domum, * in vanum laboravérunt qui ædíficant eam.

126:1 Nisi Dóminus custodíerit civitátem, * frustra vígilat qui custódit eam.

126:2 Vanum est vobis ante lucem súrgere: * súrgite postquam sedéritis, qui manducátis panem dolóris.

126:2 Cum déderit diléctis suis somnum: * ecce heréditas Dómini fílii: merces, fructus ventris.

126:4 Sicut sagíttæ in manu poténtis: * ita fílii excussórum.

126:5 Beátus vir, qui implévit desidérium suum ex ipsis: * non confundétur cum loquétur inimícis suis in porta.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedícta es tu, Virgo María, a Dómino Deo excélso præ ómnibus muliéribus super terram.

Ant. Hódie nomen tuum * ita magnificávit Dóminus, ut non recédat laus tua de ore hóminum.

Psalmus 147 [5]

147:1 Lauda, Ierúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo eius.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris eius quis sustinébit?

147:7 Emíttet verbum suum, et liquefáciet ea: * flabit spíritus eius, et fluent aquæ.

147:8 Qui annúntiat verbum suum Iacob: * iustítias, et iudícia sua Israël.

147:9 Non fecit táliter omni natióni: * et iudícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hódie nomen tuum ita magnificávit Dóminus, ut non recédat laus tua de ore hóminum.

Capitulum Hymnus Versus {ex Proprio Sanctorum}

Cant 2:13-14

Surge, amíca mea, speciósa mea, et veni, colúmba mea, in foramínibus petræ, in cavérna macériæ, osténde mihi fáciem tuam, sonet vox tua in áuribus meis.

℟. Deo grátias.

Hymnus

Omnis expértem máculæ Maríam

Edocet summus fídei magíster;

Vírginis gaudens celébrat fidélis

Terra triúmphum.

Ipsa se præbens húmili puéllæ

Virgo spectándam, récreat pavéntem,

Seque concéptam sine labe, sancto

Prǽdicat ore.

O specus felix, decoráte divæ

Matris aspéctu! veneránda rupes,

Unde vitáles scatuére pleno

Gúrgite lymphæ!

Huc catervátim pia turba nostris,

Huc ab extérnis peregrína terris

Affluit supplex, et opem poténtis

Vírginis orat.

Excipit Mater lácrimas precántum,

Donat optátam míseris salútem;

Compos hinc voti pátrias ad oras

Turba revértit.

Súpplicum, Virgo, miseráta casus,

Semper o nostros réfove labóres,

Impetrans mæstis bona sempitérnæ

Gáudia vitæ.

Sit decus Patri, genitǽque Proli,

Et tibi, compar utriúsque virtus

Spíritus semper, Deus unus omni

Témporis ævo.

Amen.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Canticum: Magnificat {Antiphona ex Proprio Sanctorum}

Ant. Hódie gloriósa cæli Regína * in terris appáruit; hódie pópulo suo verba salútis et pígnora pacis áttulit; hódie Angelórum et fidélium chori immaculátam Conceptiónem celebrántes gáudio exsúltant.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hódie gloriósa cæli Regína in terris appáruit; hódie pópulo suo verba salútis et pígnora pacis áttulit; hódie Angelórum et fidélium chori immaculátam Conceptiónem celebrántes gáudio exsúltant.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui per immaculátam Vírginis Conceptiónem dignum Fílio tuo habitáculum præparásti: súpplices a te quǽsumus; ut, eiúsdem Vírginis Apparitiónem celebrántes, salútem mentis et córporis consequámur.

Per eúndem Dóminum nostrum Iesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Immíttet Ángelus Dómini * in circúitu timéntium eum: et erípiet eos.

Psalmus 33(2-11) [1]

33:2 Benedícam Dóminum in omni témpore: * semper laus eius in ore meo.

33:3 In Dómino laudábitur ánima mea: * áudiant mansuéti, et læténtur.

33:4 Magnificáte Dóminum mecum: * et exaltémus nomen eius in idípsum.

33:5 Exquisívi Dóminum, et exaudívit me: * et ex ómnibus tribulatiónibus meis erípuit me.

33:6 Accédite ad eum, et illuminámini: * et fácies vestræ non confundéntur.

33:7 Iste pauper clamávit, et Dóminus exaudívit eum: * et de ómnibus tribulatiónibus eius salvávit eum.

33:8 Immíttet Ángelus Dómini in circúitu timéntium eum: * et erípiet eos.

33:9 Gustáte, et vidéte quóniam suávis est Dóminus: * beátus vir, qui sperat in eo.

33:10 Timéte Dóminum, omnes sancti eius: * quóniam non est inópia timéntibus eum.

33:11 Dívites eguérunt et esuriérunt: * inquiréntes autem Dóminum non minuéntur omni bono.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 33(12-23) [2]

33:12 Veníte, fílii, audíte me: * timórem Dómini docébo vos.

33:13 Quis est homo qui vult vitam: * díligit dies vidére bonos?

33:14 Próhibe linguam tuam a malo: * et lábia tua ne loquántur dolum.

33:15 Divérte a malo, et fac bonum: * inquíre pacem, et perséquere eam.

33:16 Óculi Dómini super iustos: * et aures eius in preces eórum.

33:17 Vultus autem Dómini super faciéntes mala: * ut perdat de terra memóriam eórum.

33:18 Clamavérunt iusti, et Dóminus exaudívit eos: * et ex ómnibus tribulatiónibus eórum liberávit eos.

33:19 Iuxta est Dóminus iis, qui tribuláto sunt corde: * et húmiles spíritu salvábit.

33:20 Multæ tribulatiónes iustórum: * et de ómnibus his liberábit eos Dóminus.

33:21 Custódit Dóminus ómnia ossa eórum: * unum ex his non conterétur.

33:22 Mors peccatórum péssima: * et qui odérunt iustum, delínquent.

33:23 Rédimet Dóminus ánimas servórum suórum: * et non delínquent omnes qui sperant in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 60 [3]

60:2 Exáudi, Deus, deprecatiónem meam: * inténde oratióni meæ.

60:3 A fínibus terræ ad te clamávi: * dum anxiarétur cor meum, in petra exaltásti me.

60:4 Deduxísti me, quia factus es spes mea: * turris fortitúdinis a fácie inimíci.

60:5 Inhabitábo in tabernáculo tuo in sǽcula: * prótegar in velaménto alárum tuárum.

60:6 Quóniam tu, Deus meus, exaudísti oratiónem meam: * dedísti hereditátem timéntibus nomen tuum.

60:7 Dies super dies regis adícies: * annos eius usque in diem generatiónis et generatiónis.

60:8 Pérmanet in ætérnum in conspéctu Dei: * misericórdiam et veritátem eius quis requíret?

60:9 Sic psalmum dicam nómini tuo in sǽculum sǽculi: * ut reddam vota mea de die in diem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Immíttet Ángelus Dómini in circúitu timéntium eum: et erípiet eos.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ss. Septem Fundatorum Ordinis Servorum B. M. V.
III. classis
Tempora: Feria V infra Hebdomadam Sexagesimæ

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Commune aut Festo}

Ant. Regem Confessórum Dóminum, * Veníte, adorémus.

Ant. Regem Confessórum Dóminum, * Veníte, adorémus.

Veníte, exsultémus Dómino, iubilémus Deo, salutári nostro: præoccupémus fáciem eius in confessióne, et in psalmis iubilémus ei.

Ant. Regem Confessórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Regem Confessórum Dóminum, * Veníte, adorémus.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Regem Confessórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Confessórum Dóminum, * Veníte, adorémus.

Hymnus {ex Proprio Sanctorum}

Bella dum late fúrerent, et urbes

Cæde fratérna gémerent cruéntæ,

Adfuit Virgo, nova semper edens

Múnera matris.

En vocat septem fámulos, fidéles

Ut sibi in luctu récolant dolóres,

Quos tulit Iesus, tulit ipsa consors

Sub cruce Nati.

Illico parent Dóminæ vocánti:

Spléndidis tectis opibúsque spretis,

Urbe secédunt procul in Senári

Abdita montis.

Córpora hic pœnis crúciant acérbis,

Sóntium labes hóminum piántes:

Hic prece avértunt lacrimísque fusis

Núminis iram.

Pérdolens Mater fovet, atque amíctum

Ipsa lugúbrem monet induéndum:

Agminis sancti pia cœpta surgunt,

Mira patéscunt.

Palmes in bruma víridans honóres

Núntiat patrum: próprios Maríæ

Ore lacténti vócitant puélli

Nómine servos.

Sit decus Patri, genitǽque Proli,

Et tibi, compar utriúsque virtus

Spíritus semper, Deus unus omni

Témporis ævo.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. In Deo salutáre meum * et glória mea: et spes mea in Deo est.

Psalmus 61 [1]

61:2 Nonne Deo subiécta erit ánima mea? * ab ipso enim salutáre meum.

61:3 Nam et ipse Deus meus, et salutáris meus: * suscéptor meus, non movébor ámplius.

61:4 Quoúsque irrúitis in hóminem? * interfícitis univérsi vos: tamquam paríeti inclináto et macériæ depúlsæ?

61:5 Verúmtamen prétium meum cogitavérunt repéllere, cucúrri in siti: * ore suo benedicébant, et corde suo maledicébant.

61:6 Verúmtamen Deo subiécta esto, ánima mea: * quóniam ab ipso patiéntia mea.

61:7 Quia ipse Deus meus, et salvátor meus: * adiútor meus, non emigrábo.

61:8 In Deo salutáre meum, et glória mea: * Deus auxílii mei, et spes mea in Deo est.

61:9 Speráte in eo omnis congregátio pópuli, effúndite coram illo corda vestra: * Deus adiútor noster in ætérnum.

61:10 Verúmtamen vani fílii hóminum, mendáces fílii hóminum in statéris: * ut decípiant ipsi de vanitáte in idípsum.

61:11 Nolíte speráre in iniquitáte, et rapínas nolíte concupíscere: * divítiæ si áffluant, nolíte cor appónere.

61:12 Semel locútus est Deus, duo hæc audívi, quia potéstas Dei est, et tibi, Dómine, misericórdia: * quia tu reddes unicuíque iuxta ópera sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Deo salutáre meum et glória mea: et spes mea in Deo est.

Ant. Vidéte ópera Dómini, * et audítam fácite vocem laudis eius.

Psalmus 65(1-12) [2]

65:1 Iubiláte Deo, omnis terra, psalmum dícite nómini eius: * date glóriam laudi eius.

65:3 Dícite Deo: Quam terribília sunt ópera tua, Dómine! * in multitúdine virtútis tuæ mentiéntur tibi inimíci tui.

65:4 Omnis terra adóret te, et psallat tibi: * psalmum dicat nómini tuo.

65:5 Veníte, et vidéte ópera Dei: * terríbilis in consíliis super fílios hóminum.

65:6 Qui convértit mare in áridam, in flúmine pertransíbunt pede: * ibi lætábimur in ipso.

65:7 Qui dominátur in virtúte sua in ætérnum, óculi eius super gentes respíciunt: * qui exásperant non exalténtur in semetípsis.

65:8 Benedícite, gentes, Deum nostrum: * et audítam fácite vocem laudis eius,

65:9 Qui pósuit ánimam meam ad vitam: * et non dedit in commotiónem pedes meos.

65:10 Quóniam probásti nos, Deus: * igne nos examinásti, sicut examinátur argéntum.

65:11 Induxísti nos in láqueum, posuísti tribulatiónes in dorso nostro: * imposuísti hómines super cápita nostra.

65:12 Transívimus per ignem et aquam: * et eduxísti nos in refrigérium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidéte ópera Dómini, et audítam fácite vocem laudis eius.

Ant. Audíte, omnes * qui timétis Deum, quanta fecit ánimæ meæ.

Psalmus 65(13-20) [3]

65:13 Introíbo in domum tuam in holocáustis: * reddam tibi vota mea, quæ distinxérunt lábia mea.

65:14 Et locútum est os meum, * in tribulatióne mea.

65:15 Holocáusta medulláta ófferam tibi cum incénso aríetum: * ófferam tibi boves cum hircis.

65:16 Veníte, audíte, et narrábo, omnes, qui timétis Deum: * quanta fecit ánimæ meæ.

65:17 Ad ipsum ore meo clamávi, * et exaltávi sub lingua mea.

65:18 Iniquitátem si aspéxi in corde meo, * non exáudiet Dóminus.

65:19 Proptérea exaudívit Deus, * et atténdit voci deprecatiónis meæ.

65:20 Benedíctus Deus, * qui non amóvit oratiónem meam, et misericórdiam suam a me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Audíte, omnes qui timétis Deum, quanta fecit ánimæ meæ.

Ant. Exsúrgat Deus, * et dissipéntur inimíci eius. ‡

Psalmus 67(2-11) [4]

67:2 Exsúrgat Deus, et dissipéntur inimíci eius, * ‡ et fúgiant qui odérunt eum, a fácie eius.

67:3 Sicut déficit fumus, defíciant: * sicut fluit cera a fácie ignis, sic péreant peccatóres a fácie Dei.

67:4 Et iusti epuléntur, et exsúltent in conspéctu Dei: * et delecténtur in lætítia.

67:5 Cantáte Deo, psalmum dícite nómini eius: * iter fácite ei, qui ascéndit super occásum: (fit reverentia) Dóminus nomen illi.

67:5 Exsultáte in conspéctu eius: * turbabúntur a fácie eius, patris orphanórum et iúdicis viduárum.

67:6 Deus in loco sancto suo: * Deus, qui inhabitáre facit uníus moris in domo:

67:7 Qui edúcit vinctos in fortitúdine, * simíliter eos qui exásperant, qui hábitant in sepúlcris.

67:8 Deus, cum egrederéris in conspéctu pópuli tui, * cum pertransíres in desérto:

67:9 Terra mota est, étenim cæli distillavérunt a fácie Dei Sínai, * a fácie Dei Israël.

67:10 Plúviam voluntáriam segregábis, Deus, hereditáti tuæ: * et infirmáta est, tu vero perfecísti eam.

67:11 Animália tua habitábunt in ea: * parásti in dulcédine tua páuperi, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrgat Deus, et dissipéntur inimíci eius.

Ant. Deus noster, * Deus salvos faciéndi: et Dómini sunt éxitus mortis.

Psalmus 67(12-24) [5]

67:12 Dóminus dabit verbum evangelizántibus, * virtúte multa.

67:13 Rex virtútum dilécti, dilécti: * et speciéi domus divídere spólia.

67:14 Si dormiátis inter médios cleros, pennæ colúmbæ deargentátæ, * et posterióra dorsi eius in pallóre auri.

67:15 Dum discérnit cæléstis reges super eam, nive dealbabúntur in Selmon: * mons Dei, mons pinguis.

67:16 Mons coagulátus, mons pinguis: * ut quid suspicámini montes coagulátos?

67:17 Mons, in quo beneplácitum est Deo habitáre in eo: * étenim Dóminus habitábit in finem.

67:18 Currus Dei decem míllibus múltiplex, míllia lætántium: * Dóminus in eis in Sina in sancto.

67:19 Ascendísti in altum, cepísti captivitátem: * accepísti dona in homínibus.

67:19 Étenim non credéntes, * inhabitáre Dóminum Deum.

67:20 Benedíctus Dóminus die cotídie: * prósperum iter fáciet nobis Deus salutárium nostrórum.

67:21 Deus noster, Deus salvos faciéndi: * et Dómini Dómini éxitus mortis.

67:22 Verúmtamen Deus confrínget cápita inimicórum suórum: * vérticem capílli perambulántium in delíctis suis.

67:23 Dixit Dóminus: Ex Basan convértam, * convértam in profúndum maris:

67:24 Ut intingátur pes tuus in sánguine: * lingua canum tuórum ex inimícis, ab ipso.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus noster, Deus salvos faciéndi: et Dómini sunt éxitus mortis.

Ant. In ecclésiis * benedícite Dómino Deo.

Psalmus 67(25-36) [6]

67:25 Vidérunt ingréssus tuos, Deus: * ingréssus Dei mei: regis mei qui est in sancto.

67:26 Prævenérunt príncipes coniúncti psalléntibus: * in médio iuvenculárum tympanistriárum.

67:27 In ecclésiis benedícite Deo Dómino, * de fóntibus Israël.

67:28 Ibi Béniamin adolescéntulus: * in mentis excéssu.

67:28 Príncipes Iuda, duces eórum: * príncipes Zábulon, príncipes Néphtali.

67:29 Manda, Deus, virtúti tuæ: * confírma hoc, Deus, quod operátus es in nobis.

67:30 A templo tuo in Ierúsalem, * tibi ófferent reges múnera.

67:31 Íncrepa feras arúndinis, congregátio taurórum in vaccis populórum: * ut exclúdant eos, qui probáti sunt argénto.

67:31 Díssipa gentes, quæ bella volunt: vénient legáti ex Ægýpto: * Æthiópia prævéniet manus eius Deo.

67:33 Regna terræ, cantáte Deo: * psállite Dómino.

67:33 Psállite Deo, qui ascéndit super cælum cæli, * ad Oriéntem.

67:34 Ecce dabit voci suæ vocem virtútis, date glóriam Deo super Israël, * magnificéntia eius, et virtus eius in núbibus.

67:36 Mirábilis Deus in sanctis suis, Deus Israël ipse dabit virtútem, et fortitúdinem plebi suæ, * benedíctus Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In ecclésiis benedícite Dómino Deo.

Ant. Salvum me fac, * Deus, quóniam intravérunt aquæ usque ad ánimam meam. ‡

Psalmus 68(2-13) [7]

68:2 Salvum me fac, Deus: quóniam intravérunt aquæ usque ad ánimam meam.

68:3 ‡ Infíxus sum in limo profúndi: * et non est substántia.

68:3 Veni in altitúdinem maris: * et tempéstas demérsit me.

68:4 Laborávi clamans, raucæ factæ sunt fauces meæ: * defecérunt óculi mei, dum spero in Deum meum.

68:5 Multiplicáti sunt super capíllos cápitis mei, * qui odérunt me gratis.

68:5 Confortáti sunt qui persecúti sunt me inimíci mei iniúste: * quæ non rápui, tunc exsolvébam.

68:6 Deus, tu scis insipiéntiam meam: * et delícta mea a te non sunt abscóndita.

68:7 Non erubéscant in me qui exspéctant te, Dómine, * Dómine virtútum.

68:7 Non confundántur super me * qui quærunt te, Deus Israël.

68:8 Quóniam propter te sustínui oppróbrium: * opéruit confúsio fáciem meam.

68:9 Extráneus factus sum frátribus meis, * et peregrínus fíliis matris meæ.

68:10 Quóniam zelus domus tuæ comédit me: * et oppróbria exprobrántium tibi cecidérunt super me.

68:11 Et opérui in ieiúnio ánimam meam: * et factum est in oppróbrium mihi.

68:12 Et pósui vestiméntum meum cilícium: * et factus sum illis in parábolam.

68:13 Advérsum me loquebántur, qui sedébant in porta: * et in me psallébant qui bibébant vinum.

68:13 Ego vero oratiónem meam ad te, Dómine: * tempus benepláciti, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvum me fac, Deus, quóniam intravérunt aquæ usque ad ánimam meam.

Ant. Propter inimícos meos * éripe me, Dómine.

Psalmus 68(14-29) [8]

68:14 In multitúdine misericórdiæ tuæ exáudi me, * in veritáte salútis tuæ:

68:15 Éripe me de luto, ut non infígar: * líbera me ab iis, qui odérunt me, et de profúndis aquárum.

68:16 Non me demérgat tempéstas aquæ, neque absórbeat me profúndum: * neque úrgeat super me púteus os suum.

68:17 Exáudi me, Dómine, quóniam benígna est misericórdia tua: * secúndum multitúdinem miseratiónum tuárum réspice in me.

68:18 Et ne avértas fáciem tuam a púero tuo: * quóniam tríbulor, velóciter exáudi me.

68:19 Inténde ánimæ meæ, et líbera eam: * propter inimícos meos éripe me.

68:20 Tu scis impropérium meum, et confusiónem meam, * et reveréntiam meam.

68:21 In conspéctu tuo sunt omnes qui tríbulant me: * impropérium exspectávit cor meum, et misériam.

68:21 Et sustínui qui simul contristarétur, et non fuit: * et qui consolarétur, et non invéni.

68:22 Et dedérunt in escam meam fel: * et in siti mea potavérunt me acéto.

68:23 Fiat mensa eórum coram ipsis in láqueum, * et in retributiónes, et in scándalum.

68:24 Obscuréntur óculi eórum ne vídeant: * et dorsum eórum semper incúrva.

68:25 Effúnde super eos iram tuam: * et furor iræ tuæ comprehéndat eos.

68:26 Fiat habitátio eórum desérta: * et in tabernáculis eórum non sit qui inhábitet.

68:27 Quóniam quem tu percussísti, persecúti sunt: * et super dolórem vúlnerum meórum addidérunt.

68:28 Appóne iniquitátem super iniquitátem eórum: * et non intrent in iustítiam tuam.

68:29 Deleántur de libro vivéntium: * et cum iustis non scribántur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Propter inimícos meos éripe me, Dómine.

Ant. Quǽrite Dóminum, * et vivet ánima vestra.

Psalmus 68(30-37) [9]

68:30 Ego sum pauper et dolens: * salus tua, Deus, suscépit me.

68:31 Laudábo nomen Dei cum cántico: * et magnificábo eum in laude:

68:32 Et placébit Deo super vítulum novéllum: * córnua producéntem et úngulas.

68:33 Vídeant páuperes et læténtur: * quǽrite Deum, et vivet ánima vestra.

68:34 Quóniam exaudívit páuperes Dóminus: * et vinctos suos non despéxit.

68:35 Laudent illum cæli et terra, * mare et ómnia reptília in eis.

68:36 Quóniam Deus salvam fáciet Sion: * et ædificabúntur civitátes Iuda.

68:36 Et inhabitábunt ibi, * et hereditáte acquírent eam.

68:37 Et semen servórum eius possidébit eam: * et qui díligunt nomen eius, habitábunt in ea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quǽrite Dóminum, et vivet ánima vestra.

℣. Laudábo nomen Dei cum cántico.

℟. Et magnificábo eum in laude.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Iesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Iube, Dómine, benedícere.

Benedictio. Ille nos benedícat, qui sine fine vivit et regnat.

℟. Amen.

Lectio 1

De libro Génesis

Gen 9:12-15

12 Dixítque Deus: Hoc signum fœ́deris quod do inter me et vos, et ad omnem ánimam vivéntem, quæ est vobíscum in generatiónes sempitérnas:

13 Arcum meum ponam in núbibus, et erit signum fœ́deris inter me et inter terram.

14 Cumque obdúxero núbibus cælum, apparébit arcus meus in núbibus:

15 Et recordábor fœ́deris mei vobíscum, et cum omni ánima vivénte quæ carnem végetat: et non erunt ultra aquæ dilúvii ad deléndum univérsam carnem.

℣. Tu autem, Dómine, miserére nobis.

℟. Deo grátias.

℟. Dixit Dóminus ad Noë: Finis univérsæ carnis venit coram me: repléta est terra iniquitáte eórum,

* Et ego dispérdam eos cum terra.

℣. Fac tibi arcam de lignis lævigátis, mansiúnculas in ea fácies.

℟. Et ego dispérdam eos cum terra.

℣. Iube, Dómine, benedícere.

Benedictio. Quorum festum cólimus, ipsi intercédant pro nobis ad Dóminum.

℟. Amen.

Lectio 2

Gen 9:20-23

20 Cœpítque Noë vir agrícola exercére terram, et plantávit víneam.

21 Bibénsque vinum inebriátus est, et nudátus in tabernáculo suo.

22 Quod cum vidísset Cham, pater Chánaan, verénda scílicet patris sui esse nudáta, nuntiávit duóbus frátribus suis foras.

23 At vero Sem et Iapheth pállium imposuérunt húmeris suis, et incedéntes retrórsum, operuérunt verénda patris sui: faciésque eórum avérsæ erant, et patris virília non vidérunt.

Gen 9:24-29

24 Evígilans autem Noë ex vino, cum didicísset quæ fécerat ei fílius suus minor,

25 Ait: Maledíctus Chánaan, servus servórum erit frátribus suis.

26 Dixítque: Benedíctus Dóminus Deus Sem, sit Chánaan servus eius.

27 Dilátet Deus Iapheth, et hábitet in tabernáculis Sem, sitque Chánaan servus eius.

28 Vixit autem Noë post dilúvium trecéntis quinquagínta annis.

29 Et impléti sunt omnes dies eius nongentórum quinquagínta annórum: et mórtuus est.

℣. Tu autem, Dómine, miserére nobis.

℟. Deo grátias.

℟. Quadragínta dies et noctes apérti sunt cæli, et ex omni carne habénte spíritum vitæ ingréssa sunt in arcam:

* Et clausit a foris óstium Dóminus.

℣. In artículo diéi illíus ingréssus est Noë in arcam et fílii eius, et uxor illíus et uxóres filiórum eius.

℟. Et clausit a foris óstium Dóminus.

℣. Glória Patri, et Fílio, * et Spirítui Sancto.

℟. Et clausit a foris óstium Dóminus.

℣. Iube, Dómine, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 3

Sǽculo tértio décimo, septem e Florentína nobilitáte viri, nimírum Bonfílius Monáldius, Bonaiúncta Manéttus, Manéttus Antellénsis, Amidéus de Amidéis, Ugúccio Ugucciónum, Sostenéus de Sostenéis et Aléxius Falconérius, in rurálem quamdam ædículam secessére, Christi passiónem ac mæstíssimæ eiúsdem Matris dolóres assídue recoléntes. Illis beáta Virgo, sacra Parascéves die appárens lúgubrem vestem, quam indúerent, osténdit, sibíque acceptíssimum fore significávit, ut novum regulárem órdinem excitárent, qui iugem recóleret ac promovéret memóriam dolórum, quos ipsa pértulit sub Cruce Dómini. Tunc sancti illi viri, beáto Petro, órdinis Prædicatórum Mártyre, adiutóre, órdinem Servórum beátæ Vírginis instituérunt, et cum sóciis civitátes et óppida excúrrere cœpérunt, ubíque Christum crucifíxum verbo et exémplo prædicántes. Quos vero unus veræ fraternitátis amor in vita sociáverat, unum páriter demórtuos contéxit sepúlcrum, únaque pópuli venerátio prosecúta est. Quare Clemens undécimus et Benedíctus décimus tértius delátum iísdem indivíduum cultum confirmavérunt; Leo autem décimus tértius eos albo Sanctórum accénsuit.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * maiestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ maiestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Iudex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Iesu Christe, qui ad recoléndam memóriam dolórum sanctíssimæ Genetrícis tuæ, per septem beátos Patres nova Servórum eius família Ecclésiam tuam fecundásti: concéde propítius; ita nos eórum consociári flétibus, ut perfruámur et gáudiis.

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:1 Psalmi & antiphonæ ex Psalterio secundum diem}

Ant. Iubiláte * in conspéctu regis Dómini.

Psalmus 97 [1]

97:1 Cantáte Dómino cánticum novum: * quia mirabília fecit.

97:1 Salvávit sibi déxtera eius: * et brácchium sanctum eius.

97:2 Notum fecit Dóminus salutáre suum: * in conspéctu géntium revelávit iustítiam suam.

97:3 Recordátus est misericórdiæ suæ, * et veritátis suæ dómui Israël.

97:3 Vidérunt omnes términi terræ * salutáre Dei nostri.

97:4 Iubiláte Deo, omnis terra: * cantáte, et exsultáte, et psállite.

97:5 Psállite Dómino in cíthara, in cíthara et voce psalmi: * in tubis ductílibus, et voce tubæ córneæ.

97:6 Iubiláte in conspéctu regis Dómini: * moveátur mare, et plenitúdo eius: orbis terrárum, et qui hábitant in eo.

97:8 Flúmina plaudent manu, simul montes exsultábunt a conspéctu Dómini: * quóniam venit iudicáre terram.

97:9 Iudicábit orbem terrárum in iustítia, * et pópulos in æquitáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Iubiláte in conspéctu regis Dómini.

Ant. Dómine, * refúgium factus es nobis. ‡

Psalmus 89 [2]

89:1 Dómine, refúgium factus es nobis: * ‡ a generatióne in generatiónem.

89:2 Priúsquam montes fíerent, aut formarétur terra et orbis: * a sǽculo et usque in sǽculum tu es, Deus.

89:3 Ne avértas hóminem in humilitátem: * et dixísti: Convertímini, fílii hóminum.

89:4 Quóniam mille anni ante óculos tuos, * tamquam dies hestérna, quæ prætériit,

89:5 Et custódia in nocte, * quæ pro níhilo habéntur, eórum anni erunt.

89:6 Mane sicut herba tránseat, mane flóreat, et tránseat: * véspere décidat, indúret et aréscat.

89:7 Quia defécimus in ira tua, * et in furóre tuo turbáti sumus.

89:8 Posuísti iniquitátes nostras in conspéctu tuo: * sǽculum nostrum in illuminatióne vultus tui.

89:9 Quóniam omnes dies nostri defecérunt: * et in ira tua defécimus.

89:9 Anni nostri sicut aránea meditabúntur: * dies annórum nostrórum in ipsis, septuagínta anni.

89:10 Si autem in potentátibus, octogínta anni: * et ámplius eórum, labor et dolor.

89:10 Quóniam supervénit mansuetúdo: * et corripiémur.

89:11 Quis novit potestátem iræ tuæ: * et præ timóre tuo iram tuam dinumeráre?

89:12 Déxteram tuam sic notam fac: * et erudítos corde in sapiéntia.

89:13 Convértere, Dómine, úsquequo? * et deprecábilis esto super servos tuos.

89:14 Repléti sumus mane misericórdia tua: * et exsultávimus, et delectáti sumus ómnibus diébus nostris.

89:15 Lætáti sumus pro diébus, quibus nos humiliásti: * annis, quibus vídimus mala.

89:16 Réspice in servos tuos, et in ópera tua: * et dírige fílios eórum.

89:17 Et sit splendor Dómini, Dei nostri, super nos, et ópera mánuum nostrárum dírige super nos: * et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, refúgium factus es nobis.

Ant. Dómine, * in cælo misericórdia tua.

Psalmus 35 [3]

35:2 Dixit iniústus ut delínquat in semetípso: * non est timor Dei ante óculos eius.

35:3 Quóniam dolóse egit in conspéctu eius: * ut inveniátur iníquitas eius ad ódium.

35:4 Verba oris eius iníquitas, et dolus: * nóluit intellégere ut bene ágeret.

35:5 Iniquitátem meditátus est in cubíli suo: * ástitit omni viæ non bonæ, malítiam autem non odívit.

35:6 Dómine, in cælo misericórdia tua: * et véritas tua usque ad nubes.

35:7 Iustítia tua sicut montes Dei: * iudícia tua abýssus multa.

35:7 Hómines, et iuménta salvábis, Dómine: * quemádmodum multiplicásti misericórdiam tuam, Deus.

35:8 Fílii autem hóminum, * in tégmine alárum tuárum sperábunt.

35:9 Inebriabúntur ab ubertáte domus tuæ: * et torrénte voluptátis tuæ potábis eos.

35:10 Quóniam apud te est fons vitæ: * et in lúmine tuo vidébimus lumen.

35:11 Præténde misericórdiam tuam sciéntibus te, * et iustítiam tuam his, qui recto sunt corde.

35:12 Non véniat mihi pes supérbiæ: * et manus peccatóris non móveat me.

35:13 Ibi cecidérunt qui operántur iniquitátem: * expúlsi sunt, nec potuérunt stare.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, in cælo misericórdia tua.

Ant. Pópulus meus, * ait Dóminus, bonis meis adimplébitur.

Canticum Ieremiæ [4]

Ier 31:10-18

31:10 Audíte verbum Dómini, gentes, * et annuntiáte in ínsulis, quæ procul sunt,

31:11 Et dícite: Qui dispérsit Israël, congregábit eum: * et custódiet eum sicut pastor gregem suum.

31:12 Redémit enim Dóminus Iacob, * et liberávit eum de manu potentióris.

31:13 Et vénient, et laudábunt in monte Sion: * et cónfluent ad bona Dómini,

31:14 Super fruménto, et vino, et óleo, * et fœtu pécorum et armentórum:

31:15 Erítque ánima eórum quasi hortus irríguus, * et ultra non esúrient.

31:16 Tunc lætábitur virgo in choro, * iúvenes et senes simul:

31:17 Et convértam luctum eórum in gáudium, * et consolábor eos, et lætificábo a dolóre suo.

31:18 Et inebriábo ánimam sacerdótum pinguédine: * et pópulus meus bonis meis adimplébitur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Pópulus meus, ait Dóminus, bonis meis adimplébitur.

Ant. Deo nostro * iucúnda sit laudátio.

Psalmus 146 [5]

146:1 Laudáte Dóminum quóniam bonus est psalmus: * Deo nostro sit iucúnda, decóraque laudátio.

146:2 Ædíficans Ierúsalem Dóminus: * dispersiónes Israélis congregábit.

146:3 Qui sanat contrítos corde: * et álligat contritiónes eórum.

146:4 Qui númerat multitúdinem stellárum: * et ómnibus eis nómina vocat.

146:5 Magnus Dóminus noster, et magna virtus eius: * et sapiéntiæ eius non est númerus.

146:6 Suscípiens mansuétos Dóminus: * humílians autem peccatóres usque ad terram.

146:7 Præcínite Dómino in confessióne: * psállite Deo nostro in cíthara.

146:8 Qui óperit cælum núbibus: * et parat terræ plúviam.

146:8 Qui prodúcit in móntibus fænum: * et herbam servitúti hóminum.

146:9 Qui dat iuméntis escam ipsórum: * et pullis corvórum invocántibus eum.

146:10 Non in fortitúdine equi voluntátem habébit: * nec in tíbiis viri beneplácitum erit ei.

146:11 Beneplácitum est Dómino super timéntes eum: * et in eis, qui sperant super misericórdia eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deo nostro iucúnda sit laudátio.

Capitulum Hymnus Versus {ex Proprio Sanctorum}

1 Pet 4:13

Caríssimi: Communicántes Christi passiónibus gaudéte, ut et in revelatióne glóriæ eius gaudeátis exsultántes.

℟. Deo grátias.

Hymnus

Sic patres vitam péragunt in umbra,

Lília ut septem nívei decóris,

Vírgini excélsæ bene grata, Petro

Visa nitére.

Iamque divína rapiénte flamma,

Cúrsitant urbes, loca quæque obérrant,

Si queant cunctis ánimis dolóres,

Fígere Matris.

Hinc valent iras domuísse cæcas,

Néscia et pacis fera corda iungunt,

Erigunt mæstos, révocant nocéntes

Dicta piórum.

At suos Virgo comitáta Servos

Evehit tandem súperas ad oras;

Gémmeis sertis décorat per ævum

Omne beátos.

Eia nunc cœtus gémitum precántis

Audiant, duros vídeant labóres:

Semper et nostris fáveant benígno

Lúmine votis.

Sit decus Patri, genitǽque Proli,

Et tibi, compar utriúsque virtus

Spíritus semper, Deus unus omni

Témporis ævo.

Amen.

℣. Sit memória illórum in benedictióne.

℟. Et ossa eórum púllulent de loco suo.

Canticum: Benedictus {Antiphona ex Proprio Sanctorum}

Ant. Ecce quam bonum * et quam iucúndum, habitáre fratres in unum.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ecce quam bonum et quam iucúndum, habitáre fratres in unum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Iesu Christe, qui ad recoléndam memóriam dolórum sanctíssimæ Genetrícis tuæ, per septem beátos Patres nova Servórum eius família Ecclésiam tuam fecundásti: concéde propítius; ita nos eórum consociári flétibus, ut perfruámur et gáudiis.

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. In loco páscuæ * ibi Dóminus me collocávit.

Psalmus 22 [1]

22:1 Dóminus regit me, et nihil mihi déerit: * in loco páscuæ ibi me collocávit.

22:2 Super aquam refectiónis educávit me: * ánimam meam convértit.

22:3 Dedúxit me super sémitas iustítiæ, * propter nomen suum.

22:4 Nam, et si ambulávero in médio umbræ mortis, non timébo mala: * quóniam tu mecum es.

22:4 Virga tua, et báculus tuus: * ipsa me consoláta sunt.

22:5 Parásti in conspéctu meo mensam, * advérsus eos, qui tríbulant me.

22:5 Impinguásti in óleo caput meum: * et calix meus inébrians quam præclárus est!

22:6 Et misericórdia tua subsequétur me * ómnibus diébus vitæ meæ:

22:6 Et ut inhábitem in domo Dómini, * in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 71(2-8) [2]

71:2 Deus, iudícium tuum regi da: * et iustítiam tuam fílio regis:

71:2 Iudicáre pópulum tuum in iustítia, * et páuperes tuos in iudício.

71:3 Suscípiant montes pacem pópulo: * et colles iustítiam.

71:4 Iudicábit páuperes pópuli, et salvos fáciet fílios páuperum: * et humiliábit calumniatórem.

71:5 Et permanébit cum sole, et ante lunam, * in generatióne et generatiónem.

71:6 Descéndet sicut plúvia in vellus: * et sicut stillicídia stillántia super terram.

71:7 Oriétur in diébus eius iustítia, et abundántia pacis: * donec auferátur luna.

71:8 Et dominábitur a mari usque ad mare: * et a flúmine usque ad términos orbis terrárum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 71(9-19) [3]

71:9 Coram illo prócident Æthíopes: * et inimíci eius terram lingent.

71:10 Reges Tharsis, et ínsulæ múnera ófferent: * reges Árabum et Saba dona addúcent.

71:11 Et adorábunt eum omnes reges terræ: * omnes gentes sérvient ei:

71:12 Quia liberábit páuperem a poténte: * et páuperem, cui non erat adiútor.

71:13 Parcet páuperi et ínopi: * et ánimas páuperum salvas fáciet.

71:14 Ex usúris et iniquitáte rédimet ánimas eórum: * et honorábile nomen eórum coram illo.

71:15 Et vivet, et dábitur ei de auro Arábiæ, et adorábunt de ipso semper: * tota die benedícent ei.

71:16 Et erit firmaméntum in terra in summis móntium, superextollétur super Líbanum fructus eius: * et florébunt de civitáte sicut fænum terræ.

71:17 Sit nomen eius benedíctum in sǽcula: * ante solem pérmanet nomen eius.

71:17 Et benedicéntur in ipso omnes tribus terræ: * omnes gentes magnificábunt eum.

71:18 Benedíctus Dóminus, Deus Israël, * qui facit mirabília solus:

71:19 Et benedíctum nomen maiestátis eius in ætérnum: * et replébitur maiestáte eius omnis terra: fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In loco páscuæ ibi Dóminus me collocávit.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Idibus Februárii Luna vicésima quinta Anno Dómini 2026

Antiochíæ natális sancti Agábi Prophétæ, de quo beátus Lucas in Actibus Apostólicis scribit.

Tudérti, in Umbria, sancti Benígni, Presbýteri et Mártyris; qui, Diocletiáni et Maximiáni Imperatórum témpore, cum fidem Christiánam verbo et exémplo propagáre non desísteret, ab idolórum cultóribus captus est, ac, váriis afféctus supplíciis, sacerdotále munus honóre martýrii cumulávit.

Melitínæ, in Arménia, sancti Polyeúcti Mártyris, qui, in persecutióne Décii, multa passus, martýrii corónam adéptus est.

Lugdúni, in Gállia, sancti Iuliáni Mártyris.

Ravénnæ sanctárum Fuscæ Vírginis, eiúsque nutrícis Mauræ, quæ, Décio imperánte, multa sub Quinctiáno Prǽside perpéssæ, demum gládio transfíxæ, martýrium consummárunt.

Lugdúni, in Gállia, sancti Stéphani, Epíscopi et Confessóris.

Reáte sancti Stéphani Abbátis, miræ patiéntiæ viri; in cuius tránsitu (ut refert beátus Gregórius Papa) sancti Angeli, céteris étiam vidéntibus, adfuérunt.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Quam bonus * Israël Deus, his, qui recto sunt corde. ‡

Psalmus 72(1-9) [1]

72:1 Quam bonus Israël Deus, his, qui recto sunt corde!

72:2 ‡ Mei autem pæne moti sunt pedes: * pæne effúsi sunt gressus mei.

72:3 Quia zelávi super iníquos, * pacem peccatórum videns.

72:4 Quia non est respéctus morti eórum: * et firmaméntum in plaga eórum.

72:5 In labóre hóminum non sunt, * et cum homínibus non flagellabúntur:

72:6 Ídeo ténuit eos supérbia, * opérti sunt iniquitáte et impietáte sua.

72:7 Pródiit quasi ex ádipe iníquitas eórum: * transiérunt in afféctum cordis.

72:8 Cogitavérunt, et locúti sunt nequítiam: * iniquitátem in excélso locúti sunt.

72:9 Posuérunt in cælum os suum: * et lingua eórum transívit in terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 72(10-17) [2]

72:10 Ídeo convertétur pópulus meus hic: * et dies pleni inveniéntur in eis.

72:11 Et dixérunt: Quómodo scit Deus, * et si est sciéntia in excélso?

72:12 Ecce, ipsi peccatóres, et abundántes in sǽculo, * obtinuérunt divítias.

72:13 Et dixi: Ergo sine causa iustificávi cor meum, * et lavi inter innocéntes manus meas:

72:14 Et fui flagellátus tota die, * et castigátio mea in matutínis.

72:15 Si dicébam: Narrábo sic: * ecce, natiónem filiórum tuórum reprobávi.

72:16 Existimábam ut cognóscerem hoc, * labor est ante me:

72:17 Donec intrem in Sanctuárium Dei: * et intéllegam in novíssimis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 72(18-28) [3]

72:18 Verúmtamen propter dolos posuísti eis: * deiecísti eos dum allevaréntur.

72:19 Quómodo facti sunt in desolatiónem, súbito defecérunt: * periérunt propter iniquitátem suam.

72:20 Velut sómnium surgéntium, Dómine, * in civitáte tua imáginem ipsórum ad níhilum rédiges.

72:21 Quia inflammátum est cor meum, et renes mei commutáti sunt: * et ego ad níhilum redáctus sum, et nescívi.

72:23 Ut iuméntum factus sum apud te: * et ego semper tecum.

72:24 Tenuísti manum déxteram meam: et in voluntáte tua deduxísti me, * et cum glória suscepísti me.

72:25 Quid enim mihi est in cælo? * et a te quid vólui super terram?

72:26 Defécit caro mea, et cor meum: * Deus cordis mei, et pars mea Deus in ætérnum.

72:27 Quia ecce, qui elóngant se a te, períbunt: * perdidísti omnes, qui fornicántur abs te.

72:28 Mihi autem adhærére Deo bonum est: * pónere in Dómino Deo spem meam:

72:28 Ut annúntiem omnes prædicatiónes tuas, * in portis fíliæ Sion.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam bonus Israël Deus, his, qui recto sunt corde.

Capitulum Responsorium Versus {ex Proprio Sanctorum}

1 Pet 4:13

Caríssimi: Communicántes Christi passiónibus gaudéte, ut et in revelatióne glóriæ eius gaudeátis exsultántes.

℟. Deo grátias.

℟.br. Amávit eum Dóminus, * Et ornávit eum.

℟. Amávit eum Dóminus, * Et ornávit eum.

℣. Stolam glóriæ índuit eum.

℟. Et ornávit eum.

℣. Glória Patri, et Fílio, * et Spirítui Sancto.

℟. Amávit eum Dóminus, * Et ornávit eum.

℣. Os iusti meditábitur sapiéntiam.

℟. Et lingua eius loquétur iudícium.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Iesu Christe, qui ad recoléndam memóriam dolórum sanctíssimæ Genetrícis tuæ, per septem beátos Patres nova Servórum eius família Ecclésiam tuam fecundásti: concéde propítius; ita nos eórum consociári flétibus, ut perfruámur et gáudiis.

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Memor esto * congregatiónis tuæ, Dómine, quam possedísti ab inítio.

Psalmus 73(1-9) [1]

73:1 Ut quid, Deus, repulísti in finem: * irátus est furor tuus super oves páscuæ tuæ?

73:2 Memor esto congregatiónis tuæ, * quam possedísti ab inítio.

73:2 Redemísti virgam hereditátis tuæ: * mons Sion, in quo habitásti in eo.

73:3 Leva manus tuas in supérbias eórum in finem: * quanta malignátus est inimícus in sancto!

73:4 Et gloriáti sunt qui odérunt te: * in médio solemnitátis tuæ.

73:5 Posuérunt signa sua, signa: * et non cognovérunt sicut in éxitu super summum.

73:6 Quasi in silva lignórum secúribus excidérunt iánuas eius in idípsum: * in secúri et áscia deiecérunt eam.

73:7 Incendérunt igni Sanctuárium tuum: * in terra polluérunt tabernáculum nóminis tui.

73:8 Dixérunt in corde suo cognátio eórum simul: * Quiéscere faciámus omnes dies festos Dei a terra.

73:9 Signa nostra non vídimus, iam non est prophéta: * et nos non cognóscet ámplius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 73(10-17) [2]

73:10 Úsquequo, Deus, improperábit inimícus: * irrítat adversárius nomen tuum in finem?

73:11 Ut quid avértis manum tuam, et déxteram tuam, * de médio sinu tuo in finem?

73:12 Deus autem Rex noster ante sǽcula: * operátus est salútem in médio terræ.

73:13 Tu confirmásti in virtúte tua mare: * contribulásti cápita dracónum in aquis.

73:14 Tu confregísti cápita dracónis: * dedísti eum escam pópulis Æthíopum.

73:15 Tu dirupísti fontes, et torréntes: * tu siccásti flúvios Ethan.

73:16 Tuus est dies, et tua est nox: * tu fabricátus es auróram et solem.

73:17 Tu fecísti omnes términos terræ: * æstátem et ver tu plasmásti ea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 73(18-23) [3]

73:18 Memor esto huius, inimícus improperávit Dómino: * et pópulus insípiens incitávit nomen tuum.

73:19 Ne tradas béstiis ánimas confiténtes tibi, * et ánimas páuperum tuórum ne obliviscáris in finem.

73:20 Réspice in testaméntum tuum: * quia repléti sunt, qui obscuráti sunt terræ dómibus iniquitátum.

73:21 Ne avertátur húmilis factus confúsus: * pauper et inops laudábunt nomen tuum.

73:22 Exsúrge, Deus, iúdica causam tuam: * memor esto improperiórum tuórum, eórum quæ ab insipiénte sunt tota die.

73:23 Ne obliviscáris voces inimicórum tuórum: * supérbia eórum, qui te odérunt, ascéndit semper.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor esto congregatiónis tuæ, Dómine, quam possedísti ab inítio.

Capitulum Responsorium Versus {ex Commune aut Festo}

Sir 39:6

Iustus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℟. Deo grátias.

℟.br. Os iusti * Meditábitur sapiéntiam.

℟. Os iusti * Meditábitur sapiéntiam.

℣. Et lingua eius loquétur iudícium.

℟. Meditábitur sapiéntiam.

℣. Glória Patri, et Fílio, * et Spirítui Sancto.

℟. Os iusti * Meditábitur sapiéntiam.

℣. Lex Dei eius in corde ipsíus.

℟. Et non supplantabúntur gressus eius.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Iesu Christe, qui ad recoléndam memóriam dolórum sanctíssimæ Genetrícis tuæ, per septem beátos Patres nova Servórum eius família Ecclésiam tuam fecundásti: concéde propítius; ita nos eórum consociári flétibus, ut perfruámur et gáudiis.

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Invocábimus * nomen tuum, Dómine: narrábimus mirabília tua.

Psalmus 74 [1]

74:2 Confitébimur tibi, Deus: * confitébimur, et invocábimus nomen tuum.

74:3 Narrábimus mirabília tua: * cum accépero tempus, ego iustítias iudicábo.

74:4 Liquefácta est terra, et omnes qui hábitant in ea: * ego confirmávi colúmnas eius.

74:5 Dixi iníquis: Nolíte iníque ágere: * et delinquéntibus: Nolíte exaltáre cornu:

74:6 Nolíte extóllere in altum cornu vestrum: * nolíte loqui advérsus Deum iniquitátem.

74:7 Quia neque ab Oriénte, neque ab Occidénte, neque a desértis móntibus: * quóniam Deus iudex est.

74:8 Hunc humíliat, et hunc exáltat: * quia calix in manu Dómini vini meri plenus misto.

74:9 Et inclinávit ex hoc in hoc: verúmtamen fæx eius non est exinaníta: * bibent omnes peccatóres terræ.

74:10 Ego autem annuntiábo in sǽculum: * cantábo Deo Iacob.

74:11 Et ómnia córnua peccatórum confríngam: * et exaltabúntur córnua iusti.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 75(2-7) [2]

75:2 Notus in Iudǽa Deus: * in Israël magnum nomen eius.

75:3 Et factus est in pace locus eius: * et habitátio eius in Sion.

75:4 Ibi confrégit poténtias árcuum, * scutum, gládium, et bellum.

75:5 Illúminans tu mirabíliter a móntibus ætérnis: * turbáti sunt omnes insipiéntes corde.

75:6 Dormiérunt somnum suum: * et nihil invenérunt omnes viri divitiárum in mánibus suis.

75:7 Ab increpatióne tua, Deus Iacob, * dormitavérunt qui ascendérunt equos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 75(8-13) [3]

75:8 Tu terríbilis es, et quis resístet tibi? * ex tunc ira tua.

75:9 De cælo audítum fecísti iudícium: * terra trémuit et quiévit,

75:10 Cum exsúrgeret in iudícium Deus, * ut salvos fáceret omnes mansuétos terræ.

75:11 Quóniam cogitátio hóminis confitébitur tibi: * et relíquiæ cogitatiónis diem festum agent tibi.

75:12 Vovéte, et réddite Dómino, Deo vestro: * omnes, qui in circúitu eius affértis múnera.

75:13 Terríbili et ei qui aufert spíritum príncipum, * terríbili apud reges terræ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Invocábimus nomen tuum, Dómine: narrábimus mirabília tua.

Capitulum Responsorium Versus {ex Commune aut Festo}

Sap 10:10

Iustum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℟. Deo grátias.

℟.br. Lex Dei eius * In corde ipsíus.

℟. Lex Dei eius * In corde ipsíus.

℣. Et non supplantabúntur gressus eius.

℟. In corde ipsíus.

℣. Glória Patri, et Fílio, * et Spirítui Sancto.

℟. Lex Dei eius * In corde ipsíus.

℣. Iustum dedúxit Dóminus per vias rectas.

℟. Et osténdit illi regnum Dei.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Iesu Christe, qui ad recoléndam memóriam dolórum sanctíssimæ Genetrícis tuæ, per septem beátos Patres nova Servórum eius família Ecclésiam tuam fecundásti: concéde propítius; ita nos eórum consociári flétibus, ut perfruámur et gáudiis.

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Psalterio secundum diem}

Ant. Ecce quam bonum * et quam iucúndum habitáre fratres in unum. ‡

Psalmus 132 [1]

132:1 Ecce quam bonum et quam iucúndum, habitáre fratres in unum:

132:2 ‡ Sicut unguéntum in cápite, * quod descéndit in barbam, barbam Aaron,

132:2 Quod descéndit in oram vestiménti eius: * sicut ros Hermon, qui descéndit in montem Sion.

132:3 Quóniam illic mandávit Dóminus benedictiónem, * et vitam usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ecce quam bonum et quam iucúndum habitáre fratres in unum.

Ant. Confitémini Dómino * quóniam in ætérnum misericórdia eius.

Psalmus 135(1-9) [2]

135:1 Confitémini Dómino quóniam bonus: * quóniam in ætérnum misericórdia eius.

135:2 Confitémini Deo deórum: * quóniam in ætérnum misericórdia eius.

135:3 Confitémini Dómino dominórum: * quóniam in ætérnum misericórdia eius.

135:4 Qui facit mirabília magna solus: * quóniam in ætérnum misericórdia eius.

135:5 Qui fecit cælos in intelléctu: * quóniam in ætérnum misericórdia eius.

135:6 Qui firmávit terram super aquas: * quóniam in ætérnum misericórdia eius.

135:7 Qui fecit luminária magna: * quóniam in ætérnum misericórdia eius.

135:8 Solem in potestátem diéi: * quóniam in ætérnum misericórdia eius.

135:9 Lunam, et stellas in potestátem noctis: * quóniam in ætérnum misericórdia eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitémini Dómino quóniam in ætérnum misericórdia eius.

Ant. Confitémini Dómino * quia in humilitáte nostra memor fuit nostri.

Psalmus 135(10-26) [3]

135:10 Qui percússit Ægýptum cum primogénitis eórum: * quóniam in ætérnum misericórdia eius.

135:11 Qui edúxit Israël de médio eórum: * quóniam in ætérnum misericórdia eius.

135:12 In manu poténti, et brácchio excélso: * quóniam in ætérnum misericórdia eius.

135:13 Qui divísit Mare Rubrum in divisiónes: * quóniam in ætérnum misericórdia eius.

135:14 Et edúxit Israël per médium eius: * quóniam in ætérnum misericórdia eius.

135:15 Et excússit Pharaónem, et virtútem eius in Mari Rubro: * quóniam in ætérnum misericórdia eius.

135:16 Qui tradúxit pópulum suum per desértum: * quóniam in ætérnum misericórdia eius.

135:17 Qui percússit reges magnos: * quóniam in ætérnum misericórdia eius.

135:18 Et occídit reges fortes: * quóniam in ætérnum misericórdia eius.

135:19 Sehon, regem Amorrhæórum: * quóniam in ætérnum misericórdia eius.

135:20 Et Og, regem Basan: * quóniam in ætérnum misericórdia eius.

135:21 Et dedit terram eórum hereditátem: * quóniam in ætérnum misericórdia eius.

135:22 Hereditátem Israël, servo suo: * quóniam in ætérnum misericórdia eius.

135:23 Quia in humilitáte nostra memor fuit nostri: * quóniam in ætérnum misericórdia eius.

135:24 Et redémit nos ab inimícis nostris: * quóniam in ætérnum misericórdia eius.

135:25 Qui dat escam omni carni: * quóniam in ætérnum misericórdia eius.

135:26 Confitémini Deo cæli: * quóniam in ætérnum misericórdia eius.

135:26 Confitémini Dómino dominórum: * quóniam in ætérnum misericórdia eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitémini Dómino quia in humilitáte nostra memor fuit nostri.

Ant. Adhǽreat lingua mea * fáucibus meis, si non memínero tui Ierúsalem.

Psalmus 136 [4]

136:1 Super flúmina Babylónis, illic sédimus et flévimus: * cum recordarémur Sion:

136:2 In salícibus in médio eius, * suspéndimus órgana nostra.

136:3 Quia illic interrogavérunt nos, qui captívos duxérunt nos, * verba cantiónum:

136:3 Et qui abduxérunt nos: * Hymnum cantáte nobis de cánticis Sion.

136:4 Quómodo cantábimus cánticum Dómini * in terra aliéna?

136:5 Si oblítus fúero tui, Ierúsalem, * oblivióni detur déxtera mea.

136:6 Adhǽreat lingua mea fáucibus meis, * si non memínero tui:

136:6 Si non proposúero Ierúsalem, * in princípio lætítiæ meæ.

136:7 Memor esto, Dómine, filiórum Edom, * in die Ierúsalem:

136:7 Qui dicunt: Exinaníte, exinaníte * usque ad fundaméntum in ea.

136:8 Fília Babylónis mísera: * beátus, qui retríbuet tibi retributiónem tuam, quam retribuísti nobis.

136:9 Beátus, qui tenébit, * et allídet párvulos tuos ad petram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adhǽreat lingua mea fáucibus meis, si non memínero tui Ierúsalem.

Ant. Confitébor * nómini tuo, Dómine, super misericórdia et veritáte tua.

Psalmus 137 [5]

137:1 Confitébor tibi, Dómine, in toto corde meo: * quóniam audísti verba oris mei.

137:2 In conspéctu Angelórum psallam tibi: * adorábo ad templum sanctum tuum, et confitébor nómini tuo.

137:3 Super misericórdia tua, et veritáte tua: * quóniam magnificásti super omne, nomen sanctum tuum.

137:4 In quacúmque die invocávero te, exáudi me: * multiplicábis in ánima mea virtútem.

137:5 Confiteántur tibi, Dómine, omnes reges terræ: * quia audiérunt ómnia verba oris tui:

137:6 Et cantent in viis Dómini: * quóniam magna est glória Dómini.

137:7 Quóniam excélsus Dóminus, et humília réspicit: * et alta a longe cognóscit.

137:8 Si ambulávero in médio tribulatiónis, vivificábis me: * et super iram inimicórum meórum extendísti manum tuam, et salvum me fecit déxtera tua.

137:9 Dóminus retríbuet pro me: * Dómine, misericórdia tua in sǽculum: ópera mánuum tuárum ne despícias.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitébor nómini tuo, Dómine, super misericórdia et veritáte tua.

Capitulum Hymnus Versus {ex Proprio Sanctorum}

1 Pet 4:13

Caríssimi: Communicántes Christi passiónibus gaudéte, ut et in revelatióne glóriæ eius gaudeátis exsultántes.

℟. Deo grátias.

Hymnus

Matris sub almæ númine

Septéna proles náscitur:

Ipsa vocánte, ad árduum

Tendit Senári vérticem.

Quos terra fructus próferet

Dum sacra proles gérminat,

Uvis repénte túrgidis

Onústa vitis prǽmonet.

Virtúte claros nóbili

Mors sancta cælo cónsecrat:

Tenent olýmpi límina

Servi fidéles Vírginis.

Cohors beáta, Núminis

Regno potíta, réspice

Quos hinc recédens fráudibus

Cinctos relínquis hóstium.

Ergo, per almæ vúlnera

Matris rogámus súpplices,

Mentis ténebras dísice,

Cordis procéllas cómprime.

Tu nos, beáta Trínitas,

Perfúnde sancto róbore,

Póssimus ut felíciter

Exémpla patrum súbsequi.

Amen.

℣. Hi viri misericórdiæ sunt, quorum pietátes non defuérunt.

℟. Semen eórum et glória eórum non derelinquétur.

Canticum: Magnificat {Antiphona ex Proprio Sanctorum}

Ant. Nomen eórum * pérmanet in ætérnum, pérmanens ad fílios eórum, sanctórum virórum glória.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Nomen eórum pérmanet in ætérnum, pérmanens ad fílios eórum, sanctórum virórum glória.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Iesu Christe, qui ad recoléndam memóriam dolórum sanctíssimæ Genetrícis tuæ, per septem beátos Patres nova Servórum eius família Ecclésiam tuam fecundásti: concéde propítius; ita nos eórum consociári flétibus, ut perfruámur et gáudiis.

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Adiútor meus * et liberátor meus esto, Dómine.

Psalmus 69 [1]

69:2 Deus, in adiutórium meum inténde: * Dómine, ad adiuvándum me festína.

69:3 Confundántur et revereántur, * qui quærunt ánimam meam.

69:4 Avertántur retrórsum, et erubéscant, * qui volunt mihi mala.

69:4 Avertántur statim erubescéntes, * qui dicunt mihi: Euge, euge.

69:5 Exsúltent et læténtur in te omnes qui quærunt te, * et dicant semper: Magnificétur Dóminus: qui díligunt salutáre tuum.

69:6 Ego vero egénus, et pauper sum: * Deus, ádiuva me.

69:6 Adiútor meus, et liberátor meus es tu: * Dómine, ne moréris.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 70(1-12) [2]

70:1 In te, Dómine, sperávi, non confúndar in ætérnum: * in iustítia tua líbera me, et éripe me.

70:2 Inclína ad me aurem tuam, * et salva me.

70:3 Esto mihi in Deum protectórem, et in locum munítum: * ut salvum me fácias,

70:3 Quóniam firmaméntum meum, * et refúgium meum es tu.

70:4 Deus meus, éripe me de manu peccatóris, * et de manu contra legem agéntis et iníqui:

70:5 Quóniam tu es patiéntia mea, Dómine: * Dómine, spes mea a iuventúte mea.

70:6 In te confirmátus sum ex útero: * de ventre matris meæ tu es protéctor meus.

70:7 In te cantátio mea semper: * tamquam prodígium factus sum multis: et tu adiútor fortis.

70:8 Repleátur os meum laude, ut cantem glóriam tuam: * tota die magnitúdinem tuam.

70:9 Ne proícias me in témpore senectútis: * cum defécerit virtus mea, ne derelínquas me.

70:10 Quia dixérunt inimíci mei mihi: * et qui custodiébant ánimam meam, consílium fecérunt in unum.

70:11 Dicéntes: Deus derelíquit eum, persequímini, † et comprehéndite eum: * quia non est qui erípiat.

70:12 Deus, ne elongéris a me: * Deus meus, in auxílium meum réspice.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 70(13-24) [3]

70:13 Confundántur, et defíciant detrahéntes ánimæ meæ: * operiántur confusióne, et pudóre qui quærunt mala mihi.

70:14 Ego autem semper sperábo: * et adíciam super omnem laudem tuam.

70:15 Os meum annuntiábit iustítiam tuam: * tota die salutáre tuum.

70:16 Quóniam non cognóvi litteratúram, † introíbo in poténtias Dómini: * Dómine, memorábor iustítiæ tuæ solíus.

70:17 Deus, docuísti me a iuventúte mea: * et usque nunc pronuntiábo mirabília tua.

70:18 Et usque in senéctam et sénium: * Deus, ne derelínquas me,

70:18 Donec annúntiem brácchium tuum * generatióni omni, quæ ventúra est:

70:19 Poténtiam tuam, et iustítiam tuam, Deus, † usque in altíssima, quæ fecísti magnália: * Deus, quis símilis tibi?

70:20 Quantas ostendísti mihi tribulatiónes multas et malas: et convérsus vivificásti me: * et de abýssis terræ íterum reduxísti me:

70:21 Multiplicásti magnificéntiam tuam: * et convérsus consolátus es me.

70:22 Nam et ego confitébor tibi in vasis psalmi veritátem tuam: * Deus, psallam tibi in cíthara, Sanctus Israël.

70:23 Exsultábunt lábia mea cum cantávero tibi: * et ánima mea, quam redemísti.

70:24 Sed et lingua mea tota die meditábitur iustítiam tuam: * cum confúsi et revériti fúerint, qui quærunt mala mihi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adiútor meus et liberátor meus esto, Dómine.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Feria VI infra Hebdomadam Sexagesimæ
IV. classis

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Psalterio secundum diem}

Ant. Dóminum, Deum nostrum, * Veníte, adorémus.

Ant. Dóminum, Deum nostrum, * Veníte, adorémus.

Veníte, exsultémus Dómino, iubilémus Deo, salutári nostro: præoccupémus fáciem eius in confessióne, et in psalmis iubilémus ei.

Ant. Dóminum, Deum nostrum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Dóminum, Deum nostrum, * Veníte, adorémus.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Dóminum, Deum nostrum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Dóminum, Deum nostrum, * Veníte, adorémus.

Hymnus {ex Psalterio secundum tempora}

Tu, Trinitátis Unitas,

Orbem poténter quæ regis,

Atténde laudis cánticum,

Quod excubántes psállimus.

Nam léctulo consúrgimus

Noctis quiéto témpore,

Ut flagitémus ómnium

A te medélam vúlnerum.

Quo fraude quidquid dǽmonum

In nóctibus delíquimus,

Abstérgat illud cǽlitus

Tuæ potéstas glóriæ.

Ne corpus astet sórdidum,

Nec torpor instet córdium,

Ne críminis contágio

Tepéscat ardor spíritus.

Ob hoc, Redémptor, quǽsumus,

Reple tuo nos lúmine,

Per quod diérum círculis

Nullis ruámus áctibus.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Suscitávit Dóminus * testimónium in Iacob: et legem pósuit in Israël.

Psalmus 77(1-8) [1]

77:1 Atténdite, pópule meus, legem meam: * inclináte aurem vestram in verba oris mei.

77:2 Apériam in parábolis os meum: * loquar propositiónes ab inítio.

77:3 Quanta audívimus et cognóvimus ea: * et patres nostri narravérunt nobis.

77:4 Non sunt occultáta a fíliis eórum: * in generatióne áltera.

77:4 Narrántes laudes Dómini, et virtútes eius: * et mirabília eius, quæ fecit.

77:5 Et suscitávit testimónium in Iacob: * et legem pósuit in Israël.

77:5 Quanta mandávit pátribus nostris nota fácere ea fíliis suis: * ut cognóscat generátio áltera.

77:6 Fílii qui nascéntur, et exsúrgent, * et narrábunt fíliis suis.

77:7 Ut ponant in Deo spem suam, et non obliviscántur óperum Dei: * et mandáta eius exquírant.

77:8 Ne fiant sicut patres eórum: * generátio prava et exásperans.

77:8 Generátio, quæ non diréxit cor suum: * et non est créditus cum Deo spíritus eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscitávit Dóminus testimónium in Iacob: et legem pósuit in Israël.

Ant. Coram pátribus eórum * fecit Deus mirabília.

Psalmus 77(9-16) [2]

77:9 Fílii Ephrem intendéntes et mitténtes arcum: * convérsi sunt in die belli.

77:10 Non custodiérunt testaméntum Dei: * et in lege eius noluérunt ambuláre.

77:11 Et oblíti sunt benefactórum eius: * et mirabílium eius quæ osténdit eis.

77:12 Coram pátribus eórum fecit mirabília in terra Ægýpti: * in campo Táneos.

77:13 Interrúpit mare, et perdúxit eos: * et státuit aquas quasi in utre.

77:14 Et dedúxit eos in nube diéi: * et tota nocte in illuminatióne ignis.

77:15 Interrúpit petram in erémo: * et adaquávit eos velut in abýsso multa.

77:16 Et edúxit aquam de petra: * et dedúxit tamquam flúmina aquas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Coram pátribus eórum fecit Deus mirabília.

Ant. Iánuas cæli apéruit * Dóminus, et pluit illis manna ad manducándum.

Psalmus 77(17-31) [3]

77:17 Et apposuérunt adhuc peccáre ei: * in iram excitavérunt Excélsum in inaquóso.

77:18 Et tentavérunt Deum in córdibus suis, * ut péterent escas animábus suis.

77:19 Et male locúti sunt de Deo: * dixérunt: Numquid póterit Deus paráre mensam in desérto?

77:20 Quóniam percússit petram, et fluxérunt aquæ: * et torréntes inundavérunt.

77:20 Numquid et panem póterit dare, * aut paráre mensam pópulo suo?

77:21 Ídeo audívit Dóminus, et dístulit: * et ignis accénsus est in Iacob, et ira ascéndit in Israël.

77:22 Quia non credidérunt in Deo: * nec speravérunt in salutári eius:

77:23 Et mandávit núbibus désuper: * et iánuas cæli apéruit.

77:24 Et pluit illis manna ad manducándum: * et panem cæli dedit eis.

77:25 Panem Angelórum manducávit homo, * cibária misit eis in abundántia.

77:26 Tránstulit Austrum de cælo: * et indúxit in virtúte sua Áfricum.

77:27 Et pluit super eos sicut púlverem carnes: * et sicut arénam maris volatília pennáta.

77:28 Et cecidérunt in médio castrórum eórum: * circa tabernácula eórum.

77:29 Et manducavérunt, et saturáti sunt nimis, et desidérium eórum áttulit eis: * non sunt fraudáti a desidério suo.

77:30 Adhuc escæ eórum erant in ore ipsórum: * et ira Dei ascéndit super eos.

77:31 Et occídit pingues eórum, * et eléctos Israël impedívit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Iánuas cæli apéruit Dóminus, et pluit illis manna ad manducándum.

Ant. Deus adiútor * est eórum: et Excélsus redémptor eórum est.

Psalmus 77(32-41) [4]

77:32 In ómnibus his peccavérunt adhuc: * et non credidérunt in mirabílibus eius.

77:33 Et defecérunt in vanitáte dies eórum: * et anni eórum cum festinatióne.

77:34 Cum occíderet eos, quærébant eum: * et revertebántur, et dilúculo veniébant ad eum.

77:35 Et rememoráti sunt quia Deus adiútor est eórum: * et Deus excélsus redémptor eórum est.

77:36 Et dilexérunt eum in ore suo, * et lingua sua mentíti sunt ei.

77:37 Cor autem eórum non erat rectum cum eo: * nec fidéles hábiti sunt in testaménto eius.

77:38 Ipse autem est miséricors, et propítius fiet peccátis eórum: * et non dispérdet eos.

77:38 Et abundávit ut avérteret iram suam: * et non accéndit omnem iram suam:

77:39 Et recordátus est quia caro sunt: * spíritus vadens et non rédiens.

77:40 Quóties exacerbavérunt eum in desérto, * in iram concitavérunt eum in inaquóso?

77:41 Et convérsi sunt, et tentavérunt Deum: * et Sanctum Israël exacerbavérunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus adiútor est eórum: et Excélsus redémptor eórum est.

Ant. Redémit eos * Dóminus de manu tribulántis.

Psalmus 77(42-58) [5]

77:42 Non sunt recordáti manus eius, * die qua redémit eos de manu tribulántis.

77:43 Sicut pósuit in Ægýpto signa sua, * et prodígia sua in campo Táneos.

77:44 Et convértit in sánguinem flúmina eórum: * et imbres eórum, ne bíberent.

77:45 Misit in eos cœnomyíam, et comédit eos: * et ranam, et dispérdidit eos.

77:46 Et dedit ærúgini fructus eórum: * et labóres eórum locústæ.

77:47 Et occídit in grándine víneas eórum: * et moros eórum in pruína.

77:48 Et trádidit grándini iuménta eórum: * et possessiónem eórum igni.

77:49 Misit in eos iram indignatiónis suæ: * indignatiónem, et iram, et tribulatiónem: immissiónes per ángelos malos.

77:50 Viam fecit sémitæ iræ suæ, non pepércit a morte animábus eórum: * et iuménta eórum in morte conclúsit.

77:51 Et percússit omne primogénitum in terra Ægýpti: * primítias omnis labóris eórum in tabernáculis Cham.

77:52 Et ábstulit sicut oves pópulum suum: * et perdúxit eos tamquam gregem in desérto.

77:53 Et dedúxit eos in spe, et non timuérunt: * et inimícos eórum opéruit mare.

77:54 Et indúxit eos in montem sanctificatiónis suæ: * montem, quem acquisívit déxtera eius.

77:54 Et eiécit a fácie eórum gentes: * et sorte divísit eis terram in funículo distributiónis.

77:55 Et habitáre fecit in tabernáculis eórum: * tribus Israël.

77:56 Et tentavérunt, et exacerbavérunt Deum excélsum: * et testimónia eius non custodiérunt.

77:57 Et avertérunt se, et non servavérunt pactum: * quemádmodum patres eórum convérsi sunt in arcum pravum.

77:58 In iram concitavérunt eum in cóllibus suis: * et in sculptílibus suis ad æmulatiónem eum provocavérunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Redémit eos Dóminus de manu tribulántis.

Ant. Ædificávit * Deus sanctifícium suum in terra.

Psalmus 77(59-72) [6]

77:59 Audívit Deus, et sprevit: * et ad níhilum redégit valde Israël.

77:60 Et répulit tabernáculum Silo: * tabernáculum suum, ubi habitávit in homínibus.

77:61 Et trádidit in captivitátem virtútem eórum: * et pulchritúdinem eórum in manus inimíci.

77:62 Et conclúsit in gládio pópulum suum: * et hereditátem suam sprevit.

77:63 Iúvenes eórum comédit ignis: * et vírgines eórum non sunt lamentátæ.

77:64 Sacerdótes eórum in gládio cecidérunt: * et víduæ eórum non plorabántur.

77:65 Et excitátus est tamquam dórmiens Dóminus: * tamquam potens crapulátus a vino.

77:66 Et percússit inimícos suos in posterióra: * oppróbrium sempitérnum dedit illis.

77:67 Et répulit tabernáculum Ioseph: * et tribum Éphraim non elégit.

77:68 Sed elégit tribum Iuda, * montem Sion quem diléxit.

77:69 Et ædificávit sicut unicórnium sanctifícium suum in terra, * quam fundávit in sǽcula.

77:70 Et elégit David, servum suum, et sústulit eum de grégibus óvium: * de post fœtántes accépit eum,

77:71 Páscere Iacob, servum suum, * et Israël, hereditátem suam:

77:72 Et pavit eos in innocéntia cordis sui: * et in intelléctibus mánuum suárum dedúxit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ædificávit Deus sanctifícium suum in terra.

Ant. Ádiuva nos, * Deus, salutáris noster: et propítius esto peccátis nostris.

Psalmus 78 [7]

78:1 Deus, venérunt gentes in hereditátem tuam, polluérunt templum sanctum tuum: * posuérunt Ierúsalem in pomórum custódiam.

78:2 Posuérunt morticína servórum tuórum, escas volatílibus cæli: * carnes sanctórum tuórum béstiis terræ.

78:3 Effudérunt sánguinem eórum tamquam aquam in circúitu Ierúsalem: * et non erat qui sepelíret.

78:4 Facti sumus oppróbrium vicínis nostris: * subsannátio et illúsio his, qui in circúitu nostro sunt.

78:5 Úsquequo, Dómine, irascéris in finem: * accendétur velut ignis zelus tuus?

78:6 Effúnde iram tuam in gentes, quæ te non novérunt: * et in regna quæ nomen tuum non invocavérunt:

78:7 Quia comedérunt Iacob: * et locum eius desolavérunt.

78:8 Ne memíneris iniquitátum nostrárum antiquárum, cito antícipent nos misericórdiæ tuæ: * quia páuperes facti sumus nimis.

78:9 Ádiuva nos, Deus, salutáris noster: et propter glóriam nóminis tui, Dómine, líbera nos: * et propítius esto peccátis nostris, propter nomen tuum:

78:10 Ne forte dicant in géntibus: Ubi est Deus eórum? * et innotéscat in natiónibus coram óculis nostris.

78:10 Últio sánguinis servórum tuórum, qui effúsus est: * intróeat in conspéctu tuo gémitus compeditórum.

78:11 Secúndum magnitúdinem brácchii tui, * pósside fílios mortificatórum.

78:12 Et redde vicínis nostris séptuplum in sinu eórum: * impropérium ipsórum, quod exprobravérunt tibi, Dómine.

78:13 Nos autem pópulus tuus, et oves páscuæ tuæ, * confitébimur tibi in sǽculum.

78:13 In generatiónem et generatiónem * annuntiábimus laudem tuam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ádiuva nos, Deus, salutáris noster: et propítius esto peccátis nostris.

Ant. Ego sum Dóminus * Deus tuus Israël, qui edúxi te de terra Ægýpti.

Psalmus 80 [8]

80:2 Exsultáte Deo, adiutóri nostro: * iubiláte Deo Iacob.

80:3 Súmite psalmum, et date týmpanum: * psaltérium iucúndum cum cíthara.

80:4 Buccináte in Neoménia tuba, * in insígni die solemnitátis vestræ.

80:5 Quia præcéptum in Israël est: * et iudícium Deo Iacob.

80:6 Testimónium in Ioseph pósuit illud, cum exíret de terra Ægýpti: * linguam, quam non nóverat, audívit.

80:7 Divértit ab onéribus dorsum eius: * manus eius in cóphino serviérunt.

80:8 In tribulatióne invocásti me, et liberávi te: * exaudívi te in abscóndito tempestátis: probávi te apud aquam contradictiónis.

80:9 Audi, pópulus meus, et contestábor te: * Israël, si audíeris me, non erit in te deus recens, neque adorábis deum aliénum.

80:11 Ego enim sum Dóminus Deus tuus, qui edúxi te de terra Ægýpti: * diláta os tuum, et implébo illud.

80:12 Et non audívit pópulus meus vocem meam: * et Israël non inténdit mihi.

80:13 Et dimísi eos secúndum desidéria cordis eórum: * ibunt in adinventiónibus suis.

80:14 Si pópulus meus audísset me: * Israël si in viis meis ambulásset:

80:15 Pro níhilo fórsitan inimícos eórum humiliássem: * et super tribulántes eos misíssem manum meam.

80:16 Inimíci Dómini mentíti sunt ei: * et erit tempus eórum in sǽcula.

80:17 Et cibávit eos ex ádipe fruménti: * et de petra, melle saturávit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ego sum Dóminus Deus tuus Israël, qui edúxi te de terra Ægýpti.

Ant. Ne táceas Deus * quóniam inimíci tui extulérunt caput.

Psalmus 82 [9]

82:2 Deus, quis símilis erit tibi? * Ne táceas, neque compescáris, Deus.

82:3 Quóniam ecce inimíci tui sonuérunt: * et qui odérunt te extulérunt caput.

82:4 Super pópulum tuum malignavérunt consílium: * et cogitavérunt advérsus sanctos tuos.

82:5 Dixérunt: Veníte, et disperdámus eos de gente: * et non memorétur nomen Israël ultra.

82:6 Quóniam cogitavérunt unanímiter: * simul advérsum te testaméntum disposuérunt, tabernácula Idumæórum et Ismahelítæ:

82:8 Moab, et Agaréni, Gebal, et Ammon, et Ámalec: * alienígenæ cum habitántibus Tyrum.

82:9 Étenim Assur venit cum illis: * facti sunt in adiutórium fíliis Lot.

82:10 Fac illis sicut Mádian, et Sísaræ: * sicut Iabin in torrénte Cisson.

82:11 Disperiérunt in Endor: * facti sunt ut stercus terræ.

82:12 Pone príncipes eórum sicut Oreb, et Zeb, * et Zébee, et Sálmana:

82:13 Omnes príncipes eórum: * qui dixérunt: Hereditáte possideámus Sanctuárium Dei.

82:14 Deus meus, pone illos ut rotam: * et sicut stípulam ante fáciem venti.

82:15 Sicut ignis, qui combúrit silvam: * et sicut flamma combúrens montes:

82:16 Ita persequéris illos in tempestáte tua: * et in ira tua turbábis eos.

82:17 Imple fácies eórum ignomínia: * et quærent nomen tuum, Dómine.

82:18 Erubéscant, et conturbéntur in sǽculum sǽculi: * et confundántur, et péreant.

82:19 Et cognóscant quia nomen tibi Dóminus: * tu solus Altíssimus in omni terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne táceas Deus quóniam inimíci tui extulérunt caput.

℣. Cognóscant quia nomen tibi Dóminus.

℟. Tu solus Altíssimus super omnem terram.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádiuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Iube, Dómine, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 1

De libro Génesis

Gen 10:1-6

1 Hæ sunt generatiónes filiórum Noë, Sem, Cham et Iapheth: natíque sunt eis fílii post dilúvium.

2 Fílii Iapheth: Gomer, et Magog, et Mádai, et Iavan, et Thubal, et Mosoch, et Thiras.

3 Porro fílii Gomer: Ascenez et Riphath et Thogórma.

4 Fílii autem Iavan: Elísa et Tharsis, Cetthim et Dódanim.

5 Ab his divísæ sunt ínsulæ géntium in regiónibus suis, unusquísque secúndum linguam suam et famílias suas in natiónibus suis.

6 Fílii autem Cham: Chus, et Mésraim et Phuth, et Chánaan.

℣. Tu autem, Dómine, miserére nobis.

℟. Deo grátias.

℟. Ædificávit Noë altáre Dómino, ófferens super illud holocáustum: odoratúsque est Dóminus odórem suavitátis, et benedíxit ei, dicens:

* Créscite, et multiplicámini, et repléte terram.

℣. Ecce ego státuam pactum meum vobíscum, et cum sémine vestro post vos.

℟. Créscite, et multiplicámini, et repléte terram.

℣. Iube, Dómine, benedícere.

Benedictio. Christus perpétuæ det nobis gáudia vitæ.

℟. Amen.

Lectio 2

Gen 11:1-4

1 Erat autem terra lábii uníus, et sermónum eorúndem.

2 Cumque proficisceréntur de oriénte, invenérunt campum in terra Sénnaar, et habitavérunt in eo.

3 Dixítque alter ad próximum suum: Veníte, faciámus láteres, et coquámus eos igni. Habuerúntque láteres pro saxis, et bitúmen pro cæménto:

4 Et dixérunt: Veníte, faciámus nobis civitátem et turrim, cuius culmen pertíngat ad cælum: et celebrémus nomen nostrum ántequam dividámur in univérsas terras.

℣. Tu autem, Dómine, miserére nobis.

℟. Deo grátias.

℟. Ponam arcum meum in núbibus cæli, dixit Dóminus ad Noë:

* Et recordábor fœ́deris mei, quod pépigi tecum.

℣. Cumque obdúxero núbibus cælum, apparébit arcus meus in núbibus.

℟. Et recordábor fœ́deris mei, quod pépigi tecum.

℣. Iube, Dómine, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 3

Gen 11:5-8

5 Descéndit autem Dóminus ut vidéret civitátem et turrim, quam ædificábant fílii Adam,

6 Et dixit: Ecce, unus est pópulus, et unum lábium ómnibus: cœperúntque hoc fácere, nec desístent a cogitatiónibus suis, donec eas ópere cómpleant.

7 Veníte ígitur, descendámus, et confundámus ibi linguam eórum, ut non áudiat unusquísque vocem próximi sui.

8 Atque ita divísit eos Dóminus ex illo loco in univérsas terras, et cessavérunt ædificáre civitátem.

℣. Tu autem, Dómine, miserére nobis.

℟. Deo grátias.

℟. Per memetípsum iurávi, dicit Dóminus, non adíciam ultra aquas dilúvii super terram: pacti mei recordábor,

* Ut non perdam aquis dilúvii omnem carnem.

℣. Arcum meum ponam in núbibus, et erit signum fœ́deris inter me et inter terram.

℟. Ut non perdam aquis dilúvii omnem carnem.

℣. Glória Patri, et Fílio, * et Spirítui Sancto.

℟. Ut non perdam aquis dilúvii omnem carnem.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui cónspicis, quia ex nulla nostra actióne confídimus: concéde propítius; ut, contra advérsa ómnia Doctóris géntium protectióne muniámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:2 Psalmi & antiphonæ ex Psalterio secundum diem}

Ant. Cor contrítum * et humiliátum, Deus, non despícies.

Psalmus 50 [1]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut iustificéris in sermónibus tuis, et vincas cum iudicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea iustítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Ierúsalem.

50:21 Tunc acceptábis sacrifícium iustítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cor contrítum et humiliátum, Deus, non despícies.

Ant. Propter nomen tuum, * Dómine, vivificábis me in æquitáte tua.

Psalmus 142 [2]

142:1 Dómine, exáudi oratiónem meam: áuribus pércipe obsecratiónem meam in veritáte tua: * exáudi me in tua iustítia.

142:2 Et non intres in iudícium cum servo tuo: * quia non iustificábitur in conspéctu tuo omnis vivens.

142:3 Quia persecútus est inimícus ánimam meam: * humiliávit in terra vitam meam.

142:3 Collocávit me in obscúris sicut mórtuos sǽculi: * et anxiátus est super me spíritus meus, in me turbátum est cor meum.

142:5 Memor fui diérum antiquórum, meditátus sum in ómnibus opéribus tuis: * in factis mánuum tuárum meditábar.

142:6 Expándi manus meas ad te: * ánima mea sicut terra sine aqua tibi.

142:7 Velóciter exáudi me, Dómine: * defécit spíritus meus.

142:7 Non avértas fáciem tuam a me: * et símilis ero descendéntibus in lacum.

142:8 Audítam fac mihi mane misericórdiam tuam: * quia in te sperávi.

142:8 Notam fac mihi viam, in qua ámbulem: * quia ad te levávi ánimam meam.

142:9 Éripe me de inimícis meis, Dómine, ad te confúgi: * doce me fácere voluntátem tuam, quia Deus meus es tu.

142:10 Spíritus tuus bonus dedúcet me in terram rectam: * propter nomen tuum, Dómine, vivificábis me, in æquitáte tua.

142:11 Edúces de tribulatióne ánimam meam: * et in misericórdia tua dispérdes inimícos meos.

142:12 Et perdes omnes, qui tríbulant ánimam meam: * quóniam ego servus tuus sum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Propter nomen tuum, Dómine, vivificábis me in æquitáte tua.

Ant. Deus, tu convérsus * vivificábis nos, et plebs tua lætábitur in te.

Psalmus 84 [3]

84:2 Benedixísti, Dómine, terram tuam: * avertísti captivitátem Iacob.

84:3 Remisísti iniquitátem plebis tuæ: * operuísti ómnia peccáta eórum.

84:4 Mitigásti omnem iram tuam: * avertísti ab ira indignatiónis tuæ.

84:5 Convérte nos, Deus, salutáris noster: * et avérte iram tuam a nobis.

84:6 Numquid in ætérnum irascéris nobis? * aut exténdes iram tuam a generatióne in generatiónem?

84:7 Deus, tu convérsus vivificábis nos: * et plebs tua lætábitur in te.

84:8 Osténde nobis, Dómine, misericórdiam tuam: * et salutáre tuum da nobis.

84:9 Áudiam quid loquátur in me Dóminus Deus: * quóniam loquétur pacem in plebem suam.

84:9 Et super sanctos suos: * et in eos, qui convertúntur ad cor.

84:10 Verúmtamen prope timéntes eum salutáre ipsíus: * ut inhábitet glória in terra nostra.

84:11 Misericórdia, et véritas obviavérunt sibi: * iustítia, et pax osculátæ sunt.

84:12 Véritas de terra orta est: * et iustítia de cælo prospéxit.

84:13 Étenim Dóminus dabit benignitátem: * et terra nostra dabit fructum suum.

84:14 Iustítia ante eum ambulábit: * et ponet in via gressus suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus, tu convérsus vivificábis nos, et plebs tua lætábitur in te.

Ant. Cum irátus fúeris, * Dómine, misericórdiæ recordáberis.

Canticum Habacuc [4]

Hab 3:2-33

3:2 Dómine, audívi auditiónem tuam, * et tímui.

3:3 Dómine, opus tuum, * in médio annórum vivífica illud:

3:4 In médio annórum notum fácies: * cum irátus fúeris, misericórdiæ recordáberis.

3:5 Deus ab Austro véniet, * et sanctus de monte Pharan:

3:6 Opéruit cælos glória eius: * et laudis eius plena est terra.

3:7 Splendor eius ut lux erit: * córnua in mánibus eius:

3:8 Ibi abscóndita est fortitúdo eius: * ante fáciem eius ibit mors.

3:9 Et egrediétur diábolus ante pedes eius. * Stetit, et mensus est terram.

3:10 Aspéxit, et dissólvit gentes: * et contríti sunt montes sǽculi.

3:11 Incurváti sunt colles mundi, * ab itinéribus æternitátis eius.

3:12 Pro iniquitáte vidi tentória Æthiópiæ, * turbabúntur pelles terræ Mádian.

3:13 Numquid in flumínibus irátus es, Dómine? * aut in flumínibus furor tuus? vel in mari indignátio tua?

3:14 Qui ascéndes super equos tuos: * et quadrígæ tuæ salvátio.

3:15 Súscitans suscitábis arcum tuum: * iuraménta tríbubus quæ locútus es.

3:16 Flúvios scindes terræ: vidérunt te, et doluérunt montes: * gurges aquárum tránsiit.

3:17 Dedit abýssus vocem suam: * altitúdo manus suas levávit.

3:18 Sol, et luna stetérunt in habitáculo suo, * in luce sagittárum tuárum, ibunt in splendóre fulgurántis hastæ tuæ.

3:19 In frémitu conculcábis terram: * et in furóre obstupefácies gentes.

3:20 Egréssus es in salútem pópuli tui: * in salútem cum Christo tuo.

3:21 Percussísti caput de domo ímpii: * denudásti fundaméntum eius usque ad collum.

3:22 Maledixísti sceptris eius, cápiti bellatórum eius, * veniéntibus ut turbo ad dispergéndum me.

3:23 Exsultátio eórum * sicut eius, qui dévorat páuperem in abscóndito.

3:24 Viam fecísti in mari equis tuis, * in luto aquárum multárum.

3:25 Audívi, et conturbátus est venter meus: * a voce contremuérunt lábia mea.

3:26 Ingrediátur putrédo in óssibus meis, * et subter me scáteat.

3:27 Ut requiéscam in die tribulatiónis: * ut ascéndam ad pópulum accínctum nostrum.

3:28 Ficus enim non florébit: * et non erit germen in víneis.

3:29 Mentiétur opus olívæ: * et arva non áfferent cibum.

3:30 Abscindétur de ovíli pecus: * et non erit arméntum in præsépibus.

3:31 Ego autem in Dómino gaudébo: * et exsultábo in Deo Iesu meo.

3:32 Deus Dóminus fortitúdo mea: * et ponet pedes meos quasi cervórum.

3:33 Et super excélsa mea dedúcet me victor * in psalmis canéntem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum irátus fúeris, Dómine, misericórdiæ recordáberis.

Ant. Lauda * Deum tuum, Sion, qui annúntiat iudícia sua Israël.

Psalmus 147 [5]

147:1 Lauda, Ierúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo eius.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris eius quis sustinébit?

147:7 Emíttet verbum suum, et liquefáciet ea: * flabit spíritus eius, et fluent aquæ.

147:8 Qui annúntiat verbum suum Iacob: * iustítias, et iudícia sua Israël.

147:9 Non fecit táliter omni natióni: * et iudícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lauda Deum tuum, Sion, qui annúntiat iudícia sua Israël.

Capitulum Hymnus Versus {ex Psalterio secundum diem}

Rom 13:12-13

Nox præcéssit, dies autem appropinquávit. Abiciámus ergo ópera tenebrárum, et induámur arma lucis. Sicut in die honéste ambulémus.

℟. Deo grátias.

Hymnus

Ætérna cæli glória,

Beáta spes mortálium,

Summi Tonántis Únice,

Castǽque proles Vírginis:

Da déxteram surgéntibus,

Exsúrgat et mens sóbria,

Flagrans et in laudem Dei

Grates repéndat débitas.

Ortus refúlget Lúcifer,

Præítque solem núntius:

Cadunt tenébræ nóctium:

Lux sancta nos illúminet.

Manénsque nostris sénsibus,

Noctem repéllat sǽculi,

Omníque fine témporis

Purgáta servet péctora.

Quæsíta iam primum fides

In corde radíces agat:

Secúnda spes congáudeat,

Qua maior exstat cáritas.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

℣. Repléti sumus mane misericórdia tua.

℟. Exsultávimus, et delectáti sumus.

Canticum: Benedictus {Antiphona ex Proprio de Tempore}

Ant. Per víscera misericórdiæ * Dei nostri visitávit nos Óriens ex alto.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Per víscera misericórdiæ Dei nostri visitávit nos Óriens ex alto.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui cónspicis, quia ex nulla nostra actióne confídimus: concéde propítius; ut, contra advérsa ómnia Doctóris géntium protectióne muniámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Ne discédas a me, * Dómine: quóniam tribulátio próxima est: quóniam non est qui ádiuvet.

Psalmus 21(2-12) [1]

21:2 Deus, Deus meus, réspice in me: quare me dereliquísti? * longe a salúte mea verba delictórum meórum.

21:3 Deus meus, clamábo per diem, et non exáudies: * et nocte, et non ad insipiéntiam mihi.

21:4 Tu autem in sancto hábitas, * laus Israël.

21:5 In te speravérunt patres nostri: * speravérunt, et liberásti eos.

21:6 Ad te clamavérunt, et salvi facti sunt: * in te speravérunt, et non sunt confúsi.

21:7 Ego autem sum vermis, et non homo: * oppróbrium hóminum, et abiéctio plebis.

21:8 Omnes vidéntes me, derisérunt me: * locúti sunt lábiis, et movérunt caput.

21:9 Sperávit in Dómino, erípiat eum: * salvum fáciat eum, quóniam vult eum.

21:10 Quóniam tu es, qui extraxísti me de ventre: * spes mea ab ubéribus matris meæ. In te proiéctus sum ex útero:

21:11 De ventre matris meæ Deus meus es tu, * ne discésseris a me:

21:12 Quóniam tribulátio próxima est: * quóniam non est qui ádiuvet.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 21(13-23) [2]

21:13 Circumdedérunt me vítuli multi: * tauri pingues obsedérunt me.

21:14 Aperuérunt super me os suum, * sicut leo rápiens et rúgiens.

21:15 Sicut aqua effúsus sum: * et dispérsa sunt ómnia ossa mea.

21:15 Factum est cor meum tamquam cera liquéscens * in médio ventris mei.

21:16 Áruit tamquam testa virtus mea, et lingua mea adhǽsit fáucibus meis: * et in púlverem mortis deduxísti me.

21:17 Quóniam circumdedérunt me canes multi: * concílium malignántium obsédit me.

21:17 Fodérunt manus meas et pedes meos: * dinumeravérunt ómnia ossa mea.

21:18 Ipsi vero consideravérunt et inspexérunt me: * divisérunt sibi vestiménta mea, et super vestem meam misérunt sortem.

21:20 Tu autem, Dómine, ne elongáveris auxílium tuum a me: * ad defensiónem meam cónspice.

21:21 Érue a frámea, Deus, ánimam meam: * et de manu canis únicam meam:

21:22 Salva me ex ore leónis: * et a córnibus unicórnium humilitátem meam.

21:23 Narrábo nomen tuum frátribus meis: * in médio ecclésiæ laudábo te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 21(24-32) [3]

21:24 Qui timétis Dóminum, laudáte eum: * univérsum semen Iacob, glorificáte eum.

21:25 Tímeat eum omne semen Israël: * quóniam non sprevit, neque despéxit deprecatiónem páuperis:

21:25 Nec avértit fáciem suam a me: * et cum clamárem ad eum, exaudívit me.

21:26 Apud te laus mea in ecclésia magna: * vota mea reddam in conspéctu timéntium eum.

21:27 Edent páuperes, et saturabúntur: et laudábunt Dóminum qui requírunt eum: * vivent corda eórum in sǽculum sǽculi.

21:28 Reminiscéntur et converténtur ad Dóminum * univérsi fines terræ:

21:28 Et adorábunt in conspéctu eius * univérsæ famíliæ géntium.

21:29 Quóniam Dómini est regnum: * et ipse dominábitur géntium.

21:30 Manducavérunt et adoravérunt omnes pingues terræ: * in conspéctu eius cadent omnes qui descéndunt in terram.

21:31 Et ánima mea illi vivet: * et semen meum sérviet ipsi.

21:32 Annuntiábitur Dómino generátio ventúra: * et annuntiábunt cæli iustítiam eius pópulo qui nascétur, quem fecit Dóminus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne discédas a me, Dómine: quóniam tribulátio próxima est: quóniam non est qui ádiuvet.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Sextodécimo Kaléndas Mártii Luna vicésima sexta Anno Dómini 2026

Romæ, via Flamínia, natális sancti Valentíni, Presbýteri et Mártyris, qui, post multa sanitátum et doctrínæ insígnia, fústibus cæsus et decollátus est, sub Cláudio Cǽsare.

Ibídem deposítio sancti Cyrílli, Epíscopi et Confessóris; qui, una cum sancto Methódio, simíliter Epíscopo et fratre suo, cuius dies natális octávo Idus Aprílis recensétur, multas Slávicas gentes earúmque Reges ad fidem Christi perdúxit. Horum tamen Sanctórum festívitas Nonis Iúlii celebrátur.

Item Romæ sanctórum Mártyrum Vitális, Felículæ et Zenónis.

Interámnæ sancti Valentíni, Epíscopi et Mártyris, qui, post diútinam cædem mancipátus custódiæ, et, cum superári non posset, tandem, médiæ noctis siléntio eiéctus de cárcere, decollátus est, iussu Præfécti urbis Plácidi.

Alexandríæ sanctórum Mártyrum Cyriónis Presbýteri, Bassiáni Lectóris, Agathónis Exorcístæ, et Móysis; qui omnes, igne combústi, evolavérunt ad cælum.

Interámnæ sanctórum Próculi, Ephébi et Apollónii Mártyrum, qui, cum ad sancti Valentíni corpus vigílias ágerent, Leóntii Consuláris iussu comprehénsi sunt, et gládio cæsi.

Alexandríæ sanctórum Mártyrum Bassi, Antónii et Protólici, qui demérsi sunt in mare.

Item Alexandríæ sanctórum Dionýsii et Ammónii decollatórum.

Neápoli, in Campánia, sancti Nostriáni Epíscopi, qui in cathólica fide contra hæréticam pravitátem tuénda éxstitit insígnis.

Ravénnæ sancti Eleuchádii, Epíscopi et Confessóris.

In Bithýnia sancti Auxéntii Abbátis.

Apud Surréntum sancti Antoníni Abbátis, qui e monastério Cassinénsi, a Longobárdis devastáto, in solitúdinem eiúsdem urbis secéssit; ibíque, sanctitáte célebris, obdormívit in Dómino. Ipsíus corpus multis quotídie miráculis, et præsértim in energúmenis liberándis, effúlget.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Éxcita, Dómine, * poténtiam tuam, ut salvos fácias nos.

Psalmus 79(2-8) [1]

79:2 Qui regis Israël, inténde: * qui dedúcis velut ovem Ioseph.

79:2 Qui sedes super Chérubim, * manifestáre coram Éphraim, Béniamin, et Manásse.

79:3 Éxcita poténtiam tuam, et veni, * ut salvos fácias nos.

79:4 Deus, convérte nos: * et osténde fáciem tuam, et salvi érimus.

79:5 Dómine, Deus virtútum, * quoúsque irascéris super oratiónem servi tui?

79:6 Cibábis nos pane lacrimárum: * et potum dabis nobis in lácrimis in mensúra?

79:7 Posuísti nos in contradictiónem vicínis nostris: * et inimíci nostri subsannavérunt nos.

79:8 Deus virtútum, convérte nos: * et osténde fáciem tuam, et salvi érimus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 79(9-20) [2]

79:9 Víneam de Ægýpto transtulísti: * eiecísti gentes, et plantásti eam.

79:10 Dux itíneris fuísti in conspéctu eius: * plantásti radíces eius, et implévit terram.

79:11 Opéruit montes umbra eius: * et arbústa eius cedros Dei.

79:12 Exténdit pálmites suos usque ad mare: * et usque ad flumen propágines eius.

79:13 Ut quid destruxísti macériam eius: * et vindémiant eam omnes, qui prætergrediúntur viam?

79:14 Exterminávit eam aper de silva: * et singuláris ferus depástus est eam.

79:15 Deus virtútum, convértere: * réspice de cælo, et vide, et vísita víneam istam.

79:16 Et pérfice eam, quam plantávit déxtera tua: * et super fílium hóminis, quem confirmásti tibi.

79:17 Incénsa igni, et suffóssa * ab increpatióne vultus tui períbunt.

79:18 Fiat manus tua super virum déxteræ tuæ: * et super fílium hóminis, quem confirmásti tibi.

79:19 Et non discédimus a te, vivificábis nos: * et nomen tuum invocábimus.

79:20 Dómine, Deus virtútum, convérte nos: * et osténde fáciem tuam, et salvi érimus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 81 [3]

81:1 Deus stetit in synagóga deórum: * in médio autem deos diiúdicat.

81:2 Úsquequo iudicátis iniquitátem: * et fácies peccatórum súmitis?

81:3 Iudicáte egéno, et pupíllo: * húmilem, et páuperem iustificáte.

81:4 Erípite páuperem: * et egénum de manu peccatóris liberáte.

81:5 Nesciérunt, neque intellexérunt, in ténebris ámbulant: * movebúntur ómnia fundaménta terræ.

81:6 Ego dixi: Dii estis, * et fílii Excélsi omnes.

81:7 Vos autem sicut hómines moriémini: * et sicut unus de princípibus cadétis.

81:8 Surge, Deus, iúdica terram: * quóniam tu hereditábis in ómnibus géntibus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Éxcita, Dómine, poténtiam tuam, ut salvos fácias nos.

Capitulum Responsorium Versus {Per Annum}

Ier 17:14

Sana me, Dómine, et sanábor: salvum me fac, et salvus ero: quóniam laus mea tu es.

℟. Deo grátias.

℟.br. Sana ánimam meam, * Quia peccávi tibi.

℟. Sana ánimam meam, * Quia peccávi tibi.

℣. Ego dixi: Dómine, miserére mei.

℟. Quia peccávi tibi.

℣. Glória Patri, et Fílio, * et Spirítui Sancto.

℟. Sana ánimam meam, * Quia peccávi tibi.

℣. Adiútor meus, esto, ne derelínquas me.

℟. Neque despícias me, Deus, salutáris meus.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui cónspicis, quia ex nulla nostra actióne confídimus: concéde propítius; ut, contra advérsa ómnia Doctóris géntium protectióne muniámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Beáti, qui hábitant * in domo tua, Dómine.

Psalmus 83(2-8) [1]

83:2 Quam dilécta tabernácula tua, Dómine virtútum: * concupíscit, et déficit ánima mea in átria Dómini.

83:3 Cor meum, et caro mea * exsultavérunt in Deum vivum.

83:4 Étenim passer invénit sibi domum: * et turtur nidum sibi, ubi ponat pullos suos.

83:4 Altária tua, Dómine virtútum: * Rex meus, et Deus meus.

83:5 Beáti, qui hábitant in domo tua, Dómine: * in sǽcula sæculórum laudábunt te.

83:6 Beátus vir, cuius est auxílium abs te: * ascensiónes in corde suo dispósuit, in valle lacrimárum in loco, quem pósuit.

83:8 Étenim benedictiónem dabit legislátor, ibunt de virtúte in virtútem: * vidébitur Deus deórum in Sion.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 83(9-13) [2]

83:9 Dómine, Deus virtútum, exáudi oratiónem meam: * áuribus pércipe, Deus Iacob.

83:10 Protéctor noster, áspice, Deus: * et réspice in fáciem Christi tui:

83:11 Quia mélior est dies una in átriis tuis, * super míllia.

83:11 Elégi abiéctus esse in domo Dei mei: * magis quam habitáre in tabernáculis peccatórum.

83:12 Quia misericórdiam, et veritátem díligit Deus: * grátiam et glóriam dabit Dóminus.

83:13 Non privábit bonis eos, qui ámbulant in innocéntia: * Dómine virtútum, beátus homo, qui sperat in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 86 [3]

86:1 Fundaménta eius in móntibus sanctis: * díligit Dóminus portas Sion super ómnia tabernácula Iacob.

86:3 Gloriósa dicta sunt de te, * cívitas Dei.

86:4 Memor ero Rahab, et Babylónis * sciéntium me.

86:4 Ecce, alienígenæ, et Tyrus, et pópulus Æthíopum, * hi fuérunt illic.

86:5 Numquid Sion dicet: Homo, et homo natus est in ea: * et ipse fundávit eam Altíssimus?

86:6 Dóminus narrábit in scriptúris populórum, et príncipum: * horum, qui fuérunt in ea.

86:7 Sicut lætántium ómnium * habitátio est in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáti, qui hábitant in domo tua, Dómine.

Capitulum Responsorium Versus {Per Annum}

Rom 13:8

Némini quidquam debeátis, nisi ut ínvicem diligátis: qui enim díligit próximum, legem implévit.

℟. Deo grátias.

℟.br. Benedícam Dóminum * In omni témpore.

℟. Benedícam Dóminum * In omni témpore.

℣. Semper laus eius in ore meo.

℟. In omni témpore.

℣. Glória Patri, et Fílio, * et Spirítui Sancto.

℟. Benedícam Dóminum * In omni témpore.

℣. Dóminus regit me, et nihil mihi déerit.

℟. In loco páscuæ ibi me collocávit.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui cónspicis, quia ex nulla nostra actióne confídimus: concéde propítius; ut, contra advérsa ómnia Doctóris géntium protectióne muniámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Misericórdia et véritas * præcédent fáciem tuam, Dómine.

Psalmus 88(2-19) [1]

88:2 Misericórdias Dómini * in ætérnum cantábo.

88:2 In generatiónem et generatiónem * annuntiábo veritátem tuam in ore meo.

88:3 Quóniam dixísti: In ætérnum misericórdia ædificábitur in cælis: * præparábitur véritas tua in eis.

88:4 Dispósui testaméntum eléctis meis, iurávi David, servo meo: * Usque in ætérnum præparábo semen tuum.

88:5 Et ædificábo in generatiónem et generatiónem * sedem tuam.

88:6 Confitebúntur cæli mirabília tua, Dómine: * étenim veritátem tuam in ecclésia sanctórum.

88:7 Quóniam quis in núbibus æquábitur Dómino: * símilis erit Deo in fíliis Dei?

88:8 Deus, qui glorificátur in consílio sanctórum: * magnus et terríbilis super omnes qui in circúitu eius sunt.

88:9 Dómine, Deus virtútum, quis símilis tibi? * potens es, Dómine, et véritas tua in circúitu tuo.

88:10 Tu domináris potestáti maris: * motum autem flúctuum eius tu mítigas.

88:11 Tu humiliásti sicut vulnerátum, supérbum: * in brácchio virtútis tuæ dispersísti inimícos tuos.

88:12 Tui sunt cæli, et tua est terra, orbem terræ et plenitúdinem eius tu fundásti: * aquilónem, et mare tu creásti.

88:13 Thabor et Hermon in nómine tuo exsultábunt: * tuum brácchium cum poténtia.

88:14 Firmétur manus tua, et exaltétur déxtera tua: * iustítia et iudícium præparátio sedis tuæ.

88:15 Misericórdia et véritas præcédent fáciem tuam: * beátus pópulus, qui scit iubilatiónem.

88:16 Dómine, in lúmine vultus tui ambulábunt, et in nómine tuo exsultábunt tota die: * et in iustítia tua exaltabúntur.

88:18 Quóniam glória virtútis eórum tu es: * et in beneplácito tuo exaltábitur cornu nostrum.

88:19 Quia Dómini est assúmptio nostra, * et Sancti Israël, regis nostri.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 88(20-38) [2]

88:20 Tunc locútus es in visióne sanctis tuis, et dixísti: * Pósui adiutórium in poténte: et exaltávi eléctum de plebe mea.

88:21 Invéni David, servum meum: * óleo sancto meo unxi eum.

88:22 Manus enim mea auxiliábitur ei: * et brácchium meum confortábit eum.

88:23 Nihil profíciet inimícus in eo, * et fílius iniquitátis non appónet nocére ei.

88:24 Et concídam a fácie ipsíus inimícos eius: * et odiéntes eum in fugam convértam.

88:25 Et véritas mea, et misericórdia mea cum ipso: * et in nómine meo exaltábitur cornu eius.

88:26 Et ponam in mari manum eius: * et in flumínibus déxteram eius.

88:27 Ipse invocábit me: Pater meus es tu: * Deus meus, et suscéptor salútis meæ.

88:28 Et ego primogénitum ponam illum * excélsum præ régibus terræ.

88:29 In ætérnum servábo illi misericórdiam meam: * et testaméntum meum fidéle ipsi.

88:30 Et ponam in sǽculum sǽculi semen eius: * et thronum eius sicut dies cæli.

88:31 Si autem derelíquerint fílii eius legem meam: * et in iudíciis meis non ambuláverint:

88:32 Si iustítias meas profanáverint: * et mandáta mea non custodíerint:

88:33 Visitábo in virga iniquitátes eórum: * et in verbéribus peccáta eórum.

88:34 Misericórdiam autem meam non dispérgam ab eo: * neque nocébo in veritáte mea:

88:35 Neque profanábo testaméntum meum: * et quæ procédunt de lábiis meis, non fáciam írrita.

88:36 Semel iurávi in sancto meo: Si David méntiar: * semen eius in ætérnum manébit.

88:37 Et thronus eius sicut sol in conspéctu meo, * et sicut luna perfécta in ætérnum: et testis in cælo fidélis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 88(39-53) [3]

88:39 Tu vero repulísti et despexísti: * distulísti Christum tuum.

88:40 Evertísti testaméntum servi tui: * profanásti in terra Sanctuárium eius.

88:41 Destruxísti omnes sepes eius: * posuísti firmaméntum eius formídinem.

88:42 Diripuérunt eum omnes transeúntes viam: * factus est oppróbrium vicínis suis.

88:43 Exaltásti déxteram depriméntium eum: * lætificásti omnes inimícos eius.

88:44 Avertísti adiutórium gládii eius: * et non es auxiliátus ei in bello.

88:45 Destruxísti eum ab emundatióne: * et sedem eius in terram collisísti.

88:46 Minorásti dies témporis eius: * perfudísti eum confusióne.

88:47 Úsquequo, Dómine, avértis in finem: * exardéscet sicut ignis ira tua?

88:48 Memoráre quæ mea substántia: * numquid enim vane constituísti omnes fílios hóminum?

88:49 Quis est homo, qui vivet, et non vidébit mortem: * éruet ánimam suam de manu ínferi?

88:50 Ubi sunt misericórdiæ tuæ antíquæ, Dómine, * sicut iurásti David in veritáte tua?

88:51 Memor esto, Dómine, oppróbrii servórum tuórum * quod contínui in sinu meo multárum géntium.

88:52 Quod exprobravérunt inimíci tui, Dómine, * quod exprobravérunt commutatiónem Christi tui.

88:53 Benedíctus Dóminus in ætérnum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misericórdia et véritas præcédent fáciem tuam, Dómine.

Capitulum Responsorium Versus {Per Annum}

1 Pet 1:17-19

In timóre incolátus vestri témpore conversámini: sciéntes quod non corruptibílibus auro vel argénto redémpti estis, sed pretióso sánguine quasi Agni immaculáti Christi.

℟. Deo grátias.

℟.br. Rédime me, Dómine, * Et miserére mei.

℟. Rédime me, Dómine, * Et miserére mei.

℣. Pes enim meus stetit in via recta.

℟. Et miserére mei.

℣. Glória Patri, et Fílio, * et Spirítui Sancto.

℟. Rédime me, Dómine, * Et miserére mei.

℣. Ab occúltis meis munda me, Dómine.

℟. Et ab aliénis parce servo tuo.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui cónspicis, quia ex nulla nostra actióne confídimus: concéde propítius; ut, contra advérsa ómnia Doctóris géntium protectióne muniámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Psalterio secundum diem}

Ant. Dómine, * probásti me et cognovísti me. ‡

Psalmus 138(1-13) [1]

138:1 Dómine, probásti me, et cognovísti me: * ‡ tu cognovísti sessiónem meam, et resurrectiónem meam.

138:3 Intellexísti cogitatiónes meas de longe: * sémitam meam, et funículum meum investigásti.

138:4 Et omnes vias meas prævidísti: * quia non est sermo in lingua mea.

138:5 Ecce, Dómine, tu cognovísti ómnia novíssima, et antíqua: * tu formásti me, et posuísti super me manum tuam.

138:6 Mirábilis facta est sciéntia tua ex me: * confortáta est, et non pótero ad eam.

138:7 Quo ibo a spíritu tuo? * et quo a fácie tua fúgiam?

138:8 Si ascéndero in cælum, tu illic es: * si descéndero in inférnum, ades.

138:9 Si súmpsero pennas meas dilúculo, * et habitávero in extrémis maris:

138:10 Étenim illuc manus tua dedúcet me: * et tenébit me déxtera tua.

138:11 Et dixi: Fórsitan ténebræ conculcábunt me: * et nox illuminátio mea in delíciis meis.

138:12 Quia ténebræ non obscurabúntur a te, † et nox sicut dies illuminábitur: * sicut ténebræ eius, ita et lumen eius.

138:13 Quia tu possedísti renes meos: * suscepísti me de útero matris meæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, probásti me et cognovísti me.

Ant. Mirabília ópera tua, * Dómine, et ánima mea cognóscit nimis.

Psalmus 138(14-24) [2]

138:14 Confitébor tibi quia terribíliter magnificátus es: † mirabília ópera tua, * et ánima mea cognóscit nimis.

138:15 Non est occultátum os meum a te, quod fecísti in occúlto: * et substántia mea in inferióribus terræ.

138:16 Imperféctum meum vidérunt óculi tui, † et in libro tuo omnes scribéntur: * dies formabúntur, et nemo in eis.

138:17 Mihi autem nimis honorificáti sunt amíci tui, Deus: * nimis confortátus est principátus eórum.

138:18 Dinumerábo eos, et super arénam multiplicabúntur: * exsurréxi, et adhuc sum tecum.

138:19 Si occíderis, Deus, peccatóres: * viri sánguinum, declináte a me:

138:20 Quia dícitis in cogitatióne: * Accípient in vanitáte civitátes tuas.

138:21 Nonne qui odérunt te, Dómine, óderam? * et super inimícos tuos tabescébam?

138:22 Perfécto ódio óderam illos: * et inimíci facti sunt mihi.

138:23 Proba me, Deus, et scito cor meum: * intérroga me, et cognósce sémitas meas.

138:24 Et vide, si via iniquitátis in me est: * et deduc me in via ætérna.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Mirabília ópera tua, Dómine, et ánima mea cognóscit nimis.

Ant. Ne derelínquas me, * Dómine, virtus salútis meæ.

Psalmus 139 [3]

139:2 Éripe me, Dómine, ab hómine malo: * a viro iníquo éripe me.

139:3 Qui cogitavérunt iniquitátes in corde: * tota die constituébant prǽlia.

139:4 Acuérunt linguas suas sicut serpéntis: * venénum áspidum sub lábiis eórum.

139:5 Custódi me, Dómine, de manu peccatóris: * et ab homínibus iníquis éripe me.

139:5 Qui cogitavérunt supplantáre gressus meos: * abscondérunt supérbi láqueum mihi:

139:6 Et funes extendérunt in láqueum: * iuxta iter scándalum posuérunt mihi.

139:7 Dixi Dómino: Deus meus es tu: * exáudi, Dómine, vocem deprecatiónis meæ.

139:8 Dómine, Dómine, virtus salútis meæ: * obumbrásti super caput meum in die belli.

139:9 Ne tradas me, Dómine, a desidério meo peccatóri: * cogitavérunt contra me, ne derelínquas me, ne forte exalténtur.

139:10 Caput circúitus eórum: * labor labiórum ipsórum opériet eos.

139:11 Cadent super eos carbónes, in ignem deícies eos: * in misériis non subsístent.

139:12 Vir linguósus non dirigétur in terra: * virum iniústum mala cápient in intéritu.

139:13 Cognóvi quia fáciet Dóminus iudícium ínopis: * et vindíctam páuperum.

139:14 Verúmtamen iusti confitebúntur nómini tuo: * et habitábunt recti cum vultu tuo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne derelínquas me, Dómine, virtus salútis meæ.

Ant. Dómine, * clamávi ad te, exáudi me. ‡

Psalmus 140 [4]

140:1 Dómine, clamávi ad te, exáudi me: * ‡ inténde voci meæ, cum clamávero ad te.

140:2 Dirigátur orátio mea sicut incénsum in conspéctu tuo: * elevátio mánuum meárum sacrifícium vespertínum.

140:3 Pone, Dómine, custódiam ori meo: * et óstium circumstántiæ lábiis meis.

140:4 Non declínes cor meum in verba malítiæ, * ad excusándas excusatiónes in peccátis.

140:4 Cum homínibus operántibus iniquitátem: * et non communicábo cum eléctis eórum.

140:5 Corrípiet me iustus in misericórdia, et increpábit me: * óleum autem peccatóris non impínguet caput meum.

140:6 Quóniam adhuc et orátio mea in beneplácitis eórum: * absórpti sunt iuncti petræ iúdices eórum.

140:7 Áudient verba mea quóniam potuérunt: * sicut crassitúdo terræ erúpta est super terram.

140:8 Dissipáta sunt ossa nostra secus inférnum: * quia ad te, Dómine, Dómine, óculi mei: in te sperávi, non áuferas ánimam meam.

140:9 Custódi me a láqueo, quem statuérunt mihi: * et a scándalis operántium iniquitátem.

140:10 Cadent in retiáculo eius peccatóres: * singuláriter sum ego donec tránseam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, clamávi ad te, exáudi me.

Ant. Educ de custódia * ánimam meam, Dómine, ad confiténdum nómini tuo.

Psalmus 141 [5]

141:2 Voce mea ad Dóminum clamávi: * voce mea ad Dóminum deprecátus sum:

141:3 Effúndo in conspéctu eius oratiónem meam, * et tribulatiónem meam ante ipsum pronúntio.

141:4 In deficiéndo ex me spíritum meum, * et tu cognovísti sémitas meas.

141:4 In via hac, qua ambulábam, * abscondérunt láqueum mihi.

141:5 Considerábam ad déxteram, et vidébam: * et non erat qui cognósceret me.

141:5 Périit fuga a me, * et non est qui requírat ánimam meam.

141:6 Clamávi ad te, Dómine, * dixi: Tu es spes mea, pórtio mea in terra vivéntium.

141:7 Inténde ad deprecatiónem meam: * quia humiliátus sum nimis.

141:7 Líbera me a persequéntibus me: * quia confortáti sunt super me.

141:8 Educ de custódia ánimam meam ad confiténdum nómini tuo: * me exspéctant iusti, donec retríbuas mihi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Educ de custódia ánimam meam, Dómine, ad confiténdum nómini tuo.

Capitulum Hymnus Versus {ex Psalterio secundum diem}

2 Cor 1:3-4

Benedíctus Deus, et Pater Dómini nostri Iesu Christi, Pater misericordiárum, et Deus totíus consolatiónis, qui consolátur nos in omni tribulatióne nostra.

℟. Deo grátias.

Hymnus

Hóminis superne Cónditor,

Qui cuncta solus órdinans,

Humum iubes prodúcere

Reptántis et feræ genus:

Et magna rerum córpora,

Dictu iubéntis vívida,

Per témporum certas vices

Obtemperáre sérvulis:

Repélle, quod cupídinis

Ciénte vi nos ímpetit,

Aut móribus se súggerit,

Aut áctibus se intérserit.

Da gaudiórum prǽmia,

Da gratiárum múnera:

Dissólve litis víncula:

Astrínge pacis fœ́dera.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

℣. Dirigátur, Dómine, orátio mea.

℟. Sicut incénsum in conspéctu tuo.

Canticum: Magnificat {Antiphona ex Proprio de Tempore}

Ant. Depósuit Dóminus * poténtes de sede, et exaltávit húmiles.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Depósuit Dóminus poténtes de sede, et exaltávit húmiles.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui cónspicis, quia ex nulla nostra actióne confídimus: concéde propítius; ut, contra advérsa ómnia Doctóris géntium protectióne muniámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Voce mea * ad Dóminum clamávi: neque obliviscétur miseréri Deus.

Psalmus 76(2-13) [1]

76:2 Voce mea ad Dóminum clamávi: * voce mea ad Deum, et inténdit mihi.

76:3 In die tribulatiónis meæ Deum exquisívi, mánibus meis nocte contra eum: * et non sum decéptus.

76:4 Rénuit consolári ánima mea, * memor fui Dei, et delectátus sum, et exercitátus sum: et defécit spíritus meus.

76:5 Anticipavérunt vigílias óculi mei: * turbátus sum, et non sum locútus.

76:6 Cogitávi dies antíquos: * et annos ætérnos in mente hábui.

76:7 Et meditátus sum nocte cum corde meo, * et exercitábar, et scopébam spíritum meum.

76:8 Numquid in ætérnum proíciet Deus: * aut non appónet ut complacítior sit adhuc?

76:9 Aut in finem misericórdiam suam abscíndet, * a generatióne in generatiónem?

76:10 Aut obliviscétur miseréri Deus? * aut continébit in ira sua misericórdias suas?

76:11 Et dixi: Nunc cœpi: * hæc mutátio déxteræ Excélsi.

76:12 Memor fui óperum Dómini: * quia memor ero ab inítio mirabílium tuórum.

76:13 Et meditábor in ómnibus opéribus tuis: * et in adinventiónibus tuis exercébor.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 76(14-21) [2]

76:14 Deus, in sancto via tua: quis Deus magnus sicut Deus noster? * tu es Deus qui facis mirabília.

76:15 Notam fecísti in pópulis virtútem tuam: * redemísti in brácchio tuo pópulum tuum, fílios Iacob et Ioseph.

76:17 Vidérunt te aquæ, Deus, vidérunt te aquæ: * et timuérunt, et turbátæ sunt abýssi.

76:18 Multitúdo sónitus aquárum: * vocem dedérunt nubes.

76:18 Étenim sagíttæ tuæ tránseunt: * vox tonítrui tui in rota.

76:19 Illuxérunt coruscatiónes tuæ orbi terræ: * commóta est, et contrémuit terra.

76:20 In mari via tua, et sémitæ tuæ in aquis multis: * et vestígia tua non cognoscéntur.

76:21 Deduxísti sicut oves pópulum tuum, * in manu Móysi et Aaron.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 85 [3]

85:1 Inclína, Dómine, aurem tuam, et exáudi me: * quóniam inops, et pauper sum ego.

85:2 Custódi ánimam meam, quóniam sanctus sum: * salvum fac servum tuum, Deus meus, sperántem in te.

85:3 Miserére mei, Dómine, quóniam ad te clamávi tota die: * lætífica ánimam servi tui, quóniam ad te, Dómine, ánimam meam levávi.

85:5 Quóniam tu, Dómine, suávis, et mitis: * et multæ misericórdiæ ómnibus invocántibus te.

85:6 Áuribus pércipe, Dómine, oratiónem meam: * et inténde voci deprecatiónis meæ.

85:7 In die tribulatiónis meæ clamávi ad te: * quia exaudísti me.

85:8 Non est símilis tui in diis, Dómine: * et non est secúndum ópera tua.

85:9 Omnes gentes quascúmque fecísti, vénient, et adorábunt coram te, Dómine: * et glorificábunt nomen tuum.

85:10 Quóniam magnus es tu, et fáciens mirabília: * tu es Deus solus.

85:11 Deduc me, Dómine, in via tua, et ingrédiar in veritáte tua: * lætétur cor meum ut tímeat nomen tuum.

85:12 Confitébor tibi, Dómine, Deus meus, in toto corde meo, * et glorificábo nomen tuum in ætérnum:

85:13 Quia misericórdia tua magna est super me: * et eruísti ánimam meam ex inférno inferióri.

85:14 Deus, iníqui insurrexérunt super me, et synagóga poténtium quæsiérunt ánimam meam: * et non proposuérunt te in conspéctu suo.

85:15 Et tu, Dómine, Deus miserátor et miséricors, * pátiens, et multæ misericórdiæ, et verax,

85:16 Réspice in me, et miserére mei, * da impérium tuum púero tuo: et salvum fac fílium ancíllæ tuæ.

85:17 Fac mecum signum in bonum, ut vídeant qui odérunt me, et confundántur: * quóniam tu, Dómine, adiuvísti me, et consolátus es me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Voce mea ad Dóminum clamávi: neque obliviscétur miseréri Deus.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Sanctæ Mariæ Sabbato
IV. classis
Commemoratio ad Laudes tantum: S. Valentini Presbyteri et Martyris

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Proprio de Tempore}

Ant. Ave María, grátia plena, * Dóminus tecum.

Ant. Ave María, grátia plena, * Dóminus tecum.

Veníte, exsultémus Dómino, iubilémus Deo, salutári nostro: præoccupémus fáciem eius in confessióne, et in psalmis iubilémus ei.

Ant. Ave María, grátia plena, * Dóminus tecum.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Dóminus tecum.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Ave María, grátia plena, * Dóminus tecum.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Dóminus tecum.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Ave María, grátia plena, * Dóminus tecum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus tecum.

Ant. Ave María, grátia plena, * Dóminus tecum.

Hymnus {ex Proprio de Tempore}

Quem terra, pontus, sídera

Colunt, adórant, prædicant,

Trinam regéntem máchinam,

Claustrum Maríæ báiulat.

Cui luna, sol, et ómnia

Desérviunt per témpora,

Perfúsa cæli grátia,

Gestant puéllæ víscera.

Beáta Mater múnere,

Cuius supérnus ártifex

Mundum pugíllo cóntinens,

Ventris sub arca clausus est.

Beáta cæli núntio,

Fœcúnda sancto Spíritu,

Desiderátus géntibus,

Cuius per alvum fusus est.

Iesu, tibi sit glória,

Qui natus es de Vírgine,

Cum Patre, et almo Spíritu

In sempitérna sǽcula.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Memor fuit in sǽculum * testaménti sui Dóminus Deus noster.

Psalmus 104(1-15) [1]

104:1 Confitémini Dómino, et invocáte nomen eius: * annuntiáte inter gentes ópera eius.

104:2 Cantáte ei, et psállite ei: * narráte ómnia mirabília eius.

104:3 Laudámini in nómine sancto eius: * lætétur cor quæréntium Dóminum.

104:4 Quǽrite Dóminum, et confirmámini: * quǽrite fáciem eius semper.

104:5 Mementóte mirabílium eius, quæ fecit: * prodígia eius, et iudícia oris eius.

104:6 Semen Ábraham, servi eius: * fílii Iacob, elécti eius.

104:7 Ipse Dóminus Deus noster: * in univérsa terra iudícia eius.

104:8 Memor fuit in sǽculum testaménti sui: * verbi, quod mandávit in mille generatiónes:

104:9 Quod dispósuit ad Ábraham: * et iuraménti sui ad Isaac:

104:10 Et státuit illud Iacob in præcéptum: * et Israël in testaméntum ætérnum:

104:11 Dicens: Tibi dabo terram Chánaan, * funículum hereditátis vestræ.

104:12 Cum essent número brevi, * paucíssimi et íncolæ eius:

104:13 Et pertransiérunt de gente in gentem, * et de regno ad pópulum álterum.

104:14 Non relíquit hóminem nocére eis: * et corrípuit pro eis reges.

104:15 Nolíte tángere christos meos: * et in prophétis meis nolíte malignári.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor fuit in sǽculum testaménti sui Dóminus Deus noster.

Ant. Auxit Dóminus * pópulum suum: et firmávit eum super inimícos eius.

Psalmus 104(16-27) [2]

104:16 Et vocávit famem super terram: * et omne firmaméntum panis contrívit.

104:17 Misit ante eos virum: * in servum venúmdatus est Ioseph.

104:18 Humiliavérunt in compédibus pedes eius, ferrum pertránsiit ánimam eius * donec veníret verbum eius.

104:19 Elóquium Dómini inflammávit eum: * misit rex, et solvit eum; princeps populórum, et dimísit eum.

104:21 Constítuit eum dóminum domus suæ: * et príncipem omnis possessiónis suæ:

104:22 Ut erudíret príncipes eius sicut semetípsum: * et senes eius prudéntiam docéret.

104:23 Et intrávit Israël in Ægýptum: * et Iacob áccola fuit in terra Cham.

104:24 Et auxit pópulum suum veheménter: * et firmávit eum super inimícos eius.

104:25 Convértit cor eórum ut odírent pópulum eius: * et dolum fácerent in servos eius.

104:26 Misit Móysen, servum suum: * Aaron, quem elégit ipsum.

104:27 Pósuit in eis verba signórum suórum: * et prodigiórum in terra Cham.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxit Dóminus pópulum suum: et firmávit eum super inimícos eius.

Ant. Edúxit Deus * pópulum suum in exsultatióne, et eléctos suos in lætítia.

Psalmus 104(28-45) [3]

104:28 Misit ténebras, et obscurávit: * et non exacerbávit sermónes suos.

104:29 Convértit aquas eórum in sánguinem: * et occídit pisces eórum.

104:30 Édidit terra eórum ranas: * in penetrálibus regum ipsórum.

104:31 Dixit, et venit cœnomyía: * et cínifes in ómnibus fínibus eórum.

104:32 Pósuit plúvias eórum grándinem: * ignem comburéntem in terra ipsórum.

104:33 Et percússit víneas eórum, et ficúlneas eórum: * et contrívit lignum fínium eórum.

104:34 Dixit, et venit locústa, et bruchus, * cuius non erat númerus:

104:35 Et comédit omne fænum in terra eórum: * et comédit omnem fructum terræ eórum.

104:36 Et percússit omne primogénitum in terra eórum: * primítias omnis labóris eórum.

104:37 Et edúxit eos cum argénto et auro: * et non erat in tríbubus eórum infírmus.

104:38 Lætáta est Ægýptus in profectióne eórum: * quia incúbuit timor eórum super eos.

104:39 Expándit nubem in protectiónem eórum: * et ignem ut lucéret eis per noctem.

104:40 Petiérunt, et venit cotúrnix: * et pane cæli saturávit eos.

104:41 Dirúpit petram et fluxérunt aquæ: * abiérunt in sicco flúmina;

104:42 Quóniam memor fuit verbi sancti sui: * quod hábuit ad Ábraham, púerum suum.

104:43 Et edúxit pópulum suum in exsultatióne, * et eléctos suos in lætítia.

104:44 Et dedit illis regiónes géntium: * et labóres populórum possedérunt:

104:45 Ut custódiant iustificatiónes eius, * et legem eius requírant.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Edúxit Deus pópulum suum in exsultatióne, et eléctos suos in lætítia.

Ant. Salvávit eos Dóminus * propter nomen suum.

Psalmus 105(1-15) [4]

105:1 Confitémini Dómino, quóniam bonus: * quóniam in sǽculum misericórdia eius.

105:2 Quis loquétur poténtias Dómini, * audítas fáciet omnes laudes eius?

105:3 Beáti, qui custódiunt iudícium, * et fáciunt iustítiam in omni témpore.

105:4 Meménto nostri, Dómine, in beneplácito pópuli tui: * vísita nos in salutári tuo:

105:5 Ad vidéndum in bonitáte electórum tuórum, ad lætándum in lætítia gentis tuæ: * ut laudéris cum hereditáte tua.

105:6 Peccávimus cum pátribus nostris: * iniúste égimus, iniquitátem fécimus.

105:7 Patres nostri in Ægýpto non intellexérunt mirabília tua: * non fuérunt mémores multitúdinis misericórdiæ tuæ.

105:7 Et irritavérunt ascendéntes in mare, * Mare Rubrum.

105:8 Et salvávit eos propter nomen suum: * ut notam fáceret poténtiam suam.

105:9 Et incrépuit Mare Rubrum, et exsiccátum est, * et dedúxit eos in abýssis sicut in desérto.

105:10 Et salvávit eos de manu odiéntium: * et redémit eos de manu inimíci.

105:11 Et opéruit aqua tribulántes eos: * unus ex eis non remánsit.

105:12 Et credidérunt verbis eius: * et laudavérunt laudem eius.

105:13 Cito fecérunt, oblíti sunt óperum eius: * et non sustinuérunt consílium eius.

105:14 Et concupiérunt concupiscéntiam in desérto: * et tentavérunt Deum in inaquóso.

105:15 Et dedit eis petitiónem ipsórum: * et misit saturitátem in ánimas eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvávit eos Dóminus propter nomen suum.

Ant. Oblíti sunt Deum * qui salvávit eos.

Psalmus 105(16-31) [5]

105:16 Et irritavérunt Móysen in castris: * Aaron, sanctum Dómini.

105:17 Apérta est terra, et deglutívit Dathan: * et opéruit super congregatiónem Abíron.

105:18 Et exársit ignis in synagóga eórum * flamma combússit peccatóres.

105:19 Et fecérunt vítulum in Horeb * et adoravérunt scúlptile.

105:20 Et mutavérunt glóriam suam * in similitúdinem vítuli comedéntis fænum.

105:21 Oblíti sunt Deum, qui salvávit eos, * qui fecit magnália in Ægýpto, mirabília in terra Cham: terribília in Mari Rubro.

105:23 Et dixit ut dispérderet eos: * si non Móyses, eléctus eius, stetísset in confractióne in conspéctu eius:

105:24 Ut avérteret iram eius ne dispérderet eos: * et pro níhilo habuérunt terram desiderábilem:

105:25 Non credidérunt verbo eius, et murmuravérunt in tabernáculis suis: * non exaudiérunt vocem Dómini.

105:26 Et elevávit manum suam super eos: * ut prostérneret eos in desérto:

105:27 Et ut deíceret semen eórum in natiónibus: * et dispérgeret eos in regiónibus.

105:28 Et initiáti sunt Beélphegor: * et comedérunt sacrifícia mortuórum.

105:29 Et irritavérunt eum in adinventiónibus suis: * et multiplicáta est in eis ruína.

105:30 Et stetit Phínees, et placávit: * et cessávit quassátio.

105:31 Et reputátum est ei in iustítiam: * in generatiónem et generatiónem usque in sempitérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Oblíti sunt Deum qui salvávit eos.

Ant. Cum tribularéntur * vidit Dóminus: et audívit oratiónem eórum.

Psalmus 105(32-48) [6]

105:32 Et irritavérunt eum ad aquas contradictiónis: * et vexátus est Móyses propter eos: quia exacerbavérunt spíritum eius.

105:33 Et distínxit in lábiis suis: * non disperdidérunt gentes, quas dixit Dóminus illis.

105:35 Et commísti sunt inter gentes, et didicérunt ópera eórum: et serviérunt sculptílibus eórum: * et factum est illis in scándalum.

105:37 Et immolavérunt fílios suos, * et fílias suas dæmóniis.

105:38 Et effudérunt sánguinem innocéntem: * sánguinem filiórum suórum et filiárum suárum, quas sacrificavérunt sculptílibus Chánaan.

105:39 Et infécta est terra in sanguínibus, et contamináta est in opéribus eórum: * et fornicáti sunt in adinventiónibus suis.

105:40 Et irátus est furóre Dóminus in pópulum suum: * et abominátus est hereditátem suam.

105:41 Et trádidit eos in manus géntium: * et domináti sunt eórum qui odérunt eos.

105:42 Et tribulavérunt eos inimíci eórum, et humiliáti sunt sub mánibus eórum: * sæpe liberávit eos.

105:43 Ipsi autem exacerbavérunt eum in consílio suo: * et humiliáti sunt in iniquitátibus suis.

105:44 Et vidit, cum tribularéntur: * et audívit oratiónem eórum.

105:45 Et memor fuit testaménti sui: * et pœnítuit eum secúndum multitúdinem misericórdiæ suæ.

105:46 Et dedit eos in misericórdias * in conspéctu ómnium qui céperant eos.

105:47 Salvos nos fac, Dómine, Deus noster: * et cóngrega nos de natiónibus:

105:47 Ut confiteámur nómini sancto tuo: * et gloriémur in laude tua.

105:48 Benedíctus Dóminus, Deus Israël, a sǽculo et usque in sǽculum: * et dicet omnis pópulus: Fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum tribularéntur vidit Dóminus: et audívit oratiónem eórum.

Ant. Clamavérunt ad Dóminum * et de necessitátibus eórum liberávit eos.

Psalmus 106(1-14) [7]

106:1 Confitémini Dómino quóniam bonus: * quóniam in sǽculum misericórdia eius.

106:2 Dicant qui redémpti sunt a Dómino, quos redémit de manu inimíci: * et de regiónibus congregávit eos:

106:3 A solis ortu, et occásu: * ab aquilóne, et mari.

106:4 Erravérunt in solitúdine in inaquóso: * viam civitátis habitáculi non invenérunt.

106:5 Esuriéntes, et sitiéntes: * ánima eórum in ipsis defécit.

106:6 Et clamavérunt ad Dóminum cum tribularéntur: * et de necessitátibus eórum erípuit eos.

106:7 Et dedúxit eos in viam rectam: * ut irent in civitátem habitatiónis.

106:8 Confiteántur Dómino misericórdiæ eius: * et mirabília eius fíliis hóminum.

106:9 Quia satiávit ánimam inánem: * et ánimam esuriéntem satiávit bonis.

106:10 Sedéntes in ténebris, et umbra mortis: * vinctos in mendicitáte et ferro.

106:11 Quia exacerbavérunt elóquia Dei: * et consílium Altíssimi irritavérunt.

106:12 Et humiliátum est in labóribus cor eórum: * infirmáti sunt, nec fuit qui adiuváret.

106:13 Et clamavérunt ad Dóminum cum tribularéntur: * et de necessitátibus eórum liberávit eos.

106:14 Et edúxit eos de ténebris, et umbra mortis: * et víncula eórum disrúpit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamavérunt ad Dóminum et de necessitátibus eórum liberávit eos.

Ant. Ipsi vidérunt * ópera Dei et mirabília eius.

Psalmus 106(15-30) [8]

106:15 Confiteántur Dómino misericórdiæ eius: * et mirabília eius fíliis hóminum.

106:16 Quia contrívit portas ǽreas: * et vectes férreos confrégit.

106:17 Suscépit eos de via iniquitátis eórum: * propter iniustítias enim suas humiliáti sunt.

106:18 Omnem escam abomináta est ánima eórum: * et appropinquavérunt usque ad portas mortis.

106:19 Et clamavérunt ad Dóminum cum tribularéntur: * et de necessitátibus eórum liberávit eos.

106:20 Misit verbum suum, et sanávit eos: * et erípuit eos de interitiónibus eórum.

106:21 Confiteántur Dómino misericórdiæ eius: * et mirabília eius fíliis hóminum.

106:22 Et sacríficent sacrifícium laudis: * et annúntient ópera eius in exsultatióne.

106:23 Qui descéndunt mare in návibus, * faciéntes operatiónem in aquis multis.

106:24 Ipsi vidérunt ópera Dómini, * et mirabília eius in profúndo.

106:25 Dixit, et stetit spíritus procéllæ: * et exaltáti sunt fluctus eius.

106:26 Ascéndunt usque ad cælos, et descéndunt usque ad abýssos: * ánima eórum in malis tabescébat.

106:27 Turbáti sunt, et moti sunt sicut ébrius: * et omnis sapiéntia eórum devoráta est.

106:28 Et clamavérunt ad Dóminum cum tribularéntur: * et de necessitátibus eórum edúxit eos.

106:29 Et státuit procéllam eius in auram: * et siluérunt fluctus eius.

106:30 Et lætáti sunt quia siluérunt: * et dedúxit eos in portum voluntátis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ipsi vidérunt ópera Dei et mirabília eius.

Ant. Vidébunt recti * et lætabúntur, et intéllegent misericórdias Dómini.

Psalmus 106(31-43) [9]

106:31 Confiteántur Dómino misericórdiæ eius: * et mirabília eius fíliis hóminum.

106:32 Et exáltent eum in ecclésia plebis: * et in cáthedra seniórum laudent eum.

106:33 Pósuit flúmina in desértum: * et éxitus aquárum in sitim.

106:34 Terram fructíferam in salsúginem: * a malítia inhabitántium in ea.

106:35 Pósuit desértum in stagna aquárum: * et terram sine aqua in éxitus aquárum.

106:36 Et collocávit illic esuriéntes: * et constituérunt civitátem habitatiónis.

106:37 Et seminavérunt agros, et plantavérunt víneas: * et fecérunt fructum nativitátis.

106:38 Et benedíxit eis, et multiplicáti sunt nimis: * et iuménta eórum non minorávit.

106:39 Et pauci facti sunt: * et vexáti sunt a tribulatióne malórum, et dolóre.

106:40 Effúsa est contémptio super príncipes: * et erráre fecit eos in ínvio, et non in via.

106:41 Et adiúvit páuperem de inópia: * et pósuit sicut oves famílias.

106:42 Vidébunt recti, et lætabúntur: * et omnis iníquitas oppilábit os suum.

106:43 Quis sápiens et custódiet hæc? * et intélleget misericórdias Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidébunt recti et lætabúntur, et intéllegent misericórdias Dómini.

℣. Exáltent Dóminum in ecclésia plebis.

℟. Et in cáthedra seniórum laudent eum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Précibus et méritis beátæ Maríæ semper Vírginis et ómnium Sanctórum, perdúcat nos Dóminus ad regna cælórum.

℟. Amen.

℣. Iube, Dómine, benedícere.

Benedictio. Nos cum prole pia benedícat Virgo María.

℟. Amen.

Lectio 1

De libro Génesis

Gen 11:10-15

10 Hæ sunt generatiónes Sem: Sem erat centum annórum quando génuit Arpháxad, biénnio post dilúvium.

11 Vixítque Sem, postquam génuit Arpháxad, quingéntis annis: et génuit fílios et fílias.

12 Porro Arpháxad vixit trigínta quinque annis, et génuit Sale.

13 Vixítque Arpháxad, postquam génuit Sale, trecéntis tribus annis: et génuit fílios et fílias.

14 Sale quoque vixit trigínta annis, et génuit Heber.

15 Vixítque Sale, postquam génuit Heber, quadringéntis tribus annis: et génuit fílios et fílias.

℣. Tu autem, Dómine, miserére nobis.

℟. Deo grátias.

℟. Benedíxit Deus Noë, et fíliis eius, et dixit ad eos:

* Créscite, et multiplicámini, et repléte terram.

℣. Ecce ego státuam pactum meum vobíscum, et cum sémine vestro post vos.

℟. Créscite, et multiplicámini, et repléte terram.

℣. Iube, Dómine, benedícere.

Benedictio. Ipsa Virgo Vírginum intercédat pro nobis ad Dóminum.

℟. Amen.

Lectio 2

Gen 11:16-23

16 Vixit autem Heber trigínta quátuor annis, et génuit Phaleg.

17 Et vixit Heber postquam génuit Phaleg, quadringéntis trigínta annis: et génuit fílios et fílias.

18 Vixit quoque Phaleg trigínta annis, et génuit Reu.

19 Vixítque Phaleg, postquam génuit Reu, ducéntis novem annis: et génuit fílios et fílias.

20 Vixit autem Reu trigínta duóbus annis, et génuit Sarug.

21 Vixit quoque Reu, postquam génuit Sarug, ducéntis septem annis: et génuit fílios et fílias.

22 Vixit vero Sarug trigínta annis, et génuit Nachor.

23 Vixítque Sarug, postquam génuit Nachor, ducéntis annis: et génuit fílios et fílias.

Gen 11:24-30

24 Vixit autem Nachor vigínti novem annis, et génuit Thare.

25 Vixítque Nachor, postquam génuit Thare, centum decem et novem annis: et génuit fílios et fílias.

26 Vixítque Thare septuagínta annis, et génuit Abram, et Nachor, et Aran.

27 Hæ sunt autem generatiónes Thare: Thare génuit Abram, Nachor et Aran. Porro Aran génuit Lot.

28 Mortuúsque est Aran ante Thare patrem suum, in terra nativitátis suæ, in Ur Chaldæórum.

29 Duxérunt autem Abram et Nachor uxóres: nomen uxóris Abram, Sárai: et nomen uxóris Nachor, Melcha fília Aran, patris Melchæ, et patris Ieschæ.

30 Erat autem Sárai stérilis, nec habébat líberos.

℣. Tu autem, Dómine, miserére nobis.

℟. Deo grátias.

℟. In artículo diéi illíus ingréssus est Noë in arcam et fílii eius,

* Uxor illíus et uxóres filiórum eius.

℣. Deléta sunt univérsa de terra, remánsit autem solus Noë, et qui cum eo erant in arca.

℟. Uxor illíus et uxóres filiórum eius.

℣. Glória Patri, et Fílio, * et Spirítui Sancto.

℟. Uxor illíus et uxóres filiórum eius.

℣. Iube, Dómine, benedícere.

Benedictio. Per Vírginem matrem concédat nobis Dóminus salútem et pacem.

℟. Amen.

Lectio 3

Ex libro sancti Hierónymi Presbýteri advérsus Ioviniánum

Apologia ad Pammachium pro lib. adversus Iovinianum, in fine

Christus virgo, Mater vírginis nostri virgo perpétua, mater et virgo. Iesus enim clausis ingréssus est óstiis; et in sepúlcro eius, quod novum et in petra duríssima fúerat excísum, nec ántea quis nec póstea pósitus est. Hortus conclúsus, fons signátus. De quo fonte ille flúvius manat, iuxta Ioël, qui írrigat torréntem vel fúnium vel spinárum: fúnium, peccatórum, quibus ante alligabámur; spinárum, quæ suffócant seméntem patrisfamílias. Hæc est porta orientális, ut ait Ezéchiel, semper clausa et lúcida, opériens in se vel ex se próferens Sancta sanctórum; per quam Sol iustítiæ et Póntifex noster secúndum órdinem Melchísedech ingréditur et egréditur.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * maiestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ maiestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Iudex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Concéde nos fámulos tuos, quǽsumus, Dómine Deus, perpétua mentis et córporis sanitáte gaudére: et, gloriósa beátæ Maríæ semper Vírginis intercessióne, a præsénti liberári tristítia, et ætérna pérfrui lætítia.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:1 Psalmi & antiphonæ ex Psalterio secundum diem}

Ant. Fílii Sion * exsúltent in Rege suo.

Psalmus 149 [1]

149:1 Cantáte Dómino cánticum novum: * laus eius in ecclésia sanctórum.

149:2 Lætétur Israël in eo, qui fecit eum: * et fílii Sion exsúltent in rege suo.

149:3 Laudent nomen eius in choro: * in týmpano, et psaltério psallant ei:

149:4 Quia beneplácitum est Dómino in pópulo suo: * et exaltábit mansuétos in salútem.

149:5 Exsultábunt sancti in glória: * lætabúntur in cubílibus suis.

149:6 Exaltatiónes Dei in gútture eórum: * et gládii ancípites in mánibus eórum.

149:7 Ad faciéndam vindíctam in natiónibus: * increpatiónes in pópulis.

149:8 Ad alligándos reges eórum in compédibus: * et nóbiles eórum in mánicis férreis.

149:9 Ut fáciant in eis iudícium conscríptum: * glória hæc est ómnibus sanctis eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fílii Sion exsúltent in Rege suo.

Ant. Quam magnificáta * sunt ópera tua, Dómine.

Psalmus 91 [2]

91:2 Bonum est confitéri Dómino: * et psállere nómini tuo, Altíssime.

91:3 Ad annuntiándum mane misericórdiam tuam: * et veritátem tuam per noctem.

91:4 In decachórdo, psaltério: * cum cántico, in cíthara.

91:5 Quia delectásti me, Dómine, in factúra tua: * et in opéribus mánuum tuárum exsultábo.

91:6 Quam magnificáta sunt ópera tua, Dómine! * nimis profúndæ factæ sunt cogitatiónes tuæ.

91:7 Vir insípiens non cognóscet: * et stultus non intélleget hæc.

91:8 Cum exórti fúerint peccatóres sicut fænum: * et apparúerint omnes, qui operántur iniquitátem:

91:9 Ut intéreant in sǽculum sǽculi: * tu autem Altíssimus in ætérnum, Dómine.

91:10 Quóniam ecce inimíci tui, Dómine, quóniam ecce inimíci tui períbunt: * et dispergéntur omnes, qui operántur iniquitátem.

91:11 Et exaltábitur sicut unicórnis cornu meum: * et senéctus mea in misericórdia úberi.

91:12 Et despéxit óculus meus inimícos meos: * et in insurgéntibus in me malignántibus áudiet auris mea.

91:13 Iustus, ut palma florébit: * sicut cedrus Líbani multiplicábitur.

91:14 Plantáti in domo Dómini, * in átriis domus Dei nostri florébunt.

91:15 Adhuc multiplicabúntur in senécta úberi: * et bene patiéntes erunt, ut annúntient:

91:16 Quóniam rectus Dóminus, Deus noster: * et non est iníquitas in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam magnificáta sunt ópera tua, Dómine.

Ant. Lætábitur iustus * in Dómino et sperábit in eo.

Psalmus 63 [3]

63:2 Exáudi, Deus, oratiónem meam cum déprecor: * a timóre inimíci éripe ánimam meam.

63:3 Protexísti me a convéntu malignántium: * a multitúdine operántium iniquitátem.

63:4 Quia exacuérunt ut gládium linguas suas: * intendérunt arcum rem amáram, ut sagíttent in occúltis immaculátum.

63:6 Súbito sagittábunt eum, et non timébunt: * firmavérunt sibi sermónem nequam.

63:6 Narravérunt ut abscónderent láqueos: * dixérunt: Quis vidébit eos?

63:7 Scrutáti sunt iniquitátes: * defecérunt scrutántes scrutínio.

63:7 Accédet homo ad cor altum: * et exaltábitur Deus.

63:8 Sagíttæ parvulórum factæ sunt plagæ eórum: * et infirmátæ sunt contra eos linguæ eórum.

63:9 Conturbáti sunt omnes qui vidébant eos: * et tímuit omnis homo.

63:10 Et annuntiavérunt ópera Dei, * et facta eius intellexérunt.

63:11 Lætábitur iustus in Dómino, et sperábit in eo, * et laudabúntur omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lætábitur iustus in Dómino et sperábit in eo.

Ant. Osténde nobis, Dómine, * lucem miseratiónum tuárum.

Canticum Ecclesiastici [4]

Sir 36:1-16

36:1 Miserére nostri, Deus ómnium, et réspice nos, * et osténde nobis lucem miseratiónum tuárum:

36:2 Et immítte timórem tuum super gentes, * quæ non exquisiérunt te,

36:3 Ut cognóscant quia non est Deus nisi tu, * et enárrent magnália tua.

36:4 Álleva manum tuam super gentes aliénas, * ut vídeant poténtiam tuam.

36:5 Sicut enim in conspéctu eórum sanctificátus es in nobis, * sic in conspéctu nostro magnificáberis in eis,

36:6 Ut cognóscant te, sicut et nos cognóvimus, * quóniam non est Deus præter te, Dómine.

36:7 Ínnova signa, et immúta mirabília. * Glorífica manum, et brácchium dextrum.

36:8 Éxcita furórem, et effúnde iram. * Tolle adversárium, et afflíge inimícum.

36:9 Festína tempus, et meménto finis, * ut enárrent mirabília tua.

36:10 In ira flammæ devorétur qui salvátur: * et qui péssimant plebem tuam, invéniant perditiónem.

36:11 Cóntere caput príncipum inimicórum, * dicéntium: Non est álius præter nos.

36:12 Cóngrega omnes tribus Iacob: ut cognóscant quia non est Deus nisi tu, * et enárrent magnália tua:

36:13 Et hereditábis eos, * sicut ab inítio.

36:14 Miserére plebi tuæ, super quam invocátum est nomen tuum: * et Israël, quem coæquásti primogénito tuo.

36:15 Miserére civitáti sanctificatiónis tuæ Ierúsalem, * civitáti requiéi tuæ.

36:16 Reple Sion inenarrabílibus verbis tuis, * et glória tua pópulum tuum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Osténde nobis, Dómine, lucem miseratiónum tuárum.

Ant. Omnis spíritus * laudet Dóminum.

Psalmus 150 [5]

150:1 Laudáte Dóminum in sanctis eius: * laudáte eum in firmaménto virtútis eius.

150:2 Laudáte eum in virtútibus eius: * laudáte eum secúndum multitúdinem magnitúdinis eius.

150:3 Laudáte eum in sono tubæ: * laudáte eum in psaltério, et cíthara.

150:4 Laudáte eum in týmpano, et choro: * laudáte eum in chordis, et órgano.

150:5 Laudáte eum in cýmbalis benesonántibus: † laudáte eum in cýmbalis iubilatiónis: * omnis spíritus laudet Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Omnis spíritus laudet Dóminum.

Capitulum Hymnus Versus {ex Proprio de Tempore}

Sir 24:14

Ab inítio et ante sǽcula creáta sum, et usque ad futúrum sǽculum non désinam, et in habitatióne sancta coram ipso ministrávi.

℟. Deo grátias.

Hymnus

O gloriósa vírginum,

Sublímis inter sídera,

Qui te creávit, párvulum

Lacténte nutris úbere.

Quod Heva tristis ábstulit,

Tu reddis almo gérmine:

Intrent ut astra flébiles,

Cæli reclúdis cárdines.

Tu Regis alti iánua

Et aula lucis fúlgida:

Vitam datam per Vírginem,

Gentes redémptæ, pláudite.

Iesu tibi sit glória,

Qui natus es de Vírgine,

Cum Patre, et almo Spíritu,

In sempitérna sǽcula.

Amen.

℣. Benedícta tu in muliéribus.

℟. Et benedíctus fructus ventris tui.

Canticum: Benedictus {Antiphona ex Proprio de Tempore}

Ant. Beáta Dei Génetrix, María, * Virgo perpétua, templum Dómini, sacrárium Spíritus Sancti, sola sine exémplo placuísti Dómino nostro Iesu Christo: ora pro pópulo, intérveni pro clero, intercéde pro devóto femíneo sexu.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáta Dei Génetrix, María, Virgo perpétua, templum Dómini, sacrárium Spíritus Sancti, sola sine exémplo placuísti Dómino nostro Iesu Christo: ora pro pópulo, intérveni pro clero, intercéde pro devóto femíneo sexu.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Concéde nos fámulos tuos, quǽsumus, Dómine Deus, perpétua mentis et córporis sanitáte gaudére: et, gloriósa beátæ Maríæ semper Vírginis intercessióne, a præsénti liberári tristítia, et ætérna pérfrui lætítia.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Valentini Presbyteri et Martyris

Ant. Qui odit ánimam suam in hoc mundo, in vitam ætérnam custódit eam.

℣. Iustus ut palma florébit.

℟. Sicut cedrus Líbani multiplicábitur.

Orémus.

Præsta, quǽsumus, omnípotens Deus: ut, qui beáti Valentíni, Mártyris tui, natalítia cólimus, a cunctis malis imminéntibus, eius intercessióne, liberémur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Exaltáre, Dómine, * qui iúdicas terram: redde retributiónem supérbis.

Psalmus 93(1-11) [1]

93:1 Deus ultiónum Dóminus: * Deus ultiónum líbere egit.

93:2 Exaltáre, qui iúdicas terram: * redde retributiónem supérbis.

93:3 Úsquequo peccatóres, Dómine, * úsquequo peccatóres gloriabúntur:

93:4 Effabúntur, et loquéntur iniquitátem: * loquéntur omnes, qui operántur iniustítiam?

93:5 Pópulum tuum, Dómine, humiliavérunt: * et hereditátem tuam vexavérunt.

93:6 Víduam, et ádvenam interfecérunt: * et pupíllos occidérunt.

93:7 Et dixérunt: Non vidébit Dóminus, * nec intélleget Deus Iacob.

93:8 Intellégite, insipiéntes in pópulo: * et stulti, aliquándo sápite.

93:9 Qui plantávit aurem, non áudiet? * aut qui finxit óculum, non consíderat?

93:10 Qui córripit gentes, non árguet: * qui docet hóminem sciéntiam?

93:11 Dóminus scit cogitatiónes hóminum, * quóniam vanæ sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 93(12-23) [2]

93:12 Beátus homo, quem tu erudíeris, Dómine: * et de lege tua docúeris eum,

93:13 Ut mítiges ei a diébus malis: * donec fodiátur peccatóri fóvea.

93:14 Quia non repéllet Dóminus plebem suam: * et hereditátem suam non derelínquet.

93:15 Quoadúsque iustítia convertátur in iudícium: * et qui iuxta illam omnes qui recto sunt corde.

93:16 Quis consúrget mihi advérsus malignántes? * aut quis stabit mecum advérsus operántes iniquitátem?

93:17 Nisi quia Dóminus adiúvit me: * paulo minus habitásset in inférno ánima mea.

93:18 Si dicébam: Motus est pes meus: * misericórdia tua, Dómine, adiuvábat me.

93:19 Secúndum multitúdinem dolórum meórum in corde meo: * consolatiónes tuæ lætificavérunt ánimam meam.

93:20 Numquid adhǽret tibi sedes iniquitátis: * qui fingis labórem in præcépto?

93:21 Captábunt in ánimam iusti: * et sánguinem innocéntem condemnábunt.

93:22 Et factus est mihi Dóminus in refúgium: * et Deus meus in adiutórium spei meæ.

93:23 Et reddet illis iniquitátem ipsórum: et in malítia eórum dispérdet eos: * dispérdet illos Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 107 [3]

107:2 Parátum cor meum, Deus, parátum cor meum: * cantábo, et psallam in glória mea.

107:3 Exsúrge, glória mea, exsúrge, psaltérium et cíthara: * exsúrgam dilúculo.

107:4 Confitébor tibi in pópulis, Dómine: * et psallam tibi in natiónibus.

107:5 Quia magna est super cælos misericórdia tua: * et usque ad nubes véritas tua:

107:6 Exaltáre super cælos, Deus, et super omnem terram glória tua: * ut liberéntur dilécti tui.

107:7 Salvum fac déxtera tua, et exáudi me: * Deus locútus est in sancto suo:

107:8 Exsultábo, et dívidam Síchimam, * et convállem tabernaculórum dimétiar.

107:9 Meus est Gálaad, et meus est Manásses: * et Éphraim suscéptio cápitis mei.

107:10 Iuda rex meus: * Moab lebes spei meæ.

107:10 In Idumǽam exténdam calceaméntum meum: * mihi alienígenæ amíci facti sunt.

107:11 Quis dedúcet me in civitátem munítam? * quis dedúcet me usque in Idumǽam?

107:12 Nonne tu, Deus, qui repulísti nos, * et non exíbis, Deus, in virtútibus nostris?

107:13 Da nobis auxílium de tribulatióne: * quia vana salus hóminis.

107:14 In Deo faciémus virtútem: * et ipse ad níhilum dedúcet inimícos nostros.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáre, Dómine, qui iúdicas terram: redde retributiónem supérbis.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui natus es de María Vírgine.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quintodécimo Kaléndas Mártii Luna vicésima séptima Anno Dómini 2026

Bríxiæ natális sanctórum Mártyrum Faustíni et Iovítæ fratrum, qui sub Hadriáno Imperatóre, post multa præclára ob Christi fidem suscépta certámina, victrícem martýrii corónam accepérunt.

Romæ sancti Cratónis Mártyris, qui, cum uxóre sua et univérsa domo a beáto Valentíno Epíscopo baptizátus, non multo post, una cum illis, martýrio consummátus est.

Interámnæ natális sanctórum Mártyrum Saturníni, Cástuli, Magni et Lúcii.

Ibídem sanctæ Agapis, Vírginis et Mártyris.

Vasióne, in Gálliis, sancti Quinídii Epíscopi, cuius mortem in conspéctu Dómini pretiósam mirácula crebra testántur.

Cápuæ sancti Decorósi, Epíscopi et Confessóris.

In Província Valériæ sancti Sevéri Presbýteri, qui (ut beátus Gregórius Papa scribit), fusis lácrimis, defúnctum revocávit ad vitam.

Antiochíæ sancti Ioséphi Diáconi.

Arvérnis, in Gállia, sanctæ Geórgiæ Vírginis.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Clamor meus, * Dómine, ad te pervéniat: non avértas fáciem tuam a me.

Psalmus 101(2-13) [1]

101:2 Dómine, exáudi oratiónem meam: * et clamor meus ad te véniat.

101:3 Non avértas fáciem tuam a me: * in quacúmque die tríbulor, inclína ad me aurem tuam.

101:3 In quacúmque die invocávero te, * velóciter exáudi me.

101:4 Quia defecérunt sicut fumus dies mei: * et ossa mea sicut crémium aruérunt.

101:5 Percússus sum ut fænum, et áruit cor meum: * quia oblítus sum comédere panem meum.

101:6 A voce gémitus mei * adhǽsit os meum carni meæ.

101:7 Símilis factus sum pellicáno solitúdinis: * factus sum sicut nyctícorax in domicílio.

101:8 Vigilávi, * et factus sum sicut passer solitárius in tecto.

101:9 Tota die exprobrábant mihi inimíci mei: * et qui laudábant me, advérsum me iurábant.

101:10 Quia cínerem tamquam panem manducábam, * et potum meum cum fletu miscébam.

101:11 A fácie iræ et indignatiónis tuæ: * quia élevans allisísti me.

101:12 Dies mei sicut umbra declinavérunt: * et ego sicut fænum árui.

101:13 Tu autem, Dómine, in ætérnum pérmanes: * et memoriále tuum in generatiónem et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(14-23) [2]

101:14 Tu exsúrgens miseréberis Sion: * quia tempus miseréndi eius, quia venit tempus.

101:15 Quóniam placuérunt servis tuis lápides eius: * et terræ eius miserebúntur.

101:16 Et timébunt gentes nomen tuum, Dómine, * et omnes reges terræ glóriam tuam.

101:17 Quia ædificávit Dóminus Sion: * et vidébitur in glória sua.

101:18 Respéxit in oratiónem humílium: * et non sprevit precem eórum.

101:19 Scribántur hæc in generatióne áltera: * et pópulus, qui creábitur, laudábit Dóminum:

101:20 Quia prospéxit de excélso sancto suo: * Dóminus de cælo in terram aspéxit:

101:21 Ut audíret gémitus compeditórum: * ut sólveret fílios interemptórum:

101:22 Ut annúntient in Sion nomen Dómini: * et laudem eius in Ierúsalem.

101:23 In conveniéndo pópulos in unum, * et reges ut sérviant Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(24-29) [3]

101:24 Respóndit ei in via virtútis suæ: * Paucitátem diérum meórum núntia mihi.

101:25 Ne révoces me in dimídio diérum meórum: * in generatiónem et generatiónem anni tui.

101:26 Inítio tu, Dómine, terram fundásti: * et ópera mánuum tuárum sunt cæli.

101:27 Ipsi períbunt, tu autem pérmanes: * et omnes sicut vestiméntum veteráscent.

101:28 Et sicut opertórium mutábis eos, et mutabúntur: * tu autem idem ipse es, et anni tui non defícient.

101:29 Fílii servórum tuórum habitábunt: * et semen eórum in sǽculum dirigétur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamor meus, Dómine, ad te pervéniat: non avértas fáciem tuam a me.

Capitulum Responsorium Versus {ex Proprio de Tempore}

Sir 24:14

Ab inítio et ante sǽcula creáta sum, et usque ad futúrum sǽculum non désinam, et in habitatióne sancta coram ipso ministrávi.

℟. Deo grátias.

℟.br. Spécie tua * Et pulchritúdine tua.

℟. Spécie tua * Et pulchritúdine tua.

℣. Inténde, próspere procéde, et regna.

℟. Et pulchritúdine tua.

℣. Glória Patri, et Fílio, * et Spirítui Sancto.

℟. Spécie tua * Et pulchritúdine tua.

℣. Adiuvábit eam Deus vultu suo.

℟. Deus in médio eius, non commovébitur.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Concéde nos fámulos tuos, quǽsumus, Dómine Deus, perpétua mentis et córporis sanitáte gaudére: et, gloriósa beátæ Maríæ semper Vírginis intercessióne, a præsénti liberári tristítia, et ætérna pérfrui lætítia.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Dómine, Deus meus * magnificátus es veheménter.

Psalmus 103(1-12) [1]

103:1 Bénedic, ánima mea, Dómino: * Dómine, Deus meus, magnificátus es veheménter.

103:1 Confessiónem, et decórem induísti: * amíctus lúmine sicut vestiménto:

103:2 Exténdens cælum sicut pellem: * qui tegis aquis superióra eius.

103:3 Qui ponis nubem ascénsum tuum: * qui ámbulas super pennas ventórum.

103:4 Qui facis ángelos tuos, spíritus: * et minístros tuos ignem uréntem.

103:5 Qui fundásti terram super stabilitátem suam: * non inclinábitur in sǽculum sǽculi.

103:6 Abýssus, sicut vestiméntum, amíctus eius: * super montes stabunt aquæ.

103:7 Ab increpatióne tua fúgient: * a voce tonítrui tui formidábunt.

103:8 Ascéndunt montes: et descéndunt campi * in locum, quem fundásti eis.

103:9 Términum posuísti, quem non transgrediéntur: * neque converténtur operíre terram.

103:10 Qui emíttis fontes in convállibus: * inter médium móntium pertransíbunt aquæ.

103:11 Potábunt omnes béstiæ agri: * exspectábunt ónagri in siti sua.

103:12 Super ea vólucres cæli habitábunt: * de médio petrárum dabunt voces.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(13-23) [2]

103:13 Rigans montes de superióribus suis: * de fructu óperum tuórum satiábitur terra:

103:14 Prodúcens fænum iuméntis, * et herbam servitúti hóminum:

103:14 Ut edúcas panem de terra: * et vinum lætíficet cor hóminis:

103:15 Ut exhílaret fáciem in óleo: * et panis cor hóminis confírmet.

103:16 Saturabúntur ligna campi, et cedri Líbani, quas plantávit: * illic pásseres nidificábunt.

103:17 Heródii domus dux est eórum: * montes excélsi cervis: petra refúgium herináciis.

103:19 Fecit lunam in témpora: * sol cognóvit occásum suum.

103:20 Posuísti ténebras, et facta est nox: * in ipsa pertransíbunt omnes béstiæ silvæ.

103:21 Cátuli leónum rugiéntes, ut rápiant, * et quærant a Deo escam sibi.

103:22 Ortus est sol, et congregáti sunt: * et in cubílibus suis collocabúntur.

103:23 Exíbit homo ad opus suum: * et ad operatiónem suam usque ad vésperum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(24-35) [3]

103:24 Quam magnificáta sunt ópera tua, Dómine! * ómnia in sapiéntia fecísti: impléta est terra possessióne tua.

103:25 Hoc mare magnum, et spatiósum mánibus: * illic reptília, quorum non est númerus.

103:26 Animália pusílla cum magnis: * illic naves pertransíbunt.

103:27 Draco iste, quem formásti ad illudéndum ei: * ómnia a te exspéctant ut des illis escam in témpore.

103:28 Dante te illis, cólligent: * aperiénte te manum tuam, ómnia implebúntur bonitáte.

103:29 Averténte autem te fáciem, turbabúntur: * áuferes spíritum eórum, et defícient, et in púlverem suum reverténtur.

103:30 Emíttes spíritum tuum, et creabúntur: * et renovábis fáciem terræ.

103:31 Sit glória Dómini in sǽculum: * lætábitur Dóminus in opéribus suis:

103:32 Qui réspicit terram, et facit eam trémere: * qui tangit montes, et fúmigant.

103:33 Cantábo Dómino in vita mea: * psallam Deo meo, quámdiu sum.

103:34 Iucúndum sit ei elóquium meum: * ego vero delectábor in Dómino.

103:35 Defíciant peccatóres a terra, et iníqui ita ut non sint: * bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, Deus meus magnificátus es veheménter.

Capitulum Responsorium Versus {ex Proprio de Tempore}

Sir 24:15-16

Et sic in Sion firmáta sum, et in civitáte sanctificáta simíliter requiévi, et in Ierúsalem potéstas mea. Et radicávi in pópulo honorificáto, et in parte Dei mei heréditas illíus, et in plenitúdine sanctórum deténtio mea.

℟. Deo grátias.

℟.br. Adiuvábit eam * Deus vultu suo.

℟. Adiuvábit eam * Deus vultu suo.

℣. Deus in médio eius, non commovébitur.

℟. Deus vultu suo.

℣. Glória Patri, et Fílio, * et Spirítui Sancto.

℟. Adiuvábit eam * Deus vultu suo.

℣. Elégit eam Deus, et præelégit eam.

℟. In tabernáculo suo habitáre facit eam.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Concéde nos fámulos tuos, quǽsumus, Dómine Deus, perpétua mentis et córporis sanitáte gaudére: et, gloriósa beátæ Maríæ semper Vírginis intercessióne, a præsénti liberári tristítia, et ætérna pérfrui lætítia.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Ne tacúeris Deus, * quia sermónibus ódii circumdedérunt me.

Psalmus 108(2-13) [1]

108:2 Deus, laudem meam ne tacúeris: * quia os peccatóris, et os dolósi super me apértum est.

108:3 Locúti sunt advérsum me lingua dolósa, et sermónibus ódii circumdedérunt me: * et expugnavérunt me gratis.

108:4 Pro eo ut me dilígerent, detrahébant mihi: * ego autem orábam.

108:5 Et posuérunt advérsum me mala pro bonis: * et ódium pro dilectióne mea.

108:6 Constítue super eum peccatórem: * et diábolus stet a dextris eius.

108:7 Cum iudicátur, éxeat condemnátus: * et orátio eius fiat in peccátum.

108:8 Fiant dies eius pauci: * et episcopátum eius accípiat alter.

108:9 Fiant fílii eius órphani: * et uxor eius vídua.

108:10 Nutántes transferántur fílii eius, et mendícent: * et eiciántur de habitatiónibus suis.

108:11 Scrutétur fænerátor omnem substántiam eius: * et dirípiant aliéni labóres eius.

108:12 Non sit illi adiútor: * nec sit qui misereátur pupíllis eius.

108:13 Fiant nati eius in intéritum: * in generatióne una deleátur nomen eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(14-21) [2]

108:14 In memóriam rédeat iníquitas patrum eius in conspéctu Dómini: * et peccátum matris eius non deleátur.

108:15 Fiant contra Dóminum semper, et dispéreat de terra memória eórum: * pro eo quod non est recordátus fácere misericórdiam.

108:17 Et persecútus est hóminem ínopem, et mendícum, * et compúnctum corde mortificáre.

108:18 Et diléxit maledictiónem, et véniet ei: * et nóluit benedictiónem, et elongábitur ab eo.

108:18 Et índuit maledictiónem sicut vestiméntum, * et intrávit sicut aqua in interióra eius, et sicut óleum in óssibus eius.

108:19 Fiat ei sicut vestiméntum, quo operítur: * et sicut zona, qua semper præcíngitur.

108:20 Hoc opus eórum, qui détrahunt mihi apud Dóminum: * et qui loquúntur mala advérsus ánimam meam.

108:21 Et tu, Dómine, Dómine, fac mecum propter nomen tuum: * quia suávis est misericórdia tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(22-31) [3]

108:22 Líbera me quia egénus, et pauper ego sum: * et cor meum conturbátum est intra me.

108:23 Sicut umbra cum declínat, ablátus sum: * et excússus sum sicut locústæ.

108:24 Génua mea infirmáta sunt a ieiúnio: * et caro mea immutáta est propter óleum.

108:25 Et ego factus sum oppróbrium illis: * vidérunt me, et movérunt cápita sua.

108:26 Ádiuva me, Dómine, Deus meus: * salvum me fac secúndum misericórdiam tuam.

108:27 Et sciant quia manus tua hæc: * et tu, Dómine, fecísti eam.

108:28 Maledícent illi, et tu benedíces: * qui insúrgunt in me, confundántur: servus autem tuus lætábitur.

108:29 Induántur qui détrahunt mihi, pudóre: * et operiántur sicut diplóide confusióne sua.

108:30 Confitébor Dómino nimis in ore meo: * et in médio multórum laudábo eum.

108:31 Quia ástitit a dextris páuperis, * ut salvam fáceret a persequéntibus ánimam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne tacúeris Deus, quia sermónibus ódii circumdedérunt me.

Capitulum Responsorium Versus {ex Proprio de Tempore}

Sir 24:19-20

In platéis sicut cinnamómum et bálsamum aromatízans odórem dedi: quasi myrrha elécta, dedi suavitátem odóris.

℟. Deo grátias.

℟.br. Elégit eam Deus, * Et præelégit eam.

℟. Elégit eam Deus, * Et præelégit eam.

℣. In tabernáculo suo habitáre facit eam.

℟. Et præelégit eam.

℣. Glória Patri, et Fílio, * et Spirítui Sancto.

℟. Elégit eam Deus, * Et præelégit eam.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Concéde nos fámulos tuos, quǽsumus, Dómine Deus, perpétua mentis et córporis sanitáte gaudére: et, gloriósa beátæ Maríæ semper Vírginis intercessióne, a præsénti liberári tristítia, et ætérna pérfrui lætítia.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Dominica in Quinquagesima
II. classis

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Psalterio secundum diem}

Ant. Benedíctus Dóminus * suscéptor meus et liberátor meus.

Psalmus 143(1-8) [1]

143:1 Benedíctus Dóminus, Deus meus, qui docet manus meas ad prǽlium, * et dígitos meos ad bellum.

143:2 Misericórdia mea, et refúgium meum: * suscéptor meus, et liberátor meus:

143:2 Protéctor meus, et in ipso sperávi: * qui subdit pópulum meum sub me.

143:3 Dómine, quid est homo, quia innotuísti ei? * aut fílius hóminis, quia réputas eum?

143:4 Homo vanitáti símilis factus est: * dies eius sicut umbra prætéreunt.

143:5 Dómine, inclína cælos tuos, et descénde: * tange montes, et fumigábunt.

143:6 Fúlgura coruscatiónem, et dissipábis eos: * emítte sagíttas tuas, et conturbábis eos.

143:7 Emítte manum tuam de alto, éripe me, et líbera me de aquis multis: * de manu filiórum alienórum.

143:8 Quorum os locútum est vanitátem: * et déxtera eórum, déxtera iniquitátis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedíctus Dóminus suscéptor meus et liberátor meus.

Ant. Beátus pópulus * cuius Dóminus Deus eius.

Psalmus 143(9-15) [2]

143:9 Deus, cánticum novum cantábo tibi: * in psaltério decachórdo psallam tibi.

143:10 Qui das salútem régibus: * qui redemísti David, servum tuum, de gládio malígno: éripe me.

143:11 Et érue me de manu filiórum alienórum, quorum os locútum est vanitátem: * et déxtera eórum, déxtera iniquitátis:

143:12 Quorum fílii, sicut novéllæ plantatiónes * in iuventúte sua.

143:12 Fíliæ eórum compósitæ: * circumornátæ ut similitúdo templi.

143:13 Promptuária eórum plena, * eructántia ex hoc in illud.

143:13 Oves eórum fœtósæ, abundántes in egréssibus suis: * boves eórum crassæ.

143:14 Non est ruína macériæ, neque tránsitus: * neque clamor in platéis eórum.

143:15 Beátum dixérunt pópulum, cui hæc sunt: * beátus pópulus, cuius Dóminus Deus eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus pópulus cuius Dóminus Deus eius.

Ant. Magnus Dóminus * et laudábilis nimis: et magnitúdinis eius non est finis.

Psalmus 144(1-7) [3]

144:1 Exaltábo te, Deus meus, rex: * et benedícam nómini tuo in sǽculum, et in sǽculum sǽculi.

144:2 Per síngulos dies benedícam tibi: * et laudábo nomen tuum in sǽculum, et in sǽculum sǽculi.

144:3 Magnus Dóminus, et laudábilis nimis: * et magnitúdinis eius non est finis.

144:4 Generátio et generátio laudábit ópera tua: * et poténtiam tuam pronuntiábunt.

144:5 Magnificéntiam glóriæ sanctitátis tuæ loquéntur: * et mirabília tua narrábunt.

144:6 Et virtútem terribílium tuórum dicent: * et magnitúdinem tuam narrábunt.

144:7 Memóriam abundántiæ suavitátis tuæ eructábunt: * et iustítia tua exsultábunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnus Dóminus et laudábilis nimis: et magnitúdinis eius non est finis.

Ant. Suávis Dóminus * univérsis: et miseratiónes eius super ómnia ópera eius.

Psalmus 144(8-13a) [4]

144:8 Miserátor, et miséricors Dóminus: * pátiens, et multum miséricors.

144:9 Suávis Dóminus univérsis: * et miseratiónes eius super ómnia ópera eius.

144:10 Confiteántur tibi, Dómine, ómnia ópera tua: * et sancti tui benedícant tibi.

144:11 Glóriam regni tui dicent: * et poténtiam tuam loquéntur:

144:12 Ut notam fáciant fíliis hóminum poténtiam tuam: * et glóriam magnificéntiæ regni tui.

144:13 Regnum tuum regnum ómnium sæculórum: * et dominátio tua in omni generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suávis Dóminus univérsis: et miseratiónes eius super ómnia ópera eius.

Ant. Fidélis Dóminus * in ómnibus verbis suis: et sanctus in ómnibus opéribus suis. ‡

Psalmus 144(13b-21) [5]

144:13 Fidélis Dóminus in ómnibus verbis suis: et sanctus in ómnibus opéribus suis.

144:14 ‡ Állevat Dóminus omnes qui córruunt: * et érigit omnes elísos.

144:15 Óculi ómnium in te sperant, Dómine: * et tu das escam illórum in témpore opportúno.

144:16 Áperis tu manum tuam: * et imples omne ánimal benedictióne.

144:17 Iustus Dóminus in ómnibus viis suis: * et sanctus in ómnibus opéribus suis.

144:18 Prope est Dóminus ómnibus invocántibus eum: * ómnibus invocántibus eum in veritáte.

144:19 Voluntátem timéntium se fáciet: † et deprecatiónem eórum exáudiet: * et salvos fáciet eos.

144:20 Custódit Dóminus omnes diligéntes se: * et omnes peccatóres dispérdet.

144:21 Laudatiónem Dómini loquétur os meum: * et benedícat omnis caro nómini sancto eius in sǽculum, et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fidélis Dóminus in ómnibus verbis suis: et sanctus in ómnibus opéribus suis.

Capitulum Hymnus Versus {ex Proprio de Tempore}

1 Cor 13:1

Fratres: Si linguis hóminum loquar, et Angelórum, caritátem autem non hábeam, factus sum velut æs sonans, aut cýmbalum tínniens.

℟. Deo grátias.

Hymnus

Iam sol recédit ígneus:

Tu, lux perénnis, Únitas,

Nostris, beáta Trínitas,

Infúnde lumen córdibus.

Te mane laudum cármine,

Te deprecámur véspere;

Dignéris ut te súpplices

Laudémus inter cǽlites.

Patri, simúlque Fílio,

Tibíque, Sancte Spíritus,

Sicut fuit, sit iúgiter

Sæclum per omne glória.

Amen.

℣. Vespertína orátio ascéndat ad te, Dómine.

℟. Et descéndat super nos misericórdia tua.

Canticum: Magnificat {Antiphona ex Proprio de Tempore}

Ant. Pater fídei nostræ * Abraham summus, óbtulit holocáustum super altáre pro fílio.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Pater fídei nostræ Abraham summus, óbtulit holocáustum super altáre pro fílio.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces nostras, quǽsumus, Dómine, cleménter exáudi: atque, a peccatórum vínculis absolútos, ab omni nos adversitáte custódi.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Intret orátio mea * in conspéctu tuo, Dómine.

Psalmus 87 [1]

87:2 Dómine, Deus salútis meæ: * in die clamávi, et nocte coram te.

87:3 Intret in conspéctu tuo orátio mea: * inclína aurem tuam ad precem meam:

87:4 Quia repléta est malis ánima mea: * et vita mea inférno appropinquávit.

87:5 Æstimátus sum cum descendéntibus in lacum: * factus sum sicut homo sine adiutório, inter mórtuos liber.

87:6 Sicut vulneráti dormiéntes in sepúlcris, quorum non es memor ámplius: * et ipsi de manu tua repúlsi sunt.

87:7 Posuérunt me in lacu inferióri: * in tenebrósis, et in umbra mortis.

87:8 Super me confirmátus est furor tuus: * et omnes fluctus tuos induxísti super me.

87:9 Longe fecísti notos meos a me: * posuérunt me abominatiónem sibi.

87:9 Tráditus sum, et non egrediébar: * óculi mei languérunt præ inópia.

87:10 Clamávi ad te, Dómine, tota die: * expándi ad te manus meas.

87:11 Numquid mórtuis fácies mirabília: * aut médici suscitábunt, et confitebúntur tibi?

87:12 Numquid narrábit áliquis in sepúlcro misericórdiam tuam, * et veritátem tuam in perditióne?

87:13 Numquid cognoscéntur in ténebris mirabília tua, * et iustítia tua in terra obliviónis?

87:14 Et ego ad te, Dómine, clamávi: * et mane orátio mea prævéniet te.

87:15 Ut quid, Dómine, repéllis oratiónem meam: * avértis fáciem tuam a me?

87:16 Pauper sum ego, et in labóribus a iuventúte mea: * exaltátus autem, humiliátus sum et conturbátus.

87:17 In me transiérunt iræ tuæ: * et terróres tui conturbavérunt me.

87:18 Circumdedérunt me sicut aqua tota die: * circumdedérunt me simul.

87:19 Elongásti a me amícum et próximum: * et notos meos a miséria.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 102(1-12) [2]

102:1 Bénedic, ánima mea, Dómino: * et ómnia, quæ intra me sunt, nómini sancto eius.

102:2 Bénedic, ánima mea, Dómino: * et noli oblivísci omnes retributiónes eius.

102:3 Qui propitiátur ómnibus iniquitátibus tuis: * qui sanat omnes infirmitátes tuas.

102:4 Qui rédimit de intéritu vitam tuam: * qui corónat te in misericórdia et miseratiónibus.

102:5 Qui replet in bonis desidérium tuum: * renovábitur ut áquilæ iuvéntus tua:

102:6 Fáciens misericórdias Dóminus: * et iudícium ómnibus iniúriam patiéntibus.

102:7 Notas fecit vias suas Móysi, * fíliis Israël voluntátes suas.

102:8 Miserátor, et miséricors Dóminus: * longánimis, et multum miséricors.

102:9 Non in perpétuum irascétur: * neque in ætérnum comminábitur.

102:10 Non secúndum peccáta nostra fecit nobis: * neque secúndum iniquitátes nostras retríbuit nobis.

102:11 Quóniam secúndum altitúdinem cæli a terra: * corroborávit misericórdiam suam super timéntes se.

102:12 Quantum distat ortus ab occidénte: * longe fecit a nobis iniquitátes nostras.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 102(13-22) [3]

102:13 Quómodo miserétur pater filiórum, misértus est Dóminus timéntibus se: * quóniam ipse cognóvit figméntum nostrum.

102:14 Recordátus est quóniam pulvis sumus: * homo, sicut fænum dies eius, tamquam flos agri sic efflorébit.

102:16 Quóniam spíritus pertransíbit in illo, et non subsístet: * et non cognóscet ámplius locum suum.

102:17 Misericórdia autem Dómini ab ætérno, * et usque in ætérnum super timéntes eum.

102:17 Et iustítia illíus in fílios filiórum, * his qui servant testaméntum eius:

102:18 Et mémores sunt mandatórum ipsíus, * ad faciéndum ea.

102:19 Dóminus in cælo parávit sedem suam: * et regnum ipsíus ómnibus dominábitur.

102:20 Benedícite Dómino, omnes Ángeli eius: * poténtes virtúte, faciéntes verbum illíus, ad audiéndam vocem sermónum eius.

102:21 Benedícite Dómino, omnes virtútes eius: * minístri eius, qui fácitis voluntátem eius.

102:22 Benedícite Dómino, ómnia ópera eius: * in omni loco dominatiónis eius, bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intret orátio mea in conspéctu tuo, Dómine.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Dominica in Quinquagesima
II. classis

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Proprio de Tempore}

Ant. Præoccupémus fáciem Dómini: * Et in psalmis iubilémus ei.

Ant. Præoccupémus fáciem Dómini: * Et in psalmis iubilémus ei.

Veníte, exsultémus Dómino, iubilémus Deo, salutári nostro:

Ant. Præoccupémus fáciem Dómini: * Et in psalmis iubilémus ei.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Et in psalmis iubilémus ei.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Præoccupémus fáciem Dómini: * Et in psalmis iubilémus ei.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Et in psalmis iubilémus ei.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Præoccupémus fáciem Dómini: * Et in psalmis iubilémus ei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Et in psalmis iubilémus ei.

Ant. Præoccupémus fáciem Dómini: * Et in psalmis iubilémus ei.

Hymnus {ex Psalterio secundum tempora}

Primo die, quo Trínitas

Beáta mundum cóndidit,

Vel quo resúrgens Cónditor

Nos, morte victa, líberat:

Pulsis procul torpóribus,

Surgámus omnes ócius,

Et nocte quærámus Deum,

Prophéta sicut prǽcipit:

Nostras preces ut áudiat

Suámque dextram pórrigat,

Et expiátos sórdibus

Reddat polórum sédibus:

Ut, quique sacratíssimo

Huius diéi témpore

Horis quiétis psállimus,

Donis beátis múneret.

Iam nunc, patérna cláritas,

Te postulámus áffatim:

Absint faces libídinis,

Et omnis actus nóxius.

Ne fœda sit, vel lúbrica

Compágo nostri córporis,

Ob cuius ignes ígnibus

Avérnus urat ácrius.

Mundi Redémptor, quǽsumus,

Tu probra nostra díluas;

Nobísque largus cómmoda

Vitæ perénnis cónferas.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Beátus vir * qui in lege Dómini meditátur.

Psalmus 1 [1]

1:1 Beátus vir, qui non ábiit in consílio impiórum, † et in via peccatórum non stetit, * et in cáthedra pestiléntiæ non sedit:

1:2 Sed in lege Dómini volúntas eius, * et in lege eius meditábitur die ac nocte.

1:3 Et erit tamquam lignum, quod plantátum est secus decúrsus aquárum, * quod fructum suum dabit in témpore suo:

1:3 Et fólium eius non défluet: * et ómnia quæcúmque fáciet, prosperabúntur.

1:4 Non sic ímpii, non sic: * sed tamquam pulvis, quem próicit ventus a fácie terræ.

1:5 Ídeo non resúrgent ímpii in iudício: * neque peccatóres in concílio iustórum.

1:6 Quóniam novit Dóminus viam iustórum: * et iter impiórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus vir qui in lege Dómini meditátur.

Ant. Servíte Dómino * in timóre, et exsultáte ei cum tremóre.

Psalmus 2 [2]

2:1 Quare fremuérunt gentes: * et pópuli meditáti sunt inánia?

2:2 Astitérunt reges terræ, et príncipes convenérunt in unum * advérsus Dóminum, et advérsus Christum eius.

2:3 Dirumpámus víncula eórum: * et proiciámus a nobis iugum ipsórum.

2:4 Qui hábitat in cælis, irridébit eos: * et Dóminus subsannábit eos.

2:5 Tunc loquétur ad eos in ira sua, * et in furóre suo conturbábit eos.

2:6 Ego autem constitútus sum Rex ab eo super Sion montem sanctum eius, * prǽdicans præcéptum eius.

2:7 Dóminus dixit ad me: * Fílius meus es tu, ego hódie génui te.

2:8 Póstula a me, et dabo tibi gentes hereditátem tuam, * et possessiónem tuam términos terræ.

2:9 Reges eos in virga férrea, * et tamquam vas fíguli confrínges eos.

2:10 Et nunc, reges, intellégite: * erudímini, qui iudicátis terram.

2:11 Servíte Dómino in timóre: * et exsultáte ei cum tremóre.

2:12 Apprehéndite disciplínam, nequándo irascátur Dóminus, * et pereátis de via iusta.

2:13 Cum exárserit in brevi ira eius: * beáti omnes qui confídunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Servíte Dómino in timóre, et exsultáte ei cum tremóre.

Ant. Exsúrge, * Dómine, salvum me fac, Deus meus.

Psalmus 3 [3]

3:2 Dómine, quid multiplicáti sunt qui tríbulant me? * multi insúrgunt advérsum me.

3:3 Multi dicunt ánimæ meæ: * Non est salus ipsi in Deo eius.

3:4 Tu autem, Dómine, suscéptor meus es, * glória mea, et exáltans caput meum.

3:5 Voce mea ad Dóminum clamávi: * et exaudívit me de monte sancto suo.

3:6 Ego dormívi, et soporátus sum: * et exsurréxi, quia Dóminus suscépit me.

3:7 Non timébo míllia pópuli circumdántis me: * exsúrge, Dómine, salvum me fac, Deus meus.

3:8 Quóniam tu percussísti omnes adversántes mihi sine causa: * dentes peccatórum contrivísti.

3:9 Dómini est salus: * et super pópulum tuum benedíctio tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, salvum me fac, Deus meus.

Ant. Quam admirábile * est nomen tuum, Dómine, in univérsa terra!

Psalmus 8 [4]

8:2 Dómine, Dóminus noster, * quam admirábile est nomen tuum in univérsa terra!

8:2 Quóniam eleváta est magnificéntia tua, * super cælos.

8:3 Ex ore infántium et lacténtium perfecísti laudem propter inimícos tuos, * ut déstruas inimícum et ultórem.

8:4 Quóniam vidébo cælos tuos, ópera digitórum tuórum: * lunam et stellas, quæ tu fundásti.

8:5 Quid est homo quod memor es eius? * aut fílius hóminis, quóniam vísitas eum?

8:6 Minuísti eum paulo minus ab Ángelis, † glória et honóre coronásti eum: * et constituísti eum super ópera mánuum tuárum.

8:8 Ómnia subiecísti sub pédibus eius, * oves et boves univérsas: ínsuper et pécora campi.

8:9 Vólucres cæli, et pisces maris, * qui perámbulant sémitas maris.

8:10 Dómine, Dóminus noster, * quam admirábile est nomen tuum in univérsa terra!

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam admirábile est nomen tuum, Dómine, in univérsa terra!

Ant. Sedísti super thronum * qui iúdicas iustítiam.

Psalmus 9(2-11) [5]

9:2 Confitébor tibi, Dómine, in toto corde meo: * narrábo ómnia mirabília tua.

9:3 Lætábor et exsultábo in te: * psallam nómini tuo, Altíssime.

9:4 In converténdo inimícum meum retrórsum: * infirmabúntur, et períbunt a fácie tua.

9:5 Quóniam fecísti iudícium meum et causam meam: * sedísti super thronum, qui iúdicas iustítiam.

9:6 Increpásti gentes, et périit ímpius: * nomen eórum delésti in ætérnum, et in sǽculum sǽculi.

9:7 Inimíci defecérunt frámeæ in finem: * et civitátes eórum destruxísti.

9:7 Périit memória eórum cum sónitu: * et Dóminus in ætérnum pérmanet.

9:8 Parávit in iudício thronum suum: * et ipse iudicábit orbem terræ in æquitáte, iudicábit pópulos in iustítia.

9:10 Et factus est Dóminus refúgium páuperi: * adiútor in opportunitátibus, in tribulatióne.

9:11 Et sperent in te qui novérunt nomen tuum: * quóniam non dereliquísti quæréntes te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sedísti super thronum qui iúdicas iustítiam.

Ant. Exsúrge, Dómine, * non præváleat homo.

Psalmus 9(12-21) [6]

9:12 Psállite Dómino, qui hábitat in Sion: * annuntiáte inter gentes stúdia eius:

9:13 Quóniam requírens sánguinem eórum recordátus est: * non est oblítus clamórem páuperum.

9:14 Miserére mei, Dómine: * vide humilitátem meam de inimícis meis.

9:15 Qui exáltas me de portis mortis, * ut annúntiem omnes laudatiónes tuas in portis fíliæ Sion.

9:16 Exsultábo in salutári tuo: * infíxæ sunt gentes in intéritu, quem fecérunt.

9:16 In láqueo isto, quem abscondérunt, * comprehénsus est pes eórum.

9:17 Cognoscétur Dóminus iudícia fáciens: * in opéribus mánuum suárum comprehénsus est peccátor.

9:18 Convertántur peccatóres in inférnum, * omnes gentes quæ obliviscúntur Deum.

9:19 Quóniam non in finem oblívio erit páuperis: * patiéntia páuperum non períbit in finem.

9:20 Exsúrge, Dómine, non confortétur homo: * iudicéntur gentes in conspéctu tuo.

9:21 Constítue, Dómine, legislatórem super eos: * ut sciant gentes quóniam hómines sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, non præváleat homo.

Ant. Ut quid, Dómine, * recessísti longe? ‡

Psalmus 9(22-32) [7]

9:22 Ut quid, Dómine, recessísti longe, * ‡ déspicis in opportunitátibus, in tribulatióne?

9:23 Dum supérbit ímpius, incénditur pauper: * comprehendúntur in consíliis quibus cógitant.

9:24 Quóniam laudátur peccátor in desidériis ánimæ suæ: * et iníquus benedícitur.

9:25 Exacerbávit Dóminum peccátor, * secúndum multitúdinem iræ suæ non quæret.

9:26 Non est Deus in conspéctu eius: * inquinátæ sunt viæ illíus in omni témpore.

9:26 Auferúntur iudícia tua a fácie eius: * ómnium inimicórum suórum dominábitur.

9:27 Dixit enim in corde suo: * Non movébor a generatióne in generatiónem sine malo.

9:28 Cuius maledictióne os plenum est, et amaritúdine, et dolo: * sub lingua eius labor et dolor.

9:29 Sedet in insídiis cum divítibus in occúltis: * ut interfíciat innocéntem.

9:30 Óculi eius in páuperem respíciunt: * insidiátur in abscóndito, quasi leo in spelúnca sua.

9:30 Insidiátur ut rápiat páuperem: * rápere páuperem, dum áttrahit eum.

9:31 In láqueo suo humiliábit eum: * inclinábit se, et cadet, cum dominátus fúerit páuperum.

9:32 Dixit enim in corde suo: Oblítus est Deus, * avértit fáciem suam ne vídeat in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ut quid, Dómine, recessísti longe?

Ant. Exsúrge, * Dómine Deus, exaltétur manus tua. ‡

Psalmus 9(33-39) [8]

9:33 Exsúrge, Dómine Deus, exaltétur manus tua: * ‡ ne obliviscáris páuperum.

9:34 Propter quid irritávit ímpius Deum? * dixit enim in corde suo: Non requíret.

9:35 Vides quóniam tu labórem et dolórem consíderas: * ut tradas eos in manus tuas.

9:35 Tibi derelíctus est pauper: * órphano tu eris adiútor.

9:36 Cóntere brácchium peccatóris et malígni: * quærétur peccátum illíus, et non inveniétur.

9:37 Dóminus regnábit in ætérnum, et in sǽculum sǽculi: * períbitis, gentes, de terra illíus.

9:38 Desidérium páuperum exaudívit Dóminus: * præparatiónem cordis eórum audívit auris tua.

9:39 Iudicáre pupíllo et húmili, * ut non appónat ultra magnificáre se homo super terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine Deus, exaltétur manus tua.

Ant. Iustus Dóminus * et iustítiam diléxit.

Psalmus 10 [9]

10:2 In Dómino confído: † quómodo dícitis ánimæ meæ: * Tránsmigra in montem sicut passer?

10:3 Quóniam ecce peccatóres intendérunt arcum, † paravérunt sagíttas suas in pháretra, * ut sagíttent in obscúro rectos corde.

10:4 Quóniam quæ perfecísti, destruxérunt: * iustus autem quid fecit?

10:5 Dóminus in templo sancto suo, * Dóminus in cælo sedes eius.

10:5 Óculi eius in páuperem respíciunt: * pálpebræ eius intérrogant fílios hóminum.

10:6 Dóminus intérrogat iustum et ímpium: * qui autem díligit iniquitátem, odit ánimam suam.

10:7 Pluet super peccatóres láqueos: * ignis, et sulphur, et spíritus procellárum pars cálicis eórum.

10:8 Quóniam iustus Dóminus, et iustítias diléxit: * æquitátem vidit vultus eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Iustus Dóminus et iustítiam diléxit.

℣. Prævenérunt óculi mei ad te dilúculo.

℟. Ut meditárer elóquia tua, Dómine.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Iesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Iube, Dómine, benedícere.

Benedictio. Ille nos benedícat, qui sine fine vivit et regnat.

℟. Amen.

Lectio 1

De libro Génesis

Gen 12:1-6

1 Dixit autem Dóminus ad Abram: Egrédere de terra tua, et de cognatióne tua, et de domo patris tui, et veni in terram quam monstrábo tibi.

2 Faciámque te in gentem magnam, et benedícam tibi, et magnificábo nomen tuum, erísque benedíctus.

3 Benedícam benedicéntibus tibi, et maledícam maledicéntibus tibi, atque in te benedicéntur univérsæ cognatiónes terræ.

4 Egréssus est ítaque Abram sicut præcéperat ei Dóminus, et ivit cum eo Lot: septuagínta quinque annórum erat Abram cum egrederétur de Haran.

5 Tulítque Sárai uxórem suam, et Lot fílium fratris sui, universámque substántiam quam posséderant, et ánimas quas fécerant in Haran: et egréssi sunt ut irent in terram Chánaan. Cumque veníssent in eam,

6 Pertransívit Abram terram usque ad locum Sichem, usque ad convállem illústrem: Chananǽus autem tunc erat in terra.

℣. Tu autem, Dómine, miserére nobis.

℟. Deo grátias.

℟. Locútus est Dóminus ad Abram, dicens: Egrédere de terra tua, et de cognatióne tua, et veni in terram quam monstrávero tibi:

* Et fáciam te in gentem magnam.

℣. Benedícens benedícam tibi, et magnificábo nomen tuum, erísque benedíctus.

℟. Et fáciam te in gentem magnam.

℣. Iube, Dómine, benedícere.

Benedictio. Divínum auxílium máneat semper nobíscum.

℟. Amen.

Lectio 2

Gen 12:7-13

7 Appáruit autem Dóminus Abram, et dixit ei: Sémini tuo dabo terram hanc. Qui ædificávit ibi altáre Dómino, qui apparúerat ei.

8 Et inde transgrédiens ad montem, qui erat contra oriéntem Bethel, teténdit ibi tabernáculum suum, ab occidénte habens Bethel, et ab oriénte Hai: ædificávit quoque ibi altáre Dómino, et invocávit nomen eius.

9 Perrexítque Abram vadens, et ultra progrédiens ad merídiem.

10 Facta est autem fames in terra: descendítque Abram in Ægýptum, ut peregrinarétur ibi: prævalúerat enim fames in terra.

11 Cumque prope esset ut ingrederétur Ægýptum, dixit Sárai uxóri suæ: Novi quod pulchra sis múlier:

12 Et quod cum víderint te Ægýptii, dictúri sunt: Uxor ipsíus est: et interfícient me, et te reservábunt.

13 Dic ergo, óbsecro te, quod soror mea sis: ut bene sit mihi propter te, et vivat ánima mea ob grátiam tui.

Gen 12:14-19

14 Cum ítaque ingréssus esset Abram Ægýptum, vidérunt Ægýptii mulíerem quod esset pulchra nimis.

15 Et nuntiavérunt príncipes Pharaóni, et laudavérunt eam apud illum: et subláta est múlier in domum Pharaónis.

16 Abram vero bene usi sunt propter illam: fuerúntque ei oves et boves et ásini, et servi et fámulæ, et ásinæ et caméli.

17 Flagellávit autem Dóminus Pharaónem plagis máximis, et domum eius, propter Sárai uxórem Abram.

18 Vocavítque Phárao Abram, et dixit ei: Quidnam est hoc quod fecísti mihi? quare non indicásti quod uxor tua esset?

19 Quam ob causam dixísti esse sorórem tuam, ut tóllerem eam mihi in uxórem? Nunc ígitur ecce coniux tua, áccipe eam, et vade.

℣. Tu autem, Dómine, miserére nobis.

℟. Deo grátias.

℟. Tentávit Dóminus Abraham, et dixit ad eum:

* Tolle fílium tuum, quem díligis, Isaac, et offer illum ibi in holocáustum super unum móntium, quem díxero tibi.

℣. Vocátus quoque a Dómino, respóndit, Adsum: et ait ei Dóminus.

℟. Tolle fílium tuum, quem díligis, Isaac, et offer illum ibi in holocáustum super unum móntium, quem díxero tibi.

℣. Iube, Dómine, benedícere.

Benedictio. Per evangélica dicta, deleántur nostra delícta.

℟. Amen.

Lectio 3

Léctio sancti Evangélii secúndum Lucam

Luc 18:31-43

In illo témpore: Assúmpsit autem Iesus duódecim, et ait illis: Ecce ascéndimus Ierosólymam, et consummabúntur ómnia quæ scripta sunt per Prophétas de Fílio hóminis. Et réliqua.

Homilía sancti Gregórii Papæ

Homilia 2 in Evangelia

Redémptor noster, prǽvidens ex passióne sua discipulórum ánimos perturbándos, eis longe ante et eiúsdem passiónis pœnam, et resurrectiónis suæ glóriam prædíxit: ut cum eum moriéntem, sicut prædíctum est, cérnerent; étiam resurrectúrum non dubitárent. Sed quia carnáles adhuc discípuli nullo modo valébant cápere verba mystérii, venítur ad miráculum. Ante eórum óculos cæcus lumen recépit: ut qui cæléstis mystérii verba non cáperent, eos ad fidem cæléstia facta solidárent.

℣. Tu autem, Dómine, miserére nobis.

℟. Deo grátias.

℟. Cæcus sedébat secus viam, transeúnte Dómino, et clamávit ad eum: et ait illi Dóminus:

* Quid vis ut fáciam tibi?

* Dómine, ut vídeam lumen.

℣. Stans autem Iesus, iussit illum duci ad se, et cum appropinquásset, interrogávit eum, dicens.

℟. Quid vis ut fáciam tibi?

℣. Glória Patri, et Fílio, * et Spirítui Sancto.

℟. Dómine, ut vídeam lumen.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces nostras, quǽsumus, Dómine, cleménter exáudi: atque, a peccatórum vínculis absolútos, ab omni nos adversitáte custódi.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:2 Psalmi & antiphonæ ex Proprio de Tempore}

Ant. Secúndum multitúdinem * miseratiónum tuárum, Dómine, dele iniquitátem meam.

Psalmus 50 [1]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut iustificéris in sermónibus tuis, et vincas cum iudicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea iustítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Ierúsalem.

50:21 Tunc acceptábis sacrifícium iustítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Secúndum multitúdinem miseratiónum tuárum, Dómine, dele iniquitátem meam.

Ant. Deus meus es tu, * et confitébor tibi: Deus meus es tu, et exaltábo te.

Psalmus 117 [2]

117:1 Confitémini Dómino quóniam bonus: * quóniam in sǽculum misericórdia eius.

117:2 Dicat nunc Israël quóniam bonus: * quóniam in sǽculum misericórdia eius.

117:3 Dicat nunc domus Aaron: * quóniam in sǽculum misericórdia eius.

117:4 Dicant nunc qui timent Dóminum: * quóniam in sǽculum misericórdia eius.

117:5 De tribulatióne invocávi Dóminum: * et exaudívit me in latitúdine Dóminus.

117:6 Dóminus mihi adiútor: * non timébo quid fáciat mihi homo.

117:7 Dóminus mihi adiútor: * et ego despíciam inimícos meos.

117:8 Bonum est confídere in Dómino, * quam confídere in hómine:

117:9 Bonum est speráre in Dómino, * quam speráre in princípibus.

117:10 Omnes gentes circuiérunt me: * et in nómine Dómini quia ultus sum in eos.

117:11 Circumdántes circumdedérunt me: * et in nómine Dómini quia ultus sum in eos.

117:12 Circumdedérunt me sicut apes, † et exarsérunt sicut ignis in spinis: * et in nómine Dómini quia ultus sum in eos.

117:13 Impúlsus evérsus sum ut cáderem: * et Dóminus suscépit me.

117:14 Fortitúdo mea, et laus mea Dóminus: * et factus est mihi in salútem.

117:15 Vox exsultatiónis, et salútis * in tabernáculis iustórum.

117:16 Déxtera Dómini fecit virtútem: † déxtera Dómini exaltávit me, * déxtera Dómini fecit virtútem.

117:17 Non móriar, sed vivam: * et narrábo ópera Dómini.

117:18 Castígans castigávit me Dóminus: * et morti non trádidit me.

117:19 Aperíte mihi portas iustítiæ, † ingréssus in eas confitébor Dómino: * hæc porta Dómini, iusti intrábunt in eam.

117:21 Confitébor tibi quóniam exaudísti me: * et factus es mihi in salútem.

117:22 Lápidem, quem reprobavérunt ædificántes: * hic factus est in caput ánguli.

117:23 A Dómino factum est istud: * et est mirábile in óculis nostris.

117:24 Hæc est dies, quam fecit Dóminus: * exsultémus, et lætémur in ea.

117:25 O Dómine, salvum me fac, † o Dómine, bene prosperáre: * benedíctus qui venit in nómine Dómini.

117:26 Benedíximus vobis de domo Dómini: * Deus Dóminus, et illúxit nobis.

117:27 Constitúite diem solémnem in condénsis, * usque ad cornu altáris.

117:28 Deus meus es tu, et confitébor tibi: * Deus meus es tu, et exaltábo te.

117:28 Confitébor tibi quóniam exaudísti me * et factus es mihi in salútem.

117:29 Confitémini Dómino quóniam bonus: * quóniam in sǽculum misericórdia eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus es tu, et confitébor tibi: Deus meus es tu, et exaltábo te.

Ant. Ad te de luce * vígilo, Deus, ut vídeam virtútem tuam.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adiútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui iurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ad te de luce vígilo, Deus, ut vídeam virtútem tuam.

Ant. Hymnum dícite, * et superexaltáte eum in sǽcula.

Canticum Trium Puerorum [4]

Dan 3:52-57

3:52 Benedíctus es, Dómine, Deus patrum nostrórum: * et laudábilis, et gloriósus, et superexaltátus in sǽcula.

3:53 Et benedíctum nomen glóriæ tuæ sanctum: * et laudábile, et superexaltátum in ómnibus sǽculis.

3:54 Benedíctus es in templo sancto glóriæ tuæ: * et superlaudábilis, et supergloriósus in sǽcula.

3:55 Benedíctus es in throno regni tui: * et superlaudábilis, et superexaltátus in sǽcula.

3:56 Benedíctus es, qui intuéris abýssos, et sedes super Chérubim: * et laudábilis, et superexaltátus in sǽcula.

3:57 Benedíctus es in firmaménto cæli: * et laudábilis, et gloriósus in sǽcula.

3:58 Benedícite, ómnia ópera Dómini, Dómino: * laudáte, et superexaltáte eum in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hymnum dícite, et superexaltáte eum in sǽcula.

Ant. Omnes Angeli * eius laudáte Dóminum de cælis.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli eius: * laudáte eum, omnes virtútes eius.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum eius:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes iúdices terræ.

148:12 Iúvenes, et vírgines: † senes cum iunióribus laudent nomen Dómini: * quia exaltátum est nomen eius solíus.

148:14 Conféssio eius super cælum et terram: * et exaltávit cornu pópuli sui.

148:14 Hymnus ómnibus sanctis eius: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Omnes Angeli eius laudáte Dóminum de cælis.

Capitulum Hymnus Versus {ex Proprio de Tempore}

1 Cor 13:1

Fratres: Si linguis hóminum loquar, et Angelórum, caritátem autem non hábeam, factus sum velut æs sonans, aut cýmbalum tínniens.

℟. Deo grátias.

Hymnus

Ætérne rerum Cónditor,

Noctem diémque qui regis,

Et témporum das témpora,

Ut álleves fastídium.

Noctúrna lux viántibus

A nocte noctem ségregans,

Præco diéi iam sonat,

Iubárque solis évocat.

Hoc excitátus Lúcifer

Solvit polum calígine:

Hoc omnis errónum cohors

Viam nocéndi déserit.

Hoc nauta vires cólligit,

Pontíque mitéscunt freta:

Hoc, ipsa petra Ecclésiæ,

Canénte, culpam díluit.

Surgámus ergo strénue:

Gallus iacéntes éxcitat,

Et somnoléntos íncrepat,

Gallus negántes árguit.

Gallo canénte, spes redit,

Ægris salus refúnditur,

Mucro latrónis cónditur,

Lapsis fides revértitur.

Iesu, labántes réspice,

Et nos vidéndo córrige:

Si réspicis, labes cadunt,

Fletúque culpa sólvitur.

Tu, lux, refúlge sénsibus,

Mentísque somnum díscute:

Te nostra vox primum sonet,

Et vota solvámus tibi.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

℣. Dómine, refúgium factus es nobis.

℟. A generatióne et progénie.

Canticum: Benedictus {Antiphona ex Proprio de Tempore}

Ant. Ecce ascéndimus * Ierosólymam, et consummabúntur ómnia quæ scripta sunt de Fílio hóminis: tradétur enim géntibus, et illudétur, et conspuétur: et postquam flagelláverint, occídent eum, et tértia die resúrget.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ecce ascéndimus Ierosólymam, et consummabúntur ómnia quæ scripta sunt de Fílio hóminis: tradétur enim géntibus, et illudétur, et conspuétur: et postquam flagelláverint, occídent eum, et tértia die resúrget.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces nostras, quǽsumus, Dómine, cleménter exáudi: atque, a peccatórum vínculis absolútos, ab omni nos adversitáte custódi.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Proprio de Tempore}

Ant. Iter faciénte * Iesu, dum appropinquáret Iericho, cæcus clamábat ad eum, ut lumen recípere mererétur.

Psalmus 53 [1]

53:3 Deus, in nómine tuo salvum me fac: * et in virtúte tua iúdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádiuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia eius: * in toto corde exquírunt eum.

118:3 Non enim qui operántur iniquitátem, * in viis eius ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas iustificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici iudícia iustítiæ tuæ.

118:8 Iustificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me iustificatiónes tuas.

118:13 In lábiis meis, * pronuntiávi ómnia iudícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In iustificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre iustificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in iustificatiónibus tuis.

118:24 Nam et testimónia tua meditátio mea est: * et consílium meum iustificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me iustificatiónes tuas.

118:27 Viam iustificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * iudícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Iter faciénte Iesu, dum appropinquáret Iericho, cæcus clamábat ad eum, ut lumen recípere mererétur.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quartodécimo Kaléndas Mártii Luna vicésima octáva Anno Dómini 2026

Romæ beáti Onésimi, de quo sanctus Paulus Apóstolus ad Philémonem scribit; quem étiam, post sanctum Timótheum, Ephesiórum Epíscopum ordinávit, prædicationísque verbum illi commísit. Ipse autem Onésimus, vinctus Romam perdúctus ac pro fide Christi lapidátus, primo ibídem sepúltus fuit; inde ad locum ubi Epíscopus fúerat ordinátus, corpus eius delátum est.

In Ægýpto sancti Iuliáni Mártyris, cum áliis quinque míllibus.

Cæsaréæ, in Palæstína, sanctórum Mártyrum Ægyptiórum Elíæ, Ieremíæ, Isaíæ, Samuélis et Daniélis; qui, cum spontánee ministrássent Confessóribus in Cilícia ad metálla damnátis, et inde reverteréntur, sunt comprehénsi, et a Firmiliáno Prǽside, sub Galério Maximiáno Imperatóre, sævíssime torti, gládio demum percússi sunt. Post eos sanctus Porphýrius, Pámphili Mártyris fámulus, et sanctus Seléucus Cáppadox, qui iterátis certamínibus sæpe vícerant, rursus cruciáti sunt, atque alter incéndio, gládio alter corónam martýrii accepérunt.

Nicomedíæ sanctæ Iuliánæ, Vírginis et Mártyris; quæ, sub Maximiáno Imperatóre, primum a patre suo Africáno gráviter cæsa, deínde ab Evilásio Præfécto, cui núbere recusáverat, várie cruciáta, et póstmodum in cárcerem detrúsa, ubi palam cum diábolo conflíxit, demum, cum flammas ígnium et ollam fervéntem superásset, cápitis decollatióne martýrium consummávit. Ipsíus autem corpus póstea Cumas, in Campánia, translátum est.

Bríxiæ sancti Faustíni, Epíscopi et Confessóris.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Proprio de Tempore}

Ant. Transeúnte * Dómino, clamábat cæcus ad eum: Miserére mei, Fili David.

Psalmus 118(33-48) [1]

118:33 (He) Legem pone mihi, Dómine, viam iustificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia iudícia tua iucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in iudíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in iustificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui iudiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant iustificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia iustificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super iudícia iustificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * iustificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me iustificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam iustificatiónes tuas.

118:72 Bonum mihi lex oris tui, * super míllia auri et argénti.

118:73 (Ioth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas iudícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia iniúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in iustificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Transeúnte Dómino, clamábat cæcus ad eum: Miserére mei, Fili David.

Capitulum Responsorium Versus {ex Proprio de Tempore}

1 Cor 13:1

Fratres: Si linguis hóminum loquar, et Angelórum, caritátem autem non hábeam, factus sum velut æs sonans, aut cýmbalum tínniens.

℟. Deo grátias.

℟.br. Inclína cor meum, Deus, * In testimónia tua.

℟. Inclína cor meum, Deus, * In testimónia tua.

℣. Avérte óculos meos, ne vídeant vanitátem: in via tua vivífica me.

℟. In testimónia tua.

℣. Glória Patri, et Fílio, * et Spirítui Sancto.

℟. Inclína cor meum, Deus, * In testimónia tua.

℣. Ego dixi: Dómine, miserére mei.

℟. Sana ánimam meam, quia peccávi tibi.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces nostras, quǽsumus, Dómine, cleménter exáudi: atque, a peccatórum vínculis absolútos, ab omni nos adversitáte custódi.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Proprio de Tempore}

Ant. Et qui præíbant, * increpábant eum ut tacéret: ipse vero multo magis clamábat: Miserére mei, Fili David.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * iustificatiónes tuas non sum oblítus.

118:84 Quot sunt dies servi tui? * quando fácies de persequéntibus me iudícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádiuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar iustificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam iustificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A iudíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Iurávi, et státui * custodíre iudícia iustítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et iudícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas iustificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adiútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádiuva me, et salvus ero: * et meditábor in iustificatiónibus tuis semper.

118:118 Sprevísti omnes discedéntes a iudíciis tuis: * quia iniústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a iudíciis enim tuis tímui.

118:121 (Ain) Feci iudícium et iustítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium iustítiæ tuæ.

118:124 Fac cum servo tuo secúndum misericórdiam tuam: * et iustificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Et qui præíbant, increpábant eum ut tacéret: ipse vero multo magis clamábat: Miserére mei, Fili David.

Capitulum Responsorium Versus {ex Proprio de Tempore}

1 Cor 13:8-9

Cáritas nunquam éxcidit: sive prophetíæ evacuabúntur, sive linguæ cessábunt, sive sciéntia destruétur. Ex parte enim cognóscimus, et ex parte prophetámus.

℟. Deo grátias.

℟.br. In ætérnum, Dómine, * Pérmanet verbum tuum.

℟. In ætérnum, Dómine, * Pérmanet verbum tuum.

℣. In sǽculum sǽculi véritas tua.

℟. Pérmanet verbum tuum.

℣. Glória Patri, et Fílio, * et Spirítui Sancto.

℟. In ætérnum, Dómine, * Pérmanet verbum tuum.

℣. Dóminus regit me, et nihil mihi déerit.

℟. In loco páscuæ ibi me collocávit.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces nostras, quǽsumus, Dómine, cleménter exáudi: atque, a peccatórum vínculis absolútos, ab omni nos adversitáte custódi.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Proprio de Tempore}

Ant. Cæcus magis * ac magis clamábat, ut eum Dóminus illumináret.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum iudícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis iniustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me iustificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Iustus es, Dómine: * et rectum iudícium tuum.

118:138 Mandásti iustítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * iustificatiónes tuas non sum oblítus.

118:142 Iustítia tua, iustítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * iustificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum iudícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Iúdica iudícium meum, et rédime me: * propter elóquium tuum vivífica me.

118:155 Longe a peccatóribus salus: * quia iustificatiónes tuas non exquisiérunt.

118:156 Misericórdiæ tuæ multæ, Dómine: * secúndum iudícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia iudícia iustítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super iudícia iustítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * iuxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me iustificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et iudícia tua adiuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cæcus magis ac magis clamábat, ut eum Dóminus illumináret.

Capitulum Responsorium Versus {ex Proprio de Tempore}

1 Cor 13:13

Nunc autem manent fides, spes, cáritas, tria hæc: maior autem horum est cáritas.

℟. Deo grátias.

℟.br. Clamávi in toto corde meo: * Exáudi me, Dómine.

℟. Clamávi in toto corde meo: * Exáudi me, Dómine.

℣. Iustificatiónes tuas requíram.

℟. Exáudi me, Dómine.

℣. Glória Patri, et Fílio, * et Spirítui Sancto.

℟. Clamávi in toto corde meo: * Exáudi me, Dómine.

℣. Ab occúltis meis munda me, Dómine.

℟. Et ab aliénis parce servo tuo.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces nostras, quǽsumus, Dómine, cleménter exáudi: atque, a peccatórum vínculis absolútos, ab omni nos adversitáte custódi.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Psalterio secundum diem}

Ant. Dixit Dóminus * Dómino meo: Sede a dextris meis. ‡

Psalmus 109 [1]

109:1 Dixit Dóminus Dómino meo: Sede a dextris meis:

109:1 ‡ Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Iurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Iudicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dixit Dóminus Dómino meo: Sede a dextris meis.

Ant. Magna ópera Dómini: * exquisíta in omnes voluntátes eius.

Psalmus 110 [2]

110:1 Confitébor tibi, Dómine, in toto corde meo: * in consílio iustórum, et congregatióne.

110:2 Magna ópera Dómini: * exquisíta in omnes voluntátes eius.

110:3 Conféssio et magnificéntia opus eius: * et iustítia eius manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum eius véritas, et iudícium.

110:8 Fidélia ómnia mandáta eius: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen eius: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio eius manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magna ópera Dómini: exquisíta in omnes voluntátes eius.

Ant. Qui timet Dóminum, * in mandátis eius cupit nimis.

Psalmus 111 [3]

111:1 Beátus vir, qui timet Dóminum: * in mandátis eius volet nimis.

111:2 Potens in terra erit semen eius: * generátio rectórum benedicétur.

111:3 Glória, et divítiæ in domo eius: * et iustítia eius manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et iustus.

111:5 Iucúndus homo qui miserétur et cómmodat, † dispónet sermónes suos in iudício: * quia in ætérnum non commovébitur.

111:7 In memória ætérna erit iustus: * ab auditióne mala non timébit.

111:7 Parátum cor eius speráre in Dómino, † confirmátum est cor eius: * non commovébitur donec despíciat inimícos suos.

111:9 Dispérsit, dedit paupéribus: † iustítia eius manet in sǽculum sǽculi, * cornu eius exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui timet Dóminum, in mandátis eius cupit nimis.

Ant. Sit nomen Dómini * benedíctum in sǽcula.

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória eius.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sit nomen Dómini benedíctum in sǽcula.

Ant. Deus autem noster * in cælo: ómnia quæcúmque vóluit, fecit.

Psalmus 113 [5]

113:1 In éxitu Israël de Ægýpto, * domus Iacob de pópulo bárbaro:

113:2 Facta est Iudǽa sanctificátio eius, * Israël potéstas eius.

113:3 Mare vidit, et fugit: * Iordánis convérsus est retrórsum.

113:4 Montes exsultavérunt ut aríetes, * et colles sicut agni óvium.

113:5 Quid est tibi, mare, quod fugísti: * et tu, Iordánis, quia convérsus es retrórsum?

113:6 Montes, exsultástis sicut aríetes, * et colles, sicut agni óvium.

113:7 A fácie Dómini mota est terra, * a fácie Dei Iacob.

113:8 Qui convértit petram in stagna aquárum, * et rupem in fontes aquárum.

113:9 Non nobis, Dómine, non nobis: * sed nómini tuo da glóriam.

113:10 Super misericórdia tua, et veritáte tua: * nequándo dicant gentes: Ubi est Deus eórum?

113:11 Deus autem noster in cælo: * ómnia quæcúmque vóluit, fecit.

113:12 Simulácra géntium argéntum, et aurum, * ópera mánuum hóminum.

113:13 Os habent, et non loquéntur: * óculos habent, et non vidébunt.

113:14 Aures habent, et non áudient: * nares habent, et non odorábunt.

113:15 Manus habent, et non palpábunt: † pedes habent, et non ambulábunt: * non clamábunt in gútture suo.

113:16 Símiles illis fiant qui fáciunt ea: * et omnes qui confídunt in eis.

113:17 Domus Israël sperávit in Dómino: * adiútor eórum et protéctor eórum est,

113:18 Domus Aaron sperávit in Dómino: * adiútor eórum et protéctor eórum est,

113:19 Qui timent Dóminum, speravérunt in Dómino: * adiútor eórum et protéctor eórum est.

113:20 Dóminus memor fuit nostri: * et benedíxit nobis:

113:20 Benedíxit dómui Israël: * benedíxit dómui Aaron.

113:21 Benedíxit ómnibus, qui timent Dóminum, * pusíllis cum maióribus.

113:22 Adíciat Dóminus super vos: * super vos, et super fílios vestros.

113:23 Benedícti vos a Dómino, * qui fecit cælum, et terram.

113:24 Cælum cæli Dómino: * terram autem dedit fíliis hóminum.

113:25 Non mórtui laudábunt te, Dómine: * neque omnes, qui descéndunt in inférnum.

113:26 Sed nos qui vívimus, benedícimus Dómino, * ex hoc nunc et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus autem noster in cælo: ómnia quæcúmque vóluit, fecit.

Capitulum Hymnus Versus {ex Proprio de Tempore}

1 Cor 13:1

Fratres: Si linguis hóminum loquar, et Angelórum, caritátem autem non hábeam, factus sum velut æs sonans, aut cýmbalum tínniens.

℟. Deo grátias.

Hymnus

Lucis Creátor óptime,

Lucem diérum próferens,

Primórdiis lucis novæ,

Mundi parans oríginem:

Qui mane iunctum vésperi

Diem vocári prǽcipis:

Illábitur tetrum chaos,

Audi preces cum flétibus.

Ne mens graváta crímine,

Vitæ sit exsul múnere,

Dum nil perénne cógitat,

Seséque culpis ílligat.

Cæléste pulset óstium:

Vitále tollat prǽmium:

Vitémus omne nóxium:

Purgémus omne péssimum.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

℣. Dirigátur, Dómine, orátio mea.

℟. Sicut incénsum in conspéctu tuo.

Canticum: Magnificat {Antiphona ex Proprio de Tempore}

Ant. Stans autem Iesus, * iussit cæcum addúci ad se, et ait illi: Quid vis ut fáciam tibi? Dómine, ut vídeam. Et Iesus ait illi: Réspice, fides tua te salvum fecit. Et conféstim vidit, et sequebátur illum, magníficans Deum.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Stans autem Iesus, iussit cæcum addúci ad se, et ait illi: Quid vis ut fáciam tibi? Dómine, ut vídeam. Et Iesus ait illi: Réspice, fides tua te salvum fecit. Et conféstim vidit, et sequebátur illum, magníficans Deum.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces nostras, quǽsumus, Dómine, cleménter exáudi: atque, a peccatórum vínculis absolútos, ab omni nos adversitáte custódi.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Miserére * mihi, Dómine, et exáudi oratiónem meam.

Psalmus 4 [1]

4:2 Cum invocárem exaudívit me Deus iustítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium iustítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adiutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis eius sperábis.

90:5 Scuto circúmdabit te véritas eius: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Feria II infra Hebdomadam Quinquagesimæ
IV. classis

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Psalterio secundum diem}

Ant. Veníte, * Exsultémus Dómino.

Ant. Veníte, * Exsultémus Dómino.

Iubilémus Deo, salutári nostro: præoccupémus fáciem eius in confessióne, et in psalmis iubilémus ei.

Ant. Veníte, * Exsultémus Dómino.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Exsultémus Dómino.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Veníte, * Exsultémus Dómino.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Exsultémus Dómino.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Veníte, * Exsultémus Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsultémus Dómino.

Ant. Veníte, * Exsultémus Dómino.

Hymnus {ex Psalterio secundum tempora}

Somno reféctis ártubus,

Spreto cubíli, súrgimus:

Nobis, Pater, canéntibus

Adésse te depóscimus.

Te lingua primum cóncinat,

Te mentis ardor ámbiat:

Ut áctuum sequéntium

Tu, Sancte, sis exórdium.

Cedant tenébræ lúmini,

Et nox diúrno síderi,

Ut culpa, quam nox íntulit,

Lucis labáscat múnere.

Precámur iídem súpplices,

Noxas ut omnes ámputes,

Et ore te canéntium

Laudéris omni témpore.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Dóminus de cælo * prospéxit super fílios hóminum.

Psalmus 13 [1]

13:1 Dixit insípiens in corde suo: * non est Deus.

13:1 Corrúpti sunt, et abominábiles facti sunt in stúdiis suis: * non est qui fáciat bonum, non est usque ad unum.

13:2 Dóminus de cælo prospéxit super fílios hóminum, * ut vídeat si est intéllegens, aut requírens Deum.

13:3 Omnes declinavérunt, simul inútiles facti sunt: * non est qui fáciat bonum, non est usque ad unum.

13:3 Sepúlcrum patens est guttur eórum: † linguis suis dolóse agébant * venénum áspidum sub lábiis eórum.

13:3 Quorum os maledictióne et amaritúdine plenum est: * velóces pedes eórum ad effundéndum sánguinem.

13:3 Contrítio et infelícitas in viis eórum, † et viam pacis non cognovérunt: * non est timor Dei ante óculos eórum.

13:4 Nonne cognóscent omnes qui operántur iniquitátem, * qui dévorant plebem meam sicut escam panis?

13:5 Dóminum non invocavérunt, * illic trepidavérunt timóre, ubi non erat timor.

13:6 Quóniam Dóminus in generatióne iusta est, † consílium ínopis confudístis: * quóniam Dóminus spes eius est.

13:7 Quis dabit ex Sion salutáre Israël? * cum avérterit Dóminus captivitátem plebis suæ, exsultábit Iacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus de cælo prospéxit super fílios hóminum.

Ant. Qui operátur iustítiam * requiéscet in monte sancto tuo, Dómine.

Psalmus 14 [2]

14:1 Dómine, quis habitábit in tabernáculo tuo? * aut quis requiéscet in monte sancto tuo?

14:2 Qui ingréditur sine mácula, * et operátur iustítiam:

14:3 Qui lóquitur veritátem in corde suo, * qui non egit dolum in lingua sua:

14:3 Nec fecit próximo suo malum, * et oppróbrium non accépit advérsus próximos suos.

14:4 Ad níhilum dedúctus est in conspéctu eius malígnus: * timéntes autem Dóminum gloríficat:

14:4 Qui iurat próximo suo, et non décipit, * qui pecúniam suam non dedit ad usúram, et múnera super innocéntem non accépit.

14:5 Qui facit hæc: * non movébitur in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui operátur iustítiam requiéscet in monte sancto tuo, Dómine.

Ant. Inclína, Dómine, * aurem tuam mihi, et exáudi verba mea.

Psalmus 16 [3]

16:1 Exáudi, Dómine, iustítiam meam: * inténde deprecatiónem meam.

16:1 Áuribus pércipe oratiónem meam, * non in lábiis dolósis.

16:2 De vultu tuo iudícium meum pródeat: * óculi tui vídeant æquitátes.

16:3 Probásti cor meum, et visitásti nocte: * igne me examinásti, et non est invénta in me iníquitas.

16:4 Ut non loquátur os meum ópera hóminum: * propter verba labiórum tuórum ego custodívi vias duras.

16:5 Pérfice gressus meos in sémitis tuis: * ut non moveántur vestígia mea.

16:6 Ego clamávi, quóniam exaudísti me, Deus: * inclína aurem tuam mihi, et exáudi verba mea.

16:7 Mirífica misericórdias tuas, * qui salvos facis sperántes in te.

16:8 A resisténtibus déxteræ tuæ custódi me, * ut pupíllam óculi.

16:8 Sub umbra alárum tuárum prótege me: * a fácie impiórum qui me afflixérunt.

16:9 Inimíci mei ánimam meam circumdedérunt, † ádipem suum conclusérunt: * os eórum locútum est supérbiam.

16:11 Proiciéntes me nunc circumdedérunt me: * óculos suos statuérunt declináre in terram.

16:12 Suscepérunt me sicut leo parátus ad prædam: * et sicut cátulus leónis hábitans in ábditis.

16:13 Exsúrge, Dómine, prǽveni eum, et supplánta eum: * éripe ánimam meam ab ímpio, frámeam tuam ab inimícis manus tuæ.

16:14 Dómine, a paucis de terra dívide eos in vita eórum: * de abscónditis tuis adimplétus est venter eórum.

16:14 Saturáti sunt fíliis: * et dimisérunt relíquias suas párvulis suis.

16:15 Ego autem in iustítia apparébo conspéctui tuo: * satiábor cum apparúerit glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclína, Dómine, aurem tuam mihi, et exáudi verba mea.

Ant. Díligam te, * Dómine, virtus mea.

Psalmus 17(2-16b) [4]

17:2 Díligam te, Dómine, fortitúdo mea: * Dóminus firmaméntum meum, et refúgium meum, et liberátor meus.

17:3 Deus meus adiútor meus, * et sperábo in eum.

17:3 Protéctor meus, et cornu salútis meæ, * et suscéptor meus.

17:4 Laudans invocábo Dóminum: * et ab inimícis meis salvus ero.

17:5 Circumdedérunt me dolóres mortis: * et torréntes iniquitátis conturbavérunt me.

17:6 Dolóres inférni circumdedérunt me: * præoccupavérunt me láquei mortis.

17:7 In tribulatióne mea invocávi Dóminum, * et ad Deum meum clamávi.

17:7 Et exaudívit de templo sancto suo vocem meam: * et clamor meus in conspéctu eius, introívit in aures eius.

17:8 Commóta est, et contrémuit terra: * fundaménta móntium conturbáta sunt, et commóta sunt, quóniam irátus est eis.

17:9 Ascéndit fumus in ira eius: † et ignis a fácie eius exársit: * carbónes succénsi sunt ab eo.

17:10 Inclinávit cælos, et descéndit: * et calígo sub pédibus eius.

17:11 Et ascéndit super Chérubim, et volávit: * volávit super pennas ventórum.

17:12 Et pósuit ténebras latíbulum suum, † in circúitu eius tabernáculum eius: * tenebrósa aqua in núbibus áëris.

17:13 Præ fulgóre in conspéctu eius nubes transiérunt, * grando et carbónes ignis.

17:14 Et intónuit de cælo Dóminus, † et Altíssimus dedit vocem suam: * grando et carbónes ignis.

17:15 Et misit sagíttas suas, et dissipávit eos: * fúlgura multiplicávit, et conturbávit eos.

17:16 Et apparuérunt fontes aquárum, * et reveláta sunt fundaménta orbis terrárum:

17:16 Ab increpatióne tua, Dómine, * ab inspiratióne spíritus iræ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Díligam te, Dómine, virtus mea.

Ant. Retríbuet mihi Dóminus * secúndum iustítiam meam.

Psalmus 17(17-35) [5]

17:17 Misit de summo, et accépit me: * et assúmpsit me de aquis multis.

17:18 Erípuit me de inimícis meis fortíssimis, † et ab his qui odérunt me: * quóniam confortáti sunt super me.

17:19 Prævenérunt me in die afflictiónis meæ: * et factus est Dóminus protéctor meus.

17:20 Et edúxit me in latitúdinem: * salvum me fecit, quóniam vóluit me.

17:21 Et retríbuet mihi Dóminus secúndum iustítiam meam: * et secúndum puritátem mánuum meárum retríbuet mihi:

17:22 Quia custodívi vias Dómini, * nec ímpie gessi a Deo meo.

17:23 Quóniam ómnia iudícia eius in conspéctu meo: * et iustítias eius non répuli a me.

17:24 Et ero immaculátus cum eo: * et observábo me ab iniquitáte mea.

17:25 Et retríbuet mihi Dóminus secúndum iustítiam meam: * et secúndum puritátem mánuum meárum in conspéctu oculórum eius.

17:26 Cum sancto sanctus eris, * et cum viro innocénte ínnocens eris:

17:27 Et cum elécto eléctus eris: * et cum pervérso pervertéris.

17:28 Quóniam tu pópulum húmilem salvum fácies: * et óculos superbórum humiliábis.

17:29 Quóniam tu illúminas lucérnam meam, Dómine: * Deus meus, illúmina ténebras meas.

17:30 Quóniam in te erípiar a tentatióne, * et in Deo meo transgrédiar murum.

17:31 Deus meus, impollúta via eius: † elóquia Dómini igne examináta: * protéctor est ómnium sperántium in se.

17:32 Quóniam quis Deus præter Dóminum? * aut quis Deus præter Deum nostrum?

17:33 Deus, qui præcínxit me virtúte: * et pósuit immaculátam viam meam.

17:34 Qui perfécit pedes meos tamquam cervórum, * et super excélsa státuens me.

17:35 Qui docet manus meas ad prǽlium: * et posuísti, ut arcum ǽreum, brácchia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Retríbuet mihi Dóminus secúndum iustítiam meam.

Ant. Vivit Dóminus * et benedíctus Deus salútis meæ.

Psalmus 17(36a-51) [6]

17:36 Et dedísti mihi protectiónem salútis tuæ: * et déxtera tua suscépit me:

17:36 Et disciplína tua corréxit me in finem: * et disciplína tua ipsa me docébit.

17:37 Dilatásti gressus meos subtus me: * et non sunt infirmáta vestígia mea:

17:38 Pérsequar inimícos meos et comprehéndam illos: * et non convértar, donec defíciant.

17:39 Confríngam illos, nec póterunt stare: * cadent subtus pedes meos.

17:40 Et præcinxísti me virtúte ad bellum: * et supplantásti insurgéntes in me subtus me.

17:41 Et inimícos meos dedísti mihi dorsum, * et odiéntes me disperdidísti.

17:42 Clamavérunt, nec erat qui salvos fáceret ad Dóminum: * nec exaudívit eos.

17:43 Et commínuam eos, ut púlverem ante fáciem venti: * ut lutum plateárum delébo eos.

17:44 Erípies me de contradictiónibus pópuli: * constítues me in caput géntium.

17:45 Pópulus quem non cognóvi servívit mihi: * in audítu auris obedívit mihi.

17:46 Fílii aliéni mentíti sunt mihi, * fílii aliéni inveteráti sunt, et claudicavérunt a sémitis suis.

17:47 Vivit Dóminus, et benedíctus Deus meus: * et exaltétur Deus salútis meæ.

17:48 Deus, qui das vindíctas mihi, et subdis pópulos sub me: * liberátor meus de inimícis meis iracúndis.

17:49 Et ab insurgéntibus in me exaltábis me: * a viro iníquo erípies me.

17:50 Proptérea confitébor tibi in natiónibus, Dómine: * et nómini tuo psalmum dicam.

17:51 Magníficans salútes Regis eius, † et fáciens misericórdiam Christo suo David: * et sémini eius usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vivit Dóminus et benedíctus Deus salútis meæ.

Ant. Exáudiat te * Dóminus in die tribulatiónis. ‡

Psalmus 19 [7]

19:2 Exáudiat te Dóminus in die tribulatiónis: * ‡ prótegat te nomen Dei Iacob.

19:3 Mittat tibi auxílium de sancto: * et de Sion tueátur te.

19:4 Memor sit omnis sacrifícii tui: * et holocáustum tuum pingue fiat.

19:5 Tríbuat tibi secúndum cor tuum: * et omne consílium tuum confírmet.

19:6 Lætábimur in salutári tuo: * et in nómine Dei nostri magnificábimur.

19:7 Ímpleat Dóminus omnes petitiónes tuas: * nunc cognóvi quóniam salvum fecit Dóminus Christum suum.

19:7 Exáudiet illum de cælo sancto suo: * in potentátibus salus déxteræ eius.

19:8 Hi in cúrribus, et hi in equis: * nos autem in nómine Dómini, Dei nostri invocábimus.

19:9 Ipsi obligáti sunt, et cecidérunt: * nos autem surréximus et erécti sumus.

19:10 Dómine, salvum fac regem: * et exáudi nos in die, qua invocavérimus te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exáudiat te Dóminus in die tribulatiónis.

Ant. Dómine, * in virtúte tua lætábitur rex. ‡

Psalmus 20 [8]

20:2 Dómine, in virtúte tua lætábitur rex: * ‡ et super salutáre tuum exsultábit veheménter.

20:3 Desidérium cordis eius tribuísti ei: * et voluntáte labiórum eius non fraudásti eum.

20:4 Quóniam prævenísti eum in benedictiónibus dulcédinis: * posuísti in cápite eius corónam de lápide pretióso.

20:5 Vitam pétiit a te: * et tribuísti ei longitúdinem diérum in sǽculum, et in sǽculum sǽculi.

20:6 Magna est glória eius in salutári tuo: * glóriam et magnum decórem impónes super eum.

20:7 Quóniam dabis eum in benedictiónem in sǽculum sǽculi: * lætificábis eum in gáudio cum vultu tuo.

20:8 Quóniam rex sperat in Dómino: * et in misericórdia Altíssimi non commovébitur.

20:9 Inveniátur manus tua ómnibus inimícis tuis: * déxtera tua invéniat omnes, qui te odérunt.

20:10 Pones eos ut clíbanum ignis in témpore vultus tui: * Dóminus in ira sua conturbábit eos, et devorábit eos ignis.

20:11 Fructum eórum de terra perdes: * et semen eórum a fíliis hóminum.

20:12 Quóniam declinavérunt in te mala: * cogitavérunt consília, quæ non potuérunt stabilíre.

20:13 Quóniam pones eos dorsum: * in relíquiis tuis præparábis vultum eórum.

20:14 Exaltáre, Dómine, in virtúte tua: * cantábimus et psallémus virtútes tuas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, in virtúte tua lætábitur rex.

Ant. Exaltábo te, * Dómine, quóniam suscepísti me. ‡

Psalmus 29 [9]

29:2 Exaltábo te, Dómine, quóniam suscepísti me: * ‡ nec delectásti inimícos meos super me.

29:3 Dómine, Deus meus, clamávi ad te, * et sanásti me.

29:4 Dómine, eduxísti ab inférno ánimam meam: * salvásti me a descendéntibus in lacum.

29:5 Psállite Dómino, sancti eius: * et confitémini memóriæ sanctitátis eius.

29:6 Quóniam ira in indignatióne eius: * et vita in voluntáte eius.

29:6 Ad vésperum demorábitur fletus: * et ad matutínum lætítia.

29:7 Ego autem dixi in abundántia mea: * Non movébor in ætérnum.

29:8 Dómine, in voluntáte tua, * præstitísti decóri meo virtútem.

29:8 Avertísti fáciem tuam a me, * et factus sum conturbátus.

29:9 Ad te, Dómine, clamábo: * et ad Deum meum deprecábor.

29:10 Quæ utílitas in sánguine meo, * dum descéndo in corruptiónem?

29:10 Numquid confitébitur tibi pulvis, * aut annuntiábit veritátem tuam?

29:11 Audívit Dóminus, et misértus est mei: * Dóminus factus est adiútor meus.

29:12 Convertísti planctum meum in gáudium mihi: * conscidísti saccum meum, et circumdedísti me lætítia:

29:13 Ut cantet tibi glória mea, et non compúngar: * Dómine, Deus meus, in ætérnum confitébor tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltábo te, Dómine, quóniam suscepísti me.

℣. Psállite Dómino sancti eius.

℟. Et confitémini memóriæ sanctitátis eius.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Iesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Iube, Dómine, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro Génesis

Gen 13:1-6

1 Ascéndit ergo Abram de Ægýpto, ipse et uxor eius, et ómnia quæ habébat, et Lot cum eo, ad austrálem plagam.

2 Erat autem dives valde in possessióne auri et argénti.

3 Reversúsque est per iter, quo vénerat, a merídie in Bethel, usque ad locum ubi prius fíxerat tabernáculum inter Bethel et Hai,

4 In loco altáris quod fécerat prius: et invocávit ibi nomen Dómini.

5 Sed et Lot qui erat cum Abram, fuérunt greges óvium, et arménta, et tabernácula.

6 Nec póterat eos cápere terra, ut habitárent simul: erat quippe substántia eórum multa, et nequíbant habitáre commúniter.

℣. Tu autem, Dómine, miserére nobis.

℟. Deo grátias.

℟. Movens Abram tabernáculum suum, venit et habitávit iuxta convállem Mambre:

* Ædificavítque ibi altáre Dómino.

℣. Dixit autem Dóminus ad eum: Leva óculos tuos, et vide: omnem terram, quam cónspicis tibi dabo, et sémini tuo in sempitérnum.

℟. Ædificavítque ibi altáre Dómino.

℣. Iube, Dómine, benedícere.

Benedictio. Unigénitus Dei Fílius nos benedícere et adiuváre dignétur.

℟. Amen.

Lectio 2

Gen 13:7-11

7 Unde et facta est rixa inter pastóres gregum Abram et Lot. Eo autem témpore Chananǽus et Pherezǽus habitábant in terra illa.

8 Dixit ergo Abram ad Lot: Ne quæso sit iúrgium inter me et te, et inter pastóres meos et pastóres tuos: fratres enim sumus.

9 Ecce univérsa terra coram te est: recéde a me, óbsecro: si ad sinístram íeris, ego déxteram tenébo: si tu déxteram elégeris, ego ad sinístram pergam.

10 Elevátis ítaque Lot óculis, vidit omnem circa regiónem Iordánis, quæ univérsa irrigabátur ántequam subvérteret Dóminus Sódomam et Gomórrham, sicut paradísus Dómini, et sicut Ægýptus veniéntibus in Segor.

11 Elegítque sibi Lot regiónem circa Iordánem, et recéssit ab oriénte.

℣. Tu autem, Dómine, miserére nobis.

℟. Deo grátias.

℟. Crédidit Abram Deo, et reputátum est ei ad iustítiam:

* Et ídeo amícus Dei factus est.

℣. Fuit autem iustus coram Dómino, et ambulávit in viis eius.

℟. Et ídeo amícus Dei factus est.

℣. Iube, Dómine, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Gen 13:11-16

11 Divisíque sunt altérutrum a fratre suo.

12 Abram habitávit in terra Chánaan; Lot vero morátus est in óppidis, quæ erant circa Iordánem, et habitávit in Sódomis.

13 Hómines autem Sodomítæ péssimi erant, et peccatóres coram Dómino nimis.

14 Dixítque Dóminus ad Abram, postquam divísus est ab eo Lot: Leva óculos tuos et vide a loco, in quo nunc es, ad aquilónem et merídiem, ad oriéntem et occidéntem.

15 Omnem terram, quam cónspicis, tibi dabo, et sémini tuo usque in sempitérnum.

16 Faciámque semen tuum sicut púlverem terræ.

℣. Tu autem, Dómine, miserére nobis.

℟. Deo grátias.

℟. Tentávit Dóminus Abraham, et dixit ad eum:

* Tolle fílium tuum, quem díligis, Isaac, et offer illum ibi in holocáustum super unum móntium, quem díxero tibi.

℣. Vocátus quoque a Dómino, respóndit, Adsum: et ait ei Dóminus.

℟. Tolle fílium tuum, quem díligis, Isaac, et offer illum ibi in holocáustum super unum móntium, quem díxero tibi.

℣. Glória Patri, et Fílio, * et Spirítui Sancto.

℟. Tolle fílium tuum, quem díligis, Isaac, et offer illum ibi in holocáustum super unum móntium, quem díxero tibi.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces nostras, quǽsumus, Dómine, cleménter exáudi: atque, a peccatórum vínculis absolútos, ab omni nos adversitáte custódi.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:2 Psalmi & antiphonæ ex Psalterio secundum diem}

Ant. Miserére * mei, Deus, secúndum magnam misericórdiam tuam. ‡

Psalmus 50 [1]

50:3 Miserére mei, Deus, secúndum magnam misericórdiam tuam.

50:3 ‡ Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut iustificéris in sermónibus tuis, et vincas cum iudicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea iustítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Ierúsalem.

50:21 Tunc acceptábis sacrifícium iustítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mei, Deus, secúndum magnam misericórdiam tuam.

Ant. Deduc me * in iustítia tua, Dómine.

Psalmus 5 [2]

5:2 Verba mea áuribus pércipe, Dómine, * intéllege clamórem meum.

5:3 Inténde voci oratiónis meæ, * Rex meus et Deus meus.

5:4 Quóniam ad te orábo: * Dómine, mane exáudies vocem meam.

5:5 Mane astábo tibi et vidébo: * quóniam non Deus volens iniquitátem tu es.

5:6 Neque habitábit iuxta te malígnus: * neque permanébunt iniústi ante óculos tuos.

5:7 Odísti omnes, qui operántur iniquitátem: * perdes omnes, qui loquúntur mendácium.

5:7 Virum sánguinum et dolósum abominábitur Dóminus: * ego autem in multitúdine misericórdiæ tuæ.

5:8 Introíbo in domum tuam: * adorábo ad templum sanctum tuum in timóre tuo.

5:9 Dómine, deduc me in iustítia tua: * propter inimícos meos dírige in conspéctu tuo viam meam.

5:10 Quóniam non est in ore eórum véritas: * cor eórum vanum est.

5:11 Sepúlcrum patens est guttur eórum, † linguis suis dolóse agébant, * iúdica illos, Deus.

5:11 Décidant a cogitatiónibus suis, † secúndum multitúdinem impietátum eórum expélle eos, * quóniam irritavérunt te, Dómine.

5:12 Et læténtur omnes, qui sperant in te, * in ætérnum exsultábunt: et habitábis in eis.

5:12 Et gloriabúntur in te omnes, qui díligunt nomen tuum, * quóniam tu benedíces iusto.

5:13 Dómine, ut scuto bonæ voluntátis tuæ * coronásti nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deduc me in iustítia tua, Dómine.

Ant. Dóminus dabit virtútem * et benedícet pópulo suo in pace.

Psalmus 28 [3]

28:1 Afférte Dómino, fílii Dei: * afférte Dómino fílios aríetum.

28:2 Afférte Dómino glóriam et honórem, afférte Dómino glóriam nómini eius: * adoráte Dóminum in átrio sancto eius.

28:3 Vox Dómini super aquas, Deus maiestátis intónuit: * Dóminus super aquas multas.

28:4 Vox Dómini in virtúte: * vox Dómini in magnificéntia.

28:5 Vox Dómini confringéntis cedros: * et confrínget Dóminus cedros Líbani:

28:6 Et commínuet eas tamquam vítulum Líbani: * et diléctus quemádmodum fílius unicórnium.

28:7 Vox Dómini intercidéntis flammam ignis: * vox Dómini concutiéntis desértum: et commovébit Dóminus desértum Cades.

28:9 Vox Dómini præparántis cervos, et revelábit condénsa: * et in templo eius omnes dicent glóriam.

28:10 Dóminus dilúvium inhabitáre facit: * et sedébit Dóminus Rex in ætérnum.

28:11 Dóminus virtútem pópulo suo dabit: * Dóminus benedícet pópulo suo in pace.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus dabit virtútem et benedícet pópulo suo in pace.

Ant. Convérsus est furor tuus, * Dómine, et consolátus es me.

Canticum Isaiæ [4]

Isa 12:1-7

12:1 Confitébor tibi, Dómine, quóniam irátus es mihi: * convérsus est furor tuus, et consolátus es me.

12:2 Ecce Deus salvátor meus, * fiduciáliter agam, et non timébo:

12:3 Quia fortitúdo mea, et laus mea Dóminus, * et factus est mihi in salútem.

12:4 Hauriétis aquas in gáudio de fóntibus Salvatóris: * et dicétis in die illa: Confitémini Dómino, et invocáte nomen eius:

12:5 Notas fácite in pópulis adinventiónes eius: * mementóte quóniam excélsum est nomen eius.

12:6 Cantáte Dómino quóniam magnífice fecit: * annuntiáte hoc in univérsa terra.

12:7 Exsúlta, et lauda, habitátio Sion: * quia magnus in médio tui Sanctus Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Convérsus est furor tuus, Dómine, et consolátus es me.

Ant. Laudáte * Dóminum quóniam confirmáta est super nos misericórdia eius.

Psalmus 116 [5]

116:1 Laudáte Dóminum, omnes gentes: * laudáte eum, omnes pópuli:

116:2 Quóniam confirmáta est super nos misericórdia eius: * et véritas Dómini manet in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte Dóminum quóniam confirmáta est super nos misericórdia eius.

Capitulum Hymnus Versus {ex Psalterio secundum diem}

Rom 13:12-13

Nox præcéssit, dies autem appropinquávit. Abiciámus ergo ópera tenebrárum, et induámur arma lucis. Sicut in die honéste ambulémus.

℟. Deo grátias.

Hymnus

Splendor Patérnæ glóriæ,

De luce lucem próferens,

Lux lucis, et fons lúminis,

Diem dies illúminans:

Verúsque sol illábere,

Micans nitóre pérpeti:

Iubárque Sancti Spíritus

Infúnde nostris sénsibus.

Votis vocémus et Patrem,

Patrem poténtis grátiæ,

Patrem perénnis glóriæ:

Culpam reléget lúbricam.

Confírmet actus strénuos:

Dentes retúndat ínvidi:

Casus secúndet ásperos:

Agénda recte dírigat.

Mentem gubérnet et regat:

Sit pura nobis cástitas:

Fides calóre férveat,

Fraudis venéna nésciat.

Christúsque nobis sit cibus,

Potúsque noster sit fides:

Læti bibámus sóbriam

Profusiónem Spíritus.

Lætus dies hic tránseat:

Pudor sit ut dilúculum:

Fides velut merídies:

Crepúsculum mens nésciat.

Auróra lucem próvehit,

Cum luce nobis pródeat

In Patre totus Fílius,

Et totus in Verbo Pater.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

℣. Repléti sumus mane misericórdia tua.

℟. Exsultávimus, et delectáti sumus.

Canticum: Benedictus {Antiphona ex Proprio de Tempore}

Ant. Benedíctus * Dóminus Deus Israël, quia visitávit et liberávit nos.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedíctus Dóminus Deus Israël, quia visitávit et liberávit nos.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces nostras, quǽsumus, Dómine, cleménter exáudi: atque, a peccatórum vínculis absolútos, ab omni nos adversitáte custódi.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Ínnocens mánibus * et mundo corde ascéndet in montem Dómini.

Psalmus 23 [1]

23:1 Dómini est terra, et plenitúdo eius: * orbis terrárum, et univérsi qui hábitant in eo.

23:2 Quia ipse super mária fundávit eum: * et super flúmina præparávit eum.

23:3 Quis ascéndet in montem Dómini? * aut quis stabit in loco sancto eius?

23:4 Ínnocens mánibus et mundo corde, * qui non accépit in vano ánimam suam, nec iurávit in dolo próximo suo.

23:5 Hic accípiet benedictiónem a Dómino: * et misericórdiam a Deo, salutári suo.

23:6 Hæc est generátio quæréntium eum, * quæréntium fáciem Dei Iacob.

23:7 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:8 Quis est iste Rex glóriæ? * Dóminus fortis et potens: Dóminus potens in prǽlio.

23:9 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:10 Quis est iste Rex glóriæ? * Dóminus virtútum ipse est Rex glóriæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(2-7b) [2]

18:2 Cæli enárrant glóriam Dei: * et ópera mánuum eius annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio eius:

18:7 Et occúrsus eius usque ad summum eius: * nec est qui se abscóndat a calóre eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(8-15b) [3]

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Iustítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * iudícia Dómini vera, iustificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adiútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ínnocens mánibus et mundo corde ascéndet in montem Dómini.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Tertiodécimo Kaléndas Mártii Luna vicésima nona Anno Dómini 2026

Floréntiæ natális sancti Aléxii Falconérii Confessóris, e septem Fundatóribus Ordinis Servórum beátæ Maríæ Vírginis; qui, décimo supra centésimum vitæ suæ anno, Christi Iesu et Angelórum præséntia recreátus, beáto fine quiévit. Ipsíus tamen ac Sociórum festum prídie Idus Februárii celebrátur.

Romæ pássio sancti Faustíni, quem álii quadragínta quátuor secúti sunt ad corónam.

In Pérside natális beáti Polychrónii, Epíscopi Babylónis, qui, in persecutióne Décii, ore lapídibus cæso, mánibus exténsis, ad cælum óculos élevans, emísit spíritum.

Concórdiæ, in Venetórum fínibus, sanctórum Mártyrum Donáti, Secundiáni et Rómuli, cum áliis octogínta sex, eiúsdem corónæ consórtibus.

Cæsaréæ, in Palæstína, sancti Theodúli senis, qui, cum esset ex família Prǽsidis Firmiliáni, et, Mártyrum excitátus exémplo Christum constánter confiterétur, martýrii palmam, cruci affíxus, nóbili triúmpho proméruit.

Ibídem sancti Iuliáni Cappádocis, qui, exosculátus necatórum Mártyrum córpora, et ídeo ut Christiánus delátus et ad Prǽsidem ductus, lento igne iussus est combúri.

In pago Tarvanénsi, in Gállia, sancti Silvíni, Epíscopi Tolosáni.

In monastério Cluain-ednechénsi, in Hibérnia, sancti Fintáni, Presbýteri et Abbátis.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Illuminátio mea * et salus mea Dóminus.

Psalmus 26(1-6) [1]

26:1 Dóminus illuminátio mea, et salus mea, * quem timébo?

26:1 Dóminus protéctor vitæ meæ, * a quo trepidábo?

26:2 Dum apprópiant super me nocéntes, * ut edant carnes meas:

26:2 Qui tríbulant me inimíci mei, * ipsi infirmáti sunt, et cecidérunt.

26:3 Si consístant advérsum me castra, * non timébit cor meum.

26:3 Si exsúrgat advérsum me prǽlium, * in hoc ego sperábo.

26:4 Unam pétii a Dómino, hanc requíram, * ut inhábitem in domo Dómini ómnibus diébus vitæ meæ:

26:4 Ut vídeam voluptátem Dómini, * et vísitem templum eius.

26:5 Quóniam abscóndit me in tabernáculo suo: * in die malórum protéxit me in abscóndito tabernáculi sui.

26:6 In petra exaltávit me: * et nunc exaltávit caput meum super inimícos meos.

26:6 Circuívi, et immolávi in tabernáculo eius hóstiam vociferatiónis: * cantábo, et psalmum dicam Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 26(7-14) [2]

26:7 Exáudi, Dómine, vocem meam, qua clamávi ad te: * miserére mei, et exáudi me.

26:8 Tibi dixit cor meum, exquisívit te fácies mea: * fáciem tuam, Dómine, requíram.

26:9 Ne avértas fáciem tuam a me: * ne declínes in ira a servo tuo.

26:9 Adiútor meus esto: * ne derelínquas me, neque despícias me, Deus, salutáris meus.

26:10 Quóniam pater meus, et mater mea dereliquérunt me: * Dóminus autem assúmpsit me.

26:11 Legem pone mihi, Dómine, in via tua: * et dírige me in sémitam rectam propter inimícos meos.

26:12 Ne tradíderis me in ánimas tribulántium me: * quóniam insurrexérunt in me testes iníqui, et mentíta est iníquitas sibi.

26:13 Credo vidére bona Dómini * in terra vivéntium.

26:14 Exspécta Dóminum, viríliter age: * et confortétur cor tuum, et sústine Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 27 [3]

27:1 Ad te, Dómine, clamábo, Deus meus, ne síleas a me: * nequándo táceas a me, et assimilábor descendéntibus in lacum.

27:2 Exáudi, Dómine, vocem deprecatiónis meæ dum oro ad te: * dum extóllo manus meas ad templum sanctum tuum.

27:3 Ne simul trahas me cum peccatóribus: * et cum operántibus iniquitátem ne perdas me.

27:3 Qui loquúntur pacem cum próximo suo, * mala autem in córdibus eórum.

27:4 Da illis secúndum ópera eórum, * et secúndum nequítiam adinventiónum ipsórum.

27:4 Secúndum ópera mánuum eórum tríbue illis: * redde retributiónem eórum ipsis.

27:5 Quóniam non intellexérunt ópera Dómini, et in ópera mánuum eius * déstrues illos, et non ædificábis eos.

27:6 Benedíctus Dóminus: * quóniam exaudívit vocem deprecatiónis meæ.

27:7 Dóminus adiútor meus, et protéctor meus: * in ipso sperávit cor meum, et adiútus sum.

27:7 Et reflóruit caro mea: * et ex voluntáte mea confitébor ei.

27:8 Dóminus fortitúdo plebis suæ: * et protéctor salvatiónum Christi sui est.

27:9 Salvum fac pópulum tuum, Dómine, et bénedic hereditáti tuæ: * et rege eos, et extólle illos usque in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Illuminátio mea et salus mea Dóminus.

Capitulum Responsorium Versus {Per Annum}

Ier 17:14

Sana me, Dómine, et sanábor: salvum me fac, et salvus ero: quóniam laus mea tu es.

℟. Deo grátias.

℟.br. Sana ánimam meam, * Quia peccávi tibi.

℟. Sana ánimam meam, * Quia peccávi tibi.

℣. Ego dixi: Dómine, miserére mei.

℟. Quia peccávi tibi.

℣. Glória Patri, et Fílio, * et Spirítui Sancto.

℟. Sana ánimam meam, * Quia peccávi tibi.

℣. Adiútor meus, esto, ne derelínquas me.

℟. Neque despícias me, Deus, salutáris meus.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces nostras, quǽsumus, Dómine, cleménter exáudi: atque, a peccatórum vínculis absolútos, ab omni nos adversitáte custódi.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. In tua iustítia * líbera me, Dómine.

Psalmus 30(2-9) [1]

30:2 In te, Dómine, sperávi, non confúndar in ætérnum: * in iustítia tua líbera me.

30:3 Inclína ad me aurem tuam, * accélera ut éruas me.

30:3 Esto mihi in Deum protectórem, et in domum refúgii: * ut salvum me fácias.

30:4 Quóniam fortitúdo mea, et refúgium meum es tu: * et propter nomen tuum dedúces me, et enútries me.

30:5 Edúces me de láqueo hoc, quem abscondérunt mihi: * quóniam tu es protéctor meus.

30:6 In manus tuas comméndo spíritum meum: * redemísti me, Dómine, Deus veritátis.

30:7 Odísti observántes vanitátes, * supervácue.

30:7 Ego autem in Dómino sperávi: * exsultábo, et lætábor in misericórdia tua.

30:8 Quóniam respexísti humilitátem meam, * salvásti de necessitátibus ánimam meam.

30:9 Nec conclusísti me in mánibus inimíci: * statuísti in loco spatióso pedes meos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(10-19) [2]

30:10 Miserére mei, Dómine, quóniam tríbulor: * conturbátus est in ira óculus meus, ánima mea, et venter meus:

30:11 Quóniam defécit in dolóre vita mea: * et anni mei in gemítibus.

30:11 Infirmáta est in paupertáte virtus mea: * et ossa mea conturbáta sunt.

30:12 Super omnes inimícos meos factus sum oppróbrium et vicínis meis valde: * et timor notis meis.

30:12 Qui vidébant me, foras fugérunt a me: * oblivióni datus sum, tamquam mórtuus a corde.

30:13 Factus sum tamquam vas pérditum: * quóniam audívi vituperatiónem multórum commorántium in circúitu.

30:14 In eo dum convenírent simul advérsum me, * accípere ánimam meam consiliáti sunt.

30:15 Ego autem in te sperávi, Dómine: * dixi: Deus meus es tu: in mánibus tuis sortes meæ.

30:16 Éripe me de manu inimicórum meórum, * et a persequéntibus me.

30:17 Illústra fáciem tuam super servum tuum, salvum me fac in misericórdia tua: * Dómine, non confúndar, quóniam invocávi te.

30:18 Erubéscant ímpii, et deducántur in inférnum: * muta fiant lábia dolósa.

30:19 Quæ loquúntur advérsus iustum iniquitátem: * in supérbia, et in abusióne.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(20-25) [3]

30:20 Quam magna multitúdo dulcédinis tuæ, Dómine, * quam abscondísti timéntibus te.

30:20 Perfecísti eis, qui sperant in te, * in conspéctu filiórum hóminum.

30:21 Abscóndes eos in abscóndito faciéi tuæ * a conturbatióne hóminum.

30:21 Próteges eos in tabernáculo tuo * a contradictióne linguárum.

30:22 Benedíctus Dóminus: * quóniam mirificávit misericórdiam suam mihi in civitáte muníta.

30:23 Ego autem dixi in excéssu mentis meæ: * Proiéctus sum a fácie oculórum tuórum.

30:23 Ídeo exaudísti vocem oratiónis meæ, * dum clamárem ad te.

30:24 Dilígite Dóminum omnes sancti eius: * quóniam veritátem requíret Dóminus, et retríbuet abundánter faciéntibus supérbiam.

30:25 Viríliter ágite, et confortétur cor vestrum, * omnes, qui sperátis in Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In tua iustítia líbera me, Dómine.

Capitulum Responsorium Versus {Per Annum}

Rom 13:8

Némini quidquam debeátis, nisi ut ínvicem diligátis: qui enim díligit próximum, legem implévit.

℟. Deo grátias.

℟.br. Benedícam Dóminum * In omni témpore.

℟. Benedícam Dóminum * In omni témpore.

℣. Semper laus eius in ore meo.

℟. In omni témpore.

℣. Glória Patri, et Fílio, * et Spirítui Sancto.

℟. Benedícam Dóminum * In omni témpore.

℣. Dóminus regit me, et nihil mihi déerit.

℟. In loco páscuæ ibi me collocávit.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces nostras, quǽsumus, Dómine, cleménter exáudi: atque, a peccatórum vínculis absolútos, ab omni nos adversitáte custódi.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Exsultáte, iusti, * et gloriámini, omnes recti corde.

Psalmus 31 [1]

31:1 Beáti quorum remíssæ sunt iniquitátes: * et quorum tecta sunt peccáta.

31:2 Beátus vir, cui non imputávit Dóminus peccátum, * nec est in spíritu eius dolus.

31:3 Quóniam tácui, inveteravérunt ossa mea, * dum clamárem tota die.

31:4 Quóniam die ac nocte graváta est super me manus tua: * convérsus sum in ærúmna mea, dum confígitur spina.

31:5 Delíctum meum cógnitum tibi feci: * et iniustítiam meam non abscóndi.

31:5 Dixi: Confitébor advérsum me iniustítiam meam Dómino: * et tu remisísti impietátem peccáti mei.

31:6 Pro hac orábit ad te omnis sanctus, * in témpore opportúno.

31:6 Verúmtamen in dilúvio aquárum multárum, * ad eum non approximábunt.

31:7 Tu es refúgium meum a tribulatióne, quæ circúmdedit me: * exsultátio mea, érue me a circumdántibus me.

31:8 Intelléctum tibi dabo, et ínstruam te in via hac, qua gradiéris: * firmábo super te óculos meos.

31:9 Nolíte fíeri sicut equus et mulus, * quibus non est intelléctus.

31:9 In camo et freno maxíllas eórum constrínge, * qui non appróximant ad te.

31:10 Multa flagélla peccatóris, * sperántem autem in Dómino misericórdia circúmdabit.

31:11 Lætámini in Dómino et exsultáte, iusti, * et gloriámini, omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(1-11) [2]

32:1 Exsultáte, iusti, in Dómino: * rectos decet collaudátio.

32:2 Confitémini Dómino in cíthara: * in psaltério decem chordárum psállite illi.

32:3 Cantáte ei cánticum novum: * bene psállite ei in vociferatióne.

32:4 Quia rectum est verbum Dómini, * et ómnia ópera eius in fide.

32:5 Díligit misericórdiam et iudícium: * misericórdia Dómini plena est terra.

32:6 Verbo Dómini cæli firmáti sunt: * et spíritu oris eius omnis virtus eórum.

32:7 Cóngregans sicut in utre aquas maris: * ponens in thesáuris abýssos.

32:8 Tímeat Dóminum omnis terra: * ab eo autem commoveántur omnes inhabitántes orbem.

32:9 Quóniam ipse dixit, et facta sunt: * ipse mandávit, et creáta sunt.

32:10 Dóminus díssipat consília géntium: * réprobat autem cogitatiónes populórum, et réprobat consília príncipum.

32:11 Consílium autem Dómini in ætérnum manet: * cogitatiónes cordis eius in generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(12-22) [3]

32:12 Beáta gens, cuius est Dóminus, Deus eius: * pópulus, quem elégit in hereditátem sibi.

32:13 De cælo respéxit Dóminus: * vidit omnes fílios hóminum.

32:14 De præparáto habitáculo suo * respéxit super omnes, qui hábitant terram.

32:15 Qui finxit sigillátim corda eórum: * qui intéllegit ómnia ópera eórum.

32:16 Non salvátur rex per multam virtútem: * et gigas non salvábitur in multitúdine virtútis suæ.

32:17 Fallax equus ad salútem: * in abundántia autem virtútis suæ non salvábitur.

32:18 Ecce, óculi Dómini super metuéntes eum: * et in eis, qui sperant super misericórdia eius:

32:19 Ut éruat a morte ánimas eórum: * et alat eos in fame.

32:20 Ánima nostra sústinet Dóminum: * quóniam adiútor et protéctor noster est.

32:21 Quia in eo lætábitur cor nostrum: * et in nómine sancto eius sperávimus.

32:22 Fiat misericórdia tua, Dómine, super nos: * quemádmodum sperávimus in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsultáte, iusti, et gloriámini, omnes recti corde.

Capitulum Responsorium Versus {Per Annum}

1 Pet 1:17-19

In timóre incolátus vestri témpore conversámini: sciéntes quod non corruptibílibus auro vel argénto redémpti estis, sed pretióso sánguine quasi Agni immaculáti Christi.

℟. Deo grátias.

℟.br. Rédime me, Dómine, * Et miserére mei.

℟. Rédime me, Dómine, * Et miserére mei.

℣. Pes enim meus stetit in via recta.

℟. Et miserére mei.

℣. Glória Patri, et Fílio, * et Spirítui Sancto.

℟. Rédime me, Dómine, * Et miserére mei.

℣. Ab occúltis meis munda me, Dómine.

℟. Et ab aliénis parce servo tuo.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces nostras, quǽsumus, Dómine, cleménter exáudi: atque, a peccatórum vínculis absolútos, ab omni nos adversitáte custódi.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Psalterio secundum diem}

Ant. Inclinávit Dóminus * aurem suam mihi.

Psalmus 114 [1]

114:1 Diléxi, quóniam exáudiet Dóminus * vocem oratiónis meæ.

114:2 Quia inclinávit aurem suam mihi: * et in diébus meis invocábo.

114:3 Circumdedérunt me dolóres mortis: * et perícula inférni invenérunt me.

114:3 Tribulatiónem et dolórem invéni: * et nomen Dómini invocávi.

114:4 O Dómine, líbera ánimam meam: † miséricors Dóminus, et iustus, * et Deus noster miserétur.

114:6 Custódiens párvulos Dóminus: * humiliátus sum, et liberávit me.

114:7 Convértere, ánima mea, in réquiem tuam: * quia Dóminus benefécit tibi.

114:8 Quia erípuit ánimam meam de morte: † óculos meos a lácrimis, * pedes meos a lapsu.

114:9 Placébo Dómino * in regióne vivórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclinávit Dóminus aurem suam mihi.

Ant. Vota mea * Dómino reddam coram omni pópulo eius.

Psalmus 115 [2]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo eius: * pretiósa in conspéctu Dómini mors sanctórum eius:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli eius: * in átriis domus Dómini, in médio tui, Ierúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vota mea Dómino reddam coram omni pópulo eius.

Ant. Clamávi * et Dóminus exaudívit me.

Psalmus 119 [3]

119:1 Ad Dóminum cum tribulárer clamávi: * et exaudívit me.

119:2 Dómine, líbera ánimam meam a lábiis iníquis, * et a lingua dolósa.

119:3 Quid detur tibi, aut quid apponátur tibi * ad linguam dolósam?

119:4 Sagíttæ poténtis acútæ, * cum carbónibus desolatóriis.

119:5 Heu mihi, quia incolátus meus prolongátus est: † habitávi cum habitántibus Cedar: * multum íncola fuit ánima mea.

119:7 Cum his, qui odérunt pacem, eram pacíficus: * cum loquébar illis, impugnábant me gratis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamávi et Dóminus exaudívit me.

Ant. Auxílium meum * a Dómino, qui fecit cælum et terram.

Psalmus 120 [4]

120:1 Levávi óculos meos in montes, * unde véniet auxílium mihi.

120:2 Auxílium meum a Dómino, * qui fecit cælum et terram.

120:3 Non det in commotiónem pedem tuum: * neque dormítet qui custódit te.

120:4 Ecce, non dormitábit neque dórmiet, * qui custódit Israël.

120:5 Dóminus custódit te, Dóminus protéctio tua, * super manum déxteram tuam.

120:6 Per diem sol non uret te: * neque luna per noctem.

120:7 Dóminus custódit te ab omni malo: * custódiat ánimam tuam Dóminus.

120:8 Dóminus custódiat intróitum tuum, et éxitum tuum: * ex hoc nunc, et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxílium meum a Dómino, qui fecit cælum et terram.

Ant. Lætátus sum * in his, quæ dicta sunt mihi. ‡

Psalmus 121 [5]

121:1 Lætátus sum in his, quæ dicta sunt mihi: * ‡ In domum Dómini íbimus.

121:2 Stantes erant pedes nostri, * in átriis tuis, Ierúsalem.

121:3 Ierúsalem, quæ ædificátur ut cívitas: * cuius participátio eius in idípsum.

121:4 Illuc enim ascendérunt tribus, tribus Dómini: * testimónium Israël ad confiténdum nómini Dómini.

121:5 Quia illic sedérunt sedes in iudício, * sedes super domum David.

121:6 Rogáte quæ ad pacem sunt Ierúsalem: * et abundántia diligéntibus te:

121:7 Fiat pax in virtúte tua: * et abundántia in túrribus tuis.

121:8 Propter fratres meos, et próximos meos, * loquébar pacem de te:

121:9 Propter domum Dómini, Dei nostri, * quæsívi bona tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lætátus sum in his, quæ dicta sunt mihi.

Capitulum Hymnus Versus {ex Psalterio secundum diem}

2 Cor 1:3-4

Benedíctus Deus, et Pater Dómini nostri Iesu Christi, Pater misericordiárum, et Deus totíus consolatiónis, qui consolátur nos in omni tribulatióne nostra.

℟. Deo grátias.

Hymnus

Imménse cæli Cónditor,

Qui mixta ne confúnderent,

Aquæ fluénta dívidens,

Cælum dedísti límitem.

Firmans locum cæléstibus,

Simúlque terræ rívulis;

Ut unda flammas témperet,

Terræ solum ne díssipent.

Infúnde nunc, piíssime,

Donum perénnis grátiæ:

Fraudis novæ ne cásibus

Nos error átterat vetus.

Lucem fides adáugeat:

Sic lúminis iubar ferat:

Hæc vana cuncta próterat:

Hanc falsa nulla cómprimant.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

℣. Dirigátur, Dómine, orátio mea.

℟. Sicut incénsum in conspéctu tuo.

Canticum: Magnificat {Antiphona ex Proprio de Tempore}

Ant. Et qui præíbant, * increpábant eum ut tacéret: ipse vero multo magis clamábat: Miserére mei, Fili David.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Et qui præíbant, increpábant eum ut tacéret: ipse vero multo magis clamábat: Miserére mei, Fili David.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces nostras, quǽsumus, Dómine, cleménter exáudi: atque, a peccatórum vínculis absolútos, ab omni nos adversitáte custódi.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Salvum me fac, * Dómine, propter misericórdiam tuam.

Psalmus 6 [1]

6:2 Dómine, ne in furóre tuo árguas me, * neque in ira tua corrípias me.

6:3 Miserére mei, Dómine, quóniam infírmus sum: * sana me, Dómine, quóniam conturbáta sunt ossa mea.

6:4 Et ánima mea turbáta est valde: * sed tu, Dómine, úsquequo?

6:5 Convértere, Dómine, et éripe ánimam meam: * salvum me fac propter misericórdiam tuam.

6:6 Quóniam non est in morte qui memor sit tui: * in inférno autem quis confitébitur tibi?

6:7 Laborávi in gémitu meo, † lavábo per síngulas noctes lectum meum: * lácrimis meis stratum meum rigábo.

6:8 Turbátus est a furóre óculus meus: * inveterávi inter omnes inimícos meos.

6:9 Discédite a me, omnes, qui operámini iniquitátem: * quóniam exaudívit Dóminus vocem fletus mei.

6:10 Exaudívit Dóminus deprecatiónem meam, * Dóminus oratiónem meam suscépit.

6:11 Erubéscant, et conturbéntur veheménter omnes inimíci mei: * convertántur et erubéscant valde velóciter.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 7(2-10) [2]

7:2 Dómine, Deus meus, in te sperávi: * salvum me fac ex ómnibus persequéntibus me, et líbera me.

7:3 Nequándo rápiat ut leo ánimam meam, * dum non est qui rédimat, neque qui salvum fáciat.

7:4 Dómine, Deus meus, si feci istud, * si est iníquitas in mánibus meis:

7:5 Si réddidi retribuéntibus mihi mala, * décidam mérito ab inimícis meis inánis.

7:6 Persequátur inimícus ánimam meam, † et comprehéndat, et concúlcet in terra vitam meam, * et glóriam meam in púlverem dedúcat.

7:7 Exsúrge, Dómine, in ira tua: * et exaltáre in fínibus inimicórum meórum.

7:7 Et exsúrge, Dómine, Deus meus, in præcépto quod mandásti: * et synagóga populórum circúmdabit te.

7:8 Et propter hanc in altum regrédere: * Dóminus iúdicat pópulos.

7:9 Iúdica me, Dómine, secúndum iustítiam meam, * et secúndum innocéntiam meam super me.

7:10 Consumétur nequítia peccatórum, et díriges iustum, * scrutans corda et renes, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 7(11-18) [3]

7:11 Iustum adiutórium meum a Dómino, * qui salvos facit rectos corde.

7:12 Deus iudex iustus, fortis, et pátiens: * numquid iráscitur per síngulos dies?

7:13 Nisi convérsi fuéritis, gládium suum vibrábit: * arcum suum teténdit, et parávit illum.

7:14 Et in eo parávit vasa mortis: * sagíttas suas ardéntibus effécit.

7:15 Ecce, partúriit iniustítiam: * concépit dolórem, et péperit iniquitátem.

7:16 Lacum apéruit, et effódit eum: * et íncidit in fóveam quam fecit.

7:17 Convertétur dolor eius in caput eius: * et in vérticem ipsíus iníquitas eius descéndet.

7:18 Confitébor Dómino secúndum iustítiam eius: * et psallam nómini Dómini altíssimi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvum me fac, Dómine, propter misericórdiam tuam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Feria III infra Hebdomadam Quinquagesimæ
IV. classis

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Psalterio secundum diem}

Ant. Iubilémus Deo, * Salutári nostro.

Ant. Iubilémus Deo, * Salutári nostro.

Veníte, exsultémus Dómino, iubilémus Deo, salutári nostro: præoccupémus fáciem eius in confessióne, et in psalmis iubilémus ei.

Ant. Iubilémus Deo, * Salutári nostro.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Salutári nostro.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Iubilémus Deo, * Salutári nostro.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Salutári nostro.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Iubilémus Deo, * Salutári nostro.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salutári nostro.

Ant. Iubilémus Deo, * Salutári nostro.

Hymnus {ex Psalterio secundum tempora}

Consors patérni lúminis,

Lux ipse lucis, et dies,

Noctem canéndo rúmpimus:

Assíste postulántibus.

Aufer ténebras méntium,

Fuga catérvas dǽmonum,

Expélle somnoléntiam,

Ne pigritántes óbruat.

Sic, Christe, nobis ómnibus

Indúlgeas credéntibus,

Ut prosit exorántibus,

Quod præcinéntes psállimus.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Expúgna, Dómine, * impugnántes me.

Psalmus 34(1-10) [1]

34:1 Iúdica, Dómine, nocéntes me, * expúgna impugnántes me.

34:2 Apprehénde arma et scutum: * et exsúrge in adiutórium mihi.

34:3 Effúnde frámeam, et conclúde advérsus eos, qui persequúntur me: * dic ánimæ meæ: Salus tua ego sum.

34:4 Confundántur et revereántur, * quæréntes ánimam meam.

34:4 Avertántur retrórsum, et confundántur * cogitántes mihi mala.

34:5 Fiant tamquam pulvis ante fáciem venti: * et Ángelus Dómini coárctans eos.

34:6 Fiat via illórum ténebræ et lúbricum: * et Ángelus Dómini pérsequens eos.

34:7 Quóniam gratis abscondérunt mihi intéritum láquei sui: * supervácue exprobravérunt ánimam meam.

34:8 Véniat illi láqueus, quem ignórat: et cáptio, quam abscóndit, apprehéndat eum: * et in láqueum cadat in ipsum.

34:9 Ánima autem mea exsultábit in Dómino: * et delectábitur super salutári suo.

34:10 Ómnia ossa mea dicent: * Dómine, quis símilis tibi?

34:10 Erípiens ínopem de manu fortiórum eius: * egénum et páuperem a diripiéntibus eum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Expúgna, Dómine, impugnántes me.

Ant. Restítue ánimam meam * a malefáctis eórum, Dómine.

Psalmus 34(11-17) [2]

34:11 Surgéntes testes iníqui, * quæ ignorábam interrogábant me.

34:12 Retribuébant mihi mala pro bonis: * sterilitátem ánimæ meæ.

34:13 Ego autem cum mihi molésti essent, * induébar cilício.

34:13 Humiliábam in ieiúnio ánimam meam: * et orátio mea in sinu meo convertétur.

34:14 Quasi próximum, et quasi fratrem nostrum, sic complacébam: * quasi lugens et contristátus, sic humiliábar.

34:15 Et advérsum me lætáti sunt, et convenérunt: * congregáta sunt super me flagélla, et ignorávi.

34:16 Dissipáti sunt, nec compúncti, tentavérunt me, subsannavérunt me subsannatióne: * frenduérunt super me déntibus suis.

34:17 Dómine, quando respícies? * restítue ánimam meam a malignitáte eórum, a leónibus únicam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Restítue ánimam meam a malefáctis eórum, Dómine.

Ant. Exsúrge, Dómine, * et inténde iudício meo.

Psalmus 34(18-28) [3]

34:18 Confitébor tibi in ecclésia magna, * in pópulo gravi laudábo te.

34:19 Non supergáudeant mihi qui adversántur mihi iníque: * qui odérunt me gratis et ánnuunt óculis.

34:20 Quóniam mihi quidem pacífice loquebántur: * et in iracúndia terræ loquéntes, dolos cogitábant.

34:21 Et dilatavérunt super me os suum: * dixérunt: Euge, euge, vidérunt óculi nostri.

34:22 Vidísti, Dómine, ne síleas: * Dómine, ne discédas a me.

34:23 Exsúrge et inténde iudício meo: * Deus meus, et Dóminus meus in causam meam.

34:24 Iúdica me secúndum iustítiam tuam, Dómine, Deus meus, * et non supergáudeant mihi.

34:25 Non dicant in córdibus suis: Euge, euge, ánimæ nostræ: * nec dicant: Devorávimus eum.

34:26 Erubéscant et revereántur simul, * qui gratulántur malis meis.

34:26 Induántur confusióne et reveréntia * qui magna loquúntur super me.

34:27 Exsúltent et læténtur qui volunt iustítiam meam: * et dicant semper: Magnificétur Dóminus qui volunt pacem servi eius.

34:28 Et lingua mea meditábitur iustítiam tuam, * tota die laudem tuam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, et inténde iudício meo.

Ant. Noli æmulári * in eo qui prosperátur et facit iniquitátem.

Psalmus 36(1-15) [4]

36:1 Noli æmulári in malignántibus: * neque zeláveris faciéntes iniquitátem.

36:2 Quóniam tamquam fænum velóciter aréscent: * et quemádmodum ólera herbárum cito décident.

36:3 Spera in Dómino, et fac bonitátem: * et inhábita terram, et pascéris in divítiis eius.

36:4 Delectáre in Dómino: * et dabit tibi petitiónes cordis tui.

36:5 Revéla Dómino viam tuam, et spera in eo: * et ipse fáciet.

36:6 Et edúcet quasi lumen iustítiam tuam: et iudícium tuum tamquam merídiem: * súbditus esto Dómino, et ora eum.

36:7 Noli æmulári in eo, qui prosperátur in via sua: * in hómine faciénte iniustítias.

36:8 Désine ab ira, et derelínque furórem: * noli æmulári ut malignéris.

36:9 Quóniam qui malignántur, exterminabúntur: * sustinéntes autem Dóminum, ipsi hereditábunt terram.

36:10 Et adhuc pusíllum, et non erit peccátor: * et quæres locum eius et non invénies.

36:11 Mansuéti autem hereditábunt terram: * et delectabúntur in multitúdine pacis.

36:12 Observábit peccátor iustum: * et stridébit super eum déntibus suis.

36:13 Dóminus autem irridébit eum: * quóniam próspicit quod véniet dies eius.

36:14 Gládium evaginavérunt peccatóres: * intendérunt arcum suum,

36:14 Ut deíciant páuperem et ínopem: * ut trucídent rectos corde.

36:15 Gládius eórum intret in corda ipsórum: * et arcus eórum confringátur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Noli æmulári in eo qui prosperátur et facit iniquitátem.

Ant. Brácchia peccatórum * conteréntur, confírmat autem iustos Dóminus.

Psalmus 36(16-29) [5]

36:16 Mélius est módicum iusto, * super divítias peccatórum multas.

36:17 Quóniam brácchia peccatórum conteréntur: * confírmat autem iustos Dóminus.

36:18 Novit Dóminus dies immaculatórum: * et heréditas eórum in ætérnum erit.

36:19 Non confundéntur in témpore malo, et in diébus famis saturabúntur: * quia peccatóres períbunt.

36:20 Inimíci vero Dómini mox ut honorificáti fúerint et exaltáti: * deficiéntes, quemádmodum fumus defícient.

36:21 Mutuábitur peccátor, et non solvet: * iustus autem miserétur et tríbuet.

36:22 Quia benedicéntes ei hereditábunt terram: * maledicéntes autem ei disperíbunt.

36:23 Apud Dóminum gressus hóminis dirigéntur: * et viam eius volet.

36:24 Cum cecíderit non collidétur: * quia Dóminus suppónit manum suam.

36:25 Iúnior fui, étenim sénui: * et non vidi iustum derelíctum, nec semen eius quærens panem.

36:26 Tota die miserétur et cómmodat: * et semen illíus in benedictióne erit.

36:27 Declína a malo, et fac bonum: * et inhábita in sǽculum sǽculi.

36:28 Quia Dóminus amat iudícium, et non derelínquet sanctos suos: * in ætérnum conservabúntur.

36:28 Iniústi puniéntur: * et semen impiórum períbit.

36:29 Iusti autem hereditábunt terram: * et inhabitábunt in sǽculum sǽculi super eam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Brácchia peccatórum conteréntur, confírmat autem iustos Dóminus.

Ant. Custódi innocéntiam * et vide æquitátem.

Psalmus 36(30-40) [6]

36:30 Os iusti meditábitur sapiéntiam, * et lingua eius loquétur iudícium.

36:31 Lex Dei eius in corde ipsíus, * et non supplantabúntur gressus eius.

36:32 Consíderat peccátor iustum: * et quærit mortificáre eum.

36:33 Dóminus autem non derelínquet eum in mánibus eius: * nec damnábit eum, cum iudicábitur illi.

36:34 Exspécta Dóminum, et custódi viam eius: et exaltábit te ut hereditáte cápias terram: * cum períerint peccatóres vidébis.

36:35 Vidi ímpium superexaltátum, * et elevátum sicut cedros Líbani.

36:36 Et transívi, et ecce non erat: * et quæsívi eum, et non est invéntus locus eius.

36:37 Custódi innocéntiam, et vide æquitátem: * quóniam sunt relíquiæ hómini pacífico.

36:38 Iniústi autem disperíbunt simul: * relíquiæ impiórum interíbunt.

36:39 Salus autem iustórum a Dómino: * et protéctor eórum in témpore tribulatiónis.

36:40 Et adiuvábit eos Dóminus et liberábit eos: * et éruet eos a peccatóribus, et salvábit eos: quia speravérunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Custódi innocéntiam et vide æquitátem.

Ant. Ne in ira tua * corrípias me, Dómine.

Psalmus 37(2-11) [7]

37:2 Dómine, ne in furóre tuo árguas me, * neque in ira tua corrípias me.

37:3 Quóniam sagíttæ tuæ infíxæ sunt mihi: * et confirmásti super me manum tuam.

37:4 Non est sánitas in carne mea a fácie iræ tuæ: * non est pax óssibus meis a fácie peccatórum meórum.

37:5 Quóniam iniquitátes meæ supergréssæ sunt caput meum: * et sicut onus grave gravátæ sunt super me.

37:6 Putruérunt et corrúptæ sunt cicatríces meæ, * a fácie insipiéntiæ meæ.

37:7 Miser factus sum, et curvátus sum usque in finem: * tota die contristátus ingrediébar.

37:8 Quóniam lumbi mei impléti sunt illusiónibus: * et non est sánitas in carne mea.

37:9 Afflíctus sum, et humiliátus sum nimis: * rugiébam a gémitu cordis mei.

37:10 Dómine, ante te omne desidérium meum: * et gémitus meus a te non est abscónditus.

37:11 Cor meum conturbátum est, derelíquit me virtus mea: * et lumen oculórum meórum, et ipsum non est mecum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne in ira tua corrípias me, Dómine.

Ant. Inténde in adiutórium meum, * Dómine, virtus salútis meæ.

Psalmus 37(12-23) [8]

37:12 Amíci mei, et próximi mei * advérsum me appropinquavérunt, et stetérunt.

37:12 Et qui iuxta me erant, de longe stetérunt: * et vim faciébant qui quærébant ánimam meam.

37:13 Et qui inquirébant mala mihi, locúti sunt vanitátes: * et dolos tota die meditabántur.

37:14 Ego autem tamquam surdus non audiébam: * et sicut mutus non apériens os suum.

37:15 Et factus sum sicut homo non áudiens: * et non habens in ore suo redargutiónes.

37:16 Quóniam in te, Dómine, sperávi: * tu exáudies me, Dómine, Deus meus.

37:17 Quia dixi: Nequándo supergáudeant mihi inimíci mei: * et dum commovéntur pedes mei, super me magna locúti sunt.

37:18 Quóniam ego in flagélla parátus sum: * et dolor meus in conspéctu meo semper.

37:19 Quóniam iniquitátem meam annuntiábo: * et cogitábo pro peccáto meo.

37:20 Inimíci autem mei vivunt, et confirmáti sunt super me: * et multiplicáti sunt qui odérunt me iníque.

37:21 Qui retríbuunt mala pro bonis, detrahébant mihi: * quóniam sequébar bonitátem.

37:22 Ne derelínquas me, Dómine, Deus meus: * ne discésseris a me.

37:23 Inténde in adiutórium meum, * Dómine, Deus, salútis meæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inténde in adiutórium meum, Dómine, virtus salútis meæ.

Ant. Ámove, Dómine, * a me plagas tuas.

Psalmus 38 [9]

38:2 Dixi: Custódiam vias meas: * ut non delínquam in lingua mea.

38:2 Pósui ori meo custódiam, * cum consísteret peccátor advérsum me.

38:3 Obmútui, et humiliátus sum, et sílui a bonis: * et dolor meus renovátus est.

38:4 Concáluit cor meum intra me: * et in meditatióne mea exardéscet ignis.

38:5 Locútus sum in lingua mea: * Notum fac mihi, Dómine, finem meum.

38:5 Et númerum diérum meórum quis est: * ut sciam quid desit mihi.

38:6 Ecce mensurábiles posuísti dies meos: * et substántia mea tamquam níhilum ante te.

38:6 Verúmtamen univérsa vánitas, * omnis homo vivens.

38:7 Verúmtamen in imágine pertránsit homo: * sed et frustra conturbátur.

38:7 Thesaurízat: * et ignórat cui congregábit ea.

38:8 Et nunc quæ est exspectátio mea? Nonne Dóminus? * Et substántia mea apud te est.

38:9 Ab ómnibus iniquitátibus meis érue me: * oppróbrium insipiénti dedísti me.

38:10 Obmútui, et non apérui os meum, quóniam tu fecísti: * ámove a me plagas tuas.

38:12 A fortitúdine manus tuæ ego deféci in increpatiónibus: * propter iniquitátem corripuísti hóminem.

38:12 Et tabéscere fecísti sicut aráneam ánimam eius: * verúmtamen vane conturbátur omnis homo.

38:13 Exáudi oratiónem meam, Dómine, et deprecatiónem meam: * áuribus pércipe lácrimas meas.

38:13 Ne síleas: quóniam ádvena ego sum apud te, et peregrínus, * sicut omnes patres mei.

38:14 Remítte mihi, ut refrígerer priúsquam ábeam, * et ámplius non ero.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ámove, Dómine, a me plagas tuas.

℣. Deus, ne síleas a me, remítte mihi.

℟. Quóniam íncola ego sum apud te et peregrínus.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádiuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Iube, Dómine, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 1

De libro Génesis

Gen 14:8-12

8 Et egréssi sunt rex Sodomórum, et rex Gomórrhæ, rexque Adamæ, et rex Séboim, necnon et rex Balæ, quæ est Segor: et direxérunt áciem contra eos in valle Silvéstri:

9 Scílicet advérsus Chodorláhomor regem Elamitárum, et Thadal regem Géntium, et Amraphel regem Sénnaar, et Arioch regem Ponti: quátuor reges advérsus quinque.

10 Vallis autem Silvéstris habébat púteos multos bitúminis. Itaque rex Sodomórum, et Gomórrhæ, terga vertérunt, ceciderúntque ibi: et qui remánserant, fugérunt ad montem.

11 Tulérunt autem omnem substántiam Sodomórum et Gomórrhæ, et univérsa quæ ad cibum pértinent, et abiérunt:

12 Necnon et Lot, et substántiam eius, fílium fratris Abram, qui habitábat in Sódomis.

℣. Tu autem, Dómine, miserére nobis.

℟. Deo grátias.

℟. Angelus Dómini vocávit Abraham, dicens:

* Ne exténdas manum tuam super púerum, eo quod tímeas Dóminum.

℣. Cumque extendísset manum ut immoláret fílium, ecce Angelus Dómini de cælo clamávit, dicens.

℟. Ne exténdas manum tuam super púerum, eo quod tímeas Dóminum.

℣. Iube, Dómine, benedícere.

Benedictio. Christus perpétuæ det nobis gáudia vitæ.

℟. Amen.

Lectio 2

Gen 14:13-16

13 Et ecce unus, qui eváserat, nuntiávit Abram Hebrǽo, qui habitábat in conválle Mambre Amorrhǽi, fratris Escol, et fratris Aner: hi enim pepígerant fœdus cum Abram.

14 Quod cum audísset Abram, captum vidélicet Lot fratrem suum, numerávit expedítos vernáculos suos trecéntos decem et octo: et persecútus est usque Dan.

15 Et divísis sóciis, írruit super eos nocte: percussítque eos, et persecútus est eos usque Hoba, quæ est ad lævam Damásci.

16 Reduxítque omnem substántiam, et Lot fratrem suum cum substántia illíus, mulíeres quoque et pópulum.

℣. Tu autem, Dómine, miserére nobis.

℟. Deo grátias.

℟. Vocávit Angelus Dómini Abraham de cælo, secúndo, dicens: Benedícam tibi,

* Et multiplicábo te sicut stellas cæli.

℣. Possidébit semen tuum portas inimicórum tuórum, et benedicéntur in sémine tuo omnes tribus terræ.

℟. Et multiplicábo te sicut stellas cæli.

℣. Iube, Dómine, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 3

Gen 14:17-20

17 Egréssus est autem rex Sodomórum in occúrsum eius postquam revérsus est a cæde Chodorláhomor, et regum qui cum eo erant in valle Save, quæ est vallis regis.

18 At vero Melchísedech rex Salem, próferens panem et vinum, erat enim sacérdos Dei altíssimi,

19 Benedíxit ei, et ait: Benedíctus Abram Deo excélso, qui creávit cælum et terram:

20 Et benedíctus Deus excélsus, quo protegénte, hostes in mánibus tuis sunt. Et dedit ei décimas ex ómnibus.

℣. Tu autem, Dómine, miserére nobis.

℟. Deo grátias.

℟. Deus dómini mei Abraham, dírige viam meam:

* Ut cum salúte revértar in domum dómini mei.

℣. Obsecro, Dómine, fac misericórdiam cum servo tuo.

℟. Ut cum salúte revértar in domum dómini mei.

℣. Glória Patri, et Fílio, * et Spirítui Sancto.

℟. Ut cum salúte revértar in domum dómini mei.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces nostras, quǽsumus, Dómine, cleménter exáudi: atque, a peccatórum vínculis absolútos, ab omni nos adversitáte custódi.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:2 Psalmi & antiphonæ ex Psalterio secundum diem}

Ant. Dele iniquitátem meam, * Dómine, secúndum multitúdinem miseratiónum tuárum.

Psalmus 50 [1]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut iustificéris in sermónibus tuis, et vincas cum iudicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea iustítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Ierúsalem.

50:21 Tunc acceptábis sacrifícium iustítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dele iniquitátem meam, Dómine, secúndum multitúdinem miseratiónum tuárum.

Ant. Discérne causam meam, * Deus, de gente non sancta.

Psalmus 42 [2]

42:1 Iúdica me, Deus, et discérne causam meam de gente non sancta, * ab hómine iníquo, et dolóso érue me.

42:2 Quia tu es, Deus, fortitúdo mea: * quare me repulísti? et quare tristis incédo, dum afflígit me inimícus?

42:3 Emítte lucem tuam et veritátem tuam: * ipsa me deduxérunt, et adduxérunt in montem sanctum tuum, et in tabernácula tua.

42:4 Et introíbo ad altáre Dei: * ad Deum, qui lætíficat iuventútem meam.

42:5 Confitébor tibi in cíthara, Deus, Deus meus: * quare tristis es, ánima mea? et quare contúrbas me?

42:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Discérne causam meam, Deus, de gente non sancta.

Ant. Deus misereátur * nostri, et benedícat nobis. ‡

Psalmus 66 [3]

66:2 Deus misereátur nostri, et benedícat nobis: * ‡ illúminet vultum suum super nos, et misereátur nostri.

66:3 Ut cognoscámus in terra viam tuam, * in ómnibus géntibus salutáre tuum.

66:4 Confiteántur tibi pópuli, Deus: * confiteántur tibi pópuli omnes.

66:5 Læténtur et exsúltent gentes: * quóniam iúdicas pópulos in æquitáte, et gentes in terra dírigis.

66:6 Confiteántur tibi pópuli, Deus, confiteántur tibi pópuli omnes: * terra dedit fructum suum.

66:7 Benedícat nos Deus, Deus noster, benedícat nos Deus: * et métuant eum omnes fines terræ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus misereátur nostri, et benedícat nobis.

Ant. Corrípies me, Dómine, * et vivificábis me.

Canticum Ezechiæ [4]

Isa 38:10-24

38:10 Ego dixi: In dimídio diérum meórum * vadam ad portas ínferi.

38:11 Quæsívi resíduum annórum meórum. * Dixi: Non vidébo Dóminum Deum in terra vivéntium.

38:12 Non aspíciam hóminem ultra, * et habitatórem quiétis.

38:13 Generátio mea abláta est, et convolúta est a me, * quasi tabernáculum pastórum.

38:14 Præcísa est velut a texénte, vita mea: dum adhuc ordírer, succídit me: * de mane usque ad vésperam fínies me.

38:15 Sperábam usque ad mane, * quasi leo sic contrívit ómnia ossa mea:

38:16 De mane usque ad vésperam fínies me: * sicut pullus hirúndinis sic clamábo, meditábor ut colúmba:

38:17 Attenuáti sunt óculi mei, * suspiciéntes in excélsum.

38:18 Dómine, vim pátior, respónde pro me. * Quid dicam, aut quid respondébit mihi, cum ipse fécerit?

38:19 Recogitábo tibi omnes annos meos * in amaritúdine ánimæ meæ.

38:20 Dómine, si sic vívitur, et in tálibus vita spíritus mei, corrípies me, et vivificábis me. * Ecce, in pace amaritúdo mea amaríssima:

38:21 Tu autem eruísti ánimam meam ut non períret: * proiecísti post tergum tuum ómnia peccáta mea.

38:22 Quia non inférnus confitébitur tibi, neque mors laudábit te: * non exspectábunt qui descéndunt in lacum, veritátem tuam.

38:23 Vivens vivens ipse confitébitur tibi, sicut et ego hódie: * pater fíliis notam fáciet veritátem tuam.

38:24 Dómine, salvum me fac * et psalmos nostros cantábimus cunctis diébus vitæ nostræ in domo Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Corrípies me, Dómine, et vivificábis me.

Ant. Laudáte * Dóminum quia benígnus est, et in servis suis deprecábitur.

Psalmus 134 [5]

134:1 Laudáte nomen Dómini, * laudáte, servi, Dóminum.

134:2 Qui statis in domo Dómini, * in átriis domus Dei nostri.

134:3 Laudáte Dóminum, quia bonus Dóminus: * psállite nómini eius, quóniam suáve.

134:4 Quóniam Iacob elégit sibi Dóminus, * Israël in possessiónem sibi.

134:5 Quia ego cognóvi quod magnus est Dóminus, * et Deus noster præ ómnibus diis.

134:6 Ómnia quæcúmque vóluit, Dóminus fecit in cælo, et in terra, * in mari, et in ómnibus abýssis.

134:7 Edúcens nubes ab extrémo terræ: * fúlgura in plúviam fecit.

134:8 Qui prodúcit ventos de thesáuris suis: * qui percússit primogénita Ægýpti ab hómine usque ad pecus.

134:9 Et misit signa, et prodígia in médio tui, Ægýpte: * in Pharaónem, et in omnes servos eius.

134:10 Qui percússit gentes multas: * et occídit reges fortes:

134:11 Sehon, regem Amorrhæórum, et Og, regem Basan, * et ómnia regna Chánaan.

134:12 Et dedit terram eórum hereditátem, * hereditátem Israël, pópulo suo.

134:13 Dómine, nomen tuum in ætérnum: * Dómine, memoriále tuum in generatiónem et generatiónem.

134:14 Quia iudicábit Dóminus pópulum suum: * et in servis suis deprecábitur.

134:15 Simulácra géntium argéntum, et aurum, * ópera mánuum hóminum.

134:16 Os habent, et non loquéntur: * óculos habent, et non vidébunt.

134:17 Aures habent, et non áudient: * neque enim est spíritus in ore ipsórum.

134:18 Símiles illis fiant qui fáciunt ea: * et omnes qui confídunt in eis.

134:19 Domus Israël, benedícite Dómino: * domus Aaron, benedícite Dómino.

134:20 Domus Levi, benedícite Dómino: * qui timétis Dóminum, benedícite Dómino.

134:21 Benedíctus Dóminus ex Sion, * qui hábitat in Ierúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte Dóminum quia benígnus est, et in servis suis deprecábitur.

Capitulum Hymnus Versus {ex Psalterio secundum diem}

Rom 13:12-13

Nox præcéssit, dies autem appropinquávit. Abiciámus ergo ópera tenebrárum, et induámur arma lucis. Sicut in die honéste ambulémus.

℟. Deo grátias.

Hymnus

Ales diéi núntius

Lucem propínquam prǽcinit:

Nos excitátor méntium

Iam Christus ad vitam vocat.

Auférte, clamat, léctulos,

Ægro sopóre désides:

Castíque, recti, ac sóbrii

Vigiláte, iam sum próximus.

Iesum ciámus vócibus,

Flentes, precántes, sóbrii:

Inténta supplicátio

Dormíre cor mundum vetat.

Tu, Christe, somnum díscute:

Tu rumpe noctis víncula:

Tu solve peccátum vetus,

Novúmque lumen íngere.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

℣. Repléti sumus mane misericórdia tua.

℟. Exsultávimus, et delectáti sumus.

Canticum: Benedictus {Antiphona ex Proprio de Tempore}

Ant. Eréxit nobis * Dóminus cornu salútis in domo David púeri sui.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Eréxit nobis Dóminus cornu salútis in domo David púeri sui.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces nostras, quǽsumus, Dómine, cleménter exáudi: atque, a peccatórum vínculis absolútos, ab omni nos adversitáte custódi.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Deus meus * in te confído non erubéscam.

Psalmus 24(1-7) [1]

24:1 Ad te, Dómine, levávi ánimam meam: * Deus meus, in te confído, non erubéscam.

24:3 Neque irrídeant me inimíci mei: * étenim univérsi, qui sústinent te, non confundéntur.

24:4 Confundántur omnes iníqua agéntes * supervácue.

24:4 Vias tuas, Dómine, demónstra mihi: * et sémitas tuas édoce me.

24:5 Dírige me in veritáte tua, et doce me: * quia tu es, Deus, salvátor meus, et te sustínui tota die.

24:6 Reminíscere miseratiónum tuárum, Dómine, * et misericordiárum tuárum, quæ a sǽculo sunt.

24:7 Delícta iuventútis meæ, * et ignorántias meas ne memíneris.

24:7 Secúndum misericórdiam tuam meménto mei tu: * propter bonitátem tuam, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(8-14) [2]

24:8 Dulcis et rectus Dóminus: * propter hoc legem dabit delinquéntibus in via.

24:9 Díriget mansuétos in iudício: * docébit mites vias suas.

24:10 Univérsæ viæ Dómini, misericórdia et véritas, * requiréntibus testaméntum eius et testimónia eius.

24:11 Propter nomen tuum, Dómine, propitiáberis peccáto meo: * multum est enim.

24:12 Quis est homo qui timet Dóminum? * legem státuit ei in via, quam elégit.

24:13 Ánima eius in bonis demorábitur: * et semen eius hereditábit terram.

24:14 Firmaméntum est Dóminus timéntibus eum: * et testaméntum ipsíus ut manifestétur illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(15-22) [3]

24:15 Óculi mei semper ad Dóminum: * quóniam ipse evéllet de láqueo pedes meos.

24:16 Réspice in me, et miserére mei: * quia únicus et pauper sum ego.

24:17 Tribulatiónes cordis mei multiplicátæ sunt: * de necessitátibus meis érue me.

24:18 Vide humilitátem meam, et labórem meum: * et dimítte univérsa delícta mea.

24:19 Réspice inimícos meos quóniam multiplicáti sunt, * et ódio iníquo odérunt me.

24:20 Custódi ánimam meam, et érue me: * non erubéscam quóniam sperávi in te.

24:21 Innocéntes et recti adhæsérunt mihi: * quia sustínui te.

24:22 Líbera, Deus, Israël, * ex ómnibus tribulatiónibus suis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus in te confído non erubéscam.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Duodécimo Kaléndas Mártii Luna prima Anno Dómini 2026

Dies Cínerum, et inítium ieiúnii sacratíssimæ Quadragésimæ.

Hierosólymis natális sancti Simeónis, Epíscopi et Mártyris; qui fílius Cleóphæ et propínquus Salvatóris secúndum carnem fuísse tráditur. Hic, Hierosolymórum Epíscopus post Iacóbum, fratrem Dómini, ordinátus, et, in Traiáni persecutióne, multis supplíciis afféctus, martýrio consummátus est, ómnibus qui áderant et Iúdice ipso mirántibus ut centum vigínti annórum senex fórtiter constantérque supplícium crucis pertulísset.

Apud Ostia Tiberína sanctórum Mártyrum Máximi et Cláudii fratrum, et Præpedígnæ, uxóris Cláudii, cum duóbus fíliis Alexándro et Cútia; qui, cum essent præclaríssimi géneris, omnes, iubénte Diocletiáno, tenti atque in exsílium deportáti sunt, ac deínde, incéndio concremáti, Deo ipsi odoríferum martýrii sacrifícium obtulérunt. Eórum relíquiæ, in flumen proiéctæ et a Christiánis perquisítæ, iuxta eándem civitátem sepúltæ sunt.

In Africa sanctórum Mártyrum Lúcii, Silváni, Rútuli, Clássici, Secundíni, Frúctuli et Máximi.

Constantinópoli sancti Flaviáni Epíscopi, qui, cum fidem cathólicam Ephesi propugnáret, ab ímpii Dióscori factióne pugnis et cálcibus percússus est, et, in exsílium actus, ibídem post tríduum vitam finívit.

Toléti, in Hispánia, sancti Helládii, Epíscopi et Confessóris, qui a sancto Ildefónso, Toletáno Epíscopo, multis láudibus celebrátur.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Respéxit me * et exaudívit deprecatiónem meam Dóminus.

Psalmus 39(2-9) [1]

39:2 Exspéctans exspectávi Dóminum, * et inténdit mihi.

39:3 Et exaudívit preces meas: * et edúxit me de lacu misériæ, et de luto fæcis.

39:3 Et státuit super petram pedes meos: * et diréxit gressus meos.

39:4 Et immísit in os meum cánticum novum, * carmen Deo nostro.

39:4 Vidébunt multi, et timébunt: * et sperábunt in Dómino.

39:5 Beátus vir, cuius est nomen Dómini spes eius: * et non respéxit in vanitátes et insánias falsas.

39:6 Multa fecísti tu, Dómine, Deus meus, mirabília tua: * et cogitatiónibus tuis non est qui símilis sit tibi.

39:6 Annuntiávi et locútus sum: * multiplicáti sunt super númerum.

39:7 Sacrifícium et oblatiónem noluísti: * aures autem perfecísti mihi.

39:7 Holocáustum et pro peccáto non postulásti: * tunc dixi: Ecce, vénio.

39:8 In cápite libri scriptum est de me ut fácerem voluntátem tuam: * Deus meus, vólui, et legem tuam in médio cordis mei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(10-14) [2]

39:10 Annuntiávi iustítiam tuam in ecclésia magna, * ecce, lábia mea non prohibébo: Dómine, tu scisti.

39:11 Iustítiam tuam non abscóndi in corde meo: * veritátem tuam et salutáre tuum dixi.

39:11 Non abscóndi misericórdiam tuam et veritátem tuam * a concílio multo.

39:12 Tu autem, Dómine, ne longe fácias miseratiónes tuas a me: * misericórdia tua et véritas tua semper suscepérunt me.

39:13 Quóniam circumdedérunt me mala, quorum non est númerus: * comprehendérunt me iniquitátes meæ, et non pótui ut vidérem.

39:13 Multiplicátæ sunt super capíllos cápitis mei: * et cor meum derelíquit me.

39:14 Compláceat tibi, Dómine, ut éruas me: * Dómine, ad adiuvándum me réspice.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(15-18) [3]

39:15 Confundántur et revereántur simul, qui quærunt ánimam meam, * ut áuferant eam.

39:15 Convertántur retrórsum, et revereántur, * qui volunt mihi mala.

39:16 Ferant conféstim confusiónem suam, * qui dicunt mihi: Euge, euge.

39:17 Exsúltent et læténtur super te omnes quæréntes te: * et dicant semper: Magnificétur Dóminus: qui díligunt salutáre tuum.

39:18 Ego autem mendícus sum, et pauper: * Dóminus sollícitus est mei.

39:18 Adiútor meus, et protéctor meus tu es: * Deus meus, ne tardáveris.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Respéxit me et exaudívit deprecatiónem meam Dóminus.

Capitulum Responsorium Versus {Per Annum}

Ier 17:14

Sana me, Dómine, et sanábor: salvum me fac, et salvus ero: quóniam laus mea tu es.

℟. Deo grátias.

℟.br. Sana ánimam meam, * Quia peccávi tibi.

℟. Sana ánimam meam, * Quia peccávi tibi.

℣. Ego dixi: Dómine, miserére mei.

℟. Quia peccávi tibi.

℣. Glória Patri, et Fílio, * et Spirítui Sancto.

℟. Sana ánimam meam, * Quia peccávi tibi.

℣. Adiútor meus, esto, ne derelínquas me.

℟. Neque despícias me, Deus, salutáris meus.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces nostras, quǽsumus, Dómine, cleménter exáudi: atque, a peccatórum vínculis absolútos, ab omni nos adversitáte custódi.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Suscepísti me, Dómine: * et confirmásti me in conspéctu tuo.

Psalmus 40 [1]

40:2 Beátus qui intéllegit super egénum, et páuperem: * in die mala liberábit eum Dóminus.

40:3 Dóminus consérvet eum, et vivíficet eum, et beátum fáciat eum in terra: * et non tradat eum in ánimam inimicórum eius.

40:4 Dóminus opem ferat illi super lectum dolóris eius: * univérsum stratum eius versásti in infirmitáte eius.

40:5 Ego dixi: Dómine, miserére mei: * sana ánimam meam, quia peccávi tibi.

40:6 Inimíci mei dixérunt mala mihi: * Quando moriétur, et períbit nomen eius?

40:7 Et si ingrediebátur ut vidéret, vana loquebátur: * cor eius congregávit iniquitátem sibi.

40:7 Egrediebátur foras, * et loquebátur in idípsum.

40:8 Advérsum me susurrábant omnes inimíci mei: * advérsum me cogitábant mala mihi.

40:9 Verbum iníquum constituérunt advérsum me: * Numquid qui dormit non adíciet ut resúrgat?

40:10 Étenim homo pacis meæ, in quo sperávi: * qui edébat panes meos, magnificávit super me supplantatiónem.

40:11 Tu autem, Dómine, miserére mei, et resúscita me: * et retríbuam eis.

40:12 In hoc cognóvi quóniam voluísti me: * quóniam non gaudébit inimícus meus super me.

40:13 Me autem propter innocéntiam suscepísti: * et confirmásti me in conspéctu tuo in ætérnum.

40:14 Benedíctus Dóminus, Deus Israël, a sǽculo et usque in sǽculum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(2-6) [2]

41:2 Quemádmodum desíderat cervus ad fontes aquárum: * ita desíderat ánima mea ad te, Deus.

41:3 Sitívit ánima mea ad Deum fortem vivum: * quando véniam, et apparébo ante fáciem Dei?

41:4 Fuérunt mihi lácrimæ meæ panes die ac nocte: * dum dícitur mihi cotídie: Ubi est Deus tuus?

41:5 Hæc recordátus sum, et effúdi in me ánimam meam: * quóniam transíbo in locum tabernáculi admirábilis, usque ad domum Dei.

41:5 In voce exsultatiónis, et confessiónis: * sonus epulántis.

41:6 Quare tristis es, ánima mea? * et quare contúrbas me?

41:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(7-12) [3]

41:7 Ad meípsum ánima mea conturbáta est: * proptérea memor ero tui de terra Iordánis, et Hermóniim a monte módico.

41:8 Abýssus abýssum ínvocat, * in voce cataractárum tuárum.

41:8 Ómnia excélsa tua, et fluctus tui * super me transiérunt.

41:9 In die mandávit Dóminus misericórdiam suam: * et nocte cánticum eius.

41:9 Apud me orátio Deo vitæ meæ, * dicam Deo: Suscéptor meus es.

41:10 Quare oblítus es mei? * et quare contristátus incédo, dum afflígit me inimícus?

41:11 Dum confringúntur ossa mea, * exprobravérunt mihi qui tríbulant me inimíci mei.

41:11 Dum dicunt mihi per síngulos dies: Ubi est Deus tuus? * quare tristis es, ánima mea? et quare contúrbas me?

41:12 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscepísti me, Dómine: et confirmásti me in conspéctu tuo.

Capitulum Responsorium Versus {Per Annum}

Rom 13:8

Némini quidquam debeátis, nisi ut ínvicem diligátis: qui enim díligit próximum, legem implévit.

℟. Deo grátias.

℟.br. Benedícam Dóminum * In omni témpore.

℟. Benedícam Dóminum * In omni témpore.

℣. Semper laus eius in ore meo.

℟. In omni témpore.

℣. Glória Patri, et Fílio, * et Spirítui Sancto.

℟. Benedícam Dóminum * In omni témpore.

℣. Dóminus regit me, et nihil mihi déerit.

℟. In loco páscuæ ibi me collocávit.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces nostras, quǽsumus, Dómine, cleménter exáudi: atque, a peccatórum vínculis absolútos, ab omni nos adversitáte custódi.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Salvásti nos, * Dómine, et in nómine tuo confitébimur in sǽcula.

Psalmus 43(2-9) [1]

43:2 Deus áuribus nostris audívimus: * patres nostri annuntiavérunt nobis.

43:2 Opus, quod operátus es in diébus eórum, * et in diébus antíquis.

43:3 Manus tua gentes dispérdidit, et plantásti eos: * afflixísti pópulos, et expulísti eos.

43:4 Nec enim in gládio suo possedérunt terram, * et brácchium eórum non salvávit eos:

43:4 Sed déxtera tua, et brácchium tuum, et illuminátio vultus tui: * quóniam complacuísti in eis.

43:5 Tu es ipse Rex meus et Deus meus: * qui mandas salútes Iacob.

43:6 In te inimícos nostros ventilábimus cornu: * et in nómine tuo spernémus insurgéntes in nobis.

43:7 Non enim in arcu meo sperábo: * et gládius meus non salvábit me.

43:8 Salvásti enim nos de affligéntibus nos: * et odiéntes nos confudísti.

43:9 In Deo laudábimur tota die: * et in nómine tuo confitébimur in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(10-20) [2]

43:10 Nunc autem repulísti et confudísti nos: * et non egrediéris, Deus, in virtútibus nostris.

43:11 Avertísti nos retrórsum post inimícos nostros: * et qui odérunt nos, diripiébant sibi.

43:12 Dedísti nos tamquam oves escárum: * et in géntibus dispersísti nos.

43:13 Vendidísti pópulum tuum sine prétio: * et non fuit multitúdo in commutatiónibus eórum.

43:14 Posuísti nos oppróbrium vicínis nostris, * subsannatiónem et derísum his, qui sunt in circúitu nostro.

43:15 Posuísti nos in similitúdinem géntibus: * commotiónem cápitis in pópulis.

43:16 Tota die verecúndia mea contra me est, * et confúsio faciéi meæ coopéruit me.

43:17 A voce exprobrántis, et obloquéntis: * a fácie inimíci, et persequéntis.

43:18 Hæc ómnia venérunt super nos, nec oblíti sumus te: * et iníque non égimus in testaménto tuo.

43:19 Et non recéssit retro cor nostrum: * et declinásti sémitas nostras a via tua:

43:20 Quóniam humiliásti nos in loco afflictiónis, * et coopéruit nos umbra mortis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(21-26) [3]

43:21 Si oblíti sumus nomen Dei nostri, * et si expándimus manus nostras ad deum aliénum:

43:22 Nonne Deus requíret ista? * ipse enim novit abscóndita cordis.

43:22 Quóniam propter te mortificámur tota die: * æstimáti sumus sicut oves occisiónis.

43:23 Exsúrge, quare obdórmis, Dómine? * exsúrge, et ne repéllas in finem.

43:24 Quare fáciem tuam avértis, * oblivísceris inópiæ nostræ, et tribulatiónis nostræ?

43:25 Quóniam humiliáta est in púlvere ánima nostra: * conglutinátus est in terra venter noster.

43:26 Exsúrge, Dómine, ádiuva nos: * et rédime nos propter nomen tuum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvásti nos, Dómine, et in nómine tuo confitébimur in sǽcula.

Capitulum Responsorium Versus {Per Annum}

1 Pet 1:17-19

In timóre incolátus vestri témpore conversámini: sciéntes quod non corruptibílibus auro vel argénto redémpti estis, sed pretióso sánguine quasi Agni immaculáti Christi.

℟. Deo grátias.

℟.br. Rédime me, Dómine, * Et miserére mei.

℟. Rédime me, Dómine, * Et miserére mei.

℣. Pes enim meus stetit in via recta.

℟. Et miserére mei.

℣. Glória Patri, et Fílio, * et Spirítui Sancto.

℟. Rédime me, Dómine, * Et miserére mei.

℣. Ab occúltis meis munda me, Dómine.

℟. Et ab aliénis parce servo tuo.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces nostras, quǽsumus, Dómine, cleménter exáudi: atque, a peccatórum vínculis absolútos, ab omni nos adversitáte custódi.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Psalterio secundum diem}

Ant. Qui hábitas in cælis, * miserére nobis.

Psalmus 122 [1]

122:1 Ad te levávi óculos meos, * qui hábitas in cælis.

122:2 Ecce, sicut óculi servórum * in mánibus dominórum suórum,

122:2 Sicut óculi ancíllæ in mánibus dóminæ suæ: * ita óculi nostri ad Dóminum, Deum nostrum, donec misereátur nostri.

122:3 Miserére nostri, Dómine, miserére nostri: * quia multum repléti sumus despectióne:

122:4 Quia multum repléta est ánima nostra: * oppróbrium abundántibus, et despéctio supérbis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui hábitas in cælis, miserére nobis.

Ant. Adiutórium nostrum * in nómine Dómini.

Psalmus 123 [2]

123:1 Nisi quia Dóminus erat in nobis, dicat nunc Israël: * nisi quia Dóminus erat in nobis,

123:2 Cum exsúrgerent hómines in nos, * forte vivos deglutíssent nos:

123:3 Cum irascerétur furor eórum in nos, * fórsitan aqua absorbuísset nos.

123:5 Torréntem pertransívit ánima nostra: * fórsitan pertransísset ánima nostra aquam intolerábilem.

123:6 Benedíctus Dóminus * qui non dedit nos in captiónem déntibus eórum.

123:7 Ánima nostra sicut passer erépta est * de láqueo venántium:

123:7 Láqueus contrítus est, * et nos liberáti sumus.

123:8 Adiutórium nostrum in nómine Dómini, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adiutórium nostrum in nómine Dómini.

Ant. In circúitu pópuli sui * Dóminus, ex hoc nunc et usque in sǽculum.

Psalmus 124 [3]

124:1 Qui confídunt in Dómino, sicut mons Sion: * non commovébitur in ætérnum, qui hábitat in Ierúsalem.

124:2 Montes in circúitu eius: † et Dóminus in circúitu pópuli sui, * ex hoc nunc et usque in sǽculum.

124:3 Quia non relínquet Dóminus virgam peccatórum super sortem iustórum: * ut non exténdant iusti ad iniquitátem manus suas.

124:4 Bénefac, Dómine, bonis, * et rectis corde.

124:5 Declinántes autem in obligatiónes addúcet Dóminus cum operántibus iniquitátem: * pax super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In circúitu pópuli sui Dóminus, ex hoc nunc et usque in sǽculum.

Ant. Magnificávit Dóminus * fácere nobíscum: facti sumus lætántes.

Psalmus 125 [4]

125:1 In converténdo Dóminus captivitátem Sion: * facti sumus sicut consoláti:

125:2 Tunc replétum est gáudio os nostrum: * et lingua nostra exsultatióne.

125:2 Tunc dicent inter gentes: * Magnificávit Dóminus fácere cum eis.

125:3 Magnificávit Dóminus fácere nobíscum: * facti sumus lætántes.

125:4 Convérte, Dómine, captivitátem nostram, * sicut torrens in Austro.

125:5 Qui séminant in lácrimis, * in exsultatióne metent.

125:6 Eúntes ibant et flebant, * mitténtes sémina sua.

125:6 Veniéntes autem vénient cum exsultatióne, * portántes manípulos suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnificávit Dóminus fácere nobíscum: facti sumus lætántes.

Ant. Dóminus ædíficet * nobis domum, et custódiat civitátem.

Psalmus 126 [5]

126:1 Nisi Dóminus ædificáverit domum, * in vanum laboravérunt qui ædíficant eam.

126:1 Nisi Dóminus custodíerit civitátem, * frustra vígilat qui custódit eam.

126:2 Vanum est vobis ante lucem súrgere: * súrgite postquam sedéritis, qui manducátis panem dolóris.

126:2 Cum déderit diléctis suis somnum: * ecce heréditas Dómini fílii: merces, fructus ventris.

126:4 Sicut sagíttæ in manu poténtis: * ita fílii excussórum.

126:5 Beátus vir, qui implévit desidérium suum ex ipsis: * non confundétur cum loquétur inimícis suis in porta.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus ædíficet nobis domum, et custódiat civitátem.

Capitulum Hymnus Versus {ex Psalterio secundum diem}

2 Cor 1:3-4

Benedíctus Deus, et Pater Dómini nostri Iesu Christi, Pater misericordiárum, et Deus totíus consolatiónis, qui consolátur nos in omni tribulatióne nostra.

℟. Deo grátias.

Hymnus

Tellúris alme Cónditor,

Mundi solum qui séparans,

Pulsis aquæ moléstiis,

Terram dedísti immóbilem:

Ut germen aptum próferens,

Fulvis decóra flóribus,

Fecúnda fructu sísteret,

Pastúmque gratum rédderet.

Mentis perústæ vúlnera

Munda viróre grátiæ:

Ut facta fletu díluat,

Motúsque pravos átterat.

Iussis tuis obtémperet:

Nullis malis appróximet:

Bonis repléri gáudeat,

Et mortis ictum nésciat.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

℣. Dirigátur, Dómine, orátio mea.

℟. Sicut incénsum in conspéctu tuo.

Canticum: Magnificat {Antiphona ex Proprio de Tempore}

Ant. Miserére mei, * Fili David. Quid vis ut fáciam tibi? Dómine, ut vídeam.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mei, Fili David. Quid vis ut fáciam tibi? Dómine, ut vídeam.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces nostras, quǽsumus, Dómine, cleménter exáudi: atque, a peccatórum vínculis absolútos, ab omni nos adversitáte custódi.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Tu, Dómine, * servábis nos: et custódies nos in ætérnum.

Psalmus 11 [1]

11:2 Salvum me fac, Dómine, quóniam defécit sanctus: * quóniam diminútæ sunt veritátes a fíliis hóminum.

11:3 Vana locúti sunt unusquísque ad próximum suum: * lábia dolósa, in corde et corde locúti sunt.

11:4 Dispérdat Dóminus univérsa lábia dolósa, * et linguam magníloquam.

11:5 Qui dixérunt: Linguam nostram magnificábimus, † lábia nostra a nobis sunt, * quis noster Dóminus est?

11:6 Propter misériam ínopum, et gémitum páuperum, * nunc exsúrgam, dicit Dóminus.

11:6 Ponam in salutári: * fiduciáliter agam in eo.

11:7 Elóquia Dómini, elóquia casta: * argéntum igne examinátum, probátum terræ purgátum séptuplum.

11:8 Tu, Dómine, servábis nos: et custódies nos * a generatióne hac in ætérnum.

11:9 In circúitu ímpii ámbulant: * secúndum altitúdinem tuam multiplicásti fílios hóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 12 [2]

12:1 Úsquequo, Dómine, obliviscéris me in finem? * Úsquequo avértis fáciem tuam a me?

12:2 Quámdiu ponam consília in ánima mea, * dolórem in corde meo per diem?

12:3 Úsquequo exaltábitur inimícus meus super me? * réspice, et exáudi me, Dómine, Deus meus.

12:4 Illúmina óculos meos ne umquam obdórmiam in morte: * nequándo dicat inimícus meus: Præválui advérsus eum.

12:5 Qui tríbulant me, exsultábunt si motus fúero: * ego autem in misericórdia tua sperávi.

12:6 Exsultábit cor meum in salutári tuo: † cantábo Dómino qui bona tríbuit mihi: * et psallam nómini Dómini altíssimi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 15 [3]

15:1 Consérva me, Dómine, quóniam sperávi in te. † Dixi Dómino: Deus meus es tu, * quóniam bonórum meórum non eges.

15:3 Sanctis, qui sunt in terra eius, * mirificávit omnes voluntátes meas in eis.

15:4 Multiplicátæ sunt infirmitátes eórum: * póstea acceleravérunt.

15:4 Non congregábo conventícula eórum de sanguínibus, * nec memor ero nóminum eórum per lábia mea.

15:5 Dóminus pars hereditátis meæ, et cálicis mei: * tu es, qui restítues hereditátem meam mihi.

15:6 Funes cecidérunt mihi in præcláris: * étenim heréditas mea præclára est mihi.

15:7 Benedícam Dóminum, qui tríbuit mihi intelléctum: * ínsuper et usque ad noctem increpuérunt me renes mei.

15:8 Providébam Dóminum in conspéctu meo semper: * quóniam a dextris est mihi, ne commóvear.

15:9 Propter hoc lætátum est cor meum, et exsultávit lingua mea: * ínsuper et caro mea requiéscet in spe.

15:10 Quóniam non derelínques ánimam meam in inférno: * nec dabis sanctum tuum vidére corruptiónem.

15:11 Notas mihi fecísti vias vitæ, † adimplébis me lætítia cum vultu tuo: * delectatiónes in déxtera tua usque in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tu, Dómine, servábis nos: et custódies nos in ætérnum.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Feria IV Cinerum
I. classis

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Psalterio secundum diem}

Ant. Deum magnum Dóminum, * Veníte, adorémus.

Ant. Deum magnum Dóminum, * Veníte, adorémus.

Veníte, exsultémus Dómino, iubilémus Deo, salutári nostro: præoccupémus fáciem eius in confessióne, et in psalmis iubilémus ei.

Ant. Deum magnum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Deum magnum Dóminum, * Veníte, adorémus.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Deum magnum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Deum magnum Dóminum, * Veníte, adorémus.

Hymnus {ex Psalterio secundum tempora}

Rerum Creátor óptime,

Rectórque noster, áspice:

Nos a quiéte nóxia

Mersos sopóre líbera.

Te, sancte Christe, póscimus,

Ignósce culpis ómnibus:

Ad confiténdum súrgimus,

Morásque noctis rúmpimus.

Mentes manúsque tóllimus,

Prophéta sicut nóctibus

Nobis geréndum prǽcipit,

Paulúsque gestis cénsuit.

Vides malum, quod fécimus:

Occúlta nostra pándimus:

Preces geméntes fúndimus,

Dimítte quod peccávimus.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Speciósus forma * præ fíliis hóminum, diffúsa est grátia in lábiis tuis.

Psalmus 44(2a-10b) [1]

44:2 Eructávit cor meum verbum bonum: * dico ego ópera mea Regi.

44:2 Lingua mea cálamus scribæ: * velóciter scribéntis.

44:3 Speciósus forma præ fíliis hóminum, † diffúsa est grátia in lábiis tuis: * proptérea benedíxit te Deus in ætérnum.

44:4 Accíngere gládio tuo super femur tuum, * potentíssime.

44:5 Spécie tua et pulchritúdine tua: * inténde, próspere procéde, et regna.

44:5 Propter veritátem, et mansuetúdinem, et iustítiam: * et dedúcet te mirabíliter déxtera tua.

44:6 Sagíttæ tuæ acútæ, pópuli sub te cadent: * in corda inimicórum Regis.

44:7 Sedes tua, Deus, in sǽculum sǽculi: * virga directiónis virga regni tui.

44:8 Dilexísti iustítiam, et odísti iniquitátem: * proptérea unxit te Deus, Deus tuus, óleo lætítiæ præ consórtibus tuis.

44:9 Myrrha, et gutta, et cásia a vestiméntis tuis, a dómibus ebúrneis: * ex quibus delectavérunt te fíliæ regum in honóre tuo.

44:10 Ástitit regína a dextris tuis in vestítu deauráto: * circúmdata varietáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Speciósus forma præ fíliis hóminum, diffúsa est grátia in lábiis tuis.

Ant. Confitebúntur tibi * pópuli, Deus, in ætérnum.

Psalmus 44(11-18b) [2]

44:11 Audi fília, et vide, et inclína aurem tuam: * et oblivíscere pópulum tuum et domum patris tui.

44:12 Et concupíscet Rex decórem tuum: * quóniam ipse est Dóminus Deus tuus, et adorábunt eum.

44:13 Et fíliæ Tyri in munéribus * vultum tuum deprecabúntur: omnes dívites plebis.

44:14 Omnis glória eius fíliæ Regis ab intus, * in fímbriis áureis circumamícta varietátibus.

44:15 Adducéntur Regi vírgines post eam: * próximæ eius afferéntur tibi.

44:16 Afferéntur in lætítia et exsultatióne: * adducéntur in templum Regis.

44:17 Pro pátribus tuis nati sunt tibi fílii: * constítues eos príncipes super omnem terram.

44:18 Mémores erunt nóminis tui: * in omni generatióne et generatiónem.

44:18 Proptérea pópuli confitebúntur tibi in ætérnum: * et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitebúntur tibi pópuli, Deus, in ætérnum.

Ant. Adiútor in tribulatiónibus * Deus noster.

Psalmus 45 [3]

45:2 Deus noster refúgium, et virtus: * adiútor in tribulatiónibus, quæ invenérunt nos nimis.

45:3 Proptérea non timébimus dum turbábitur terra: * et transferéntur montes in cor maris.

45:4 Sonuérunt, et turbátæ sunt aquæ eórum: * conturbáti sunt montes in fortitúdine eius.

45:5 Flúminis ímpetus lætíficat civitátem Dei: * sanctificávit tabernáculum suum Altíssimus.

45:6 Deus in médio eius, non commovébitur: * adiuvábit eam Deus mane dilúculo.

45:7 Conturbátæ sunt gentes, et inclináta sunt regna: * dedit vocem suam, mota est terra.

45:8 Dóminus virtútum nobíscum: * suscéptor noster Deus Iacob.

45:9 Veníte, et vidéte ópera Dómini, quæ pósuit prodígia super terram: * áuferens bella usque ad finem terræ.

45:10 Arcum cónteret, et confrínget arma: * et scuta combúret igni.

45:11 Vacáte, et vidéte quóniam ego sum Deus: * exaltábor in géntibus, et exaltábor in terra.

45:12 Dóminus virtútum nobíscum: * suscéptor noster Deus Iacob.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adiútor in tribulatiónibus Deus noster.

Ant. Magnus Dóminus * et laudábilis nimis in civitáte Dei nostri. ‡

Psalmus 47 [4]

47:2 Magnus Dóminus, et laudábilis nimis in civitáte Dei nostri, ‡ in monte sancto eius.

47:3 Fundátur exsultatióne univérsæ terræ mons Sion, * látera Aquilónis, cívitas Regis magni.

47:4 Deus in dómibus eius cognoscétur: * cum suscípiet eam.

47:5 Quóniam ecce reges terræ congregáti sunt: * convenérunt in unum.

47:6 Ipsi vidéntes sic admiráti sunt, conturbáti sunt, commóti sunt: * tremor apprehéndit eos.

47:7 Ibi dolóres ut parturiéntis: * in spíritu veheménti cónteres naves Tharsis.

47:9 Sicut audívimus, sic vídimus in civitáte Dómini virtútum, in civitáte Dei nostri: * Deus fundávit eam in ætérnum.

47:10 Suscépimus, Deus, misericórdiam tuam, * in médio templi tui.

47:11 Secúndum nomen tuum, Deus, sic et laus tua in fines terræ: * iustítia plena est déxtera tua.

47:12 Lætétur mons Sion, et exsúltent fíliæ Iudæ: * propter iudícia tua, Dómine.

47:13 Circúmdate Sion, et complectímini eam: * narráte in túrribus eius.

47:14 Pónite corda vestra in virtúte eius: * et distribúite domos eius, ut enarrétis in progénie áltera.

47:15 Quóniam hic est Deus, Deus noster in ætérnum et in sǽculum sǽculi: * ipse reget nos in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnus Dóminus et laudábilis nimis in civitáte Dei nostri.

Ant. Os meum loquétur * sapiéntiam: et meditátio cordis mei prudéntiam.

Psalmus 48(2-13) [5]

48:2 Audíte hæc, omnes gentes: * áuribus percípite omnes, qui habitátis orbem:

48:3 Quique terrígenæ, et fílii hóminum: * simul in unum dives et pauper.

48:4 Os meum loquétur sapiéntiam: * et meditátio cordis mei prudéntiam.

48:5 Inclinábo in parábolam aurem meam: * apériam in psaltério propositiónem meam.

48:6 Cur timébo in die mala? * iníquitas calcánei mei circúmdabit me:

48:7 Qui confídunt in virtúte sua: * et in multitúdine divitiárum suárum gloriántur.

48:8 Frater non rédimit, rédimet homo: * non dabit Deo placatiónem suam.

48:9 Et prétium redemptiónis ánimæ suæ: * et laborábit in ætérnum, et vivet adhuc in finem.

48:11 Non vidébit intéritum, cum víderit sapiéntes moriéntes: * simul insípiens, et stultus períbunt.

48:11 Et relínquent aliénis divítias suas: * et sepúlcra eórum domus illórum in ætérnum.

48:12 Tabernácula eórum in progénie et progénie: * vocavérunt nómina sua in terris suis.

48:13 Et homo, cum in honóre esset, non intelléxit: * comparátus est iuméntis insipiéntibus, et símilis factus est illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Os meum loquétur sapiéntiam: et meditátio cordis mei prudéntiam.

Ant. Ne timúeris * cum dívite non descéndet in sepúlcrum glória eius.

Psalmus 48(14-21) [6]

48:14 Hæc via illórum scándalum ipsis: * et póstea in ore suo complacébunt.

48:15 Sicut oves in inférno pósiti sunt: * mors depáscet eos.

48:15 Et dominabúntur eórum iusti in matutíno: * et auxílium eórum veteráscet in inférno a glória eórum.

48:16 Verúmtamen Deus rédimet ánimam meam de manu ínferi: * cum accéperit me.

48:17 Ne timúeris, cum dives factus fúerit homo: * et cum multiplicáta fúerit glória domus eius.

48:18 Quóniam cum interíerit, non sumet ómnia: * neque descéndet cum eo glória eius.

48:19 Quia ánima eius in vita ipsíus benedicétur: * confitébitur tibi cum beneféceris ei.

48:20 Introíbit usque in progénies patrum suórum: * et usque in ætérnum non vidébit lumen.

48:21 Homo, cum in honóre esset, non intelléxit: * comparátus est iuméntis insipiéntibus, et símilis factus est illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne timúeris cum dívite non descéndet in sepúlcrum glória eius.

Ant. Deus deórum, * Dóminus locútus est. ‡

Psalmus 49(1-6) [7]

49:1 Deus deórum, Dóminus locútus est: * ‡ et vocávit terram,

49:1 A solis ortu usque ad occásum: * ex Sion spécies decóris eius.

49:3 Deus maniféste véniet: * Deus noster et non silébit.

49:3 Ignis in conspéctu eius exardéscet: * et in circúitu eius tempéstas válida.

49:4 Advocábit cælum desúrsum: * et terram discérnere pópulum suum.

49:5 Congregáte illi sanctos eius: * qui órdinant testaméntum eius super sacrifícia.

49:6 Et annuntiábunt cæli iustítiam eius: * quóniam Deus iudex est.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus deórum, Dóminus locútus est.

Ant. Ímmola Deo * sacrifícium laudis.

Psalmus 49(7-15) [8]

49:7 Audi, pópulus meus, et loquar: Israël, et testificábor tibi: * Deus, Deus tuus ego sum.

49:8 Non in sacrifíciis tuis árguam te: * holocáusta autem tua in conspéctu meo sunt semper.

49:9 Non accípiam de domo tua vítulos: * neque de grégibus tuis hircos.

49:10 Quóniam meæ sunt omnes feræ silvárum: * iuménta in móntibus et boves.

49:11 Cognóvi ómnia volatília cæli: * et pulchritúdo agri mecum est.

49:12 Si esuríero, non dicam tibi: * meus est enim orbis terræ, et plenitúdo eius.

49:13 Numquid manducábo carnes taurórum? * aut sánguinem hircórum potábo?

49:14 Ímmola Deo sacrifícium laudis: * et redde Altíssimo vota tua.

49:15 Et ínvoca me in die tribulatiónis: * éruam te, et honorificábis me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ímmola Deo sacrifícium laudis.

Ant. Intellégite, * qui obliviscímini Deum.

Psalmus 49(16-23) [9]

49:16 Peccatóri autem dixit Deus: * Quare tu enárras iustítias meas, et assúmis testaméntum meum per os tuum?

49:17 Tu vero odísti disciplínam: * et proiecísti sermónes meos retrórsum:

49:18 Si vidébas furem, currébas cum eo: * et cum adúlteris portiónem tuam ponébas.

49:19 Os tuum abundávit malítia: * et lingua tua concinnábat dolos.

49:20 Sedens advérsus fratrem tuum loquebáris, et advérsus fílium matris tuæ ponébas scándalum: * hæc fecísti, et tácui.

49:21 Existimásti, iníque, quod ero tui símilis: * árguam te, et státuam contra fáciem tuam.

49:22 Intellégite hæc, qui obliviscímini Deum: * nequándo rápiat, et non sit qui erípiat.

49:23 Sacrifícium laudis honorificábit me: * et illic iter, quo osténdam illi salutáre Dei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intellégite, qui obliviscímini Deum.

℣. Sacrifícium laudis honorificábit me.

℟. Et illic iter, quo osténdam illi salutáre Dei.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Iube, Dómine, benedícere.

Benedictio. Evangélica léctio sit nobis salus et protéctio.

℟. Amen.

Lectio 1

Léctio sancti Evangélii secúndum Matthǽum

Matt 6:16-21

In illo témpore: Dixit Iesus discípulis suis: Cum ieiunátis, nolíte fíeri sicut hypócritæ, tristes. Et réliqua.

Homilía sancti Augustíni Epíscopi

Lib. 2 de Serm. Domini in monte, cap. 12 tom. 4

Maniféstum est, his præcéptis omnem nostram intentiónem in interióra gáudia dírigi: ne foris quæréntes mercédem, huic sǽculo conformémur, et amittámus promissiónem tanto solidióris atque firmióris, quanto interióris beatitúdinis, qua nos elégit Deus confórmes fíeri imáginis Fílii sui. In hoc autem capítulo máxime adverténdum est, non in solo rerum corporeárum nitóre atque pompa, sed étiam in ipsis sórdibus luctuósis esse posse iactántiam et eo periculosiórem, quo sub nómine servitútis Dei décipit.

℣. Tu autem, Dómine, miserére nobis.

℟. Deo grátias.

℟. Veni hódie ad fontem aquæ, et orávi Dóminum, dicens:

* Dómine, Deus Abraham, tu prósperum fecísti desidérium meum.

℣. Igitur puélla, cui díxero, Da mihi aquam de hýdria tua, ut bibam: et illa díxerit, Bibe, dómine, et camélis tuis potum tríbuam: ipsa est, quam præparávit Dóminus fílio dómini mei.

℟. Dómine, Deus Abraham, tu prósperum fecísti desidérium meum.

℣. Iube, Dómine, benedícere.

Benedictio. Divínum auxílium máneat semper nobíscum.

℟. Amen.

Lectio 2

Qui ergo immoderáto cultu córporis atque vestítu, vel ceterárum rerum nitóre præfúlget, fácile convíncitur rebus ipsis, pompárum sǽculi esse sectátor, nec quemquam fallit dolósa imágine sanctitátis. Qui autem in professióne christianitátis, inusitáto squalóre ac sórdibus inténtos in se óculos hóminum facit, cum id voluntáte fáciat, non necessitáte patiátur: ex céteris eius opéribus potest cónici, utrum hoc contémptu supérflui cultus, an ambitióne áliqua fáciat: quia et sub ovína pelle cavéndos lupos Dóminus præcépit: Sed ex frúctibus, inquit, eórum cognoscétis eos.

℣. Tu autem, Dómine, miserére nobis.

℟. Deo grátias.

℟. Factus est sermo Dómini ad Abram, dicens:

* Noli timére, Abram: ego protéctor tuus sum, et merces tua magna nimis.

℣. Ego enim sum Dóminus Deus tuus, qui edúxi te de Ur Chaldæórum.

℟. Noli timére, Abram: ego protéctor tuus sum, et merces tua magna nimis.

℣. Iube, Dómine, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 3

Cum enim cœ́perint alíquibus tentatiónibus ea ipsa scílicet illis súbtrahi, vel negári, quæ isto velámine vel consecúti sunt, vel cónsequi cúpiunt: tunc necésse est ut appáreat, utrum lupus in ovína pelle sit, an ovis in sua. Non tamen proptérea ornátu supérfluo debet aspéctus hóminum mulcére Christiánus, quia illum parcum hábitum ac necessárium étiam simulatóres sǽpius usúrpant, ut incáutos decípiant: quia et illæ oves non debent pelles suas depónere, si aliquándo eis lupi se cóntegant.

℣. Tu autem, Dómine, miserére nobis.

℟. Deo grátias.

℟. Movens Abram tabernáculum suum, venit et habitávit iuxta convállem Mambre:

* Ædificavítque ibi altáre Dómino.

℣. Dixit autem Dóminus ad eum: Leva óculos tuos, et vide: omnem terram, quam cónspicis tibi dabo, et sémini tuo in sempitérnum.

℟. Ædificavítque ibi altáre Dómino.

℣. Glória Patri, et Fílio, * et Spirítui Sancto.

℟. Ædificavítque ibi altáre Dómino.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Præsta, Dómine, fidélibus tuis: ut ieiuniórum veneránda solémnia, et cóngrua pietáte suscípiant, et secúra devotióne percúrrant.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:2 Psalmi & antiphonæ ex Psalterio secundum diem}

Ant. Ámplius lava me, * Dómine, ab iniustítia mea.

Psalmus 50 [1]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut iustificéris in sermónibus tuis, et vincas cum iudicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea iustítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Ierúsalem.

50:21 Tunc acceptábis sacrifícium iustítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ámplius lava me, Dómine, ab iniustítia mea.

Ant. Impietátibus nostris * tu propitiáberis Deus.

Psalmus 64 [2]

64:2 Te decet hymnus, Deus, in Sion: * et tibi reddétur votum in Ierúsalem.

64:3 Exáudi oratiónem meam: * ad te omnis caro véniet.

64:4 Verba iniquórum prævaluérunt super nos: * et impietátibus nostris tu propitiáberis.

64:5 Beátus, quem elegísti, et assumpsísti: * inhabitábit in átriis tuis.

64:5 Replébimur in bonis domus tuæ: * sanctum est templum tuum, mirábile in æquitáte.

64:6 Exáudi nos, Deus, salutáris noster, * spes ómnium fínium terræ, et in mari longe.

64:7 Prǽparans montes in virtúte tua, accínctus poténtia: * qui contúrbas profúndum maris sonum flúctuum eius.

64:8 Turbabúntur gentes, et timébunt qui hábitant términos a signis tuis: * éxitus matutíni, et véspere delectábis.

64:10 Visitásti terram, et inebriásti eam: * multiplicásti locupletáre eam.

64:10 Flumen Dei replétum est aquis, parásti cibum illórum: * quóniam ita est præparátio eius.

64:11 Rivos eius inébria, multíplica genímina eius: * in stillicídiis eius lætábitur gérminans.

64:12 Benedíces corónæ anni benignitátis tuæ: * et campi tui replebúntur ubertáte.

64:13 Pinguéscent speciósa desérti: * et exsultatióne colles accingéntur.

64:14 Indúti sunt aríetes óvium, et valles abundábunt fruménto: * clamábunt, étenim hymnum dicent.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Impietátibus nostris tu propitiáberis Deus.

Ant. In innocéntia * cordis mei perambulábo, Dómine.

Psalmus 100 [3]

100:1 Misericórdiam, et iudícium * cantábo tibi, Dómine:

100:2 Psallam, et intéllegam in via immaculáta, * quando vénies ad me.

100:2 Perambulábam in innocéntia cordis mei, * in médio domus meæ.

100:3 Non proponébam ante óculos meos rem iniústam: * faciéntes prævaricatiónes odívi.

100:4 Non adhǽsit mihi cor pravum: * declinántem a me malígnum non cognoscébam.

100:5 Detrahéntem secréto próximo suo, * hunc persequébar.

100:5 Supérbo óculo, et insatiábili corde, * cum hoc non edébam.

100:6 Óculi mei ad fidéles terræ ut sédeant mecum: * ámbulans in via immaculáta, hic mihi ministrábat.

100:7 Non habitábit in médio domus meæ qui facit supérbiam: * qui lóquitur iníqua, non diréxit in conspéctu oculórum meórum.

100:8 In matutíno interficiébam omnes peccatóres terræ: * ut dispérderem de civitáte Dómini omnes operántes iniquitátem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In innocéntia cordis mei perambulábo, Dómine.

Ant. Exsultávit cor meum * in Dómino, qui humíliat et súblevat.

Canticum Annæ [4]

3 Reg 2:1-16

2:1 Exsultávit cor meum in Dómino, * et exaltátum est cornu meum in Deo meo.

2:2 Dilatátum est os meum super inimícos meos: * quia lætáta sum in salutári tuo.

2:3 Non est sanctus, ut est Dóminus: neque enim est álius extra te, * et non est fortis sicut Deus noster.

2:4 Nolíte multiplicáre loqui sublímia, * gloriántes:

2:5 Recédant vétera de ore vestro: quia Deus scientiárum, Dóminus est, * et ipsi præparántur cogitatiónes.

2:6 Arcus fórtium superátus est, * et infírmi accíncti sunt róbore.

2:7 Repléti prius, pro pánibus se locavérunt: * et famélici saturáti sunt.

2:8 Donec stérilis péperit plúrimos: * et quæ multos habébat fílios, infirmáta est.

2:9 Dóminus mortíficat et vivíficat, * dedúcit ad ínferos et redúcit.

2:10 Dóminus páuperem facit et ditat, * humíliat et súblevat.

2:11 Súscitat de púlvere egénum, * et de stércore élevat páuperem:

2:12 Ut sédeat cum princípibus, * et sólium glóriæ téneat.

2:13 Dómini enim sunt cárdines terræ, * et pósuit super eos orbem.

2:14 Pedes sanctórum suórum servábit, et ímpii in ténebris conticéscent: * quia non in fortitúdine sua roborábitur vir.

2:15 Dóminum formidábunt adversárii eius: * et super ipsos in cælis tonábit:

2:16 Dóminus iudicábit fines terræ, et dabit impérium regi suo, * et sublimábit cornu Christi sui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsultávit cor meum in Dómino, qui humíliat et súblevat.

Ant. Lauda * ánima mea Dóminum, qui érigit elísos et díligit iustos.

Psalmus 145 [5]

145:2 Lauda, ánima mea, Dóminum, † laudábo Dóminum in vita mea: * psallam Deo meo quámdiu fúero.

145:2 Nolíte confídere in princípibus: * in fíliis hóminum, in quibus non est salus.

145:4 Exíbit spíritus eius, et revertétur in terram suam: * in illa die períbunt omnes cogitatiónes eórum.

145:5 Beátus, cuius Deus Iacob adiútor eius, † spes eius in Dómino, Deo ipsíus: * qui fecit cælum et terram, mare, et ómnia, quæ in eis sunt.

145:7 Qui custódit veritátem in sǽculum, † facit iudícium iniúriam patiéntibus: * dat escam esuriéntibus.

145:7 Dóminus solvit compedítos: * Dóminus illúminat cæcos.

145:8 Dóminus érigit elísos, * Dóminus díligit iustos.

145:9 Dóminus custódit ádvenas, † pupíllum et víduam suscípiet: * et vias peccatórum dispérdet.

145:10 Regnábit Dóminus in sǽcula, Deus tuus, Sion, * in generatiónem et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lauda ánima mea Dóminum, qui érigit elísos et díligit iustos.

Capitulum Hymnus Versus {ex Psalterio secundum diem}

Rom 13:12-13

Nox præcéssit, dies autem appropinquávit. Abiciámus ergo ópera tenebrárum, et induámur arma lucis. Sicut in die honéste ambulémus.

℟. Deo grátias.

Hymnus

Nox, et tenébræ, et núbila,

Confúsa mundi et túrbida:

Lux intrat, albéscit polus:

Christus venit: discédite.

Calígo terræ scínditur

Percússa solis spículo,

Rebúsque iam color redit,

Vultu niténtis síderis.

Te, Christe, solum nóvimus:

Te mente pura et simplici,

Flendo et canéndo quǽsumus,

Inténde nostris sénsibus.

Sunt multa fucis íllita,

Quæ luce purgéntur tua:

Tu, vera lux cæléstium,

Vultu seréno illúmina.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

℣. Repléti sumus mane misericórdia tua.

℟. Exsultávimus, et delectáti sumus.

Canticum: Benedictus {Antiphona ex Proprio de Tempore}

Ant. Cum ieiunátis, * nolíte fíeri sicut hypócritæ, tristes.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum ieiunátis, nolíte fíeri sicut hypócritæ, tristes.

Preces Feriales {habentur}

Kýrie, eléison. Christe, eléison. Kýrie, eléison.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Ego dixi: Dómine, miserére mei.

℟. Sana ánimam meam quia peccávi tibi.

℣. Convértere, Dómine, úsquequo?

℟. Et deprecábilis esto super servos tuos.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Sacerdótes tui induántur iustítiam.

℟. Et sancti tui exsúltent.

℣. Orémus pro beatíssimo Papa nostro N.

℟. Dóminus consérvet eum, et vivíficet eum, et beátum fáciat eum in terra, et non tradat eum in ánimam inimicórum eius.

℣. Orémus et pro Antístite nostro N.

℟. Stet et pascat in fortitúdine tua, Dómine, in sublimitáte nóminis tui.

Romæ præcedens Versus cum suo Responsorio omittitur; alibi vero ad litteram N. ab omnibus nomen diœcesani Episcopi exprimatur, Vacante Apostolica vel Episcopali Sede, alteruter vel uterque respectivus Versus cum suo Responsorio præteritur.

℣. Dómine, salvum fac regem.

℟. Et exáudi nos in die, qua invocavérimus te.

℣. Salvum fac pópulum tuum, Dómine, et bénedic hereditáti tuæ.

℟. Et rege eos, et extólle illos usque in ætérnum.

℣. Meménto Congregatiónis tuæ.

℟. Quam possedísti ab inítio.

℣. Fiat pax in virtúte tua.

℟. Et abundántia in túrribus tuis.

℣. Orémus pro benefactóribus nostris.

℟. Retribúere dignáre, Dómine, ómnibus, nobis bona faciéntibus propter nomen tuum, vitam ætérnam. Amen.

℣. Orémus pro fidélibus defúnctis.

℟. Réquiem ætérnam dona eis, Dómine, et lux perpétua lúceat eis.

℣. Requiéscant in pace.

℟. Amen.

℣. Pro frátribus nostris abséntibus.

℟. Salvos fac servos tuos, Deus meus, sperántes in te.

℣. Pro afflíctis et captívis.

℟. Líbera eos, Deus Israël, ex ómnibus tribulatiónibus suis.

℣. Mitte eis, Dómine, auxílium de sancto.

℟. Et de Sion tuére eos.

℣. Dómine, Deus virtútum, convérte nos.

℟. Et osténde fáciem tuam, et salvi érimus.

℣. Exsúrge, Christe, ádiuva nos.

℟. Et líbera nos propter nomen tuum.

℣. Dómine, exáudi oratiónem meam.

℟. Et clamor meus ad te véniat.

Oratio {ex Proprio de Tempore}

secunda Domine, exaudi omittitur

Orémus.

Præsta, Dómine, fidélibus tuis: ut ieiuniórum veneránda solémnia, et cóngrua pietáte suscípiant, et secúra devotióne percúrrant.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Misericórdia tua, * Dómine, ante óculos meos: et complácui in veritáte tua.

Psalmus 25 [1]

25:1 Iúdica me, Dómine, quóniam ego in innocéntia mea ingréssus sum: * et in Dómino sperans non infirmábor.

25:2 Proba me, Dómine, et tenta me: * ure renes meos et cor meum.

25:3 Quóniam misericórdia tua ante óculos meos est: * et complácui in veritáte tua.

25:4 Non sedi cum concílio vanitátis: * et cum iníqua geréntibus non introíbo.

25:5 Odívi ecclésiam malignántium: * et cum ímpiis non sedébo.

25:6 Lavábo inter innocéntes manus meas: * et circúmdabo altáre tuum, Dómine:

25:7 Ut áudiam vocem laudis, * et enárrem univérsa mirabília tua.

25:8 Dómine, diléxi decórem domus tuæ, * et locum habitatiónis glóriæ tuæ.

25:9 Ne perdas cum ímpiis, Deus, ánimam meam, * et cum viris sánguinum vitam meam:

25:10 In quorum mánibus iniquitátes sunt: * déxtera eórum repléta est munéribus.

25:11 Ego autem in innocéntia mea ingréssus sum: * rédime me, et miserére mei.

25:12 Pes meus stetit in dirécto: * in ecclésiis benedícam te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 51 [2]

51:3 Quid gloriáris in malítia, * qui potens es in iniquitáte?

51:4 Tota die iniustítiam cogitávit lingua tua: * sicut novácula acúta fecísti dolum.

51:5 Dilexísti malítiam super benignitátem: * iniquitátem magis quam loqui æquitátem.

51:6 Dilexísti ómnia verba præcipitatiónis, * lingua dolósa.

51:7 Proptérea Deus déstruet te in finem, * evéllet te, et emigrábit te de tabernáculo tuo: et radícem tuam de terra vivéntium.

51:8 Vidébunt iusti, et timébunt, et super eum ridébunt, et dicent: * Ecce homo, qui non pósuit Deum adiutórem suum:

51:9 Sed sperávit in multitúdine divitiárum suárum: * et præváluit in vanitáte sua.

51:10 Ego autem, sicut olíva fructífera in domo Dei, * sperávi in misericórdia Dei in ætérnum: et in sǽculum sǽculi.

51:11 Confitébor tibi in sǽculum, quia fecísti: * et exspectábo nomen tuum, quóniam bonum est in conspéctu sanctórum tuórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 52 [3]

52:1 Dixit insípiens in corde suo: * Non est Deus.

52:2 Corrúpti sunt, et abominábiles facti sunt in iniquitátibus: * non est qui fáciat bonum.

52:3 Deus de cælo prospéxit super fílios hóminum: * ut vídeat si est intéllegens, aut requírens Deum.

52:4 Omnes declinavérunt, simul inútiles facti sunt: * non est qui fáciat bonum, non est usque ad unum.

52:5 Nonne scient omnes qui operántur iniquitátem, * qui dévorant plebem meam ut cibum panis?

52:6 Deum non invocavérunt: * illic trepidavérunt timóre, ubi non erat timor.

52:6 Quóniam Deus dissipávit ossa eórum qui homínibus placent: * confúsi sunt, quóniam Deus sprevit eos.

52:7 Quis dabit ex Sion salutáre Israël? * cum convérterit Deus captivitátem plebis suæ, exsultábit Iacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misericórdia tua, Dómine, ante óculos meos: et complácui in veritáte tua.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Undécimo Kaléndas Mártii Luna secúnda Anno Dómini 2026

Romæ natális sancti Gabíni, Presbýteri et Mártyris, qui fuit frater beáti Caii Papæ, atque, a Diocletiáno diu in custódia vínculis afflíctus, pretiósa morte sibi cæli gáudia comparávit.

In Africa sanctórum Mártyrum Públii, Iuliáni, Marcélli et aliórum.

In Palæstína commemorátio sanctórum Monachórum, et aliórum Mártyrum, qui a Saracénis, sub Duce Alamúndaro, ob Christi fidem, sævíssime cæsi sunt.

Neápoli, in Campánia, sancti Quod-vult-Deus, Carthaginénsis Epíscopi, qui, una cum Clero, a Rege Ariáno Genseríco in fractas et absque remígiis ac velis naves impósitus, præter spem Neápolim áppulit, ibíque, in exsílio pósitus, Conféssor occúbuit.

Hierosólymis sancti Zambdæ Epíscopi.

Solis, in Cypro, sancti Auxíbii Epíscopi.

Apud Benevéntum sancti Barbati Epíscopi, qui, sanctitáte célebris, Longobárdos et eórum Ducem convértit ad Christum.

Medioláni sancti Mansuéti, Epíscopi et Confessóris.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Deus ádiuvat me: * et Dóminus suscéptor est ánimæ meæ.

Psalmus 53 [1]

53:3 Deus, in nómine tuo salvum me fac: * et in virtúte tua iúdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádiuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 54(2-16) [2]

54:2 Exáudi, Deus, oratiónem meam, et ne despéxeris deprecatiónem meam: * inténde mihi, et exáudi me.

54:3 Contristátus sum in exercitatióne mea: * et conturbátus sum a voce inimíci, et a tribulatióne peccatóris.

54:4 Quóniam declinavérunt in me iniquitátes: * et in ira molésti erant mihi.

54:5 Cor meum conturbátum est in me: * et formído mortis cécidit super me.

54:6 Timor et tremor venérunt super me: * et contexérunt me ténebræ.

54:7 Et dixi: Quis dabit mihi pennas sicut colúmbæ, * et volábo, et requiéscam?

54:8 Ecce, elongávi fúgiens: * et mansi in solitúdine.

54:9 Exspectábam eum, qui salvum me fecit * a pusillanimitáte spíritus et tempestáte.

54:10 Præcípita, Dómine, dívide linguas eórum: * quóniam vidi iniquitátem, et contradictiónem in civitáte.

54:11 Die ac nocte circúmdabit eam super muros eius iníquitas: * et labor in médio eius, et iniustítia.

54:12 Et non defécit de platéis eius * usúra, et dolus.

54:13 Quóniam si inimícus meus maledixísset mihi, * sustinuíssem útique.

54:13 Et si is, qui óderat me, super me magna locútus fuísset, * abscondíssem me fórsitan ab eo.

54:14 Tu vero, homo unánimis: * dux meus, et notus meus:

54:15 Qui simul mecum dulces capiébas cibos: * in domo Dei ambulávimus cum consénsu.

54:16 Véniat mors super illos: * et descéndant in inférnum vivéntes:

54:16 Quóniam nequítiæ in habitáculis eórum: * in médio eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 54(17-24) [3]

54:17 Ego autem ad Deum clamávi: * et Dóminus salvábit me.

54:18 Véspere, et mane, et merídie narrábo et annuntiábo: * et exáudiet vocem meam.

54:19 Rédimet in pace ánimam meam ab his, qui appropínquant mihi: * quóniam inter multos erant mecum.

54:20 Exáudiet Deus, et humiliábit illos, * qui est ante sǽcula.

54:20 Non enim est illis commutátio, et non timuérunt Deum: * exténdit manum suam in retribuéndo.

54:21 Contaminavérunt testaméntum eius, divísi sunt ab ira vultus eius: * et appropinquávit cor illíus.

54:22 Mollíti sunt sermónes eius super óleum: * et ipsi sunt iácula.

54:23 Iacta super Dóminum curam tuam, et ipse te enútriet: * non dabit in ætérnum fluctuatiónem iusto.

54:24 Tu vero, Deus, dedúces eos, * in púteum intéritus.

54:24 Viri sánguinum, et dolósi non dimidiábunt dies suos: * ego autem sperábo in te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus ádiuvat me: et Dóminus suscéptor est ánimæ meæ.

Capitulum Responsorium Versus {Per Annum}

Ier 17:14

Sana me, Dómine, et sanábor: salvum me fac, et salvus ero: quóniam laus mea tu es.

℟. Deo grátias.

℟.br. Sana ánimam meam, * Quia peccávi tibi.

℟. Sana ánimam meam, * Quia peccávi tibi.

℣. Ego dixi: Dómine, miserére mei.

℟. Quia peccávi tibi.

℣. Glória Patri, et Fílio, * et Spirítui Sancto.

℟. Sana ánimam meam, * Quia peccávi tibi.

℣. Adiútor meus, esto, ne derelínquas me.

℟. Neque despícias me, Deus, salutáris meus.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Præsta, Dómine, fidélibus tuis: ut ieiuniórum veneránda solémnia, et cóngrua pietáte suscípiant, et secúra devotióne percúrrant.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. In Deo sperávi * non timébo quid fáciat mihi homo.

Psalmus 55 [1]

55:2 Miserére mei, Deus, quóniam conculcávit me homo: * tota die impúgnans tribulávit me.

55:3 Conculcavérunt me inimíci mei tota die: * quóniam multi bellántes advérsum me.

55:4 Ab altitúdine diéi timébo: * ego vero in te sperábo.

55:5 In Deo laudábo sermónes meos, in Deo sperávi: * non timébo quid fáciat mihi caro.

55:6 Tota die verba mea exsecrabántur: * advérsum me omnes cogitatiónes eórum in malum.

55:7 Inhabitábunt et abscóndent: * ipsi calcáneum meum observábunt.

55:8 Sicut sustinuérunt ánimam meam, pro níhilo salvos fácies illos: * in ira pópulos confrínges.

55:9 Deus, vitam meam annuntiávi tibi: * posuísti lácrimas meas in conspéctu tuo.

55:9 Sicut et in promissióne tua: * tunc converténtur inimíci mei retrórsum:

55:10 In quacúmque die invocávero te: * ecce, cognóvi, quóniam Deus meus es.

55:11 In Deo laudábo verbum, in Dómino laudábo sermónem: * in Deo sperávi, non timébo quid fáciat mihi homo.

55:12 In me sunt, Deus, vota tua, * quæ reddam, laudatiónes tibi.

55:13 Quóniam eripuísti ánimam meam de morte, et pedes meos de lapsu: * ut pláceam coram Deo in lúmine vivéntium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 56 [2]

56:2 Miserére mei, Deus, miserére mei: * quóniam in te confídit ánima mea.

56:2 Et in umbra alárum tuárum sperábo, * donec tránseat iníquitas.

56:3 Clamábo ad Deum altíssimum: * Deum qui benefécit mihi.

56:4 Misit de cælo, et liberávit me: * dedit in oppróbrium conculcántes me.

56:4 Misit Deus misericórdiam suam, et veritátem suam, * et erípuit ánimam meam de médio catulórum leónum: dormívi conturbátus.

56:5 Fílii hóminum dentes eórum arma et sagíttæ: * et lingua eórum gládius acútus.

56:6 Exaltáre super cælos, Deus, * et in omnem terram glória tua.

56:7 Láqueum paravérunt pédibus meis: * et incurvavérunt ánimam meam.

56:7 Fodérunt ante fáciem meam fóveam: * et incidérunt in eam.

56:8 Parátum cor meum, Deus, parátum cor meum: * cantábo, et psalmum dicam.

56:9 Exsúrge, glória mea, exsúrge, psaltérium et cíthara: * exsúrgam dilúculo.

56:10 Confitébor tibi in pópulis, Dómine: * et psalmum dicam tibi in géntibus:

56:11 Quóniam magnificáta est usque ad cælos misericórdia tua, * et usque ad nubes véritas tua.

56:12 Exaltáre super cælos, Deus: * et super omnem terram glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 57 [3]

57:2 Si vere útique iustítiam loquímini: * recta iudicáte, fílii hóminum.

57:3 Étenim in corde iniquitátes operámini: * in terra iniustítias manus vestræ concínnant.

57:4 Alienáti sunt peccatóres a vulva, erravérunt ab útero: * locúti sunt falsa.

57:5 Furor illis secúndum similitúdinem serpéntis: * sicut áspidis surdæ, et obturántis aures suas,

57:6 Quæ non exáudiet vocem incantántium: * et venéfici incantántis sapiénter.

57:7 Deus cónteret dentes eórum in ore ipsórum: * molas leónum confrínget Dóminus.

57:8 Ad níhilum devénient tamquam aqua decúrrens: * inténdit arcum suum donec infirméntur.

57:9 Sicut cera, quæ fluit, auferéntur: * supercécidit ignis, et non vidérunt solem.

57:10 Priúsquam intellégerent spinæ vestræ rhamnum: * sicut vivéntes, sic in ira absórbet eos.

57:11 Lætábitur iustus cum víderit vindíctam: * manus suas lavábit in sánguine peccatóris.

57:12 Et dicet homo: Si útique est fructus iusto: * útique est Deus iúdicans eos in terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Deo sperávi non timébo quid fáciat mihi homo.

Capitulum Responsorium Versus {Per Annum}

Rom 13:8

Némini quidquam debeátis, nisi ut ínvicem diligátis: qui enim díligit próximum, legem implévit.

℟. Deo grátias.

℟.br. Benedícam Dóminum * In omni témpore.

℟. Benedícam Dóminum * In omni témpore.

℣. Semper laus eius in ore meo.

℟. In omni témpore.

℣. Glória Patri, et Fílio, * et Spirítui Sancto.

℟. Benedícam Dóminum * In omni témpore.

℣. Dóminus regit me, et nihil mihi déerit.

℟. In loco páscuæ ibi me collocávit.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Præsta, Dómine, fidélibus tuis: ut ieiuniórum veneránda solémnia, et cóngrua pietáte suscípiant, et secúra devotióne percúrrant.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Deus meus * misericórdia tua prævéniet me.

Psalmus 58(2-11) [1]

58:2 Éripe me de inimícis meis, Deus meus: * et ab insurgéntibus in me líbera me.

58:3 Éripe me de operántibus iniquitátem: * et de viris sánguinum salva me.

58:4 Quia ecce cepérunt ánimam meam: * irruérunt in me fortes.

58:5 Neque iníquitas mea, neque peccátum meum, Dómine: * sine iniquitáte cucúrri, et diréxi.

58:6 Exsúrge in occúrsum meum, et vide: * et tu, Dómine, Deus virtútum, Deus Israël,

58:6 Inténde ad visitándas omnes gentes: * non misereáris ómnibus, qui operántur iniquitátem.

58:7 Converténtur ad vésperam: et famem patiéntur ut canes, * et circuíbunt civitátem.

58:8 Ecce, loquéntur in ore suo, et gládius in lábiis eórum: * quóniam quis audívit?

58:9 Et tu, Dómine, deridébis eos: * ad níhilum dedúces omnes gentes.

58:10 Fortitúdinem meam ad te custódiam, quia, Deus, suscéptor meus es: * Deus meus, misericórdia eius prævéniet me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 58(12-18) [2]

58:12 Deus osténdet mihi super inimícos meos, ne occídas eos: * nequándo obliviscántur pópuli mei.

58:12 Dispérge illos in virtúte tua: * et depóne eos, protéctor meus, Dómine:

58:13 Delíctum oris eórum, sermónem labiórum ipsórum: * et comprehendántur in supérbia sua.

58:13 Et de exsecratióne et mendácio annuntiabúntur in consummatióne: * in ira consummatiónis, et non erunt.

58:14 Et scient quia Deus dominábitur Iacob: * et fínium terræ.

58:15 Converténtur ad vésperam: et famem patiéntur ut canes, * et circuíbunt civitátem.

58:16 Ipsi dispergéntur ad manducándum: * si vero non fúerint saturáti, et murmurábunt.

58:17 Ego autem cantábo fortitúdinem tuam: * et exsultábo mane misericórdiam tuam.

58:17 Quia factus es suscéptor meus, * et refúgium meum, in die tribulatiónis meæ.

58:18 Adiútor meus, tibi psallam, quia, Deus, suscéptor meus es: * Deus meus, misericórdia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 59 [3]

59:3 Deus, repulísti nos, et destruxísti nos: * irátus es, et misértus es nobis.

59:4 Commovísti terram, et conturbásti eam: * sana contritiónes eius, quia commóta est.

59:5 Ostendísti pópulo tuo dura: * potásti nos vino compunctiónis.

59:6 Dedísti metuéntibus te significatiónem: * ut fúgiant a fácie arcus:

59:7 Ut liberéntur dilécti tui: * salvum fac déxtera tua, et exáudi me.

59:8 Deus locútus est in sancto suo: * lætábor, et partíbor Síchimam: et convállem tabernaculórum metíbor.

59:9 Meus est Gálaad, et meus est Manásses: * et Éphraim fortitúdo cápitis mei.

59:9 Iuda rex meus: * Moab olla spei meæ.

59:10 In Idumǽam exténdam calceaméntum meum: * mihi alienígenæ súbditi sunt.

59:11 Quis dedúcet me in civitátem munítam? * quis dedúcet me usque in Idumǽam?

59:12 Nonne tu, Deus, qui repulísti nos? * et non egrediéris, Deus, in virtútibus nostris?

59:13 Da nobis auxílium de tribulatióne: * quia vana salus hóminis.

59:14 In Deo faciémus virtútem: * et ipse ad níhilum dedúcet tribulántes nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus misericórdia tua prævéniet me.

Capitulum Responsorium Versus {Per Annum}

1 Pet 1:17-19

In timóre incolátus vestri témpore conversámini: sciéntes quod non corruptibílibus auro vel argénto redémpti estis, sed pretióso sánguine quasi Agni immaculáti Christi.

℟. Deo grátias.

℟.br. Rédime me, Dómine, * Et miserére mei.

℟. Rédime me, Dómine, * Et miserére mei.

℣. Pes enim meus stetit in via recta.

℟. Et miserére mei.

℣. Glória Patri, et Fílio, * et Spirítui Sancto.

℟. Rédime me, Dómine, * Et miserére mei.

℣. Ab occúltis meis munda me, Dómine.

℟. Et ab aliénis parce servo tuo.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Præsta, Dómine, fidélibus tuis: ut ieiuniórum veneránda solémnia, et cóngrua pietáte suscípiant, et secúra devotióne percúrrant.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Psalterio secundum diem}

Ant. Beáti omnes * qui timent Dóminum. ‡

Psalmus 127 [1]

127:1 Beáti, omnes, qui timent Dóminum, * ‡ qui ámbulant in viis eius.

127:2 Labóres mánuum tuárum quia manducábis: * beátus es, et bene tibi erit.

127:3 Uxor tua sicut vitis abúndans, * in latéribus domus tuæ.

127:3 Fílii tui sicut novéllæ olivárum, * in circúitu mensæ tuæ.

127:4 Ecce, sic benedicétur homo, * qui timet Dóminum.

127:5 Benedícat tibi Dóminus ex Sion: * et vídeas bona Ierúsalem ómnibus diébus vitæ tuæ.

127:6 Et vídeas fílios filiórum tuórum, * pacem super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáti omnes qui timent Dóminum.

Ant. Confundántur omnes * qui odérunt Sion.

Psalmus 128 [2]

128:1 Sæpe expugnavérunt me a iuventúte mea, * dicat nunc Israël.

128:2 Sæpe expugnavérunt me a iuventúte mea: * étenim non potuérunt mihi.

128:3 Supra dorsum meum fabricavérunt peccatóres: * prolongavérunt iniquitátem suam.

128:4 Dóminus iustus concídit cervíces peccatórum: * confundántur et convertántur retrórsum omnes, qui odérunt Sion.

128:6 Fiant sicut fænum tectórum: * quod priúsquam evellátur, exáruit:

128:7 De quo non implévit manum suam qui metit, * et sinum suum qui manípulos cólligit.

128:8 Et non dixérunt qui præteríbant: Benedíctio Dómini super vos: * benedíximus vobis in nómine Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confundántur omnes qui odérunt Sion.

Ant. De profúndis * clamávi ad te, Dómine. ‡

Psalmus 129 [3]

129:1 De profúndis clamávi ad te, Dómine: * ‡ Dómine, exáudi vocem meam:

129:2 Fiant aures tuæ intendéntes, * in vocem deprecatiónis meæ.

129:3 Si iniquitátes observáveris, Dómine: * Dómine, quis sustinébit?

129:4 Quia apud te propitiátio est: * et propter legem tuam sustínui te, Dómine.

129:5 Sustínuit ánima mea in verbo eius: * sperávit ánima mea in Dómino.

129:6 A custódia matutína usque ad noctem: * speret Israël in Dómino.

129:7 Quia apud Dóminum misericórdia: * et copiósa apud eum redémptio.

129:8 Et ipse rédimet Israël, * ex ómnibus iniquitátibus eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. De profúndis clamávi ad te, Dómine.

Ant. Dómine, * non est exaltátum cor meum. ‡

Psalmus 130 [4]

130:1 Dómine, non est exaltátum cor meum: * ‡ neque eláti sunt óculi mei.

130:1 Neque ambulávi in magnis: * neque in mirabílibus super me.

130:2 Si non humíliter sentiébam: * sed exaltávi ánimam meam:

130:2 Sicut ablactátus est super matre sua, * ita retribútio in ánima mea.

130:3 Speret Israël in Dómino, * ex hoc nunc et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, non est exaltátum cor meum.

Ant. Elégit Dóminus * Sion in habitatiónem sibi.

Psalmus 131 [5]

131:1 Meménto, Dómine, David, * et omnis mansuetúdinis eius:

131:2 Sicut iurávit Dómino, * votum vovit Deo Iacob:

131:3 Si introíero in tabernáculum domus meæ, * si ascéndero in lectum strati mei:

131:4 Si dédero somnum óculis meis, * et pálpebris meis dormitatiónem:

131:5 Et réquiem tempóribus meis: donec invéniam locum Dómino, * tabernáculum Deo Iacob.

131:6 Ecce, audívimus eam in Éphrata: * invénimus eam in campis silvæ.

131:7 Introíbimus in tabernáculum eius: * adorábimus in loco, ubi stetérunt pedes eius.

131:8 Surge, Dómine, in réquiem tuam, * tu et arca sanctificatiónis tuæ.

131:9 Sacerdótes tui induántur iustítiam: * et sancti tui exsúltent.

131:10 Propter David, servum tuum, * non avértas fáciem Christi tui.

131:11 Iurávit Dóminus David veritátem, et non frustrábitur eam: * De fructu ventris tui ponam super sedem tuam.

131:12 Si custodíerint fílii tui testaméntum meum, * et testimónia mea hæc, quæ docébo eos:

131:12 Et fílii eórum usque in sǽculum, * sedébunt super sedem tuam.

131:13 Quóniam elégit Dóminus Sion: * elégit eam in habitatiónem sibi.

131:14 Hæc réquies mea in sǽculum sǽculi: * hic habitábo quóniam elégi eam.

131:15 Víduam eius benedícens benedícam: * páuperes eius saturábo pánibus.

131:16 Sacerdótes eius índuam salutári: * et sancti eius exsultatióne exsultábunt.

131:17 Illuc prodúcam cornu David, * parávi lucérnam Christo meo.

131:18 Inimícos eius índuam confusióne: * super ipsum autem efflorébit sanctificátio mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Elégit Dóminus Sion in habitatiónem sibi.

Capitulum Hymnus Versus {ex Psalterio secundum diem}

2 Cor 1:3-4

Benedíctus Deus, et Pater Dómini nostri Iesu Christi, Pater misericordiárum, et Deus totíus consolatiónis, qui consolátur nos in omni tribulatióne nostra.

℟. Deo grátias.

Hymnus

Cæli Deus sanctíssime,

Qui lúcidas mundi plagas

Candóre pingis ígneo,

Augens decóro lúmine:

Quarto die qui flámmeam

Dum solis accéndis rotam,

Lunæ minístras órdinem,

Vagósque cursus síderum:

Ut nóctibus, vel lúmini

Diremptiónis términum,

Primórdiis et ménsium

Signum dares notíssimum;

Expélle noctem córdium:

Abstérge sordes méntium:

Resólve culpæ vínculum:

Evérte moles críminum.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

℣. Dirigátur, Dómine, orátio mea.

℟. Sicut incénsum in conspéctu tuo.

Canticum: Magnificat {Antiphona ex Proprio de Tempore}

Ant. Thesaurizáte vobis * thesáuros in cælo, ubi nec ærúgo, nec tínea demolítur.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Thesaurizáte vobis thesáuros in cælo, ubi nec ærúgo, nec tínea demolítur.

Preces Feriales {habentur}

Kýrie, eléison. Christe, eléison. Kýrie, eléison.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Ego dixi: Dómine, miserére mei.

℟. Sana ánimam meam quia peccávi tibi.

℣. Convértere, Dómine, úsquequo?

℟. Et deprecábilis esto super servos tuos.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Sacerdótes tui induántur iustítiam.

℟. Et sancti tui exsúltent.

℣. Orémus pro beatíssimo Papa nostro N.

℟. Dóminus consérvet eum, et vivíficet eum, et beátum fáciat eum in terra, et non tradat eum in ánimam inimicórum eius.

℣. Orémus et pro Antístite nostro N.

℟. Stet et pascat in fortitúdine tua, Dómine, in sublimitáte nóminis tui.

Romæ præcedens Versus cum suo Responsorio omittitur; alibi vero ad litteram N. ab omnibus nomen diœcesani Episcopi exprimatur, Vacante Apostolica vel Episcopali Sede, alteruter vel uterque respectivus Versus cum suo Responsorio præteritur.

℣. Dómine, salvum fac regem.

℟. Et exáudi nos in die, qua invocavérimus te.

℣. Salvum fac pópulum tuum, Dómine, et bénedic hereditáti tuæ.

℟. Et rege eos, et extólle illos usque in ætérnum.

℣. Meménto Congregatiónis tuæ.

℟. Quam possedísti ab inítio.

℣. Fiat pax in virtúte tua.

℟. Et abundántia in túrribus tuis.

℣. Orémus pro benefactóribus nostris.

℟. Retribúere dignáre, Dómine, ómnibus, nobis bona faciéntibus propter nomen tuum, vitam ætérnam. Amen.

℣. Orémus pro fidélibus defúnctis.

℟. Réquiem ætérnam dona eis, Dómine, et lux perpétua lúceat eis.

℣. Requiéscant in pace.

℟. Amen.

℣. Pro frátribus nostris abséntibus.

℟. Salvos fac servos tuos, Deus meus, sperántes in te.

℣. Pro afflíctis et captívis.

℟. Líbera eos, Deus Israël, ex ómnibus tribulatiónibus suis.

℣. Mitte eis, Dómine, auxílium de sancto.

℟. Et de Sion tuére eos.

℣. Dómine, Deus virtútum, convérte nos.

℟. Et osténde fáciem tuam, et salvi érimus.

℣. Exsúrge, Christe, ádiuva nos.

℟. Et líbera nos propter nomen tuum.

℣. Dómine, exáudi oratiónem meam.

℟. Et clamor meus ad te véniat.

Oratio {ex Proprio de Tempore}

secunda Domine, exaudi omittitur

Orémus.

Inclinántes se, Dómine, maiestáti tuæ, propitiátus inténde: ut, qui divíno múnere sunt refécti, cæléstibus semper nutriántur auxíliis.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Immíttet Ángelus Dómini * in circúitu timéntium eum: et erípiet eos.

Psalmus 33(2-11) [1]

33:2 Benedícam Dóminum in omni témpore: * semper laus eius in ore meo.

33:3 In Dómino laudábitur ánima mea: * áudiant mansuéti, et læténtur.

33:4 Magnificáte Dóminum mecum: * et exaltémus nomen eius in idípsum.

33:5 Exquisívi Dóminum, et exaudívit me: * et ex ómnibus tribulatiónibus meis erípuit me.

33:6 Accédite ad eum, et illuminámini: * et fácies vestræ non confundéntur.

33:7 Iste pauper clamávit, et Dóminus exaudívit eum: * et de ómnibus tribulatiónibus eius salvávit eum.

33:8 Immíttet Ángelus Dómini in circúitu timéntium eum: * et erípiet eos.

33:9 Gustáte, et vidéte quóniam suávis est Dóminus: * beátus vir, qui sperat in eo.

33:10 Timéte Dóminum, omnes sancti eius: * quóniam non est inópia timéntibus eum.

33:11 Dívites eguérunt et esuriérunt: * inquiréntes autem Dóminum non minuéntur omni bono.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 33(12-23) [2]

33:12 Veníte, fílii, audíte me: * timórem Dómini docébo vos.

33:13 Quis est homo qui vult vitam: * díligit dies vidére bonos?

33:14 Próhibe linguam tuam a malo: * et lábia tua ne loquántur dolum.

33:15 Divérte a malo, et fac bonum: * inquíre pacem, et perséquere eam.

33:16 Óculi Dómini super iustos: * et aures eius in preces eórum.

33:17 Vultus autem Dómini super faciéntes mala: * ut perdat de terra memóriam eórum.

33:18 Clamavérunt iusti, et Dóminus exaudívit eos: * et ex ómnibus tribulatiónibus eórum liberávit eos.

33:19 Iuxta est Dóminus iis, qui tribuláto sunt corde: * et húmiles spíritu salvábit.

33:20 Multæ tribulatiónes iustórum: * et de ómnibus his liberábit eos Dóminus.

33:21 Custódit Dóminus ómnia ossa eórum: * unum ex his non conterétur.

33:22 Mors peccatórum péssima: * et qui odérunt iustum, delínquent.

33:23 Rédimet Dóminus ánimas servórum suórum: * et non delínquent omnes qui sperant in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 60 [3]

60:2 Exáudi, Deus, deprecatiónem meam: * inténde oratióni meæ.

60:3 A fínibus terræ ad te clamávi: * dum anxiarétur cor meum, in petra exaltásti me.

60:4 Deduxísti me, quia factus es spes mea: * turris fortitúdinis a fácie inimíci.

60:5 Inhabitábo in tabernáculo tuo in sǽcula: * prótegar in velaménto alárum tuárum.

60:6 Quóniam tu, Deus meus, exaudísti oratiónem meam: * dedísti hereditátem timéntibus nomen tuum.

60:7 Dies super dies regis adícies: * annos eius usque in diem generatiónis et generatiónis.

60:8 Pérmanet in ætérnum in conspéctu Dei: * misericórdiam et veritátem eius quis requíret?

60:9 Sic psalmum dicam nómini tuo in sǽculum sǽculi: * ut reddam vota mea de die in diem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Immíttet Ángelus Dómini in circúitu timéntium eum: et erípiet eos.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Feria V post Cineres
III. classis

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Psalterio secundum diem}

Ant. Regem magnum Dóminum, * Veníte, adorémus.

Ant. Regem magnum Dóminum, * Veníte, adorémus.

Veníte, exsultémus Dómino, iubilémus Deo, salutári nostro: præoccupémus fáciem eius in confessióne, et in psalmis iubilémus ei.

Ant. Regem magnum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Regem magnum Dóminum, * Veníte, adorémus.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Regem magnum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem magnum Dóminum, * Veníte, adorémus.

Hymnus {ex Psalterio secundum tempora}

Nox atra rerum cóntegit

Terræ colóres ómnium:

Nos confiténtes póscimus

Te, iuste iudex córdium.

Ut áuferas piácula,

Sordésque mentis ábluas:

Donésque, Christe, grátiam,

Ut arceántur crímina.

Mens ecce torpet ímpia,

Quam culpa mordet nóxia:

Obscúra gestit tóllere,

Et te, Redémptor, quǽrere.

Repélle tu calíginem

Intrínsecus quam máxime,

Ut in beáto gáudeat

Se collocári lúmine.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. In Deo salutáre meum * et glória mea: et spes mea in Deo est.

Psalmus 61 [1]

61:2 Nonne Deo subiécta erit ánima mea? * ab ipso enim salutáre meum.

61:3 Nam et ipse Deus meus, et salutáris meus: * suscéptor meus, non movébor ámplius.

61:4 Quoúsque irrúitis in hóminem? * interfícitis univérsi vos: tamquam paríeti inclináto et macériæ depúlsæ?

61:5 Verúmtamen prétium meum cogitavérunt repéllere, cucúrri in siti: * ore suo benedicébant, et corde suo maledicébant.

61:6 Verúmtamen Deo subiécta esto, ánima mea: * quóniam ab ipso patiéntia mea.

61:7 Quia ipse Deus meus, et salvátor meus: * adiútor meus, non emigrábo.

61:8 In Deo salutáre meum, et glória mea: * Deus auxílii mei, et spes mea in Deo est.

61:9 Speráte in eo omnis congregátio pópuli, effúndite coram illo corda vestra: * Deus adiútor noster in ætérnum.

61:10 Verúmtamen vani fílii hóminum, mendáces fílii hóminum in statéris: * ut decípiant ipsi de vanitáte in idípsum.

61:11 Nolíte speráre in iniquitáte, et rapínas nolíte concupíscere: * divítiæ si áffluant, nolíte cor appónere.

61:12 Semel locútus est Deus, duo hæc audívi, quia potéstas Dei est, et tibi, Dómine, misericórdia: * quia tu reddes unicuíque iuxta ópera sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Deo salutáre meum et glória mea: et spes mea in Deo est.

Ant. Vidéte ópera Dómini, * et audítam fácite vocem laudis eius.

Psalmus 65(1-12) [2]

65:1 Iubiláte Deo, omnis terra, psalmum dícite nómini eius: * date glóriam laudi eius.

65:3 Dícite Deo: Quam terribília sunt ópera tua, Dómine! * in multitúdine virtútis tuæ mentiéntur tibi inimíci tui.

65:4 Omnis terra adóret te, et psallat tibi: * psalmum dicat nómini tuo.

65:5 Veníte, et vidéte ópera Dei: * terríbilis in consíliis super fílios hóminum.

65:6 Qui convértit mare in áridam, in flúmine pertransíbunt pede: * ibi lætábimur in ipso.

65:7 Qui dominátur in virtúte sua in ætérnum, óculi eius super gentes respíciunt: * qui exásperant non exalténtur in semetípsis.

65:8 Benedícite, gentes, Deum nostrum: * et audítam fácite vocem laudis eius,

65:9 Qui pósuit ánimam meam ad vitam: * et non dedit in commotiónem pedes meos.

65:10 Quóniam probásti nos, Deus: * igne nos examinásti, sicut examinátur argéntum.

65:11 Induxísti nos in láqueum, posuísti tribulatiónes in dorso nostro: * imposuísti hómines super cápita nostra.

65:12 Transívimus per ignem et aquam: * et eduxísti nos in refrigérium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidéte ópera Dómini, et audítam fácite vocem laudis eius.

Ant. Audíte, omnes * qui timétis Deum, quanta fecit ánimæ meæ.

Psalmus 65(13-20) [3]

65:13 Introíbo in domum tuam in holocáustis: * reddam tibi vota mea, quæ distinxérunt lábia mea.

65:14 Et locútum est os meum, * in tribulatióne mea.

65:15 Holocáusta medulláta ófferam tibi cum incénso aríetum: * ófferam tibi boves cum hircis.

65:16 Veníte, audíte, et narrábo, omnes, qui timétis Deum: * quanta fecit ánimæ meæ.

65:17 Ad ipsum ore meo clamávi, * et exaltávi sub lingua mea.

65:18 Iniquitátem si aspéxi in corde meo, * non exáudiet Dóminus.

65:19 Proptérea exaudívit Deus, * et atténdit voci deprecatiónis meæ.

65:20 Benedíctus Deus, * qui non amóvit oratiónem meam, et misericórdiam suam a me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Audíte, omnes qui timétis Deum, quanta fecit ánimæ meæ.

Ant. Exsúrgat Deus, * et dissipéntur inimíci eius. ‡

Psalmus 67(2-11) [4]

67:2 Exsúrgat Deus, et dissipéntur inimíci eius, * ‡ et fúgiant qui odérunt eum, a fácie eius.

67:3 Sicut déficit fumus, defíciant: * sicut fluit cera a fácie ignis, sic péreant peccatóres a fácie Dei.

67:4 Et iusti epuléntur, et exsúltent in conspéctu Dei: * et delecténtur in lætítia.

67:5 Cantáte Deo, psalmum dícite nómini eius: * iter fácite ei, qui ascéndit super occásum: (fit reverentia) Dóminus nomen illi.

67:5 Exsultáte in conspéctu eius: * turbabúntur a fácie eius, patris orphanórum et iúdicis viduárum.

67:6 Deus in loco sancto suo: * Deus, qui inhabitáre facit uníus moris in domo:

67:7 Qui edúcit vinctos in fortitúdine, * simíliter eos qui exásperant, qui hábitant in sepúlcris.

67:8 Deus, cum egrederéris in conspéctu pópuli tui, * cum pertransíres in desérto:

67:9 Terra mota est, étenim cæli distillavérunt a fácie Dei Sínai, * a fácie Dei Israël.

67:10 Plúviam voluntáriam segregábis, Deus, hereditáti tuæ: * et infirmáta est, tu vero perfecísti eam.

67:11 Animália tua habitábunt in ea: * parásti in dulcédine tua páuperi, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrgat Deus, et dissipéntur inimíci eius.

Ant. Deus noster, * Deus salvos faciéndi: et Dómini sunt éxitus mortis.

Psalmus 67(12-24) [5]

67:12 Dóminus dabit verbum evangelizántibus, * virtúte multa.

67:13 Rex virtútum dilécti, dilécti: * et speciéi domus divídere spólia.

67:14 Si dormiátis inter médios cleros, pennæ colúmbæ deargentátæ, * et posterióra dorsi eius in pallóre auri.

67:15 Dum discérnit cæléstis reges super eam, nive dealbabúntur in Selmon: * mons Dei, mons pinguis.

67:16 Mons coagulátus, mons pinguis: * ut quid suspicámini montes coagulátos?

67:17 Mons, in quo beneplácitum est Deo habitáre in eo: * étenim Dóminus habitábit in finem.

67:18 Currus Dei decem míllibus múltiplex, míllia lætántium: * Dóminus in eis in Sina in sancto.

67:19 Ascendísti in altum, cepísti captivitátem: * accepísti dona in homínibus.

67:19 Étenim non credéntes, * inhabitáre Dóminum Deum.

67:20 Benedíctus Dóminus die cotídie: * prósperum iter fáciet nobis Deus salutárium nostrórum.

67:21 Deus noster, Deus salvos faciéndi: * et Dómini Dómini éxitus mortis.

67:22 Verúmtamen Deus confrínget cápita inimicórum suórum: * vérticem capílli perambulántium in delíctis suis.

67:23 Dixit Dóminus: Ex Basan convértam, * convértam in profúndum maris:

67:24 Ut intingátur pes tuus in sánguine: * lingua canum tuórum ex inimícis, ab ipso.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus noster, Deus salvos faciéndi: et Dómini sunt éxitus mortis.

Ant. In ecclésiis * benedícite Dómino Deo.

Psalmus 67(25-36) [6]

67:25 Vidérunt ingréssus tuos, Deus: * ingréssus Dei mei: regis mei qui est in sancto.

67:26 Prævenérunt príncipes coniúncti psalléntibus: * in médio iuvenculárum tympanistriárum.

67:27 In ecclésiis benedícite Deo Dómino, * de fóntibus Israël.

67:28 Ibi Béniamin adolescéntulus: * in mentis excéssu.

67:28 Príncipes Iuda, duces eórum: * príncipes Zábulon, príncipes Néphtali.

67:29 Manda, Deus, virtúti tuæ: * confírma hoc, Deus, quod operátus es in nobis.

67:30 A templo tuo in Ierúsalem, * tibi ófferent reges múnera.

67:31 Íncrepa feras arúndinis, congregátio taurórum in vaccis populórum: * ut exclúdant eos, qui probáti sunt argénto.

67:31 Díssipa gentes, quæ bella volunt: vénient legáti ex Ægýpto: * Æthiópia prævéniet manus eius Deo.

67:33 Regna terræ, cantáte Deo: * psállite Dómino.

67:33 Psállite Deo, qui ascéndit super cælum cæli, * ad Oriéntem.

67:34 Ecce dabit voci suæ vocem virtútis, date glóriam Deo super Israël, * magnificéntia eius, et virtus eius in núbibus.

67:36 Mirábilis Deus in sanctis suis, Deus Israël ipse dabit virtútem, et fortitúdinem plebi suæ, * benedíctus Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In ecclésiis benedícite Dómino Deo.

Ant. Salvum me fac, * Deus, quóniam intravérunt aquæ usque ad ánimam meam. ‡

Psalmus 68(2-13) [7]

68:2 Salvum me fac, Deus: quóniam intravérunt aquæ usque ad ánimam meam.

68:3 ‡ Infíxus sum in limo profúndi: * et non est substántia.

68:3 Veni in altitúdinem maris: * et tempéstas demérsit me.

68:4 Laborávi clamans, raucæ factæ sunt fauces meæ: * defecérunt óculi mei, dum spero in Deum meum.

68:5 Multiplicáti sunt super capíllos cápitis mei, * qui odérunt me gratis.

68:5 Confortáti sunt qui persecúti sunt me inimíci mei iniúste: * quæ non rápui, tunc exsolvébam.

68:6 Deus, tu scis insipiéntiam meam: * et delícta mea a te non sunt abscóndita.

68:7 Non erubéscant in me qui exspéctant te, Dómine, * Dómine virtútum.

68:7 Non confundántur super me * qui quærunt te, Deus Israël.

68:8 Quóniam propter te sustínui oppróbrium: * opéruit confúsio fáciem meam.

68:9 Extráneus factus sum frátribus meis, * et peregrínus fíliis matris meæ.

68:10 Quóniam zelus domus tuæ comédit me: * et oppróbria exprobrántium tibi cecidérunt super me.

68:11 Et opérui in ieiúnio ánimam meam: * et factum est in oppróbrium mihi.

68:12 Et pósui vestiméntum meum cilícium: * et factus sum illis in parábolam.

68:13 Advérsum me loquebántur, qui sedébant in porta: * et in me psallébant qui bibébant vinum.

68:13 Ego vero oratiónem meam ad te, Dómine: * tempus benepláciti, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvum me fac, Deus, quóniam intravérunt aquæ usque ad ánimam meam.

Ant. Propter inimícos meos * éripe me, Dómine.

Psalmus 68(14-29) [8]

68:14 In multitúdine misericórdiæ tuæ exáudi me, * in veritáte salútis tuæ:

68:15 Éripe me de luto, ut non infígar: * líbera me ab iis, qui odérunt me, et de profúndis aquárum.

68:16 Non me demérgat tempéstas aquæ, neque absórbeat me profúndum: * neque úrgeat super me púteus os suum.

68:17 Exáudi me, Dómine, quóniam benígna est misericórdia tua: * secúndum multitúdinem miseratiónum tuárum réspice in me.

68:18 Et ne avértas fáciem tuam a púero tuo: * quóniam tríbulor, velóciter exáudi me.

68:19 Inténde ánimæ meæ, et líbera eam: * propter inimícos meos éripe me.

68:20 Tu scis impropérium meum, et confusiónem meam, * et reveréntiam meam.

68:21 In conspéctu tuo sunt omnes qui tríbulant me: * impropérium exspectávit cor meum, et misériam.

68:21 Et sustínui qui simul contristarétur, et non fuit: * et qui consolarétur, et non invéni.

68:22 Et dedérunt in escam meam fel: * et in siti mea potavérunt me acéto.

68:23 Fiat mensa eórum coram ipsis in láqueum, * et in retributiónes, et in scándalum.

68:24 Obscuréntur óculi eórum ne vídeant: * et dorsum eórum semper incúrva.

68:25 Effúnde super eos iram tuam: * et furor iræ tuæ comprehéndat eos.

68:26 Fiat habitátio eórum desérta: * et in tabernáculis eórum non sit qui inhábitet.

68:27 Quóniam quem tu percussísti, persecúti sunt: * et super dolórem vúlnerum meórum addidérunt.

68:28 Appóne iniquitátem super iniquitátem eórum: * et non intrent in iustítiam tuam.

68:29 Deleántur de libro vivéntium: * et cum iustis non scribántur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Propter inimícos meos éripe me, Dómine.

Ant. Quǽrite Dóminum, * et vivet ánima vestra.

Psalmus 68(30-37) [9]

68:30 Ego sum pauper et dolens: * salus tua, Deus, suscépit me.

68:31 Laudábo nomen Dei cum cántico: * et magnificábo eum in laude:

68:32 Et placébit Deo super vítulum novéllum: * córnua producéntem et úngulas.

68:33 Vídeant páuperes et læténtur: * quǽrite Deum, et vivet ánima vestra.

68:34 Quóniam exaudívit páuperes Dóminus: * et vinctos suos non despéxit.

68:35 Laudent illum cæli et terra, * mare et ómnia reptília in eis.

68:36 Quóniam Deus salvam fáciet Sion: * et ædificabúntur civitátes Iuda.

68:36 Et inhabitábunt ibi, * et hereditáte acquírent eam.

68:37 Et semen servórum eius possidébit eam: * et qui díligunt nomen eius, habitábunt in ea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quǽrite Dóminum, et vivet ánima vestra.

℣. Laudábo nomen Dei cum cántico.

℟. Et magnificábo eum in laude.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Iesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Iube, Dómine, benedícere.

Benedictio. Evangélica léctio sit nobis salus et protéctio.

℟. Amen.

Lectio 1

Léctio sancti Evangélii secúndum Matthǽum

Matt 8:5-13

In illo témpore: Cum introísset Iesus Caphárnaum, accéssit ad eum centúrio, rogans eum, et dicens: Dómine, puer meus iacet in domo paralýticus, et male torquétur. Et réliqua.

Homilía sancti Augustíni Epíscopi

Lib. 2 de Consensu Evangelist. cap. 20, tom. 4

Videámus, utrum sibi de hoc servo centuriónis Matthǽus Lucásque conséntiant. Matthǽus enim dicit: Accéssit ad eum centúrio, rogans eum, et dicens: Puer meus iacet in domo paralýticus. Cui vidétur repugnáre quod ait Lucas: Et cum audísset de Iesu, misit ad eum senióres Iudæórum, rogans eum ut veníret, et sanáret servum eius. At illi cum veníssent ad Iesum, rogábant eum sollícite, dicéntes ei: Quia dignus est ut hoc illi præstes: díligit enim gentem nostram, et synagógam ipse ædificávit nobis. Iesus autem ibat cum illis: et cum iam non longe esset a domo, misit ad eum centúrio amícos, dicens: Dómine, noli vexári: non enim dignus sum ut sub tectum meum intres.

℣. Tu autem, Dómine, miserére nobis.

℟. Deo grátias.

℟. Dómine, puer meus iacet paralýticus in domo, et male torquétur:

* Amen dico tibi, ego véniam, et curábo eum.

℣. Dómine, non sum dignus ut intres sub tectum meum: sed tantum dic verbo, et sanábitur puer meus.

℟. Amen dico tibi, ego véniam, et curábo eum.

℣. Iube, Dómine, benedícere.

Benedictio. Divínum auxílium máneat semper nobíscum.

℟. Amen.

Lectio 2

Si enim hoc ita gestum est, quómodo erit verum, quod Matthǽus narrat: Accéssit ad eum quidam centúrio, cum ipse non accésserit, sed amícos míserit: nisi diligénter adverténtes intellegámus Matthǽum non omnímodo deseruísse usitátum morem loquéndi? Non solum enim dícere solémus, accessísse áliquem étiam antequam pervéniat illuc, quo dícitur accessísse: unde étiam dícimus: Parum accéssit, vel multum accéssit eo, quo áppetit perveníre: verum étiam ipsam perventiónem cuius adipiscéndi causa accéditur, dícimus plerúmque factam, etsi eum, ad quem pérvenit, non vídeat ille qui pérvenit, cum per amícum pérvenit ad áliquem, cuius ei favor est necessárius. Quod ita ténuit consuetúdo, ut iam étiam vulgo perventóres appelléntur, qui poténtium quorúmlibet tamquam inaccessíbiles ánimos, per conveniéntium personárum interpositiónem, ambitiónis arte pertíngunt.

℣. Tu autem, Dómine, miserére nobis.

℟. Deo grátias.

℟. Dum staret Abraham ad ílicem Mambre, vidit tres viros ascendéntes per viam:

* Tres vidit, et unum adorávit.

℣. Ecce Sara uxor tua páriet tibi fílium, et vocábis nomen eius Isaac.

℟. Tres vidit, et unum adorávit.

℣. Iube, Dómine, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 3

Non ergo absúrde Matthǽus, étiam quod vulgo possit intéllegi, per álios facto accéssu centuriónis ad Dóminum, compéndio dícere vóluit: Accéssit ad eum centúrio. Verúmtamen non negligénter intuénda est étiam sancti Evangelístæ altitúdo mýsticæ locutiónis, secúndum quam scriptum est in Psalmo: Accédite ad eum, et illuminámini. Proínde quia fidem centuriónis, qua vere accéditur ad Iesum, ipse ita laudávit, ut díceret: Non invéni tantam fidem in Israël: ipsum pótius accessísse ad Christum dícere vóluit prudens Evangelísta, quam illos, per quos verba sua míserat.

℣. Tu autem, Dómine, miserére nobis.

℟. Deo grátias.

℟. Tentávit Dóminus Abraham, et dixit ad eum:

* Tolle fílium tuum, quem díligis, Isaac, et offer illum ibi in holocáustum super unum móntium, quem díxero tibi.

℣. Vocátus quoque a Dómino, respóndit, Adsum: et ait ei Dóminus.

℟. Tolle fílium tuum, quem díligis, Isaac, et offer illum ibi in holocáustum super unum móntium, quem díxero tibi.

℣. Glória Patri, et Fílio, * et Spirítui Sancto.

℟. Tolle fílium tuum, quem díligis, Isaac, et offer illum ibi in holocáustum super unum móntium, quem díxero tibi.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui culpa offénderis, pæniténtia placáris: preces pópuli tui supplicántis propítius réspice; et flagélla tuæ iracúndiæ, quæ pro peccátis nostris merémur, avérte.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:2 Psalmi & antiphonæ ex Psalterio secundum diem}

Ant. Tibi soli peccávi, * Dómine, miserére mei.

Psalmus 50 [1]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut iustificéris in sermónibus tuis, et vincas cum iudicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea iustítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Ierúsalem.

50:21 Tunc acceptábis sacrifícium iustítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tibi soli peccávi, Dómine, miserére mei.

Ant. Convértere, Dómine, * et deprecábilis esto super servos tuos.

Psalmus 89 [2]

89:1 Dómine, refúgium factus es nobis: * a generatióne in generatiónem.

89:2 Priúsquam montes fíerent, aut formarétur terra et orbis: * a sǽculo et usque in sǽculum tu es, Deus.

89:3 Ne avértas hóminem in humilitátem: * et dixísti: Convertímini, fílii hóminum.

89:4 Quóniam mille anni ante óculos tuos, * tamquam dies hestérna, quæ prætériit,

89:5 Et custódia in nocte, * quæ pro níhilo habéntur, eórum anni erunt.

89:6 Mane sicut herba tránseat, mane flóreat, et tránseat: * véspere décidat, indúret et aréscat.

89:7 Quia defécimus in ira tua, * et in furóre tuo turbáti sumus.

89:8 Posuísti iniquitátes nostras in conspéctu tuo: * sǽculum nostrum in illuminatióne vultus tui.

89:9 Quóniam omnes dies nostri defecérunt: * et in ira tua defécimus.

89:9 Anni nostri sicut aránea meditabúntur: * dies annórum nostrórum in ipsis, septuagínta anni.

89:10 Si autem in potentátibus, octogínta anni: * et ámplius eórum, labor et dolor.

89:10 Quóniam supervénit mansuetúdo: * et corripiémur.

89:11 Quis novit potestátem iræ tuæ: * et præ timóre tuo iram tuam dinumeráre?

89:12 Déxteram tuam sic notam fac: * et erudítos corde in sapiéntia.

89:13 Convértere, Dómine, úsquequo? * et deprecábilis esto super servos tuos.

89:14 Repléti sumus mane misericórdia tua: * et exsultávimus, et delectáti sumus ómnibus diébus nostris.

89:15 Lætáti sumus pro diébus, quibus nos humiliásti: * annis, quibus vídimus mala.

89:16 Réspice in servos tuos, et in ópera tua: * et dírige fílios eórum.

89:17 Et sit splendor Dómini, Dei nostri, super nos, et ópera mánuum nostrárum dírige super nos: * et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Convértere, Dómine, et deprecábilis esto super servos tuos.

Ant. Multiplicásti, Deus, * misericórdiam tuam.

Psalmus 35 [3]

35:2 Dixit iniústus ut delínquat in semetípso: * non est timor Dei ante óculos eius.

35:3 Quóniam dolóse egit in conspéctu eius: * ut inveniátur iníquitas eius ad ódium.

35:4 Verba oris eius iníquitas, et dolus: * nóluit intellégere ut bene ágeret.

35:5 Iniquitátem meditátus est in cubíli suo: * ástitit omni viæ non bonæ, malítiam autem non odívit.

35:6 Dómine, in cælo misericórdia tua: * et véritas tua usque ad nubes.

35:7 Iustítia tua sicut montes Dei: * iudícia tua abýssus multa.

35:7 Hómines, et iuménta salvábis, Dómine: * quemádmodum multiplicásti misericórdiam tuam, Deus.

35:8 Fílii autem hóminum, * in tégmine alárum tuárum sperábunt.

35:9 Inebriabúntur ab ubertáte domus tuæ: * et torrénte voluptátis tuæ potábis eos.

35:10 Quóniam apud te est fons vitæ: * et in lúmine tuo vidébimus lumen.

35:11 Præténde misericórdiam tuam sciéntibus te, * et iustítiam tuam his, qui recto sunt corde.

35:12 Non véniat mihi pes supérbiæ: * et manus peccatóris non móveat me.

35:13 Ibi cecidérunt qui operántur iniquitátem: * expúlsi sunt, nec potuérunt stare.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Multiplicásti, Deus, misericórdiam tuam.

Ant. Fortitúdo mea * et laus mea Dóminus: et factus est mihi in salútem.

Canticum Moysis [4]

Exod. 15:1-22

15:1 Cantémus Dómino: glorióse enim magnificátus est, * equum et ascensórem deiécit in mare.

15:2 Fortitúdo mea, et laus mea Dóminus, * et factus est mihi in salútem.

15:3 Iste Deus meus, et glorificábo eum: * Deus patris mei, et exaltábo eum.

15:4 Dóminus quasi vir pugnátor, Omnípotens nomen eius. * Currus Pharaónis et exércitum eius proiécit in mare.

15:5 Elécti príncipes eius submérsi sunt in Mari Rubro: * abýssi operuérunt eos, descendérunt in profúndum quasi lapis.

15:6 Déxtera tua, Dómine, magnificáta est in fortitúdine: déxtera tua, Dómine, percússit inimícum. * Et in multitúdine glóriæ tuæ deposuísti adversários tuos:

15:7 Misísti iram tuam, quæ devorávit eos sicut stípulam. * Et in spíritu furóris tui congregátæ sunt aquæ:

15:8 Stetit unda fluens, * congregátæ sunt abýssi in médio mari.

15:9 Dixit inimícus: Pérsequar et comprehéndam, * dívidam spólia, implébitur ánima mea:

15:10 Evaginábo gládium meum, * interfíciet eos manus mea.

15:11 Flavit spíritus tuus, et opéruit eos mare: * submérsi sunt quasi plumbum in aquis veheméntibus.

15:12 Quis símilis tui in fórtibus, Dómine? * quis símilis tui, magníficus in sanctitáte, terríbilis atque laudábilis, fáciens mirabília?

15:13 Extendísti manum tuam, et devorávit eos terra. * Dux fuísti in misericórdia tua pópulo quem redemísti:

15:14 Et portásti eum in fortitúdine tua, * ad habitáculum sanctum tuum.

15:15 Ascendérunt pópuli, et iráti sunt: * dolóres obtinuérunt habitatóres Philísthiim.

15:16 Tunc conturbáti sunt príncipes Edom, robústos Moab obtínuit tremor: * obriguérunt omnes habitatóres Chánaan.

15:17 Írruat super eos formído et pavor, * in magnitúdine brácchii tui:

15:18 Fiant immóbiles quasi lapis, donec pertránseat pópulus tuus, Dómine, * donec pertránseat pópulus tuus iste, quem possedísti.

15:19 Introdúces eos, et plantábis in monte hereditátis tuæ, * firmíssimo habitáculo tuo quod operátus es, Dómine:

15:20 Sanctuárium tuum, Dómine, quod firmavérunt manus tuæ. * Dóminus regnábit in ætérnum et ultra.

15:21 Ingréssus est enim eques Phárao cum cúrribus et equítibus eius in mare: * et redúxit super eos Dóminus aquas maris:

15:22 Fílii autem Israël ambulavérunt per siccum * in médio eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fortitúdo mea et laus mea Dóminus: et factus est mihi in salútem.

Ant. Laudáte * Dóminum qui sanat contrítos corde, et álligat contritiónes eórum.

Psalmus 146 [5]

146:1 Laudáte Dóminum quóniam bonus est psalmus: * Deo nostro sit iucúnda, decóraque laudátio.

146:2 Ædíficans Ierúsalem Dóminus: * dispersiónes Israélis congregábit.

146:3 Qui sanat contrítos corde: * et álligat contritiónes eórum.

146:4 Qui númerat multitúdinem stellárum: * et ómnibus eis nómina vocat.

146:5 Magnus Dóminus noster, et magna virtus eius: * et sapiéntiæ eius non est númerus.

146:6 Suscípiens mansuétos Dóminus: * humílians autem peccatóres usque ad terram.

146:7 Præcínite Dómino in confessióne: * psállite Deo nostro in cíthara.

146:8 Qui óperit cælum núbibus: * et parat terræ plúviam.

146:8 Qui prodúcit in móntibus fænum: * et herbam servitúti hóminum.

146:9 Qui dat iuméntis escam ipsórum: * et pullis corvórum invocántibus eum.

146:10 Non in fortitúdine equi voluntátem habébit: * nec in tíbiis viri beneplácitum erit ei.

146:11 Beneplácitum est Dómino super timéntes eum: * et in eis, qui sperant super misericórdia eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte Dóminum qui sanat contrítos corde, et álligat contritiónes eórum.

Capitulum Hymnus Versus {ex Psalterio secundum diem}

Rom 13:12-13

Nox præcéssit, dies autem appropinquávit. Abiciámus ergo ópera tenebrárum, et induámur arma lucis. Sicut in die honéste ambulémus.

℟. Deo grátias.

Hymnus

Lux ecce surgit áurea,

Pallens facéssat cǽcitas,

Quæ nosmet in præceps diu

Erróre traxit dévio.

Hæc lux serénum cónferat,

Purósque nos præstet sibi:

Nihil loquámur súbdolum:

Volvámus obscúrum nihil.

Sic tota decúrrat dies,

Ne lingua mendax, ne manus

Oculíve peccent lúbrici,

Ne noxa corpus ínquinet.

Speculátor astat désuper,

Qui nos diébus ómnibus,

Actúsque nostros próspicit

A luce prima in vésperum.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

℣. Repléti sumus mane misericórdia tua.

℟. Exsultávimus, et delectáti sumus.

Canticum: Benedictus {Antiphona ex Proprio de Tempore}

Ant. Dómine, * puer meus iacet paralýticus in domo, et male torquétur: Amen dico tibi, ego véniam, et curábo eum.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, puer meus iacet paralýticus in domo, et male torquétur: Amen dico tibi, ego véniam, et curábo eum.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui culpa offénderis, pæniténtia placáris: preces pópuli tui supplicántis propítius réspice; et flagélla tuæ iracúndiæ, quæ pro peccátis nostris merémur, avérte.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. In loco páscuæ * ibi Dóminus me collocávit.

Psalmus 22 [1]

22:1 Dóminus regit me, et nihil mihi déerit: * in loco páscuæ ibi me collocávit.

22:2 Super aquam refectiónis educávit me: * ánimam meam convértit.

22:3 Dedúxit me super sémitas iustítiæ, * propter nomen suum.

22:4 Nam, et si ambulávero in médio umbræ mortis, non timébo mala: * quóniam tu mecum es.

22:4 Virga tua, et báculus tuus: * ipsa me consoláta sunt.

22:5 Parásti in conspéctu meo mensam, * advérsus eos, qui tríbulant me.

22:5 Impinguásti in óleo caput meum: * et calix meus inébrians quam præclárus est!

22:6 Et misericórdia tua subsequétur me * ómnibus diébus vitæ meæ:

22:6 Et ut inhábitem in domo Dómini, * in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 71(2-8) [2]

71:2 Deus, iudícium tuum regi da: * et iustítiam tuam fílio regis:

71:2 Iudicáre pópulum tuum in iustítia, * et páuperes tuos in iudício.

71:3 Suscípiant montes pacem pópulo: * et colles iustítiam.

71:4 Iudicábit páuperes pópuli, et salvos fáciet fílios páuperum: * et humiliábit calumniatórem.

71:5 Et permanébit cum sole, et ante lunam, * in generatióne et generatiónem.

71:6 Descéndet sicut plúvia in vellus: * et sicut stillicídia stillántia super terram.

71:7 Oriétur in diébus eius iustítia, et abundántia pacis: * donec auferátur luna.

71:8 Et dominábitur a mari usque ad mare: * et a flúmine usque ad términos orbis terrárum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 71(9-19) [3]

71:9 Coram illo prócident Æthíopes: * et inimíci eius terram lingent.

71:10 Reges Tharsis, et ínsulæ múnera ófferent: * reges Árabum et Saba dona addúcent.

71:11 Et adorábunt eum omnes reges terræ: * omnes gentes sérvient ei:

71:12 Quia liberábit páuperem a poténte: * et páuperem, cui non erat adiútor.

71:13 Parcet páuperi et ínopi: * et ánimas páuperum salvas fáciet.

71:14 Ex usúris et iniquitáte rédimet ánimas eórum: * et honorábile nomen eórum coram illo.

71:15 Et vivet, et dábitur ei de auro Arábiæ, et adorábunt de ipso semper: * tota die benedícent ei.

71:16 Et erit firmaméntum in terra in summis móntium, superextollétur super Líbanum fructus eius: * et florébunt de civitáte sicut fænum terræ.

71:17 Sit nomen eius benedíctum in sǽcula: * ante solem pérmanet nomen eius.

71:17 Et benedicéntur in ipso omnes tribus terræ: * omnes gentes magnificábunt eum.

71:18 Benedíctus Dóminus, Deus Israël, * qui facit mirabília solus:

71:19 Et benedíctum nomen maiestátis eius in ætérnum: * et replébitur maiestáte eius omnis terra: fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In loco páscuæ ibi Dóminus me collocávit.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Décimo Kaléndas Mártii Luna tértia Anno Dómini 2026

Tyri, in Phœnícia, commemorátio beatórum Mártyrum, quorum númerum solíus sciéntia Dei cólligit. Hi omnes, sub Diocletiáno Imperatóre, a Vetúrio, mílitum magístro, multis tormentórum genéribus, sibi invícem succedéntibus, occísi sunt; nam, primo quidem flagris toto córpore dilaniáti, inde divérsis bestiárum genéribus tráditi, sed ab illis divína virtúte nil læsi, post, áddita feritáte ignis ac ferri, martýrium consummárunt. Eórum vero gloriósam multitúdinem ad victóriam incitábant Epíscopi Tyránnio, Silvánus, Péleus et Nilus, ac Présbyter Zenóbius, qui, felíci agóne, una cum illis, martýrii palmam adépti sunt.

Constantinópoli sancti Eleuthérii, Epíscopi et Mártyris.

In Pérside natális sancti Eleuthérii, Epíscopi, et aliórum centum vigínti octo; qui, sub Rege Persárum Sápore, cum Solem adoráre renuíssent, crudéli nece præcláras sibi corónas comparárunt.

In Cypro sanctórum Mártyrum Potámii et Nemésii.

Cátanæ, in Sicília, sancti Leónis Epíscopi, qui virtútibus atque miráculis coruscávit.

Eódem die sancti Euchérii, Aurelianénsis Epíscopi, qui eo magis miráculis cláruit, quo plúribus invidórum calúmniis fuit oppréssus.

Tornáci, in Gálliis, sancti Eleuthérii, Epíscopi et Confessóris.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Quam bonus * Israël Deus, his, qui recto sunt corde. ‡

Psalmus 72(1-9) [1]

72:1 Quam bonus Israël Deus, his, qui recto sunt corde!

72:2 ‡ Mei autem pæne moti sunt pedes: * pæne effúsi sunt gressus mei.

72:3 Quia zelávi super iníquos, * pacem peccatórum videns.

72:4 Quia non est respéctus morti eórum: * et firmaméntum in plaga eórum.

72:5 In labóre hóminum non sunt, * et cum homínibus non flagellabúntur:

72:6 Ídeo ténuit eos supérbia, * opérti sunt iniquitáte et impietáte sua.

72:7 Pródiit quasi ex ádipe iníquitas eórum: * transiérunt in afféctum cordis.

72:8 Cogitavérunt, et locúti sunt nequítiam: * iniquitátem in excélso locúti sunt.

72:9 Posuérunt in cælum os suum: * et lingua eórum transívit in terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 72(10-17) [2]

72:10 Ídeo convertétur pópulus meus hic: * et dies pleni inveniéntur in eis.

72:11 Et dixérunt: Quómodo scit Deus, * et si est sciéntia in excélso?

72:12 Ecce, ipsi peccatóres, et abundántes in sǽculo, * obtinuérunt divítias.

72:13 Et dixi: Ergo sine causa iustificávi cor meum, * et lavi inter innocéntes manus meas:

72:14 Et fui flagellátus tota die, * et castigátio mea in matutínis.

72:15 Si dicébam: Narrábo sic: * ecce, natiónem filiórum tuórum reprobávi.

72:16 Existimábam ut cognóscerem hoc, * labor est ante me:

72:17 Donec intrem in Sanctuárium Dei: * et intéllegam in novíssimis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 72(18-28) [3]

72:18 Verúmtamen propter dolos posuísti eis: * deiecísti eos dum allevaréntur.

72:19 Quómodo facti sunt in desolatiónem, súbito defecérunt: * periérunt propter iniquitátem suam.

72:20 Velut sómnium surgéntium, Dómine, * in civitáte tua imáginem ipsórum ad níhilum rédiges.

72:21 Quia inflammátum est cor meum, et renes mei commutáti sunt: * et ego ad níhilum redáctus sum, et nescívi.

72:23 Ut iuméntum factus sum apud te: * et ego semper tecum.

72:24 Tenuísti manum déxteram meam: et in voluntáte tua deduxísti me, * et cum glória suscepísti me.

72:25 Quid enim mihi est in cælo? * et a te quid vólui super terram?

72:26 Defécit caro mea, et cor meum: * Deus cordis mei, et pars mea Deus in ætérnum.

72:27 Quia ecce, qui elóngant se a te, períbunt: * perdidísti omnes, qui fornicántur abs te.

72:28 Mihi autem adhærére Deo bonum est: * pónere in Dómino Deo spem meam:

72:28 Ut annúntiem omnes prædicatiónes tuas, * in portis fíliæ Sion.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam bonus Israël Deus, his, qui recto sunt corde.

Capitulum Responsorium Versus {Per Annum}

Ier 17:14

Sana me, Dómine, et sanábor: salvum me fac, et salvus ero: quóniam laus mea tu es.

℟. Deo grátias.

℟.br. Sana ánimam meam, * Quia peccávi tibi.

℟. Sana ánimam meam, * Quia peccávi tibi.

℣. Ego dixi: Dómine, miserére mei.

℟. Quia peccávi tibi.

℣. Glória Patri, et Fílio, * et Spirítui Sancto.

℟. Sana ánimam meam, * Quia peccávi tibi.

℣. Adiútor meus, esto, ne derelínquas me.

℟. Neque despícias me, Deus, salutáris meus.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui culpa offénderis, pæniténtia placáris: preces pópuli tui supplicántis propítius réspice; et flagélla tuæ iracúndiæ, quæ pro peccátis nostris merémur, avérte.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Memor esto * congregatiónis tuæ, Dómine, quam possedísti ab inítio.

Psalmus 73(1-9) [1]

73:1 Ut quid, Deus, repulísti in finem: * irátus est furor tuus super oves páscuæ tuæ?

73:2 Memor esto congregatiónis tuæ, * quam possedísti ab inítio.

73:2 Redemísti virgam hereditátis tuæ: * mons Sion, in quo habitásti in eo.

73:3 Leva manus tuas in supérbias eórum in finem: * quanta malignátus est inimícus in sancto!

73:4 Et gloriáti sunt qui odérunt te: * in médio solemnitátis tuæ.

73:5 Posuérunt signa sua, signa: * et non cognovérunt sicut in éxitu super summum.

73:6 Quasi in silva lignórum secúribus excidérunt iánuas eius in idípsum: * in secúri et áscia deiecérunt eam.

73:7 Incendérunt igni Sanctuárium tuum: * in terra polluérunt tabernáculum nóminis tui.

73:8 Dixérunt in corde suo cognátio eórum simul: * Quiéscere faciámus omnes dies festos Dei a terra.

73:9 Signa nostra non vídimus, iam non est prophéta: * et nos non cognóscet ámplius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 73(10-17) [2]

73:10 Úsquequo, Deus, improperábit inimícus: * irrítat adversárius nomen tuum in finem?

73:11 Ut quid avértis manum tuam, et déxteram tuam, * de médio sinu tuo in finem?

73:12 Deus autem Rex noster ante sǽcula: * operátus est salútem in médio terræ.

73:13 Tu confirmásti in virtúte tua mare: * contribulásti cápita dracónum in aquis.

73:14 Tu confregísti cápita dracónis: * dedísti eum escam pópulis Æthíopum.

73:15 Tu dirupísti fontes, et torréntes: * tu siccásti flúvios Ethan.

73:16 Tuus est dies, et tua est nox: * tu fabricátus es auróram et solem.

73:17 Tu fecísti omnes términos terræ: * æstátem et ver tu plasmásti ea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 73(18-23) [3]

73:18 Memor esto huius, inimícus improperávit Dómino: * et pópulus insípiens incitávit nomen tuum.

73:19 Ne tradas béstiis ánimas confiténtes tibi, * et ánimas páuperum tuórum ne obliviscáris in finem.

73:20 Réspice in testaméntum tuum: * quia repléti sunt, qui obscuráti sunt terræ dómibus iniquitátum.

73:21 Ne avertátur húmilis factus confúsus: * pauper et inops laudábunt nomen tuum.

73:22 Exsúrge, Deus, iúdica causam tuam: * memor esto improperiórum tuórum, eórum quæ ab insipiénte sunt tota die.

73:23 Ne obliviscáris voces inimicórum tuórum: * supérbia eórum, qui te odérunt, ascéndit semper.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor esto congregatiónis tuæ, Dómine, quam possedísti ab inítio.

Capitulum Responsorium Versus {Per Annum}

Rom 13:8

Némini quidquam debeátis, nisi ut ínvicem diligátis: qui enim díligit próximum, legem implévit.

℟. Deo grátias.

℟.br. Benedícam Dóminum * In omni témpore.

℟. Benedícam Dóminum * In omni témpore.

℣. Semper laus eius in ore meo.

℟. In omni témpore.

℣. Glória Patri, et Fílio, * et Spirítui Sancto.

℟. Benedícam Dóminum * In omni témpore.

℣. Dóminus regit me, et nihil mihi déerit.

℟. In loco páscuæ ibi me collocávit.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui culpa offénderis, pæniténtia placáris: preces pópuli tui supplicántis propítius réspice; et flagélla tuæ iracúndiæ, quæ pro peccátis nostris merémur, avérte.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Invocábimus * nomen tuum, Dómine: narrábimus mirabília tua.

Psalmus 74 [1]

74:2 Confitébimur tibi, Deus: * confitébimur, et invocábimus nomen tuum.

74:3 Narrábimus mirabília tua: * cum accépero tempus, ego iustítias iudicábo.

74:4 Liquefácta est terra, et omnes qui hábitant in ea: * ego confirmávi colúmnas eius.

74:5 Dixi iníquis: Nolíte iníque ágere: * et delinquéntibus: Nolíte exaltáre cornu:

74:6 Nolíte extóllere in altum cornu vestrum: * nolíte loqui advérsus Deum iniquitátem.

74:7 Quia neque ab Oriénte, neque ab Occidénte, neque a desértis móntibus: * quóniam Deus iudex est.

74:8 Hunc humíliat, et hunc exáltat: * quia calix in manu Dómini vini meri plenus misto.

74:9 Et inclinávit ex hoc in hoc: verúmtamen fæx eius non est exinaníta: * bibent omnes peccatóres terræ.

74:10 Ego autem annuntiábo in sǽculum: * cantábo Deo Iacob.

74:11 Et ómnia córnua peccatórum confríngam: * et exaltabúntur córnua iusti.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 75(2-7) [2]

75:2 Notus in Iudǽa Deus: * in Israël magnum nomen eius.

75:3 Et factus est in pace locus eius: * et habitátio eius in Sion.

75:4 Ibi confrégit poténtias árcuum, * scutum, gládium, et bellum.

75:5 Illúminans tu mirabíliter a móntibus ætérnis: * turbáti sunt omnes insipiéntes corde.

75:6 Dormiérunt somnum suum: * et nihil invenérunt omnes viri divitiárum in mánibus suis.

75:7 Ab increpatióne tua, Deus Iacob, * dormitavérunt qui ascendérunt equos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 75(8-13) [3]

75:8 Tu terríbilis es, et quis resístet tibi? * ex tunc ira tua.

75:9 De cælo audítum fecísti iudícium: * terra trémuit et quiévit,

75:10 Cum exsúrgeret in iudícium Deus, * ut salvos fáceret omnes mansuétos terræ.

75:11 Quóniam cogitátio hóminis confitébitur tibi: * et relíquiæ cogitatiónis diem festum agent tibi.

75:12 Vovéte, et réddite Dómino, Deo vestro: * omnes, qui in circúitu eius affértis múnera.

75:13 Terríbili et ei qui aufert spíritum príncipum, * terríbili apud reges terræ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Invocábimus nomen tuum, Dómine: narrábimus mirabília tua.

Capitulum Responsorium Versus {Per Annum}

1 Pet 1:17-19

In timóre incolátus vestri témpore conversámini: sciéntes quod non corruptibílibus auro vel argénto redémpti estis, sed pretióso sánguine quasi Agni immaculáti Christi.

℟. Deo grátias.

℟.br. Rédime me, Dómine, * Et miserére mei.

℟. Rédime me, Dómine, * Et miserére mei.

℣. Pes enim meus stetit in via recta.

℟. Et miserére mei.

℣. Glória Patri, et Fílio, * et Spirítui Sancto.

℟. Rédime me, Dómine, * Et miserére mei.

℣. Ab occúltis meis munda me, Dómine.

℟. Et ab aliénis parce servo tuo.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui culpa offénderis, pæniténtia placáris: preces pópuli tui supplicántis propítius réspice; et flagélla tuæ iracúndiæ, quæ pro peccátis nostris merémur, avérte.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Psalterio secundum diem}

Ant. Ecce quam bonum * et quam iucúndum habitáre fratres in unum. ‡

Psalmus 132 [1]

132:1 Ecce quam bonum et quam iucúndum, habitáre fratres in unum:

132:2 ‡ Sicut unguéntum in cápite, * quod descéndit in barbam, barbam Aaron,

132:2 Quod descéndit in oram vestiménti eius: * sicut ros Hermon, qui descéndit in montem Sion.

132:3 Quóniam illic mandávit Dóminus benedictiónem, * et vitam usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ecce quam bonum et quam iucúndum habitáre fratres in unum.

Ant. Confitémini Dómino * quóniam in ætérnum misericórdia eius.

Psalmus 135(1-9) [2]

135:1 Confitémini Dómino quóniam bonus: * quóniam in ætérnum misericórdia eius.

135:2 Confitémini Deo deórum: * quóniam in ætérnum misericórdia eius.

135:3 Confitémini Dómino dominórum: * quóniam in ætérnum misericórdia eius.

135:4 Qui facit mirabília magna solus: * quóniam in ætérnum misericórdia eius.

135:5 Qui fecit cælos in intelléctu: * quóniam in ætérnum misericórdia eius.

135:6 Qui firmávit terram super aquas: * quóniam in ætérnum misericórdia eius.

135:7 Qui fecit luminária magna: * quóniam in ætérnum misericórdia eius.

135:8 Solem in potestátem diéi: * quóniam in ætérnum misericórdia eius.

135:9 Lunam, et stellas in potestátem noctis: * quóniam in ætérnum misericórdia eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitémini Dómino quóniam in ætérnum misericórdia eius.

Ant. Confitémini Dómino * quia in humilitáte nostra memor fuit nostri.

Psalmus 135(10-26) [3]

135:10 Qui percússit Ægýptum cum primogénitis eórum: * quóniam in ætérnum misericórdia eius.

135:11 Qui edúxit Israël de médio eórum: * quóniam in ætérnum misericórdia eius.

135:12 In manu poténti, et brácchio excélso: * quóniam in ætérnum misericórdia eius.

135:13 Qui divísit Mare Rubrum in divisiónes: * quóniam in ætérnum misericórdia eius.

135:14 Et edúxit Israël per médium eius: * quóniam in ætérnum misericórdia eius.

135:15 Et excússit Pharaónem, et virtútem eius in Mari Rubro: * quóniam in ætérnum misericórdia eius.

135:16 Qui tradúxit pópulum suum per desértum: * quóniam in ætérnum misericórdia eius.

135:17 Qui percússit reges magnos: * quóniam in ætérnum misericórdia eius.

135:18 Et occídit reges fortes: * quóniam in ætérnum misericórdia eius.

135:19 Sehon, regem Amorrhæórum: * quóniam in ætérnum misericórdia eius.

135:20 Et Og, regem Basan: * quóniam in ætérnum misericórdia eius.

135:21 Et dedit terram eórum hereditátem: * quóniam in ætérnum misericórdia eius.

135:22 Hereditátem Israël, servo suo: * quóniam in ætérnum misericórdia eius.

135:23 Quia in humilitáte nostra memor fuit nostri: * quóniam in ætérnum misericórdia eius.

135:24 Et redémit nos ab inimícis nostris: * quóniam in ætérnum misericórdia eius.

135:25 Qui dat escam omni carni: * quóniam in ætérnum misericórdia eius.

135:26 Confitémini Deo cæli: * quóniam in ætérnum misericórdia eius.

135:26 Confitémini Dómino dominórum: * quóniam in ætérnum misericórdia eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitémini Dómino quia in humilitáte nostra memor fuit nostri.

Ant. Adhǽreat lingua mea * fáucibus meis, si non memínero tui Ierúsalem.

Psalmus 136 [4]

136:1 Super flúmina Babylónis, illic sédimus et flévimus: * cum recordarémur Sion:

136:2 In salícibus in médio eius, * suspéndimus órgana nostra.

136:3 Quia illic interrogavérunt nos, qui captívos duxérunt nos, * verba cantiónum:

136:3 Et qui abduxérunt nos: * Hymnum cantáte nobis de cánticis Sion.

136:4 Quómodo cantábimus cánticum Dómini * in terra aliéna?

136:5 Si oblítus fúero tui, Ierúsalem, * oblivióni detur déxtera mea.

136:6 Adhǽreat lingua mea fáucibus meis, * si non memínero tui:

136:6 Si non proposúero Ierúsalem, * in princípio lætítiæ meæ.

136:7 Memor esto, Dómine, filiórum Edom, * in die Ierúsalem:

136:7 Qui dicunt: Exinaníte, exinaníte * usque ad fundaméntum in ea.

136:8 Fília Babylónis mísera: * beátus, qui retríbuet tibi retributiónem tuam, quam retribuísti nobis.

136:9 Beátus, qui tenébit, * et allídet párvulos tuos ad petram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adhǽreat lingua mea fáucibus meis, si non memínero tui Ierúsalem.

Ant. Confitébor * nómini tuo, Dómine, super misericórdia et veritáte tua.

Psalmus 137 [5]

137:1 Confitébor tibi, Dómine, in toto corde meo: * quóniam audísti verba oris mei.

137:2 In conspéctu Angelórum psallam tibi: * adorábo ad templum sanctum tuum, et confitébor nómini tuo.

137:3 Super misericórdia tua, et veritáte tua: * quóniam magnificásti super omne, nomen sanctum tuum.

137:4 In quacúmque die invocávero te, exáudi me: * multiplicábis in ánima mea virtútem.

137:5 Confiteántur tibi, Dómine, omnes reges terræ: * quia audiérunt ómnia verba oris tui:

137:6 Et cantent in viis Dómini: * quóniam magna est glória Dómini.

137:7 Quóniam excélsus Dóminus, et humília réspicit: * et alta a longe cognóscit.

137:8 Si ambulávero in médio tribulatiónis, vivificábis me: * et super iram inimicórum meórum extendísti manum tuam, et salvum me fecit déxtera tua.

137:9 Dóminus retríbuet pro me: * Dómine, misericórdia tua in sǽculum: ópera mánuum tuárum ne despícias.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitébor nómini tuo, Dómine, super misericórdia et veritáte tua.

Capitulum Hymnus Versus {ex Psalterio secundum diem}

2 Cor 1:3-4

Benedíctus Deus, et Pater Dómini nostri Iesu Christi, Pater misericordiárum, et Deus totíus consolatiónis, qui consolátur nos in omni tribulatióne nostra.

℟. Deo grátias.

Hymnus

Magnæ Deus poténtiæ,

Qui fértili natos aqua

Partim relínquis gúrgiti,

Partim levas in áëra.

Demérsa lymphis ímprimens,

Subvécta cælis érigens:

Ut stirpe ab una pródita,

Divérsa répleant loca:

Largíre cunctis sérvulis,

Quos mundat unda Sánguinis,

Nescíre lapsus críminum,

Nec ferre mortis tǽdium.

Ut culpa nullum déprimat:

Nullum éfferat iactántia:

Elísa mens ne cóncidat:

Eláta mens ne córruat.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

℣. Dirigátur, Dómine, orátio mea.

℟. Sicut incénsum in conspéctu tuo.

Canticum: Magnificat {Antiphona ex Proprio de Tempore}

Ant. Dómine, * non sum dignus ut intres sub tectum meum: sed tantum dic verbo, et sanábitur puer meus.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, non sum dignus ut intres sub tectum meum: sed tantum dic verbo, et sanábitur puer meus.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Parce, Dómine, parce populo tuo: ut, dignis flagellatiónibus castigátus, in tua miseratióne respíret.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Adiútor meus * et liberátor meus esto, Dómine.

Psalmus 69 [1]

69:2 Deus, in adiutórium meum inténde: * Dómine, ad adiuvándum me festína.

69:3 Confundántur et revereántur, * qui quærunt ánimam meam.

69:4 Avertántur retrórsum, et erubéscant, * qui volunt mihi mala.

69:4 Avertántur statim erubescéntes, * qui dicunt mihi: Euge, euge.

69:5 Exsúltent et læténtur in te omnes qui quærunt te, * et dicant semper: Magnificétur Dóminus: qui díligunt salutáre tuum.

69:6 Ego vero egénus, et pauper sum: * Deus, ádiuva me.

69:6 Adiútor meus, et liberátor meus es tu: * Dómine, ne moréris.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 70(1-12) [2]

70:1 In te, Dómine, sperávi, non confúndar in ætérnum: * in iustítia tua líbera me, et éripe me.

70:2 Inclína ad me aurem tuam, * et salva me.

70:3 Esto mihi in Deum protectórem, et in locum munítum: * ut salvum me fácias,

70:3 Quóniam firmaméntum meum, * et refúgium meum es tu.

70:4 Deus meus, éripe me de manu peccatóris, * et de manu contra legem agéntis et iníqui:

70:5 Quóniam tu es patiéntia mea, Dómine: * Dómine, spes mea a iuventúte mea.

70:6 In te confirmátus sum ex útero: * de ventre matris meæ tu es protéctor meus.

70:7 In te cantátio mea semper: * tamquam prodígium factus sum multis: et tu adiútor fortis.

70:8 Repleátur os meum laude, ut cantem glóriam tuam: * tota die magnitúdinem tuam.

70:9 Ne proícias me in témpore senectútis: * cum defécerit virtus mea, ne derelínquas me.

70:10 Quia dixérunt inimíci mei mihi: * et qui custodiébant ánimam meam, consílium fecérunt in unum.

70:11 Dicéntes: Deus derelíquit eum, persequímini, † et comprehéndite eum: * quia non est qui erípiat.

70:12 Deus, ne elongéris a me: * Deus meus, in auxílium meum réspice.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 70(13-24) [3]

70:13 Confundántur, et defíciant detrahéntes ánimæ meæ: * operiántur confusióne, et pudóre qui quærunt mala mihi.

70:14 Ego autem semper sperábo: * et adíciam super omnem laudem tuam.

70:15 Os meum annuntiábit iustítiam tuam: * tota die salutáre tuum.

70:16 Quóniam non cognóvi litteratúram, † introíbo in poténtias Dómini: * Dómine, memorábor iustítiæ tuæ solíus.

70:17 Deus, docuísti me a iuventúte mea: * et usque nunc pronuntiábo mirabília tua.

70:18 Et usque in senéctam et sénium: * Deus, ne derelínquas me,

70:18 Donec annúntiem brácchium tuum * generatióni omni, quæ ventúra est:

70:19 Poténtiam tuam, et iustítiam tuam, Deus, † usque in altíssima, quæ fecísti magnália: * Deus, quis símilis tibi?

70:20 Quantas ostendísti mihi tribulatiónes multas et malas: et convérsus vivificásti me: * et de abýssis terræ íterum reduxísti me:

70:21 Multiplicásti magnificéntiam tuam: * et convérsus consolátus es me.

70:22 Nam et ego confitébor tibi in vasis psalmi veritátem tuam: * Deus, psallam tibi in cíthara, Sanctus Israël.

70:23 Exsultábunt lábia mea cum cantávero tibi: * et ánima mea, quam redemísti.

70:24 Sed et lingua mea tota die meditábitur iustítiam tuam: * cum confúsi et revériti fúerint, qui quærunt mala mihi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adiútor meus et liberátor meus esto, Dómine.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Feria VI post Cineres
III. classis

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Psalterio secundum diem}

Ant. Dóminum, Deum nostrum, * Veníte, adorémus.

Ant. Dóminum, Deum nostrum, * Veníte, adorémus.

Veníte, exsultémus Dómino, iubilémus Deo, salutári nostro: præoccupémus fáciem eius in confessióne, et in psalmis iubilémus ei.

Ant. Dóminum, Deum nostrum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Dóminum, Deum nostrum, * Veníte, adorémus.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Dóminum, Deum nostrum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Dóminum, Deum nostrum, * Veníte, adorémus.

Hymnus {ex Psalterio secundum tempora}

Tu, Trinitátis Unitas,

Orbem poténter quæ regis,

Atténde laudis cánticum,

Quod excubántes psállimus.

Nam léctulo consúrgimus

Noctis quiéto témpore,

Ut flagitémus ómnium

A te medélam vúlnerum.

Quo fraude quidquid dǽmonum

In nóctibus delíquimus,

Abstérgat illud cǽlitus

Tuæ potéstas glóriæ.

Ne corpus astet sórdidum,

Nec torpor instet córdium,

Ne críminis contágio

Tepéscat ardor spíritus.

Ob hoc, Redémptor, quǽsumus,

Reple tuo nos lúmine,

Per quod diérum círculis

Nullis ruámus áctibus.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Suscitávit Dóminus * testimónium in Iacob: et legem pósuit in Israël.

Psalmus 77(1-8) [1]

77:1 Atténdite, pópule meus, legem meam: * inclináte aurem vestram in verba oris mei.

77:2 Apériam in parábolis os meum: * loquar propositiónes ab inítio.

77:3 Quanta audívimus et cognóvimus ea: * et patres nostri narravérunt nobis.

77:4 Non sunt occultáta a fíliis eórum: * in generatióne áltera.

77:4 Narrántes laudes Dómini, et virtútes eius: * et mirabília eius, quæ fecit.

77:5 Et suscitávit testimónium in Iacob: * et legem pósuit in Israël.

77:5 Quanta mandávit pátribus nostris nota fácere ea fíliis suis: * ut cognóscat generátio áltera.

77:6 Fílii qui nascéntur, et exsúrgent, * et narrábunt fíliis suis.

77:7 Ut ponant in Deo spem suam, et non obliviscántur óperum Dei: * et mandáta eius exquírant.

77:8 Ne fiant sicut patres eórum: * generátio prava et exásperans.

77:8 Generátio, quæ non diréxit cor suum: * et non est créditus cum Deo spíritus eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscitávit Dóminus testimónium in Iacob: et legem pósuit in Israël.

Ant. Coram pátribus eórum * fecit Deus mirabília.

Psalmus 77(9-16) [2]

77:9 Fílii Ephrem intendéntes et mitténtes arcum: * convérsi sunt in die belli.

77:10 Non custodiérunt testaméntum Dei: * et in lege eius noluérunt ambuláre.

77:11 Et oblíti sunt benefactórum eius: * et mirabílium eius quæ osténdit eis.

77:12 Coram pátribus eórum fecit mirabília in terra Ægýpti: * in campo Táneos.

77:13 Interrúpit mare, et perdúxit eos: * et státuit aquas quasi in utre.

77:14 Et dedúxit eos in nube diéi: * et tota nocte in illuminatióne ignis.

77:15 Interrúpit petram in erémo: * et adaquávit eos velut in abýsso multa.

77:16 Et edúxit aquam de petra: * et dedúxit tamquam flúmina aquas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Coram pátribus eórum fecit Deus mirabília.

Ant. Iánuas cæli apéruit * Dóminus, et pluit illis manna ad manducándum.

Psalmus 77(17-31) [3]

77:17 Et apposuérunt adhuc peccáre ei: * in iram excitavérunt Excélsum in inaquóso.

77:18 Et tentavérunt Deum in córdibus suis, * ut péterent escas animábus suis.

77:19 Et male locúti sunt de Deo: * dixérunt: Numquid póterit Deus paráre mensam in desérto?

77:20 Quóniam percússit petram, et fluxérunt aquæ: * et torréntes inundavérunt.

77:20 Numquid et panem póterit dare, * aut paráre mensam pópulo suo?

77:21 Ídeo audívit Dóminus, et dístulit: * et ignis accénsus est in Iacob, et ira ascéndit in Israël.

77:22 Quia non credidérunt in Deo: * nec speravérunt in salutári eius:

77:23 Et mandávit núbibus désuper: * et iánuas cæli apéruit.

77:24 Et pluit illis manna ad manducándum: * et panem cæli dedit eis.

77:25 Panem Angelórum manducávit homo, * cibária misit eis in abundántia.

77:26 Tránstulit Austrum de cælo: * et indúxit in virtúte sua Áfricum.

77:27 Et pluit super eos sicut púlverem carnes: * et sicut arénam maris volatília pennáta.

77:28 Et cecidérunt in médio castrórum eórum: * circa tabernácula eórum.

77:29 Et manducavérunt, et saturáti sunt nimis, et desidérium eórum áttulit eis: * non sunt fraudáti a desidério suo.

77:30 Adhuc escæ eórum erant in ore ipsórum: * et ira Dei ascéndit super eos.

77:31 Et occídit pingues eórum, * et eléctos Israël impedívit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Iánuas cæli apéruit Dóminus, et pluit illis manna ad manducándum.

Ant. Deus adiútor * est eórum: et Excélsus redémptor eórum est.

Psalmus 77(32-41) [4]

77:32 In ómnibus his peccavérunt adhuc: * et non credidérunt in mirabílibus eius.

77:33 Et defecérunt in vanitáte dies eórum: * et anni eórum cum festinatióne.

77:34 Cum occíderet eos, quærébant eum: * et revertebántur, et dilúculo veniébant ad eum.

77:35 Et rememoráti sunt quia Deus adiútor est eórum: * et Deus excélsus redémptor eórum est.

77:36 Et dilexérunt eum in ore suo, * et lingua sua mentíti sunt ei.

77:37 Cor autem eórum non erat rectum cum eo: * nec fidéles hábiti sunt in testaménto eius.

77:38 Ipse autem est miséricors, et propítius fiet peccátis eórum: * et non dispérdet eos.

77:38 Et abundávit ut avérteret iram suam: * et non accéndit omnem iram suam:

77:39 Et recordátus est quia caro sunt: * spíritus vadens et non rédiens.

77:40 Quóties exacerbavérunt eum in desérto, * in iram concitavérunt eum in inaquóso?

77:41 Et convérsi sunt, et tentavérunt Deum: * et Sanctum Israël exacerbavérunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus adiútor est eórum: et Excélsus redémptor eórum est.

Ant. Redémit eos * Dóminus de manu tribulántis.

Psalmus 77(42-58) [5]

77:42 Non sunt recordáti manus eius, * die qua redémit eos de manu tribulántis.

77:43 Sicut pósuit in Ægýpto signa sua, * et prodígia sua in campo Táneos.

77:44 Et convértit in sánguinem flúmina eórum: * et imbres eórum, ne bíberent.

77:45 Misit in eos cœnomyíam, et comédit eos: * et ranam, et dispérdidit eos.

77:46 Et dedit ærúgini fructus eórum: * et labóres eórum locústæ.

77:47 Et occídit in grándine víneas eórum: * et moros eórum in pruína.

77:48 Et trádidit grándini iuménta eórum: * et possessiónem eórum igni.

77:49 Misit in eos iram indignatiónis suæ: * indignatiónem, et iram, et tribulatiónem: immissiónes per ángelos malos.

77:50 Viam fecit sémitæ iræ suæ, non pepércit a morte animábus eórum: * et iuménta eórum in morte conclúsit.

77:51 Et percússit omne primogénitum in terra Ægýpti: * primítias omnis labóris eórum in tabernáculis Cham.

77:52 Et ábstulit sicut oves pópulum suum: * et perdúxit eos tamquam gregem in desérto.

77:53 Et dedúxit eos in spe, et non timuérunt: * et inimícos eórum opéruit mare.

77:54 Et indúxit eos in montem sanctificatiónis suæ: * montem, quem acquisívit déxtera eius.

77:54 Et eiécit a fácie eórum gentes: * et sorte divísit eis terram in funículo distributiónis.

77:55 Et habitáre fecit in tabernáculis eórum: * tribus Israël.

77:56 Et tentavérunt, et exacerbavérunt Deum excélsum: * et testimónia eius non custodiérunt.

77:57 Et avertérunt se, et non servavérunt pactum: * quemádmodum patres eórum convérsi sunt in arcum pravum.

77:58 In iram concitavérunt eum in cóllibus suis: * et in sculptílibus suis ad æmulatiónem eum provocavérunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Redémit eos Dóminus de manu tribulántis.

Ant. Ædificávit * Deus sanctifícium suum in terra.

Psalmus 77(59-72) [6]

77:59 Audívit Deus, et sprevit: * et ad níhilum redégit valde Israël.

77:60 Et répulit tabernáculum Silo: * tabernáculum suum, ubi habitávit in homínibus.

77:61 Et trádidit in captivitátem virtútem eórum: * et pulchritúdinem eórum in manus inimíci.

77:62 Et conclúsit in gládio pópulum suum: * et hereditátem suam sprevit.

77:63 Iúvenes eórum comédit ignis: * et vírgines eórum non sunt lamentátæ.

77:64 Sacerdótes eórum in gládio cecidérunt: * et víduæ eórum non plorabántur.

77:65 Et excitátus est tamquam dórmiens Dóminus: * tamquam potens crapulátus a vino.

77:66 Et percússit inimícos suos in posterióra: * oppróbrium sempitérnum dedit illis.

77:67 Et répulit tabernáculum Ioseph: * et tribum Éphraim non elégit.

77:68 Sed elégit tribum Iuda, * montem Sion quem diléxit.

77:69 Et ædificávit sicut unicórnium sanctifícium suum in terra, * quam fundávit in sǽcula.

77:70 Et elégit David, servum suum, et sústulit eum de grégibus óvium: * de post fœtántes accépit eum,

77:71 Páscere Iacob, servum suum, * et Israël, hereditátem suam:

77:72 Et pavit eos in innocéntia cordis sui: * et in intelléctibus mánuum suárum dedúxit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ædificávit Deus sanctifícium suum in terra.

Ant. Ádiuva nos, * Deus, salutáris noster: et propítius esto peccátis nostris.

Psalmus 78 [7]

78:1 Deus, venérunt gentes in hereditátem tuam, polluérunt templum sanctum tuum: * posuérunt Ierúsalem in pomórum custódiam.

78:2 Posuérunt morticína servórum tuórum, escas volatílibus cæli: * carnes sanctórum tuórum béstiis terræ.

78:3 Effudérunt sánguinem eórum tamquam aquam in circúitu Ierúsalem: * et non erat qui sepelíret.

78:4 Facti sumus oppróbrium vicínis nostris: * subsannátio et illúsio his, qui in circúitu nostro sunt.

78:5 Úsquequo, Dómine, irascéris in finem: * accendétur velut ignis zelus tuus?

78:6 Effúnde iram tuam in gentes, quæ te non novérunt: * et in regna quæ nomen tuum non invocavérunt:

78:7 Quia comedérunt Iacob: * et locum eius desolavérunt.

78:8 Ne memíneris iniquitátum nostrárum antiquárum, cito antícipent nos misericórdiæ tuæ: * quia páuperes facti sumus nimis.

78:9 Ádiuva nos, Deus, salutáris noster: et propter glóriam nóminis tui, Dómine, líbera nos: * et propítius esto peccátis nostris, propter nomen tuum:

78:10 Ne forte dicant in géntibus: Ubi est Deus eórum? * et innotéscat in natiónibus coram óculis nostris.

78:10 Últio sánguinis servórum tuórum, qui effúsus est: * intróeat in conspéctu tuo gémitus compeditórum.

78:11 Secúndum magnitúdinem brácchii tui, * pósside fílios mortificatórum.

78:12 Et redde vicínis nostris séptuplum in sinu eórum: * impropérium ipsórum, quod exprobravérunt tibi, Dómine.

78:13 Nos autem pópulus tuus, et oves páscuæ tuæ, * confitébimur tibi in sǽculum.

78:13 In generatiónem et generatiónem * annuntiábimus laudem tuam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ádiuva nos, Deus, salutáris noster: et propítius esto peccátis nostris.

Ant. Ego sum Dóminus * Deus tuus Israël, qui edúxi te de terra Ægýpti.

Psalmus 80 [8]

80:2 Exsultáte Deo, adiutóri nostro: * iubiláte Deo Iacob.

80:3 Súmite psalmum, et date týmpanum: * psaltérium iucúndum cum cíthara.

80:4 Buccináte in Neoménia tuba, * in insígni die solemnitátis vestræ.

80:5 Quia præcéptum in Israël est: * et iudícium Deo Iacob.

80:6 Testimónium in Ioseph pósuit illud, cum exíret de terra Ægýpti: * linguam, quam non nóverat, audívit.

80:7 Divértit ab onéribus dorsum eius: * manus eius in cóphino serviérunt.

80:8 In tribulatióne invocásti me, et liberávi te: * exaudívi te in abscóndito tempestátis: probávi te apud aquam contradictiónis.

80:9 Audi, pópulus meus, et contestábor te: * Israël, si audíeris me, non erit in te deus recens, neque adorábis deum aliénum.

80:11 Ego enim sum Dóminus Deus tuus, qui edúxi te de terra Ægýpti: * diláta os tuum, et implébo illud.

80:12 Et non audívit pópulus meus vocem meam: * et Israël non inténdit mihi.

80:13 Et dimísi eos secúndum desidéria cordis eórum: * ibunt in adinventiónibus suis.

80:14 Si pópulus meus audísset me: * Israël si in viis meis ambulásset:

80:15 Pro níhilo fórsitan inimícos eórum humiliássem: * et super tribulántes eos misíssem manum meam.

80:16 Inimíci Dómini mentíti sunt ei: * et erit tempus eórum in sǽcula.

80:17 Et cibávit eos ex ádipe fruménti: * et de petra, melle saturávit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ego sum Dóminus Deus tuus Israël, qui edúxi te de terra Ægýpti.

Ant. Ne táceas Deus * quóniam inimíci tui extulérunt caput.

Psalmus 82 [9]

82:2 Deus, quis símilis erit tibi? * Ne táceas, neque compescáris, Deus.

82:3 Quóniam ecce inimíci tui sonuérunt: * et qui odérunt te extulérunt caput.

82:4 Super pópulum tuum malignavérunt consílium: * et cogitavérunt advérsus sanctos tuos.

82:5 Dixérunt: Veníte, et disperdámus eos de gente: * et non memorétur nomen Israël ultra.

82:6 Quóniam cogitavérunt unanímiter: * simul advérsum te testaméntum disposuérunt, tabernácula Idumæórum et Ismahelítæ:

82:8 Moab, et Agaréni, Gebal, et Ammon, et Ámalec: * alienígenæ cum habitántibus Tyrum.

82:9 Étenim Assur venit cum illis: * facti sunt in adiutórium fíliis Lot.

82:10 Fac illis sicut Mádian, et Sísaræ: * sicut Iabin in torrénte Cisson.

82:11 Disperiérunt in Endor: * facti sunt ut stercus terræ.

82:12 Pone príncipes eórum sicut Oreb, et Zeb, * et Zébee, et Sálmana:

82:13 Omnes príncipes eórum: * qui dixérunt: Hereditáte possideámus Sanctuárium Dei.

82:14 Deus meus, pone illos ut rotam: * et sicut stípulam ante fáciem venti.

82:15 Sicut ignis, qui combúrit silvam: * et sicut flamma combúrens montes:

82:16 Ita persequéris illos in tempestáte tua: * et in ira tua turbábis eos.

82:17 Imple fácies eórum ignomínia: * et quærent nomen tuum, Dómine.

82:18 Erubéscant, et conturbéntur in sǽculum sǽculi: * et confundántur, et péreant.

82:19 Et cognóscant quia nomen tibi Dóminus: * tu solus Altíssimus in omni terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne táceas Deus quóniam inimíci tui extulérunt caput.

℣. Cognóscant quia nomen tibi Dóminus.

℟. Tu solus Altíssimus super omnem terram.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádiuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Iube, Dómine, benedícere.

Benedictio. Evangélica léctio sit nobis salus et protéctio.

℟. Amen.

Lectio 1

Léctio sancti Evangélii secúndum Matthǽum

Matt 5:43-48; 6:1-4

In illo témpore: Dixit Iesus discípulis suis: Audístis quia dictum est: Díliges próximum tuum, et ódio habébis inimícum tuum. Et réliqua.

Homilía sancti Hierónymi Presbýteri

Lib. 1 Comm. in cap. 5 et 6 Matth.

Ego autem dico vobis: Dilígite inimícos vestros; benefácite his qui odérunt vos. Multi præcépta Dei, imbecillitáte sua, non Sanctórum víribus æstimántes, putant esse impossibília quæ præcépta sunt: et dicunt suffícere virtútibus, non odísse inimícos: céterum dilígere, plus prǽcipi, quam humána natúra patiátur. Sciéndum est ergo, Christum non impossibília præcípere, sed perfécta. Quæ fecit David in Saul, et in Absalom: Stéphanus quoque Martyr pro inimícis lapidántibus deprecátus est: et Paulus anáthema cupit esse pro persecutóribus suis. Hæc autem Iesus et dócuit et fecit, dicens: Pater, ignósce illis: quod enim fáciunt, nésciunt.

℣. Tu autem, Dómine, miserére nobis.

℟. Deo grátias.

℟. Angelus Dómini vocávit Abraham, dicens:

* Ne exténdas manum tuam super púerum, eo quod tímeas Dóminum.

℣. Cumque extendísset manum ut immoláret fílium, ecce Angelus Dómini de cælo clamávit, dicens.

℟. Ne exténdas manum tuam super púerum, eo quod tímeas Dóminum.

℣. Iube, Dómine, benedícere.

Benedictio. Divínum auxílium máneat semper nobíscum.

℟. Amen.

Lectio 2

Ut sitis fílii Patris vestri, qui in cælis est. Si Dei præcépta custódiens, fílius quis effícitur Dei: ergo non est natúra fílius, sed arbítrio suo. Cum ergo facis eleemósynam, noli tuba cánere ante te, sicut hypócritæ fáciunt in synagógis et in vicis, ut honorificéntur ab homínibus. Qui tuba canit, eleemósynam fáciens, hypócrita est. Qui ieiúnans demolítur fáciem suam, ut ventris inanitátem monstret in vultu, et hic hypócrita est. Qui in synagógis et in ángulis plateárum orat, ut videátur ab homínibus, hypócrita est.

℣. Tu autem, Dómine, miserére nobis.

℟. Deo grátias.

℟. Vocávit Angelus Dómini Abraham de cælo, secúndo, dicens: Benedícam tibi,

* Et multiplicábo te sicut stellas cæli.

℣. Possidébit semen tuum portas inimicórum tuórum, et benedicéntur in sémine tuo omnes tribus terræ.

℟. Et multiplicábo te sicut stellas cæli.

℣. Iube, Dómine, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 3

Ex quibus ómnibus collígitur hypócritas esse, qui quódlibet fáciunt ut ab homínibus glorificéntur. Mihi vidétur et ille, qui dicit fratri suo: Dimítte ut tollam festúcam de óculo tuo: nam propter glóriam hoc fácere vidétur, ut ipse iustus esse videátur. Unde dícitur ei a Dómino: Hypócrita, éice primum trabem de óculo tuo. Non ítaque virtus, sed causa virtútis apud Deum mercédem habet. Et si a recta via páululum declináveris, non ínterest, utrum ad déxteram vadas, an ad sinístram, cum verum iter amíseris.

℣. Tu autem, Dómine, miserére nobis.

℟. Deo grátias.

℟. Deus dómini mei Abraham, dírige viam meam:

* Ut cum salúte revértar in domum dómini mei.

℣. Obsecro, Dómine, fac misericórdiam cum servo tuo.

℟. Ut cum salúte revértar in domum dómini mei.

℣. Glória Patri, et Fílio, * et Spirítui Sancto.

℟. Ut cum salúte revértar in domum dómini mei.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Inchoáta ieiúnia, quǽsumus, Dómine, benígno favóre proséquere: ut observántiam, quam corporáliter exhibémus, méntibus étiam sincéris exercére valeámus.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:2 Psalmi & antiphonæ ex Psalterio secundum diem}

Ant. Cor contrítum * et humiliátum, Deus, non despícies.

Psalmus 50 [1]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut iustificéris in sermónibus tuis, et vincas cum iudicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea iustítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Ierúsalem.

50:21 Tunc acceptábis sacrifícium iustítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cor contrítum et humiliátum, Deus, non despícies.

Ant. Propter nomen tuum, * Dómine, vivificábis me in æquitáte tua.

Psalmus 142 [2]

142:1 Dómine, exáudi oratiónem meam: áuribus pércipe obsecratiónem meam in veritáte tua: * exáudi me in tua iustítia.

142:2 Et non intres in iudícium cum servo tuo: * quia non iustificábitur in conspéctu tuo omnis vivens.

142:3 Quia persecútus est inimícus ánimam meam: * humiliávit in terra vitam meam.

142:3 Collocávit me in obscúris sicut mórtuos sǽculi: * et anxiátus est super me spíritus meus, in me turbátum est cor meum.

142:5 Memor fui diérum antiquórum, meditátus sum in ómnibus opéribus tuis: * in factis mánuum tuárum meditábar.

142:6 Expándi manus meas ad te: * ánima mea sicut terra sine aqua tibi.

142:7 Velóciter exáudi me, Dómine: * defécit spíritus meus.

142:7 Non avértas fáciem tuam a me: * et símilis ero descendéntibus in lacum.

142:8 Audítam fac mihi mane misericórdiam tuam: * quia in te sperávi.

142:8 Notam fac mihi viam, in qua ámbulem: * quia ad te levávi ánimam meam.

142:9 Éripe me de inimícis meis, Dómine, ad te confúgi: * doce me fácere voluntátem tuam, quia Deus meus es tu.

142:10 Spíritus tuus bonus dedúcet me in terram rectam: * propter nomen tuum, Dómine, vivificábis me, in æquitáte tua.

142:11 Edúces de tribulatióne ánimam meam: * et in misericórdia tua dispérdes inimícos meos.

142:12 Et perdes omnes, qui tríbulant ánimam meam: * quóniam ego servus tuus sum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Propter nomen tuum, Dómine, vivificábis me in æquitáte tua.

Ant. Deus, tu convérsus * vivificábis nos, et plebs tua lætábitur in te.

Psalmus 84 [3]

84:2 Benedixísti, Dómine, terram tuam: * avertísti captivitátem Iacob.

84:3 Remisísti iniquitátem plebis tuæ: * operuísti ómnia peccáta eórum.

84:4 Mitigásti omnem iram tuam: * avertísti ab ira indignatiónis tuæ.

84:5 Convérte nos, Deus, salutáris noster: * et avérte iram tuam a nobis.

84:6 Numquid in ætérnum irascéris nobis? * aut exténdes iram tuam a generatióne in generatiónem?

84:7 Deus, tu convérsus vivificábis nos: * et plebs tua lætábitur in te.

84:8 Osténde nobis, Dómine, misericórdiam tuam: * et salutáre tuum da nobis.

84:9 Áudiam quid loquátur in me Dóminus Deus: * quóniam loquétur pacem in plebem suam.

84:9 Et super sanctos suos: * et in eos, qui convertúntur ad cor.

84:10 Verúmtamen prope timéntes eum salutáre ipsíus: * ut inhábitet glória in terra nostra.

84:11 Misericórdia, et véritas obviavérunt sibi: * iustítia, et pax osculátæ sunt.

84:12 Véritas de terra orta est: * et iustítia de cælo prospéxit.

84:13 Étenim Dóminus dabit benignitátem: * et terra nostra dabit fructum suum.

84:14 Iustítia ante eum ambulábit: * et ponet in via gressus suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus, tu convérsus vivificábis nos, et plebs tua lætábitur in te.

Ant. Cum irátus fúeris, * Dómine, misericórdiæ recordáberis.

Canticum Habacuc [4]

Hab 3:2-33

3:2 Dómine, audívi auditiónem tuam, * et tímui.

3:3 Dómine, opus tuum, * in médio annórum vivífica illud:

3:4 In médio annórum notum fácies: * cum irátus fúeris, misericórdiæ recordáberis.

3:5 Deus ab Austro véniet, * et sanctus de monte Pharan:

3:6 Opéruit cælos glória eius: * et laudis eius plena est terra.

3:7 Splendor eius ut lux erit: * córnua in mánibus eius:

3:8 Ibi abscóndita est fortitúdo eius: * ante fáciem eius ibit mors.

3:9 Et egrediétur diábolus ante pedes eius. * Stetit, et mensus est terram.

3:10 Aspéxit, et dissólvit gentes: * et contríti sunt montes sǽculi.

3:11 Incurváti sunt colles mundi, * ab itinéribus æternitátis eius.

3:12 Pro iniquitáte vidi tentória Æthiópiæ, * turbabúntur pelles terræ Mádian.

3:13 Numquid in flumínibus irátus es, Dómine? * aut in flumínibus furor tuus? vel in mari indignátio tua?

3:14 Qui ascéndes super equos tuos: * et quadrígæ tuæ salvátio.

3:15 Súscitans suscitábis arcum tuum: * iuraménta tríbubus quæ locútus es.

3:16 Flúvios scindes terræ: vidérunt te, et doluérunt montes: * gurges aquárum tránsiit.

3:17 Dedit abýssus vocem suam: * altitúdo manus suas levávit.

3:18 Sol, et luna stetérunt in habitáculo suo, * in luce sagittárum tuárum, ibunt in splendóre fulgurántis hastæ tuæ.

3:19 In frémitu conculcábis terram: * et in furóre obstupefácies gentes.

3:20 Egréssus es in salútem pópuli tui: * in salútem cum Christo tuo.

3:21 Percussísti caput de domo ímpii: * denudásti fundaméntum eius usque ad collum.

3:22 Maledixísti sceptris eius, cápiti bellatórum eius, * veniéntibus ut turbo ad dispergéndum me.

3:23 Exsultátio eórum * sicut eius, qui dévorat páuperem in abscóndito.

3:24 Viam fecísti in mari equis tuis, * in luto aquárum multárum.

3:25 Audívi, et conturbátus est venter meus: * a voce contremuérunt lábia mea.

3:26 Ingrediátur putrédo in óssibus meis, * et subter me scáteat.

3:27 Ut requiéscam in die tribulatiónis: * ut ascéndam ad pópulum accínctum nostrum.

3:28 Ficus enim non florébit: * et non erit germen in víneis.

3:29 Mentiétur opus olívæ: * et arva non áfferent cibum.

3:30 Abscindétur de ovíli pecus: * et non erit arméntum in præsépibus.

3:31 Ego autem in Dómino gaudébo: * et exsultábo in Deo Iesu meo.

3:32 Deus Dóminus fortitúdo mea: * et ponet pedes meos quasi cervórum.

3:33 Et super excélsa mea dedúcet me victor * in psalmis canéntem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum irátus fúeris, Dómine, misericórdiæ recordáberis.

Ant. Lauda * Deum tuum, Sion, qui annúntiat iudícia sua Israël.

Psalmus 147 [5]

147:1 Lauda, Ierúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo eius.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris eius quis sustinébit?

147:7 Emíttet verbum suum, et liquefáciet ea: * flabit spíritus eius, et fluent aquæ.

147:8 Qui annúntiat verbum suum Iacob: * iustítias, et iudícia sua Israël.

147:9 Non fecit táliter omni natióni: * et iudícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lauda Deum tuum, Sion, qui annúntiat iudícia sua Israël.

Capitulum Hymnus Versus {ex Psalterio secundum diem}

Rom 13:12-13

Nox præcéssit, dies autem appropinquávit. Abiciámus ergo ópera tenebrárum, et induámur arma lucis. Sicut in die honéste ambulémus.

℟. Deo grátias.

Hymnus

Ætérna cæli glória,

Beáta spes mortálium,

Summi Tonántis Únice,

Castǽque proles Vírginis:

Da déxteram surgéntibus,

Exsúrgat et mens sóbria,

Flagrans et in laudem Dei

Grates repéndat débitas.

Ortus refúlget Lúcifer,

Præítque solem núntius:

Cadunt tenébræ nóctium:

Lux sancta nos illúminet.

Manénsque nostris sénsibus,

Noctem repéllat sǽculi,

Omníque fine témporis

Purgáta servet péctora.

Quæsíta iam primum fides

In corde radíces agat:

Secúnda spes congáudeat,

Qua maior exstat cáritas.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

℣. Repléti sumus mane misericórdia tua.

℟. Exsultávimus, et delectáti sumus.

Canticum: Benedictus {Antiphona ex Proprio de Tempore}

Ant. Cum facis * eleemósynam nésciat sinístra tua quid fáciat déxtera tua.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum facis eleemósynam nésciat sinístra tua quid fáciat déxtera tua.

Preces Feriales {habentur}

Kýrie, eléison. Christe, eléison. Kýrie, eléison.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Ego dixi: Dómine, miserére mei.

℟. Sana ánimam meam quia peccávi tibi.

℣. Convértere, Dómine, úsquequo?

℟. Et deprecábilis esto super servos tuos.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Sacerdótes tui induántur iustítiam.

℟. Et sancti tui exsúltent.

℣. Orémus pro beatíssimo Papa nostro N.

℟. Dóminus consérvet eum, et vivíficet eum, et beátum fáciat eum in terra, et non tradat eum in ánimam inimicórum eius.

℣. Orémus et pro Antístite nostro N.

℟. Stet et pascat in fortitúdine tua, Dómine, in sublimitáte nóminis tui.

Romæ præcedens Versus cum suo Responsorio omittitur; alibi vero ad litteram N. ab omnibus nomen diœcesani Episcopi exprimatur, Vacante Apostolica vel Episcopali Sede, alteruter vel uterque respectivus Versus cum suo Responsorio præteritur.

℣. Dómine, salvum fac regem.

℟. Et exáudi nos in die, qua invocavérimus te.

℣. Salvum fac pópulum tuum, Dómine, et bénedic hereditáti tuæ.

℟. Et rege eos, et extólle illos usque in ætérnum.

℣. Meménto Congregatiónis tuæ.

℟. Quam possedísti ab inítio.

℣. Fiat pax in virtúte tua.

℟. Et abundántia in túrribus tuis.

℣. Orémus pro benefactóribus nostris.

℟. Retribúere dignáre, Dómine, ómnibus, nobis bona faciéntibus propter nomen tuum, vitam ætérnam. Amen.

℣. Orémus pro fidélibus defúnctis.

℟. Réquiem ætérnam dona eis, Dómine, et lux perpétua lúceat eis.

℣. Requiéscant in pace.

℟. Amen.

℣. Pro frátribus nostris abséntibus.

℟. Salvos fac servos tuos, Deus meus, sperántes in te.

℣. Pro afflíctis et captívis.

℟. Líbera eos, Deus Israël, ex ómnibus tribulatiónibus suis.

℣. Mitte eis, Dómine, auxílium de sancto.

℟. Et de Sion tuére eos.

℣. Dómine, Deus virtútum, convérte nos.

℟. Et osténde fáciem tuam, et salvi érimus.

℣. Exsúrge, Christe, ádiuva nos.

℟. Et líbera nos propter nomen tuum.

℣. Dómine, exáudi oratiónem meam.

℟. Et clamor meus ad te véniat.

Oratio {ex Proprio de Tempore}

secunda Domine, exaudi omittitur

Orémus.

Inchoáta ieiúnia, quǽsumus, Dómine, benígno favóre proséquere: ut observántiam, quam corporáliter exhibémus, méntibus étiam sincéris exercére valeámus.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Ne discédas a me, * Dómine: quóniam tribulátio próxima est: quóniam non est qui ádiuvet.

Psalmus 21(2-12) [1]

21:2 Deus, Deus meus, réspice in me: quare me dereliquísti? * longe a salúte mea verba delictórum meórum.

21:3 Deus meus, clamábo per diem, et non exáudies: * et nocte, et non ad insipiéntiam mihi.

21:4 Tu autem in sancto hábitas, * laus Israël.

21:5 In te speravérunt patres nostri: * speravérunt, et liberásti eos.

21:6 Ad te clamavérunt, et salvi facti sunt: * in te speravérunt, et non sunt confúsi.

21:7 Ego autem sum vermis, et non homo: * oppróbrium hóminum, et abiéctio plebis.

21:8 Omnes vidéntes me, derisérunt me: * locúti sunt lábiis, et movérunt caput.

21:9 Sperávit in Dómino, erípiat eum: * salvum fáciat eum, quóniam vult eum.

21:10 Quóniam tu es, qui extraxísti me de ventre: * spes mea ab ubéribus matris meæ. In te proiéctus sum ex útero:

21:11 De ventre matris meæ Deus meus es tu, * ne discésseris a me:

21:12 Quóniam tribulátio próxima est: * quóniam non est qui ádiuvet.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 21(13-23) [2]

21:13 Circumdedérunt me vítuli multi: * tauri pingues obsedérunt me.

21:14 Aperuérunt super me os suum, * sicut leo rápiens et rúgiens.

21:15 Sicut aqua effúsus sum: * et dispérsa sunt ómnia ossa mea.

21:15 Factum est cor meum tamquam cera liquéscens * in médio ventris mei.

21:16 Áruit tamquam testa virtus mea, et lingua mea adhǽsit fáucibus meis: * et in púlverem mortis deduxísti me.

21:17 Quóniam circumdedérunt me canes multi: * concílium malignántium obsédit me.

21:17 Fodérunt manus meas et pedes meos: * dinumeravérunt ómnia ossa mea.

21:18 Ipsi vero consideravérunt et inspexérunt me: * divisérunt sibi vestiménta mea, et super vestem meam misérunt sortem.

21:20 Tu autem, Dómine, ne elongáveris auxílium tuum a me: * ad defensiónem meam cónspice.

21:21 Érue a frámea, Deus, ánimam meam: * et de manu canis únicam meam:

21:22 Salva me ex ore leónis: * et a córnibus unicórnium humilitátem meam.

21:23 Narrábo nomen tuum frátribus meis: * in médio ecclésiæ laudábo te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 21(24-32) [3]

21:24 Qui timétis Dóminum, laudáte eum: * univérsum semen Iacob, glorificáte eum.

21:25 Tímeat eum omne semen Israël: * quóniam non sprevit, neque despéxit deprecatiónem páuperis:

21:25 Nec avértit fáciem suam a me: * et cum clamárem ad eum, exaudívit me.

21:26 Apud te laus mea in ecclésia magna: * vota mea reddam in conspéctu timéntium eum.

21:27 Edent páuperes, et saturabúntur: et laudábunt Dóminum qui requírunt eum: * vivent corda eórum in sǽculum sǽculi.

21:28 Reminiscéntur et converténtur ad Dóminum * univérsi fines terræ:

21:28 Et adorábunt in conspéctu eius * univérsæ famíliæ géntium.

21:29 Quóniam Dómini est regnum: * et ipse dominábitur géntium.

21:30 Manducavérunt et adoravérunt omnes pingues terræ: * in conspéctu eius cadent omnes qui descéndunt in terram.

21:31 Et ánima mea illi vivet: * et semen meum sérviet ipsi.

21:32 Annuntiábitur Dómino generátio ventúra: * et annuntiábunt cæli iustítiam eius pópulo qui nascétur, quem fecit Dóminus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne discédas a me, Dómine: quóniam tribulátio próxima est: quóniam non est qui ádiuvet.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Nono Kaléndas Mártii Luna quarta Anno Dómini 2026

Scythópoli, in Palæstína, sancti Severiáni, Epíscopi et Mártyris, qui, Eutychiánis acérrime se oppónens, gládio perémptus est.

In Sicília natális sanctórum Mártyrum septuagínta novem, qui sub Diocletiáno, per divérsa torménta, confessiónis suæ corónam percípere meruérunt.

Adruméti, in Africa, sanctórum Mártyrum Véruli, Secundíni, Sirícii, Felícis, Sérvuli, Saturníni, Fortunáti et aliórum séxdecim, qui in persecutióne Wandálica, ob cathólicæ fídei confessiónem, martýrio coronáti sunt.

Damásci sancti Petri Maviméni, qui, cum díceret Arábibus quibúsdam, ad se ægrótum veniéntibus: «Omnis qui fidem Christiánam cathólicam non ampléctitur, damnátus est, sicut et Máhumet, pseudoprophéta vester,» ab illis est necátus.

Metis, in Gállia, sancti Felícis Epíscopi.

Bríxiæ sancti Patérii Epíscopi.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Éxcita, Dómine, * poténtiam tuam, ut salvos fácias nos.

Psalmus 79(2-8) [1]

79:2 Qui regis Israël, inténde: * qui dedúcis velut ovem Ioseph.

79:2 Qui sedes super Chérubim, * manifestáre coram Éphraim, Béniamin, et Manásse.

79:3 Éxcita poténtiam tuam, et veni, * ut salvos fácias nos.

79:4 Deus, convérte nos: * et osténde fáciem tuam, et salvi érimus.

79:5 Dómine, Deus virtútum, * quoúsque irascéris super oratiónem servi tui?

79:6 Cibábis nos pane lacrimárum: * et potum dabis nobis in lácrimis in mensúra?

79:7 Posuísti nos in contradictiónem vicínis nostris: * et inimíci nostri subsannavérunt nos.

79:8 Deus virtútum, convérte nos: * et osténde fáciem tuam, et salvi érimus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 79(9-20) [2]

79:9 Víneam de Ægýpto transtulísti: * eiecísti gentes, et plantásti eam.

79:10 Dux itíneris fuísti in conspéctu eius: * plantásti radíces eius, et implévit terram.

79:11 Opéruit montes umbra eius: * et arbústa eius cedros Dei.

79:12 Exténdit pálmites suos usque ad mare: * et usque ad flumen propágines eius.

79:13 Ut quid destruxísti macériam eius: * et vindémiant eam omnes, qui prætergrediúntur viam?

79:14 Exterminávit eam aper de silva: * et singuláris ferus depástus est eam.

79:15 Deus virtútum, convértere: * réspice de cælo, et vide, et vísita víneam istam.

79:16 Et pérfice eam, quam plantávit déxtera tua: * et super fílium hóminis, quem confirmásti tibi.

79:17 Incénsa igni, et suffóssa * ab increpatióne vultus tui períbunt.

79:18 Fiat manus tua super virum déxteræ tuæ: * et super fílium hóminis, quem confirmásti tibi.

79:19 Et non discédimus a te, vivificábis nos: * et nomen tuum invocábimus.

79:20 Dómine, Deus virtútum, convérte nos: * et osténde fáciem tuam, et salvi érimus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 81 [3]

81:1 Deus stetit in synagóga deórum: * in médio autem deos diiúdicat.

81:2 Úsquequo iudicátis iniquitátem: * et fácies peccatórum súmitis?

81:3 Iudicáte egéno, et pupíllo: * húmilem, et páuperem iustificáte.

81:4 Erípite páuperem: * et egénum de manu peccatóris liberáte.

81:5 Nesciérunt, neque intellexérunt, in ténebris ámbulant: * movebúntur ómnia fundaménta terræ.

81:6 Ego dixi: Dii estis, * et fílii Excélsi omnes.

81:7 Vos autem sicut hómines moriémini: * et sicut unus de princípibus cadétis.

81:8 Surge, Deus, iúdica terram: * quóniam tu hereditábis in ómnibus géntibus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Éxcita, Dómine, poténtiam tuam, ut salvos fácias nos.

Capitulum Responsorium Versus {Per Annum}

Ier 17:14

Sana me, Dómine, et sanábor: salvum me fac, et salvus ero: quóniam laus mea tu es.

℟. Deo grátias.

℟.br. Sana ánimam meam, * Quia peccávi tibi.

℟. Sana ánimam meam, * Quia peccávi tibi.

℣. Ego dixi: Dómine, miserére mei.

℟. Quia peccávi tibi.

℣. Glória Patri, et Fílio, * et Spirítui Sancto.

℟. Sana ánimam meam, * Quia peccávi tibi.

℣. Adiútor meus, esto, ne derelínquas me.

℟. Neque despícias me, Deus, salutáris meus.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Inchoáta ieiúnia, quǽsumus, Dómine, benígno favóre proséquere: ut observántiam, quam corporáliter exhibémus, méntibus étiam sincéris exercére valeámus.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Beáti, qui hábitant * in domo tua, Dómine.

Psalmus 83(2-8) [1]

83:2 Quam dilécta tabernácula tua, Dómine virtútum: * concupíscit, et déficit ánima mea in átria Dómini.

83:3 Cor meum, et caro mea * exsultavérunt in Deum vivum.

83:4 Étenim passer invénit sibi domum: * et turtur nidum sibi, ubi ponat pullos suos.

83:4 Altária tua, Dómine virtútum: * Rex meus, et Deus meus.

83:5 Beáti, qui hábitant in domo tua, Dómine: * in sǽcula sæculórum laudábunt te.

83:6 Beátus vir, cuius est auxílium abs te: * ascensiónes in corde suo dispósuit, in valle lacrimárum in loco, quem pósuit.

83:8 Étenim benedictiónem dabit legislátor, ibunt de virtúte in virtútem: * vidébitur Deus deórum in Sion.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 83(9-13) [2]

83:9 Dómine, Deus virtútum, exáudi oratiónem meam: * áuribus pércipe, Deus Iacob.

83:10 Protéctor noster, áspice, Deus: * et réspice in fáciem Christi tui:

83:11 Quia mélior est dies una in átriis tuis, * super míllia.

83:11 Elégi abiéctus esse in domo Dei mei: * magis quam habitáre in tabernáculis peccatórum.

83:12 Quia misericórdiam, et veritátem díligit Deus: * grátiam et glóriam dabit Dóminus.

83:13 Non privábit bonis eos, qui ámbulant in innocéntia: * Dómine virtútum, beátus homo, qui sperat in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 86 [3]

86:1 Fundaménta eius in móntibus sanctis: * díligit Dóminus portas Sion super ómnia tabernácula Iacob.

86:3 Gloriósa dicta sunt de te, * cívitas Dei.

86:4 Memor ero Rahab, et Babylónis * sciéntium me.

86:4 Ecce, alienígenæ, et Tyrus, et pópulus Æthíopum, * hi fuérunt illic.

86:5 Numquid Sion dicet: Homo, et homo natus est in ea: * et ipse fundávit eam Altíssimus?

86:6 Dóminus narrábit in scriptúris populórum, et príncipum: * horum, qui fuérunt in ea.

86:7 Sicut lætántium ómnium * habitátio est in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáti, qui hábitant in domo tua, Dómine.

Capitulum Responsorium Versus {Per Annum}

Rom 13:8

Némini quidquam debeátis, nisi ut ínvicem diligátis: qui enim díligit próximum, legem implévit.

℟. Deo grátias.

℟.br. Benedícam Dóminum * In omni témpore.

℟. Benedícam Dóminum * In omni témpore.

℣. Semper laus eius in ore meo.

℟. In omni témpore.

℣. Glória Patri, et Fílio, * et Spirítui Sancto.

℟. Benedícam Dóminum * In omni témpore.

℣. Dóminus regit me, et nihil mihi déerit.

℟. In loco páscuæ ibi me collocávit.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Inchoáta ieiúnia, quǽsumus, Dómine, benígno favóre proséquere: ut observántiam, quam corporáliter exhibémus, méntibus étiam sincéris exercére valeámus.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Misericórdia et véritas * præcédent fáciem tuam, Dómine.

Psalmus 88(2-19) [1]

88:2 Misericórdias Dómini * in ætérnum cantábo.

88:2 In generatiónem et generatiónem * annuntiábo veritátem tuam in ore meo.

88:3 Quóniam dixísti: In ætérnum misericórdia ædificábitur in cælis: * præparábitur véritas tua in eis.

88:4 Dispósui testaméntum eléctis meis, iurávi David, servo meo: * Usque in ætérnum præparábo semen tuum.

88:5 Et ædificábo in generatiónem et generatiónem * sedem tuam.

88:6 Confitebúntur cæli mirabília tua, Dómine: * étenim veritátem tuam in ecclésia sanctórum.

88:7 Quóniam quis in núbibus æquábitur Dómino: * símilis erit Deo in fíliis Dei?

88:8 Deus, qui glorificátur in consílio sanctórum: * magnus et terríbilis super omnes qui in circúitu eius sunt.

88:9 Dómine, Deus virtútum, quis símilis tibi? * potens es, Dómine, et véritas tua in circúitu tuo.

88:10 Tu domináris potestáti maris: * motum autem flúctuum eius tu mítigas.

88:11 Tu humiliásti sicut vulnerátum, supérbum: * in brácchio virtútis tuæ dispersísti inimícos tuos.

88:12 Tui sunt cæli, et tua est terra, orbem terræ et plenitúdinem eius tu fundásti: * aquilónem, et mare tu creásti.

88:13 Thabor et Hermon in nómine tuo exsultábunt: * tuum brácchium cum poténtia.

88:14 Firmétur manus tua, et exaltétur déxtera tua: * iustítia et iudícium præparátio sedis tuæ.

88:15 Misericórdia et véritas præcédent fáciem tuam: * beátus pópulus, qui scit iubilatiónem.

88:16 Dómine, in lúmine vultus tui ambulábunt, et in nómine tuo exsultábunt tota die: * et in iustítia tua exaltabúntur.

88:18 Quóniam glória virtútis eórum tu es: * et in beneplácito tuo exaltábitur cornu nostrum.

88:19 Quia Dómini est assúmptio nostra, * et Sancti Israël, regis nostri.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 88(20-38) [2]

88:20 Tunc locútus es in visióne sanctis tuis, et dixísti: * Pósui adiutórium in poténte: et exaltávi eléctum de plebe mea.

88:21 Invéni David, servum meum: * óleo sancto meo unxi eum.

88:22 Manus enim mea auxiliábitur ei: * et brácchium meum confortábit eum.

88:23 Nihil profíciet inimícus in eo, * et fílius iniquitátis non appónet nocére ei.

88:24 Et concídam a fácie ipsíus inimícos eius: * et odiéntes eum in fugam convértam.

88:25 Et véritas mea, et misericórdia mea cum ipso: * et in nómine meo exaltábitur cornu eius.

88:26 Et ponam in mari manum eius: * et in flumínibus déxteram eius.

88:27 Ipse invocábit me: Pater meus es tu: * Deus meus, et suscéptor salútis meæ.

88:28 Et ego primogénitum ponam illum * excélsum præ régibus terræ.

88:29 In ætérnum servábo illi misericórdiam meam: * et testaméntum meum fidéle ipsi.

88:30 Et ponam in sǽculum sǽculi semen eius: * et thronum eius sicut dies cæli.

88:31 Si autem derelíquerint fílii eius legem meam: * et in iudíciis meis non ambuláverint:

88:32 Si iustítias meas profanáverint: * et mandáta mea non custodíerint:

88:33 Visitábo in virga iniquitátes eórum: * et in verbéribus peccáta eórum.

88:34 Misericórdiam autem meam non dispérgam ab eo: * neque nocébo in veritáte mea:

88:35 Neque profanábo testaméntum meum: * et quæ procédunt de lábiis meis, non fáciam írrita.

88:36 Semel iurávi in sancto meo: Si David méntiar: * semen eius in ætérnum manébit.

88:37 Et thronus eius sicut sol in conspéctu meo, * et sicut luna perfécta in ætérnum: et testis in cælo fidélis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 88(39-53) [3]

88:39 Tu vero repulísti et despexísti: * distulísti Christum tuum.

88:40 Evertísti testaméntum servi tui: * profanásti in terra Sanctuárium eius.

88:41 Destruxísti omnes sepes eius: * posuísti firmaméntum eius formídinem.

88:42 Diripuérunt eum omnes transeúntes viam: * factus est oppróbrium vicínis suis.

88:43 Exaltásti déxteram depriméntium eum: * lætificásti omnes inimícos eius.

88:44 Avertísti adiutórium gládii eius: * et non es auxiliátus ei in bello.

88:45 Destruxísti eum ab emundatióne: * et sedem eius in terram collisísti.

88:46 Minorásti dies témporis eius: * perfudísti eum confusióne.

88:47 Úsquequo, Dómine, avértis in finem: * exardéscet sicut ignis ira tua?

88:48 Memoráre quæ mea substántia: * numquid enim vane constituísti omnes fílios hóminum?

88:49 Quis est homo, qui vivet, et non vidébit mortem: * éruet ánimam suam de manu ínferi?

88:50 Ubi sunt misericórdiæ tuæ antíquæ, Dómine, * sicut iurásti David in veritáte tua?

88:51 Memor esto, Dómine, oppróbrii servórum tuórum * quod contínui in sinu meo multárum géntium.

88:52 Quod exprobravérunt inimíci tui, Dómine, * quod exprobravérunt commutatiónem Christi tui.

88:53 Benedíctus Dóminus in ætérnum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misericórdia et véritas præcédent fáciem tuam, Dómine.

Capitulum Responsorium Versus {Per Annum}

1 Pet 1:17-19

In timóre incolátus vestri témpore conversámini: sciéntes quod non corruptibílibus auro vel argénto redémpti estis, sed pretióso sánguine quasi Agni immaculáti Christi.

℟. Deo grátias.

℟.br. Rédime me, Dómine, * Et miserére mei.

℟. Rédime me, Dómine, * Et miserére mei.

℣. Pes enim meus stetit in via recta.

℟. Et miserére mei.

℣. Glória Patri, et Fílio, * et Spirítui Sancto.

℟. Rédime me, Dómine, * Et miserére mei.

℣. Ab occúltis meis munda me, Dómine.

℟. Et ab aliénis parce servo tuo.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Inchoáta ieiúnia, quǽsumus, Dómine, benígno favóre proséquere: ut observántiam, quam corporáliter exhibémus, méntibus étiam sincéris exercére valeámus.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Psalterio secundum diem}

Ant. Dómine, * probásti me et cognovísti me. ‡

Psalmus 138(1-13) [1]

138:1 Dómine, probásti me, et cognovísti me: * ‡ tu cognovísti sessiónem meam, et resurrectiónem meam.

138:3 Intellexísti cogitatiónes meas de longe: * sémitam meam, et funículum meum investigásti.

138:4 Et omnes vias meas prævidísti: * quia non est sermo in lingua mea.

138:5 Ecce, Dómine, tu cognovísti ómnia novíssima, et antíqua: * tu formásti me, et posuísti super me manum tuam.

138:6 Mirábilis facta est sciéntia tua ex me: * confortáta est, et non pótero ad eam.

138:7 Quo ibo a spíritu tuo? * et quo a fácie tua fúgiam?

138:8 Si ascéndero in cælum, tu illic es: * si descéndero in inférnum, ades.

138:9 Si súmpsero pennas meas dilúculo, * et habitávero in extrémis maris:

138:10 Étenim illuc manus tua dedúcet me: * et tenébit me déxtera tua.

138:11 Et dixi: Fórsitan ténebræ conculcábunt me: * et nox illuminátio mea in delíciis meis.

138:12 Quia ténebræ non obscurabúntur a te, † et nox sicut dies illuminábitur: * sicut ténebræ eius, ita et lumen eius.

138:13 Quia tu possedísti renes meos: * suscepísti me de útero matris meæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, probásti me et cognovísti me.

Ant. Mirabília ópera tua, * Dómine, et ánima mea cognóscit nimis.

Psalmus 138(14-24) [2]

138:14 Confitébor tibi quia terribíliter magnificátus es: † mirabília ópera tua, * et ánima mea cognóscit nimis.

138:15 Non est occultátum os meum a te, quod fecísti in occúlto: * et substántia mea in inferióribus terræ.

138:16 Imperféctum meum vidérunt óculi tui, † et in libro tuo omnes scribéntur: * dies formabúntur, et nemo in eis.

138:17 Mihi autem nimis honorificáti sunt amíci tui, Deus: * nimis confortátus est principátus eórum.

138:18 Dinumerábo eos, et super arénam multiplicabúntur: * exsurréxi, et adhuc sum tecum.

138:19 Si occíderis, Deus, peccatóres: * viri sánguinum, declináte a me:

138:20 Quia dícitis in cogitatióne: * Accípient in vanitáte civitátes tuas.

138:21 Nonne qui odérunt te, Dómine, óderam? * et super inimícos tuos tabescébam?

138:22 Perfécto ódio óderam illos: * et inimíci facti sunt mihi.

138:23 Proba me, Deus, et scito cor meum: * intérroga me, et cognósce sémitas meas.

138:24 Et vide, si via iniquitátis in me est: * et deduc me in via ætérna.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Mirabília ópera tua, Dómine, et ánima mea cognóscit nimis.

Ant. Ne derelínquas me, * Dómine, virtus salútis meæ.

Psalmus 139 [3]

139:2 Éripe me, Dómine, ab hómine malo: * a viro iníquo éripe me.

139:3 Qui cogitavérunt iniquitátes in corde: * tota die constituébant prǽlia.

139:4 Acuérunt linguas suas sicut serpéntis: * venénum áspidum sub lábiis eórum.

139:5 Custódi me, Dómine, de manu peccatóris: * et ab homínibus iníquis éripe me.

139:5 Qui cogitavérunt supplantáre gressus meos: * abscondérunt supérbi láqueum mihi:

139:6 Et funes extendérunt in láqueum: * iuxta iter scándalum posuérunt mihi.

139:7 Dixi Dómino: Deus meus es tu: * exáudi, Dómine, vocem deprecatiónis meæ.

139:8 Dómine, Dómine, virtus salútis meæ: * obumbrásti super caput meum in die belli.

139:9 Ne tradas me, Dómine, a desidério meo peccatóri: * cogitavérunt contra me, ne derelínquas me, ne forte exalténtur.

139:10 Caput circúitus eórum: * labor labiórum ipsórum opériet eos.

139:11 Cadent super eos carbónes, in ignem deícies eos: * in misériis non subsístent.

139:12 Vir linguósus non dirigétur in terra: * virum iniústum mala cápient in intéritu.

139:13 Cognóvi quia fáciet Dóminus iudícium ínopis: * et vindíctam páuperum.

139:14 Verúmtamen iusti confitebúntur nómini tuo: * et habitábunt recti cum vultu tuo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne derelínquas me, Dómine, virtus salútis meæ.

Ant. Dómine, * clamávi ad te, exáudi me. ‡

Psalmus 140 [4]

140:1 Dómine, clamávi ad te, exáudi me: * ‡ inténde voci meæ, cum clamávero ad te.

140:2 Dirigátur orátio mea sicut incénsum in conspéctu tuo: * elevátio mánuum meárum sacrifícium vespertínum.

140:3 Pone, Dómine, custódiam ori meo: * et óstium circumstántiæ lábiis meis.

140:4 Non declínes cor meum in verba malítiæ, * ad excusándas excusatiónes in peccátis.

140:4 Cum homínibus operántibus iniquitátem: * et non communicábo cum eléctis eórum.

140:5 Corrípiet me iustus in misericórdia, et increpábit me: * óleum autem peccatóris non impínguet caput meum.

140:6 Quóniam adhuc et orátio mea in beneplácitis eórum: * absórpti sunt iuncti petræ iúdices eórum.

140:7 Áudient verba mea quóniam potuérunt: * sicut crassitúdo terræ erúpta est super terram.

140:8 Dissipáta sunt ossa nostra secus inférnum: * quia ad te, Dómine, Dómine, óculi mei: in te sperávi, non áuferas ánimam meam.

140:9 Custódi me a láqueo, quem statuérunt mihi: * et a scándalis operántium iniquitátem.

140:10 Cadent in retiáculo eius peccatóres: * singuláriter sum ego donec tránseam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, clamávi ad te, exáudi me.

Ant. Educ de custódia * ánimam meam, Dómine, ad confiténdum nómini tuo.

Psalmus 141 [5]

141:2 Voce mea ad Dóminum clamávi: * voce mea ad Dóminum deprecátus sum:

141:3 Effúndo in conspéctu eius oratiónem meam, * et tribulatiónem meam ante ipsum pronúntio.

141:4 In deficiéndo ex me spíritum meum, * et tu cognovísti sémitas meas.

141:4 In via hac, qua ambulábam, * abscondérunt láqueum mihi.

141:5 Considerábam ad déxteram, et vidébam: * et non erat qui cognósceret me.

141:5 Périit fuga a me, * et non est qui requírat ánimam meam.

141:6 Clamávi ad te, Dómine, * dixi: Tu es spes mea, pórtio mea in terra vivéntium.

141:7 Inténde ad deprecatiónem meam: * quia humiliátus sum nimis.

141:7 Líbera me a persequéntibus me: * quia confortáti sunt super me.

141:8 Educ de custódia ánimam meam ad confiténdum nómini tuo: * me exspéctant iusti, donec retríbuas mihi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Educ de custódia ánimam meam, Dómine, ad confiténdum nómini tuo.

Capitulum Hymnus Versus {ex Psalterio secundum diem}

2 Cor 1:3-4

Benedíctus Deus, et Pater Dómini nostri Iesu Christi, Pater misericordiárum, et Deus totíus consolatiónis, qui consolátur nos in omni tribulatióne nostra.

℟. Deo grátias.

Hymnus

Hóminis superne Cónditor,

Qui cuncta solus órdinans,

Humum iubes prodúcere

Reptántis et feræ genus:

Et magna rerum córpora,

Dictu iubéntis vívida,

Per témporum certas vices

Obtemperáre sérvulis:

Repélle, quod cupídinis

Ciénte vi nos ímpetit,

Aut móribus se súggerit,

Aut áctibus se intérserit.

Da gaudiórum prǽmia,

Da gratiárum múnera:

Dissólve litis víncula:

Astrínge pacis fœ́dera.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

℣. Dirigátur, Dómine, orátio mea.

℟. Sicut incénsum in conspéctu tuo.

Canticum: Magnificat {Antiphona ex Proprio de Tempore}

Ant. Tu autem cum oráveris, * intra in cubículum tuum: et clauso óstio, ora Patrem tuum.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tu autem cum oráveris, intra in cubículum tuum: et clauso óstio, ora Patrem tuum.

Preces Feriales {habentur}

Kýrie, eléison. Christe, eléison. Kýrie, eléison.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Ego dixi: Dómine, miserére mei.

℟. Sana ánimam meam quia peccávi tibi.

℣. Convértere, Dómine, úsquequo?

℟. Et deprecábilis esto super servos tuos.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Sacerdótes tui induántur iustítiam.

℟. Et sancti tui exsúltent.

℣. Orémus pro beatíssimo Papa nostro N.

℟. Dóminus consérvet eum, et vivíficet eum, et beátum fáciat eum in terra, et non tradat eum in ánimam inimicórum eius.

℣. Orémus et pro Antístite nostro N.

℟. Stet et pascat in fortitúdine tua, Dómine, in sublimitáte nóminis tui.

Romæ præcedens Versus cum suo Responsorio omittitur; alibi vero ad litteram N. ab omnibus nomen diœcesani Episcopi exprimatur, Vacante Apostolica vel Episcopali Sede, alteruter vel uterque respectivus Versus cum suo Responsorio præteritur.

℣. Dómine, salvum fac regem.

℟. Et exáudi nos in die, qua invocavérimus te.

℣. Salvum fac pópulum tuum, Dómine, et bénedic hereditáti tuæ.

℟. Et rege eos, et extólle illos usque in ætérnum.

℣. Meménto Congregatiónis tuæ.

℟. Quam possedísti ab inítio.

℣. Fiat pax in virtúte tua.

℟. Et abundántia in túrribus tuis.

℣. Orémus pro benefactóribus nostris.

℟. Retribúere dignáre, Dómine, ómnibus, nobis bona faciéntibus propter nomen tuum, vitam ætérnam. Amen.

℣. Orémus pro fidélibus defúnctis.

℟. Réquiem ætérnam dona eis, Dómine, et lux perpétua lúceat eis.

℣. Requiéscant in pace.

℟. Amen.

℣. Pro frátribus nostris abséntibus.

℟. Salvos fac servos tuos, Deus meus, sperántes in te.

℣. Pro afflíctis et captívis.

℟. Líbera eos, Deus Israël, ex ómnibus tribulatiónibus suis.

℣. Mitte eis, Dómine, auxílium de sancto.

℟. Et de Sion tuére eos.

℣. Dómine, Deus virtútum, convérte nos.

℟. Et osténde fáciem tuam, et salvi érimus.

℣. Exsúrge, Christe, ádiuva nos.

℟. Et líbera nos propter nomen tuum.

℣. Dómine, exáudi oratiónem meam.

℟. Et clamor meus ad te véniat.

Oratio {ex Proprio de Tempore}

secunda Domine, exaudi omittitur

Orémus.

Tuére, Dómine, pópulum tuum et ab ómnibus peccátis cleménter emúnda: quia nulla ei nocébit advérsitas, si nulla ei dominétur iníquitas.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Voce mea * ad Dóminum clamávi: neque obliviscétur miseréri Deus.

Psalmus 76(2-13) [1]

76:2 Voce mea ad Dóminum clamávi: * voce mea ad Deum, et inténdit mihi.

76:3 In die tribulatiónis meæ Deum exquisívi, mánibus meis nocte contra eum: * et non sum decéptus.

76:4 Rénuit consolári ánima mea, * memor fui Dei, et delectátus sum, et exercitátus sum: et defécit spíritus meus.

76:5 Anticipavérunt vigílias óculi mei: * turbátus sum, et non sum locútus.

76:6 Cogitávi dies antíquos: * et annos ætérnos in mente hábui.

76:7 Et meditátus sum nocte cum corde meo, * et exercitábar, et scopébam spíritum meum.

76:8 Numquid in ætérnum proíciet Deus: * aut non appónet ut complacítior sit adhuc?

76:9 Aut in finem misericórdiam suam abscíndet, * a generatióne in generatiónem?

76:10 Aut obliviscétur miseréri Deus? * aut continébit in ira sua misericórdias suas?

76:11 Et dixi: Nunc cœpi: * hæc mutátio déxteræ Excélsi.

76:12 Memor fui óperum Dómini: * quia memor ero ab inítio mirabílium tuórum.

76:13 Et meditábor in ómnibus opéribus tuis: * et in adinventiónibus tuis exercébor.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 76(14-21) [2]

76:14 Deus, in sancto via tua: quis Deus magnus sicut Deus noster? * tu es Deus qui facis mirabília.

76:15 Notam fecísti in pópulis virtútem tuam: * redemísti in brácchio tuo pópulum tuum, fílios Iacob et Ioseph.

76:17 Vidérunt te aquæ, Deus, vidérunt te aquæ: * et timuérunt, et turbátæ sunt abýssi.

76:18 Multitúdo sónitus aquárum: * vocem dedérunt nubes.

76:18 Étenim sagíttæ tuæ tránseunt: * vox tonítrui tui in rota.

76:19 Illuxérunt coruscatiónes tuæ orbi terræ: * commóta est, et contrémuit terra.

76:20 In mari via tua, et sémitæ tuæ in aquis multis: * et vestígia tua non cognoscéntur.

76:21 Deduxísti sicut oves pópulum tuum, * in manu Móysi et Aaron.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 85 [3]

85:1 Inclína, Dómine, aurem tuam, et exáudi me: * quóniam inops, et pauper sum ego.

85:2 Custódi ánimam meam, quóniam sanctus sum: * salvum fac servum tuum, Deus meus, sperántem in te.

85:3 Miserére mei, Dómine, quóniam ad te clamávi tota die: * lætífica ánimam servi tui, quóniam ad te, Dómine, ánimam meam levávi.

85:5 Quóniam tu, Dómine, suávis, et mitis: * et multæ misericórdiæ ómnibus invocántibus te.

85:6 Áuribus pércipe, Dómine, oratiónem meam: * et inténde voci deprecatiónis meæ.

85:7 In die tribulatiónis meæ clamávi ad te: * quia exaudísti me.

85:8 Non est símilis tui in diis, Dómine: * et non est secúndum ópera tua.

85:9 Omnes gentes quascúmque fecísti, vénient, et adorábunt coram te, Dómine: * et glorificábunt nomen tuum.

85:10 Quóniam magnus es tu, et fáciens mirabília: * tu es Deus solus.

85:11 Deduc me, Dómine, in via tua, et ingrédiar in veritáte tua: * lætétur cor meum ut tímeat nomen tuum.

85:12 Confitébor tibi, Dómine, Deus meus, in toto corde meo, * et glorificábo nomen tuum in ætérnum:

85:13 Quia misericórdia tua magna est super me: * et eruísti ánimam meam ex inférno inferióri.

85:14 Deus, iníqui insurrexérunt super me, et synagóga poténtium quæsiérunt ánimam meam: * et non proposuérunt te in conspéctu suo.

85:15 Et tu, Dómine, Deus miserátor et miséricors, * pátiens, et multæ misericórdiæ, et verax,

85:16 Réspice in me, et miserére mei, * da impérium tuum púero tuo: et salvum fac fílium ancíllæ tuæ.

85:17 Fac mecum signum in bonum, ut vídeant qui odérunt me, et confundántur: * quóniam tu, Dómine, adiuvísti me, et consolátus es me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Voce mea ad Dóminum clamávi: neque obliviscétur miseréri Deus.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Sabbato post Cineres
III. classis

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Psalterio secundum diem}

Ant. Pópulus Dómini, et oves páscuæ eius: * Veníte, adorémus.

Ant. Pópulus Dómini, et oves páscuæ eius: * Veníte, adorémus.

Veníte, exsultémus Dómino, iubilémus Deo, salutári nostro: præoccupémus fáciem eius in confessióne, et in psalmis iubilémus ei.

Ant. Pópulus Dómini, et oves páscuæ eius: * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Pópulus Dómini, et oves páscuæ eius: * Veníte, adorémus.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Pópulus Dómini, et oves páscuæ eius: * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Pópulus Dómini, et oves páscuæ eius: * Veníte, adorémus.

Hymnus {ex Psalterio secundum tempora}

Summæ Parens cleméntiæ,

Mundi regis qui máchinam,

Uníus et substántiæ,

Trinúsque persónis Deus:

Nostros pius cum cánticis

Fletus benígne súscipe:

Ut corde puro sórdium

Te perfruámur lárgius.

Lumbos, iecúrque mórbidum

Flammis adúre cóngruis,

Accíncti ut artus éxcubent,

Luxu remóto péssimo.

Quicúmque ut horas nóctium

Nunc concinéndo rúmpimus,

Ditémur omnes áffatim

Donis beátæ pátriæ.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Memor fuit in sǽculum * testaménti sui Dóminus Deus noster.

Psalmus 104(1-15) [1]

104:1 Confitémini Dómino, et invocáte nomen eius: * annuntiáte inter gentes ópera eius.

104:2 Cantáte ei, et psállite ei: * narráte ómnia mirabília eius.

104:3 Laudámini in nómine sancto eius: * lætétur cor quæréntium Dóminum.

104:4 Quǽrite Dóminum, et confirmámini: * quǽrite fáciem eius semper.

104:5 Mementóte mirabílium eius, quæ fecit: * prodígia eius, et iudícia oris eius.

104:6 Semen Ábraham, servi eius: * fílii Iacob, elécti eius.

104:7 Ipse Dóminus Deus noster: * in univérsa terra iudícia eius.

104:8 Memor fuit in sǽculum testaménti sui: * verbi, quod mandávit in mille generatiónes:

104:9 Quod dispósuit ad Ábraham: * et iuraménti sui ad Isaac:

104:10 Et státuit illud Iacob in præcéptum: * et Israël in testaméntum ætérnum:

104:11 Dicens: Tibi dabo terram Chánaan, * funículum hereditátis vestræ.

104:12 Cum essent número brevi, * paucíssimi et íncolæ eius:

104:13 Et pertransiérunt de gente in gentem, * et de regno ad pópulum álterum.

104:14 Non relíquit hóminem nocére eis: * et corrípuit pro eis reges.

104:15 Nolíte tángere christos meos: * et in prophétis meis nolíte malignári.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor fuit in sǽculum testaménti sui Dóminus Deus noster.

Ant. Auxit Dóminus * pópulum suum: et firmávit eum super inimícos eius.

Psalmus 104(16-27) [2]

104:16 Et vocávit famem super terram: * et omne firmaméntum panis contrívit.

104:17 Misit ante eos virum: * in servum venúmdatus est Ioseph.

104:18 Humiliavérunt in compédibus pedes eius, ferrum pertránsiit ánimam eius * donec veníret verbum eius.

104:19 Elóquium Dómini inflammávit eum: * misit rex, et solvit eum; princeps populórum, et dimísit eum.

104:21 Constítuit eum dóminum domus suæ: * et príncipem omnis possessiónis suæ:

104:22 Ut erudíret príncipes eius sicut semetípsum: * et senes eius prudéntiam docéret.

104:23 Et intrávit Israël in Ægýptum: * et Iacob áccola fuit in terra Cham.

104:24 Et auxit pópulum suum veheménter: * et firmávit eum super inimícos eius.

104:25 Convértit cor eórum ut odírent pópulum eius: * et dolum fácerent in servos eius.

104:26 Misit Móysen, servum suum: * Aaron, quem elégit ipsum.

104:27 Pósuit in eis verba signórum suórum: * et prodigiórum in terra Cham.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxit Dóminus pópulum suum: et firmávit eum super inimícos eius.

Ant. Edúxit Deus * pópulum suum in exsultatióne, et eléctos suos in lætítia.

Psalmus 104(28-45) [3]

104:28 Misit ténebras, et obscurávit: * et non exacerbávit sermónes suos.

104:29 Convértit aquas eórum in sánguinem: * et occídit pisces eórum.

104:30 Édidit terra eórum ranas: * in penetrálibus regum ipsórum.

104:31 Dixit, et venit cœnomyía: * et cínifes in ómnibus fínibus eórum.

104:32 Pósuit plúvias eórum grándinem: * ignem comburéntem in terra ipsórum.

104:33 Et percússit víneas eórum, et ficúlneas eórum: * et contrívit lignum fínium eórum.

104:34 Dixit, et venit locústa, et bruchus, * cuius non erat númerus:

104:35 Et comédit omne fænum in terra eórum: * et comédit omnem fructum terræ eórum.

104:36 Et percússit omne primogénitum in terra eórum: * primítias omnis labóris eórum.

104:37 Et edúxit eos cum argénto et auro: * et non erat in tríbubus eórum infírmus.

104:38 Lætáta est Ægýptus in profectióne eórum: * quia incúbuit timor eórum super eos.

104:39 Expándit nubem in protectiónem eórum: * et ignem ut lucéret eis per noctem.

104:40 Petiérunt, et venit cotúrnix: * et pane cæli saturávit eos.

104:41 Dirúpit petram et fluxérunt aquæ: * abiérunt in sicco flúmina;

104:42 Quóniam memor fuit verbi sancti sui: * quod hábuit ad Ábraham, púerum suum.

104:43 Et edúxit pópulum suum in exsultatióne, * et eléctos suos in lætítia.

104:44 Et dedit illis regiónes géntium: * et labóres populórum possedérunt:

104:45 Ut custódiant iustificatiónes eius, * et legem eius requírant.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Edúxit Deus pópulum suum in exsultatióne, et eléctos suos in lætítia.

Ant. Salvávit eos Dóminus * propter nomen suum.

Psalmus 105(1-15) [4]

105:1 Confitémini Dómino, quóniam bonus: * quóniam in sǽculum misericórdia eius.

105:2 Quis loquétur poténtias Dómini, * audítas fáciet omnes laudes eius?

105:3 Beáti, qui custódiunt iudícium, * et fáciunt iustítiam in omni témpore.

105:4 Meménto nostri, Dómine, in beneplácito pópuli tui: * vísita nos in salutári tuo:

105:5 Ad vidéndum in bonitáte electórum tuórum, ad lætándum in lætítia gentis tuæ: * ut laudéris cum hereditáte tua.

105:6 Peccávimus cum pátribus nostris: * iniúste égimus, iniquitátem fécimus.

105:7 Patres nostri in Ægýpto non intellexérunt mirabília tua: * non fuérunt mémores multitúdinis misericórdiæ tuæ.

105:7 Et irritavérunt ascendéntes in mare, * Mare Rubrum.

105:8 Et salvávit eos propter nomen suum: * ut notam fáceret poténtiam suam.

105:9 Et incrépuit Mare Rubrum, et exsiccátum est, * et dedúxit eos in abýssis sicut in desérto.

105:10 Et salvávit eos de manu odiéntium: * et redémit eos de manu inimíci.

105:11 Et opéruit aqua tribulántes eos: * unus ex eis non remánsit.

105:12 Et credidérunt verbis eius: * et laudavérunt laudem eius.

105:13 Cito fecérunt, oblíti sunt óperum eius: * et non sustinuérunt consílium eius.

105:14 Et concupiérunt concupiscéntiam in desérto: * et tentavérunt Deum in inaquóso.

105:15 Et dedit eis petitiónem ipsórum: * et misit saturitátem in ánimas eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvávit eos Dóminus propter nomen suum.

Ant. Oblíti sunt Deum * qui salvávit eos.

Psalmus 105(16-31) [5]

105:16 Et irritavérunt Móysen in castris: * Aaron, sanctum Dómini.

105:17 Apérta est terra, et deglutívit Dathan: * et opéruit super congregatiónem Abíron.

105:18 Et exársit ignis in synagóga eórum * flamma combússit peccatóres.

105:19 Et fecérunt vítulum in Horeb * et adoravérunt scúlptile.

105:20 Et mutavérunt glóriam suam * in similitúdinem vítuli comedéntis fænum.

105:21 Oblíti sunt Deum, qui salvávit eos, * qui fecit magnália in Ægýpto, mirabília in terra Cham: terribília in Mari Rubro.

105:23 Et dixit ut dispérderet eos: * si non Móyses, eléctus eius, stetísset in confractióne in conspéctu eius:

105:24 Ut avérteret iram eius ne dispérderet eos: * et pro níhilo habuérunt terram desiderábilem:

105:25 Non credidérunt verbo eius, et murmuravérunt in tabernáculis suis: * non exaudiérunt vocem Dómini.

105:26 Et elevávit manum suam super eos: * ut prostérneret eos in desérto:

105:27 Et ut deíceret semen eórum in natiónibus: * et dispérgeret eos in regiónibus.

105:28 Et initiáti sunt Beélphegor: * et comedérunt sacrifícia mortuórum.

105:29 Et irritavérunt eum in adinventiónibus suis: * et multiplicáta est in eis ruína.

105:30 Et stetit Phínees, et placávit: * et cessávit quassátio.

105:31 Et reputátum est ei in iustítiam: * in generatiónem et generatiónem usque in sempitérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Oblíti sunt Deum qui salvávit eos.

Ant. Cum tribularéntur * vidit Dóminus: et audívit oratiónem eórum.

Psalmus 105(32-48) [6]

105:32 Et irritavérunt eum ad aquas contradictiónis: * et vexátus est Móyses propter eos: quia exacerbavérunt spíritum eius.

105:33 Et distínxit in lábiis suis: * non disperdidérunt gentes, quas dixit Dóminus illis.

105:35 Et commísti sunt inter gentes, et didicérunt ópera eórum: et serviérunt sculptílibus eórum: * et factum est illis in scándalum.

105:37 Et immolavérunt fílios suos, * et fílias suas dæmóniis.

105:38 Et effudérunt sánguinem innocéntem: * sánguinem filiórum suórum et filiárum suárum, quas sacrificavérunt sculptílibus Chánaan.

105:39 Et infécta est terra in sanguínibus, et contamináta est in opéribus eórum: * et fornicáti sunt in adinventiónibus suis.

105:40 Et irátus est furóre Dóminus in pópulum suum: * et abominátus est hereditátem suam.

105:41 Et trádidit eos in manus géntium: * et domináti sunt eórum qui odérunt eos.

105:42 Et tribulavérunt eos inimíci eórum, et humiliáti sunt sub mánibus eórum: * sæpe liberávit eos.

105:43 Ipsi autem exacerbavérunt eum in consílio suo: * et humiliáti sunt in iniquitátibus suis.

105:44 Et vidit, cum tribularéntur: * et audívit oratiónem eórum.

105:45 Et memor fuit testaménti sui: * et pœnítuit eum secúndum multitúdinem misericórdiæ suæ.

105:46 Et dedit eos in misericórdias * in conspéctu ómnium qui céperant eos.

105:47 Salvos nos fac, Dómine, Deus noster: * et cóngrega nos de natiónibus:

105:47 Ut confiteámur nómini sancto tuo: * et gloriémur in laude tua.

105:48 Benedíctus Dóminus, Deus Israël, a sǽculo et usque in sǽculum: * et dicet omnis pópulus: Fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum tribularéntur vidit Dóminus: et audívit oratiónem eórum.

Ant. Clamavérunt ad Dóminum * et de necessitátibus eórum liberávit eos.

Psalmus 106(1-14) [7]

106:1 Confitémini Dómino quóniam bonus: * quóniam in sǽculum misericórdia eius.

106:2 Dicant qui redémpti sunt a Dómino, quos redémit de manu inimíci: * et de regiónibus congregávit eos:

106:3 A solis ortu, et occásu: * ab aquilóne, et mari.

106:4 Erravérunt in solitúdine in inaquóso: * viam civitátis habitáculi non invenérunt.

106:5 Esuriéntes, et sitiéntes: * ánima eórum in ipsis defécit.

106:6 Et clamavérunt ad Dóminum cum tribularéntur: * et de necessitátibus eórum erípuit eos.

106:7 Et dedúxit eos in viam rectam: * ut irent in civitátem habitatiónis.

106:8 Confiteántur Dómino misericórdiæ eius: * et mirabília eius fíliis hóminum.

106:9 Quia satiávit ánimam inánem: * et ánimam esuriéntem satiávit bonis.

106:10 Sedéntes in ténebris, et umbra mortis: * vinctos in mendicitáte et ferro.

106:11 Quia exacerbavérunt elóquia Dei: * et consílium Altíssimi irritavérunt.

106:12 Et humiliátum est in labóribus cor eórum: * infirmáti sunt, nec fuit qui adiuváret.

106:13 Et clamavérunt ad Dóminum cum tribularéntur: * et de necessitátibus eórum liberávit eos.

106:14 Et edúxit eos de ténebris, et umbra mortis: * et víncula eórum disrúpit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamavérunt ad Dóminum et de necessitátibus eórum liberávit eos.

Ant. Ipsi vidérunt * ópera Dei et mirabília eius.

Psalmus 106(15-30) [8]

106:15 Confiteántur Dómino misericórdiæ eius: * et mirabília eius fíliis hóminum.

106:16 Quia contrívit portas ǽreas: * et vectes férreos confrégit.

106:17 Suscépit eos de via iniquitátis eórum: * propter iniustítias enim suas humiliáti sunt.

106:18 Omnem escam abomináta est ánima eórum: * et appropinquavérunt usque ad portas mortis.

106:19 Et clamavérunt ad Dóminum cum tribularéntur: * et de necessitátibus eórum liberávit eos.

106:20 Misit verbum suum, et sanávit eos: * et erípuit eos de interitiónibus eórum.

106:21 Confiteántur Dómino misericórdiæ eius: * et mirabília eius fíliis hóminum.

106:22 Et sacríficent sacrifícium laudis: * et annúntient ópera eius in exsultatióne.

106:23 Qui descéndunt mare in návibus, * faciéntes operatiónem in aquis multis.

106:24 Ipsi vidérunt ópera Dómini, * et mirabília eius in profúndo.

106:25 Dixit, et stetit spíritus procéllæ: * et exaltáti sunt fluctus eius.

106:26 Ascéndunt usque ad cælos, et descéndunt usque ad abýssos: * ánima eórum in malis tabescébat.

106:27 Turbáti sunt, et moti sunt sicut ébrius: * et omnis sapiéntia eórum devoráta est.

106:28 Et clamavérunt ad Dóminum cum tribularéntur: * et de necessitátibus eórum edúxit eos.

106:29 Et státuit procéllam eius in auram: * et siluérunt fluctus eius.

106:30 Et lætáti sunt quia siluérunt: * et dedúxit eos in portum voluntátis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ipsi vidérunt ópera Dei et mirabília eius.

Ant. Vidébunt recti * et lætabúntur, et intéllegent misericórdias Dómini.

Psalmus 106(31-43) [9]

106:31 Confiteántur Dómino misericórdiæ eius: * et mirabília eius fíliis hóminum.

106:32 Et exáltent eum in ecclésia plebis: * et in cáthedra seniórum laudent eum.

106:33 Pósuit flúmina in desértum: * et éxitus aquárum in sitim.

106:34 Terram fructíferam in salsúginem: * a malítia inhabitántium in ea.

106:35 Pósuit desértum in stagna aquárum: * et terram sine aqua in éxitus aquárum.

106:36 Et collocávit illic esuriéntes: * et constituérunt civitátem habitatiónis.

106:37 Et seminavérunt agros, et plantavérunt víneas: * et fecérunt fructum nativitátis.

106:38 Et benedíxit eis, et multiplicáti sunt nimis: * et iuménta eórum non minorávit.

106:39 Et pauci facti sunt: * et vexáti sunt a tribulatióne malórum, et dolóre.

106:40 Effúsa est contémptio super príncipes: * et erráre fecit eos in ínvio, et non in via.

106:41 Et adiúvit páuperem de inópia: * et pósuit sicut oves famílias.

106:42 Vidébunt recti, et lætabúntur: * et omnis iníquitas oppilábit os suum.

106:43 Quis sápiens et custódiet hæc? * et intélleget misericórdias Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidébunt recti et lætabúntur, et intéllegent misericórdias Dómini.

℣. Exáltent Dóminum in ecclésia plebis.

℟. Et in cáthedra seniórum laudent eum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Iube, Dómine, benedícere.

Benedictio. Evangélica léctio sit nobis salus et protéctio.

℟. Amen.

Lectio 1

Léctio sancti Evangélii secúndum Marcum

Marc 6:47-56

In illo témpore: Cum sero esset, erat navis in médio mari, et Iesus solus in terra. Et réliqua.

Homilía sancti venerábilis Bedæ Presbýteri

Lib. 2, cap. 28 in cap. 6 Marci, tom. 4

Labor discipulórum in remigándo, et contrárius eis ventus, labóres sanctæ Ecclésiæ varios desígnat: quæ inter undas sǽculi adversántis, et immundórum flatus spirítuum, ad quiétem pátriæ cæléstis, quasi ad fidam líttoris statiónem, perveníre conátur. Ubi bene dícitur, quia navis erat in médio mari, et ipse solus in terra: quia nonnúnquam Ecclésia tantis gentílium pressúris non solum afflícta, sed et fœdáta est, ut, si fíeri posset, Redémptor ipsíus eam prorsus deseruísse ad tempus viderétur.

℣. Tu autem, Dómine, miserére nobis.

℟. Deo grátias.

℟. Veni hódie ad fontem aquæ, et orávi Dóminum, dicens:

* Dómine, Deus Abraham, tu prósperum fecísti desidérium meum.

℣. Igitur puélla, cui díxero, Da mihi aquam de hýdria tua, ut bibam: et illa díxerit, Bibe, dómine, et camélis tuis potum tríbuam: ipsa est, quam præparávit Dóminus fílio dómini mei.

℟. Dómine, Deus Abraham, tu prósperum fecísti desidérium meum.

℣. Iube, Dómine, benedícere.

Benedictio. Divínum auxílium máneat semper nobíscum.

℟. Amen.

Lectio 2

Unde est illa vox eius inter undas procellásque tentatiónum irruéntium deprehénsæ, atque auxílium protectiónis illíus gemebúndo clamóre quæréntis: Ut quid, Dómine, recessísti longe, déspicis in opportunitátibus, in tribulatióne? Quæ páriter vocem inimíci persequéntibus expónit, in sequéntibus Psalmi subíciens: Dixit enim in corde suo: Oblítus est Deus, avértit fáciem suam, ne vídeat usque in finem.

℣. Tu autem, Dómine, miserére nobis.

℟. Deo grátias.

℟. Factus est sermo Dómini ad Abram, dicens:

* Noli timére, Abram: ego protéctor tuus sum, et merces tua magna nimis.

℣. Ego enim sum Dóminus Deus tuus, qui edúxi te de Ur Chaldæórum.

℟. Noli timére, Abram: ego protéctor tuus sum, et merces tua magna nimis.

℣. Iube, Dómine, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 3

Verum ille non oblivíscitur oratiónem páuperum, neque avértit fáciem suam a sperántibus in se: quin pótius et certántes cum hóstibus, ut vincant, ádiuvat, et victóres in ætérnum corónat. Unde hic quoque apérte dícitur, quia vidit eos laborántes in remigándo. Videt quippe Dóminus laborántes in mari, quamvis ipse pósitus in terra: quia etsi ad horam différre videátur auxílium tribulátis impéndere, nihilóminus eos, ne in tribulatiónibus defíciant, suæ respéctu pietátis corróborat: et aliquándo étiam manifésto adiutório, victis adversitátibus, quasi calcátis sedatísque flúctuum volumínibus líberat.

℣. Tu autem, Dómine, miserére nobis.

℟. Deo grátias.

℟. Movens Abram tabernáculum suum, venit et habitávit iuxta convállem Mambre:

* Ædificavítque ibi altáre Dómino.

℣. Dixit autem Dóminus ad eum: Leva óculos tuos, et vide: omnem terram, quam cónspicis tibi dabo, et sémini tuo in sempitérnum.

℟. Ædificavítque ibi altáre Dómino.

℣. Glória Patri, et Fílio, * et Spirítui Sancto.

℟. Ædificavítque ibi altáre Dómino.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Adésto, Dómine, supplicatiónibus nostris: et concéde; ut hoc solémne ieiúnium, quod animábus corporibúsque curándis salúbriter institútum est, devóto servítio celebrémus.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:2 Psalmi & antiphonæ ex Psalterio secundum diem}

Ant. Benígne fac, Dómine, * in bona voluntáte tua Sion.

Psalmus 50 [1]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut iustificéris in sermónibus tuis, et vincas cum iudicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea iustítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Ierúsalem.

50:21 Tunc acceptábis sacrifícium iustítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benígne fac, Dómine, in bona voluntáte tua Sion.

Ant. Rectus Dóminus, * Deus noster, et non est iníquitas in eo.

Psalmus 91 [2]

91:2 Bonum est confitéri Dómino: * et psállere nómini tuo, Altíssime.

91:3 Ad annuntiándum mane misericórdiam tuam: * et veritátem tuam per noctem.

91:4 In decachórdo, psaltério: * cum cántico, in cíthara.

91:5 Quia delectásti me, Dómine, in factúra tua: * et in opéribus mánuum tuárum exsultábo.

91:6 Quam magnificáta sunt ópera tua, Dómine! * nimis profúndæ factæ sunt cogitatiónes tuæ.

91:7 Vir insípiens non cognóscet: * et stultus non intélleget hæc.

91:8 Cum exórti fúerint peccatóres sicut fænum: * et apparúerint omnes, qui operántur iniquitátem:

91:9 Ut intéreant in sǽculum sǽculi: * tu autem Altíssimus in ætérnum, Dómine.

91:10 Quóniam ecce inimíci tui, Dómine, quóniam ecce inimíci tui períbunt: * et dispergéntur omnes, qui operántur iniquitátem.

91:11 Et exaltábitur sicut unicórnis cornu meum: * et senéctus mea in misericórdia úberi.

91:12 Et despéxit óculus meus inimícos meos: * et in insurgéntibus in me malignántibus áudiet auris mea.

91:13 Iustus, ut palma florébit: * sicut cedrus Líbani multiplicábitur.

91:14 Plantáti in domo Dómini, * in átriis domus Dei nostri florébunt.

91:15 Adhuc multiplicabúntur in senécta úberi: * et bene patiéntes erunt, ut annúntient:

91:16 Quóniam rectus Dóminus, Deus noster: * et non est iníquitas in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Rectus Dóminus, Deus noster, et non est iníquitas in eo.

Ant. A timóre inimíci * éripe, Dómine, ánimam meam.

Psalmus 63 [3]

63:2 Exáudi, Deus, oratiónem meam cum déprecor: * a timóre inimíci éripe ánimam meam.

63:3 Protexísti me a convéntu malignántium: * a multitúdine operántium iniquitátem.

63:4 Quia exacuérunt ut gládium linguas suas: * intendérunt arcum rem amáram, ut sagíttent in occúltis immaculátum.

63:6 Súbito sagittábunt eum, et non timébunt: * firmavérunt sibi sermónem nequam.

63:6 Narravérunt ut abscónderent láqueos: * dixérunt: Quis vidébit eos?

63:7 Scrutáti sunt iniquitátes: * defecérunt scrutántes scrutínio.

63:7 Accédet homo ad cor altum: * et exaltábitur Deus.

63:8 Sagíttæ parvulórum factæ sunt plagæ eórum: * et infirmátæ sunt contra eos linguæ eórum.

63:9 Conturbáti sunt omnes qui vidébant eos: * et tímuit omnis homo.

63:10 Et annuntiavérunt ópera Dei, * et facta eius intellexérunt.

63:11 Lætábitur iustus in Dómino, et sperábit in eo, * et laudabúntur omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. A timóre inimíci éripe, Dómine, ánimam meam.

Ant. In servis suis * miserébitur Dóminus et propítius erit terræ pópuli sui.

Canticum Moysis [4]

Deut 32:1-27

32:1 Audíte, cæli, quæ loquor: * áudiat terra verba oris mei.

32:2 Concréscat ut plúvia doctrína mea, * fluat ut ros elóquium meum.

32:3 Quasi imber super herbam, et quasi stillæ super grámina. * Quia nomen Dómini invocábo.

32:4 Date magnificéntiam Deo nostro. * Dei perfécta sunt ópera, et omnes viæ eius iudícia:

32:5 Deus fidélis, et absque ulla iniquitáte, iustus et rectus. * Peccavérunt ei, et non fílii eius in sórdibus:

32:6 Generátio prava atque pervérsa. * Hǽccine reddis Dómino, pópule stulte et insípiens?

32:7 Numquid non ipse est pater tuus, * qui possédit te, et fecit, et creávit te?

32:8 Meménto diérum antiquórum, * cógita generatiónes síngulas:

32:9 Intérroga patrem tuum, et annuntiábit tibi: * maióres tuos, et dicent tibi.

32:10 Quando dividébat Altíssimus gentes: * quando separábat fílios Adam.

32:11 Constítuit términos populórum * iuxta númerum filiórum Israël.

32:12 Pars autem Dómini, pópulus eius: * Iacob funículus hereditátis eius.

32:13 Invénit eum in terra desérta, * in loco horróris et vastæ solitúdinis:

32:14 Circumdúxit eum, et dócuit: * et custodívit quasi pupíllam óculi sui.

32:15 Sicut áquila próvocans ad volándum pullos suos, * et super eos vólitans,

32:16 Expándit alas suas, et assúmpsit eum, * atque portávit in húmeris suis.

32:17 Dóminus solus dux eius fuit: * et non erat cum eo deus aliénus.

32:18 Constítuit eum super excélsam terram: * ut coméderet fructus agrórum,

32:19 Ut súgeret mel de petra, * oleúmque de saxo duríssimo.

32:20 Butýrum de arménto, et lac de óvibus * cum ádipe agnórum, et aríetum filiórum Basan:

32:21 Et hircos cum medúlla trítici, * et sánguinem uvæ bíberet meracíssimum.

32:22 Incrassátus est diléctus, et recalcitrávit: * incrassátus, impinguátus, dilatátus,

32:23 Derelíquit Deum, factórem suum, * et recéssit a Deo, salutári suo.

32:24 Provocavérunt eum in diis aliénis, * et in abominatiónibus ad iracúndiam concitavérunt.

32:25 Immolavérunt dæmóniis, et non Deo, * diis, quos ignorábant:

32:26 Novi recentésque venérunt, * quos non coluérunt patres eórum.

32:27 Deum qui te génuit dereliquísti, * et oblítus es Dómini, creatóris tui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In servis suis miserébitur Dóminus et propítius erit terræ pópuli sui.

Ant. Laudáte * Dóminum secúndum multitúdinem magnitúdinis eius.

Psalmus 150 [5]

150:1 Laudáte Dóminum in sanctis eius: * laudáte eum in firmaménto virtútis eius.

150:2 Laudáte eum in virtútibus eius: * laudáte eum secúndum multitúdinem magnitúdinis eius.

150:3 Laudáte eum in sono tubæ: * laudáte eum in psaltério, et cíthara.

150:4 Laudáte eum in týmpano, et choro: * laudáte eum in chordis, et órgano.

150:5 Laudáte eum in cýmbalis benesonántibus: † laudáte eum in cýmbalis iubilatiónis: * omnis spíritus laudet Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte Dóminum secúndum multitúdinem magnitúdinis eius.

Capitulum Hymnus Versus {ex Psalterio secundum diem}

Rom 13:12-13

Nox præcéssit, dies autem appropinquávit. Abiciámus ergo ópera tenebrárum, et induámur arma lucis. Sicut in die honéste ambulémus.

℟. Deo grátias.

Hymnus

Auróra iam spargit polum:

Terris dies illábitur:

Lucis resúltat spículum:

Discédat omne lúbricum.

Phantásma noctis éxsulet:

Mentis reátus córruat:

Quidquid ténebris hórridum

Nox áttulit culpæ, cadat.

Ut mane, quod nos últimum

Hic deprecámur cérnui,

Cum luce nobis éffluat,

Hoc dum canóre cóncrepat.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

℣. Repléti sumus mane misericórdia tua.

℟. Exsultávimus, et delectáti sumus.

Canticum: Benedictus {Antiphona ex Proprio de Tempore}

Ant. Me étenim * de die in diem quærunt, et scire vias meas volunt.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Me étenim de die in diem quærunt, et scire vias meas volunt.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Adésto, Dómine, supplicatiónibus nostris: et concéde; ut hoc solémne ieiúnium, quod animábus corporibúsque curándis salúbriter institútum est, devóto servítio celebrémus.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Exaltáre, Dómine, * qui iúdicas terram: redde retributiónem supérbis.

Psalmus 93(1-11) [1]

93:1 Deus ultiónum Dóminus: * Deus ultiónum líbere egit.

93:2 Exaltáre, qui iúdicas terram: * redde retributiónem supérbis.

93:3 Úsquequo peccatóres, Dómine, * úsquequo peccatóres gloriabúntur:

93:4 Effabúntur, et loquéntur iniquitátem: * loquéntur omnes, qui operántur iniustítiam?

93:5 Pópulum tuum, Dómine, humiliavérunt: * et hereditátem tuam vexavérunt.

93:6 Víduam, et ádvenam interfecérunt: * et pupíllos occidérunt.

93:7 Et dixérunt: Non vidébit Dóminus, * nec intélleget Deus Iacob.

93:8 Intellégite, insipiéntes in pópulo: * et stulti, aliquándo sápite.

93:9 Qui plantávit aurem, non áudiet? * aut qui finxit óculum, non consíderat?

93:10 Qui córripit gentes, non árguet: * qui docet hóminem sciéntiam?

93:11 Dóminus scit cogitatiónes hóminum, * quóniam vanæ sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 93(12-23) [2]

93:12 Beátus homo, quem tu erudíeris, Dómine: * et de lege tua docúeris eum,

93:13 Ut mítiges ei a diébus malis: * donec fodiátur peccatóri fóvea.

93:14 Quia non repéllet Dóminus plebem suam: * et hereditátem suam non derelínquet.

93:15 Quoadúsque iustítia convertátur in iudícium: * et qui iuxta illam omnes qui recto sunt corde.

93:16 Quis consúrget mihi advérsus malignántes? * aut quis stabit mecum advérsus operántes iniquitátem?

93:17 Nisi quia Dóminus adiúvit me: * paulo minus habitásset in inférno ánima mea.

93:18 Si dicébam: Motus est pes meus: * misericórdia tua, Dómine, adiuvábat me.

93:19 Secúndum multitúdinem dolórum meórum in corde meo: * consolatiónes tuæ lætificavérunt ánimam meam.

93:20 Numquid adhǽret tibi sedes iniquitátis: * qui fingis labórem in præcépto?

93:21 Captábunt in ánimam iusti: * et sánguinem innocéntem condemnábunt.

93:22 Et factus est mihi Dóminus in refúgium: * et Deus meus in adiutórium spei meæ.

93:23 Et reddet illis iniquitátem ipsórum: et in malítia eórum dispérdet eos: * dispérdet illos Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 107 [3]

107:2 Parátum cor meum, Deus, parátum cor meum: * cantábo, et psallam in glória mea.

107:3 Exsúrge, glória mea, exsúrge, psaltérium et cíthara: * exsúrgam dilúculo.

107:4 Confitébor tibi in pópulis, Dómine: * et psallam tibi in natiónibus.

107:5 Quia magna est super cælos misericórdia tua: * et usque ad nubes véritas tua:

107:6 Exaltáre super cælos, Deus, et super omnem terram glória tua: * ut liberéntur dilécti tui.

107:7 Salvum fac déxtera tua, et exáudi me: * Deus locútus est in sancto suo:

107:8 Exsultábo, et dívidam Síchimam, * et convállem tabernaculórum dimétiar.

107:9 Meus est Gálaad, et meus est Manásses: * et Éphraim suscéptio cápitis mei.

107:10 Iuda rex meus: * Moab lebes spei meæ.

107:10 In Idumǽam exténdam calceaméntum meum: * mihi alienígenæ amíci facti sunt.

107:11 Quis dedúcet me in civitátem munítam? * quis dedúcet me usque in Idumǽam?

107:12 Nonne tu, Deus, qui repulísti nos, * et non exíbis, Deus, in virtútibus nostris?

107:13 Da nobis auxílium de tribulatióne: * quia vana salus hóminis.

107:14 In Deo faciémus virtútem: * et ipse ad níhilum dedúcet inimícos nostros.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáre, Dómine, qui iúdicas terram: redde retributiónem supérbis.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Octávo Kaléndas Mártii Luna quinta Anno Dómini 2026

Cáthedra sancti Petri Apóstoli, qua primum Romæ sedit.

Favéntiæ, in Æmília, natális sancti Petri Damiáni, Cardinális atque Epíscopi Ostiénsis et Confessóris, ex Ordine Camaldulénsi, doctrína et sanctitáte célebris, quem Leo Papa Duodécimus Doctórem universális Ecclésiæ declarávit. Ipsíus autem festum sequénti die celebrátur.

Salamínæ, in Cypro, sancti Aristiónis, qui (ut mox memorándus Pápias testátur) fuit unus de septuagínta duóbus Christi discípulis.

Hierápoli, in Phrýgia, beáti Pápiæ, eiúsdem civitátis Epíscopi, qui sancti Ioánnis Senióris audítor, Polycárpi autem sodális fuit.

In Arábia commemorátio plurimórum sanctórum Mártyrum, qui, sub Galério Maximiáno Imperatóre, sævíssime cæsi sunt.

Alexandríæ sancti Abílii Epíscopi, qui, secúndus post beátum Marcum, factus eiúsdem civitátis Epíscopus, sacerdótium virtúte conspícuus ministrávit.

Viénnæ, in Gállia, sancti Paschásii Epíscopi, eruditióne et morum sanctitáte præclári.

Ravénnæ sancti Maximiáni, Epíscopi et Confessóris.

Cortónæ, in Túscia, sanctæ Margarítæ, ex tértio Ordine sancti Francísci; quæ admirábili pæniténtia et ubérrimis lácrimis máculas anteáctæ vitæ indesinénter abstérsit. Ipsíus corpus, mirabíliter incorrúptum, suávem spirans odórem et crebris miráculis clarum, ibídem magno cum honóre cólitur.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Clamor meus, * Dómine, ad te pervéniat: non avértas fáciem tuam a me.

Psalmus 101(2-13) [1]

101:2 Dómine, exáudi oratiónem meam: * et clamor meus ad te véniat.

101:3 Non avértas fáciem tuam a me: * in quacúmque die tríbulor, inclína ad me aurem tuam.

101:3 In quacúmque die invocávero te, * velóciter exáudi me.

101:4 Quia defecérunt sicut fumus dies mei: * et ossa mea sicut crémium aruérunt.

101:5 Percússus sum ut fænum, et áruit cor meum: * quia oblítus sum comédere panem meum.

101:6 A voce gémitus mei * adhǽsit os meum carni meæ.

101:7 Símilis factus sum pellicáno solitúdinis: * factus sum sicut nyctícorax in domicílio.

101:8 Vigilávi, * et factus sum sicut passer solitárius in tecto.

101:9 Tota die exprobrábant mihi inimíci mei: * et qui laudábant me, advérsum me iurábant.

101:10 Quia cínerem tamquam panem manducábam, * et potum meum cum fletu miscébam.

101:11 A fácie iræ et indignatiónis tuæ: * quia élevans allisísti me.

101:12 Dies mei sicut umbra declinavérunt: * et ego sicut fænum árui.

101:13 Tu autem, Dómine, in ætérnum pérmanes: * et memoriále tuum in generatiónem et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(14-23) [2]

101:14 Tu exsúrgens miseréberis Sion: * quia tempus miseréndi eius, quia venit tempus.

101:15 Quóniam placuérunt servis tuis lápides eius: * et terræ eius miserebúntur.

101:16 Et timébunt gentes nomen tuum, Dómine, * et omnes reges terræ glóriam tuam.

101:17 Quia ædificávit Dóminus Sion: * et vidébitur in glória sua.

101:18 Respéxit in oratiónem humílium: * et non sprevit precem eórum.

101:19 Scribántur hæc in generatióne áltera: * et pópulus, qui creábitur, laudábit Dóminum:

101:20 Quia prospéxit de excélso sancto suo: * Dóminus de cælo in terram aspéxit:

101:21 Ut audíret gémitus compeditórum: * ut sólveret fílios interemptórum:

101:22 Ut annúntient in Sion nomen Dómini: * et laudem eius in Ierúsalem.

101:23 In conveniéndo pópulos in unum, * et reges ut sérviant Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(24-29) [3]

101:24 Respóndit ei in via virtútis suæ: * Paucitátem diérum meórum núntia mihi.

101:25 Ne révoces me in dimídio diérum meórum: * in generatiónem et generatiónem anni tui.

101:26 Inítio tu, Dómine, terram fundásti: * et ópera mánuum tuárum sunt cæli.

101:27 Ipsi períbunt, tu autem pérmanes: * et omnes sicut vestiméntum veteráscent.

101:28 Et sicut opertórium mutábis eos, et mutabúntur: * tu autem idem ipse es, et anni tui non defícient.

101:29 Fílii servórum tuórum habitábunt: * et semen eórum in sǽculum dirigétur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamor meus, Dómine, ad te pervéniat: non avértas fáciem tuam a me.

Capitulum Responsorium Versus {Per Annum}

Ier 17:14

Sana me, Dómine, et sanábor: salvum me fac, et salvus ero: quóniam laus mea tu es.

℟. Deo grátias.

℟.br. Sana ánimam meam, * Quia peccávi tibi.

℟. Sana ánimam meam, * Quia peccávi tibi.

℣. Ego dixi: Dómine, miserére mei.

℟. Quia peccávi tibi.

℣. Glória Patri, et Fílio, * et Spirítui Sancto.

℟. Sana ánimam meam, * Quia peccávi tibi.

℣. Adiútor meus, esto, ne derelínquas me.

℟. Neque despícias me, Deus, salutáris meus.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Adésto, Dómine, supplicatiónibus nostris: et concéde; ut hoc solémne ieiúnium, quod animábus corporibúsque curándis salúbriter institútum est, devóto servítio celebrémus.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Dómine, Deus meus * magnificátus es veheménter.

Psalmus 103(1-12) [1]

103:1 Bénedic, ánima mea, Dómino: * Dómine, Deus meus, magnificátus es veheménter.

103:1 Confessiónem, et decórem induísti: * amíctus lúmine sicut vestiménto:

103:2 Exténdens cælum sicut pellem: * qui tegis aquis superióra eius.

103:3 Qui ponis nubem ascénsum tuum: * qui ámbulas super pennas ventórum.

103:4 Qui facis ángelos tuos, spíritus: * et minístros tuos ignem uréntem.

103:5 Qui fundásti terram super stabilitátem suam: * non inclinábitur in sǽculum sǽculi.

103:6 Abýssus, sicut vestiméntum, amíctus eius: * super montes stabunt aquæ.

103:7 Ab increpatióne tua fúgient: * a voce tonítrui tui formidábunt.

103:8 Ascéndunt montes: et descéndunt campi * in locum, quem fundásti eis.

103:9 Términum posuísti, quem non transgrediéntur: * neque converténtur operíre terram.

103:10 Qui emíttis fontes in convállibus: * inter médium móntium pertransíbunt aquæ.

103:11 Potábunt omnes béstiæ agri: * exspectábunt ónagri in siti sua.

103:12 Super ea vólucres cæli habitábunt: * de médio petrárum dabunt voces.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(13-23) [2]

103:13 Rigans montes de superióribus suis: * de fructu óperum tuórum satiábitur terra:

103:14 Prodúcens fænum iuméntis, * et herbam servitúti hóminum:

103:14 Ut edúcas panem de terra: * et vinum lætíficet cor hóminis:

103:15 Ut exhílaret fáciem in óleo: * et panis cor hóminis confírmet.

103:16 Saturabúntur ligna campi, et cedri Líbani, quas plantávit: * illic pásseres nidificábunt.

103:17 Heródii domus dux est eórum: * montes excélsi cervis: petra refúgium herináciis.

103:19 Fecit lunam in témpora: * sol cognóvit occásum suum.

103:20 Posuísti ténebras, et facta est nox: * in ipsa pertransíbunt omnes béstiæ silvæ.

103:21 Cátuli leónum rugiéntes, ut rápiant, * et quærant a Deo escam sibi.

103:22 Ortus est sol, et congregáti sunt: * et in cubílibus suis collocabúntur.

103:23 Exíbit homo ad opus suum: * et ad operatiónem suam usque ad vésperum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(24-35) [3]

103:24 Quam magnificáta sunt ópera tua, Dómine! * ómnia in sapiéntia fecísti: impléta est terra possessióne tua.

103:25 Hoc mare magnum, et spatiósum mánibus: * illic reptília, quorum non est númerus.

103:26 Animália pusílla cum magnis: * illic naves pertransíbunt.

103:27 Draco iste, quem formásti ad illudéndum ei: * ómnia a te exspéctant ut des illis escam in témpore.

103:28 Dante te illis, cólligent: * aperiénte te manum tuam, ómnia implebúntur bonitáte.

103:29 Averténte autem te fáciem, turbabúntur: * áuferes spíritum eórum, et defícient, et in púlverem suum reverténtur.

103:30 Emíttes spíritum tuum, et creabúntur: * et renovábis fáciem terræ.

103:31 Sit glória Dómini in sǽculum: * lætábitur Dóminus in opéribus suis:

103:32 Qui réspicit terram, et facit eam trémere: * qui tangit montes, et fúmigant.

103:33 Cantábo Dómino in vita mea: * psallam Deo meo, quámdiu sum.

103:34 Iucúndum sit ei elóquium meum: * ego vero delectábor in Dómino.

103:35 Defíciant peccatóres a terra, et iníqui ita ut non sint: * bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, Deus meus magnificátus es veheménter.

Capitulum Responsorium Versus {Per Annum}

Rom 13:8

Némini quidquam debeátis, nisi ut ínvicem diligátis: qui enim díligit próximum, legem implévit.

℟. Deo grátias.

℟.br. Benedícam Dóminum * In omni témpore.

℟. Benedícam Dóminum * In omni témpore.

℣. Semper laus eius in ore meo.

℟. In omni témpore.

℣. Glória Patri, et Fílio, * et Spirítui Sancto.

℟. Benedícam Dóminum * In omni témpore.

℣. Dóminus regit me, et nihil mihi déerit.

℟. In loco páscuæ ibi me collocávit.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Adésto, Dómine, supplicatiónibus nostris: et concéde; ut hoc solémne ieiúnium, quod animábus corporibúsque curándis salúbriter institútum est, devóto servítio celebrémus.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Ne tacúeris Deus, * quia sermónibus ódii circumdedérunt me.

Psalmus 108(2-13) [1]

108:2 Deus, laudem meam ne tacúeris: * quia os peccatóris, et os dolósi super me apértum est.

108:3 Locúti sunt advérsum me lingua dolósa, et sermónibus ódii circumdedérunt me: * et expugnavérunt me gratis.

108:4 Pro eo ut me dilígerent, detrahébant mihi: * ego autem orábam.

108:5 Et posuérunt advérsum me mala pro bonis: * et ódium pro dilectióne mea.

108:6 Constítue super eum peccatórem: * et diábolus stet a dextris eius.

108:7 Cum iudicátur, éxeat condemnátus: * et orátio eius fiat in peccátum.

108:8 Fiant dies eius pauci: * et episcopátum eius accípiat alter.

108:9 Fiant fílii eius órphani: * et uxor eius vídua.

108:10 Nutántes transferántur fílii eius, et mendícent: * et eiciántur de habitatiónibus suis.

108:11 Scrutétur fænerátor omnem substántiam eius: * et dirípiant aliéni labóres eius.

108:12 Non sit illi adiútor: * nec sit qui misereátur pupíllis eius.

108:13 Fiant nati eius in intéritum: * in generatióne una deleátur nomen eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(14-21) [2]

108:14 In memóriam rédeat iníquitas patrum eius in conspéctu Dómini: * et peccátum matris eius non deleátur.

108:15 Fiant contra Dóminum semper, et dispéreat de terra memória eórum: * pro eo quod non est recordátus fácere misericórdiam.

108:17 Et persecútus est hóminem ínopem, et mendícum, * et compúnctum corde mortificáre.

108:18 Et diléxit maledictiónem, et véniet ei: * et nóluit benedictiónem, et elongábitur ab eo.

108:18 Et índuit maledictiónem sicut vestiméntum, * et intrávit sicut aqua in interióra eius, et sicut óleum in óssibus eius.

108:19 Fiat ei sicut vestiméntum, quo operítur: * et sicut zona, qua semper præcíngitur.

108:20 Hoc opus eórum, qui détrahunt mihi apud Dóminum: * et qui loquúntur mala advérsus ánimam meam.

108:21 Et tu, Dómine, Dómine, fac mecum propter nomen tuum: * quia suávis est misericórdia tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(22-31) [3]

108:22 Líbera me quia egénus, et pauper ego sum: * et cor meum conturbátum est intra me.

108:23 Sicut umbra cum declínat, ablátus sum: * et excússus sum sicut locústæ.

108:24 Génua mea infirmáta sunt a ieiúnio: * et caro mea immutáta est propter óleum.

108:25 Et ego factus sum oppróbrium illis: * vidérunt me, et movérunt cápita sua.

108:26 Ádiuva me, Dómine, Deus meus: * salvum me fac secúndum misericórdiam tuam.

108:27 Et sciant quia manus tua hæc: * et tu, Dómine, fecísti eam.

108:28 Maledícent illi, et tu benedíces: * qui insúrgunt in me, confundántur: servus autem tuus lætábitur.

108:29 Induántur qui détrahunt mihi, pudóre: * et operiántur sicut diplóide confusióne sua.

108:30 Confitébor Dómino nimis in ore meo: * et in médio multórum laudábo eum.

108:31 Quia ástitit a dextris páuperis, * ut salvam fáceret a persequéntibus ánimam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne tacúeris Deus, quia sermónibus ódii circumdedérunt me.

Capitulum Responsorium Versus {Per Annum}

1 Pet 1:17-19

In timóre incolátus vestri témpore conversámini: sciéntes quod non corruptibílibus auro vel argénto redémpti estis, sed pretióso sánguine quasi Agni immaculáti Christi.

℟. Deo grátias.

℟.br. Rédime me, Dómine, * Et miserére mei.

℟. Rédime me, Dómine, * Et miserére mei.

℣. Pes enim meus stetit in via recta.

℟. Et miserére mei.

℣. Glória Patri, et Fílio, * et Spirítui Sancto.

℟. Rédime me, Dómine, * Et miserére mei.

℣. Ab occúltis meis munda me, Dómine.

℟. Et ab aliénis parce servo tuo.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Adésto, Dómine, supplicatiónibus nostris: et concéde; ut hoc solémne ieiúnium, quod animábus corporibúsque curándis salúbriter institútum est, devóto servítio celebrémus.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Dominica I in Quadragesima
I. classis

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Psalterio secundum diem}

Ant. Benedíctus Dóminus * suscéptor meus et liberátor meus.

Psalmus 143(1-8) [1]

143:1 Benedíctus Dóminus, Deus meus, qui docet manus meas ad prǽlium, * et dígitos meos ad bellum.

143:2 Misericórdia mea, et refúgium meum: * suscéptor meus, et liberátor meus:

143:2 Protéctor meus, et in ipso sperávi: * qui subdit pópulum meum sub me.

143:3 Dómine, quid est homo, quia innotuísti ei? * aut fílius hóminis, quia réputas eum?

143:4 Homo vanitáti símilis factus est: * dies eius sicut umbra prætéreunt.

143:5 Dómine, inclína cælos tuos, et descénde: * tange montes, et fumigábunt.

143:6 Fúlgura coruscatiónem, et dissipábis eos: * emítte sagíttas tuas, et conturbábis eos.

143:7 Emítte manum tuam de alto, éripe me, et líbera me de aquis multis: * de manu filiórum alienórum.

143:8 Quorum os locútum est vanitátem: * et déxtera eórum, déxtera iniquitátis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedíctus Dóminus suscéptor meus et liberátor meus.

Ant. Beátus pópulus * cuius Dóminus Deus eius.

Psalmus 143(9-15) [2]

143:9 Deus, cánticum novum cantábo tibi: * in psaltério decachórdo psallam tibi.

143:10 Qui das salútem régibus: * qui redemísti David, servum tuum, de gládio malígno: éripe me.

143:11 Et érue me de manu filiórum alienórum, quorum os locútum est vanitátem: * et déxtera eórum, déxtera iniquitátis:

143:12 Quorum fílii, sicut novéllæ plantatiónes * in iuventúte sua.

143:12 Fíliæ eórum compósitæ: * circumornátæ ut similitúdo templi.

143:13 Promptuária eórum plena, * eructántia ex hoc in illud.

143:13 Oves eórum fœtósæ, abundántes in egréssibus suis: * boves eórum crassæ.

143:14 Non est ruína macériæ, neque tránsitus: * neque clamor in platéis eórum.

143:15 Beátum dixérunt pópulum, cui hæc sunt: * beátus pópulus, cuius Dóminus Deus eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus pópulus cuius Dóminus Deus eius.

Ant. Magnus Dóminus * et laudábilis nimis: et magnitúdinis eius non est finis.

Psalmus 144(1-7) [3]

144:1 Exaltábo te, Deus meus, rex: * et benedícam nómini tuo in sǽculum, et in sǽculum sǽculi.

144:2 Per síngulos dies benedícam tibi: * et laudábo nomen tuum in sǽculum, et in sǽculum sǽculi.

144:3 Magnus Dóminus, et laudábilis nimis: * et magnitúdinis eius non est finis.

144:4 Generátio et generátio laudábit ópera tua: * et poténtiam tuam pronuntiábunt.

144:5 Magnificéntiam glóriæ sanctitátis tuæ loquéntur: * et mirabília tua narrábunt.

144:6 Et virtútem terribílium tuórum dicent: * et magnitúdinem tuam narrábunt.

144:7 Memóriam abundántiæ suavitátis tuæ eructábunt: * et iustítia tua exsultábunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnus Dóminus et laudábilis nimis: et magnitúdinis eius non est finis.

Ant. Suávis Dóminus * univérsis: et miseratiónes eius super ómnia ópera eius.

Psalmus 144(8-13a) [4]

144:8 Miserátor, et miséricors Dóminus: * pátiens, et multum miséricors.

144:9 Suávis Dóminus univérsis: * et miseratiónes eius super ómnia ópera eius.

144:10 Confiteántur tibi, Dómine, ómnia ópera tua: * et sancti tui benedícant tibi.

144:11 Glóriam regni tui dicent: * et poténtiam tuam loquéntur:

144:12 Ut notam fáciant fíliis hóminum poténtiam tuam: * et glóriam magnificéntiæ regni tui.

144:13 Regnum tuum regnum ómnium sæculórum: * et dominátio tua in omni generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suávis Dóminus univérsis: et miseratiónes eius super ómnia ópera eius.

Ant. Fidélis Dóminus * in ómnibus verbis suis: et sanctus in ómnibus opéribus suis. ‡

Psalmus 144(13b-21) [5]

144:13 Fidélis Dóminus in ómnibus verbis suis: et sanctus in ómnibus opéribus suis.

144:14 ‡ Állevat Dóminus omnes qui córruunt: * et érigit omnes elísos.

144:15 Óculi ómnium in te sperant, Dómine: * et tu das escam illórum in témpore opportúno.

144:16 Áperis tu manum tuam: * et imples omne ánimal benedictióne.

144:17 Iustus Dóminus in ómnibus viis suis: * et sanctus in ómnibus opéribus suis.

144:18 Prope est Dóminus ómnibus invocántibus eum: * ómnibus invocántibus eum in veritáte.

144:19 Voluntátem timéntium se fáciet: † et deprecatiónem eórum exáudiet: * et salvos fáciet eos.

144:20 Custódit Dóminus omnes diligéntes se: * et omnes peccatóres dispérdet.

144:21 Laudatiónem Dómini loquétur os meum: * et benedícat omnis caro nómini sancto eius in sǽculum, et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fidélis Dóminus in ómnibus verbis suis: et sanctus in ómnibus opéribus suis.

Capitulum Hymnus Versus {ex Proprio de Tempore}

2 Cor 6:1-2

Fratres: Hortámur vos, ne in vácuum grátiam Dei recipiátis. Ait enim: Témpore accépto exaudívi te, et in die salútis adiúvi te.

℟. Deo grátias.

Hymnus

Audi, benígne Cónditor,

Nostras preces cum flétibus,

In hoc sacro ieiúnio

Fusas quadragenário.

Scrutátor alme córdium,

Infírma tu scis vírium:

Ad te revérsis éxhibe

Remissiónis grátiam.

Multum quidem peccávimus,

Sed parce confiténtibus:

Ad nóminis laudem tui

Confer medélam lánguidis.

Concéde nostrum cónteri

Corpus per abstinéntiam;

Culpæ ut relínquant pábulum

Ieiúna corda críminum.

Præsta, beáta Trínitas,

Concéde, simplex Únitas;

Ut fructuósa sint tuis

Ieiuniórum múnera.

Amen.

℣. Ángelis suis Deus mandávit de te.

℟. Ut custódiant te in ómnibus viis tuis.

Canticum: Magnificat {Antiphona ex Proprio de Tempore}

Ant. Tunc invocábis, * et Dóminus exáudiet: clamábis, et dicet: Ecce adsum.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tunc invocábis, et Dóminus exáudiet: clamábis, et dicet: Ecce adsum.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui Ecclésiam tuam ánnua quadragesimáli observatióne puríficas: præsta famíliæ tuæ; ut, quod a te obtinére abstinéndo nítitur, hoc bonis opéribus exsequátur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Intret orátio mea * in conspéctu tuo, Dómine.

Psalmus 87 [1]

87:2 Dómine, Deus salútis meæ: * in die clamávi, et nocte coram te.

87:3 Intret in conspéctu tuo orátio mea: * inclína aurem tuam ad precem meam:

87:4 Quia repléta est malis ánima mea: * et vita mea inférno appropinquávit.

87:5 Æstimátus sum cum descendéntibus in lacum: * factus sum sicut homo sine adiutório, inter mórtuos liber.

87:6 Sicut vulneráti dormiéntes in sepúlcris, quorum non es memor ámplius: * et ipsi de manu tua repúlsi sunt.

87:7 Posuérunt me in lacu inferióri: * in tenebrósis, et in umbra mortis.

87:8 Super me confirmátus est furor tuus: * et omnes fluctus tuos induxísti super me.

87:9 Longe fecísti notos meos a me: * posuérunt me abominatiónem sibi.

87:9 Tráditus sum, et non egrediébar: * óculi mei languérunt præ inópia.

87:10 Clamávi ad te, Dómine, tota die: * expándi ad te manus meas.

87:11 Numquid mórtuis fácies mirabília: * aut médici suscitábunt, et confitebúntur tibi?

87:12 Numquid narrábit áliquis in sepúlcro misericórdiam tuam, * et veritátem tuam in perditióne?

87:13 Numquid cognoscéntur in ténebris mirabília tua, * et iustítia tua in terra obliviónis?

87:14 Et ego ad te, Dómine, clamávi: * et mane orátio mea prævéniet te.

87:15 Ut quid, Dómine, repéllis oratiónem meam: * avértis fáciem tuam a me?

87:16 Pauper sum ego, et in labóribus a iuventúte mea: * exaltátus autem, humiliátus sum et conturbátus.

87:17 In me transiérunt iræ tuæ: * et terróres tui conturbavérunt me.

87:18 Circumdedérunt me sicut aqua tota die: * circumdedérunt me simul.

87:19 Elongásti a me amícum et próximum: * et notos meos a miséria.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 102(1-12) [2]

102:1 Bénedic, ánima mea, Dómino: * et ómnia, quæ intra me sunt, nómini sancto eius.

102:2 Bénedic, ánima mea, Dómino: * et noli oblivísci omnes retributiónes eius.

102:3 Qui propitiátur ómnibus iniquitátibus tuis: * qui sanat omnes infirmitátes tuas.

102:4 Qui rédimit de intéritu vitam tuam: * qui corónat te in misericórdia et miseratiónibus.

102:5 Qui replet in bonis desidérium tuum: * renovábitur ut áquilæ iuvéntus tua:

102:6 Fáciens misericórdias Dóminus: * et iudícium ómnibus iniúriam patiéntibus.

102:7 Notas fecit vias suas Móysi, * fíliis Israël voluntátes suas.

102:8 Miserátor, et miséricors Dóminus: * longánimis, et multum miséricors.

102:9 Non in perpétuum irascétur: * neque in ætérnum comminábitur.

102:10 Non secúndum peccáta nostra fecit nobis: * neque secúndum iniquitátes nostras retríbuit nobis.

102:11 Quóniam secúndum altitúdinem cæli a terra: * corroborávit misericórdiam suam super timéntes se.

102:12 Quantum distat ortus ab occidénte: * longe fecit a nobis iniquitátes nostras.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 102(13-22) [3]

102:13 Quómodo miserétur pater filiórum, misértus est Dóminus timéntibus se: * quóniam ipse cognóvit figméntum nostrum.

102:14 Recordátus est quóniam pulvis sumus: * homo, sicut fænum dies eius, tamquam flos agri sic efflorébit.

102:16 Quóniam spíritus pertransíbit in illo, et non subsístet: * et non cognóscet ámplius locum suum.

102:17 Misericórdia autem Dómini ab ætérno, * et usque in ætérnum super timéntes eum.

102:17 Et iustítia illíus in fílios filiórum, * his qui servant testaméntum eius:

102:18 Et mémores sunt mandatórum ipsíus, * ad faciéndum ea.

102:19 Dóminus in cælo parávit sedem suam: * et regnum ipsíus ómnibus dominábitur.

102:20 Benedícite Dómino, omnes Ángeli eius: * poténtes virtúte, faciéntes verbum illíus, ad audiéndam vocem sermónum eius.

102:21 Benedícite Dómino, omnes virtútes eius: * minístri eius, qui fácitis voluntátem eius.

102:22 Benedícite Dómino, ómnia ópera eius: * in omni loco dominatiónis eius, bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intret orátio mea in conspéctu tuo, Dómine.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Dominica I in Quadragesima
I. classis

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Psalterio secundum tempora}

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Veníte, exsultémus Dómino, iubilémus Deo, salutári nostro: præoccupémus fáciem eius in confessióne, et in psalmis iubilémus ei.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Quia promísit Dóminus corónam vigilántibus.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Quia promísit Dóminus corónam vigilántibus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quia promísit Dóminus corónam vigilántibus.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Hymnus {ex Psalterio secundum tempora}

Ex more docti mýstico

Servémus hoc ieiúnium,

Deno diérum círculo

Ducto quater notíssimo.

Lex et prophétæ prímitus

Hoc prætulérunt, póstmodum

Christus sacrávit, ómnium

Rex atque factor témporum.

Utámur ergo párcius

Verbis, cibis et pótibus,

Somno, iocis, et árctius

Perstémus in custódia.

Vitémus autem nóxia,

Quæ súbruunt mentes vagas:

Nullúmque demus cállidi

Hostis locum tyránnidi.

Flectámus iram víndicem,

Plorémus ante Iúdicem,

Clamémus ore súpplici,

Dicámus omnes cérnui:

Nostris malis offéndimus

Tuam, Deus, cleméntiam:

Effúnde nobis désuper,

Remíssor, indulgéntiam.

Meménto quod sumus tui,

Licet cadúci, plásmatis:

Ne des honórem nóminis

Tui, precámur, álteri.

Laxa malum, quod fécimus,

Auge bonum, quod póscimus:

Placére quo tandem tibi

Possímus hic, et pérpetim.

Præsta, beáta Trínitas,

Concéde, simplex Únitas,

Ut fructuósa sint tuis

Ieiuniórum múnera.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Beátus vir * qui in lege Dómini meditátur.

Psalmus 1 [1]

1:1 Beátus vir, qui non ábiit in consílio impiórum, † et in via peccatórum non stetit, * et in cáthedra pestiléntiæ non sedit:

1:2 Sed in lege Dómini volúntas eius, * et in lege eius meditábitur die ac nocte.

1:3 Et erit tamquam lignum, quod plantátum est secus decúrsus aquárum, * quod fructum suum dabit in témpore suo:

1:3 Et fólium eius non défluet: * et ómnia quæcúmque fáciet, prosperabúntur.

1:4 Non sic ímpii, non sic: * sed tamquam pulvis, quem próicit ventus a fácie terræ.

1:5 Ídeo non resúrgent ímpii in iudício: * neque peccatóres in concílio iustórum.

1:6 Quóniam novit Dóminus viam iustórum: * et iter impiórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus vir qui in lege Dómini meditátur.

Ant. Servíte Dómino * in timóre, et exsultáte ei cum tremóre.

Psalmus 2 [2]

2:1 Quare fremuérunt gentes: * et pópuli meditáti sunt inánia?

2:2 Astitérunt reges terræ, et príncipes convenérunt in unum * advérsus Dóminum, et advérsus Christum eius.

2:3 Dirumpámus víncula eórum: * et proiciámus a nobis iugum ipsórum.

2:4 Qui hábitat in cælis, irridébit eos: * et Dóminus subsannábit eos.

2:5 Tunc loquétur ad eos in ira sua, * et in furóre suo conturbábit eos.

2:6 Ego autem constitútus sum Rex ab eo super Sion montem sanctum eius, * prǽdicans præcéptum eius.

2:7 Dóminus dixit ad me: * Fílius meus es tu, ego hódie génui te.

2:8 Póstula a me, et dabo tibi gentes hereditátem tuam, * et possessiónem tuam términos terræ.

2:9 Reges eos in virga férrea, * et tamquam vas fíguli confrínges eos.

2:10 Et nunc, reges, intellégite: * erudímini, qui iudicátis terram.

2:11 Servíte Dómino in timóre: * et exsultáte ei cum tremóre.

2:12 Apprehéndite disciplínam, nequándo irascátur Dóminus, * et pereátis de via iusta.

2:13 Cum exárserit in brevi ira eius: * beáti omnes qui confídunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Servíte Dómino in timóre, et exsultáte ei cum tremóre.

Ant. Exsúrge, * Dómine, salvum me fac, Deus meus.

Psalmus 3 [3]

3:2 Dómine, quid multiplicáti sunt qui tríbulant me? * multi insúrgunt advérsum me.

3:3 Multi dicunt ánimæ meæ: * Non est salus ipsi in Deo eius.

3:4 Tu autem, Dómine, suscéptor meus es, * glória mea, et exáltans caput meum.

3:5 Voce mea ad Dóminum clamávi: * et exaudívit me de monte sancto suo.

3:6 Ego dormívi, et soporátus sum: * et exsurréxi, quia Dóminus suscépit me.

3:7 Non timébo míllia pópuli circumdántis me: * exsúrge, Dómine, salvum me fac, Deus meus.

3:8 Quóniam tu percussísti omnes adversántes mihi sine causa: * dentes peccatórum contrivísti.

3:9 Dómini est salus: * et super pópulum tuum benedíctio tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, salvum me fac, Deus meus.

Ant. Quam admirábile * est nomen tuum, Dómine, in univérsa terra!

Psalmus 8 [4]

8:2 Dómine, Dóminus noster, * quam admirábile est nomen tuum in univérsa terra!

8:2 Quóniam eleváta est magnificéntia tua, * super cælos.

8:3 Ex ore infántium et lacténtium perfecísti laudem propter inimícos tuos, * ut déstruas inimícum et ultórem.

8:4 Quóniam vidébo cælos tuos, ópera digitórum tuórum: * lunam et stellas, quæ tu fundásti.

8:5 Quid est homo quod memor es eius? * aut fílius hóminis, quóniam vísitas eum?

8:6 Minuísti eum paulo minus ab Ángelis, † glória et honóre coronásti eum: * et constituísti eum super ópera mánuum tuárum.

8:8 Ómnia subiecísti sub pédibus eius, * oves et boves univérsas: ínsuper et pécora campi.

8:9 Vólucres cæli, et pisces maris, * qui perámbulant sémitas maris.

8:10 Dómine, Dóminus noster, * quam admirábile est nomen tuum in univérsa terra!

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam admirábile est nomen tuum, Dómine, in univérsa terra!

Ant. Sedísti super thronum * qui iúdicas iustítiam.

Psalmus 9(2-11) [5]

9:2 Confitébor tibi, Dómine, in toto corde meo: * narrábo ómnia mirabília tua.

9:3 Lætábor et exsultábo in te: * psallam nómini tuo, Altíssime.

9:4 In converténdo inimícum meum retrórsum: * infirmabúntur, et períbunt a fácie tua.

9:5 Quóniam fecísti iudícium meum et causam meam: * sedísti super thronum, qui iúdicas iustítiam.

9:6 Increpásti gentes, et périit ímpius: * nomen eórum delésti in ætérnum, et in sǽculum sǽculi.

9:7 Inimíci defecérunt frámeæ in finem: * et civitátes eórum destruxísti.

9:7 Périit memória eórum cum sónitu: * et Dóminus in ætérnum pérmanet.

9:8 Parávit in iudício thronum suum: * et ipse iudicábit orbem terræ in æquitáte, iudicábit pópulos in iustítia.

9:10 Et factus est Dóminus refúgium páuperi: * adiútor in opportunitátibus, in tribulatióne.

9:11 Et sperent in te qui novérunt nomen tuum: * quóniam non dereliquísti quæréntes te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sedísti super thronum qui iúdicas iustítiam.

Ant. Exsúrge, Dómine, * non præváleat homo.

Psalmus 9(12-21) [6]

9:12 Psállite Dómino, qui hábitat in Sion: * annuntiáte inter gentes stúdia eius:

9:13 Quóniam requírens sánguinem eórum recordátus est: * non est oblítus clamórem páuperum.

9:14 Miserére mei, Dómine: * vide humilitátem meam de inimícis meis.

9:15 Qui exáltas me de portis mortis, * ut annúntiem omnes laudatiónes tuas in portis fíliæ Sion.

9:16 Exsultábo in salutári tuo: * infíxæ sunt gentes in intéritu, quem fecérunt.

9:16 In láqueo isto, quem abscondérunt, * comprehénsus est pes eórum.

9:17 Cognoscétur Dóminus iudícia fáciens: * in opéribus mánuum suárum comprehénsus est peccátor.

9:18 Convertántur peccatóres in inférnum, * omnes gentes quæ obliviscúntur Deum.

9:19 Quóniam non in finem oblívio erit páuperis: * patiéntia páuperum non períbit in finem.

9:20 Exsúrge, Dómine, non confortétur homo: * iudicéntur gentes in conspéctu tuo.

9:21 Constítue, Dómine, legislatórem super eos: * ut sciant gentes quóniam hómines sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, non præváleat homo.

Ant. Ut quid, Dómine, * recessísti longe? ‡

Psalmus 9(22-32) [7]

9:22 Ut quid, Dómine, recessísti longe, * ‡ déspicis in opportunitátibus, in tribulatióne?

9:23 Dum supérbit ímpius, incénditur pauper: * comprehendúntur in consíliis quibus cógitant.

9:24 Quóniam laudátur peccátor in desidériis ánimæ suæ: * et iníquus benedícitur.

9:25 Exacerbávit Dóminum peccátor, * secúndum multitúdinem iræ suæ non quæret.

9:26 Non est Deus in conspéctu eius: * inquinátæ sunt viæ illíus in omni témpore.

9:26 Auferúntur iudícia tua a fácie eius: * ómnium inimicórum suórum dominábitur.

9:27 Dixit enim in corde suo: * Non movébor a generatióne in generatiónem sine malo.

9:28 Cuius maledictióne os plenum est, et amaritúdine, et dolo: * sub lingua eius labor et dolor.

9:29 Sedet in insídiis cum divítibus in occúltis: * ut interfíciat innocéntem.

9:30 Óculi eius in páuperem respíciunt: * insidiátur in abscóndito, quasi leo in spelúnca sua.

9:30 Insidiátur ut rápiat páuperem: * rápere páuperem, dum áttrahit eum.

9:31 In láqueo suo humiliábit eum: * inclinábit se, et cadet, cum dominátus fúerit páuperum.

9:32 Dixit enim in corde suo: Oblítus est Deus, * avértit fáciem suam ne vídeat in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ut quid, Dómine, recessísti longe?

Ant. Exsúrge, * Dómine Deus, exaltétur manus tua. ‡

Psalmus 9(33-39) [8]

9:33 Exsúrge, Dómine Deus, exaltétur manus tua: * ‡ ne obliviscáris páuperum.

9:34 Propter quid irritávit ímpius Deum? * dixit enim in corde suo: Non requíret.

9:35 Vides quóniam tu labórem et dolórem consíderas: * ut tradas eos in manus tuas.

9:35 Tibi derelíctus est pauper: * órphano tu eris adiútor.

9:36 Cóntere brácchium peccatóris et malígni: * quærétur peccátum illíus, et non inveniétur.

9:37 Dóminus regnábit in ætérnum, et in sǽculum sǽculi: * períbitis, gentes, de terra illíus.

9:38 Desidérium páuperum exaudívit Dóminus: * præparatiónem cordis eórum audívit auris tua.

9:39 Iudicáre pupíllo et húmili, * ut non appónat ultra magnificáre se homo super terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine Deus, exaltétur manus tua.

Ant. Iustus Dóminus * et iustítiam diléxit.

Psalmus 10 [9]

10:2 In Dómino confído: † quómodo dícitis ánimæ meæ: * Tránsmigra in montem sicut passer?

10:3 Quóniam ecce peccatóres intendérunt arcum, † paravérunt sagíttas suas in pháretra, * ut sagíttent in obscúro rectos corde.

10:4 Quóniam quæ perfecísti, destruxérunt: * iustus autem quid fecit?

10:5 Dóminus in templo sancto suo, * Dóminus in cælo sedes eius.

10:5 Óculi eius in páuperem respíciunt: * pálpebræ eius intérrogant fílios hóminum.

10:6 Dóminus intérrogat iustum et ímpium: * qui autem díligit iniquitátem, odit ánimam suam.

10:7 Pluet super peccatóres láqueos: * ignis, et sulphur, et spíritus procellárum pars cálicis eórum.

10:8 Quóniam iustus Dóminus, et iustítias diléxit: * æquitátem vidit vultus eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Iustus Dóminus et iustítiam diléxit.

℣. Ipse liberávit me de láqueo venántium.

℟. Et a verbo áspero.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Iesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Iube, Dómine, benedícere.

Benedictio. Ille nos benedícat, qui sine fine vivit et regnat.

℟. Amen.

Lectio 1

De Epístola secúnda beáti Pauli Apóstoli ad Corínthios

2 Cor 6:1-10

1 Adiuvántes autem exhortámur ne in vácuum grátiam Dei recipiátis.

2 Ait enim: Témpore accépto exaudívi te, et in die salútis adiúvi te. Ecce nunc tempus acceptábile, ecce nunc dies salútis.

3 Némini dantes ullam offensiónem, ut non vituperétur ministérium nostrum:

4 Sed in ómnibus exhibeámus nosmetípsos sicut Dei minístros in multa patiéntia, in tribulatiónibus, in necessitátibus, in angústiis,

5 In plagis, in carcéribus, in seditiónibus, in labóribus, in vigíliis, in ieiúniis,

6 In castitáte, in sciéntia, in longanimitáte, in suavitáte, in Spíritu Sancto, in caritáte non ficta,

7 In verbo veritátis, in virtúte Dei, per arma iustítiæ a dextris et a sinístris,

8 Per glóriam, et ignobilitátem, per infámiam, et bonam famam: ut seductóres, et veráces, sicut qui ignóti, et cógniti:

9 Quasi moriéntes, et ecce vívimus: ut castigáti, et non mortificáti:

10 Quasi tristes, semper autem gaudéntes: sicut egéntes, multos autem locupletántes: tamquam nihil habéntes, et ómnia possidéntes.

℣. Tu autem, Dómine, miserére nobis.

℟. Deo grátias.

℟. Ecce nunc tempus acceptábile, ecce nunc dies salútis: commendémus nosmetípsos in multa patiéntia, in ieiúniis multis,

* Per arma iustítiæ virtútis Dei.

℣. In ómnibus exhibeámus nosmetípsos sicut Dei minístros, in multa patiéntia, in ieiúniis multis.

℟. Per arma iustítiæ virtútis Dei.

℣. Iube, Dómine, benedícere.

Benedictio. Divínum auxílium máneat semper nobíscum.

℟. Amen.

Lectio 2

2 Cor 6:11-16

11 Os nostrum patet ad vos, o Corínthii; cor nostrum dilatátum est.

12 Non angustiámini in nobis: angustiámini autem in viscéribus vestris:

13 Eándem autem habéntes remuneratiónem, tamquam fíliis dico, dilatámini et vos.

14 Nolíte iugum dúcere cum infidélibus. Quæ enim participátio iustítiæ cum iniquitáte? aut quæ socíetas luci ad ténebras?

15 Quæ autem convéntio Christi ad Bélial? aut quæ pars fidéli cum infidéli?

16 Qui autem consénsus templo Dei cum idólis? vos enim estis templum Dei vivi, sicut dicit Deus: Quóniam inhabitábo in illis, et inambulábo inter eos, et ero illórum Deus, et ipsi erunt mihi pópulus.

2 Cor 7:4-9

4 Replétus sum consolatióne; superabúndo gáudio in omni tribulatióne nostra.

5 Nam et cum venissémus in Macedóniam, nullam réquiem hábuit caro nostra, sed omnem tribulatiónem passi sumus: foris pugnæ, intus timóres.

6 Sed qui consolátur húmiles, consolátus est nos Deus in advéntu Titi.

7 Non solum autem in advéntu eius, sed étiam in consolatióne, qua consolátus est in vobis, réferens nobis vestrum desidérium, vestrum fletum, vestram æmulatiónem pro me, ita ut magis gaudérem.

8 Quóniam etsi contristávi vos in epístola, non me pœ́nitet: etsi pœnitéret, videns quod epístola illa (etsi ad horam) vos contristávit,

9 Nunc gáudeo: non quia contristáti estis, sed quia contristáti estis ad pœniténtiam.

℣. Tu autem, Dómine, miserére nobis.

℟. Deo grátias.

℟. In ieiúnio et fletu orábunt sacerdótes, dicéntes:

* Parce, Dómine, parce pópulo tuo; et ne des hereditátem tuam in perditiónem.

℣. Inter vestíbulum et altáre plorábunt sacerdótes, dicéntes.

℟. Parce, Dómine, parce pópulo tuo; et ne des hereditátem tuam in perditiónem.

℣. Iube, Dómine, benedícere.

Benedictio. Per evangélica dicta, deleántur nostra delícta.

℟. Amen.

Lectio 3

Léctio sancti Evangélii secúndum Matthǽum

Matt 4:1-11

In illo témpore: Ductus est Iesus in desértum a Spíritu, ut tentarétur a diábolo. Et cum ieiunásset quadragínta diébus et quadragínta nóctibus, póstea esúriit. Et réliqua.

Homilía sancti Gregórii Papæ

Homilia 16 in Evangelia

Dubitári a quibúsdam solet, a quo spíritu sit Iesus ductus in desértum, propter hoc quod súbditur: Assúmpsit eum diábolus in sanctam civitátem: et rursum: Assúmpsit eum in montem excélsum valde. Sed vere et absque ulla quæstióne conveniénter accípitur, ut a Sancto Spíritu in desértum ductus credátur: ut illuc eum suus Spíritus dúceret, ubi hunc ad tentándum malígnus spíritus inveníret. Sed ecce cum dícitur Deus homo vel in excélsum montem, vel in sanctam civitátem a diábolo assúmptus, mens réfugit crédere, humánæ hoc audíre aures expavéscunt. Qui tamen non esse incredibília ista cognóscimus, si in illo et ália facta pensámus.

℣. Tu autem, Dómine, miserére nobis.

℟. Deo grátias.

℟. Angelis suis Deus mandávit de te, ut custódiant te in ómnibus viis tuis:

* In mánibus portábunt te, ne umquam offéndas ad lápidem pedem tuum.

℣. Super áspidem et basilíscum ambulábis, et conculcábis leónem et dracónem.

℟. In mánibus portábunt te, ne umquam offéndas ad lápidem pedem tuum.

℣. Glória Patri, et Fílio, * et Spirítui Sancto.

℟. In mánibus portábunt te, ne umquam offéndas ad lápidem pedem tuum.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui Ecclésiam tuam ánnua quadragesimáli observatióne puríficas: præsta famíliæ tuæ; ut, quod a te obtinére abstinéndo nítitur, hoc bonis opéribus exsequátur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:2 Psalmi & antiphonæ ex Proprio de Tempore}

Ant. Cor mundum * crea in me Deus, et spíritum rectum ínnova in viscéribus meis.

Psalmus 50 [1]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut iustificéris in sermónibus tuis, et vincas cum iudicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea iustítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Ierúsalem.

50:21 Tunc acceptábis sacrifícium iustítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cor mundum crea in me Deus, et spíritum rectum ínnova in viscéribus meis.

Ant. O Dómine, * salvum me fac; o Dómine, bene prosperáre.

Psalmus 117 [2]

117:1 Confitémini Dómino quóniam bonus: * quóniam in sǽculum misericórdia eius.

117:2 Dicat nunc Israël quóniam bonus: * quóniam in sǽculum misericórdia eius.

117:3 Dicat nunc domus Aaron: * quóniam in sǽculum misericórdia eius.

117:4 Dicant nunc qui timent Dóminum: * quóniam in sǽculum misericórdia eius.

117:5 De tribulatióne invocávi Dóminum: * et exaudívit me in latitúdine Dóminus.

117:6 Dóminus mihi adiútor: * non timébo quid fáciat mihi homo.

117:7 Dóminus mihi adiútor: * et ego despíciam inimícos meos.

117:8 Bonum est confídere in Dómino, * quam confídere in hómine:

117:9 Bonum est speráre in Dómino, * quam speráre in princípibus.

117:10 Omnes gentes circuiérunt me: * et in nómine Dómini quia ultus sum in eos.

117:11 Circumdántes circumdedérunt me: * et in nómine Dómini quia ultus sum in eos.

117:12 Circumdedérunt me sicut apes, † et exarsérunt sicut ignis in spinis: * et in nómine Dómini quia ultus sum in eos.

117:13 Impúlsus evérsus sum ut cáderem: * et Dóminus suscépit me.

117:14 Fortitúdo mea, et laus mea Dóminus: * et factus est mihi in salútem.

117:15 Vox exsultatiónis, et salútis * in tabernáculis iustórum.

117:16 Déxtera Dómini fecit virtútem: † déxtera Dómini exaltávit me, * déxtera Dómini fecit virtútem.

117:17 Non móriar, sed vivam: * et narrábo ópera Dómini.

117:18 Castígans castigávit me Dóminus: * et morti non trádidit me.

117:19 Aperíte mihi portas iustítiæ, † ingréssus in eas confitébor Dómino: * hæc porta Dómini, iusti intrábunt in eam.

117:21 Confitébor tibi quóniam exaudísti me: * et factus es mihi in salútem.

117:22 Lápidem, quem reprobavérunt ædificántes: * hic factus est in caput ánguli.

117:23 A Dómino factum est istud: * et est mirábile in óculis nostris.

117:24 Hæc est dies, quam fecit Dóminus: * exsultémus, et lætémur in ea.

117:25 O Dómine, salvum me fac, † o Dómine, bene prosperáre: * benedíctus qui venit in nómine Dómini.

117:26 Benedíximus vobis de domo Dómini: * Deus Dóminus, et illúxit nobis.

117:27 Constitúite diem solémnem in condénsis, * usque ad cornu altáris.

117:28 Deus meus es tu, et confitébor tibi: * Deus meus es tu, et exaltábo te.

117:28 Confitébor tibi quóniam exaudísti me * et factus es mihi in salútem.

117:29 Confitémini Dómino quóniam bonus: * quóniam in sǽculum misericórdia eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. O Dómine, salvum me fac; o Dómine, bene prosperáre.

Ant. Sic benedícam * te in vita mea, Dómine: et in nómine tuo levábo manus meas.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adiútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui iurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sic benedícam te in vita mea, Dómine: et in nómine tuo levábo manus meas.

Ant. In spíritu humilitátis, * et in ánimo contríto suscipiámur, Dómine, a te: et sic fiat sacrifícium nostrum, ut a te suscipiátur hódie, et pláceat tibi, Dómine Deus.

Canticum Trium Puerorum [4]

Dan 3:52-57

3:52 Benedíctus es, Dómine, Deus patrum nostrórum: * et laudábilis, et gloriósus, et superexaltátus in sǽcula.

3:53 Et benedíctum nomen glóriæ tuæ sanctum: * et laudábile, et superexaltátum in ómnibus sǽculis.

3:54 Benedíctus es in templo sancto glóriæ tuæ: * et superlaudábilis, et supergloriósus in sǽcula.

3:55 Benedíctus es in throno regni tui: * et superlaudábilis, et superexaltátus in sǽcula.

3:56 Benedíctus es, qui intuéris abýssos, et sedes super Chérubim: * et laudábilis, et superexaltátus in sǽcula.

3:57 Benedíctus es in firmaménto cæli: * et laudábilis, et gloriósus in sǽcula.

3:58 Benedícite, ómnia ópera Dómini, Dómino: * laudáte, et superexaltáte eum in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In spíritu humilitátis, et in ánimo contríto suscipiámur, Dómine, a te: et sic fiat sacrifícium nostrum, ut a te suscipiátur hódie, et pláceat tibi, Dómine Deus.

Ant. Laudáte Deum * cæli cælórum, et aquæ omnes.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli eius: * laudáte eum, omnes virtútes eius.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum eius:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes iúdices terræ.

148:12 Iúvenes, et vírgines: † senes cum iunióribus laudent nomen Dómini: * quia exaltátum est nomen eius solíus.

148:14 Conféssio eius super cælum et terram: * et exaltávit cornu pópuli sui.

148:14 Hymnus ómnibus sanctis eius: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte Deum cæli cælórum, et aquæ omnes.

Capitulum Hymnus Versus {ex Proprio de Tempore}

2 Cor 6:1-2

Fratres: Hortámur vos, ne in vácuum grátiam Dei recipiátis. Ait enim: Témpore accépto exaudívi te, et in die salútis adiúvi te.

℟. Deo grátias.

Hymnus

O sol salútis, íntimis,

Iesu, refúlge méntibus,

Dum, nocte pulsa, grátior

Orbi dies renáscitur.

Dans tempus acceptábile,

Da lacrimárum rívulis

Laváre cordis víctimam,

Quam læta adúrat cáritas.

Quo fonte manávit nefas,

Fluent perénnes lácrimæ,

Si virga pœniténtiæ

Cordis rigórem cónterat.

Dies venit, dies tua,

In qua reflórent ómnia:

Lætémur et nos in viam

Tua redúcti déxtera.

Te prona mundi máchina,

Clemens, adóret, Trínitas,

Et nos novi per grátiam

Novum canámus cánticum.

Amen.

℣. Ángelis suis Deus mandávit de te.

℟. Ut custódiant te in ómnibus viis tuis.

Canticum: Benedictus {Antiphona ex Proprio de Tempore}

Ant. Ductus est Iesus * in desértum a Spíritu, ut tentarétur a diábolo: et cum ieiunásset quadragínta diébus et quadragínta nóctibus, póstea esúriit.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ductus est Iesus in desértum a Spíritu, ut tentarétur a diábolo: et cum ieiunásset quadragínta diébus et quadragínta nóctibus, póstea esúriit.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui Ecclésiam tuam ánnua quadragesimáli observatióne puríficas: præsta famíliæ tuæ; ut, quod a te obtinére abstinéndo nítitur, hoc bonis opéribus exsequátur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Proprio de Tempore}

Ant. Iesus autem * cum ieiunásset quadragínta diébus et quadragínta nóctibus, póstea esúriit.

Psalmus 53 [1]

53:3 Deus, in nómine tuo salvum me fac: * et in virtúte tua iúdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádiuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia eius: * in toto corde exquírunt eum.

118:3 Non enim qui operántur iniquitátem, * in viis eius ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas iustificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici iudícia iustítiæ tuæ.

118:8 Iustificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me iustificatiónes tuas.

118:13 In lábiis meis, * pronuntiávi ómnia iudícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In iustificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre iustificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in iustificatiónibus tuis.

118:24 Nam et testimónia tua meditátio mea est: * et consílium meum iustificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me iustificatiónes tuas.

118:27 Viam iustificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * iudícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Iesus autem cum ieiunásset quadragínta diébus et quadragínta nóctibus, póstea esúriit.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Séptimo Kaléndas Mártii Luna sexta Anno Dómini 2026

Sancti Petri Damiáni, ex Ordine Camaldulénsi, Cardinális et Epíscopi Ostiénsis, Confessóris et Ecclésiæ Doctóris, qui evolávit in cælum prídie huius diéi.

Smyrnæ natális sancti Polycárpi, qui, beáti Ioánnis Apóstoli discípulus, et ab eo eiúsdem civitátis Epíscopus ordinátus, totíus Asiæ Princeps fuit. Póstea, sub Marco Antoníno et Lúcio Aurélio Cómmodo, sedénte Procónsule et univérso pópulo in theátro advérsus eum personánte, igni tráditus est; et, cum ab igne mínime læderétur, martýrii corónam, gládio confóssus, accépit. Cum illo étiam álii duódecim, qui ex Philadélphia vénerant, in eádem Smyrnénsi urbe, martýrio consummáti sunt. Ipsíus tamen Polycárpi festum séptimo Kaléndas Februárii celebrátur.

Apud Sírmium beáti Siréni, Mónachi et Mártyris, qui, iubénte Maximiáno Imperatóre, reténtus est, et, cum se Christiánum esse confiterétur, cápite obtruncátus.

Ibídem natális sanctórum septuagínta duórum Mártyrum, qui, martýrii certámen in præfáta urbe consummántes, mansúra percepérunt regna.

In civitáte Asturicénsi, in Hispánia, sanctæ Marthæ, Vírginis et Mártyris, quæ, sub Décio Imperatóre et Patérno Procónsule, dire ob Christi fidem est cruciáta et gládio tandem occísa.

Constantinópoli sancti Lázari Mónachi, qui, cum sacras Imágines píngeret, idcírco, Imperatóris Iconoclástæ Theóphili iussu, diris supplíciis excruciátur, et ei manus candénti ferro combúritur; sed, Dei virtúte sanátus, abrásas Imágines sanctas pingéndo restítuit, ac demum in pace quiévit.

Bríxiæ sancti Felícis Epíscopi.

Romæ sancti Polycárpi Presbýteri, qui, cum beáto Sebastiáno, plúrimos ad Christi fidem convértit, atque ad martýrii glóriam exhortándo perdúxit.

Híspali, in Hispánia, sancti Floréntii Confessóris.

Tudérti, in Umbria, sanctæ Románæ Vírginis, quæ, a sancto Silvéstro Papa baptizáta, in antris et spelúncis cæléstem vitam duxit, et miraculórum glória cláruit.

In Anglia sanctæ Milbúrgis Vírginis, fíliæ Regis Merciórum.

In anno Bissextili bis pronuntiatur Sexto Kaléndas Mártii, et eadem Luna, scilicet die 24 et 25. Prima die, id est 24, hoc modo: Sexto Kaléndas Mártii. Luna..., quota fuerit. Deinde: Commemorátio plurimórum sanctórum Mártyrum et Confessórum, atque sanctárum Vírginum. Secunda die, id est 25: Sexto Kaléndas Mártii. Luna... In Iudǽa..., et cetera, ut in sequenti Lectione.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Psalterio secundum tempora}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Isa 55:6

Quǽrite Dóminum dum inveníri potest: invocáte eum, dum prope est.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Proprio de Tempore}

Ant. Tunc assúmpsit * eum diábolus in sanctam civitátem, et státuit eum supra pinnáculum templi, et dixit ei: Si Fílius Dei es, mitte te deórsum.

Psalmus 118(33-48) [1]

118:33 (He) Legem pone mihi, Dómine, viam iustificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia iudícia tua iucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in iudíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in iustificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui iudiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant iustificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia iustificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super iudícia iustificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * iustificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me iustificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam iustificatiónes tuas.

118:72 Bonum mihi lex oris tui, * super míllia auri et argénti.

118:73 (Ioth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas iudícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia iniúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in iustificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tunc assúmpsit eum diábolus in sanctam civitátem, et státuit eum supra pinnáculum templi, et dixit ei: Si Fílius Dei es, mitte te deórsum.

Capitulum Responsorium Versus {ex Proprio de Tempore}

2 Cor 6:1-2

Fratres: Hortámur vos, ne in vácuum grátiam Dei recipiátis. Ait enim: Témpore accépto exaudívi te, et in die salútis adiúvi te.

℟. Deo grátias.

℟.br. Ipse liberávit me * De láqueo venántium.

℟. Ipse liberávit me * De láqueo venántium.

℣. Et a verbo áspero.

℟. De láqueo venántium.

℣. Glória Patri, et Fílio, * et Spirítui Sancto.

℟. Ipse liberávit me * De láqueo venántium.

℣. Scápulis suis obumbrábit tibi.

℟. Et sub pennis eius sperábis.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui Ecclésiam tuam ánnua quadragesimáli observatióne puríficas: præsta famíliæ tuæ; ut, quod a te obtinére abstinéndo nítitur, hoc bonis opéribus exsequátur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Proprio de Tempore}

Ant. Non in solo pane * vivit homo, sed in omni verbo, quod procédit de ore Dei.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * iustificatiónes tuas non sum oblítus.

118:84 Quot sunt dies servi tui? * quando fácies de persequéntibus me iudícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádiuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar iustificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam iustificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A iudíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Iurávi, et státui * custodíre iudícia iustítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et iudícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas iustificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adiútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádiuva me, et salvus ero: * et meditábor in iustificatiónibus tuis semper.

118:118 Sprevísti omnes discedéntes a iudíciis tuis: * quia iniústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a iudíciis enim tuis tímui.

118:121 (Ain) Feci iudícium et iustítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium iustítiæ tuæ.

118:124 Fac cum servo tuo secúndum misericórdiam tuam: * et iustificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Non in solo pane vivit homo, sed in omni verbo, quod procédit de ore Dei.

Capitulum Responsorium Versus {ex Proprio de Tempore}

2 Cor. 6:2-3

Ecce nunc tempus acceptábile, ecce nunc dies salútis: némini dantes ullam offensiónem, ut non vituperétur ministérium nostrum.

℟. Deo grátias.

℟.br. Scápulis suis * Obumbrábit tibi.

℟. Scápulis suis * Obumbrábit tibi.

℣. Et sub pennis eius sperábis.

℟. Obumbrábit tibi.

℣. Glória Patri, et Fílio, * et Spirítui Sancto.

℟. Scápulis suis * Obumbrábit tibi.

℣. Scuto circúmdabit te véritas eius.

℟. Non timébis a timóre noctúrno.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui Ecclésiam tuam ánnua quadragesimáli observatióne puríficas: præsta famíliæ tuæ; ut, quod a te obtinére abstinéndo nítitur, hoc bonis opéribus exsequátur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Proprio de Tempore}

Ant. Dóminum Deum tuum * adorábis, et illi soli sérvies.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum iudícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis iniustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me iustificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Iustus es, Dómine: * et rectum iudícium tuum.

118:138 Mandásti iustítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * iustificatiónes tuas non sum oblítus.

118:142 Iustítia tua, iustítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * iustificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum iudícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Iúdica iudícium meum, et rédime me: * propter elóquium tuum vivífica me.

118:155 Longe a peccatóribus salus: * quia iustificatiónes tuas non exquisiérunt.

118:156 Misericórdiæ tuæ multæ, Dómine: * secúndum iudícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia iudícia iustítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super iudícia iustítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * iuxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me iustificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et iudícia tua adiuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminum Deum tuum adorábis, et illi soli sérvies.

Capitulum Responsorium Versus {ex Proprio de Tempore}

2 Cor 6:9-10

Ut castigáti, et non mortificáti: quasi tristes, semper autem gaudéntes: sicut egéntes, multos autem locupletántes tamquam nihil habéntes, et ómnia possidéntes.

℟. Deo grátias.

℟.br. Scuto circúmdabit te * Véritas eius.

℟. Scuto circúmdabit te * Véritas eius.

℣. Non timébis a timóre noctúrno.

℟. Véritas eius.

℣. Glória Patri, et Fílio, * et Spirítui Sancto.

℟. Scuto circúmdabit te * Véritas eius.

℣. Ángelis suis Deus mandávit de te.

℟. Ut custódiant te in ómnibus viis tuis.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui Ecclésiam tuam ánnua quadragesimáli observatióne puríficas: præsta famíliæ tuæ; ut, quod a te obtinére abstinéndo nítitur, hoc bonis opéribus exsequátur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Psalterio secundum diem}

Ant. Dixit Dóminus * Dómino meo: Sede a dextris meis. ‡

Psalmus 109 [1]

109:1 Dixit Dóminus Dómino meo: Sede a dextris meis:

109:1 ‡ Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Iurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Iudicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dixit Dóminus Dómino meo: Sede a dextris meis.

Ant. Magna ópera Dómini: * exquisíta in omnes voluntátes eius.

Psalmus 110 [2]

110:1 Confitébor tibi, Dómine, in toto corde meo: * in consílio iustórum, et congregatióne.

110:2 Magna ópera Dómini: * exquisíta in omnes voluntátes eius.

110:3 Conféssio et magnificéntia opus eius: * et iustítia eius manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum eius véritas, et iudícium.

110:8 Fidélia ómnia mandáta eius: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen eius: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio eius manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magna ópera Dómini: exquisíta in omnes voluntátes eius.

Ant. Qui timet Dóminum, * in mandátis eius cupit nimis.

Psalmus 111 [3]

111:1 Beátus vir, qui timet Dóminum: * in mandátis eius volet nimis.

111:2 Potens in terra erit semen eius: * generátio rectórum benedicétur.

111:3 Glória, et divítiæ in domo eius: * et iustítia eius manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et iustus.

111:5 Iucúndus homo qui miserétur et cómmodat, † dispónet sermónes suos in iudício: * quia in ætérnum non commovébitur.

111:7 In memória ætérna erit iustus: * ab auditióne mala non timébit.

111:7 Parátum cor eius speráre in Dómino, † confirmátum est cor eius: * non commovébitur donec despíciat inimícos suos.

111:9 Dispérsit, dedit paupéribus: † iustítia eius manet in sǽculum sǽculi, * cornu eius exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui timet Dóminum, in mandátis eius cupit nimis.

Ant. Sit nomen Dómini * benedíctum in sǽcula.

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória eius.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sit nomen Dómini benedíctum in sǽcula.

Ant. Deus autem noster * in cælo: ómnia quæcúmque vóluit, fecit.

Psalmus 113 [5]

113:1 In éxitu Israël de Ægýpto, * domus Iacob de pópulo bárbaro:

113:2 Facta est Iudǽa sanctificátio eius, * Israël potéstas eius.

113:3 Mare vidit, et fugit: * Iordánis convérsus est retrórsum.

113:4 Montes exsultavérunt ut aríetes, * et colles sicut agni óvium.

113:5 Quid est tibi, mare, quod fugísti: * et tu, Iordánis, quia convérsus es retrórsum?

113:6 Montes, exsultástis sicut aríetes, * et colles, sicut agni óvium.

113:7 A fácie Dómini mota est terra, * a fácie Dei Iacob.

113:8 Qui convértit petram in stagna aquárum, * et rupem in fontes aquárum.

113:9 Non nobis, Dómine, non nobis: * sed nómini tuo da glóriam.

113:10 Super misericórdia tua, et veritáte tua: * nequándo dicant gentes: Ubi est Deus eórum?

113:11 Deus autem noster in cælo: * ómnia quæcúmque vóluit, fecit.

113:12 Simulácra géntium argéntum, et aurum, * ópera mánuum hóminum.

113:13 Os habent, et non loquéntur: * óculos habent, et non vidébunt.

113:14 Aures habent, et non áudient: * nares habent, et non odorábunt.

113:15 Manus habent, et non palpábunt: † pedes habent, et non ambulábunt: * non clamábunt in gútture suo.

113:16 Símiles illis fiant qui fáciunt ea: * et omnes qui confídunt in eis.

113:17 Domus Israël sperávit in Dómino: * adiútor eórum et protéctor eórum est,

113:18 Domus Aaron sperávit in Dómino: * adiútor eórum et protéctor eórum est,

113:19 Qui timent Dóminum, speravérunt in Dómino: * adiútor eórum et protéctor eórum est.

113:20 Dóminus memor fuit nostri: * et benedíxit nobis:

113:20 Benedíxit dómui Israël: * benedíxit dómui Aaron.

113:21 Benedíxit ómnibus, qui timent Dóminum, * pusíllis cum maióribus.

113:22 Adíciat Dóminus super vos: * super vos, et super fílios vestros.

113:23 Benedícti vos a Dómino, * qui fecit cælum, et terram.

113:24 Cælum cæli Dómino: * terram autem dedit fíliis hóminum.

113:25 Non mórtui laudábunt te, Dómine: * neque omnes, qui descéndunt in inférnum.

113:26 Sed nos qui vívimus, benedícimus Dómino, * ex hoc nunc et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus autem noster in cælo: ómnia quæcúmque vóluit, fecit.

Capitulum Hymnus Versus {ex Proprio de Tempore}

2 Cor 6:1-2

Fratres: Hortámur vos, ne in vácuum grátiam Dei recipiátis. Ait enim: Témpore accépto exaudívi te, et in die salútis adiúvi te.

℟. Deo grátias.

Hymnus

Audi, benígne Cónditor,

Nostras preces cum flétibus,

In hoc sacro ieiúnio

Fusas quadragenário.

Scrutátor alme córdium,

Infírma tu scis vírium:

Ad te revérsis éxhibe

Remissiónis grátiam.

Multum quidem peccávimus,

Sed parce confiténtibus:

Ad nóminis laudem tui

Confer medélam lánguidis.

Concéde nostrum cónteri

Corpus per abstinéntiam;

Culpæ ut relínquant pábulum

Ieiúna corda críminum.

Præsta, beáta Trínitas,

Concéde, simplex Únitas;

Ut fructuósa sint tuis

Ieiuniórum múnera.

Amen.

℣. Ángelis suis Deus mandávit de te.

℟. Ut custódiant te in ómnibus viis tuis.

Canticum: Magnificat {Antiphona ex Proprio de Tempore}

Ant. Ecce nunc tempus * acceptábile, ecce nunc dies salútis: in his ergo diébus exhibeámus nosmetípsos sicut Dei minístros in multa patiéntia, in ieiúniis, in vigíliis, et in caritáte non ficta.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ecce nunc tempus acceptábile, ecce nunc dies salútis: in his ergo diébus exhibeámus nosmetípsos sicut Dei minístros in multa patiéntia, in ieiúniis, in vigíliis, et in caritáte non ficta.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui Ecclésiam tuam ánnua quadragesimáli observatióne puríficas: præsta famíliæ tuæ; ut, quod a te obtinére abstinéndo nítitur, hoc bonis opéribus exsequátur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Miserére * mihi, Dómine, et exáudi oratiónem meam.

Psalmus 4 [1]

4:2 Cum invocárem exaudívit me Deus iustítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium iustítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adiutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis eius sperábis.

90:5 Scuto circúmdabit te véritas eius: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Feria Secunda infra Hebdomadam I in Quadragesima
III. classis
Commemoratio ad Laudes tantum: S. Petri Damiani Episcopi Confessoris et Ecclesiæ Doctoris

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Psalterio secundum tempora}

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Veníte, exsultémus Dómino, iubilémus Deo, salutári nostro: præoccupémus fáciem eius in confessióne, et in psalmis iubilémus ei.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Quia promísit Dóminus corónam vigilántibus.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Quia promísit Dóminus corónam vigilántibus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quia promísit Dóminus corónam vigilántibus.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Hymnus {ex Psalterio secundum tempora}

Ex more docti mýstico

Servémus hoc ieiúnium,

Deno diérum círculo

Ducto quater notíssimo.

Lex et prophétæ prímitus

Hoc prætulérunt, póstmodum

Christus sacrávit, ómnium

Rex atque factor témporum.

Utámur ergo párcius

Verbis, cibis et pótibus,

Somno, iocis, et árctius

Perstémus in custódia.

Vitémus autem nóxia,

Quæ súbruunt mentes vagas:

Nullúmque demus cállidi

Hostis locum tyránnidi.

Flectámus iram víndicem,

Plorémus ante Iúdicem,

Clamémus ore súpplici,

Dicámus omnes cérnui:

Nostris malis offéndimus

Tuam, Deus, cleméntiam:

Effúnde nobis désuper,

Remíssor, indulgéntiam.

Meménto quod sumus tui,

Licet cadúci, plásmatis:

Ne des honórem nóminis

Tui, precámur, álteri.

Laxa malum, quod fécimus,

Auge bonum, quod póscimus:

Placére quo tandem tibi

Possímus hic, et pérpetim.

Præsta, beáta Trínitas,

Concéde, simplex Únitas,

Ut fructuósa sint tuis

Ieiuniórum múnera.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Dóminus de cælo * prospéxit super fílios hóminum.

Psalmus 13 [1]

13:1 Dixit insípiens in corde suo: * non est Deus.

13:1 Corrúpti sunt, et abominábiles facti sunt in stúdiis suis: * non est qui fáciat bonum, non est usque ad unum.

13:2 Dóminus de cælo prospéxit super fílios hóminum, * ut vídeat si est intéllegens, aut requírens Deum.

13:3 Omnes declinavérunt, simul inútiles facti sunt: * non est qui fáciat bonum, non est usque ad unum.

13:3 Sepúlcrum patens est guttur eórum: † linguis suis dolóse agébant * venénum áspidum sub lábiis eórum.

13:3 Quorum os maledictióne et amaritúdine plenum est: * velóces pedes eórum ad effundéndum sánguinem.

13:3 Contrítio et infelícitas in viis eórum, † et viam pacis non cognovérunt: * non est timor Dei ante óculos eórum.

13:4 Nonne cognóscent omnes qui operántur iniquitátem, * qui dévorant plebem meam sicut escam panis?

13:5 Dóminum non invocavérunt, * illic trepidavérunt timóre, ubi non erat timor.

13:6 Quóniam Dóminus in generatióne iusta est, † consílium ínopis confudístis: * quóniam Dóminus spes eius est.

13:7 Quis dabit ex Sion salutáre Israël? * cum avérterit Dóminus captivitátem plebis suæ, exsultábit Iacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus de cælo prospéxit super fílios hóminum.

Ant. Qui operátur iustítiam * requiéscet in monte sancto tuo, Dómine.

Psalmus 14 [2]

14:1 Dómine, quis habitábit in tabernáculo tuo? * aut quis requiéscet in monte sancto tuo?

14:2 Qui ingréditur sine mácula, * et operátur iustítiam:

14:3 Qui lóquitur veritátem in corde suo, * qui non egit dolum in lingua sua:

14:3 Nec fecit próximo suo malum, * et oppróbrium non accépit advérsus próximos suos.

14:4 Ad níhilum dedúctus est in conspéctu eius malígnus: * timéntes autem Dóminum gloríficat:

14:4 Qui iurat próximo suo, et non décipit, * qui pecúniam suam non dedit ad usúram, et múnera super innocéntem non accépit.

14:5 Qui facit hæc: * non movébitur in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui operátur iustítiam requiéscet in monte sancto tuo, Dómine.

Ant. Inclína, Dómine, * aurem tuam mihi, et exáudi verba mea.

Psalmus 16 [3]

16:1 Exáudi, Dómine, iustítiam meam: * inténde deprecatiónem meam.

16:1 Áuribus pércipe oratiónem meam, * non in lábiis dolósis.

16:2 De vultu tuo iudícium meum pródeat: * óculi tui vídeant æquitátes.

16:3 Probásti cor meum, et visitásti nocte: * igne me examinásti, et non est invénta in me iníquitas.

16:4 Ut non loquátur os meum ópera hóminum: * propter verba labiórum tuórum ego custodívi vias duras.

16:5 Pérfice gressus meos in sémitis tuis: * ut non moveántur vestígia mea.

16:6 Ego clamávi, quóniam exaudísti me, Deus: * inclína aurem tuam mihi, et exáudi verba mea.

16:7 Mirífica misericórdias tuas, * qui salvos facis sperántes in te.

16:8 A resisténtibus déxteræ tuæ custódi me, * ut pupíllam óculi.

16:8 Sub umbra alárum tuárum prótege me: * a fácie impiórum qui me afflixérunt.

16:9 Inimíci mei ánimam meam circumdedérunt, † ádipem suum conclusérunt: * os eórum locútum est supérbiam.

16:11 Proiciéntes me nunc circumdedérunt me: * óculos suos statuérunt declináre in terram.

16:12 Suscepérunt me sicut leo parátus ad prædam: * et sicut cátulus leónis hábitans in ábditis.

16:13 Exsúrge, Dómine, prǽveni eum, et supplánta eum: * éripe ánimam meam ab ímpio, frámeam tuam ab inimícis manus tuæ.

16:14 Dómine, a paucis de terra dívide eos in vita eórum: * de abscónditis tuis adimplétus est venter eórum.

16:14 Saturáti sunt fíliis: * et dimisérunt relíquias suas párvulis suis.

16:15 Ego autem in iustítia apparébo conspéctui tuo: * satiábor cum apparúerit glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclína, Dómine, aurem tuam mihi, et exáudi verba mea.

Ant. Díligam te, * Dómine, virtus mea.

Psalmus 17(2-16b) [4]

17:2 Díligam te, Dómine, fortitúdo mea: * Dóminus firmaméntum meum, et refúgium meum, et liberátor meus.

17:3 Deus meus adiútor meus, * et sperábo in eum.

17:3 Protéctor meus, et cornu salútis meæ, * et suscéptor meus.

17:4 Laudans invocábo Dóminum: * et ab inimícis meis salvus ero.

17:5 Circumdedérunt me dolóres mortis: * et torréntes iniquitátis conturbavérunt me.

17:6 Dolóres inférni circumdedérunt me: * præoccupavérunt me láquei mortis.

17:7 In tribulatióne mea invocávi Dóminum, * et ad Deum meum clamávi.

17:7 Et exaudívit de templo sancto suo vocem meam: * et clamor meus in conspéctu eius, introívit in aures eius.

17:8 Commóta est, et contrémuit terra: * fundaménta móntium conturbáta sunt, et commóta sunt, quóniam irátus est eis.

17:9 Ascéndit fumus in ira eius: † et ignis a fácie eius exársit: * carbónes succénsi sunt ab eo.

17:10 Inclinávit cælos, et descéndit: * et calígo sub pédibus eius.

17:11 Et ascéndit super Chérubim, et volávit: * volávit super pennas ventórum.

17:12 Et pósuit ténebras latíbulum suum, † in circúitu eius tabernáculum eius: * tenebrósa aqua in núbibus áëris.

17:13 Præ fulgóre in conspéctu eius nubes transiérunt, * grando et carbónes ignis.

17:14 Et intónuit de cælo Dóminus, † et Altíssimus dedit vocem suam: * grando et carbónes ignis.

17:15 Et misit sagíttas suas, et dissipávit eos: * fúlgura multiplicávit, et conturbávit eos.

17:16 Et apparuérunt fontes aquárum, * et reveláta sunt fundaménta orbis terrárum:

17:16 Ab increpatióne tua, Dómine, * ab inspiratióne spíritus iræ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Díligam te, Dómine, virtus mea.

Ant. Retríbuet mihi Dóminus * secúndum iustítiam meam.

Psalmus 17(17-35) [5]

17:17 Misit de summo, et accépit me: * et assúmpsit me de aquis multis.

17:18 Erípuit me de inimícis meis fortíssimis, † et ab his qui odérunt me: * quóniam confortáti sunt super me.

17:19 Prævenérunt me in die afflictiónis meæ: * et factus est Dóminus protéctor meus.

17:20 Et edúxit me in latitúdinem: * salvum me fecit, quóniam vóluit me.

17:21 Et retríbuet mihi Dóminus secúndum iustítiam meam: * et secúndum puritátem mánuum meárum retríbuet mihi:

17:22 Quia custodívi vias Dómini, * nec ímpie gessi a Deo meo.

17:23 Quóniam ómnia iudícia eius in conspéctu meo: * et iustítias eius non répuli a me.

17:24 Et ero immaculátus cum eo: * et observábo me ab iniquitáte mea.

17:25 Et retríbuet mihi Dóminus secúndum iustítiam meam: * et secúndum puritátem mánuum meárum in conspéctu oculórum eius.

17:26 Cum sancto sanctus eris, * et cum viro innocénte ínnocens eris:

17:27 Et cum elécto eléctus eris: * et cum pervérso pervertéris.

17:28 Quóniam tu pópulum húmilem salvum fácies: * et óculos superbórum humiliábis.

17:29 Quóniam tu illúminas lucérnam meam, Dómine: * Deus meus, illúmina ténebras meas.

17:30 Quóniam in te erípiar a tentatióne, * et in Deo meo transgrédiar murum.

17:31 Deus meus, impollúta via eius: † elóquia Dómini igne examináta: * protéctor est ómnium sperántium in se.

17:32 Quóniam quis Deus præter Dóminum? * aut quis Deus præter Deum nostrum?

17:33 Deus, qui præcínxit me virtúte: * et pósuit immaculátam viam meam.

17:34 Qui perfécit pedes meos tamquam cervórum, * et super excélsa státuens me.

17:35 Qui docet manus meas ad prǽlium: * et posuísti, ut arcum ǽreum, brácchia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Retríbuet mihi Dóminus secúndum iustítiam meam.

Ant. Vivit Dóminus * et benedíctus Deus salútis meæ.

Psalmus 17(36a-51) [6]

17:36 Et dedísti mihi protectiónem salútis tuæ: * et déxtera tua suscépit me:

17:36 Et disciplína tua corréxit me in finem: * et disciplína tua ipsa me docébit.

17:37 Dilatásti gressus meos subtus me: * et non sunt infirmáta vestígia mea:

17:38 Pérsequar inimícos meos et comprehéndam illos: * et non convértar, donec defíciant.

17:39 Confríngam illos, nec póterunt stare: * cadent subtus pedes meos.

17:40 Et præcinxísti me virtúte ad bellum: * et supplantásti insurgéntes in me subtus me.

17:41 Et inimícos meos dedísti mihi dorsum, * et odiéntes me disperdidísti.

17:42 Clamavérunt, nec erat qui salvos fáceret ad Dóminum: * nec exaudívit eos.

17:43 Et commínuam eos, ut púlverem ante fáciem venti: * ut lutum plateárum delébo eos.

17:44 Erípies me de contradictiónibus pópuli: * constítues me in caput géntium.

17:45 Pópulus quem non cognóvi servívit mihi: * in audítu auris obedívit mihi.

17:46 Fílii aliéni mentíti sunt mihi, * fílii aliéni inveteráti sunt, et claudicavérunt a sémitis suis.

17:47 Vivit Dóminus, et benedíctus Deus meus: * et exaltétur Deus salútis meæ.

17:48 Deus, qui das vindíctas mihi, et subdis pópulos sub me: * liberátor meus de inimícis meis iracúndis.

17:49 Et ab insurgéntibus in me exaltábis me: * a viro iníquo erípies me.

17:50 Proptérea confitébor tibi in natiónibus, Dómine: * et nómini tuo psalmum dicam.

17:51 Magníficans salútes Regis eius, † et fáciens misericórdiam Christo suo David: * et sémini eius usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vivit Dóminus et benedíctus Deus salútis meæ.

Ant. Exáudiat te * Dóminus in die tribulatiónis. ‡

Psalmus 19 [7]

19:2 Exáudiat te Dóminus in die tribulatiónis: * ‡ prótegat te nomen Dei Iacob.

19:3 Mittat tibi auxílium de sancto: * et de Sion tueátur te.

19:4 Memor sit omnis sacrifícii tui: * et holocáustum tuum pingue fiat.

19:5 Tríbuat tibi secúndum cor tuum: * et omne consílium tuum confírmet.

19:6 Lætábimur in salutári tuo: * et in nómine Dei nostri magnificábimur.

19:7 Ímpleat Dóminus omnes petitiónes tuas: * nunc cognóvi quóniam salvum fecit Dóminus Christum suum.

19:7 Exáudiet illum de cælo sancto suo: * in potentátibus salus déxteræ eius.

19:8 Hi in cúrribus, et hi in equis: * nos autem in nómine Dómini, Dei nostri invocábimus.

19:9 Ipsi obligáti sunt, et cecidérunt: * nos autem surréximus et erécti sumus.

19:10 Dómine, salvum fac regem: * et exáudi nos in die, qua invocavérimus te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exáudiat te Dóminus in die tribulatiónis.

Ant. Dómine, * in virtúte tua lætábitur rex. ‡

Psalmus 20 [8]

20:2 Dómine, in virtúte tua lætábitur rex: * ‡ et super salutáre tuum exsultábit veheménter.

20:3 Desidérium cordis eius tribuísti ei: * et voluntáte labiórum eius non fraudásti eum.

20:4 Quóniam prævenísti eum in benedictiónibus dulcédinis: * posuísti in cápite eius corónam de lápide pretióso.

20:5 Vitam pétiit a te: * et tribuísti ei longitúdinem diérum in sǽculum, et in sǽculum sǽculi.

20:6 Magna est glória eius in salutári tuo: * glóriam et magnum decórem impónes super eum.

20:7 Quóniam dabis eum in benedictiónem in sǽculum sǽculi: * lætificábis eum in gáudio cum vultu tuo.

20:8 Quóniam rex sperat in Dómino: * et in misericórdia Altíssimi non commovébitur.

20:9 Inveniátur manus tua ómnibus inimícis tuis: * déxtera tua invéniat omnes, qui te odérunt.

20:10 Pones eos ut clíbanum ignis in témpore vultus tui: * Dóminus in ira sua conturbábit eos, et devorábit eos ignis.

20:11 Fructum eórum de terra perdes: * et semen eórum a fíliis hóminum.

20:12 Quóniam declinavérunt in te mala: * cogitavérunt consília, quæ non potuérunt stabilíre.

20:13 Quóniam pones eos dorsum: * in relíquiis tuis præparábis vultum eórum.

20:14 Exaltáre, Dómine, in virtúte tua: * cantábimus et psallémus virtútes tuas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, in virtúte tua lætábitur rex.

Ant. Exaltábo te, * Dómine, quóniam suscepísti me. ‡

Psalmus 29 [9]

29:2 Exaltábo te, Dómine, quóniam suscepísti me: * ‡ nec delectásti inimícos meos super me.

29:3 Dómine, Deus meus, clamávi ad te, * et sanásti me.

29:4 Dómine, eduxísti ab inférno ánimam meam: * salvásti me a descendéntibus in lacum.

29:5 Psállite Dómino, sancti eius: * et confitémini memóriæ sanctitátis eius.

29:6 Quóniam ira in indignatióne eius: * et vita in voluntáte eius.

29:6 Ad vésperum demorábitur fletus: * et ad matutínum lætítia.

29:7 Ego autem dixi in abundántia mea: * Non movébor in ætérnum.

29:8 Dómine, in voluntáte tua, * præstitísti decóri meo virtútem.

29:8 Avertísti fáciem tuam a me, * et factus sum conturbátus.

29:9 Ad te, Dómine, clamábo: * et ad Deum meum deprecábor.

29:10 Quæ utílitas in sánguine meo, * dum descéndo in corruptiónem?

29:10 Numquid confitébitur tibi pulvis, * aut annuntiábit veritátem tuam?

29:11 Audívit Dóminus, et misértus est mei: * Dóminus factus est adiútor meus.

29:12 Convertísti planctum meum in gáudium mihi: * conscidísti saccum meum, et circumdedísti me lætítia:

29:13 Ut cantet tibi glória mea, et non compúngar: * Dómine, Deus meus, in ætérnum confitébor tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltábo te, Dómine, quóniam suscepísti me.

℣. Ipse liberávit me de láqueo venántium.

℟. Et a verbo áspero.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Iesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Iube, Dómine, benedícere.

Benedictio. Evangélica léctio sit nobis salus et protéctio.

℟. Amen.

Lectio 1

Léctio sancti Evangélii secúndum Matthǽum

Matt 25:31-46

In illo témpore: Dixit Iesus discípulis suis: Cum vénerit Fílius hóminis in maiestáte sua, et omnes Angeli cum eo, tunc sedébit super sedem maiestátis suæ: et congregabúntur ante eum omnes gentes. Et réliqua.

Homilía sancti Augustíni Epíscopi

Lib. de fide et operibus. cap. 15 tom. 4, circa medium

Si mandátis non servátis, ad vitam veníri potest per solam fidem, quæ sine opéribus mórtua est: illud deínde quómodo verum erit, quod eis, quos ad sinístram positúrus est, dicet: Ite in ignem ætérnum, qui parátus est diábolo, et ángelis eius: nec íncrepat, quia in eum non credidérunt; sed quia bona ópera non fecérunt? Nam profécto, ne sibi quisquam de fide, quæ sine opéribus mórtua est, promíttat ætérnam vitam; proptérea omnes gentes segregatúrum se dixit, quæ permíxtæ eisdem páscuis utebántur: ut appáreat, eos illi dictúros: Dómine, quando te vídimus illa et illa patiéntem, et non ministrávimus tibi? qui in eum credíderant, sed bona operári non curáverant, tamquam de ipsa fide mórtua ad vitam pervenirétur ætérnam.

℣. Tu autem, Dómine, miserére nobis.

℟. Deo grátias.

℟. Ecce nunc tempus acceptábile, ecce nunc dies salútis: commendémus nosmetípsos in multa patiéntia, in ieiúniis multis,

* Per arma iustítiæ virtútis Dei.

℣. In ómnibus exhibeámus nosmetípsos sicut Dei minístros, in multa patiéntia, in ieiúniis multis.

℟. Per arma iustítiæ virtútis Dei.

℣. Iube, Dómine, benedícere.

Benedictio. Divínum auxílium máneat semper nobíscum.

℟. Amen.

Lectio 2

An forte ibunt in ignem ætérnum, qui ópera misericórdiæ non fecérunt: et non ibunt, qui aliéna rapuérunt? vel corrumpéndo in se templum Dei, in seípsos immisericórdes fuérunt: quasi ópera misericórdiæ prosint áliquid sine dilectióne, dicénte Apóstolo: Si distríbuam ómnia mea paupéribus, caritátem autem non hábeam, nihil mihi prodest? Aut díligat quisquam próximum sicut seípsum, qui non díligit seípsum? Qui enim díligit iniquitátem, odit ánimam suam.

℣. Tu autem, Dómine, miserére nobis.

℟. Deo grátias.

℟. In ómnibus exhibeámus nosmetípsos sicut Dei minístros in multa patiéntia:

* Ut non vituperétur ministérium nostrum.

℣. Ecce nunc tempus acceptábile, ecce nunc dies salútis: commendémus nosmetípsos in multa patiéntia.

℟. Ut non vituperétur ministérium nostrum.

℣. Iube, Dómine, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 3

Neque illud dici hic póterit, in quo nonnúlli seípsos sedúcunt, ignem ætérnum dictum, non ipsam combustiónem ætérnam. Per ignem quippe, qui ætérnus erit, transitúros arbitrántur eos, quibus propter fidem mórtuam per ignem promíttunt salútem: ut vidélicet ipse ignis ætérnus sit, combústio vero eórum, hoc est, operátio ignis, nos sit in eos ætérna: cum et hoc prǽvidens Dóminus senténtiam suam conclúsit ita dicens: Sic ibunt illi in combustiónem ætérnam, iusti autem in vitam ætérnam. Erit ergo ætérna combústio, sicut ignis: et eos in illam itúros Véritas dicit, quorum non fidem, sed bona ópera defuísse declarávit.

℣. Tu autem, Dómine, miserére nobis.

℟. Deo grátias.

℟. In ieiúnio et fletu orábunt sacerdótes, dicéntes:

* Parce, Dómine, parce pópulo tuo; et ne des hereditátem tuam in perditiónem.

℣. Inter vestíbulum et altáre plorábunt sacerdótes, dicéntes.

℟. Parce, Dómine, parce pópulo tuo; et ne des hereditátem tuam in perditiónem.

℣. Glória Patri, et Fílio, * et Spirítui Sancto.

℟. Parce, Dómine, parce pópulo tuo; et ne des hereditátem tuam in perditiónem.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Convérte nos, Deus, salutáris noster: et, ut nobis ieiúnium quadragesimále profíciat, mentes nostras cæléstibus ínstrue disciplínis.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:2 Psalmi & antiphonæ ex Psalterio secundum diem}

Ant. Miserére * mei, Deus, secúndum magnam misericórdiam tuam. ‡

Psalmus 50 [1]

50:3 Miserére mei, Deus, secúndum magnam misericórdiam tuam.

50:3 ‡ Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut iustificéris in sermónibus tuis, et vincas cum iudicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea iustítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Ierúsalem.

50:21 Tunc acceptábis sacrifícium iustítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mei, Deus, secúndum magnam misericórdiam tuam.

Ant. Deduc me * in iustítia tua, Dómine.

Psalmus 5 [2]

5:2 Verba mea áuribus pércipe, Dómine, * intéllege clamórem meum.

5:3 Inténde voci oratiónis meæ, * Rex meus et Deus meus.

5:4 Quóniam ad te orábo: * Dómine, mane exáudies vocem meam.

5:5 Mane astábo tibi et vidébo: * quóniam non Deus volens iniquitátem tu es.

5:6 Neque habitábit iuxta te malígnus: * neque permanébunt iniústi ante óculos tuos.

5:7 Odísti omnes, qui operántur iniquitátem: * perdes omnes, qui loquúntur mendácium.

5:7 Virum sánguinum et dolósum abominábitur Dóminus: * ego autem in multitúdine misericórdiæ tuæ.

5:8 Introíbo in domum tuam: * adorábo ad templum sanctum tuum in timóre tuo.

5:9 Dómine, deduc me in iustítia tua: * propter inimícos meos dírige in conspéctu tuo viam meam.

5:10 Quóniam non est in ore eórum véritas: * cor eórum vanum est.

5:11 Sepúlcrum patens est guttur eórum, † linguis suis dolóse agébant, * iúdica illos, Deus.

5:11 Décidant a cogitatiónibus suis, † secúndum multitúdinem impietátum eórum expélle eos, * quóniam irritavérunt te, Dómine.

5:12 Et læténtur omnes, qui sperant in te, * in ætérnum exsultábunt: et habitábis in eis.

5:12 Et gloriabúntur in te omnes, qui díligunt nomen tuum, * quóniam tu benedíces iusto.

5:13 Dómine, ut scuto bonæ voluntátis tuæ * coronásti nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deduc me in iustítia tua, Dómine.

Ant. Dóminus dabit virtútem * et benedícet pópulo suo in pace.

Psalmus 28 [3]

28:1 Afférte Dómino, fílii Dei: * afférte Dómino fílios aríetum.

28:2 Afférte Dómino glóriam et honórem, afférte Dómino glóriam nómini eius: * adoráte Dóminum in átrio sancto eius.

28:3 Vox Dómini super aquas, Deus maiestátis intónuit: * Dóminus super aquas multas.

28:4 Vox Dómini in virtúte: * vox Dómini in magnificéntia.

28:5 Vox Dómini confringéntis cedros: * et confrínget Dóminus cedros Líbani:

28:6 Et commínuet eas tamquam vítulum Líbani: * et diléctus quemádmodum fílius unicórnium.

28:7 Vox Dómini intercidéntis flammam ignis: * vox Dómini concutiéntis desértum: et commovébit Dóminus desértum Cades.

28:9 Vox Dómini præparántis cervos, et revelábit condénsa: * et in templo eius omnes dicent glóriam.

28:10 Dóminus dilúvium inhabitáre facit: * et sedébit Dóminus Rex in ætérnum.

28:11 Dóminus virtútem pópulo suo dabit: * Dóminus benedícet pópulo suo in pace.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus dabit virtútem et benedícet pópulo suo in pace.

Ant. Convérsus est furor tuus, * Dómine, et consolátus es me.

Canticum Isaiæ [4]

Isa 12:1-7

12:1 Confitébor tibi, Dómine, quóniam irátus es mihi: * convérsus est furor tuus, et consolátus es me.

12:2 Ecce Deus salvátor meus, * fiduciáliter agam, et non timébo:

12:3 Quia fortitúdo mea, et laus mea Dóminus, * et factus est mihi in salútem.

12:4 Hauriétis aquas in gáudio de fóntibus Salvatóris: * et dicétis in die illa: Confitémini Dómino, et invocáte nomen eius:

12:5 Notas fácite in pópulis adinventiónes eius: * mementóte quóniam excélsum est nomen eius.

12:6 Cantáte Dómino quóniam magnífice fecit: * annuntiáte hoc in univérsa terra.

12:7 Exsúlta, et lauda, habitátio Sion: * quia magnus in médio tui Sanctus Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Convérsus est furor tuus, Dómine, et consolátus es me.

Ant. Laudáte * Dóminum quóniam confirmáta est super nos misericórdia eius.

Psalmus 116 [5]

116:1 Laudáte Dóminum, omnes gentes: * laudáte eum, omnes pópuli:

116:2 Quóniam confirmáta est super nos misericórdia eius: * et véritas Dómini manet in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte Dóminum quóniam confirmáta est super nos misericórdia eius.

Capitulum Hymnus Versus {ex Psalterio secundum diem}

Isa 58:1

Clama, ne cesses, quasi tuba exálta vocem tuam, et annúntia pópulo meo scélera eórum, et dómui Iacob peccáta eórum.

℟. Deo grátias.

Hymnus

O sol salútis, íntimis,

Iesu, refúlge méntibus,

Dum, nocte pulsa, grátior

Orbi dies renáscitur.

Dans tempus acceptábile,

Da lacrimárum rívulis

Laváre cordis víctimam,

Quam læta adúrat cáritas.

Quo fonte manávit nefas,

Fluent perénnes lácrimæ,

Si virga pœniténtiæ

Cordis rigórem cónterat.

Dies venit, dies tua,

In qua reflórent ómnia:

Lætémur et nos in viam

Tua redúcti déxtera.

Te prona mundi máchina,

Clemens, adóret, Trínitas,

Et nos novi per grátiam

Novum canámus cánticum.

Amen.

℣. Ángelis suis Deus mandávit de te.

℟. Ut custódiant te in ómnibus viis tuis.

Canticum: Benedictus {Antiphona ex Proprio de Tempore}

Ant. Veníte, benedícti * Patris mei, percípite regnum, quod vobis parátum est ab orígine mundi.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, benedícti Patris mei, percípite regnum, quod vobis parátum est ab orígine mundi.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Convérte nos, Deus, salutáris noster: et, ut nobis ieiúnium quadragesimále profíciat, mentes nostras cæléstibus ínstrue disciplínis.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Petri Damiani Episcopi Confessoris et Ecclesiæ Doctoris

Ant. Euge, serve bone et fidélis, quia in pauca fuísti fidélis, supra multa te constítuam, dicit Dóminus.

℣. Iustum dedúxit Dóminus per vias rectas.

℟. Et osténdit illi regnum Dei.

Orémus.

Concéde nos, quǽsumus, omnípotens Deus: beáti Petri Confessóris tui atque Pontíficis mónita et exémpla sectári; ut per terréstrium rerum contémptum ætérna gáudia consequámur.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum tempora}

Ant. Vivo ego * dicit Dóminus: nolo mortem peccatóris, sed ut magis convertátur et vivat.

Psalmus 23 [1]

23:1 Dómini est terra, et plenitúdo eius: * orbis terrárum, et univérsi qui hábitant in eo.

23:2 Quia ipse super mária fundávit eum: * et super flúmina præparávit eum.

23:3 Quis ascéndet in montem Dómini? * aut quis stabit in loco sancto eius?

23:4 Ínnocens mánibus et mundo corde, * qui non accépit in vano ánimam suam, nec iurávit in dolo próximo suo.

23:5 Hic accípiet benedictiónem a Dómino: * et misericórdiam a Deo, salutári suo.

23:6 Hæc est generátio quæréntium eum, * quæréntium fáciem Dei Iacob.

23:7 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:8 Quis est iste Rex glóriæ? * Dóminus fortis et potens: Dóminus potens in prǽlio.

23:9 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:10 Quis est iste Rex glóriæ? * Dóminus virtútum ipse est Rex glóriæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(2-7b) [2]

18:2 Cæli enárrant glóriam Dei: * et ópera mánuum eius annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio eius:

18:7 Et occúrsus eius usque ad summum eius: * nec est qui se abscóndat a calóre eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(8-15b) [3]

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Iustítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * iudícia Dómini vera, iustificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adiútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vivo ego dicit Dóminus: nolo mortem peccatóris, sed ut magis convertátur et vivat.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Sexto Kaléndas Mártii Luna séptima Anno Dómini 2026

24 aut 25 in anno Bissextili.

In Iudǽa natális sancti Matthíæ Apóstoli, qui, post Ascensiónem Dómini ab Apóstolis in Iudæ proditóris locum sorte eléctus, pro Evangélii prædicatióne martýrium passus est.

Romæ sanctæ Primitívæ Mártyris.

Rotómagi pássio sancti Prætextáti, Epíscopi et Mártyris.

Cæsaréæ, in Cappadócia, sancti Sérgii Mártyris, cuius gesta præclára habéntur.

In Africa sanctórum Mártyrum Montáni, Lúcii, Iuliáni, Victórici, Flaviáni et Sociórum, qui discípuli fuérunt sancti Cypriáni, et, sub Valeriáno Imperatóre, martýrium consummárunt.

Tréviris sancti Modésti, Epíscopi et Confessóris.

Apud Stylum, in Calábria, sancti Ioánnis, cognoménto Therésti, monásticæ vitæ laude et sanctitáte insígnis,

In Anglia sancti Edilbérti, Regis Cantiórum, quem sanctus Augustínus, Anglórum Epíscopus, ad Christi fidem convértit.

Hierosólymis prima Invéntio cápitis sancti Ioánnis Baptístæ Præcursóris Dómini.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Psalterio secundum tempora}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Isa 55:6

Quǽrite Dóminum dum inveníri potest: invocáte eum, dum prope est.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum tempora}

Ant. Advenérunt nobis * dies pœniténtiæ ad rediménda peccáta, ad salvándas ánimas.

Psalmus 26(1-6) [1]

26:1 Dóminus illuminátio mea, et salus mea, * quem timébo?

26:1 Dóminus protéctor vitæ meæ, * a quo trepidábo?

26:2 Dum apprópiant super me nocéntes, * ut edant carnes meas:

26:2 Qui tríbulant me inimíci mei, * ipsi infirmáti sunt, et cecidérunt.

26:3 Si consístant advérsum me castra, * non timébit cor meum.

26:3 Si exsúrgat advérsum me prǽlium, * in hoc ego sperábo.

26:4 Unam pétii a Dómino, hanc requíram, * ut inhábitem in domo Dómini ómnibus diébus vitæ meæ:

26:4 Ut vídeam voluptátem Dómini, * et vísitem templum eius.

26:5 Quóniam abscóndit me in tabernáculo suo: * in die malórum protéxit me in abscóndito tabernáculi sui.

26:6 In petra exaltávit me: * et nunc exaltávit caput meum super inimícos meos.

26:6 Circuívi, et immolávi in tabernáculo eius hóstiam vociferatiónis: * cantábo, et psalmum dicam Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 26(7-14) [2]

26:7 Exáudi, Dómine, vocem meam, qua clamávi ad te: * miserére mei, et exáudi me.

26:8 Tibi dixit cor meum, exquisívit te fácies mea: * fáciem tuam, Dómine, requíram.

26:9 Ne avértas fáciem tuam a me: * ne declínes in ira a servo tuo.

26:9 Adiútor meus esto: * ne derelínquas me, neque despícias me, Deus, salutáris meus.

26:10 Quóniam pater meus, et mater mea dereliquérunt me: * Dóminus autem assúmpsit me.

26:11 Legem pone mihi, Dómine, in via tua: * et dírige me in sémitam rectam propter inimícos meos.

26:12 Ne tradíderis me in ánimas tribulántium me: * quóniam insurrexérunt in me testes iníqui, et mentíta est iníquitas sibi.

26:13 Credo vidére bona Dómini * in terra vivéntium.

26:14 Exspécta Dóminum, viríliter age: * et confortétur cor tuum, et sústine Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 27 [3]

27:1 Ad te, Dómine, clamábo, Deus meus, ne síleas a me: * nequándo táceas a me, et assimilábor descendéntibus in lacum.

27:2 Exáudi, Dómine, vocem deprecatiónis meæ dum oro ad te: * dum extóllo manus meas ad templum sanctum tuum.

27:3 Ne simul trahas me cum peccatóribus: * et cum operántibus iniquitátem ne perdas me.

27:3 Qui loquúntur pacem cum próximo suo, * mala autem in córdibus eórum.

27:4 Da illis secúndum ópera eórum, * et secúndum nequítiam adinventiónum ipsórum.

27:4 Secúndum ópera mánuum eórum tríbue illis: * redde retributiónem eórum ipsis.

27:5 Quóniam non intellexérunt ópera Dómini, et in ópera mánuum eius * déstrues illos, et non ædificábis eos.

27:6 Benedíctus Dóminus: * quóniam exaudívit vocem deprecatiónis meæ.

27:7 Dóminus adiútor meus, et protéctor meus: * in ipso sperávit cor meum, et adiútus sum.

27:7 Et reflóruit caro mea: * et ex voluntáte mea confitébor ei.

27:8 Dóminus fortitúdo plebis suæ: * et protéctor salvatiónum Christi sui est.

27:9 Salvum fac pópulum tuum, Dómine, et bénedic hereditáti tuæ: * et rege eos, et extólle illos usque in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Advenérunt nobis dies pœniténtiæ ad rediménda peccáta, ad salvándas ánimas.

Capitulum Responsorium Versus {ex Psalterio secundum tempora}

Ioël 2:12-13

Convertímini ad me in toto corde vestro, in ieiúnio, et fletu, et planctu. Et scíndite corda vestra, et non vestiménta vestra, ait Dóminus omnípotens.

℟. Deo grátias.

℟.br. Ipse liberávit me * De láqueo venántium.

℟. Ipse liberávit me * De láqueo venántium.

℣. Et a verbo áspero.

℟. De láqueo venántium.

℣. Glória Patri, et Fílio, * et Spirítui Sancto.

℟. Ipse liberávit me * De láqueo venántium.

℣. Scápulis suis obumbrábit tibi.

℟. Et sub pennis eius sperábis.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Convérte nos, Deus, salutáris noster: et, ut nobis ieiúnium quadragesimále profíciat, mentes nostras cæléstibus ínstrue disciplínis.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum tempora}

Ant. Commendémus nosmetípsos * in multa patiéntia, in ieiúniis multis, per arma iustítiæ.

Psalmus 30(2-9) [1]

30:2 In te, Dómine, sperávi, non confúndar in ætérnum: * in iustítia tua líbera me.

30:3 Inclína ad me aurem tuam, * accélera ut éruas me.

30:3 Esto mihi in Deum protectórem, et in domum refúgii: * ut salvum me fácias.

30:4 Quóniam fortitúdo mea, et refúgium meum es tu: * et propter nomen tuum dedúces me, et enútries me.

30:5 Edúces me de láqueo hoc, quem abscondérunt mihi: * quóniam tu es protéctor meus.

30:6 In manus tuas comméndo spíritum meum: * redemísti me, Dómine, Deus veritátis.

30:7 Odísti observántes vanitátes, * supervácue.

30:7 Ego autem in Dómino sperávi: * exsultábo, et lætábor in misericórdia tua.

30:8 Quóniam respexísti humilitátem meam, * salvásti de necessitátibus ánimam meam.

30:9 Nec conclusísti me in mánibus inimíci: * statuísti in loco spatióso pedes meos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(10-19) [2]

30:10 Miserére mei, Dómine, quóniam tríbulor: * conturbátus est in ira óculus meus, ánima mea, et venter meus:

30:11 Quóniam defécit in dolóre vita mea: * et anni mei in gemítibus.

30:11 Infirmáta est in paupertáte virtus mea: * et ossa mea conturbáta sunt.

30:12 Super omnes inimícos meos factus sum oppróbrium et vicínis meis valde: * et timor notis meis.

30:12 Qui vidébant me, foras fugérunt a me: * oblivióni datus sum, tamquam mórtuus a corde.

30:13 Factus sum tamquam vas pérditum: * quóniam audívi vituperatiónem multórum commorántium in circúitu.

30:14 In eo dum convenírent simul advérsum me, * accípere ánimam meam consiliáti sunt.

30:15 Ego autem in te sperávi, Dómine: * dixi: Deus meus es tu: in mánibus tuis sortes meæ.

30:16 Éripe me de manu inimicórum meórum, * et a persequéntibus me.

30:17 Illústra fáciem tuam super servum tuum, salvum me fac in misericórdia tua: * Dómine, non confúndar, quóniam invocávi te.

30:18 Erubéscant ímpii, et deducántur in inférnum: * muta fiant lábia dolósa.

30:19 Quæ loquúntur advérsus iustum iniquitátem: * in supérbia, et in abusióne.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(20-25) [3]

30:20 Quam magna multitúdo dulcédinis tuæ, Dómine, * quam abscondísti timéntibus te.

30:20 Perfecísti eis, qui sperant in te, * in conspéctu filiórum hóminum.

30:21 Abscóndes eos in abscóndito faciéi tuæ * a conturbatióne hóminum.

30:21 Próteges eos in tabernáculo tuo * a contradictióne linguárum.

30:22 Benedíctus Dóminus: * quóniam mirificávit misericórdiam suam mihi in civitáte muníta.

30:23 Ego autem dixi in excéssu mentis meæ: * Proiéctus sum a fácie oculórum tuórum.

30:23 Ídeo exaudísti vocem oratiónis meæ, * dum clamárem ad te.

30:24 Dilígite Dóminum omnes sancti eius: * quóniam veritátem requíret Dóminus, et retríbuet abundánter faciéntibus supérbiam.

30:25 Viríliter ágite, et confortétur cor vestrum, * omnes, qui sperátis in Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Commendémus nosmetípsos in multa patiéntia, in ieiúniis multis, per arma iustítiæ.

Capitulum Responsorium Versus {ex Psalterio secundum tempora}

Isa 55:7

Derelínquat ímpius viam suam, et vir iníquus cogitatiónes suas, et revertátur ad Dóminum, et miserébitur eius, et ad Deum nostrum, quóniam multus est ad ignoscéndum.

℟. Deo grátias.

℟.br. Scápulis suis * Obumbrábit tibi.

℟. Scápulis suis * Obumbrábit tibi.

℣. Et sub pennis eius sperábis.

℟. Obumbrábit tibi.

℣. Glória Patri, et Fílio, * et Spirítui Sancto.

℟. Scápulis suis * Obumbrábit tibi.

℣. Scuto circúmdabit te véritas eius.

℟. Non timébis a timóre noctúrno.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Convérte nos, Deus, salutáris noster: et, ut nobis ieiúnium quadragesimále profíciat, mentes nostras cæléstibus ínstrue disciplínis.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum tempora}

Ant. Per arma iustítiæ * virtútis Dei commendémus nosmetípsos in multa patiéntia.

Psalmus 31 [1]

31:1 Beáti quorum remíssæ sunt iniquitátes: * et quorum tecta sunt peccáta.

31:2 Beátus vir, cui non imputávit Dóminus peccátum, * nec est in spíritu eius dolus.

31:3 Quóniam tácui, inveteravérunt ossa mea, * dum clamárem tota die.

31:4 Quóniam die ac nocte graváta est super me manus tua: * convérsus sum in ærúmna mea, dum confígitur spina.

31:5 Delíctum meum cógnitum tibi feci: * et iniustítiam meam non abscóndi.

31:5 Dixi: Confitébor advérsum me iniustítiam meam Dómino: * et tu remisísti impietátem peccáti mei.

31:6 Pro hac orábit ad te omnis sanctus, * in témpore opportúno.

31:6 Verúmtamen in dilúvio aquárum multárum, * ad eum non approximábunt.

31:7 Tu es refúgium meum a tribulatióne, quæ circúmdedit me: * exsultátio mea, érue me a circumdántibus me.

31:8 Intelléctum tibi dabo, et ínstruam te in via hac, qua gradiéris: * firmábo super te óculos meos.

31:9 Nolíte fíeri sicut equus et mulus, * quibus non est intelléctus.

31:9 In camo et freno maxíllas eórum constrínge, * qui non appróximant ad te.

31:10 Multa flagélla peccatóris, * sperántem autem in Dómino misericórdia circúmdabit.

31:11 Lætámini in Dómino et exsultáte, iusti, * et gloriámini, omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(1-11) [2]

32:1 Exsultáte, iusti, in Dómino: * rectos decet collaudátio.

32:2 Confitémini Dómino in cíthara: * in psaltério decem chordárum psállite illi.

32:3 Cantáte ei cánticum novum: * bene psállite ei in vociferatióne.

32:4 Quia rectum est verbum Dómini, * et ómnia ópera eius in fide.

32:5 Díligit misericórdiam et iudícium: * misericórdia Dómini plena est terra.

32:6 Verbo Dómini cæli firmáti sunt: * et spíritu oris eius omnis virtus eórum.

32:7 Cóngregans sicut in utre aquas maris: * ponens in thesáuris abýssos.

32:8 Tímeat Dóminum omnis terra: * ab eo autem commoveántur omnes inhabitántes orbem.

32:9 Quóniam ipse dixit, et facta sunt: * ipse mandávit, et creáta sunt.

32:10 Dóminus díssipat consília géntium: * réprobat autem cogitatiónes populórum, et réprobat consília príncipum.

32:11 Consílium autem Dómini in ætérnum manet: * cogitatiónes cordis eius in generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(12-22) [3]

32:12 Beáta gens, cuius est Dóminus, Deus eius: * pópulus, quem elégit in hereditátem sibi.

32:13 De cælo respéxit Dóminus: * vidit omnes fílios hóminum.

32:14 De præparáto habitáculo suo * respéxit super omnes, qui hábitant terram.

32:15 Qui finxit sigillátim corda eórum: * qui intéllegit ómnia ópera eórum.

32:16 Non salvátur rex per multam virtútem: * et gigas non salvábitur in multitúdine virtútis suæ.

32:17 Fallax equus ad salútem: * in abundántia autem virtútis suæ non salvábitur.

32:18 Ecce, óculi Dómini super metuéntes eum: * et in eis, qui sperant super misericórdia eius:

32:19 Ut éruat a morte ánimas eórum: * et alat eos in fame.

32:20 Ánima nostra sústinet Dóminum: * quóniam adiútor et protéctor noster est.

32:21 Quia in eo lætábitur cor nostrum: * et in nómine sancto eius sperávimus.

32:22 Fiat misericórdia tua, Dómine, super nos: * quemádmodum sperávimus in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Per arma iustítiæ virtútis Dei commendémus nosmetípsos in multa patiéntia.

Capitulum Responsorium Versus {ex Psalterio secundum tempora}

Isa 58:7

Frange esuriénti panem tuum, et egénos vagósque induc in domum tuam: cum víderis nudum, óperi eum, et carnem tuam ne despéxeris.

℟. Deo grátias.

℟.br. Scuto circúmdabit te * Véritas eius.

℟. Scuto circúmdabit te * Véritas eius.

℣. Non timébis a timóre noctúrno.

℟. Véritas eius.

℣. Glória Patri, et Fílio, * et Spirítui Sancto.

℟. Scuto circúmdabit te * Véritas eius.

℣. Ángelis suis Deus mandávit de te.

℟. Ut custódiant te in ómnibus viis tuis.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Convérte nos, Deus, salutáris noster: et, ut nobis ieiúnium quadragesimále profíciat, mentes nostras cæléstibus ínstrue disciplínis.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Psalterio secundum diem}

Ant. Inclinávit Dóminus * aurem suam mihi.

Psalmus 114 [1]

114:1 Diléxi, quóniam exáudiet Dóminus * vocem oratiónis meæ.

114:2 Quia inclinávit aurem suam mihi: * et in diébus meis invocábo.

114:3 Circumdedérunt me dolóres mortis: * et perícula inférni invenérunt me.

114:3 Tribulatiónem et dolórem invéni: * et nomen Dómini invocávi.

114:4 O Dómine, líbera ánimam meam: † miséricors Dóminus, et iustus, * et Deus noster miserétur.

114:6 Custódiens párvulos Dóminus: * humiliátus sum, et liberávit me.

114:7 Convértere, ánima mea, in réquiem tuam: * quia Dóminus benefécit tibi.

114:8 Quia erípuit ánimam meam de morte: † óculos meos a lácrimis, * pedes meos a lapsu.

114:9 Placébo Dómino * in regióne vivórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclinávit Dóminus aurem suam mihi.

Ant. Vota mea * Dómino reddam coram omni pópulo eius.

Psalmus 115 [2]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo eius: * pretiósa in conspéctu Dómini mors sanctórum eius:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli eius: * in átriis domus Dómini, in médio tui, Ierúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vota mea Dómino reddam coram omni pópulo eius.

Ant. Clamávi * et Dóminus exaudívit me.

Psalmus 119 [3]

119:1 Ad Dóminum cum tribulárer clamávi: * et exaudívit me.

119:2 Dómine, líbera ánimam meam a lábiis iníquis, * et a lingua dolósa.

119:3 Quid detur tibi, aut quid apponátur tibi * ad linguam dolósam?

119:4 Sagíttæ poténtis acútæ, * cum carbónibus desolatóriis.

119:5 Heu mihi, quia incolátus meus prolongátus est: † habitávi cum habitántibus Cedar: * multum íncola fuit ánima mea.

119:7 Cum his, qui odérunt pacem, eram pacíficus: * cum loquébar illis, impugnábant me gratis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamávi et Dóminus exaudívit me.

Ant. Auxílium meum * a Dómino, qui fecit cælum et terram.

Psalmus 120 [4]

120:1 Levávi óculos meos in montes, * unde véniet auxílium mihi.

120:2 Auxílium meum a Dómino, * qui fecit cælum et terram.

120:3 Non det in commotiónem pedem tuum: * neque dormítet qui custódit te.

120:4 Ecce, non dormitábit neque dórmiet, * qui custódit Israël.

120:5 Dóminus custódit te, Dóminus protéctio tua, * super manum déxteram tuam.

120:6 Per diem sol non uret te: * neque luna per noctem.

120:7 Dóminus custódit te ab omni malo: * custódiat ánimam tuam Dóminus.

120:8 Dóminus custódiat intróitum tuum, et éxitum tuum: * ex hoc nunc, et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxílium meum a Dómino, qui fecit cælum et terram.

Ant. Lætátus sum * in his, quæ dicta sunt mihi. ‡

Psalmus 121 [5]

121:1 Lætátus sum in his, quæ dicta sunt mihi: * ‡ In domum Dómini íbimus.

121:2 Stantes erant pedes nostri, * in átriis tuis, Ierúsalem.

121:3 Ierúsalem, quæ ædificátur ut cívitas: * cuius participátio eius in idípsum.

121:4 Illuc enim ascendérunt tribus, tribus Dómini: * testimónium Israël ad confiténdum nómini Dómini.

121:5 Quia illic sedérunt sedes in iudício, * sedes super domum David.

121:6 Rogáte quæ ad pacem sunt Ierúsalem: * et abundántia diligéntibus te:

121:7 Fiat pax in virtúte tua: * et abundántia in túrribus tuis.

121:8 Propter fratres meos, et próximos meos, * loquébar pacem de te:

121:9 Propter domum Dómini, Dei nostri, * quæsívi bona tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lætátus sum in his, quæ dicta sunt mihi.

Capitulum Hymnus Versus {ex Psalterio secundum diem}

Ioël 2:17

Inter vestíbulum et altáre plorábunt sacerdótes, minístri Dómini, et dicent: Parce, Dómine, parce pópulo tuo: et ne des hereditátem tuam in oppróbrium, ut dominéntur eis natiónes.

℟. Deo grátias.

Hymnus

Audi, benígne Cónditor,

Nostras preces cum flétibus,

In hoc sacro ieiúnio

Fusas quadragenário.

Scrutátor alme córdium,

Infírma tu scis vírium:

Ad te revérsis éxhibe

Remissiónis grátiam.

Multum quidem peccávimus,

Sed parce confiténtibus:

Ad nóminis laudem tui

Confer medélam lánguidis.

Concéde nostrum cónteri

Corpus per abstinéntiam;

Culpæ ut relínquant pábulum

Ieiúna corda críminum.

Præsta, beáta Trínitas,

Concéde, simplex Únitas;

Ut fructuósa sint tuis

Ieiuniórum múnera.

Amen.

℣. Ángelis suis Deus mandávit de te.

℟. Ut custódiant te in ómnibus viis tuis.

Canticum: Magnificat {Antiphona ex Proprio de Tempore}

Ant. Quod uni * ex mínimis meis fecístis, mihi fecístis, dicit Dóminus.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quod uni ex mínimis meis fecístis, mihi fecístis, dicit Dóminus.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Absólve, quǽsumus, Dómine, nostrórum víncula peccatórum: et, quidquid pro eis merémur, propitiátus avérte.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Salvum me fac, * Dómine, propter misericórdiam tuam.

Psalmus 6 [1]

6:2 Dómine, ne in furóre tuo árguas me, * neque in ira tua corrípias me.

6:3 Miserére mei, Dómine, quóniam infírmus sum: * sana me, Dómine, quóniam conturbáta sunt ossa mea.

6:4 Et ánima mea turbáta est valde: * sed tu, Dómine, úsquequo?

6:5 Convértere, Dómine, et éripe ánimam meam: * salvum me fac propter misericórdiam tuam.

6:6 Quóniam non est in morte qui memor sit tui: * in inférno autem quis confitébitur tibi?

6:7 Laborávi in gémitu meo, † lavábo per síngulas noctes lectum meum: * lácrimis meis stratum meum rigábo.

6:8 Turbátus est a furóre óculus meus: * inveterávi inter omnes inimícos meos.

6:9 Discédite a me, omnes, qui operámini iniquitátem: * quóniam exaudívit Dóminus vocem fletus mei.

6:10 Exaudívit Dóminus deprecatiónem meam, * Dóminus oratiónem meam suscépit.

6:11 Erubéscant, et conturbéntur veheménter omnes inimíci mei: * convertántur et erubéscant valde velóciter.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 7(2-10) [2]

7:2 Dómine, Deus meus, in te sperávi: * salvum me fac ex ómnibus persequéntibus me, et líbera me.

7:3 Nequándo rápiat ut leo ánimam meam, * dum non est qui rédimat, neque qui salvum fáciat.

7:4 Dómine, Deus meus, si feci istud, * si est iníquitas in mánibus meis:

7:5 Si réddidi retribuéntibus mihi mala, * décidam mérito ab inimícis meis inánis.

7:6 Persequátur inimícus ánimam meam, † et comprehéndat, et concúlcet in terra vitam meam, * et glóriam meam in púlverem dedúcat.

7:7 Exsúrge, Dómine, in ira tua: * et exaltáre in fínibus inimicórum meórum.

7:7 Et exsúrge, Dómine, Deus meus, in præcépto quod mandásti: * et synagóga populórum circúmdabit te.

7:8 Et propter hanc in altum regrédere: * Dóminus iúdicat pópulos.

7:9 Iúdica me, Dómine, secúndum iustítiam meam, * et secúndum innocéntiam meam super me.

7:10 Consumétur nequítia peccatórum, et díriges iustum, * scrutans corda et renes, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 7(11-18) [3]

7:11 Iustum adiutórium meum a Dómino, * qui salvos facit rectos corde.

7:12 Deus iudex iustus, fortis, et pátiens: * numquid iráscitur per síngulos dies?

7:13 Nisi convérsi fuéritis, gládium suum vibrábit: * arcum suum teténdit, et parávit illum.

7:14 Et in eo parávit vasa mortis: * sagíttas suas ardéntibus effécit.

7:15 Ecce, partúriit iniustítiam: * concépit dolórem, et péperit iniquitátem.

7:16 Lacum apéruit, et effódit eum: * et íncidit in fóveam quam fecit.

7:17 Convertétur dolor eius in caput eius: * et in vérticem ipsíus iníquitas eius descéndet.

7:18 Confitébor Dómino secúndum iustítiam eius: * et psallam nómini Dómini altíssimi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvum me fac, Dómine, propter misericórdiam tuam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

S. Matthiæ Apostoli
II. classis
Tempora: Feria Tertia infra Hebdomadam I in Quadragesima

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Commune aut Festo}

Ant. Regem Apostolórum Dóminum, * Veníte, adorémus.

Ant. Regem Apostolórum Dóminum, * Veníte, adorémus.

Veníte, exsultémus Dómino, iubilémus Deo, salutári nostro: præoccupémus fáciem eius in confessióne, et in psalmis iubilémus ei.

Ant. Regem Apostolórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Regem Apostolórum Dóminum, * Veníte, adorémus.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Regem Apostolórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Apostolórum Dóminum, * Veníte, adorémus.

Hymnus {ex Commune aut Festo}

Ætérna Christi múnera,

Apostolórum glóriam,

Palmas et hymnos débitos

Lætis canámus méntibus.

Ecclesiárum Príncipes,

Belli triumpháles duces,

Cæléstis aulæ mílites,

Et vera mundi lúmina.

Devóta Sanctórum fides,

Invícta spes credéntium,

Perfécta Christi cáritas

Mundi tyránnum cónterit.

In his Patérna glória,

In his triúmphat Fílius,

In his volúntas Spíritus,

Cælum replétur gáudio.

Patri, simúlque Fílio,

Tibíque Sancte Spíritus,

Sicut fuit, sit iúgiter

Sæclum per omne glória.

Amen.

Psalmi cum lectionibus {Antiphonæ et Psalmi ex Commune aut Festo}

Nocturnus I.

Ant. In omnem terram * exívit sonus eórum, et in fines orbis terræ verba eórum.

Psalmus 18 [1]

18:2 Cæli enárrant glóriam Dei: * et ópera mánuum eius annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio eius:

18:7 Et occúrsus eius usque ad summum eius: * nec est qui se abscóndat a calóre eius.

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Iustítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * iudícia Dómini vera, iustificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adiútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In omnem terram exívit sonus eórum, et in fines orbis terræ verba eórum.

Ant. Clamavérunt iusti, * et Dóminus exaudívit eos.

Psalmus 33 [2]

33:2 Benedícam Dóminum in omni témpore: * semper laus eius in ore meo.

33:3 In Dómino laudábitur ánima mea: * áudiant mansuéti, et læténtur.

33:4 Magnificáte Dóminum mecum: * et exaltémus nomen eius in idípsum.

33:5 Exquisívi Dóminum, et exaudívit me: * et ex ómnibus tribulatiónibus meis erípuit me.

33:6 Accédite ad eum, et illuminámini: * et fácies vestræ non confundéntur.

33:7 Iste pauper clamávit, et Dóminus exaudívit eum: * et de ómnibus tribulatiónibus eius salvávit eum.

33:8 Immíttet Ángelus Dómini in circúitu timéntium eum: * et erípiet eos.

33:9 Gustáte, et vidéte quóniam suávis est Dóminus: * beátus vir, qui sperat in eo.

33:10 Timéte Dóminum, omnes sancti eius: * quóniam non est inópia timéntibus eum.

33:11 Dívites eguérunt et esuriérunt: * inquiréntes autem Dóminum non minuéntur omni bono.

33:12 Veníte, fílii, audíte me: * timórem Dómini docébo vos.

33:13 Quis est homo qui vult vitam: * díligit dies vidére bonos?

33:14 Próhibe linguam tuam a malo: * et lábia tua ne loquántur dolum.

33:15 Divérte a malo, et fac bonum: * inquíre pacem, et perséquere eam.

33:16 Óculi Dómini super iustos: * et aures eius in preces eórum.

33:17 Vultus autem Dómini super faciéntes mala: * ut perdat de terra memóriam eórum.

33:18 Clamavérunt iusti, et Dóminus exaudívit eos: * et ex ómnibus tribulatiónibus eórum liberávit eos.

33:19 Iuxta est Dóminus iis, qui tribuláto sunt corde: * et húmiles spíritu salvábit.

33:20 Multæ tribulatiónes iustórum: * et de ómnibus his liberábit eos Dóminus.

33:21 Custódit Dóminus ómnia ossa eórum: * unum ex his non conterétur.

33:22 Mors peccatórum péssima: * et qui odérunt iustum, delínquent.

33:23 Rédimet Dóminus ánimas servórum suórum: * et non delínquent omnes qui sperant in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamavérunt iusti, et Dóminus exaudívit eos.

Ant. Constítues eos * príncipes super omnem terram: mémores erunt nóminis tui, Dómine.

Psalmus 44 [3]

44:2 Eructávit cor meum verbum bonum: * dico ego ópera mea Regi.

44:2 Lingua mea cálamus scribæ: * velóciter scribéntis.

44:3 Speciósus forma præ fíliis hóminum, † diffúsa est grátia in lábiis tuis: * proptérea benedíxit te Deus in ætérnum.

44:4 Accíngere gládio tuo super femur tuum, * potentíssime.

44:5 Spécie tua et pulchritúdine tua: * inténde, próspere procéde, et regna.

44:5 Propter veritátem, et mansuetúdinem, et iustítiam: * et dedúcet te mirabíliter déxtera tua.

44:6 Sagíttæ tuæ acútæ, pópuli sub te cadent: * in corda inimicórum Regis.

44:7 Sedes tua, Deus, in sǽculum sǽculi: * virga directiónis virga regni tui.

44:8 Dilexísti iustítiam, et odísti iniquitátem: * proptérea unxit te Deus, Deus tuus, óleo lætítiæ præ consórtibus tuis.

44:9 Myrrha, et gutta, et cásia a vestiméntis tuis, a dómibus ebúrneis: * ex quibus delectavérunt te fíliæ regum in honóre tuo.

44:10 Ástitit regína a dextris tuis in vestítu deauráto: * circúmdata varietáte.

44:11 Audi fília, et vide, et inclína aurem tuam: * et oblivíscere pópulum tuum et domum patris tui.

44:12 Et concupíscet Rex decórem tuum: * quóniam ipse est Dóminus Deus tuus, et adorábunt eum.

44:13 Et fíliæ Tyri in munéribus * vultum tuum deprecabúntur: omnes dívites plebis.

44:14 Omnis glória eius fíliæ Regis ab intus, * in fímbriis áureis circumamícta varietátibus.

44:15 Adducéntur Regi vírgines post eam: * próximæ eius afferéntur tibi.

44:16 Afferéntur in lætítia et exsultatióne: * adducéntur in templum Regis.

44:17 Pro pátribus tuis nati sunt tibi fílii: * constítues eos príncipes super omnem terram.

44:18 Mémores erunt nóminis tui: * in omni generatióne et generatiónem.

44:18 Proptérea pópuli confitebúntur tibi in ætérnum: * et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Constítues eos príncipes super omnem terram: mémores erunt nóminis tui, Dómine.

℣. In omnem terram exívit sonus eórum.

℟. Et in fines orbis terræ verba eórum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Iesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Iube, Dómine, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De Actibus Apostolórum

Acts 1:15-18

15 In diébus illis, exsúrgens Petrus in médio fratrum, dixit (erat autem turba hóminum simul, fere centum vigínti):

16 Viri fratres, opórtet impléri Scriptúram quam prædíxit Spíritus Sanctus per os David de Iuda, qui fuit dux eórum qui comprehendérunt Iesum:

17 Qui connumerátus erat in nobis, et sortítus est sortem ministérii huius.

18 Et hic quidem possédit agrum de mercéde iniquitátis, et suspénsus crépuit médius: et diffúsa sunt ómnia víscera eius.

℣. Tu autem, Dómine, miserére nobis.

℟. Deo grátias.

℟. Ecce ego mitto vos sicut oves in médio lupórum, dicit Dóminus:

* Estóte ergo prudéntes sicut serpéntes, et símplices sicut colúmbæ.

℣. Dum lucem habétis, crédite in lucem, ut fílii lucis sitis.

℟. Estóte ergo prudéntes sicut serpéntes, et símplices sicut colúmbæ.

℣. Iube, Dómine, benedícere.

Benedictio. Unigénitus Dei Fílius nos benedícere et adiuváre dignétur.

℟. Amen.

Lectio 2

Acts 1:19-22

19 Et notum factum est ómnibus habitántibus Ierúsalem, ita ut appellarétur ager ille, lingua eórum, Hacéldama, hoc est, ager sánguinis.

20 Scriptum est enim in libro Psalmórum: Fiat commorátio eórum desérta, et non sit qui inhábitet in ea: et episcopátum eius accípiat alter.

21 Opórtet ergo ex his viris qui nobíscum sunt congregáti in omni témpore quo intrávit et exívit inter nos Dóminus Iesus,

22 Incípiens a baptísmate Ioánnis usque in diem qua assúmptus est a nobis, testem resurrectiónis eius nobíscum fíeri unum ex istis.

℣. Tu autem, Dómine, miserére nobis.

℟. Deo grátias.

℟. Tóllite iugum meum super vos, dicit Dóminus, et díscite a me, quia mitis sum et húmilis corde:

* Iugum enim meum suáve est, et onus meum leve.

℣. Et inveniétis réquiem animábus vestris.

℟. Iugum enim meum suáve est, et onus meum leve.

℣. Iube, Dómine, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Acts 1:23-26

23 Et statuérunt duos, Ioseph, qui vocabátur Bársabas, qui cognominátus est Iustus, et Matthíam.

24 Et orántes dixérunt: Tu Dómine, qui corda nosti ómnium, osténde quem elégeris ex his duóbus unum,

25 Accípere locum ministérii huius et apostolátus, de quo prævaricátus est Iudas ut abíret in locum suum.

26 Et dedérunt sortes eis, et cécidit sors super Matthíam: et annumerátus est cum úndecim Apóstolis.

℣. Tu autem, Dómine, miserére nobis.

℟. Deo grátias.

℟. Dum stetéritis ante reges et prǽsides, nolíte cogitáre quómodo aut quid loquámini:

* Dábitur enim vobis in illa hora, quid loquámini.

℣. Non enim vos estis qui loquímini: sed Spíritus Patris vestri, qui lóquitur in vobis.

℟. Dábitur enim vobis in illa hora, quid loquámini.

℣. Glória Patri, et Fílio, * et Spirítui Sancto.

℟. Dábitur enim vobis in illa hora, quid loquámini.

Nocturnus II.

Ant. Príncipes populórum * congregáti sunt cum Deo Ábraham.

Psalmus 46 [4]

46:2 Omnes gentes, pláudite mánibus: * iubiláte Deo in voce exsultatiónis.

46:3 Quóniam Dóminus excélsus, terríbilis: * Rex magnus super omnem terram.

46:4 Subiécit pópulos nobis: * et gentes sub pédibus nostris.

46:5 Elégit nobis hereditátem suam: * spéciem Iacob, quam diléxit.

46:6 Ascéndit Deus in iúbilo: * et Dóminus in voce tubæ.

46:7 Psállite Deo nostro, psállite: * psállite Regi nostro, psállite.

46:8 Quóniam Rex omnis terræ Deus: * psállite sapiénter.

46:9 Regnábit Deus super gentes: * Deus sedet super sedem sanctam suam.

46:10 Príncipes populórum congregáti sunt cum Deo Ábraham: * quóniam dii fortes terræ veheménter eleváti sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Príncipes populórum congregáti sunt cum Deo Ábraham.

Ant. Dedísti hereditátem * timéntibus nomen tuum, Dómine.

Psalmus 60 [5]

60:2 Exáudi, Deus, deprecatiónem meam: * inténde oratióni meæ.

60:3 A fínibus terræ ad te clamávi: * dum anxiarétur cor meum, in petra exaltásti me.

60:4 Deduxísti me, quia factus es spes mea: * turris fortitúdinis a fácie inimíci.

60:5 Inhabitábo in tabernáculo tuo in sǽcula: * prótegar in velaménto alárum tuárum.

60:6 Quóniam tu, Deus meus, exaudísti oratiónem meam: * dedísti hereditátem timéntibus nomen tuum.

60:7 Dies super dies regis adícies: * annos eius usque in diem generatiónis et generatiónis.

60:8 Pérmanet in ætérnum in conspéctu Dei: * misericórdiam et veritátem eius quis requíret?

60:9 Sic psalmum dicam nómini tuo in sǽculum sǽculi: * ut reddam vota mea de die in diem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dedísti hereditátem timéntibus nomen tuum, Dómine.

Ant. Annuntiavérunt * ópera Dei, et facta eius intellexérunt.

Psalmus 63 [6]

63:2 Exáudi, Deus, oratiónem meam cum déprecor: * a timóre inimíci éripe ánimam meam.

63:3 Protexísti me a convéntu malignántium: * a multitúdine operántium iniquitátem.

63:4 Quia exacuérunt ut gládium linguas suas: * intendérunt arcum rem amáram, ut sagíttent in occúltis immaculátum.

63:6 Súbito sagittábunt eum, et non timébunt: * firmavérunt sibi sermónem nequam.

63:6 Narravérunt ut abscónderent láqueos: * dixérunt: Quis vidébit eos?

63:7 Scrutáti sunt iniquitátes: * defecérunt scrutántes scrutínio.

63:7 Accédet homo ad cor altum: * et exaltábitur Deus.

63:8 Sagíttæ parvulórum factæ sunt plagæ eórum: * et infirmátæ sunt contra eos linguæ eórum.

63:9 Conturbáti sunt omnes qui vidébant eos: * et tímuit omnis homo.

63:10 Et annuntiavérunt ópera Dei, * et facta eius intellexérunt.

63:11 Lætábitur iustus in Dómino, et sperábit in eo, * et laudabúntur omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Annuntiavérunt ópera Dei, et facta eius intellexérunt.

℣. Constítues eos príncipes super omnem terram.

℟. Mémores erunt nóminis tui, Dómine.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádiuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Iube, Dómine, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

De Expositióne sancti Augustíni Epíscopi super psalmum octogésimum sextum

Ante medium

Fundaménta eius in móntibus sanctis: díligit Dóminus portas Sion. Quare sunt fundaménta Apóstoli et Prophétæ? Quia eórum auctóritas portat infirmitátem nostram. Quare sunt portæ? Quia per ipsos intrámus ad regnum Dei. Prǽdicant enim nobis: et, cum per ipsos intrámus, per Christum intrámus; ipse est enim iánua. Et cum dicúntur duódecim portæ Ierúsalem, et una porta Christus et duódecim portæ Christus, quia in duódecim portis Christus; et ídeo duodenárius númerus Apostolórum. Sacraméntum magnum huius duodenárii significátio est númeri. Sedébitis, inquit, super duódecim sedes, iudicántes duódecim tribus Israël.

℣. Tu autem, Dómine, miserére nobis.

℟. Deo grátias.

℟. Vidi coniúnctos viros, habéntes spléndidas vestes, et Ángelus Dómini locútus est ad me, dicens:

* Isti sunt viri sancti facti amíci Dei.

℣. Vidi Ángelum Dei fortem, volántem per médium cælum, voce magna clamántem et dicéntem.

℟. Isti sunt viri sancti facti amíci Dei.

℣. Iube, Dómine, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Si duódecim sellæ ibi sunt, non est ubi sédeat tértius décimus Paulus Apóstolus, et non erit quómodo iúdicet; et ipse se iudicatúrum dixit, non hómines tantum, sed et ángelos. Quos ángelos, nisi apóstatas ángelos? Nescítis, inquit, quia ángelos iudicábimus? Respondéret ergo turba: Quid te iactas iudicatúrum? Ubi sedébis? Duódecim sedes dixit Dóminus duódecim Apóstolis, unus cécidit Iudas, in locum ipsíus sanctus Matthías ordinátus est; implétus est duodenárius númerus sédium. Primo locum invéni, ubi sédeas; et sic te mináre iudicatúrum. Duódecim ergo sedes quid sibi velint, videámus. Sacraméntum est cuiúsdam universitátis; quia per totum orbem terrárum futúra erat Ecclésia, unde vocátur hoc ædifícium ad Christi compágem.

℣. Tu autem, Dómine, miserére nobis.

℟. Deo grátias.

℟. Beáti estis, cum maledíxerint vobis hómines, et persecúti vos fúerint, et díxerint omne malum advérsum vos, mentiéntes, propter me:

* Gaudéte et exsultáte, quóniam merces vestra copiósa est in cælis.

℣. Cum vos óderint hómines, et cum separáverint vos, et exprobráverint, et eiécerint nomen vestrum tamquam malum propter Fílium hóminis.

℟. Gaudéte et exsultáte, quóniam merces vestra copiósa est in cælis.

℣. Iube, Dómine, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Et ídeo, quia úndique venítur ad iudicándum, duódecim sedes sunt; sicut, quia úndique intrátur in illam civitátem, duódecim portæ sunt. Non solum ergo illi duódecim et Apóstolus Paulus, sed quotquot iudicatúri sunt, propter significatiónem universitátis, ad sedes duódecim pértinent; quemádmodum quotquot intrábunt, ad duódecim portas pértinent. Partes enim mundi quátuor sunt, Oriens, Occidens, Aquilo et Merídies. Istæ quátuor partes assídue nominántur in Scriptúris. Ab istis quátuor ventis, sicut dicit Dóminus in Evangélio, a quátuor ventis se collectúrum eléctos suos; ab ómnibus ergo istis quátuor ventis vocátur Ecclésia. Quómodo vocátur? Undique in Trinitáte vocátur. Non vocátur nisi per baptísmum in nómine Patris, et Fílii, et Spíritus Sancti. Quátuor ergo ter ducta duódecim inveniúntur.

℣. Tu autem, Dómine, miserére nobis.

℟. Deo grátias.

℟. Isti sunt triumphatóres et amíci Dei, qui contemnéntes iussa príncipum, meruérunt prǽmia ætérna:

* Modo coronántur, et accípiunt palmam.

℣. Isti sunt qui venérunt ex magna tribulatióne, et lavérunt stolas suas in sánguine Agni.

℟. Modo coronántur, et accípiunt palmam.

℣. Glória Patri, et Fílio, * et Spirítui Sancto.

℟. Modo coronántur, et accípiunt palmam.

Nocturnus III.

Ant. Exaltabúntur * córnua iusti.

Psalmus 74 [7]

74:2 Confitébimur tibi, Deus: * confitébimur, et invocábimus nomen tuum.

74:3 Narrábimus mirabília tua: * cum accépero tempus, ego iustítias iudicábo.

74:4 Liquefácta est terra, et omnes qui hábitant in ea: * ego confirmávi colúmnas eius.

74:5 Dixi iníquis: Nolíte iníque ágere: * et delinquéntibus: Nolíte exaltáre cornu:

74:6 Nolíte extóllere in altum cornu vestrum: * nolíte loqui advérsus Deum iniquitátem.

74:7 Quia neque ab Oriénte, neque ab Occidénte, neque a desértis móntibus: * quóniam Deus iudex est.

74:8 Hunc humíliat, et hunc exáltat: * quia calix in manu Dómini vini meri plenus misto.

74:9 Et inclinávit ex hoc in hoc: verúmtamen fæx eius non est exinaníta: * bibent omnes peccatóres terræ.

74:10 Ego autem annuntiábo in sǽculum: * cantábo Deo Iacob.

74:11 Et ómnia córnua peccatórum confríngam: * et exaltabúntur córnua iusti.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltabúntur córnua iusti.

Ant. Lux orta est * iusto, rectis corde lætítia.

Psalmus 96 [8]

96:1 Dóminus regnávit, exsúltet terra: * læténtur ínsulæ multæ.

96:2 Nubes, et calígo in circúitu eius: * iustítia, et iudícium corréctio sedis eius.

96:3 Ignis ante ipsum præcédet, * et inflammábit in circúitu inimícos eius.

96:4 Illuxérunt fúlgura eius orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli iustítiam eius: * et vidérunt omnes pópuli glóriam eius.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli eius: * audívit, et lætáta est Sion.

96:8 Et exsultavérunt fíliæ Iudæ, * propter iudícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est iusto, * et rectis corde lætítia.

96:12 Lætámini, iusti, in Dómino: * et confitémini memóriæ sanctificatiónis eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lux orta est iusto, rectis corde lætítia.

Ant. Custodiébant * testimónia eius, et præcépta eius.

Psalmus 98 [9]

98:1 Dóminus regnávit, irascántur pópuli: * qui sedet super Chérubim, moveátur terra.

98:2 Dóminus in Sion magnus: * et excélsus super omnes pópulos.

98:3 Confiteántur nómini tuo magno: quóniam terríbile, et sanctum est: * et honor regis iudícium díligit.

98:4 Tu parásti directiónes: * iudícium et iustítiam in Iacob tu fecísti.

98:5 Exaltáte Dóminum, Deum nostrum, et adoráte scabéllum pedum eius: * quóniam sanctum est.

98:6 Móyses et Aaron in sacerdótibus eius: * et Sámuel inter eos, qui ínvocant nomen eius:

98:6 Invocábant Dóminum, et ipse exaudiébat eos: * in colúmna nubis loquebátur ad eos.

98:7 Custodiébant testimónia eius, * et præcéptum quod dedit illis.

98:8 Dómine, Deus noster, tu exaudiébas eos: * Deus, tu propítius fuísti eis, et ulcíscens in omnes adinventiónes eórum.

98:9 Exaltáte Dóminum, Deum nostrum, et adoráte in monte sancto eius: * quóniam sanctus Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Custodiébant testimónia eius, et præcépta eius.

℣. Nimis honoráti sunt amíci tui, Deus.

℟. Nimis confortátus est principátus eórum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Iube, Dómine, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 11:25-30

In illo témpore: Respóndens Iesus dixit: Confíteor tibi, Pater, Dómine cæli et terræ, quia abscondísti hæc a sapiéntibus et prudéntibus, et revelásti ea párvulis. Et réliqua.

Homilía sancti Augustíni Epíscopi

Sermo 10 de verbis Domini

Veníte ad me, omnes qui laborátis. Quare enim omnes laborámus, nisi quia sumus hómines mortáles, frágiles, infírmi, lútea vasa portántes, quæ fáciunt ínvicem angústias? Sed, si angustiántur vasa carnis, dilaténtur spátia caritátis. Quid ergo dicit, Veníte ad me, omnes qui laborátis, nisi ut non laborétis? Dénique promíssio eius in promptu est; quóniam laborántes vocávit, quærent forte, qua mercéde vocáti sunt. Et ego vos, inquit, refíciam. Tóllite iugum meum super vos, et díscite a me, non mundum fabricáre, non cuncta visibília et invisibília creáre, non in ipso mundo mirabília fácere et mórtuos suscitáre; sed, Quóniam mitis sum et húmilis corde.

℣. Tu autem, Dómine, miserére nobis.

℟. Deo grátias.

℟. Isti sunt qui vivéntes in carne, plantavérunt Ecclésiam sánguine suo:

* Cálicem Dómini bibérunt, et amíci Dei facti sunt.

℣. In omnem terram exívit sonus eórum, et in fines orbis terræ verba eórum.

℟. Cálicem Dómini bibérunt, et amíci Dei facti sunt.

℣. Iube, Dómine, benedícere.

Benedictio. Cuius festum cólimus, ipse intercédat pro nobis ad Dóminum.

℟. Amen.

Lectio 8

Magnus esse vis? a mínimo íncipe. Cógitas magnam fábricam constrúere celsitúdinis? de fundaménto prius cógita humilitátis. Et quantam quisque vult et dispónit superimpónere molem ædifícii, quanto erit maius ædifícium, tanto áltius fodit fundaméntum. Et fábrica quidem cum constrúitur, in supérna consúrgit; qui autem fodit fundaméntum, ad ima deprímitur. Ergo et fábrica ante celsitúdinem humiliátur, et fastígium post humiliatiónem erígitur.

℣. Tu autem, Dómine, miserére nobis.

℟. Deo grátias.

℟. Isti sunt viri sancti, quos elégit Dóminus in caritáte non ficta, et dedit illis glóriam sempitérnam:

* Quorum doctrína fulget Ecclésia, ut sole luna.

℣. Sancti per fidem vicérunt regna: operáti sunt iustítiam.

℟. Quorum doctrína fulget Ecclésia, ut sole luna.

℣. Glória Patri, et Fílio, * et Spirítui Sancto.

℟. Quorum doctrína fulget Ecclésia, ut sole luna.

℣. Iube, Dómine, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Quod est fastígium construéndæ fábricæ, quam molímur? quo perventúrum est cacúmen ædifícii? Cito dico, usque ad conspéctum Dei. Vidétis quam excélsum est, quanta res est conspícere Deum. Qui desíderat, et quod dico et quod audit intéllegit. Promíttitur nobis conspéctus Dei, veri Dei, summi Dei. Hoc enim bonum est, vidéntem vidére. Nam, qui colunt falsos deos, fácile illos vident; sed eos vident, qui óculos habent et non vident. Nobis autem promíttitur vísio Dei vivéntis et vidéntis.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * maiestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ maiestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Iudex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Matthíam Apostolórum tuórum collégio sociásti: tríbue, quǽsumus; ut, eius interventióne, tuæ circa nos pietátis semper víscera sentiámus.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:1 Psalmi & antiphonæ ex Commune aut Festo}

Ant. Hoc est præcéptum meum, * ut diligátis ínvicem, sicut diléxi vos.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hoc est præcéptum meum, ut diligátis ínvicem, sicut diléxi vos.

Ant. Maiórem caritátem * nemo habet, ut ánimam suam ponat quis pro amícis suis.

Psalmus 99 [2]

99:2 Iubiláte Deo, omnis terra: * servíte Dómino in lætítia.

99:2 Introíte in conspéctu eius, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus eius, et oves páscuæ eius: † introíte portas eius in confessióne, * átria eius in hymnis: confitémini illi.

99:4 Laudáte nomen eius: quóniam suávis est Dóminus, † in ætérnum misericórdia eius, * et usque in generatiónem et generatiónem véritas eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Maiórem caritátem nemo habet, ut ánimam suam ponat quis pro amícis suis.

Ant. Vos amíci mei estis, * si fecéritis quæ præcípio vobis, dicit Dóminus.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adiútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui iurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vos amíci mei estis, si fecéritis quæ præcípio vobis, dicit Dóminus.

Ant. Beáti pacífici, * beáti mundo corde: quóniam ipsi Deum vidébunt.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ iustórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Beáti pacífici, beáti mundo corde: quóniam ipsi Deum vidébunt.

Ant. In patiéntia vestra * possidébitis ánimas vestras.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli eius: * laudáte eum, omnes virtútes eius.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum eius:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes iúdices terræ.

148:12 Iúvenes, et vírgines: † senes cum iunióribus laudent nomen Dómini: * quia exaltátum est nomen eius solíus.

148:14 Conféssio eius super cælum et terram: * et exaltávit cornu pópuli sui.

148:14 Hymnus ómnibus sanctis eius: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In patiéntia vestra possidébitis ánimas vestras.

Capitulum Hymnus Versus {ex Commune aut Festo}

Eph 2:19-20

Fratres: Iam non estis hóspites et ádvenæ: sed estis cives Sanctórum et doméstici Dei: superædificáti super fundaméntum Apostolórum, et Prophetárum, ipso summo angulári lápide Christo Iesu.

℟. Deo grátias.

Hymnus

Exsúltet orbis gáudiis:

Cælum resúltet láudibus:

Apostolórum glóriam

Tellus et astra cóncinunt.

Vos sæculórum iúdices,

Et vera mundi lúmina:

Votis precámur córdium,

Audíte voces súpplicum.

Qui templa cæli cláuditis,

Serásque verbo sólvitis,

Nos a reátu nóxios

Solvi iubéte, quǽsumus.

Præcépta quorum prótinus

Languor salúsque séntiunt:

Sanáte mentes lánguidas:

Augéte nos virtútibus.

Ut, cum redíbit árbiter

In fine Christus sǽculi,

Nos sempitérni gáudii

Concédat esse cómpotes.

Patri, simúlque Fílio,

Tibíque Sancte Spíritus,

Sicut fuit, sit iúgiter

Sæclum per omne glória.

Amen.

℣. Annuntiavérunt ópera Dei.

℟. Et facta eius intellexérunt.

Canticum: Benedictus {Antiphona ex Proprio Sanctorum}

Ant. Vos qui reliquístis * ómnia, et secúti estis me, céntuplum accipiétis, et vitam ætérnam possidébitis.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vos qui reliquístis ómnia, et secúti estis me, céntuplum accipiétis, et vitam ætérnam possidébitis.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Matthíam Apostolórum tuórum collégio sociásti: tríbue, quǽsumus; ut, eius interventióne, tuæ circa nos pietátis semper víscera sentiámus.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Feria Tertia infra Hebdomadam I in Quadragesima

Ant. Intrávit Iesus in templum Dei, et eiciébat omnes vendéntes et eméntes: et mensas nummulariórum, et cáthedras vendéntium colúmbas evértit.

℣. Ángelis suis Deus mandávit de te.

℟. Ut custódiant te in ómnibus viis tuis.

Orémus.

Réspice, Dómine, famíliam tuam, et præsta: ut apud te mens nostra tuo desidério fúlgeat, quæ se carnis maceratióne castígat.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Deus meus * in te confído non erubéscam.

Psalmus 24(1-7) [1]

24:1 Ad te, Dómine, levávi ánimam meam: * Deus meus, in te confído, non erubéscam.

24:3 Neque irrídeant me inimíci mei: * étenim univérsi, qui sústinent te, non confundéntur.

24:4 Confundántur omnes iníqua agéntes * supervácue.

24:4 Vias tuas, Dómine, demónstra mihi: * et sémitas tuas édoce me.

24:5 Dírige me in veritáte tua, et doce me: * quia tu es, Deus, salvátor meus, et te sustínui tota die.

24:6 Reminíscere miseratiónum tuárum, Dómine, * et misericordiárum tuárum, quæ a sǽculo sunt.

24:7 Delícta iuventútis meæ, * et ignorántias meas ne memíneris.

24:7 Secúndum misericórdiam tuam meménto mei tu: * propter bonitátem tuam, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(8-14) [2]

24:8 Dulcis et rectus Dóminus: * propter hoc legem dabit delinquéntibus in via.

24:9 Díriget mansuétos in iudício: * docébit mites vias suas.

24:10 Univérsæ viæ Dómini, misericórdia et véritas, * requiréntibus testaméntum eius et testimónia eius.

24:11 Propter nomen tuum, Dómine, propitiáberis peccáto meo: * multum est enim.

24:12 Quis est homo qui timet Dóminum? * legem státuit ei in via, quam elégit.

24:13 Ánima eius in bonis demorábitur: * et semen eius hereditábit terram.

24:14 Firmaméntum est Dóminus timéntibus eum: * et testaméntum ipsíus ut manifestétur illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(15-22) [3]

24:15 Óculi mei semper ad Dóminum: * quóniam ipse evéllet de láqueo pedes meos.

24:16 Réspice in me, et miserére mei: * quia únicus et pauper sum ego.

24:17 Tribulatiónes cordis mei multiplicátæ sunt: * de necessitátibus meis érue me.

24:18 Vide humilitátem meam, et labórem meum: * et dimítte univérsa delícta mea.

24:19 Réspice inimícos meos quóniam multiplicáti sunt, * et ódio iníquo odérunt me.

24:20 Custódi ánimam meam, et érue me: * non erubéscam quóniam sperávi in te.

24:21 Innocéntes et recti adhæsérunt mihi: * quia sustínui te.

24:22 Líbera, Deus, Israël, * ex ómnibus tribulatiónibus suis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus in te confído non erubéscam.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quinto Kaléndas Mártii Luna octáva Anno Dómini 2026

In Ægýpto natális sanctórum Mártyrum Victoríni, Victóris, Nicéphori, Claudiáni, Dióscori, Serapiónis et Pápiæ, sub Numeriáno Imperatóre. Horum duo primi, pro confessióne fídei, exquisíta suppliciórum génera constánter passi, cápite plectúntur; Nicéphorus, post cratículas candéntes ignésque superátos, minutátim concísus est; Claudiánus et Dióscorus flammis incénsi; Serápion vero et Pápias gládio cæsi sunt.

In Africa sanctórum Mártyrum Donáti, Iusti, Herénæ et Sociórum.

Constantinópoli sancti Tharásii Epíscopi, eruditióne et pietáte insígnis; ad quem exstat Hadriáni Papæ Primi epístola pro defensióne sanctárum Imáginum.

Naziánzi, in Cappadócia, sancti Cæsárii, qui beátæ Nonnæ fílius ac beatórum Gregórii Theólogi et Gorgóniæ fuit frater, et quem idem Gregórius inter ágmina beatórum se vidísse testátur.

In monastério Heidenhémii, diœcésis Eystetténsis, in Germánia, sanctæ Walbúrgæ Vírginis, quæ fuit fília sancti Richárdi, Anglórum Regis, et soror sancti Willebáldi, Eystetténsis Epíscopi.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Psalterio secundum tempora}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Isa 55:6

Quǽrite Dóminum dum inveníri potest: invocáte eum, dum prope est.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Respéxit me * et exaudívit deprecatiónem meam Dóminus.

Psalmus 39(2-9) [1]

39:2 Exspéctans exspectávi Dóminum, * et inténdit mihi.

39:3 Et exaudívit preces meas: * et edúxit me de lacu misériæ, et de luto fæcis.

39:3 Et státuit super petram pedes meos: * et diréxit gressus meos.

39:4 Et immísit in os meum cánticum novum, * carmen Deo nostro.

39:4 Vidébunt multi, et timébunt: * et sperábunt in Dómino.

39:5 Beátus vir, cuius est nomen Dómini spes eius: * et non respéxit in vanitátes et insánias falsas.

39:6 Multa fecísti tu, Dómine, Deus meus, mirabília tua: * et cogitatiónibus tuis non est qui símilis sit tibi.

39:6 Annuntiávi et locútus sum: * multiplicáti sunt super númerum.

39:7 Sacrifícium et oblatiónem noluísti: * aures autem perfecísti mihi.

39:7 Holocáustum et pro peccáto non postulásti: * tunc dixi: Ecce, vénio.

39:8 In cápite libri scriptum est de me ut fácerem voluntátem tuam: * Deus meus, vólui, et legem tuam in médio cordis mei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(10-14) [2]

39:10 Annuntiávi iustítiam tuam in ecclésia magna, * ecce, lábia mea non prohibébo: Dómine, tu scisti.

39:11 Iustítiam tuam non abscóndi in corde meo: * veritátem tuam et salutáre tuum dixi.

39:11 Non abscóndi misericórdiam tuam et veritátem tuam * a concílio multo.

39:12 Tu autem, Dómine, ne longe fácias miseratiónes tuas a me: * misericórdia tua et véritas tua semper suscepérunt me.

39:13 Quóniam circumdedérunt me mala, quorum non est númerus: * comprehendérunt me iniquitátes meæ, et non pótui ut vidérem.

39:13 Multiplicátæ sunt super capíllos cápitis mei: * et cor meum derelíquit me.

39:14 Compláceat tibi, Dómine, ut éruas me: * Dómine, ad adiuvándum me réspice.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(15-18) [3]

39:15 Confundántur et revereántur simul, qui quærunt ánimam meam, * ut áuferant eam.

39:15 Convertántur retrórsum, et revereántur, * qui volunt mihi mala.

39:16 Ferant conféstim confusiónem suam, * qui dicunt mihi: Euge, euge.

39:17 Exsúltent et læténtur super te omnes quæréntes te: * et dicant semper: Magnificétur Dóminus: qui díligunt salutáre tuum.

39:18 Ego autem mendícus sum, et pauper: * Dóminus sollícitus est mei.

39:18 Adiútor meus, et protéctor meus tu es: * Deus meus, ne tardáveris.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Respéxit me et exaudívit deprecatiónem meam Dóminus.

Capitulum Responsorium Versus {ex Commune aut Festo}

Eph 2:19-20

Fratres: Iam non estis hóspites et ádvenæ: sed estis cives Sanctórum et doméstici Dei: superædificáti super fundaméntum Apostolórum, et Prophetárum, ipso summo angulári lápide Christo Iesu.

℟. Deo grátias.

℟.br. In omnem terram * Exívit sonus eórum.

℟. In omnem terram * Exívit sonus eórum.

℣. Et in fines orbis terræ verba eórum.

℟. Exívit sonus eórum.

℣. Glória Patri, et Fílio, * et Spirítui Sancto.

℟. In omnem terram * Exívit sonus eórum.

℣. Constítues eos príncipes super omnem terram.

℟. Mémores erunt nóminis tui, Dómine.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Matthíam Apostolórum tuórum collégio sociásti: tríbue, quǽsumus; ut, eius interventióne, tuæ circa nos pietátis semper víscera sentiámus.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Suscepísti me, Dómine: * et confirmásti me in conspéctu tuo.

Psalmus 40 [1]

40:2 Beátus qui intéllegit super egénum, et páuperem: * in die mala liberábit eum Dóminus.

40:3 Dóminus consérvet eum, et vivíficet eum, et beátum fáciat eum in terra: * et non tradat eum in ánimam inimicórum eius.

40:4 Dóminus opem ferat illi super lectum dolóris eius: * univérsum stratum eius versásti in infirmitáte eius.

40:5 Ego dixi: Dómine, miserére mei: * sana ánimam meam, quia peccávi tibi.

40:6 Inimíci mei dixérunt mala mihi: * Quando moriétur, et períbit nomen eius?

40:7 Et si ingrediebátur ut vidéret, vana loquebátur: * cor eius congregávit iniquitátem sibi.

40:7 Egrediebátur foras, * et loquebátur in idípsum.

40:8 Advérsum me susurrábant omnes inimíci mei: * advérsum me cogitábant mala mihi.

40:9 Verbum iníquum constituérunt advérsum me: * Numquid qui dormit non adíciet ut resúrgat?

40:10 Étenim homo pacis meæ, in quo sperávi: * qui edébat panes meos, magnificávit super me supplantatiónem.

40:11 Tu autem, Dómine, miserére mei, et resúscita me: * et retríbuam eis.

40:12 In hoc cognóvi quóniam voluísti me: * quóniam non gaudébit inimícus meus super me.

40:13 Me autem propter innocéntiam suscepísti: * et confirmásti me in conspéctu tuo in ætérnum.

40:14 Benedíctus Dóminus, Deus Israël, a sǽculo et usque in sǽculum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(2-6) [2]

41:2 Quemádmodum desíderat cervus ad fontes aquárum: * ita desíderat ánima mea ad te, Deus.

41:3 Sitívit ánima mea ad Deum fortem vivum: * quando véniam, et apparébo ante fáciem Dei?

41:4 Fuérunt mihi lácrimæ meæ panes die ac nocte: * dum dícitur mihi cotídie: Ubi est Deus tuus?

41:5 Hæc recordátus sum, et effúdi in me ánimam meam: * quóniam transíbo in locum tabernáculi admirábilis, usque ad domum Dei.

41:5 In voce exsultatiónis, et confessiónis: * sonus epulántis.

41:6 Quare tristis es, ánima mea? * et quare contúrbas me?

41:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(7-12) [3]

41:7 Ad meípsum ánima mea conturbáta est: * proptérea memor ero tui de terra Iordánis, et Hermóniim a monte módico.

41:8 Abýssus abýssum ínvocat, * in voce cataractárum tuárum.

41:8 Ómnia excélsa tua, et fluctus tui * super me transiérunt.

41:9 In die mandávit Dóminus misericórdiam suam: * et nocte cánticum eius.

41:9 Apud me orátio Deo vitæ meæ, * dicam Deo: Suscéptor meus es.

41:10 Quare oblítus es mei? * et quare contristátus incédo, dum afflígit me inimícus?

41:11 Dum confringúntur ossa mea, * exprobravérunt mihi qui tríbulant me inimíci mei.

41:11 Dum dicunt mihi per síngulos dies: Ubi est Deus tuus? * quare tristis es, ánima mea? et quare contúrbas me?

41:12 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscepísti me, Dómine: et confirmásti me in conspéctu tuo.

Capitulum Responsorium Versus {ex Commune aut Festo}

Act 5:12

Per manus autem Apostolórum fiébant signa et prodígia multa in plebe.

℟. Deo grátias.

℟.br. Constítues eos príncipes * Super omnem terram.

℟. Constítues eos príncipes * Super omnem terram.

℣. Mémores erunt nóminis tui, Dómine.

℟. Super omnem terram.

℣. Glória Patri, et Fílio, * et Spirítui Sancto.

℟. Constítues eos príncipes * Super omnem terram.

℣. Nimis honoráti sunt amíci tui, Deus.

℟. Nimis confortátus est principátus eórum.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Matthíam Apostolórum tuórum collégio sociásti: tríbue, quǽsumus; ut, eius interventióne, tuæ circa nos pietátis semper víscera sentiámus.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Salvásti nos, * Dómine, et in nómine tuo confitébimur in sǽcula.

Psalmus 43(2-9) [1]

43:2 Deus áuribus nostris audívimus: * patres nostri annuntiavérunt nobis.

43:2 Opus, quod operátus es in diébus eórum, * et in diébus antíquis.

43:3 Manus tua gentes dispérdidit, et plantásti eos: * afflixísti pópulos, et expulísti eos.

43:4 Nec enim in gládio suo possedérunt terram, * et brácchium eórum non salvávit eos:

43:4 Sed déxtera tua, et brácchium tuum, et illuminátio vultus tui: * quóniam complacuísti in eis.

43:5 Tu es ipse Rex meus et Deus meus: * qui mandas salútes Iacob.

43:6 In te inimícos nostros ventilábimus cornu: * et in nómine tuo spernémus insurgéntes in nobis.

43:7 Non enim in arcu meo sperábo: * et gládius meus non salvábit me.

43:8 Salvásti enim nos de affligéntibus nos: * et odiéntes nos confudísti.

43:9 In Deo laudábimur tota die: * et in nómine tuo confitébimur in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(10-20) [2]

43:10 Nunc autem repulísti et confudísti nos: * et non egrediéris, Deus, in virtútibus nostris.

43:11 Avertísti nos retrórsum post inimícos nostros: * et qui odérunt nos, diripiébant sibi.

43:12 Dedísti nos tamquam oves escárum: * et in géntibus dispersísti nos.

43:13 Vendidísti pópulum tuum sine prétio: * et non fuit multitúdo in commutatiónibus eórum.

43:14 Posuísti nos oppróbrium vicínis nostris, * subsannatiónem et derísum his, qui sunt in circúitu nostro.

43:15 Posuísti nos in similitúdinem géntibus: * commotiónem cápitis in pópulis.

43:16 Tota die verecúndia mea contra me est, * et confúsio faciéi meæ coopéruit me.

43:17 A voce exprobrántis, et obloquéntis: * a fácie inimíci, et persequéntis.

43:18 Hæc ómnia venérunt super nos, nec oblíti sumus te: * et iníque non égimus in testaménto tuo.

43:19 Et non recéssit retro cor nostrum: * et declinásti sémitas nostras a via tua:

43:20 Quóniam humiliásti nos in loco afflictiónis, * et coopéruit nos umbra mortis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(21-26) [3]

43:21 Si oblíti sumus nomen Dei nostri, * et si expándimus manus nostras ad deum aliénum:

43:22 Nonne Deus requíret ista? * ipse enim novit abscóndita cordis.

43:22 Quóniam propter te mortificámur tota die: * æstimáti sumus sicut oves occisiónis.

43:23 Exsúrge, quare obdórmis, Dómine? * exsúrge, et ne repéllas in finem.

43:24 Quare fáciem tuam avértis, * oblivísceris inópiæ nostræ, et tribulatiónis nostræ?

43:25 Quóniam humiliáta est in púlvere ánima nostra: * conglutinátus est in terra venter noster.

43:26 Exsúrge, Dómine, ádiuva nos: * et rédime nos propter nomen tuum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvásti nos, Dómine, et in nómine tuo confitébimur in sǽcula.

Capitulum Responsorium Versus {ex Commune aut Festo}

Act 5:41

Ibant Apóstoli gaudéntes a conspéctu concílii, quóniam digni hábiti sunt pro nómine Iesu contuméliam pati.

℟. Deo grátias.

℟.br. Nimis honoráti sunt * Amíci tui, Deus.

℟. Nimis honoráti sunt * Amíci tui, Deus.

℣. Nimis confortátus est principátus eórum.

℟. Amíci tui, Deus.

℣. Glória Patri, et Fílio, * et Spirítui Sancto.

℟. Nimis honoráti sunt * Amíci tui, Deus.

℣. Annuntiavérunt ópera Dei.

℟. Et facta eius intellexérunt.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Matthíam Apostolórum tuórum collégio sociásti: tríbue, quǽsumus; ut, eius interventióne, tuæ circa nos pietátis semper víscera sentiámus.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Commune aut Festo}

Ant. Iurávit Dóminus, * et non pœnitébit eum: Tu es sacérdos in ætérnum.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Iurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Iudicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Iurávit Dóminus, et non pœnitébit eum: Tu es sacérdos in ætérnum.

Ant. Cóllocet eum * Dóminus cum princípibus pópuli sui.

Psalmus 112 [2]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória eius.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cóllocet eum Dóminus cum princípibus pópuli sui.

Ant. Dirupísti, Dómine, * víncula mea: tibi sacrificábo hóstiam laudis.

Psalmus 115 [3]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo eius: * pretiósa in conspéctu Dómini mors sanctórum eius:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli eius: * in átriis domus Dómini, in médio tui, Ierúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dirupísti, Dómine, víncula mea: tibi sacrificábo hóstiam laudis.

Ant. Eúntes ibant * et flebant, mitténtes sémina sua.

Psalmus 125 [4]

125:1 In converténdo Dóminus captivitátem Sion: * facti sumus sicut consoláti:

125:2 Tunc replétum est gáudio os nostrum: * et lingua nostra exsultatióne.

125:2 Tunc dicent inter gentes: * Magnificávit Dóminus fácere cum eis.

125:3 Magnificávit Dóminus fácere nobíscum: * facti sumus lætántes.

125:4 Convérte, Dómine, captivitátem nostram, * sicut torrens in Austro.

125:5 Qui séminant in lácrimis, * in exsultatióne metent.

125:6 Eúntes ibant et flebant, * mitténtes sémina sua.

125:6 Veniéntes autem vénient cum exsultatióne, * portántes manípulos suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Eúntes ibant et flebant, mitténtes sémina sua.

Ant. Confortátus est * principátus eórum, et honoráti sunt amíci tui, Deus.

Psalmus 138 [5]

138:1 Dómine, probásti me, et cognovísti me: * tu cognovísti sessiónem meam, et resurrectiónem meam.

138:3 Intellexísti cogitatiónes meas de longe: * sémitam meam, et funículum meum investigásti.

138:4 Et omnes vias meas prævidísti: * quia non est sermo in lingua mea.

138:5 Ecce, Dómine, tu cognovísti ómnia novíssima, et antíqua: * tu formásti me, et posuísti super me manum tuam.

138:6 Mirábilis facta est sciéntia tua ex me: * confortáta est, et non pótero ad eam.

138:7 Quo ibo a spíritu tuo? * et quo a fácie tua fúgiam?

138:8 Si ascéndero in cælum, tu illic es: * si descéndero in inférnum, ades.

138:9 Si súmpsero pennas meas dilúculo, * et habitávero in extrémis maris:

138:10 Étenim illuc manus tua dedúcet me: * et tenébit me déxtera tua.

138:11 Et dixi: Fórsitan ténebræ conculcábunt me: * et nox illuminátio mea in delíciis meis.

138:12 Quia ténebræ non obscurabúntur a te, † et nox sicut dies illuminábitur: * sicut ténebræ eius, ita et lumen eius.

138:13 Quia tu possedísti renes meos: * suscepísti me de útero matris meæ.

138:14 Confitébor tibi quia terribíliter magnificátus es: † mirabília ópera tua, * et ánima mea cognóscit nimis.

138:15 Non est occultátum os meum a te, quod fecísti in occúlto: * et substántia mea in inferióribus terræ.

138:16 Imperféctum meum vidérunt óculi tui, † et in libro tuo omnes scribéntur: * dies formabúntur, et nemo in eis.

138:17 Mihi autem nimis honorificáti sunt amíci tui, Deus: * nimis confortátus est principátus eórum.

138:18 Dinumerábo eos, et super arénam multiplicabúntur: * exsurréxi, et adhuc sum tecum.

138:19 Si occíderis, Deus, peccatóres: * viri sánguinum, declináte a me:

138:20 Quia dícitis in cogitatióne: * Accípient in vanitáte civitátes tuas.

138:21 Nonne qui odérunt te, Dómine, óderam? * et super inimícos tuos tabescébam?

138:22 Perfécto ódio óderam illos: * et inimíci facti sunt mihi.

138:23 Proba me, Deus, et scito cor meum: * intérroga me, et cognósce sémitas meas.

138:24 Et vide, si via iniquitátis in me est: * et deduc me in via ætérna.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confortátus est principátus eórum, et honoráti sunt amíci tui, Deus.

Capitulum Hymnus Versus {ex Commune aut Festo}

Eph 2:19-20

Fratres: Iam non estis hóspites et ádvenæ: sed estis cives Sanctórum et doméstici Dei: superædificáti super fundaméntum Apostolórum, et Prophetárum, ipso summo angulári lápide Christo Iesu.

℟. Deo grátias.

Hymnus

Exsúltet orbis gáudiis:

Cælum resúltet láudibus:

Apostolórum glóriam

Tellus et astra cóncinunt.

Vos sæculórum iúdices,

Et vera mundi lúmina:

Votis precámur córdium,

Audíte voces súpplicum.

Qui templa cæli cláuditis,

Serásque verbo sólvitis,

Nos a reátu nóxios

Solvi iubéte, quǽsumus.

Præcépta quorum prótinus

Languor salúsque séntiunt:

Sanáte mentes lánguidas:

Augéte nos virtútibus.

Ut, cum redíbit árbiter

In fine Christus sǽculi,

Nos sempitérni gáudii

Concédat esse cómpotes.

Patri, simúlque Fílio,

Tibíque Sancte Spíritus,

Sicut fuit, sit iúgiter

Sæclum per omne glória.

Amen.

℣. Annuntiavérunt ópera Dei.

℟. Et facta eius intellexérunt.

Canticum: Magnificat {Antiphona ex Proprio Sanctorum}

Ant. Estóte fortes * in bello, et pugnáte cum antíquo serpénte: et accipiétis regnum ætérnum.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Estóte fortes in bello, et pugnáte cum antíquo serpénte: et accipiétis regnum ætérnum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Matthíam Apostolórum tuórum collégio sociásti: tríbue, quǽsumus; ut, eius interventióne, tuæ circa nos pietátis semper víscera sentiámus.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Feria Tertia infra Hebdomadam I in Quadragesima

Ant. Scriptum est enim, quia domus mea, domus oratiónis est cunctis géntibus: vos autem fecístis illam spelúncam latrónum: et erat cotídie docens in templo.

℣. Ángelis suis Deus mandávit de te.

℟. Ut custódiant te in ómnibus viis tuis.

Orémus.

Ascéndant ad te, Dómine, preces nostræ: et ab Ecclésia tua cunctam repélle nequítiam.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Miserére * mihi, Dómine, et exáudi oratiónem meam.

Psalmus 4 [1]

4:2 Cum invocárem exaudívit me Deus iustítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium iustítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adiutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis eius sperábis.

90:5 Scuto circúmdabit te véritas eius: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Feria Quarta Quattuor Temporum Quadragesimæ
II. classis

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Psalterio secundum tempora}

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Veníte, exsultémus Dómino, iubilémus Deo, salutári nostro: præoccupémus fáciem eius in confessióne, et in psalmis iubilémus ei.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Quia promísit Dóminus corónam vigilántibus.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Quia promísit Dóminus corónam vigilántibus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quia promísit Dóminus corónam vigilántibus.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Hymnus {ex Psalterio secundum tempora}

Ex more docti mýstico

Servémus hoc ieiúnium,

Deno diérum círculo

Ducto quater notíssimo.

Lex et prophétæ prímitus

Hoc prætulérunt, póstmodum

Christus sacrávit, ómnium

Rex atque factor témporum.

Utámur ergo párcius

Verbis, cibis et pótibus,

Somno, iocis, et árctius

Perstémus in custódia.

Vitémus autem nóxia,

Quæ súbruunt mentes vagas:

Nullúmque demus cállidi

Hostis locum tyránnidi.

Flectámus iram víndicem,

Plorémus ante Iúdicem,

Clamémus ore súpplici,

Dicámus omnes cérnui:

Nostris malis offéndimus

Tuam, Deus, cleméntiam:

Effúnde nobis désuper,

Remíssor, indulgéntiam.

Meménto quod sumus tui,

Licet cadúci, plásmatis:

Ne des honórem nóminis

Tui, precámur, álteri.

Laxa malum, quod fécimus,

Auge bonum, quod póscimus:

Placére quo tandem tibi

Possímus hic, et pérpetim.

Præsta, beáta Trínitas,

Concéde, simplex Únitas,

Ut fructuósa sint tuis

Ieiuniórum múnera.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Speciósus forma * præ fíliis hóminum, diffúsa est grátia in lábiis tuis.

Psalmus 44(2a-10b) [1]

44:2 Eructávit cor meum verbum bonum: * dico ego ópera mea Regi.

44:2 Lingua mea cálamus scribæ: * velóciter scribéntis.

44:3 Speciósus forma præ fíliis hóminum, † diffúsa est grátia in lábiis tuis: * proptérea benedíxit te Deus in ætérnum.

44:4 Accíngere gládio tuo super femur tuum, * potentíssime.

44:5 Spécie tua et pulchritúdine tua: * inténde, próspere procéde, et regna.

44:5 Propter veritátem, et mansuetúdinem, et iustítiam: * et dedúcet te mirabíliter déxtera tua.

44:6 Sagíttæ tuæ acútæ, pópuli sub te cadent: * in corda inimicórum Regis.

44:7 Sedes tua, Deus, in sǽculum sǽculi: * virga directiónis virga regni tui.

44:8 Dilexísti iustítiam, et odísti iniquitátem: * proptérea unxit te Deus, Deus tuus, óleo lætítiæ præ consórtibus tuis.

44:9 Myrrha, et gutta, et cásia a vestiméntis tuis, a dómibus ebúrneis: * ex quibus delectavérunt te fíliæ regum in honóre tuo.

44:10 Ástitit regína a dextris tuis in vestítu deauráto: * circúmdata varietáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Speciósus forma præ fíliis hóminum, diffúsa est grátia in lábiis tuis.

Ant. Confitebúntur tibi * pópuli, Deus, in ætérnum.

Psalmus 44(11-18b) [2]

44:11 Audi fília, et vide, et inclína aurem tuam: * et oblivíscere pópulum tuum et domum patris tui.

44:12 Et concupíscet Rex decórem tuum: * quóniam ipse est Dóminus Deus tuus, et adorábunt eum.

44:13 Et fíliæ Tyri in munéribus * vultum tuum deprecabúntur: omnes dívites plebis.

44:14 Omnis glória eius fíliæ Regis ab intus, * in fímbriis áureis circumamícta varietátibus.

44:15 Adducéntur Regi vírgines post eam: * próximæ eius afferéntur tibi.

44:16 Afferéntur in lætítia et exsultatióne: * adducéntur in templum Regis.

44:17 Pro pátribus tuis nati sunt tibi fílii: * constítues eos príncipes super omnem terram.

44:18 Mémores erunt nóminis tui: * in omni generatióne et generatiónem.

44:18 Proptérea pópuli confitebúntur tibi in ætérnum: * et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitebúntur tibi pópuli, Deus, in ætérnum.

Ant. Adiútor in tribulatiónibus * Deus noster.

Psalmus 45 [3]

45:2 Deus noster refúgium, et virtus: * adiútor in tribulatiónibus, quæ invenérunt nos nimis.

45:3 Proptérea non timébimus dum turbábitur terra: * et transferéntur montes in cor maris.

45:4 Sonuérunt, et turbátæ sunt aquæ eórum: * conturbáti sunt montes in fortitúdine eius.

45:5 Flúminis ímpetus lætíficat civitátem Dei: * sanctificávit tabernáculum suum Altíssimus.

45:6 Deus in médio eius, non commovébitur: * adiuvábit eam Deus mane dilúculo.

45:7 Conturbátæ sunt gentes, et inclináta sunt regna: * dedit vocem suam, mota est terra.

45:8 Dóminus virtútum nobíscum: * suscéptor noster Deus Iacob.

45:9 Veníte, et vidéte ópera Dómini, quæ pósuit prodígia super terram: * áuferens bella usque ad finem terræ.

45:10 Arcum cónteret, et confrínget arma: * et scuta combúret igni.

45:11 Vacáte, et vidéte quóniam ego sum Deus: * exaltábor in géntibus, et exaltábor in terra.

45:12 Dóminus virtútum nobíscum: * suscéptor noster Deus Iacob.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adiútor in tribulatiónibus Deus noster.

Ant. Magnus Dóminus * et laudábilis nimis in civitáte Dei nostri. ‡

Psalmus 47 [4]

47:2 Magnus Dóminus, et laudábilis nimis in civitáte Dei nostri, ‡ in monte sancto eius.

47:3 Fundátur exsultatióne univérsæ terræ mons Sion, * látera Aquilónis, cívitas Regis magni.

47:4 Deus in dómibus eius cognoscétur: * cum suscípiet eam.

47:5 Quóniam ecce reges terræ congregáti sunt: * convenérunt in unum.

47:6 Ipsi vidéntes sic admiráti sunt, conturbáti sunt, commóti sunt: * tremor apprehéndit eos.

47:7 Ibi dolóres ut parturiéntis: * in spíritu veheménti cónteres naves Tharsis.

47:9 Sicut audívimus, sic vídimus in civitáte Dómini virtútum, in civitáte Dei nostri: * Deus fundávit eam in ætérnum.

47:10 Suscépimus, Deus, misericórdiam tuam, * in médio templi tui.

47:11 Secúndum nomen tuum, Deus, sic et laus tua in fines terræ: * iustítia plena est déxtera tua.

47:12 Lætétur mons Sion, et exsúltent fíliæ Iudæ: * propter iudícia tua, Dómine.

47:13 Circúmdate Sion, et complectímini eam: * narráte in túrribus eius.

47:14 Pónite corda vestra in virtúte eius: * et distribúite domos eius, ut enarrétis in progénie áltera.

47:15 Quóniam hic est Deus, Deus noster in ætérnum et in sǽculum sǽculi: * ipse reget nos in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnus Dóminus et laudábilis nimis in civitáte Dei nostri.

Ant. Os meum loquétur * sapiéntiam: et meditátio cordis mei prudéntiam.

Psalmus 48(2-13) [5]

48:2 Audíte hæc, omnes gentes: * áuribus percípite omnes, qui habitátis orbem:

48:3 Quique terrígenæ, et fílii hóminum: * simul in unum dives et pauper.

48:4 Os meum loquétur sapiéntiam: * et meditátio cordis mei prudéntiam.

48:5 Inclinábo in parábolam aurem meam: * apériam in psaltério propositiónem meam.

48:6 Cur timébo in die mala? * iníquitas calcánei mei circúmdabit me:

48:7 Qui confídunt in virtúte sua: * et in multitúdine divitiárum suárum gloriántur.

48:8 Frater non rédimit, rédimet homo: * non dabit Deo placatiónem suam.

48:9 Et prétium redemptiónis ánimæ suæ: * et laborábit in ætérnum, et vivet adhuc in finem.

48:11 Non vidébit intéritum, cum víderit sapiéntes moriéntes: * simul insípiens, et stultus períbunt.

48:11 Et relínquent aliénis divítias suas: * et sepúlcra eórum domus illórum in ætérnum.

48:12 Tabernácula eórum in progénie et progénie: * vocavérunt nómina sua in terris suis.

48:13 Et homo, cum in honóre esset, non intelléxit: * comparátus est iuméntis insipiéntibus, et símilis factus est illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Os meum loquétur sapiéntiam: et meditátio cordis mei prudéntiam.

Ant. Ne timúeris * cum dívite non descéndet in sepúlcrum glória eius.

Psalmus 48(14-21) [6]

48:14 Hæc via illórum scándalum ipsis: * et póstea in ore suo complacébunt.

48:15 Sicut oves in inférno pósiti sunt: * mors depáscet eos.

48:15 Et dominabúntur eórum iusti in matutíno: * et auxílium eórum veteráscet in inférno a glória eórum.

48:16 Verúmtamen Deus rédimet ánimam meam de manu ínferi: * cum accéperit me.

48:17 Ne timúeris, cum dives factus fúerit homo: * et cum multiplicáta fúerit glória domus eius.

48:18 Quóniam cum interíerit, non sumet ómnia: * neque descéndet cum eo glória eius.

48:19 Quia ánima eius in vita ipsíus benedicétur: * confitébitur tibi cum beneféceris ei.

48:20 Introíbit usque in progénies patrum suórum: * et usque in ætérnum non vidébit lumen.

48:21 Homo, cum in honóre esset, non intelléxit: * comparátus est iuméntis insipiéntibus, et símilis factus est illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne timúeris cum dívite non descéndet in sepúlcrum glória eius.

Ant. Deus deórum, * Dóminus locútus est. ‡

Psalmus 49(1-6) [7]

49:1 Deus deórum, Dóminus locútus est: * ‡ et vocávit terram,

49:1 A solis ortu usque ad occásum: * ex Sion spécies decóris eius.

49:3 Deus maniféste véniet: * Deus noster et non silébit.

49:3 Ignis in conspéctu eius exardéscet: * et in circúitu eius tempéstas válida.

49:4 Advocábit cælum desúrsum: * et terram discérnere pópulum suum.

49:5 Congregáte illi sanctos eius: * qui órdinant testaméntum eius super sacrifícia.

49:6 Et annuntiábunt cæli iustítiam eius: * quóniam Deus iudex est.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus deórum, Dóminus locútus est.

Ant. Ímmola Deo * sacrifícium laudis.

Psalmus 49(7-15) [8]

49:7 Audi, pópulus meus, et loquar: Israël, et testificábor tibi: * Deus, Deus tuus ego sum.

49:8 Non in sacrifíciis tuis árguam te: * holocáusta autem tua in conspéctu meo sunt semper.

49:9 Non accípiam de domo tua vítulos: * neque de grégibus tuis hircos.

49:10 Quóniam meæ sunt omnes feræ silvárum: * iuménta in móntibus et boves.

49:11 Cognóvi ómnia volatília cæli: * et pulchritúdo agri mecum est.

49:12 Si esuríero, non dicam tibi: * meus est enim orbis terræ, et plenitúdo eius.

49:13 Numquid manducábo carnes taurórum? * aut sánguinem hircórum potábo?

49:14 Ímmola Deo sacrifícium laudis: * et redde Altíssimo vota tua.

49:15 Et ínvoca me in die tribulatiónis: * éruam te, et honorificábis me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ímmola Deo sacrifícium laudis.

Ant. Intellégite, * qui obliviscímini Deum.

Psalmus 49(16-23) [9]

49:16 Peccatóri autem dixit Deus: * Quare tu enárras iustítias meas, et assúmis testaméntum meum per os tuum?

49:17 Tu vero odísti disciplínam: * et proiecísti sermónes meos retrórsum:

49:18 Si vidébas furem, currébas cum eo: * et cum adúlteris portiónem tuam ponébas.

49:19 Os tuum abundávit malítia: * et lingua tua concinnábat dolos.

49:20 Sedens advérsus fratrem tuum loquebáris, et advérsus fílium matris tuæ ponébas scándalum: * hæc fecísti, et tácui.

49:21 Existimásti, iníque, quod ero tui símilis: * árguam te, et státuam contra fáciem tuam.

49:22 Intellégite hæc, qui obliviscímini Deum: * nequándo rápiat, et non sit qui erípiat.

49:23 Sacrifícium laudis honorificábit me: * et illic iter, quo osténdam illi salutáre Dei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intellégite, qui obliviscímini Deum.

℣. Scuto circúmdabit te véritas eius.

℟. Non timébis a timóre noctúrno.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Iube, Dómine, benedícere.

Benedictio. Evangélica léctio sit nobis salus et protéctio.

℟. Amen.

Lectio 1

Léctio sancti Evangélii secúndum Matthǽum

Matt 12:38-50

In illo témpore: Respondérunt Iesu quidam de scribis et pharisǽis, dicéntes: Magíster, vólumus a te signum vidére. Et réliqua.

Homilía sancti Ambrósii Epíscopi

Lib. 7 in Lucæ cap. 11

Iudæórum plebe damnáta, Ecclésiæ mystérium evidénter exprímitur, quæ in Ninivítis per pœniténtiam, et in regína Austri per stúdium percipiéndæ sapiéntiæ, de totíus orbis fínibus congregátur, ut pacífici Salomónis verba cognóscat. Regína plane, cuius regnum est indivísum, de divérsis et distántibus pópulis in unum corpus assúrgens.

℣. Tu autem, Dómine, miserére nobis.

℟. Deo grátias.

℟. Scíndite corda vestra, et non vestiménta vestra: et convertímini ad Dóminum Deum vestrum:

* Quia benígnus et miséricors est.

℣. Derelínquat ímpius viam suam, et vir iníquus cogitatiónes suas, et revertátur ad Dóminum, et miserébitur eius.

℟. Quia benígnus et miséricors est.

℣. Iube, Dómine, benedícere.

Benedictio. Divínum auxílium máneat semper nobíscum.

℟. Amen.

Lectio 2

Itaque sacraméntum illud magnum est de Christo et Ecclésia. Sed tamen hoc maius est, quia illud in figúra ante præcéssit, nunc autem plenum in veritáte mystérium est. Illic enim Sálomon typus, hic autem Christus in suo córpore est. Ex duóbus ígitur constat Ecclésia: ut aut peccáre nésciat, aut peccáre désinat. Pœniténtia enim delíctum ábolet, sapiéntia cavet.

℣. Tu autem, Dómine, miserére nobis.

℟. Deo grátias.

℟. Frange esuriénti panem tuum, et egénos vagósque induc in domum tuam:

* Tunc erúmpet quasi mane lumen tuum, et anteíbit fáciem tuam iustítia tua.

℣. Cum víderis nudum, óperi eum, et carnem tuam ne despéxeris.

℟. Tunc erúmpet quasi mane lumen tuum, et anteíbit fáciem tuam iustítia tua.

℣. Iube, Dómine, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 3

Céterum Ionæ signum, ut typus Domínicæ passiónis, ita étiam grávium, quæ Iudǽi commíserint, testificátio peccatórum est. Simul advértere licet et maiestátis oráculum, et pietátis indícium. Namque Ninivitárum exémplo et denuntiátur supplícium, et remédium demonstrátur. Unde étiam Iudǽi debent non desperáre indulgéntiam, si velint ágere pœniténtiam.

℣. Tu autem, Dómine, miserére nobis.

℟. Deo grátias.

℟. Abscóndite eleemósynam in sinu páuperum, et ipsa orábit pro vobis ad Dóminum:

* Quia sicut aqua extínguit ignem, ita eleemósyna extínguit peccátum.

℣. Date eleemósynam, et ecce ómnia munda sunt vobis.

℟. Quia sicut aqua extínguit ignem, ita eleemósyna extínguit peccátum.

℣. Glória Patri, et Fílio, * et Spirítui Sancto.

℟. Quia sicut aqua extínguit ignem, ita eleemósyna extínguit peccátum.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces nostras, quǽsumus, Dómine, cleménter exáudi: et contra cuncta nobis adversántia déxteram tuæ maiestátis exténde.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:2 Psalmi & antiphonæ ex Psalterio secundum diem}

Ant. Ámplius lava me, * Dómine, ab iniustítia mea.

Psalmus 50 [1]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut iustificéris in sermónibus tuis, et vincas cum iudicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea iustítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Ierúsalem.

50:21 Tunc acceptábis sacrifícium iustítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ámplius lava me, Dómine, ab iniustítia mea.

Ant. Impietátibus nostris * tu propitiáberis Deus.

Psalmus 64 [2]

64:2 Te decet hymnus, Deus, in Sion: * et tibi reddétur votum in Ierúsalem.

64:3 Exáudi oratiónem meam: * ad te omnis caro véniet.

64:4 Verba iniquórum prævaluérunt super nos: * et impietátibus nostris tu propitiáberis.

64:5 Beátus, quem elegísti, et assumpsísti: * inhabitábit in átriis tuis.

64:5 Replébimur in bonis domus tuæ: * sanctum est templum tuum, mirábile in æquitáte.

64:6 Exáudi nos, Deus, salutáris noster, * spes ómnium fínium terræ, et in mari longe.

64:7 Prǽparans montes in virtúte tua, accínctus poténtia: * qui contúrbas profúndum maris sonum flúctuum eius.

64:8 Turbabúntur gentes, et timébunt qui hábitant términos a signis tuis: * éxitus matutíni, et véspere delectábis.

64:10 Visitásti terram, et inebriásti eam: * multiplicásti locupletáre eam.

64:10 Flumen Dei replétum est aquis, parásti cibum illórum: * quóniam ita est præparátio eius.

64:11 Rivos eius inébria, multíplica genímina eius: * in stillicídiis eius lætábitur gérminans.

64:12 Benedíces corónæ anni benignitátis tuæ: * et campi tui replebúntur ubertáte.

64:13 Pinguéscent speciósa desérti: * et exsultatióne colles accingéntur.

64:14 Indúti sunt aríetes óvium, et valles abundábunt fruménto: * clamábunt, étenim hymnum dicent.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Impietátibus nostris tu propitiáberis Deus.

Ant. In innocéntia * cordis mei perambulábo, Dómine.

Psalmus 100 [3]

100:1 Misericórdiam, et iudícium * cantábo tibi, Dómine:

100:2 Psallam, et intéllegam in via immaculáta, * quando vénies ad me.

100:2 Perambulábam in innocéntia cordis mei, * in médio domus meæ.

100:3 Non proponébam ante óculos meos rem iniústam: * faciéntes prævaricatiónes odívi.

100:4 Non adhǽsit mihi cor pravum: * declinántem a me malígnum non cognoscébam.

100:5 Detrahéntem secréto próximo suo, * hunc persequébar.

100:5 Supérbo óculo, et insatiábili corde, * cum hoc non edébam.

100:6 Óculi mei ad fidéles terræ ut sédeant mecum: * ámbulans in via immaculáta, hic mihi ministrábat.

100:7 Non habitábit in médio domus meæ qui facit supérbiam: * qui lóquitur iníqua, non diréxit in conspéctu oculórum meórum.

100:8 In matutíno interficiébam omnes peccatóres terræ: * ut dispérderem de civitáte Dómini omnes operántes iniquitátem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In innocéntia cordis mei perambulábo, Dómine.

Ant. Exsultávit cor meum * in Dómino, qui humíliat et súblevat.

Canticum Annæ [4]

3 Reg 2:1-16

2:1 Exsultávit cor meum in Dómino, * et exaltátum est cornu meum in Deo meo.

2:2 Dilatátum est os meum super inimícos meos: * quia lætáta sum in salutári tuo.

2:3 Non est sanctus, ut est Dóminus: neque enim est álius extra te, * et non est fortis sicut Deus noster.

2:4 Nolíte multiplicáre loqui sublímia, * gloriántes:

2:5 Recédant vétera de ore vestro: quia Deus scientiárum, Dóminus est, * et ipsi præparántur cogitatiónes.

2:6 Arcus fórtium superátus est, * et infírmi accíncti sunt róbore.

2:7 Repléti prius, pro pánibus se locavérunt: * et famélici saturáti sunt.

2:8 Donec stérilis péperit plúrimos: * et quæ multos habébat fílios, infirmáta est.

2:9 Dóminus mortíficat et vivíficat, * dedúcit ad ínferos et redúcit.

2:10 Dóminus páuperem facit et ditat, * humíliat et súblevat.

2:11 Súscitat de púlvere egénum, * et de stércore élevat páuperem:

2:12 Ut sédeat cum princípibus, * et sólium glóriæ téneat.

2:13 Dómini enim sunt cárdines terræ, * et pósuit super eos orbem.

2:14 Pedes sanctórum suórum servábit, et ímpii in ténebris conticéscent: * quia non in fortitúdine sua roborábitur vir.

2:15 Dóminum formidábunt adversárii eius: * et super ipsos in cælis tonábit:

2:16 Dóminus iudicábit fines terræ, et dabit impérium regi suo, * et sublimábit cornu Christi sui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsultávit cor meum in Dómino, qui humíliat et súblevat.

Ant. Lauda * ánima mea Dóminum, qui érigit elísos et díligit iustos.

Psalmus 145 [5]

145:2 Lauda, ánima mea, Dóminum, † laudábo Dóminum in vita mea: * psallam Deo meo quámdiu fúero.

145:2 Nolíte confídere in princípibus: * in fíliis hóminum, in quibus non est salus.

145:4 Exíbit spíritus eius, et revertétur in terram suam: * in illa die períbunt omnes cogitatiónes eórum.

145:5 Beátus, cuius Deus Iacob adiútor eius, † spes eius in Dómino, Deo ipsíus: * qui fecit cælum et terram, mare, et ómnia, quæ in eis sunt.

145:7 Qui custódit veritátem in sǽculum, † facit iudícium iniúriam patiéntibus: * dat escam esuriéntibus.

145:7 Dóminus solvit compedítos: * Dóminus illúminat cæcos.

145:8 Dóminus érigit elísos, * Dóminus díligit iustos.

145:9 Dóminus custódit ádvenas, † pupíllum et víduam suscípiet: * et vias peccatórum dispérdet.

145:10 Regnábit Dóminus in sǽcula, Deus tuus, Sion, * in generatiónem et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lauda ánima mea Dóminum, qui érigit elísos et díligit iustos.

Capitulum Hymnus Versus {ex Psalterio secundum diem}

Isa 58:1

Clama, ne cesses, quasi tuba exálta vocem tuam, et annúntia pópulo meo scélera eórum, et dómui Iacob peccáta eórum.

℟. Deo grátias.

Hymnus

O sol salútis, íntimis,

Iesu, refúlge méntibus,

Dum, nocte pulsa, grátior

Orbi dies renáscitur.

Dans tempus acceptábile,

Da lacrimárum rívulis

Laváre cordis víctimam,

Quam læta adúrat cáritas.

Quo fonte manávit nefas,

Fluent perénnes lácrimæ,

Si virga pœniténtiæ

Cordis rigórem cónterat.

Dies venit, dies tua,

In qua reflórent ómnia:

Lætémur et nos in viam

Tua redúcti déxtera.

Te prona mundi máchina,

Clemens, adóret, Trínitas,

Et nos novi per grátiam

Novum canámus cánticum.

Amen.

℣. Ángelis suis Deus mandávit de te.

℟. Ut custódiant te in ómnibus viis tuis.

Canticum: Benedictus {Antiphona ex Proprio de Tempore}

Ant. Generátio * hæc prava et pervérsa signum quærit: et signum non dábitur ei, nisi signum Ionæ prophétæ.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Generátio hæc prava et pervérsa signum quærit: et signum non dábitur ei, nisi signum Ionæ prophétæ.

Preces Feriales {habentur}

Kýrie, eléison. Christe, eléison. Kýrie, eléison.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Ego dixi: Dómine, miserére mei.

℟. Sana ánimam meam quia peccávi tibi.

℣. Convértere, Dómine, úsquequo?

℟. Et deprecábilis esto super servos tuos.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Sacerdótes tui induántur iustítiam.

℟. Et sancti tui exsúltent.

℣. Orémus pro beatíssimo Papa nostro N.

℟. Dóminus consérvet eum, et vivíficet eum, et beátum fáciat eum in terra, et non tradat eum in ánimam inimicórum eius.

℣. Orémus et pro Antístite nostro N.

℟. Stet et pascat in fortitúdine tua, Dómine, in sublimitáte nóminis tui.

Romæ præcedens Versus cum suo Responsorio omittitur; alibi vero ad litteram N. ab omnibus nomen diœcesani Episcopi exprimatur, Vacante Apostolica vel Episcopali Sede, alteruter vel uterque respectivus Versus cum suo Responsorio præteritur.

℣. Dómine, salvum fac regem.

℟. Et exáudi nos in die, qua invocavérimus te.

℣. Salvum fac pópulum tuum, Dómine, et bénedic hereditáti tuæ.

℟. Et rege eos, et extólle illos usque in ætérnum.

℣. Meménto Congregatiónis tuæ.

℟. Quam possedísti ab inítio.

℣. Fiat pax in virtúte tua.

℟. Et abundántia in túrribus tuis.

℣. Orémus pro benefactóribus nostris.

℟. Retribúere dignáre, Dómine, ómnibus, nobis bona faciéntibus propter nomen tuum, vitam ætérnam. Amen.

℣. Orémus pro fidélibus defúnctis.

℟. Réquiem ætérnam dona eis, Dómine, et lux perpétua lúceat eis.

℣. Requiéscant in pace.

℟. Amen.

℣. Pro frátribus nostris abséntibus.

℟. Salvos fac servos tuos, Deus meus, sperántes in te.

℣. Pro afflíctis et captívis.

℟. Líbera eos, Deus Israël, ex ómnibus tribulatiónibus suis.

℣. Mitte eis, Dómine, auxílium de sancto.

℟. Et de Sion tuére eos.

℣. Dómine, Deus virtútum, convérte nos.

℟. Et osténde fáciem tuam, et salvi érimus.

℣. Exsúrge, Christe, ádiuva nos.

℟. Et líbera nos propter nomen tuum.

℣. Dómine, exáudi oratiónem meam.

℟. Et clamor meus ad te véniat.

Oratio {ex Proprio de Tempore}

secunda Domine, exaudi omittitur

Orémus.

Preces nostras, quǽsumus, Dómine, cleménter exáudi: et contra cuncta nobis adversántia déxteram tuæ maiestátis exténde.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum tempora}

Ant. Vivo ego * dicit Dóminus: nolo mortem peccatóris, sed ut magis convertátur et vivat.

Psalmus 25 [1]

25:1 Iúdica me, Dómine, quóniam ego in innocéntia mea ingréssus sum: * et in Dómino sperans non infirmábor.

25:2 Proba me, Dómine, et tenta me: * ure renes meos et cor meum.

25:3 Quóniam misericórdia tua ante óculos meos est: * et complácui in veritáte tua.

25:4 Non sedi cum concílio vanitátis: * et cum iníqua geréntibus non introíbo.

25:5 Odívi ecclésiam malignántium: * et cum ímpiis non sedébo.

25:6 Lavábo inter innocéntes manus meas: * et circúmdabo altáre tuum, Dómine:

25:7 Ut áudiam vocem laudis, * et enárrem univérsa mirabília tua.

25:8 Dómine, diléxi decórem domus tuæ, * et locum habitatiónis glóriæ tuæ.

25:9 Ne perdas cum ímpiis, Deus, ánimam meam, * et cum viris sánguinum vitam meam:

25:10 In quorum mánibus iniquitátes sunt: * déxtera eórum repléta est munéribus.

25:11 Ego autem in innocéntia mea ingréssus sum: * rédime me, et miserére mei.

25:12 Pes meus stetit in dirécto: * in ecclésiis benedícam te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 51 [2]

51:3 Quid gloriáris in malítia, * qui potens es in iniquitáte?

51:4 Tota die iniustítiam cogitávit lingua tua: * sicut novácula acúta fecísti dolum.

51:5 Dilexísti malítiam super benignitátem: * iniquitátem magis quam loqui æquitátem.

51:6 Dilexísti ómnia verba præcipitatiónis, * lingua dolósa.

51:7 Proptérea Deus déstruet te in finem, * evéllet te, et emigrábit te de tabernáculo tuo: et radícem tuam de terra vivéntium.

51:8 Vidébunt iusti, et timébunt, et super eum ridébunt, et dicent: * Ecce homo, qui non pósuit Deum adiutórem suum:

51:9 Sed sperávit in multitúdine divitiárum suárum: * et præváluit in vanitáte sua.

51:10 Ego autem, sicut olíva fructífera in domo Dei, * sperávi in misericórdia Dei in ætérnum: et in sǽculum sǽculi.

51:11 Confitébor tibi in sǽculum, quia fecísti: * et exspectábo nomen tuum, quóniam bonum est in conspéctu sanctórum tuórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 52 [3]

52:1 Dixit insípiens in corde suo: * Non est Deus.

52:2 Corrúpti sunt, et abominábiles facti sunt in iniquitátibus: * non est qui fáciat bonum.

52:3 Deus de cælo prospéxit super fílios hóminum: * ut vídeat si est intéllegens, aut requírens Deum.

52:4 Omnes declinavérunt, simul inútiles facti sunt: * non est qui fáciat bonum, non est usque ad unum.

52:5 Nonne scient omnes qui operántur iniquitátem, * qui dévorant plebem meam ut cibum panis?

52:6 Deum non invocavérunt: * illic trepidavérunt timóre, ubi non erat timor.

52:6 Quóniam Deus dissipávit ossa eórum qui homínibus placent: * confúsi sunt, quóniam Deus sprevit eos.

52:7 Quis dabit ex Sion salutáre Israël? * cum convérterit Deus captivitátem plebis suæ, exsultábit Iacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vivo ego dicit Dóminus: nolo mortem peccatóris, sed ut magis convertátur et vivat.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quarto Kaléndas Mártii Luna nona Anno Dómini 2026

Perge, in Pamphýlia, natális beáti Néstoris Epíscopi, qui, in persecutióne Décii, cum diu noctúque oratióni insísteret póstulans ut grex Christi custodirétur, comprehénsus est, ac, nomen Dómini mira libertáte et alacritáte conféssus, Prǽsidis Polliónis iussu equúleo sævíssime est cruciátus; ac demum, cum se Christo semper adhæsúrum constánter profiterétur, crucis suspéndio victor in cælum migrávit.

Ibídem pássio sanctórum Pápiæ, Diodóri, Conónis et Claudiáni, qui sanctum Néstorem martýrio præcessérunt.

Item sanctórum Mártyrum Fortunáti, Felícis et aliórum vigínti septem.

Alexandríæ sancti Alexándri Epíscopi, gloriósi senis, qui, post beátum Petrum, eiúsdem civitátis Epíscopum, zelo fídei succénsus, Aríum, Presbýterum suum, hærética impietáte depravátum et divína veritáte convíctum, de Ecclésia eiécit; ac póstea, inter trecéntos decem et octo Patres, in Nicǽno Concílio eúndem damnávit.

Bonóniæ sancti Faustiniáni Epíscopi, qui eam Ecclésiam, Diocletiáni persecutióne vexátam, verbo prædicatiónis firmávit et auxit.

Gazæ, in Palæstína, sancti Porphýrii Epíscopi, qui, témpore Arcádii Imperatóris, Marnam idólum eiúsque templum evértit, ac, multa passus, quiévit in Dómino.

Floréntiæ sancti Andréæ, Epíscopi et Confessóris.

In território Archiacénsi, in Gállia, sancti Victóris Confessóris, cuius laudes sanctus Bernárdus conscrípsit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Psalterio secundum tempora}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Isa 55:6

Quǽrite Dóminum dum inveníri potest: invocáte eum, dum prope est.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum tempora}

Ant. Advenérunt nobis * dies pœniténtiæ ad rediménda peccáta, ad salvándas ánimas.

Psalmus 53 [1]

53:3 Deus, in nómine tuo salvum me fac: * et in virtúte tua iúdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádiuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 54(2-16) [2]

54:2 Exáudi, Deus, oratiónem meam, et ne despéxeris deprecatiónem meam: * inténde mihi, et exáudi me.

54:3 Contristátus sum in exercitatióne mea: * et conturbátus sum a voce inimíci, et a tribulatióne peccatóris.

54:4 Quóniam declinavérunt in me iniquitátes: * et in ira molésti erant mihi.

54:5 Cor meum conturbátum est in me: * et formído mortis cécidit super me.

54:6 Timor et tremor venérunt super me: * et contexérunt me ténebræ.

54:7 Et dixi: Quis dabit mihi pennas sicut colúmbæ, * et volábo, et requiéscam?

54:8 Ecce, elongávi fúgiens: * et mansi in solitúdine.

54:9 Exspectábam eum, qui salvum me fecit * a pusillanimitáte spíritus et tempestáte.

54:10 Præcípita, Dómine, dívide linguas eórum: * quóniam vidi iniquitátem, et contradictiónem in civitáte.

54:11 Die ac nocte circúmdabit eam super muros eius iníquitas: * et labor in médio eius, et iniustítia.

54:12 Et non defécit de platéis eius * usúra, et dolus.

54:13 Quóniam si inimícus meus maledixísset mihi, * sustinuíssem útique.

54:13 Et si is, qui óderat me, super me magna locútus fuísset, * abscondíssem me fórsitan ab eo.

54:14 Tu vero, homo unánimis: * dux meus, et notus meus:

54:15 Qui simul mecum dulces capiébas cibos: * in domo Dei ambulávimus cum consénsu.

54:16 Véniat mors super illos: * et descéndant in inférnum vivéntes:

54:16 Quóniam nequítiæ in habitáculis eórum: * in médio eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 54(17-24) [3]

54:17 Ego autem ad Deum clamávi: * et Dóminus salvábit me.

54:18 Véspere, et mane, et merídie narrábo et annuntiábo: * et exáudiet vocem meam.

54:19 Rédimet in pace ánimam meam ab his, qui appropínquant mihi: * quóniam inter multos erant mecum.

54:20 Exáudiet Deus, et humiliábit illos, * qui est ante sǽcula.

54:20 Non enim est illis commutátio, et non timuérunt Deum: * exténdit manum suam in retribuéndo.

54:21 Contaminavérunt testaméntum eius, divísi sunt ab ira vultus eius: * et appropinquávit cor illíus.

54:22 Mollíti sunt sermónes eius super óleum: * et ipsi sunt iácula.

54:23 Iacta super Dóminum curam tuam, et ipse te enútriet: * non dabit in ætérnum fluctuatiónem iusto.

54:24 Tu vero, Deus, dedúces eos, * in púteum intéritus.

54:24 Viri sánguinum, et dolósi non dimidiábunt dies suos: * ego autem sperábo in te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Advenérunt nobis dies pœniténtiæ ad rediménda peccáta, ad salvándas ánimas.

Capitulum Responsorium Versus {ex Psalterio secundum tempora}

Ioël 2:12-13

Convertímini ad me in toto corde vestro, in ieiúnio, et fletu, et planctu. Et scíndite corda vestra, et non vestiménta vestra, ait Dóminus omnípotens.

℟. Deo grátias.

℟.br. Ipse liberávit me * De láqueo venántium.

℟. Ipse liberávit me * De láqueo venántium.

℣. Et a verbo áspero.

℟. De láqueo venántium.

℣. Glória Patri, et Fílio, * et Spirítui Sancto.

℟. Ipse liberávit me * De láqueo venántium.

℣. Scápulis suis obumbrábit tibi.

℟. Et sub pennis eius sperábis.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces nostras, quǽsumus, Dómine, cleménter exáudi: et contra cuncta nobis adversántia déxteram tuæ maiestátis exténde.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum tempora}

Ant. Commendémus nosmetípsos * in multa patiéntia, in ieiúniis multis, per arma iustítiæ.

Psalmus 55 [1]

55:2 Miserére mei, Deus, quóniam conculcávit me homo: * tota die impúgnans tribulávit me.

55:3 Conculcavérunt me inimíci mei tota die: * quóniam multi bellántes advérsum me.

55:4 Ab altitúdine diéi timébo: * ego vero in te sperábo.

55:5 In Deo laudábo sermónes meos, in Deo sperávi: * non timébo quid fáciat mihi caro.

55:6 Tota die verba mea exsecrabántur: * advérsum me omnes cogitatiónes eórum in malum.

55:7 Inhabitábunt et abscóndent: * ipsi calcáneum meum observábunt.

55:8 Sicut sustinuérunt ánimam meam, pro níhilo salvos fácies illos: * in ira pópulos confrínges.

55:9 Deus, vitam meam annuntiávi tibi: * posuísti lácrimas meas in conspéctu tuo.

55:9 Sicut et in promissióne tua: * tunc converténtur inimíci mei retrórsum:

55:10 In quacúmque die invocávero te: * ecce, cognóvi, quóniam Deus meus es.

55:11 In Deo laudábo verbum, in Dómino laudábo sermónem: * in Deo sperávi, non timébo quid fáciat mihi homo.

55:12 In me sunt, Deus, vota tua, * quæ reddam, laudatiónes tibi.

55:13 Quóniam eripuísti ánimam meam de morte, et pedes meos de lapsu: * ut pláceam coram Deo in lúmine vivéntium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 56 [2]

56:2 Miserére mei, Deus, miserére mei: * quóniam in te confídit ánima mea.

56:2 Et in umbra alárum tuárum sperábo, * donec tránseat iníquitas.

56:3 Clamábo ad Deum altíssimum: * Deum qui benefécit mihi.

56:4 Misit de cælo, et liberávit me: * dedit in oppróbrium conculcántes me.

56:4 Misit Deus misericórdiam suam, et veritátem suam, * et erípuit ánimam meam de médio catulórum leónum: dormívi conturbátus.

56:5 Fílii hóminum dentes eórum arma et sagíttæ: * et lingua eórum gládius acútus.

56:6 Exaltáre super cælos, Deus, * et in omnem terram glória tua.

56:7 Láqueum paravérunt pédibus meis: * et incurvavérunt ánimam meam.

56:7 Fodérunt ante fáciem meam fóveam: * et incidérunt in eam.

56:8 Parátum cor meum, Deus, parátum cor meum: * cantábo, et psalmum dicam.

56:9 Exsúrge, glória mea, exsúrge, psaltérium et cíthara: * exsúrgam dilúculo.

56:10 Confitébor tibi in pópulis, Dómine: * et psalmum dicam tibi in géntibus:

56:11 Quóniam magnificáta est usque ad cælos misericórdia tua, * et usque ad nubes véritas tua.

56:12 Exaltáre super cælos, Deus: * et super omnem terram glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 57 [3]

57:2 Si vere útique iustítiam loquímini: * recta iudicáte, fílii hóminum.

57:3 Étenim in corde iniquitátes operámini: * in terra iniustítias manus vestræ concínnant.

57:4 Alienáti sunt peccatóres a vulva, erravérunt ab útero: * locúti sunt falsa.

57:5 Furor illis secúndum similitúdinem serpéntis: * sicut áspidis surdæ, et obturántis aures suas,

57:6 Quæ non exáudiet vocem incantántium: * et venéfici incantántis sapiénter.

57:7 Deus cónteret dentes eórum in ore ipsórum: * molas leónum confrínget Dóminus.

57:8 Ad níhilum devénient tamquam aqua decúrrens: * inténdit arcum suum donec infirméntur.

57:9 Sicut cera, quæ fluit, auferéntur: * supercécidit ignis, et non vidérunt solem.

57:10 Priúsquam intellégerent spinæ vestræ rhamnum: * sicut vivéntes, sic in ira absórbet eos.

57:11 Lætábitur iustus cum víderit vindíctam: * manus suas lavábit in sánguine peccatóris.

57:12 Et dicet homo: Si útique est fructus iusto: * útique est Deus iúdicans eos in terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Commendémus nosmetípsos in multa patiéntia, in ieiúniis multis, per arma iustítiæ.

Capitulum Responsorium Versus {ex Psalterio secundum tempora}

Isa 55:7

Derelínquat ímpius viam suam, et vir iníquus cogitatiónes suas, et revertátur ad Dóminum, et miserébitur eius, et ad Deum nostrum, quóniam multus est ad ignoscéndum.

℟. Deo grátias.

℟.br. Scápulis suis * Obumbrábit tibi.

℟. Scápulis suis * Obumbrábit tibi.

℣. Et sub pennis eius sperábis.

℟. Obumbrábit tibi.

℣. Glória Patri, et Fílio, * et Spirítui Sancto.

℟. Scápulis suis * Obumbrábit tibi.

℣. Scuto circúmdabit te véritas eius.

℟. Non timébis a timóre noctúrno.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces nostras, quǽsumus, Dómine, cleménter exáudi: et contra cuncta nobis adversántia déxteram tuæ maiestátis exténde.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum tempora}

Ant. Per arma iustítiæ * virtútis Dei commendémus nosmetípsos in multa patiéntia.

Psalmus 58(2-11) [1]

58:2 Éripe me de inimícis meis, Deus meus: * et ab insurgéntibus in me líbera me.

58:3 Éripe me de operántibus iniquitátem: * et de viris sánguinum salva me.

58:4 Quia ecce cepérunt ánimam meam: * irruérunt in me fortes.

58:5 Neque iníquitas mea, neque peccátum meum, Dómine: * sine iniquitáte cucúrri, et diréxi.

58:6 Exsúrge in occúrsum meum, et vide: * et tu, Dómine, Deus virtútum, Deus Israël,

58:6 Inténde ad visitándas omnes gentes: * non misereáris ómnibus, qui operántur iniquitátem.

58:7 Converténtur ad vésperam: et famem patiéntur ut canes, * et circuíbunt civitátem.

58:8 Ecce, loquéntur in ore suo, et gládius in lábiis eórum: * quóniam quis audívit?

58:9 Et tu, Dómine, deridébis eos: * ad níhilum dedúces omnes gentes.

58:10 Fortitúdinem meam ad te custódiam, quia, Deus, suscéptor meus es: * Deus meus, misericórdia eius prævéniet me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 58(12-18) [2]

58:12 Deus osténdet mihi super inimícos meos, ne occídas eos: * nequándo obliviscántur pópuli mei.

58:12 Dispérge illos in virtúte tua: * et depóne eos, protéctor meus, Dómine:

58:13 Delíctum oris eórum, sermónem labiórum ipsórum: * et comprehendántur in supérbia sua.

58:13 Et de exsecratióne et mendácio annuntiabúntur in consummatióne: * in ira consummatiónis, et non erunt.

58:14 Et scient quia Deus dominábitur Iacob: * et fínium terræ.

58:15 Converténtur ad vésperam: et famem patiéntur ut canes, * et circuíbunt civitátem.

58:16 Ipsi dispergéntur ad manducándum: * si vero non fúerint saturáti, et murmurábunt.

58:17 Ego autem cantábo fortitúdinem tuam: * et exsultábo mane misericórdiam tuam.

58:17 Quia factus es suscéptor meus, * et refúgium meum, in die tribulatiónis meæ.

58:18 Adiútor meus, tibi psallam, quia, Deus, suscéptor meus es: * Deus meus, misericórdia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 59 [3]

59:3 Deus, repulísti nos, et destruxísti nos: * irátus es, et misértus es nobis.

59:4 Commovísti terram, et conturbásti eam: * sana contritiónes eius, quia commóta est.

59:5 Ostendísti pópulo tuo dura: * potásti nos vino compunctiónis.

59:6 Dedísti metuéntibus te significatiónem: * ut fúgiant a fácie arcus:

59:7 Ut liberéntur dilécti tui: * salvum fac déxtera tua, et exáudi me.

59:8 Deus locútus est in sancto suo: * lætábor, et partíbor Síchimam: et convállem tabernaculórum metíbor.

59:9 Meus est Gálaad, et meus est Manásses: * et Éphraim fortitúdo cápitis mei.

59:9 Iuda rex meus: * Moab olla spei meæ.

59:10 In Idumǽam exténdam calceaméntum meum: * mihi alienígenæ súbditi sunt.

59:11 Quis dedúcet me in civitátem munítam? * quis dedúcet me usque in Idumǽam?

59:12 Nonne tu, Deus, qui repulísti nos? * et non egrediéris, Deus, in virtútibus nostris?

59:13 Da nobis auxílium de tribulatióne: * quia vana salus hóminis.

59:14 In Deo faciémus virtútem: * et ipse ad níhilum dedúcet tribulántes nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Per arma iustítiæ virtútis Dei commendémus nosmetípsos in multa patiéntia.

Capitulum Responsorium Versus {ex Psalterio secundum tempora}

Isa 58:7

Frange esuriénti panem tuum, et egénos vagósque induc in domum tuam: cum víderis nudum, óperi eum, et carnem tuam ne despéxeris.

℟. Deo grátias.

℟.br. Scuto circúmdabit te * Véritas eius.

℟. Scuto circúmdabit te * Véritas eius.

℣. Non timébis a timóre noctúrno.

℟. Véritas eius.

℣. Glória Patri, et Fílio, * et Spirítui Sancto.

℟. Scuto circúmdabit te * Véritas eius.

℣. Ángelis suis Deus mandávit de te.

℟. Ut custódiant te in ómnibus viis tuis.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Preces nostras, quǽsumus, Dómine, cleménter exáudi: et contra cuncta nobis adversántia déxteram tuæ maiestátis exténde.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Psalterio secundum diem}

Ant. Beáti omnes * qui timent Dóminum. ‡

Psalmus 127 [1]

127:1 Beáti, omnes, qui timent Dóminum, * ‡ qui ámbulant in viis eius.

127:2 Labóres mánuum tuárum quia manducábis: * beátus es, et bene tibi erit.

127:3 Uxor tua sicut vitis abúndans, * in latéribus domus tuæ.

127:3 Fílii tui sicut novéllæ olivárum, * in circúitu mensæ tuæ.

127:4 Ecce, sic benedicétur homo, * qui timet Dóminum.

127:5 Benedícat tibi Dóminus ex Sion: * et vídeas bona Ierúsalem ómnibus diébus vitæ tuæ.

127:6 Et vídeas fílios filiórum tuórum, * pacem super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáti omnes qui timent Dóminum.

Ant. Confundántur omnes * qui odérunt Sion.

Psalmus 128 [2]

128:1 Sæpe expugnavérunt me a iuventúte mea, * dicat nunc Israël.

128:2 Sæpe expugnavérunt me a iuventúte mea: * étenim non potuérunt mihi.

128:3 Supra dorsum meum fabricavérunt peccatóres: * prolongavérunt iniquitátem suam.

128:4 Dóminus iustus concídit cervíces peccatórum: * confundántur et convertántur retrórsum omnes, qui odérunt Sion.

128:6 Fiant sicut fænum tectórum: * quod priúsquam evellátur, exáruit:

128:7 De quo non implévit manum suam qui metit, * et sinum suum qui manípulos cólligit.

128:8 Et non dixérunt qui præteríbant: Benedíctio Dómini super vos: * benedíximus vobis in nómine Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confundántur omnes qui odérunt Sion.

Ant. De profúndis * clamávi ad te, Dómine. ‡

Psalmus 129 [3]

129:1 De profúndis clamávi ad te, Dómine: * ‡ Dómine, exáudi vocem meam:

129:2 Fiant aures tuæ intendéntes, * in vocem deprecatiónis meæ.

129:3 Si iniquitátes observáveris, Dómine: * Dómine, quis sustinébit?

129:4 Quia apud te propitiátio est: * et propter legem tuam sustínui te, Dómine.

129:5 Sustínuit ánima mea in verbo eius: * sperávit ánima mea in Dómino.

129:6 A custódia matutína usque ad noctem: * speret Israël in Dómino.

129:7 Quia apud Dóminum misericórdia: * et copiósa apud eum redémptio.

129:8 Et ipse rédimet Israël, * ex ómnibus iniquitátibus eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. De profúndis clamávi ad te, Dómine.

Ant. Dómine, * non est exaltátum cor meum. ‡

Psalmus 130 [4]

130:1 Dómine, non est exaltátum cor meum: * ‡ neque eláti sunt óculi mei.

130:1 Neque ambulávi in magnis: * neque in mirabílibus super me.

130:2 Si non humíliter sentiébam: * sed exaltávi ánimam meam:

130:2 Sicut ablactátus est super matre sua, * ita retribútio in ánima mea.

130:3 Speret Israël in Dómino, * ex hoc nunc et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, non est exaltátum cor meum.

Ant. Elégit Dóminus * Sion in habitatiónem sibi.

Psalmus 131 [5]

131:1 Meménto, Dómine, David, * et omnis mansuetúdinis eius:

131:2 Sicut iurávit Dómino, * votum vovit Deo Iacob:

131:3 Si introíero in tabernáculum domus meæ, * si ascéndero in lectum strati mei:

131:4 Si dédero somnum óculis meis, * et pálpebris meis dormitatiónem:

131:5 Et réquiem tempóribus meis: donec invéniam locum Dómino, * tabernáculum Deo Iacob.

131:6 Ecce, audívimus eam in Éphrata: * invénimus eam in campis silvæ.

131:7 Introíbimus in tabernáculum eius: * adorábimus in loco, ubi stetérunt pedes eius.

131:8 Surge, Dómine, in réquiem tuam, * tu et arca sanctificatiónis tuæ.

131:9 Sacerdótes tui induántur iustítiam: * et sancti tui exsúltent.

131:10 Propter David, servum tuum, * non avértas fáciem Christi tui.

131:11 Iurávit Dóminus David veritátem, et non frustrábitur eam: * De fructu ventris tui ponam super sedem tuam.

131:12 Si custodíerint fílii tui testaméntum meum, * et testimónia mea hæc, quæ docébo eos:

131:12 Et fílii eórum usque in sǽculum, * sedébunt super sedem tuam.

131:13 Quóniam elégit Dóminus Sion: * elégit eam in habitatiónem sibi.

131:14 Hæc réquies mea in sǽculum sǽculi: * hic habitábo quóniam elégi eam.

131:15 Víduam eius benedícens benedícam: * páuperes eius saturábo pánibus.

131:16 Sacerdótes eius índuam salutári: * et sancti eius exsultatióne exsultábunt.

131:17 Illuc prodúcam cornu David, * parávi lucérnam Christo meo.

131:18 Inimícos eius índuam confusióne: * super ipsum autem efflorébit sanctificátio mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Elégit Dóminus Sion in habitatiónem sibi.

Capitulum Hymnus Versus {ex Psalterio secundum diem}

Ioël 2:17

Inter vestíbulum et altáre plorábunt sacerdótes, minístri Dómini, et dicent: Parce, Dómine, parce pópulo tuo: et ne des hereditátem tuam in oppróbrium, ut dominéntur eis natiónes.

℟. Deo grátias.

Hymnus

Audi, benígne Cónditor,

Nostras preces cum flétibus,

In hoc sacro ieiúnio

Fusas quadragenário.

Scrutátor alme córdium,

Infírma tu scis vírium:

Ad te revérsis éxhibe

Remissiónis grátiam.

Multum quidem peccávimus,

Sed parce confiténtibus:

Ad nóminis laudem tui

Confer medélam lánguidis.

Concéde nostrum cónteri

Corpus per abstinéntiam;

Culpæ ut relínquant pábulum

Ieiúna corda críminum.

Præsta, beáta Trínitas,

Concéde, simplex Únitas;

Ut fructuósa sint tuis

Ieiuniórum múnera.

Amen.

℣. Ángelis suis Deus mandávit de te.

℟. Ut custódiant te in ómnibus viis tuis.

Canticum: Magnificat {Antiphona ex Proprio de Tempore}

Ant. Sicut fuit Ionas * in ventre ceti tribus diébus et tribus nóctibus, ita erit Fílius hóminis in corde terræ.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sicut fuit Ionas in ventre ceti tribus diébus et tribus nóctibus, ita erit Fílius hóminis in corde terræ.

Preces Feriales {habentur}

Kýrie, eléison. Christe, eléison. Kýrie, eléison.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Ego dixi: Dómine, miserére mei.

℟. Sana ánimam meam quia peccávi tibi.

℣. Convértere, Dómine, úsquequo?

℟. Et deprecábilis esto super servos tuos.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Sacerdótes tui induántur iustítiam.

℟. Et sancti tui exsúltent.

℣. Orémus pro beatíssimo Papa nostro N.

℟. Dóminus consérvet eum, et vivíficet eum, et beátum fáciat eum in terra, et non tradat eum in ánimam inimicórum eius.

℣. Orémus et pro Antístite nostro N.

℟. Stet et pascat in fortitúdine tua, Dómine, in sublimitáte nóminis tui.

Romæ præcedens Versus cum suo Responsorio omittitur; alibi vero ad litteram N. ab omnibus nomen diœcesani Episcopi exprimatur, Vacante Apostolica vel Episcopali Sede, alteruter vel uterque respectivus Versus cum suo Responsorio præteritur.

℣. Dómine, salvum fac regem.

℟. Et exáudi nos in die, qua invocavérimus te.

℣. Salvum fac pópulum tuum, Dómine, et bénedic hereditáti tuæ.

℟. Et rege eos, et extólle illos usque in ætérnum.

℣. Meménto Congregatiónis tuæ.

℟. Quam possedísti ab inítio.

℣. Fiat pax in virtúte tua.

℟. Et abundántia in túrribus tuis.

℣. Orémus pro benefactóribus nostris.

℟. Retribúere dignáre, Dómine, ómnibus, nobis bona faciéntibus propter nomen tuum, vitam ætérnam. Amen.

℣. Orémus pro fidélibus defúnctis.

℟. Réquiem ætérnam dona eis, Dómine, et lux perpétua lúceat eis.

℣. Requiéscant in pace.

℟. Amen.

℣. Pro frátribus nostris abséntibus.

℟. Salvos fac servos tuos, Deus meus, sperántes in te.

℣. Pro afflíctis et captívis.

℟. Líbera eos, Deus Israël, ex ómnibus tribulatiónibus suis.

℣. Mitte eis, Dómine, auxílium de sancto.

℟. Et de Sion tuére eos.

℣. Dómine, Deus virtútum, convérte nos.

℟. Et osténde fáciem tuam, et salvi érimus.

℣. Exsúrge, Christe, ádiuva nos.

℟. Et líbera nos propter nomen tuum.

℣. Dómine, exáudi oratiónem meam.

℟. Et clamor meus ad te véniat.

Oratio {ex Proprio de Tempore}

secunda Domine, exaudi omittitur

Orémus.

Mentes nostras, quǽsumus, Dómine, lúmine tuæ claritátis illústra: ut vidére possímus quæ agénda sunt; et, quæ recta sunt, ágere valeámus.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Immíttet Ángelus Dómini * in circúitu timéntium eum: et erípiet eos.

Psalmus 33(2-11) [1]

33:2 Benedícam Dóminum in omni témpore: * semper laus eius in ore meo.

33:3 In Dómino laudábitur ánima mea: * áudiant mansuéti, et læténtur.

33:4 Magnificáte Dóminum mecum: * et exaltémus nomen eius in idípsum.

33:5 Exquisívi Dóminum, et exaudívit me: * et ex ómnibus tribulatiónibus meis erípuit me.

33:6 Accédite ad eum, et illuminámini: * et fácies vestræ non confundéntur.

33:7 Iste pauper clamávit, et Dóminus exaudívit eum: * et de ómnibus tribulatiónibus eius salvávit eum.

33:8 Immíttet Ángelus Dómini in circúitu timéntium eum: * et erípiet eos.

33:9 Gustáte, et vidéte quóniam suávis est Dóminus: * beátus vir, qui sperat in eo.

33:10 Timéte Dóminum, omnes sancti eius: * quóniam non est inópia timéntibus eum.

33:11 Dívites eguérunt et esuriérunt: * inquiréntes autem Dóminum non minuéntur omni bono.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 33(12-23) [2]

33:12 Veníte, fílii, audíte me: * timórem Dómini docébo vos.

33:13 Quis est homo qui vult vitam: * díligit dies vidére bonos?

33:14 Próhibe linguam tuam a malo: * et lábia tua ne loquántur dolum.

33:15 Divérte a malo, et fac bonum: * inquíre pacem, et perséquere eam.

33:16 Óculi Dómini super iustos: * et aures eius in preces eórum.

33:17 Vultus autem Dómini super faciéntes mala: * ut perdat de terra memóriam eórum.

33:18 Clamavérunt iusti, et Dóminus exaudívit eos: * et ex ómnibus tribulatiónibus eórum liberávit eos.

33:19 Iuxta est Dóminus iis, qui tribuláto sunt corde: * et húmiles spíritu salvábit.

33:20 Multæ tribulatiónes iustórum: * et de ómnibus his liberábit eos Dóminus.

33:21 Custódit Dóminus ómnia ossa eórum: * unum ex his non conterétur.

33:22 Mors peccatórum péssima: * et qui odérunt iustum, delínquent.

33:23 Rédimet Dóminus ánimas servórum suórum: * et non delínquent omnes qui sperant in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 60 [3]

60:2 Exáudi, Deus, deprecatiónem meam: * inténde oratióni meæ.

60:3 A fínibus terræ ad te clamávi: * dum anxiarétur cor meum, in petra exaltásti me.

60:4 Deduxísti me, quia factus es spes mea: * turris fortitúdinis a fácie inimíci.

60:5 Inhabitábo in tabernáculo tuo in sǽcula: * prótegar in velaménto alárum tuárum.

60:6 Quóniam tu, Deus meus, exaudísti oratiónem meam: * dedísti hereditátem timéntibus nomen tuum.

60:7 Dies super dies regis adícies: * annos eius usque in diem generatiónis et generatiónis.

60:8 Pérmanet in ætérnum in conspéctu Dei: * misericórdiam et veritátem eius quis requíret?

60:9 Sic psalmum dicam nómini tuo in sǽculum sǽculi: * ut reddam vota mea de die in diem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Immíttet Ángelus Dómini in circúitu timéntium eum: et erípiet eos.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Feria Quinta infra Hebdomadam I in Quadragesima
III. classis

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Psalterio secundum tempora}

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Veníte, exsultémus Dómino, iubilémus Deo, salutári nostro: præoccupémus fáciem eius in confessióne, et in psalmis iubilémus ei.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Quia promísit Dóminus corónam vigilántibus.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Quia promísit Dóminus corónam vigilántibus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quia promísit Dóminus corónam vigilántibus.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Hymnus {ex Psalterio secundum tempora}

Ex more docti mýstico

Servémus hoc ieiúnium,

Deno diérum círculo

Ducto quater notíssimo.

Lex et prophétæ prímitus

Hoc prætulérunt, póstmodum

Christus sacrávit, ómnium

Rex atque factor témporum.

Utámur ergo párcius

Verbis, cibis et pótibus,

Somno, iocis, et árctius

Perstémus in custódia.

Vitémus autem nóxia,

Quæ súbruunt mentes vagas:

Nullúmque demus cállidi

Hostis locum tyránnidi.

Flectámus iram víndicem,

Plorémus ante Iúdicem,

Clamémus ore súpplici,

Dicámus omnes cérnui:

Nostris malis offéndimus

Tuam, Deus, cleméntiam:

Effúnde nobis désuper,

Remíssor, indulgéntiam.

Meménto quod sumus tui,

Licet cadúci, plásmatis:

Ne des honórem nóminis

Tui, precámur, álteri.

Laxa malum, quod fécimus,

Auge bonum, quod póscimus:

Placére quo tandem tibi

Possímus hic, et pérpetim.

Præsta, beáta Trínitas,

Concéde, simplex Únitas,

Ut fructuósa sint tuis

Ieiuniórum múnera.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. In Deo salutáre meum * et glória mea: et spes mea in Deo est.

Psalmus 61 [1]

61:2 Nonne Deo subiécta erit ánima mea? * ab ipso enim salutáre meum.

61:3 Nam et ipse Deus meus, et salutáris meus: * suscéptor meus, non movébor ámplius.

61:4 Quoúsque irrúitis in hóminem? * interfícitis univérsi vos: tamquam paríeti inclináto et macériæ depúlsæ?

61:5 Verúmtamen prétium meum cogitavérunt repéllere, cucúrri in siti: * ore suo benedicébant, et corde suo maledicébant.

61:6 Verúmtamen Deo subiécta esto, ánima mea: * quóniam ab ipso patiéntia mea.

61:7 Quia ipse Deus meus, et salvátor meus: * adiútor meus, non emigrábo.

61:8 In Deo salutáre meum, et glória mea: * Deus auxílii mei, et spes mea in Deo est.

61:9 Speráte in eo omnis congregátio pópuli, effúndite coram illo corda vestra: * Deus adiútor noster in ætérnum.

61:10 Verúmtamen vani fílii hóminum, mendáces fílii hóminum in statéris: * ut decípiant ipsi de vanitáte in idípsum.

61:11 Nolíte speráre in iniquitáte, et rapínas nolíte concupíscere: * divítiæ si áffluant, nolíte cor appónere.

61:12 Semel locútus est Deus, duo hæc audívi, quia potéstas Dei est, et tibi, Dómine, misericórdia: * quia tu reddes unicuíque iuxta ópera sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Deo salutáre meum et glória mea: et spes mea in Deo est.

Ant. Vidéte ópera Dómini, * et audítam fácite vocem laudis eius.

Psalmus 65(1-12) [2]

65:1 Iubiláte Deo, omnis terra, psalmum dícite nómini eius: * date glóriam laudi eius.

65:3 Dícite Deo: Quam terribília sunt ópera tua, Dómine! * in multitúdine virtútis tuæ mentiéntur tibi inimíci tui.

65:4 Omnis terra adóret te, et psallat tibi: * psalmum dicat nómini tuo.

65:5 Veníte, et vidéte ópera Dei: * terríbilis in consíliis super fílios hóminum.

65:6 Qui convértit mare in áridam, in flúmine pertransíbunt pede: * ibi lætábimur in ipso.

65:7 Qui dominátur in virtúte sua in ætérnum, óculi eius super gentes respíciunt: * qui exásperant non exalténtur in semetípsis.

65:8 Benedícite, gentes, Deum nostrum: * et audítam fácite vocem laudis eius,

65:9 Qui pósuit ánimam meam ad vitam: * et non dedit in commotiónem pedes meos.

65:10 Quóniam probásti nos, Deus: * igne nos examinásti, sicut examinátur argéntum.

65:11 Induxísti nos in láqueum, posuísti tribulatiónes in dorso nostro: * imposuísti hómines super cápita nostra.

65:12 Transívimus per ignem et aquam: * et eduxísti nos in refrigérium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidéte ópera Dómini, et audítam fácite vocem laudis eius.

Ant. Audíte, omnes * qui timétis Deum, quanta fecit ánimæ meæ.

Psalmus 65(13-20) [3]

65:13 Introíbo in domum tuam in holocáustis: * reddam tibi vota mea, quæ distinxérunt lábia mea.

65:14 Et locútum est os meum, * in tribulatióne mea.

65:15 Holocáusta medulláta ófferam tibi cum incénso aríetum: * ófferam tibi boves cum hircis.

65:16 Veníte, audíte, et narrábo, omnes, qui timétis Deum: * quanta fecit ánimæ meæ.

65:17 Ad ipsum ore meo clamávi, * et exaltávi sub lingua mea.

65:18 Iniquitátem si aspéxi in corde meo, * non exáudiet Dóminus.

65:19 Proptérea exaudívit Deus, * et atténdit voci deprecatiónis meæ.

65:20 Benedíctus Deus, * qui non amóvit oratiónem meam, et misericórdiam suam a me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Audíte, omnes qui timétis Deum, quanta fecit ánimæ meæ.

Ant. Exsúrgat Deus, * et dissipéntur inimíci eius. ‡

Psalmus 67(2-11) [4]

67:2 Exsúrgat Deus, et dissipéntur inimíci eius, * ‡ et fúgiant qui odérunt eum, a fácie eius.

67:3 Sicut déficit fumus, defíciant: * sicut fluit cera a fácie ignis, sic péreant peccatóres a fácie Dei.

67:4 Et iusti epuléntur, et exsúltent in conspéctu Dei: * et delecténtur in lætítia.

67:5 Cantáte Deo, psalmum dícite nómini eius: * iter fácite ei, qui ascéndit super occásum: (fit reverentia) Dóminus nomen illi.

67:5 Exsultáte in conspéctu eius: * turbabúntur a fácie eius, patris orphanórum et iúdicis viduárum.

67:6 Deus in loco sancto suo: * Deus, qui inhabitáre facit uníus moris in domo:

67:7 Qui edúcit vinctos in fortitúdine, * simíliter eos qui exásperant, qui hábitant in sepúlcris.

67:8 Deus, cum egrederéris in conspéctu pópuli tui, * cum pertransíres in desérto:

67:9 Terra mota est, étenim cæli distillavérunt a fácie Dei Sínai, * a fácie Dei Israël.

67:10 Plúviam voluntáriam segregábis, Deus, hereditáti tuæ: * et infirmáta est, tu vero perfecísti eam.

67:11 Animália tua habitábunt in ea: * parásti in dulcédine tua páuperi, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrgat Deus, et dissipéntur inimíci eius.

Ant. Deus noster, * Deus salvos faciéndi: et Dómini sunt éxitus mortis.

Psalmus 67(12-24) [5]

67:12 Dóminus dabit verbum evangelizántibus, * virtúte multa.

67:13 Rex virtútum dilécti, dilécti: * et speciéi domus divídere spólia.

67:14 Si dormiátis inter médios cleros, pennæ colúmbæ deargentátæ, * et posterióra dorsi eius in pallóre auri.

67:15 Dum discérnit cæléstis reges super eam, nive dealbabúntur in Selmon: * mons Dei, mons pinguis.

67:16 Mons coagulátus, mons pinguis: * ut quid suspicámini montes coagulátos?

67:17 Mons, in quo beneplácitum est Deo habitáre in eo: * étenim Dóminus habitábit in finem.

67:18 Currus Dei decem míllibus múltiplex, míllia lætántium: * Dóminus in eis in Sina in sancto.

67:19 Ascendísti in altum, cepísti captivitátem: * accepísti dona in homínibus.

67:19 Étenim non credéntes, * inhabitáre Dóminum Deum.

67:20 Benedíctus Dóminus die cotídie: * prósperum iter fáciet nobis Deus salutárium nostrórum.

67:21 Deus noster, Deus salvos faciéndi: * et Dómini Dómini éxitus mortis.

67:22 Verúmtamen Deus confrínget cápita inimicórum suórum: * vérticem capílli perambulántium in delíctis suis.

67:23 Dixit Dóminus: Ex Basan convértam, * convértam in profúndum maris:

67:24 Ut intingátur pes tuus in sánguine: * lingua canum tuórum ex inimícis, ab ipso.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus noster, Deus salvos faciéndi: et Dómini sunt éxitus mortis.

Ant. In ecclésiis * benedícite Dómino Deo.

Psalmus 67(25-36) [6]

67:25 Vidérunt ingréssus tuos, Deus: * ingréssus Dei mei: regis mei qui est in sancto.

67:26 Prævenérunt príncipes coniúncti psalléntibus: * in médio iuvenculárum tympanistriárum.

67:27 In ecclésiis benedícite Deo Dómino, * de fóntibus Israël.

67:28 Ibi Béniamin adolescéntulus: * in mentis excéssu.

67:28 Príncipes Iuda, duces eórum: * príncipes Zábulon, príncipes Néphtali.

67:29 Manda, Deus, virtúti tuæ: * confírma hoc, Deus, quod operátus es in nobis.

67:30 A templo tuo in Ierúsalem, * tibi ófferent reges múnera.

67:31 Íncrepa feras arúndinis, congregátio taurórum in vaccis populórum: * ut exclúdant eos, qui probáti sunt argénto.

67:31 Díssipa gentes, quæ bella volunt: vénient legáti ex Ægýpto: * Æthiópia prævéniet manus eius Deo.

67:33 Regna terræ, cantáte Deo: * psállite Dómino.

67:33 Psállite Deo, qui ascéndit super cælum cæli, * ad Oriéntem.

67:34 Ecce dabit voci suæ vocem virtútis, date glóriam Deo super Israël, * magnificéntia eius, et virtus eius in núbibus.

67:36 Mirábilis Deus in sanctis suis, Deus Israël ipse dabit virtútem, et fortitúdinem plebi suæ, * benedíctus Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In ecclésiis benedícite Dómino Deo.

Ant. Salvum me fac, * Deus, quóniam intravérunt aquæ usque ad ánimam meam. ‡

Psalmus 68(2-13) [7]

68:2 Salvum me fac, Deus: quóniam intravérunt aquæ usque ad ánimam meam.

68:3 ‡ Infíxus sum in limo profúndi: * et non est substántia.

68:3 Veni in altitúdinem maris: * et tempéstas demérsit me.

68:4 Laborávi clamans, raucæ factæ sunt fauces meæ: * defecérunt óculi mei, dum spero in Deum meum.

68:5 Multiplicáti sunt super capíllos cápitis mei, * qui odérunt me gratis.

68:5 Confortáti sunt qui persecúti sunt me inimíci mei iniúste: * quæ non rápui, tunc exsolvébam.

68:6 Deus, tu scis insipiéntiam meam: * et delícta mea a te non sunt abscóndita.

68:7 Non erubéscant in me qui exspéctant te, Dómine, * Dómine virtútum.

68:7 Non confundántur super me * qui quærunt te, Deus Israël.

68:8 Quóniam propter te sustínui oppróbrium: * opéruit confúsio fáciem meam.

68:9 Extráneus factus sum frátribus meis, * et peregrínus fíliis matris meæ.

68:10 Quóniam zelus domus tuæ comédit me: * et oppróbria exprobrántium tibi cecidérunt super me.

68:11 Et opérui in ieiúnio ánimam meam: * et factum est in oppróbrium mihi.

68:12 Et pósui vestiméntum meum cilícium: * et factus sum illis in parábolam.

68:13 Advérsum me loquebántur, qui sedébant in porta: * et in me psallébant qui bibébant vinum.

68:13 Ego vero oratiónem meam ad te, Dómine: * tempus benepláciti, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvum me fac, Deus, quóniam intravérunt aquæ usque ad ánimam meam.

Ant. Propter inimícos meos * éripe me, Dómine.

Psalmus 68(14-29) [8]

68:14 In multitúdine misericórdiæ tuæ exáudi me, * in veritáte salútis tuæ:

68:15 Éripe me de luto, ut non infígar: * líbera me ab iis, qui odérunt me, et de profúndis aquárum.

68:16 Non me demérgat tempéstas aquæ, neque absórbeat me profúndum: * neque úrgeat super me púteus os suum.

68:17 Exáudi me, Dómine, quóniam benígna est misericórdia tua: * secúndum multitúdinem miseratiónum tuárum réspice in me.

68:18 Et ne avértas fáciem tuam a púero tuo: * quóniam tríbulor, velóciter exáudi me.

68:19 Inténde ánimæ meæ, et líbera eam: * propter inimícos meos éripe me.

68:20 Tu scis impropérium meum, et confusiónem meam, * et reveréntiam meam.

68:21 In conspéctu tuo sunt omnes qui tríbulant me: * impropérium exspectávit cor meum, et misériam.

68:21 Et sustínui qui simul contristarétur, et non fuit: * et qui consolarétur, et non invéni.

68:22 Et dedérunt in escam meam fel: * et in siti mea potavérunt me acéto.

68:23 Fiat mensa eórum coram ipsis in láqueum, * et in retributiónes, et in scándalum.

68:24 Obscuréntur óculi eórum ne vídeant: * et dorsum eórum semper incúrva.

68:25 Effúnde super eos iram tuam: * et furor iræ tuæ comprehéndat eos.

68:26 Fiat habitátio eórum desérta: * et in tabernáculis eórum non sit qui inhábitet.

68:27 Quóniam quem tu percussísti, persecúti sunt: * et super dolórem vúlnerum meórum addidérunt.

68:28 Appóne iniquitátem super iniquitátem eórum: * et non intrent in iustítiam tuam.

68:29 Deleántur de libro vivéntium: * et cum iustis non scribántur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Propter inimícos meos éripe me, Dómine.

Ant. Quǽrite Dóminum, * et vivet ánima vestra.

Psalmus 68(30-37) [9]

68:30 Ego sum pauper et dolens: * salus tua, Deus, suscépit me.

68:31 Laudábo nomen Dei cum cántico: * et magnificábo eum in laude:

68:32 Et placébit Deo super vítulum novéllum: * córnua producéntem et úngulas.

68:33 Vídeant páuperes et læténtur: * quǽrite Deum, et vivet ánima vestra.

68:34 Quóniam exaudívit páuperes Dóminus: * et vinctos suos non despéxit.

68:35 Laudent illum cæli et terra, * mare et ómnia reptília in eis.

68:36 Quóniam Deus salvam fáciet Sion: * et ædificabúntur civitátes Iuda.

68:36 Et inhabitábunt ibi, * et hereditáte acquírent eam.

68:37 Et semen servórum eius possidébit eam: * et qui díligunt nomen eius, habitábunt in ea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quǽrite Dóminum, et vivet ánima vestra.

℣. Ipse liberávit me de láqueo venántium.

℟. Et a verbo áspero.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Iesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Iube, Dómine, benedícere.

Benedictio. Evangélica léctio sit nobis salus et protéctio.

℟. Amen.

Lectio 1

Léctio sancti Evangélii secúndum Matthǽum

Matt 15:21-28

In illo témpore: Egréssus Iesus secéssit in partes Tyri et Sidónis. Et réliqua.

Homilía sancti Hierónymi Presbýteri

Liber 2 Comm. in cap. 15. Matthæi

Scribis et pharisǽis calumniatóribus derelíctis, transgréditur in partes Tyri et Sidónis, ut Týrios Sidoniósque curáret. Múlier autem Chananǽa egréditur de fínibus prístinis, ut clamans fíliæ ímpetret sanitátem. Obsérva quod in quintodécimo loco fília Chananǽæ sanétur. Miserére mei, Dómine, Fili David. Inde novit vocáre Fílium David, quia egréssa iam fúerat de fínibus suis, et errórem Tyriórum ac Sidoniórum loci et fídei commutatióne dimíserat.

℣. Tu autem, Dómine, miserére nobis.

℟. Deo grátias.

℟. Tribulárer, si nescírem misericórdias tuas, Dómine; tu dixísti: Nolo mortem peccatóris, sed ut magis convertátur et vivat:

* Qui Chananǽam et publicánum vocásti ad pœniténtiam.

℣. Secúndum multitúdinem dolórum meórum in corde meo, consolatiónes tuæ lætificavérunt ánimam meam.

℟. Qui Chananǽam et publicánum vocásti ad pœniténtiam.

℣. Iube, Dómine, benedícere.

Benedictio. Divínum auxílium máneat semper nobíscum.

℟. Amen.

Lectio 2

Fília mea male a dæmónio vexátur. Ego fíliam Chananǽæ puto ánimas esse credéntium, quæ male a dæmónio vexabántur, ignorántes Creatórem, et adorántes lápidem. Qui non respóndit ei verbum: non de supérbia pharisáica, nec de scribárum supercílio: sed ne ipse senténtiæ suæ viderétur esse contrárius, per quam iússerat: In viam géntium ne abiéritis, et in civitátes Samaritanórum ne intravéritis. Nolébat enim occasiónem calumniatóribus dare: perfectámque salútem géntium passiónis et resurrectiónis témpori reservábat.

℣. Tu autem, Dómine, miserére nobis.

℟. Deo grátias.

℟. In ómnibus exhibeámus nosmetípsos sicut Dei minístros in multa patiéntia:

* Ut non vituperétur ministérium nostrum.

℣. Ecce nunc tempus acceptábile, ecce nunc dies salútis: commendémus nosmetípsos in multa patiéntia.

℟. Ut non vituperétur ministérium nostrum.

℣. Iube, Dómine, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 3

Et accedéntes discípuli eius, rogábant eum, dicéntes: Dimítte eam, quia clamat post nos. Discípuli illo adhuc témpore mystéria Dómini nesciéntes, vel misericórdia commóti, rogábant pro Chananǽa mulíere, quam alter Evangelísta Syrophœníssam appéllat: vel importunitáte eius carére cupiéntes, quia non ut cleméntem, sed ut durum médicum crébrius inclamáret. Ipse aútem respóndens ait: Non sum missus, nisi ad oves quæ periérunt domus Israël. Non quo et ad gentes non missus sit, sed quo primum missus sit ad Israël: ut illis non recipiéntibus Evangélium, iusta fíeret ad gentes transmigrátio.

℣. Tu autem, Dómine, miserére nobis.

℟. Deo grátias.

℟. In ieiúnio et fletu orábunt sacerdótes, dicéntes:

* Parce, Dómine, parce pópulo tuo; et ne des hereditátem tuam in perditiónem.

℣. Inter vestíbulum et altáre plorábunt sacerdótes, dicéntes.

℟. Parce, Dómine, parce pópulo tuo; et ne des hereditátem tuam in perditiónem.

℣. Glória Patri, et Fílio, * et Spirítui Sancto.

℟. Parce, Dómine, parce pópulo tuo; et ne des hereditátem tuam in perditiónem.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Devotiónem pópuli tui, quǽsumus, Dómine, benígnus inténde: ut, qui per abstinéntiam macerántur in córpore, per fructum boni óperis reficiántur in mente.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:2 Psalmi & antiphonæ ex Psalterio secundum diem}

Ant. Tibi soli peccávi, * Dómine, miserére mei.

Psalmus 50 [1]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut iustificéris in sermónibus tuis, et vincas cum iudicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea iustítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Ierúsalem.

50:21 Tunc acceptábis sacrifícium iustítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tibi soli peccávi, Dómine, miserére mei.

Ant. Convértere, Dómine, * et deprecábilis esto super servos tuos.

Psalmus 89 [2]

89:1 Dómine, refúgium factus es nobis: * a generatióne in generatiónem.

89:2 Priúsquam montes fíerent, aut formarétur terra et orbis: * a sǽculo et usque in sǽculum tu es, Deus.

89:3 Ne avértas hóminem in humilitátem: * et dixísti: Convertímini, fílii hóminum.

89:4 Quóniam mille anni ante óculos tuos, * tamquam dies hestérna, quæ prætériit,

89:5 Et custódia in nocte, * quæ pro níhilo habéntur, eórum anni erunt.

89:6 Mane sicut herba tránseat, mane flóreat, et tránseat: * véspere décidat, indúret et aréscat.

89:7 Quia defécimus in ira tua, * et in furóre tuo turbáti sumus.

89:8 Posuísti iniquitátes nostras in conspéctu tuo: * sǽculum nostrum in illuminatióne vultus tui.

89:9 Quóniam omnes dies nostri defecérunt: * et in ira tua defécimus.

89:9 Anni nostri sicut aránea meditabúntur: * dies annórum nostrórum in ipsis, septuagínta anni.

89:10 Si autem in potentátibus, octogínta anni: * et ámplius eórum, labor et dolor.

89:10 Quóniam supervénit mansuetúdo: * et corripiémur.

89:11 Quis novit potestátem iræ tuæ: * et præ timóre tuo iram tuam dinumeráre?

89:12 Déxteram tuam sic notam fac: * et erudítos corde in sapiéntia.

89:13 Convértere, Dómine, úsquequo? * et deprecábilis esto super servos tuos.

89:14 Repléti sumus mane misericórdia tua: * et exsultávimus, et delectáti sumus ómnibus diébus nostris.

89:15 Lætáti sumus pro diébus, quibus nos humiliásti: * annis, quibus vídimus mala.

89:16 Réspice in servos tuos, et in ópera tua: * et dírige fílios eórum.

89:17 Et sit splendor Dómini, Dei nostri, super nos, et ópera mánuum nostrárum dírige super nos: * et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Convértere, Dómine, et deprecábilis esto super servos tuos.

Ant. Multiplicásti, Deus, * misericórdiam tuam.

Psalmus 35 [3]

35:2 Dixit iniústus ut delínquat in semetípso: * non est timor Dei ante óculos eius.

35:3 Quóniam dolóse egit in conspéctu eius: * ut inveniátur iníquitas eius ad ódium.

35:4 Verba oris eius iníquitas, et dolus: * nóluit intellégere ut bene ágeret.

35:5 Iniquitátem meditátus est in cubíli suo: * ástitit omni viæ non bonæ, malítiam autem non odívit.

35:6 Dómine, in cælo misericórdia tua: * et véritas tua usque ad nubes.

35:7 Iustítia tua sicut montes Dei: * iudícia tua abýssus multa.

35:7 Hómines, et iuménta salvábis, Dómine: * quemádmodum multiplicásti misericórdiam tuam, Deus.

35:8 Fílii autem hóminum, * in tégmine alárum tuárum sperábunt.

35:9 Inebriabúntur ab ubertáte domus tuæ: * et torrénte voluptátis tuæ potábis eos.

35:10 Quóniam apud te est fons vitæ: * et in lúmine tuo vidébimus lumen.

35:11 Præténde misericórdiam tuam sciéntibus te, * et iustítiam tuam his, qui recto sunt corde.

35:12 Non véniat mihi pes supérbiæ: * et manus peccatóris non móveat me.

35:13 Ibi cecidérunt qui operántur iniquitátem: * expúlsi sunt, nec potuérunt stare.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Multiplicásti, Deus, misericórdiam tuam.

Ant. Fortitúdo mea * et laus mea Dóminus: et factus est mihi in salútem.

Canticum Moysis [4]

Exod. 15:1-22

15:1 Cantémus Dómino: glorióse enim magnificátus est, * equum et ascensórem deiécit in mare.

15:2 Fortitúdo mea, et laus mea Dóminus, * et factus est mihi in salútem.

15:3 Iste Deus meus, et glorificábo eum: * Deus patris mei, et exaltábo eum.

15:4 Dóminus quasi vir pugnátor, Omnípotens nomen eius. * Currus Pharaónis et exércitum eius proiécit in mare.

15:5 Elécti príncipes eius submérsi sunt in Mari Rubro: * abýssi operuérunt eos, descendérunt in profúndum quasi lapis.

15:6 Déxtera tua, Dómine, magnificáta est in fortitúdine: déxtera tua, Dómine, percússit inimícum. * Et in multitúdine glóriæ tuæ deposuísti adversários tuos:

15:7 Misísti iram tuam, quæ devorávit eos sicut stípulam. * Et in spíritu furóris tui congregátæ sunt aquæ:

15:8 Stetit unda fluens, * congregátæ sunt abýssi in médio mari.

15:9 Dixit inimícus: Pérsequar et comprehéndam, * dívidam spólia, implébitur ánima mea:

15:10 Evaginábo gládium meum, * interfíciet eos manus mea.

15:11 Flavit spíritus tuus, et opéruit eos mare: * submérsi sunt quasi plumbum in aquis veheméntibus.

15:12 Quis símilis tui in fórtibus, Dómine? * quis símilis tui, magníficus in sanctitáte, terríbilis atque laudábilis, fáciens mirabília?

15:13 Extendísti manum tuam, et devorávit eos terra. * Dux fuísti in misericórdia tua pópulo quem redemísti:

15:14 Et portásti eum in fortitúdine tua, * ad habitáculum sanctum tuum.

15:15 Ascendérunt pópuli, et iráti sunt: * dolóres obtinuérunt habitatóres Philísthiim.

15:16 Tunc conturbáti sunt príncipes Edom, robústos Moab obtínuit tremor: * obriguérunt omnes habitatóres Chánaan.

15:17 Írruat super eos formído et pavor, * in magnitúdine brácchii tui:

15:18 Fiant immóbiles quasi lapis, donec pertránseat pópulus tuus, Dómine, * donec pertránseat pópulus tuus iste, quem possedísti.

15:19 Introdúces eos, et plantábis in monte hereditátis tuæ, * firmíssimo habitáculo tuo quod operátus es, Dómine:

15:20 Sanctuárium tuum, Dómine, quod firmavérunt manus tuæ. * Dóminus regnábit in ætérnum et ultra.

15:21 Ingréssus est enim eques Phárao cum cúrribus et equítibus eius in mare: * et redúxit super eos Dóminus aquas maris:

15:22 Fílii autem Israël ambulavérunt per siccum * in médio eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fortitúdo mea et laus mea Dóminus: et factus est mihi in salútem.

Ant. Laudáte * Dóminum qui sanat contrítos corde, et álligat contritiónes eórum.

Psalmus 146 [5]

146:1 Laudáte Dóminum quóniam bonus est psalmus: * Deo nostro sit iucúnda, decóraque laudátio.

146:2 Ædíficans Ierúsalem Dóminus: * dispersiónes Israélis congregábit.

146:3 Qui sanat contrítos corde: * et álligat contritiónes eórum.

146:4 Qui númerat multitúdinem stellárum: * et ómnibus eis nómina vocat.

146:5 Magnus Dóminus noster, et magna virtus eius: * et sapiéntiæ eius non est númerus.

146:6 Suscípiens mansuétos Dóminus: * humílians autem peccatóres usque ad terram.

146:7 Præcínite Dómino in confessióne: * psállite Deo nostro in cíthara.

146:8 Qui óperit cælum núbibus: * et parat terræ plúviam.

146:8 Qui prodúcit in móntibus fænum: * et herbam servitúti hóminum.

146:9 Qui dat iuméntis escam ipsórum: * et pullis corvórum invocántibus eum.

146:10 Non in fortitúdine equi voluntátem habébit: * nec in tíbiis viri beneplácitum erit ei.

146:11 Beneplácitum est Dómino super timéntes eum: * et in eis, qui sperant super misericórdia eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte Dóminum qui sanat contrítos corde, et álligat contritiónes eórum.

Capitulum Hymnus Versus {ex Psalterio secundum diem}

Isa 58:1

Clama, ne cesses, quasi tuba exálta vocem tuam, et annúntia pópulo meo scélera eórum, et dómui Iacob peccáta eórum.

℟. Deo grátias.

Hymnus

O sol salútis, íntimis,

Iesu, refúlge méntibus,

Dum, nocte pulsa, grátior

Orbi dies renáscitur.

Dans tempus acceptábile,

Da lacrimárum rívulis

Laváre cordis víctimam,

Quam læta adúrat cáritas.

Quo fonte manávit nefas,

Fluent perénnes lácrimæ,

Si virga pœniténtiæ

Cordis rigórem cónterat.

Dies venit, dies tua,

In qua reflórent ómnia:

Lætémur et nos in viam

Tua redúcti déxtera.

Te prona mundi máchina,

Clemens, adóret, Trínitas,

Et nos novi per grátiam

Novum canámus cánticum.

Amen.

℣. Ángelis suis Deus mandávit de te.

℟. Ut custódiant te in ómnibus viis tuis.

Canticum: Benedictus {Antiphona ex Proprio de Tempore}

Ant. Egréssus Iesus * secéssit in partes Tyri et Sidónis: et ecce múlier Chananǽa a fínibus illis egréssa, clamábat dicens: Miserére mei, Fili David.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Egréssus Iesus secéssit in partes Tyri et Sidónis: et ecce múlier Chananǽa a fínibus illis egréssa, clamábat dicens: Miserére mei, Fili David.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Devotiónem pópuli tui, quǽsumus, Dómine, benígnus inténde: ut, qui per abstinéntiam macerántur in córpore, per fructum boni óperis reficiántur in mente.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum tempora}

Ant. Vivo ego * dicit Dóminus: nolo mortem peccatóris, sed ut magis convertátur et vivat.

Psalmus 22 [1]

22:1 Dóminus regit me, et nihil mihi déerit: * in loco páscuæ ibi me collocávit.

22:2 Super aquam refectiónis educávit me: * ánimam meam convértit.

22:3 Dedúxit me super sémitas iustítiæ, * propter nomen suum.

22:4 Nam, et si ambulávero in médio umbræ mortis, non timébo mala: * quóniam tu mecum es.

22:4 Virga tua, et báculus tuus: * ipsa me consoláta sunt.

22:5 Parásti in conspéctu meo mensam, * advérsus eos, qui tríbulant me.

22:5 Impinguásti in óleo caput meum: * et calix meus inébrians quam præclárus est!

22:6 Et misericórdia tua subsequétur me * ómnibus diébus vitæ meæ:

22:6 Et ut inhábitem in domo Dómini, * in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 71(2-8) [2]

71:2 Deus, iudícium tuum regi da: * et iustítiam tuam fílio regis:

71:2 Iudicáre pópulum tuum in iustítia, * et páuperes tuos in iudício.

71:3 Suscípiant montes pacem pópulo: * et colles iustítiam.

71:4 Iudicábit páuperes pópuli, et salvos fáciet fílios páuperum: * et humiliábit calumniatórem.

71:5 Et permanébit cum sole, et ante lunam, * in generatióne et generatiónem.

71:6 Descéndet sicut plúvia in vellus: * et sicut stillicídia stillántia super terram.

71:7 Oriétur in diébus eius iustítia, et abundántia pacis: * donec auferátur luna.

71:8 Et dominábitur a mari usque ad mare: * et a flúmine usque ad términos orbis terrárum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 71(9-19) [3]

71:9 Coram illo prócident Æthíopes: * et inimíci eius terram lingent.

71:10 Reges Tharsis, et ínsulæ múnera ófferent: * reges Árabum et Saba dona addúcent.

71:11 Et adorábunt eum omnes reges terræ: * omnes gentes sérvient ei:

71:12 Quia liberábit páuperem a poténte: * et páuperem, cui non erat adiútor.

71:13 Parcet páuperi et ínopi: * et ánimas páuperum salvas fáciet.

71:14 Ex usúris et iniquitáte rédimet ánimas eórum: * et honorábile nomen eórum coram illo.

71:15 Et vivet, et dábitur ei de auro Arábiæ, et adorábunt de ipso semper: * tota die benedícent ei.

71:16 Et erit firmaméntum in terra in summis móntium, superextollétur super Líbanum fructus eius: * et florébunt de civitáte sicut fænum terræ.

71:17 Sit nomen eius benedíctum in sǽcula: * ante solem pérmanet nomen eius.

71:17 Et benedicéntur in ipso omnes tribus terræ: * omnes gentes magnificábunt eum.

71:18 Benedíctus Dóminus, Deus Israël, * qui facit mirabília solus:

71:19 Et benedíctum nomen maiestátis eius in ætérnum: * et replébitur maiestáte eius omnis terra: fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vivo ego dicit Dóminus: nolo mortem peccatóris, sed ut magis convertátur et vivat.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Tértio Kaléndas Mártii Luna décima Anno Dómini 2026

Insulæ, in Aprútio, sancti Gabriélis a Vírgine Perdolénte, Clérici Congregatiónis a Cruce et Passióne Dómini nuncupátæ, et Confessóris; qui, magnis intra breve vitæ spátium méritis et post mortem miráculis clarus, a Benedícto Papa Décimo quinto in Sanctórum cánonem relátus est.

Romæ natális sanctórum Mártyrum Alexándri, Abúndii, Antígoni et Fortunáti.

Alexandríæ pássio sancti Iuliáni Mártyris, qui, cum ita pódagra constríctus esset, ut neque incédere neque stare posset, una cum duóbus fámulis, qui eum in sella gestábant, Iúdici offértur; quorum alter fidem negávit, alter, nómine Eunus, cum dómino suo perdurávit in confessióne Christi. Ipse porro Iuliánus et Eunus, camélis impósiti, per totam urbem circumdúci iubéntur, et flagris laniári, ac tandem, incénso rogo, hinc inde spectánte pópulo, combúri.

Ibídem sancti Besæ mílitis, qui, cum insultántes in prædíctos Mártyres cohibéret, delátus est ad Iúdicem, et, pro fide constánter agens, cápite truncátus.

Híspali, in Hispánia, natális sancti Leándri, eiúsdem civitátis Epíscopi, qui, sanctórum Isidóri Epíscopi ac Florentínæ Vírginis frater, sua prædicatióne et indústria gentem Visigothórum, adiuvánte Reccarédo, eórum Rege, ab Ariána impietáte ad cathólicam fidem convértit.

Constantinópoli sanctórum Confessórum Basilíi et Procópii, qui, témpore Leónis Imperatóris, pro cultu sanctárum Imáginum strénue decertárunt.

Lugdúni, in Gállia, sancti Baldoméri Subdiaconi, viri Deo devóti, cuius sepúlcrum crebris miráculis illustrátur.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Psalterio secundum tempora}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Isa 55:6

Quǽrite Dóminum dum inveníri potest: invocáte eum, dum prope est.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum tempora}

Ant. Advenérunt nobis * dies pœniténtiæ ad rediménda peccáta, ad salvándas ánimas.

Psalmus 72(1-9) [1]

72:1 Quam bonus Israël Deus, * his, qui recto sunt corde!

72:2 Mei autem pæne moti sunt pedes: * pæne effúsi sunt gressus mei.

72:3 Quia zelávi super iníquos, * pacem peccatórum videns.

72:4 Quia non est respéctus morti eórum: * et firmaméntum in plaga eórum.

72:5 In labóre hóminum non sunt, * et cum homínibus non flagellabúntur:

72:6 Ídeo ténuit eos supérbia, * opérti sunt iniquitáte et impietáte sua.

72:7 Pródiit quasi ex ádipe iníquitas eórum: * transiérunt in afféctum cordis.

72:8 Cogitavérunt, et locúti sunt nequítiam: * iniquitátem in excélso locúti sunt.

72:9 Posuérunt in cælum os suum: * et lingua eórum transívit in terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 72(10-17) [2]

72:10 Ídeo convertétur pópulus meus hic: * et dies pleni inveniéntur in eis.

72:11 Et dixérunt: Quómodo scit Deus, * et si est sciéntia in excélso?

72:12 Ecce, ipsi peccatóres, et abundántes in sǽculo, * obtinuérunt divítias.

72:13 Et dixi: Ergo sine causa iustificávi cor meum, * et lavi inter innocéntes manus meas:

72:14 Et fui flagellátus tota die, * et castigátio mea in matutínis.

72:15 Si dicébam: Narrábo sic: * ecce, natiónem filiórum tuórum reprobávi.

72:16 Existimábam ut cognóscerem hoc, * labor est ante me:

72:17 Donec intrem in Sanctuárium Dei: * et intéllegam in novíssimis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 72(18-28) [3]

72:18 Verúmtamen propter dolos posuísti eis: * deiecísti eos dum allevaréntur.

72:19 Quómodo facti sunt in desolatiónem, súbito defecérunt: * periérunt propter iniquitátem suam.

72:20 Velut sómnium surgéntium, Dómine, * in civitáte tua imáginem ipsórum ad níhilum rédiges.

72:21 Quia inflammátum est cor meum, et renes mei commutáti sunt: * et ego ad níhilum redáctus sum, et nescívi.

72:23 Ut iuméntum factus sum apud te: * et ego semper tecum.

72:24 Tenuísti manum déxteram meam: et in voluntáte tua deduxísti me, * et cum glória suscepísti me.

72:25 Quid enim mihi est in cælo? * et a te quid vólui super terram?

72:26 Defécit caro mea, et cor meum: * Deus cordis mei, et pars mea Deus in ætérnum.

72:27 Quia ecce, qui elóngant se a te, períbunt: * perdidísti omnes, qui fornicántur abs te.

72:28 Mihi autem adhærére Deo bonum est: * pónere in Dómino Deo spem meam:

72:28 Ut annúntiem omnes prædicatiónes tuas, * in portis fíliæ Sion.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Advenérunt nobis dies pœniténtiæ ad rediménda peccáta, ad salvándas ánimas.

Capitulum Responsorium Versus {ex Psalterio secundum tempora}

Ioël 2:12-13

Convertímini ad me in toto corde vestro, in ieiúnio, et fletu, et planctu. Et scíndite corda vestra, et non vestiménta vestra, ait Dóminus omnípotens.

℟. Deo grátias.

℟.br. Ipse liberávit me * De láqueo venántium.

℟. Ipse liberávit me * De láqueo venántium.

℣. Et a verbo áspero.

℟. De láqueo venántium.

℣. Glória Patri, et Fílio, * et Spirítui Sancto.

℟. Ipse liberávit me * De láqueo venántium.

℣. Scápulis suis obumbrábit tibi.

℟. Et sub pennis eius sperábis.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Devotiónem pópuli tui, quǽsumus, Dómine, benígnus inténde: ut, qui per abstinéntiam macerántur in córpore, per fructum boni óperis reficiántur in mente.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum tempora}

Ant. Commendémus nosmetípsos * in multa patiéntia, in ieiúniis multis, per arma iustítiæ.

Psalmus 73(1-9) [1]

73:1 Ut quid, Deus, repulísti in finem: * irátus est furor tuus super oves páscuæ tuæ?

73:2 Memor esto congregatiónis tuæ, * quam possedísti ab inítio.

73:2 Redemísti virgam hereditátis tuæ: * mons Sion, in quo habitásti in eo.

73:3 Leva manus tuas in supérbias eórum in finem: * quanta malignátus est inimícus in sancto!

73:4 Et gloriáti sunt qui odérunt te: * in médio solemnitátis tuæ.

73:5 Posuérunt signa sua, signa: * et non cognovérunt sicut in éxitu super summum.

73:6 Quasi in silva lignórum secúribus excidérunt iánuas eius in idípsum: * in secúri et áscia deiecérunt eam.

73:7 Incendérunt igni Sanctuárium tuum: * in terra polluérunt tabernáculum nóminis tui.

73:8 Dixérunt in corde suo cognátio eórum simul: * Quiéscere faciámus omnes dies festos Dei a terra.

73:9 Signa nostra non vídimus, iam non est prophéta: * et nos non cognóscet ámplius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 73(10-17) [2]

73:10 Úsquequo, Deus, improperábit inimícus: * irrítat adversárius nomen tuum in finem?

73:11 Ut quid avértis manum tuam, et déxteram tuam, * de médio sinu tuo in finem?

73:12 Deus autem Rex noster ante sǽcula: * operátus est salútem in médio terræ.

73:13 Tu confirmásti in virtúte tua mare: * contribulásti cápita dracónum in aquis.

73:14 Tu confregísti cápita dracónis: * dedísti eum escam pópulis Æthíopum.

73:15 Tu dirupísti fontes, et torréntes: * tu siccásti flúvios Ethan.

73:16 Tuus est dies, et tua est nox: * tu fabricátus es auróram et solem.

73:17 Tu fecísti omnes términos terræ: * æstátem et ver tu plasmásti ea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 73(18-23) [3]

73:18 Memor esto huius, inimícus improperávit Dómino: * et pópulus insípiens incitávit nomen tuum.

73:19 Ne tradas béstiis ánimas confiténtes tibi, * et ánimas páuperum tuórum ne obliviscáris in finem.

73:20 Réspice in testaméntum tuum: * quia repléti sunt, qui obscuráti sunt terræ dómibus iniquitátum.

73:21 Ne avertátur húmilis factus confúsus: * pauper et inops laudábunt nomen tuum.

73:22 Exsúrge, Deus, iúdica causam tuam: * memor esto improperiórum tuórum, eórum quæ ab insipiénte sunt tota die.

73:23 Ne obliviscáris voces inimicórum tuórum: * supérbia eórum, qui te odérunt, ascéndit semper.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Commendémus nosmetípsos in multa patiéntia, in ieiúniis multis, per arma iustítiæ.

Capitulum Responsorium Versus {ex Psalterio secundum tempora}

Isa 55:7

Derelínquat ímpius viam suam, et vir iníquus cogitatiónes suas, et revertátur ad Dóminum, et miserébitur eius, et ad Deum nostrum, quóniam multus est ad ignoscéndum.

℟. Deo grátias.

℟.br. Scápulis suis * Obumbrábit tibi.

℟. Scápulis suis * Obumbrábit tibi.

℣. Et sub pennis eius sperábis.

℟. Obumbrábit tibi.

℣. Glória Patri, et Fílio, * et Spirítui Sancto.

℟. Scápulis suis * Obumbrábit tibi.

℣. Scuto circúmdabit te véritas eius.

℟. Non timébis a timóre noctúrno.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Devotiónem pópuli tui, quǽsumus, Dómine, benígnus inténde: ut, qui per abstinéntiam macerántur in córpore, per fructum boni óperis reficiántur in mente.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum tempora}

Ant. Per arma iustítiæ * virtútis Dei commendémus nosmetípsos in multa patiéntia.

Psalmus 74 [1]

74:2 Confitébimur tibi, Deus: * confitébimur, et invocábimus nomen tuum.

74:3 Narrábimus mirabília tua: * cum accépero tempus, ego iustítias iudicábo.

74:4 Liquefácta est terra, et omnes qui hábitant in ea: * ego confirmávi colúmnas eius.

74:5 Dixi iníquis: Nolíte iníque ágere: * et delinquéntibus: Nolíte exaltáre cornu:

74:6 Nolíte extóllere in altum cornu vestrum: * nolíte loqui advérsus Deum iniquitátem.

74:7 Quia neque ab Oriénte, neque ab Occidénte, neque a desértis móntibus: * quóniam Deus iudex est.

74:8 Hunc humíliat, et hunc exáltat: * quia calix in manu Dómini vini meri plenus misto.

74:9 Et inclinávit ex hoc in hoc: verúmtamen fæx eius non est exinaníta: * bibent omnes peccatóres terræ.

74:10 Ego autem annuntiábo in sǽculum: * cantábo Deo Iacob.

74:11 Et ómnia córnua peccatórum confríngam: * et exaltabúntur córnua iusti.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 75(2-7) [2]

75:2 Notus in Iudǽa Deus: * in Israël magnum nomen eius.

75:3 Et factus est in pace locus eius: * et habitátio eius in Sion.

75:4 Ibi confrégit poténtias árcuum, * scutum, gládium, et bellum.

75:5 Illúminans tu mirabíliter a móntibus ætérnis: * turbáti sunt omnes insipiéntes corde.

75:6 Dormiérunt somnum suum: * et nihil invenérunt omnes viri divitiárum in mánibus suis.

75:7 Ab increpatióne tua, Deus Iacob, * dormitavérunt qui ascendérunt equos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 75(8-13) [3]

75:8 Tu terríbilis es, et quis resístet tibi? * ex tunc ira tua.

75:9 De cælo audítum fecísti iudícium: * terra trémuit et quiévit,

75:10 Cum exsúrgeret in iudícium Deus, * ut salvos fáceret omnes mansuétos terræ.

75:11 Quóniam cogitátio hóminis confitébitur tibi: * et relíquiæ cogitatiónis diem festum agent tibi.

75:12 Vovéte, et réddite Dómino, Deo vestro: * omnes, qui in circúitu eius affértis múnera.

75:13 Terríbili et ei qui aufert spíritum príncipum, * terríbili apud reges terræ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Per arma iustítiæ virtútis Dei commendémus nosmetípsos in multa patiéntia.

Capitulum Responsorium Versus {ex Psalterio secundum tempora}

Isa 58:7

Frange esuriénti panem tuum, et egénos vagósque induc in domum tuam: cum víderis nudum, óperi eum, et carnem tuam ne despéxeris.

℟. Deo grátias.

℟.br. Scuto circúmdabit te * Véritas eius.

℟. Scuto circúmdabit te * Véritas eius.

℣. Non timébis a timóre noctúrno.

℟. Véritas eius.

℣. Glória Patri, et Fílio, * et Spirítui Sancto.

℟. Scuto circúmdabit te * Véritas eius.

℣. Ángelis suis Deus mandávit de te.

℟. Ut custódiant te in ómnibus viis tuis.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Devotiónem pópuli tui, quǽsumus, Dómine, benígnus inténde: ut, qui per abstinéntiam macerántur in córpore, per fructum boni óperis reficiántur in mente.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Psalterio secundum diem}

Ant. Ecce quam bonum * et quam iucúndum habitáre fratres in unum. ‡

Psalmus 132 [1]

132:1 Ecce quam bonum et quam iucúndum, habitáre fratres in unum:

132:2 ‡ Sicut unguéntum in cápite, * quod descéndit in barbam, barbam Aaron,

132:2 Quod descéndit in oram vestiménti eius: * sicut ros Hermon, qui descéndit in montem Sion.

132:3 Quóniam illic mandávit Dóminus benedictiónem, * et vitam usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ecce quam bonum et quam iucúndum habitáre fratres in unum.

Ant. Confitémini Dómino * quóniam in ætérnum misericórdia eius.

Psalmus 135(1-9) [2]

135:1 Confitémini Dómino quóniam bonus: * quóniam in ætérnum misericórdia eius.

135:2 Confitémini Deo deórum: * quóniam in ætérnum misericórdia eius.

135:3 Confitémini Dómino dominórum: * quóniam in ætérnum misericórdia eius.

135:4 Qui facit mirabília magna solus: * quóniam in ætérnum misericórdia eius.

135:5 Qui fecit cælos in intelléctu: * quóniam in ætérnum misericórdia eius.

135:6 Qui firmávit terram super aquas: * quóniam in ætérnum misericórdia eius.

135:7 Qui fecit luminária magna: * quóniam in ætérnum misericórdia eius.

135:8 Solem in potestátem diéi: * quóniam in ætérnum misericórdia eius.

135:9 Lunam, et stellas in potestátem noctis: * quóniam in ætérnum misericórdia eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitémini Dómino quóniam in ætérnum misericórdia eius.

Ant. Confitémini Dómino * quia in humilitáte nostra memor fuit nostri.

Psalmus 135(10-26) [3]

135:10 Qui percússit Ægýptum cum primogénitis eórum: * quóniam in ætérnum misericórdia eius.

135:11 Qui edúxit Israël de médio eórum: * quóniam in ætérnum misericórdia eius.

135:12 In manu poténti, et brácchio excélso: * quóniam in ætérnum misericórdia eius.

135:13 Qui divísit Mare Rubrum in divisiónes: * quóniam in ætérnum misericórdia eius.

135:14 Et edúxit Israël per médium eius: * quóniam in ætérnum misericórdia eius.

135:15 Et excússit Pharaónem, et virtútem eius in Mari Rubro: * quóniam in ætérnum misericórdia eius.

135:16 Qui tradúxit pópulum suum per desértum: * quóniam in ætérnum misericórdia eius.

135:17 Qui percússit reges magnos: * quóniam in ætérnum misericórdia eius.

135:18 Et occídit reges fortes: * quóniam in ætérnum misericórdia eius.

135:19 Sehon, regem Amorrhæórum: * quóniam in ætérnum misericórdia eius.

135:20 Et Og, regem Basan: * quóniam in ætérnum misericórdia eius.

135:21 Et dedit terram eórum hereditátem: * quóniam in ætérnum misericórdia eius.

135:22 Hereditátem Israël, servo suo: * quóniam in ætérnum misericórdia eius.

135:23 Quia in humilitáte nostra memor fuit nostri: * quóniam in ætérnum misericórdia eius.

135:24 Et redémit nos ab inimícis nostris: * quóniam in ætérnum misericórdia eius.

135:25 Qui dat escam omni carni: * quóniam in ætérnum misericórdia eius.

135:26 Confitémini Deo cæli: * quóniam in ætérnum misericórdia eius.

135:26 Confitémini Dómino dominórum: * quóniam in ætérnum misericórdia eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitémini Dómino quia in humilitáte nostra memor fuit nostri.

Ant. Adhǽreat lingua mea * fáucibus meis, si non memínero tui Ierúsalem.

Psalmus 136 [4]

136:1 Super flúmina Babylónis, illic sédimus et flévimus: * cum recordarémur Sion:

136:2 In salícibus in médio eius, * suspéndimus órgana nostra.

136:3 Quia illic interrogavérunt nos, qui captívos duxérunt nos, * verba cantiónum:

136:3 Et qui abduxérunt nos: * Hymnum cantáte nobis de cánticis Sion.

136:4 Quómodo cantábimus cánticum Dómini * in terra aliéna?

136:5 Si oblítus fúero tui, Ierúsalem, * oblivióni detur déxtera mea.

136:6 Adhǽreat lingua mea fáucibus meis, * si non memínero tui:

136:6 Si non proposúero Ierúsalem, * in princípio lætítiæ meæ.

136:7 Memor esto, Dómine, filiórum Edom, * in die Ierúsalem:

136:7 Qui dicunt: Exinaníte, exinaníte * usque ad fundaméntum in ea.

136:8 Fília Babylónis mísera: * beátus, qui retríbuet tibi retributiónem tuam, quam retribuísti nobis.

136:9 Beátus, qui tenébit, * et allídet párvulos tuos ad petram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adhǽreat lingua mea fáucibus meis, si non memínero tui Ierúsalem.

Ant. Confitébor * nómini tuo, Dómine, super misericórdia et veritáte tua.

Psalmus 137 [5]

137:1 Confitébor tibi, Dómine, in toto corde meo: * quóniam audísti verba oris mei.

137:2 In conspéctu Angelórum psallam tibi: * adorábo ad templum sanctum tuum, et confitébor nómini tuo.

137:3 Super misericórdia tua, et veritáte tua: * quóniam magnificásti super omne, nomen sanctum tuum.

137:4 In quacúmque die invocávero te, exáudi me: * multiplicábis in ánima mea virtútem.

137:5 Confiteántur tibi, Dómine, omnes reges terræ: * quia audiérunt ómnia verba oris tui:

137:6 Et cantent in viis Dómini: * quóniam magna est glória Dómini.

137:7 Quóniam excélsus Dóminus, et humília réspicit: * et alta a longe cognóscit.

137:8 Si ambulávero in médio tribulatiónis, vivificábis me: * et super iram inimicórum meórum extendísti manum tuam, et salvum me fecit déxtera tua.

137:9 Dóminus retríbuet pro me: * Dómine, misericórdia tua in sǽculum: ópera mánuum tuárum ne despícias.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitébor nómini tuo, Dómine, super misericórdia et veritáte tua.

Capitulum Hymnus Versus {ex Psalterio secundum diem}

Ioël 2:17

Inter vestíbulum et altáre plorábunt sacerdótes, minístri Dómini, et dicent: Parce, Dómine, parce pópulo tuo: et ne des hereditátem tuam in oppróbrium, ut dominéntur eis natiónes.

℟. Deo grátias.

Hymnus

Audi, benígne Cónditor,

Nostras preces cum flétibus,

In hoc sacro ieiúnio

Fusas quadragenário.

Scrutátor alme córdium,

Infírma tu scis vírium:

Ad te revérsis éxhibe

Remissiónis grátiam.

Multum quidem peccávimus,

Sed parce confiténtibus:

Ad nóminis laudem tui

Confer medélam lánguidis.

Concéde nostrum cónteri

Corpus per abstinéntiam;

Culpæ ut relínquant pábulum

Ieiúna corda críminum.

Præsta, beáta Trínitas,

Concéde, simplex Únitas;

Ut fructuósa sint tuis

Ieiuniórum múnera.

Amen.

℣. Ángelis suis Deus mandávit de te.

℟. Ut custódiant te in ómnibus viis tuis.

Canticum: Magnificat {Antiphona ex Proprio de Tempore}

Ant. O múlier, * magna est fides tua: fiat tibi sicut petísti.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. O múlier, magna est fides tua: fiat tibi sicut petísti.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Da, quǽsumus, Dómine, pópulis christiánis: et, quæ profiténtur, agnóscere, et cæléste munus dilígere, quod frequéntant.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Adiútor meus * et liberátor meus esto, Dómine.

Psalmus 69 [1]

69:2 Deus, in adiutórium meum inténde: * Dómine, ad adiuvándum me festína.

69:3 Confundántur et revereántur, * qui quærunt ánimam meam.

69:4 Avertántur retrórsum, et erubéscant, * qui volunt mihi mala.

69:4 Avertántur statim erubescéntes, * qui dicunt mihi: Euge, euge.

69:5 Exsúltent et læténtur in te omnes qui quærunt te, * et dicant semper: Magnificétur Dóminus: qui díligunt salutáre tuum.

69:6 Ego vero egénus, et pauper sum: * Deus, ádiuva me.

69:6 Adiútor meus, et liberátor meus es tu: * Dómine, ne moréris.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 70(1-12) [2]

70:1 In te, Dómine, sperávi, non confúndar in ætérnum: * in iustítia tua líbera me, et éripe me.

70:2 Inclína ad me aurem tuam, * et salva me.

70:3 Esto mihi in Deum protectórem, et in locum munítum: * ut salvum me fácias,

70:3 Quóniam firmaméntum meum, * et refúgium meum es tu.

70:4 Deus meus, éripe me de manu peccatóris, * et de manu contra legem agéntis et iníqui:

70:5 Quóniam tu es patiéntia mea, Dómine: * Dómine, spes mea a iuventúte mea.

70:6 In te confirmátus sum ex útero: * de ventre matris meæ tu es protéctor meus.

70:7 In te cantátio mea semper: * tamquam prodígium factus sum multis: et tu adiútor fortis.

70:8 Repleátur os meum laude, ut cantem glóriam tuam: * tota die magnitúdinem tuam.

70:9 Ne proícias me in témpore senectútis: * cum defécerit virtus mea, ne derelínquas me.

70:10 Quia dixérunt inimíci mei mihi: * et qui custodiébant ánimam meam, consílium fecérunt in unum.

70:11 Dicéntes: Deus derelíquit eum, persequímini, † et comprehéndite eum: * quia non est qui erípiat.

70:12 Deus, ne elongéris a me: * Deus meus, in auxílium meum réspice.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 70(13-24) [3]

70:13 Confundántur, et defíciant detrahéntes ánimæ meæ: * operiántur confusióne, et pudóre qui quærunt mala mihi.

70:14 Ego autem semper sperábo: * et adíciam super omnem laudem tuam.

70:15 Os meum annuntiábit iustítiam tuam: * tota die salutáre tuum.

70:16 Quóniam non cognóvi litteratúram, † introíbo in poténtias Dómini: * Dómine, memorábor iustítiæ tuæ solíus.

70:17 Deus, docuísti me a iuventúte mea: * et usque nunc pronuntiábo mirabília tua.

70:18 Et usque in senéctam et sénium: * Deus, ne derelínquas me,

70:18 Donec annúntiem brácchium tuum * generatióni omni, quæ ventúra est:

70:19 Poténtiam tuam, et iustítiam tuam, Deus, † usque in altíssima, quæ fecísti magnália: * Deus, quis símilis tibi?

70:20 Quantas ostendísti mihi tribulatiónes multas et malas: et convérsus vivificásti me: * et de abýssis terræ íterum reduxísti me:

70:21 Multiplicásti magnificéntiam tuam: * et convérsus consolátus es me.

70:22 Nam et ego confitébor tibi in vasis psalmi veritátem tuam: * Deus, psallam tibi in cíthara, Sanctus Israël.

70:23 Exsultábunt lábia mea cum cantávero tibi: * et ánima mea, quam redemísti.

70:24 Sed et lingua mea tota die meditábitur iustítiam tuam: * cum confúsi et revériti fúerint, qui quærunt mala mihi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adiútor meus et liberátor meus esto, Dómine.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Feria Sexta Quattuor Temporum Quadragesimæ
II. classis
Commemoratio ad Laudes tantum: S. Gabrielis a Virgine Perdolente Confessoris

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Psalterio secundum tempora}

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Veníte, exsultémus Dómino, iubilémus Deo, salutári nostro: præoccupémus fáciem eius in confessióne, et in psalmis iubilémus ei.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Quia promísit Dóminus corónam vigilántibus.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Quia promísit Dóminus corónam vigilántibus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quia promísit Dóminus corónam vigilántibus.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Hymnus {ex Psalterio secundum tempora}

Ex more docti mýstico

Servémus hoc ieiúnium,

Deno diérum círculo

Ducto quater notíssimo.

Lex et prophétæ prímitus

Hoc prætulérunt, póstmodum

Christus sacrávit, ómnium

Rex atque factor témporum.

Utámur ergo párcius

Verbis, cibis et pótibus,

Somno, iocis, et árctius

Perstémus in custódia.

Vitémus autem nóxia,

Quæ súbruunt mentes vagas:

Nullúmque demus cállidi

Hostis locum tyránnidi.

Flectámus iram víndicem,

Plorémus ante Iúdicem,

Clamémus ore súpplici,

Dicámus omnes cérnui:

Nostris malis offéndimus

Tuam, Deus, cleméntiam:

Effúnde nobis désuper,

Remíssor, indulgéntiam.

Meménto quod sumus tui,

Licet cadúci, plásmatis:

Ne des honórem nóminis

Tui, precámur, álteri.

Laxa malum, quod fécimus,

Auge bonum, quod póscimus:

Placére quo tandem tibi

Possímus hic, et pérpetim.

Præsta, beáta Trínitas,

Concéde, simplex Únitas,

Ut fructuósa sint tuis

Ieiuniórum múnera.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Suscitávit Dóminus * testimónium in Iacob: et legem pósuit in Israël.

Psalmus 77(1-8) [1]

77:1 Atténdite, pópule meus, legem meam: * inclináte aurem vestram in verba oris mei.

77:2 Apériam in parábolis os meum: * loquar propositiónes ab inítio.

77:3 Quanta audívimus et cognóvimus ea: * et patres nostri narravérunt nobis.

77:4 Non sunt occultáta a fíliis eórum: * in generatióne áltera.

77:4 Narrántes laudes Dómini, et virtútes eius: * et mirabília eius, quæ fecit.

77:5 Et suscitávit testimónium in Iacob: * et legem pósuit in Israël.

77:5 Quanta mandávit pátribus nostris nota fácere ea fíliis suis: * ut cognóscat generátio áltera.

77:6 Fílii qui nascéntur, et exsúrgent, * et narrábunt fíliis suis.

77:7 Ut ponant in Deo spem suam, et non obliviscántur óperum Dei: * et mandáta eius exquírant.

77:8 Ne fiant sicut patres eórum: * generátio prava et exásperans.

77:8 Generátio, quæ non diréxit cor suum: * et non est créditus cum Deo spíritus eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscitávit Dóminus testimónium in Iacob: et legem pósuit in Israël.

Ant. Coram pátribus eórum * fecit Deus mirabília.

Psalmus 77(9-16) [2]

77:9 Fílii Ephrem intendéntes et mitténtes arcum: * convérsi sunt in die belli.

77:10 Non custodiérunt testaméntum Dei: * et in lege eius noluérunt ambuláre.

77:11 Et oblíti sunt benefactórum eius: * et mirabílium eius quæ osténdit eis.

77:12 Coram pátribus eórum fecit mirabília in terra Ægýpti: * in campo Táneos.

77:13 Interrúpit mare, et perdúxit eos: * et státuit aquas quasi in utre.

77:14 Et dedúxit eos in nube diéi: * et tota nocte in illuminatióne ignis.

77:15 Interrúpit petram in erémo: * et adaquávit eos velut in abýsso multa.

77:16 Et edúxit aquam de petra: * et dedúxit tamquam flúmina aquas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Coram pátribus eórum fecit Deus mirabília.

Ant. Iánuas cæli apéruit * Dóminus, et pluit illis manna ad manducándum.

Psalmus 77(17-31) [3]

77:17 Et apposuérunt adhuc peccáre ei: * in iram excitavérunt Excélsum in inaquóso.

77:18 Et tentavérunt Deum in córdibus suis, * ut péterent escas animábus suis.

77:19 Et male locúti sunt de Deo: * dixérunt: Numquid póterit Deus paráre mensam in desérto?

77:20 Quóniam percússit petram, et fluxérunt aquæ: * et torréntes inundavérunt.

77:20 Numquid et panem póterit dare, * aut paráre mensam pópulo suo?

77:21 Ídeo audívit Dóminus, et dístulit: * et ignis accénsus est in Iacob, et ira ascéndit in Israël.

77:22 Quia non credidérunt in Deo: * nec speravérunt in salutári eius:

77:23 Et mandávit núbibus désuper: * et iánuas cæli apéruit.

77:24 Et pluit illis manna ad manducándum: * et panem cæli dedit eis.

77:25 Panem Angelórum manducávit homo, * cibária misit eis in abundántia.

77:26 Tránstulit Austrum de cælo: * et indúxit in virtúte sua Áfricum.

77:27 Et pluit super eos sicut púlverem carnes: * et sicut arénam maris volatília pennáta.

77:28 Et cecidérunt in médio castrórum eórum: * circa tabernácula eórum.

77:29 Et manducavérunt, et saturáti sunt nimis, et desidérium eórum áttulit eis: * non sunt fraudáti a desidério suo.

77:30 Adhuc escæ eórum erant in ore ipsórum: * et ira Dei ascéndit super eos.

77:31 Et occídit pingues eórum, * et eléctos Israël impedívit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Iánuas cæli apéruit Dóminus, et pluit illis manna ad manducándum.

Ant. Deus adiútor * est eórum: et Excélsus redémptor eórum est.

Psalmus 77(32-41) [4]

77:32 In ómnibus his peccavérunt adhuc: * et non credidérunt in mirabílibus eius.

77:33 Et defecérunt in vanitáte dies eórum: * et anni eórum cum festinatióne.

77:34 Cum occíderet eos, quærébant eum: * et revertebántur, et dilúculo veniébant ad eum.

77:35 Et rememoráti sunt quia Deus adiútor est eórum: * et Deus excélsus redémptor eórum est.

77:36 Et dilexérunt eum in ore suo, * et lingua sua mentíti sunt ei.

77:37 Cor autem eórum non erat rectum cum eo: * nec fidéles hábiti sunt in testaménto eius.

77:38 Ipse autem est miséricors, et propítius fiet peccátis eórum: * et non dispérdet eos.

77:38 Et abundávit ut avérteret iram suam: * et non accéndit omnem iram suam:

77:39 Et recordátus est quia caro sunt: * spíritus vadens et non rédiens.

77:40 Quóties exacerbavérunt eum in desérto, * in iram concitavérunt eum in inaquóso?

77:41 Et convérsi sunt, et tentavérunt Deum: * et Sanctum Israël exacerbavérunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus adiútor est eórum: et Excélsus redémptor eórum est.

Ant. Redémit eos * Dóminus de manu tribulántis.

Psalmus 77(42-58) [5]

77:42 Non sunt recordáti manus eius, * die qua redémit eos de manu tribulántis.

77:43 Sicut pósuit in Ægýpto signa sua, * et prodígia sua in campo Táneos.

77:44 Et convértit in sánguinem flúmina eórum: * et imbres eórum, ne bíberent.

77:45 Misit in eos cœnomyíam, et comédit eos: * et ranam, et dispérdidit eos.

77:46 Et dedit ærúgini fructus eórum: * et labóres eórum locústæ.

77:47 Et occídit in grándine víneas eórum: * et moros eórum in pruína.

77:48 Et trádidit grándini iuménta eórum: * et possessiónem eórum igni.

77:49 Misit in eos iram indignatiónis suæ: * indignatiónem, et iram, et tribulatiónem: immissiónes per ángelos malos.

77:50 Viam fecit sémitæ iræ suæ, non pepércit a morte animábus eórum: * et iuménta eórum in morte conclúsit.

77:51 Et percússit omne primogénitum in terra Ægýpti: * primítias omnis labóris eórum in tabernáculis Cham.

77:52 Et ábstulit sicut oves pópulum suum: * et perdúxit eos tamquam gregem in desérto.

77:53 Et dedúxit eos in spe, et non timuérunt: * et inimícos eórum opéruit mare.

77:54 Et indúxit eos in montem sanctificatiónis suæ: * montem, quem acquisívit déxtera eius.

77:54 Et eiécit a fácie eórum gentes: * et sorte divísit eis terram in funículo distributiónis.

77:55 Et habitáre fecit in tabernáculis eórum: * tribus Israël.

77:56 Et tentavérunt, et exacerbavérunt Deum excélsum: * et testimónia eius non custodiérunt.

77:57 Et avertérunt se, et non servavérunt pactum: * quemádmodum patres eórum convérsi sunt in arcum pravum.

77:58 In iram concitavérunt eum in cóllibus suis: * et in sculptílibus suis ad æmulatiónem eum provocavérunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Redémit eos Dóminus de manu tribulántis.

Ant. Ædificávit * Deus sanctifícium suum in terra.

Psalmus 77(59-72) [6]

77:59 Audívit Deus, et sprevit: * et ad níhilum redégit valde Israël.

77:60 Et répulit tabernáculum Silo: * tabernáculum suum, ubi habitávit in homínibus.

77:61 Et trádidit in captivitátem virtútem eórum: * et pulchritúdinem eórum in manus inimíci.

77:62 Et conclúsit in gládio pópulum suum: * et hereditátem suam sprevit.

77:63 Iúvenes eórum comédit ignis: * et vírgines eórum non sunt lamentátæ.

77:64 Sacerdótes eórum in gládio cecidérunt: * et víduæ eórum non plorabántur.

77:65 Et excitátus est tamquam dórmiens Dóminus: * tamquam potens crapulátus a vino.

77:66 Et percússit inimícos suos in posterióra: * oppróbrium sempitérnum dedit illis.

77:67 Et répulit tabernáculum Ioseph: * et tribum Éphraim non elégit.

77:68 Sed elégit tribum Iuda, * montem Sion quem diléxit.

77:69 Et ædificávit sicut unicórnium sanctifícium suum in terra, * quam fundávit in sǽcula.

77:70 Et elégit David, servum suum, et sústulit eum de grégibus óvium: * de post fœtántes accépit eum,

77:71 Páscere Iacob, servum suum, * et Israël, hereditátem suam:

77:72 Et pavit eos in innocéntia cordis sui: * et in intelléctibus mánuum suárum dedúxit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ædificávit Deus sanctifícium suum in terra.

Ant. Ádiuva nos, * Deus, salutáris noster: et propítius esto peccátis nostris.

Psalmus 78 [7]

78:1 Deus, venérunt gentes in hereditátem tuam, polluérunt templum sanctum tuum: * posuérunt Ierúsalem in pomórum custódiam.

78:2 Posuérunt morticína servórum tuórum, escas volatílibus cæli: * carnes sanctórum tuórum béstiis terræ.

78:3 Effudérunt sánguinem eórum tamquam aquam in circúitu Ierúsalem: * et non erat qui sepelíret.

78:4 Facti sumus oppróbrium vicínis nostris: * subsannátio et illúsio his, qui in circúitu nostro sunt.

78:5 Úsquequo, Dómine, irascéris in finem: * accendétur velut ignis zelus tuus?

78:6 Effúnde iram tuam in gentes, quæ te non novérunt: * et in regna quæ nomen tuum non invocavérunt:

78:7 Quia comedérunt Iacob: * et locum eius desolavérunt.

78:8 Ne memíneris iniquitátum nostrárum antiquárum, cito antícipent nos misericórdiæ tuæ: * quia páuperes facti sumus nimis.

78:9 Ádiuva nos, Deus, salutáris noster: et propter glóriam nóminis tui, Dómine, líbera nos: * et propítius esto peccátis nostris, propter nomen tuum:

78:10 Ne forte dicant in géntibus: Ubi est Deus eórum? * et innotéscat in natiónibus coram óculis nostris.

78:10 Últio sánguinis servórum tuórum, qui effúsus est: * intróeat in conspéctu tuo gémitus compeditórum.

78:11 Secúndum magnitúdinem brácchii tui, * pósside fílios mortificatórum.

78:12 Et redde vicínis nostris séptuplum in sinu eórum: * impropérium ipsórum, quod exprobravérunt tibi, Dómine.

78:13 Nos autem pópulus tuus, et oves páscuæ tuæ, * confitébimur tibi in sǽculum.

78:13 In generatiónem et generatiónem * annuntiábimus laudem tuam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ádiuva nos, Deus, salutáris noster: et propítius esto peccátis nostris.

Ant. Ego sum Dóminus * Deus tuus Israël, qui edúxi te de terra Ægýpti.

Psalmus 80 [8]

80:2 Exsultáte Deo, adiutóri nostro: * iubiláte Deo Iacob.

80:3 Súmite psalmum, et date týmpanum: * psaltérium iucúndum cum cíthara.

80:4 Buccináte in Neoménia tuba, * in insígni die solemnitátis vestræ.

80:5 Quia præcéptum in Israël est: * et iudícium Deo Iacob.

80:6 Testimónium in Ioseph pósuit illud, cum exíret de terra Ægýpti: * linguam, quam non nóverat, audívit.

80:7 Divértit ab onéribus dorsum eius: * manus eius in cóphino serviérunt.

80:8 In tribulatióne invocásti me, et liberávi te: * exaudívi te in abscóndito tempestátis: probávi te apud aquam contradictiónis.

80:9 Audi, pópulus meus, et contestábor te: * Israël, si audíeris me, non erit in te deus recens, neque adorábis deum aliénum.

80:11 Ego enim sum Dóminus Deus tuus, qui edúxi te de terra Ægýpti: * diláta os tuum, et implébo illud.

80:12 Et non audívit pópulus meus vocem meam: * et Israël non inténdit mihi.

80:13 Et dimísi eos secúndum desidéria cordis eórum: * ibunt in adinventiónibus suis.

80:14 Si pópulus meus audísset me: * Israël si in viis meis ambulásset:

80:15 Pro níhilo fórsitan inimícos eórum humiliássem: * et super tribulántes eos misíssem manum meam.

80:16 Inimíci Dómini mentíti sunt ei: * et erit tempus eórum in sǽcula.

80:17 Et cibávit eos ex ádipe fruménti: * et de petra, melle saturávit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ego sum Dóminus Deus tuus Israël, qui edúxi te de terra Ægýpti.

Ant. Ne táceas Deus * quóniam inimíci tui extulérunt caput.

Psalmus 82 [9]

82:2 Deus, quis símilis erit tibi? * Ne táceas, neque compescáris, Deus.

82:3 Quóniam ecce inimíci tui sonuérunt: * et qui odérunt te extulérunt caput.

82:4 Super pópulum tuum malignavérunt consílium: * et cogitavérunt advérsus sanctos tuos.

82:5 Dixérunt: Veníte, et disperdámus eos de gente: * et non memorétur nomen Israël ultra.

82:6 Quóniam cogitavérunt unanímiter: * simul advérsum te testaméntum disposuérunt, tabernácula Idumæórum et Ismahelítæ:

82:8 Moab, et Agaréni, Gebal, et Ammon, et Ámalec: * alienígenæ cum habitántibus Tyrum.

82:9 Étenim Assur venit cum illis: * facti sunt in adiutórium fíliis Lot.

82:10 Fac illis sicut Mádian, et Sísaræ: * sicut Iabin in torrénte Cisson.

82:11 Disperiérunt in Endor: * facti sunt ut stercus terræ.

82:12 Pone príncipes eórum sicut Oreb, et Zeb, * et Zébee, et Sálmana:

82:13 Omnes príncipes eórum: * qui dixérunt: Hereditáte possideámus Sanctuárium Dei.

82:14 Deus meus, pone illos ut rotam: * et sicut stípulam ante fáciem venti.

82:15 Sicut ignis, qui combúrit silvam: * et sicut flamma combúrens montes:

82:16 Ita persequéris illos in tempestáte tua: * et in ira tua turbábis eos.

82:17 Imple fácies eórum ignomínia: * et quærent nomen tuum, Dómine.

82:18 Erubéscant, et conturbéntur in sǽculum sǽculi: * et confundántur, et péreant.

82:19 Et cognóscant quia nomen tibi Dóminus: * tu solus Altíssimus in omni terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne táceas Deus quóniam inimíci tui extulérunt caput.

℣. Scápulis suis obumbrábit tibi.

℟. Et sub pennis eius sperábis.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádiuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Iube, Dómine, benedícere.

Benedictio. Evangélica léctio sit nobis salus et protéctio.

℟. Amen.

Lectio 1

Léctio sancti Evangélii secúndum Ioánnem

Ioannes 5:1-15

In illo témpore: Erat dies festus Iudæórum, et ascéndit Iesus Ierosólymam. Et réliqua.

Homilía sancti Augustíni Epíscopi

Tractatus 17 in Ioannem, post initium

Videámus quid volúerit significáre in illo uno, quem étiam ipse servans unitátis mystérium, de tot languéntibus unum sanáre dignátus est. Invénit in annis eius númerum quemdam languóris: trigínta et octo annos habébat in infirmitáte. Hic númerus quómodo magis ad languórem pertíneat, quam ad sanitátem, paulo diligéntius exponéndum est. Inténtos vos volo: áderit Dóminus, ut cóngrue loquar, et sufficiénter audiátis. Quadragenárius númerus sacrátus nobis in quadam perfectióne commendátur; notum esse árbitror caritáti vestræ: testántur sæpíssime divínæ Scriptúræ: ieiúnium hoc número consecrátum esse, bene nostis. Nam et Móyses quadragínta diébus ieiunávit, et Elías tótidem: et ipse Dóminus noster et Salvátor Iesus Christus hunc ieiúnii númerum implévit. Per Móysen significátur Lex, per Elíam significántur Prophétæ, per Dóminum significátur Evangélium. Ideo in illo monte tres apparuérunt, ubi se discípulis osténdit in claritáte vultus et vestis suæ: appáruit enim médius inter Móysen et Elíam, tamquam Evangélium testimónium habéret a Lege et Prophétis.

℣. Tu autem, Dómine, miserére nobis.

℟. Deo grátias.

℟. Emendémus in mélius, quæ ignoránter peccávimus: ne súbito præoccupáti die mortis, quærámus spátium pœniténtiæ, et inveníre non possímus:

* Atténde, Dómine, et miserére, quia peccávimus tibi.

℣. Adiuva nos, Deus salutáris noster, et propter honórem nóminis tui, Dómine, líbera nos.

℟. Atténde, Dómine, et miserére, quia peccávimus tibi.

℣. Iube, Dómine, benedícere.

Benedictio. Divínum auxílium máneat semper nobíscum.

℟. Amen.

Lectio 2

Sive ergo in Lege, sive in Prophétis, sive in Evangélio, quadragenárius númerus nobis in ieiúnio commendátur. Ieiúnium autem magnum et generále est, abstinére ab iniquitátibus et illícitis voluptátibus sǽculi, quod est perféctum ieiúnium: Ut abnegántes impietátem et sæculáres cupiditátes, temperánter et iuste et pie vivámus in hoc sǽculo. Huic ieiúnio quam mercédem addit Apóstolus? Séquitur et dicit: Exspectántes illam beátam spem, et manifestatiónem glóriæ beáti Dei et Salvatóris nostri Iesu Christi. In hoc ergo sǽculo quasi quadragésimam abstinéntiæ celebrámus, cum bene vívimus, cum ab iniquitátibus et ab illícitis voluptátibus abstinémus: sed quia hæc abstinéntia sine mercéde non erit, exspectámus beátam illam spem, et revelatiónem glóriæ magni Dei et Salvatóris nostri Iesu Christi. In illa spe, cum fúerit de spe facta res, acceptúri sumus mercédem denárium. Ipsa enim merces rédditur operáriis in vínea laborántibus, secúndum Evangélium, quod vos credo reminísci: neque enim ómnia commemoránda sunt tamquam rúdibus et imperítis. Denárius ergo, qui accépit nomen a número decem, rédditur, et coniúnctus quadragenário fit quinquagenárius: unde cum labóre celebrámus Quadragésimam ante Pascha; cum lætítia vero, tamquam accépta mercéde, Quinquagésimam post Pascha.

℣. Tu autem, Dómine, miserére nobis.

℟. Deo grátias.

℟. Derelínquat ímpius viam suam, et vir iníquus cogitatiónes suas, et revertátur ad Dóminum, et miserébitur eius:

* Quia benígnus et miséricors est, et præstábilis super malítia Dóminus Deus noster.

℣. Non vult Dóminus mortem peccatóris, sed ut convertátur et vivat.

℟. Quia benígnus et miséricors est, et præstábilis super malítia Dóminus Deus noster.

℣. Iube, Dómine, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 3

Mementóte quod proposúerim númerum trigínta octo annórum in illo lánguido. Volo expónere, quare númerus ille trigésimus et octávus, languóris sit pótius quam sanitátis. Ergo, ut dicébam, cáritas implet Legem: ad plenitúdinem Legis in ómnibus opéribus pértinet quadragenárius númerus. In caritáte autem duo præcépta nobis commendántur: Díliges Dóminum Deum tuum ex toto corde tuo, et ex tota ánima tua, et ex tota mente tua: et díliges próximum tuum sicut teípsum. In his duóbus præcéptis tota Lex pendet, et Prophétæ. Mérito et illa vídua omnes facultátes suas, duo minúta misit in dona Dei: mérito et pro illo lánguido a latrónibus sauciáto stabulárius duos nummos accépit, unde sanarétur: mérito apud Samaritános bíduum fecit Iesus, ut eos caritáte firmáret. Binário ergo isto número cum áliquid boni significátur, máxime bipertíta cáritas commendátur. Si ergo quadragenárius númerus habet perfectiónem Legis, et Lex non implétur nisi in gémino præcépto caritátis: quid miráris, quia languébat, qui ad quadragínta, duo minus habébat?

℣. Tu autem, Dómine, miserére nobis.

℟. Deo grátias.

℟. Paradísi portas apéruit nobis ieiúnii tempus: suscipiámus illud orántes, et deprecántes:

* Ut in die resurrectiónis cum Dómino gloriémur.

℣. In ómnibus exhibeámus nosmetípsos sicut Dei minístros in multa patiéntia.

℟. Ut in die resurrectiónis cum Dómino gloriémur.

℣. Glória Patri, et Fílio, * et Spirítui Sancto.

℟. Ut in die resurrectiónis cum Dómino gloriémur.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Esto, Dómine, propítius plebi tuæ: et, quam tibi facis esse devótam, benígno réfove miserátus auxílio.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:2 Psalmi & antiphonæ ex Psalterio secundum diem}

Ant. Cor contrítum * et humiliátum, Deus, non despícies.

Psalmus 50 [1]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut iustificéris in sermónibus tuis, et vincas cum iudicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea iustítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Ierúsalem.

50:21 Tunc acceptábis sacrifícium iustítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cor contrítum et humiliátum, Deus, non despícies.

Ant. Propter nomen tuum, * Dómine, vivificábis me in æquitáte tua.

Psalmus 142 [2]

142:1 Dómine, exáudi oratiónem meam: áuribus pércipe obsecratiónem meam in veritáte tua: * exáudi me in tua iustítia.

142:2 Et non intres in iudícium cum servo tuo: * quia non iustificábitur in conspéctu tuo omnis vivens.

142:3 Quia persecútus est inimícus ánimam meam: * humiliávit in terra vitam meam.

142:3 Collocávit me in obscúris sicut mórtuos sǽculi: * et anxiátus est super me spíritus meus, in me turbátum est cor meum.

142:5 Memor fui diérum antiquórum, meditátus sum in ómnibus opéribus tuis: * in factis mánuum tuárum meditábar.

142:6 Expándi manus meas ad te: * ánima mea sicut terra sine aqua tibi.

142:7 Velóciter exáudi me, Dómine: * defécit spíritus meus.

142:7 Non avértas fáciem tuam a me: * et símilis ero descendéntibus in lacum.

142:8 Audítam fac mihi mane misericórdiam tuam: * quia in te sperávi.

142:8 Notam fac mihi viam, in qua ámbulem: * quia ad te levávi ánimam meam.

142:9 Éripe me de inimícis meis, Dómine, ad te confúgi: * doce me fácere voluntátem tuam, quia Deus meus es tu.

142:10 Spíritus tuus bonus dedúcet me in terram rectam: * propter nomen tuum, Dómine, vivificábis me, in æquitáte tua.

142:11 Edúces de tribulatióne ánimam meam: * et in misericórdia tua dispérdes inimícos meos.

142:12 Et perdes omnes, qui tríbulant ánimam meam: * quóniam ego servus tuus sum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Propter nomen tuum, Dómine, vivificábis me in æquitáte tua.

Ant. Deus, tu convérsus * vivificábis nos, et plebs tua lætábitur in te.

Psalmus 84 [3]

84:2 Benedixísti, Dómine, terram tuam: * avertísti captivitátem Iacob.

84:3 Remisísti iniquitátem plebis tuæ: * operuísti ómnia peccáta eórum.

84:4 Mitigásti omnem iram tuam: * avertísti ab ira indignatiónis tuæ.

84:5 Convérte nos, Deus, salutáris noster: * et avérte iram tuam a nobis.

84:6 Numquid in ætérnum irascéris nobis? * aut exténdes iram tuam a generatióne in generatiónem?

84:7 Deus, tu convérsus vivificábis nos: * et plebs tua lætábitur in te.

84:8 Osténde nobis, Dómine, misericórdiam tuam: * et salutáre tuum da nobis.

84:9 Áudiam quid loquátur in me Dóminus Deus: * quóniam loquétur pacem in plebem suam.

84:9 Et super sanctos suos: * et in eos, qui convertúntur ad cor.

84:10 Verúmtamen prope timéntes eum salutáre ipsíus: * ut inhábitet glória in terra nostra.

84:11 Misericórdia, et véritas obviavérunt sibi: * iustítia, et pax osculátæ sunt.

84:12 Véritas de terra orta est: * et iustítia de cælo prospéxit.

84:13 Étenim Dóminus dabit benignitátem: * et terra nostra dabit fructum suum.

84:14 Iustítia ante eum ambulábit: * et ponet in via gressus suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus, tu convérsus vivificábis nos, et plebs tua lætábitur in te.

Ant. Cum irátus fúeris, * Dómine, misericórdiæ recordáberis.

Canticum Habacuc [4]

Hab 3:2-33

3:2 Dómine, audívi auditiónem tuam, * et tímui.

3:3 Dómine, opus tuum, * in médio annórum vivífica illud:

3:4 In médio annórum notum fácies: * cum irátus fúeris, misericórdiæ recordáberis.

3:5 Deus ab Austro véniet, * et sanctus de monte Pharan:

3:6 Opéruit cælos glória eius: * et laudis eius plena est terra.

3:7 Splendor eius ut lux erit: * córnua in mánibus eius:

3:8 Ibi abscóndita est fortitúdo eius: * ante fáciem eius ibit mors.

3:9 Et egrediétur diábolus ante pedes eius. * Stetit, et mensus est terram.

3:10 Aspéxit, et dissólvit gentes: * et contríti sunt montes sǽculi.

3:11 Incurváti sunt colles mundi, * ab itinéribus æternitátis eius.

3:12 Pro iniquitáte vidi tentória Æthiópiæ, * turbabúntur pelles terræ Mádian.

3:13 Numquid in flumínibus irátus es, Dómine? * aut in flumínibus furor tuus? vel in mari indignátio tua?

3:14 Qui ascéndes super equos tuos: * et quadrígæ tuæ salvátio.

3:15 Súscitans suscitábis arcum tuum: * iuraménta tríbubus quæ locútus es.

3:16 Flúvios scindes terræ: vidérunt te, et doluérunt montes: * gurges aquárum tránsiit.

3:17 Dedit abýssus vocem suam: * altitúdo manus suas levávit.

3:18 Sol, et luna stetérunt in habitáculo suo, * in luce sagittárum tuárum, ibunt in splendóre fulgurántis hastæ tuæ.

3:19 In frémitu conculcábis terram: * et in furóre obstupefácies gentes.

3:20 Egréssus es in salútem pópuli tui: * in salútem cum Christo tuo.

3:21 Percussísti caput de domo ímpii: * denudásti fundaméntum eius usque ad collum.

3:22 Maledixísti sceptris eius, cápiti bellatórum eius, * veniéntibus ut turbo ad dispergéndum me.

3:23 Exsultátio eórum * sicut eius, qui dévorat páuperem in abscóndito.

3:24 Viam fecísti in mari equis tuis, * in luto aquárum multárum.

3:25 Audívi, et conturbátus est venter meus: * a voce contremuérunt lábia mea.

3:26 Ingrediátur putrédo in óssibus meis, * et subter me scáteat.

3:27 Ut requiéscam in die tribulatiónis: * ut ascéndam ad pópulum accínctum nostrum.

3:28 Ficus enim non florébit: * et non erit germen in víneis.

3:29 Mentiétur opus olívæ: * et arva non áfferent cibum.

3:30 Abscindétur de ovíli pecus: * et non erit arméntum in præsépibus.

3:31 Ego autem in Dómino gaudébo: * et exsultábo in Deo Iesu meo.

3:32 Deus Dóminus fortitúdo mea: * et ponet pedes meos quasi cervórum.

3:33 Et super excélsa mea dedúcet me victor * in psalmis canéntem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum irátus fúeris, Dómine, misericórdiæ recordáberis.

Ant. Lauda * Deum tuum, Sion, qui annúntiat iudícia sua Israël.

Psalmus 147 [5]

147:1 Lauda, Ierúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo eius.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris eius quis sustinébit?

147:7 Emíttet verbum suum, et liquefáciet ea: * flabit spíritus eius, et fluent aquæ.

147:8 Qui annúntiat verbum suum Iacob: * iustítias, et iudícia sua Israël.

147:9 Non fecit táliter omni natióni: * et iudícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lauda Deum tuum, Sion, qui annúntiat iudícia sua Israël.

Capitulum Hymnus Versus {ex Psalterio secundum diem}

Isa 58:1

Clama, ne cesses, quasi tuba exálta vocem tuam, et annúntia pópulo meo scélera eórum, et dómui Iacob peccáta eórum.

℟. Deo grátias.

Hymnus

O sol salútis, íntimis,

Iesu, refúlge méntibus,

Dum, nocte pulsa, grátior

Orbi dies renáscitur.

Dans tempus acceptábile,

Da lacrimárum rívulis

Laváre cordis víctimam,

Quam læta adúrat cáritas.

Quo fonte manávit nefas,

Fluent perénnes lácrimæ,

Si virga pœniténtiæ

Cordis rigórem cónterat.

Dies venit, dies tua,

In qua reflórent ómnia:

Lætémur et nos in viam

Tua redúcti déxtera.

Te prona mundi máchina,

Clemens, adóret, Trínitas,

Et nos novi per grátiam

Novum canámus cánticum.

Amen.

℣. Ángelis suis Deus mandávit de te.

℟. Ut custódiant te in ómnibus viis tuis.

Canticum: Benedictus {Antiphona ex Proprio de Tempore}

Ant. Angelus Dómini * descendébat de cælo, et movebátur aqua, et sanabátur unus.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Angelus Dómini descendébat de cælo, et movebátur aqua, et sanabátur unus.

Preces Feriales {habentur}

Kýrie, eléison. Christe, eléison. Kýrie, eléison.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Ego dixi: Dómine, miserére mei.

℟. Sana ánimam meam quia peccávi tibi.

℣. Convértere, Dómine, úsquequo?

℟. Et deprecábilis esto super servos tuos.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Sacerdótes tui induántur iustítiam.

℟. Et sancti tui exsúltent.

℣. Orémus pro beatíssimo Papa nostro N.

℟. Dóminus consérvet eum, et vivíficet eum, et beátum fáciat eum in terra, et non tradat eum in ánimam inimicórum eius.

℣. Orémus et pro Antístite nostro N.

℟. Stet et pascat in fortitúdine tua, Dómine, in sublimitáte nóminis tui.

Romæ præcedens Versus cum suo Responsorio omittitur; alibi vero ad litteram N. ab omnibus nomen diœcesani Episcopi exprimatur, Vacante Apostolica vel Episcopali Sede, alteruter vel uterque respectivus Versus cum suo Responsorio præteritur.

℣. Dómine, salvum fac regem.

℟. Et exáudi nos in die, qua invocavérimus te.

℣. Salvum fac pópulum tuum, Dómine, et bénedic hereditáti tuæ.

℟. Et rege eos, et extólle illos usque in ætérnum.

℣. Meménto Congregatiónis tuæ.

℟. Quam possedísti ab inítio.

℣. Fiat pax in virtúte tua.

℟. Et abundántia in túrribus tuis.

℣. Orémus pro benefactóribus nostris.

℟. Retribúere dignáre, Dómine, ómnibus, nobis bona faciéntibus propter nomen tuum, vitam ætérnam. Amen.

℣. Orémus pro fidélibus defúnctis.

℟. Réquiem ætérnam dona eis, Dómine, et lux perpétua lúceat eis.

℣. Requiéscant in pace.

℟. Amen.

℣. Pro frátribus nostris abséntibus.

℟. Salvos fac servos tuos, Deus meus, sperántes in te.

℣. Pro afflíctis et captívis.

℟. Líbera eos, Deus Israël, ex ómnibus tribulatiónibus suis.

℣. Mitte eis, Dómine, auxílium de sancto.

℟. Et de Sion tuére eos.

℣. Dómine, Deus virtútum, convérte nos.

℟. Et osténde fáciem tuam, et salvi érimus.

℣. Exsúrge, Christe, ádiuva nos.

℟. Et líbera nos propter nomen tuum.

℣. Dómine, exáudi oratiónem meam.

℟. Et clamor meus ad te véniat.

Oratio {ex Proprio de Tempore}

secunda Domine, exaudi omittitur

Orémus.

Esto, Dómine, propítius plebi tuæ: et, quam tibi facis esse devótam, benígno réfove miserátus auxílio.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Gabrielis a Virgine Perdolente Confessoris

Ant. Euge, serve bone et fidélis, quia in pauca fuísti fidélis, supra multa te constítuam, intra in gáudium Dómini tui.

℣. Iustum dedúxit Dóminus per vias rectas.

℟. Et osténdit illi regnum Dei.

Orémus.

Deus, qui beátum Gabriélem dulcíssimæ Matris tuæ dolóres assídue recólere docuísti, ac per illam sanctitátis et miraculórum glória sublimásti: da nobis, eius intercessióne et exémplo; ita Genetrícis tuæ consociári flétibus, ut matérna eiúsdem protectióne salvémur:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum tempora}

Ant. Vivo ego * dicit Dóminus: nolo mortem peccatóris, sed ut magis convertátur et vivat.

Psalmus 21(2-12) [1]

21:2 Deus, Deus meus, réspice in me: quare me dereliquísti? * longe a salúte mea verba delictórum meórum.

21:3 Deus meus, clamábo per diem, et non exáudies: * et nocte, et non ad insipiéntiam mihi.

21:4 Tu autem in sancto hábitas, * laus Israël.

21:5 In te speravérunt patres nostri: * speravérunt, et liberásti eos.

21:6 Ad te clamavérunt, et salvi facti sunt: * in te speravérunt, et non sunt confúsi.

21:7 Ego autem sum vermis, et non homo: * oppróbrium hóminum, et abiéctio plebis.

21:8 Omnes vidéntes me, derisérunt me: * locúti sunt lábiis, et movérunt caput.

21:9 Sperávit in Dómino, erípiat eum: * salvum fáciat eum, quóniam vult eum.

21:10 Quóniam tu es, qui extraxísti me de ventre: * spes mea ab ubéribus matris meæ. In te proiéctus sum ex útero:

21:11 De ventre matris meæ Deus meus es tu, * ne discésseris a me:

21:12 Quóniam tribulátio próxima est: * quóniam non est qui ádiuvet.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 21(13-23) [2]

21:13 Circumdedérunt me vítuli multi: * tauri pingues obsedérunt me.

21:14 Aperuérunt super me os suum, * sicut leo rápiens et rúgiens.

21:15 Sicut aqua effúsus sum: * et dispérsa sunt ómnia ossa mea.

21:15 Factum est cor meum tamquam cera liquéscens * in médio ventris mei.

21:16 Áruit tamquam testa virtus mea, et lingua mea adhǽsit fáucibus meis: * et in púlverem mortis deduxísti me.

21:17 Quóniam circumdedérunt me canes multi: * concílium malignántium obsédit me.

21:17 Fodérunt manus meas et pedes meos: * dinumeravérunt ómnia ossa mea.

21:18 Ipsi vero consideravérunt et inspexérunt me: * divisérunt sibi vestiménta mea, et super vestem meam misérunt sortem.

21:20 Tu autem, Dómine, ne elongáveris auxílium tuum a me: * ad defensiónem meam cónspice.

21:21 Érue a frámea, Deus, ánimam meam: * et de manu canis únicam meam:

21:22 Salva me ex ore leónis: * et a córnibus unicórnium humilitátem meam.

21:23 Narrábo nomen tuum frátribus meis: * in médio ecclésiæ laudábo te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 21(24-32) [3]

21:24 Qui timétis Dóminum, laudáte eum: * univérsum semen Iacob, glorificáte eum.

21:25 Tímeat eum omne semen Israël: * quóniam non sprevit, neque despéxit deprecatiónem páuperis:

21:25 Nec avértit fáciem suam a me: * et cum clamárem ad eum, exaudívit me.

21:26 Apud te laus mea in ecclésia magna: * vota mea reddam in conspéctu timéntium eum.

21:27 Edent páuperes, et saturabúntur: et laudábunt Dóminum qui requírunt eum: * vivent corda eórum in sǽculum sǽculi.

21:28 Reminiscéntur et converténtur ad Dóminum * univérsi fines terræ:

21:28 Et adorábunt in conspéctu eius * univérsæ famíliæ géntium.

21:29 Quóniam Dómini est regnum: * et ipse dominábitur géntium.

21:30 Manducavérunt et adoravérunt omnes pingues terræ: * in conspéctu eius cadent omnes qui descéndunt in terram.

21:31 Et ánima mea illi vivet: * et semen meum sérviet ipsi.

21:32 Annuntiábitur Dómino generátio ventúra: * et annuntiábunt cæli iustítiam eius pópulo qui nascétur, quem fecit Dóminus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vivo ego dicit Dóminus: nolo mortem peccatóris, sed ut magis convertátur et vivat.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Prídie Kaléndas Mártii Luna undécima Anno Dómini 2026

Romæ natális sanctórum Mártyrum Macárii, Rufíni, Iusti et Theóphili.

Alexandríæ pássio sanctórum Cæreális, Púpuli, Caii et Serapiónis.

Ibídem commemorátio sanctórum Presbyterórum, Diaconórum et aliórum plurimórum; qui, témpore Valeriáni Imperatóris, cum pestis sævíssima grassarétur, morbo laborántibus ministrántes, libentíssime mortem oppetiére, et quos velut Mártyres religiósa piórum fides venerári consuévit.

Romæ sancti Hílari, Papæ et Confessóris.

In território Lugdunénsi, locis Iurénsibus, deposítio sancti Románi Abbátis, qui primus illic eremíticam vitam duxit, et, multis virtútibus ac miráculis clarus, plurimórum póstea Pater éxstitit Monachórum.

Pápiæ Translátio córporis sancti Augustíni Epíscopi, Confessóris et Ecclésiæ Doctóris, ex Sardínia ínsula, ópera Luitprándi, Regis Longobardórum.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Psalterio secundum tempora}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Isa 55:6

Quǽrite Dóminum dum inveníri potest: invocáte eum, dum prope est.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum tempora}

Ant. Advenérunt nobis * dies pœniténtiæ ad rediménda peccáta, ad salvándas ánimas.

Psalmus 79(2-8) [1]

79:2 Qui regis Israël, inténde: * qui dedúcis velut ovem Ioseph.

79:2 Qui sedes super Chérubim, * manifestáre coram Éphraim, Béniamin, et Manásse.

79:3 Éxcita poténtiam tuam, et veni, * ut salvos fácias nos.

79:4 Deus, convérte nos: * et osténde fáciem tuam, et salvi érimus.

79:5 Dómine, Deus virtútum, * quoúsque irascéris super oratiónem servi tui?

79:6 Cibábis nos pane lacrimárum: * et potum dabis nobis in lácrimis in mensúra?

79:7 Posuísti nos in contradictiónem vicínis nostris: * et inimíci nostri subsannavérunt nos.

79:8 Deus virtútum, convérte nos: * et osténde fáciem tuam, et salvi érimus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 79(9-20) [2]

79:9 Víneam de Ægýpto transtulísti: * eiecísti gentes, et plantásti eam.

79:10 Dux itíneris fuísti in conspéctu eius: * plantásti radíces eius, et implévit terram.

79:11 Opéruit montes umbra eius: * et arbústa eius cedros Dei.

79:12 Exténdit pálmites suos usque ad mare: * et usque ad flumen propágines eius.

79:13 Ut quid destruxísti macériam eius: * et vindémiant eam omnes, qui prætergrediúntur viam?

79:14 Exterminávit eam aper de silva: * et singuláris ferus depástus est eam.

79:15 Deus virtútum, convértere: * réspice de cælo, et vide, et vísita víneam istam.

79:16 Et pérfice eam, quam plantávit déxtera tua: * et super fílium hóminis, quem confirmásti tibi.

79:17 Incénsa igni, et suffóssa * ab increpatióne vultus tui períbunt.

79:18 Fiat manus tua super virum déxteræ tuæ: * et super fílium hóminis, quem confirmásti tibi.

79:19 Et non discédimus a te, vivificábis nos: * et nomen tuum invocábimus.

79:20 Dómine, Deus virtútum, convérte nos: * et osténde fáciem tuam, et salvi érimus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 81 [3]

81:1 Deus stetit in synagóga deórum: * in médio autem deos diiúdicat.

81:2 Úsquequo iudicátis iniquitátem: * et fácies peccatórum súmitis?

81:3 Iudicáte egéno, et pupíllo: * húmilem, et páuperem iustificáte.

81:4 Erípite páuperem: * et egénum de manu peccatóris liberáte.

81:5 Nesciérunt, neque intellexérunt, in ténebris ámbulant: * movebúntur ómnia fundaménta terræ.

81:6 Ego dixi: Dii estis, * et fílii Excélsi omnes.

81:7 Vos autem sicut hómines moriémini: * et sicut unus de princípibus cadétis.

81:8 Surge, Deus, iúdica terram: * quóniam tu hereditábis in ómnibus géntibus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Advenérunt nobis dies pœniténtiæ ad rediménda peccáta, ad salvándas ánimas.

Capitulum Responsorium Versus {ex Psalterio secundum tempora}

Ioël 2:12-13

Convertímini ad me in toto corde vestro, in ieiúnio, et fletu, et planctu. Et scíndite corda vestra, et non vestiménta vestra, ait Dóminus omnípotens.

℟. Deo grátias.

℟.br. Ipse liberávit me * De láqueo venántium.

℟. Ipse liberávit me * De láqueo venántium.

℣. Et a verbo áspero.

℟. De láqueo venántium.

℣. Glória Patri, et Fílio, * et Spirítui Sancto.

℟. Ipse liberávit me * De láqueo venántium.

℣. Scápulis suis obumbrábit tibi.

℟. Et sub pennis eius sperábis.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Esto, Dómine, propítius plebi tuæ: et, quam tibi facis esse devótam, benígno réfove miserátus auxílio.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum tempora}

Ant. Commendémus nosmetípsos * in multa patiéntia, in ieiúniis multis, per arma iustítiæ.

Psalmus 83(2-8) [1]

83:2 Quam dilécta tabernácula tua, Dómine virtútum: * concupíscit, et déficit ánima mea in átria Dómini.

83:3 Cor meum, et caro mea * exsultavérunt in Deum vivum.

83:4 Étenim passer invénit sibi domum: * et turtur nidum sibi, ubi ponat pullos suos.

83:4 Altária tua, Dómine virtútum: * Rex meus, et Deus meus.

83:5 Beáti, qui hábitant in domo tua, Dómine: * in sǽcula sæculórum laudábunt te.

83:6 Beátus vir, cuius est auxílium abs te: * ascensiónes in corde suo dispósuit, in valle lacrimárum in loco, quem pósuit.

83:8 Étenim benedictiónem dabit legislátor, ibunt de virtúte in virtútem: * vidébitur Deus deórum in Sion.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 83(9-13) [2]

83:9 Dómine, Deus virtútum, exáudi oratiónem meam: * áuribus pércipe, Deus Iacob.

83:10 Protéctor noster, áspice, Deus: * et réspice in fáciem Christi tui:

83:11 Quia mélior est dies una in átriis tuis, * super míllia.

83:11 Elégi abiéctus esse in domo Dei mei: * magis quam habitáre in tabernáculis peccatórum.

83:12 Quia misericórdiam, et veritátem díligit Deus: * grátiam et glóriam dabit Dóminus.

83:13 Non privábit bonis eos, qui ámbulant in innocéntia: * Dómine virtútum, beátus homo, qui sperat in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 86 [3]

86:1 Fundaménta eius in móntibus sanctis: * díligit Dóminus portas Sion super ómnia tabernácula Iacob.

86:3 Gloriósa dicta sunt de te, * cívitas Dei.

86:4 Memor ero Rahab, et Babylónis * sciéntium me.

86:4 Ecce, alienígenæ, et Tyrus, et pópulus Æthíopum, * hi fuérunt illic.

86:5 Numquid Sion dicet: Homo, et homo natus est in ea: * et ipse fundávit eam Altíssimus?

86:6 Dóminus narrábit in scriptúris populórum, et príncipum: * horum, qui fuérunt in ea.

86:7 Sicut lætántium ómnium * habitátio est in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Commendémus nosmetípsos in multa patiéntia, in ieiúniis multis, per arma iustítiæ.

Capitulum Responsorium Versus {ex Psalterio secundum tempora}

Isa 55:7

Derelínquat ímpius viam suam, et vir iníquus cogitatiónes suas, et revertátur ad Dóminum, et miserébitur eius, et ad Deum nostrum, quóniam multus est ad ignoscéndum.

℟. Deo grátias.

℟.br. Scápulis suis * Obumbrábit tibi.

℟. Scápulis suis * Obumbrábit tibi.

℣. Et sub pennis eius sperábis.

℟. Obumbrábit tibi.

℣. Glória Patri, et Fílio, * et Spirítui Sancto.

℟. Scápulis suis * Obumbrábit tibi.

℣. Scuto circúmdabit te véritas eius.

℟. Non timébis a timóre noctúrno.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Esto, Dómine, propítius plebi tuæ: et, quam tibi facis esse devótam, benígno réfove miserátus auxílio.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum tempora}

Ant. Per arma iustítiæ * virtútis Dei commendémus nosmetípsos in multa patiéntia.

Psalmus 88(2-19) [1]

88:2 Misericórdias Dómini * in ætérnum cantábo.

88:2 In generatiónem et generatiónem * annuntiábo veritátem tuam in ore meo.

88:3 Quóniam dixísti: In ætérnum misericórdia ædificábitur in cælis: * præparábitur véritas tua in eis.

88:4 Dispósui testaméntum eléctis meis, iurávi David, servo meo: * Usque in ætérnum præparábo semen tuum.

88:5 Et ædificábo in generatiónem et generatiónem * sedem tuam.

88:6 Confitebúntur cæli mirabília tua, Dómine: * étenim veritátem tuam in ecclésia sanctórum.

88:7 Quóniam quis in núbibus æquábitur Dómino: * símilis erit Deo in fíliis Dei?

88:8 Deus, qui glorificátur in consílio sanctórum: * magnus et terríbilis super omnes qui in circúitu eius sunt.

88:9 Dómine, Deus virtútum, quis símilis tibi? * potens es, Dómine, et véritas tua in circúitu tuo.

88:10 Tu domináris potestáti maris: * motum autem flúctuum eius tu mítigas.

88:11 Tu humiliásti sicut vulnerátum, supérbum: * in brácchio virtútis tuæ dispersísti inimícos tuos.

88:12 Tui sunt cæli, et tua est terra, orbem terræ et plenitúdinem eius tu fundásti: * aquilónem, et mare tu creásti.

88:13 Thabor et Hermon in nómine tuo exsultábunt: * tuum brácchium cum poténtia.

88:14 Firmétur manus tua, et exaltétur déxtera tua: * iustítia et iudícium præparátio sedis tuæ.

88:15 Misericórdia et véritas præcédent fáciem tuam: * beátus pópulus, qui scit iubilatiónem.

88:16 Dómine, in lúmine vultus tui ambulábunt, et in nómine tuo exsultábunt tota die: * et in iustítia tua exaltabúntur.

88:18 Quóniam glória virtútis eórum tu es: * et in beneplácito tuo exaltábitur cornu nostrum.

88:19 Quia Dómini est assúmptio nostra, * et Sancti Israël, regis nostri.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 88(20-38) [2]

88:20 Tunc locútus es in visióne sanctis tuis, et dixísti: * Pósui adiutórium in poténte: et exaltávi eléctum de plebe mea.

88:21 Invéni David, servum meum: * óleo sancto meo unxi eum.

88:22 Manus enim mea auxiliábitur ei: * et brácchium meum confortábit eum.

88:23 Nihil profíciet inimícus in eo, * et fílius iniquitátis non appónet nocére ei.

88:24 Et concídam a fácie ipsíus inimícos eius: * et odiéntes eum in fugam convértam.

88:25 Et véritas mea, et misericórdia mea cum ipso: * et in nómine meo exaltábitur cornu eius.

88:26 Et ponam in mari manum eius: * et in flumínibus déxteram eius.

88:27 Ipse invocábit me: Pater meus es tu: * Deus meus, et suscéptor salútis meæ.

88:28 Et ego primogénitum ponam illum * excélsum præ régibus terræ.

88:29 In ætérnum servábo illi misericórdiam meam: * et testaméntum meum fidéle ipsi.

88:30 Et ponam in sǽculum sǽculi semen eius: * et thronum eius sicut dies cæli.

88:31 Si autem derelíquerint fílii eius legem meam: * et in iudíciis meis non ambuláverint:

88:32 Si iustítias meas profanáverint: * et mandáta mea non custodíerint:

88:33 Visitábo in virga iniquitátes eórum: * et in verbéribus peccáta eórum.

88:34 Misericórdiam autem meam non dispérgam ab eo: * neque nocébo in veritáte mea:

88:35 Neque profanábo testaméntum meum: * et quæ procédunt de lábiis meis, non fáciam írrita.

88:36 Semel iurávi in sancto meo: Si David méntiar: * semen eius in ætérnum manébit.

88:37 Et thronus eius sicut sol in conspéctu meo, * et sicut luna perfécta in ætérnum: et testis in cælo fidélis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 88(39-53) [3]

88:39 Tu vero repulísti et despexísti: * distulísti Christum tuum.

88:40 Evertísti testaméntum servi tui: * profanásti in terra Sanctuárium eius.

88:41 Destruxísti omnes sepes eius: * posuísti firmaméntum eius formídinem.

88:42 Diripuérunt eum omnes transeúntes viam: * factus est oppróbrium vicínis suis.

88:43 Exaltásti déxteram depriméntium eum: * lætificásti omnes inimícos eius.

88:44 Avertísti adiutórium gládii eius: * et non es auxiliátus ei in bello.

88:45 Destruxísti eum ab emundatióne: * et sedem eius in terram collisísti.

88:46 Minorásti dies témporis eius: * perfudísti eum confusióne.

88:47 Úsquequo, Dómine, avértis in finem: * exardéscet sicut ignis ira tua?

88:48 Memoráre quæ mea substántia: * numquid enim vane constituísti omnes fílios hóminum?

88:49 Quis est homo, qui vivet, et non vidébit mortem: * éruet ánimam suam de manu ínferi?

88:50 Ubi sunt misericórdiæ tuæ antíquæ, Dómine, * sicut iurásti David in veritáte tua?

88:51 Memor esto, Dómine, oppróbrii servórum tuórum * quod contínui in sinu meo multárum géntium.

88:52 Quod exprobravérunt inimíci tui, Dómine, * quod exprobravérunt commutatiónem Christi tui.

88:53 Benedíctus Dóminus in ætérnum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Per arma iustítiæ virtútis Dei commendémus nosmetípsos in multa patiéntia.

Capitulum Responsorium Versus {ex Psalterio secundum tempora}

Isa 58:7

Frange esuriénti panem tuum, et egénos vagósque induc in domum tuam: cum víderis nudum, óperi eum, et carnem tuam ne despéxeris.

℟. Deo grátias.

℟.br. Scuto circúmdabit te * Véritas eius.

℟. Scuto circúmdabit te * Véritas eius.

℣. Non timébis a timóre noctúrno.

℟. Véritas eius.

℣. Glória Patri, et Fílio, * et Spirítui Sancto.

℟. Scuto circúmdabit te * Véritas eius.

℣. Ángelis suis Deus mandávit de te.

℟. Ut custódiant te in ómnibus viis tuis.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Esto, Dómine, propítius plebi tuæ: et, quam tibi facis esse devótam, benígno réfove miserátus auxílio.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Psalterio secundum diem}

Ant. Dómine, * probásti me et cognovísti me. ‡

Psalmus 138(1-13) [1]

138:1 Dómine, probásti me, et cognovísti me: * ‡ tu cognovísti sessiónem meam, et resurrectiónem meam.

138:3 Intellexísti cogitatiónes meas de longe: * sémitam meam, et funículum meum investigásti.

138:4 Et omnes vias meas prævidísti: * quia non est sermo in lingua mea.

138:5 Ecce, Dómine, tu cognovísti ómnia novíssima, et antíqua: * tu formásti me, et posuísti super me manum tuam.

138:6 Mirábilis facta est sciéntia tua ex me: * confortáta est, et non pótero ad eam.

138:7 Quo ibo a spíritu tuo? * et quo a fácie tua fúgiam?

138:8 Si ascéndero in cælum, tu illic es: * si descéndero in inférnum, ades.

138:9 Si súmpsero pennas meas dilúculo, * et habitávero in extrémis maris:

138:10 Étenim illuc manus tua dedúcet me: * et tenébit me déxtera tua.

138:11 Et dixi: Fórsitan ténebræ conculcábunt me: * et nox illuminátio mea in delíciis meis.

138:12 Quia ténebræ non obscurabúntur a te, † et nox sicut dies illuminábitur: * sicut ténebræ eius, ita et lumen eius.

138:13 Quia tu possedísti renes meos: * suscepísti me de útero matris meæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, probásti me et cognovísti me.

Ant. Mirabília ópera tua, * Dómine, et ánima mea cognóscit nimis.

Psalmus 138(14-24) [2]

138:14 Confitébor tibi quia terribíliter magnificátus es: † mirabília ópera tua, * et ánima mea cognóscit nimis.

138:15 Non est occultátum os meum a te, quod fecísti in occúlto: * et substántia mea in inferióribus terræ.

138:16 Imperféctum meum vidérunt óculi tui, † et in libro tuo omnes scribéntur: * dies formabúntur, et nemo in eis.

138:17 Mihi autem nimis honorificáti sunt amíci tui, Deus: * nimis confortátus est principátus eórum.

138:18 Dinumerábo eos, et super arénam multiplicabúntur: * exsurréxi, et adhuc sum tecum.

138:19 Si occíderis, Deus, peccatóres: * viri sánguinum, declináte a me:

138:20 Quia dícitis in cogitatióne: * Accípient in vanitáte civitátes tuas.

138:21 Nonne qui odérunt te, Dómine, óderam? * et super inimícos tuos tabescébam?

138:22 Perfécto ódio óderam illos: * et inimíci facti sunt mihi.

138:23 Proba me, Deus, et scito cor meum: * intérroga me, et cognósce sémitas meas.

138:24 Et vide, si via iniquitátis in me est: * et deduc me in via ætérna.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Mirabília ópera tua, Dómine, et ánima mea cognóscit nimis.

Ant. Ne derelínquas me, * Dómine, virtus salútis meæ.

Psalmus 139 [3]

139:2 Éripe me, Dómine, ab hómine malo: * a viro iníquo éripe me.

139:3 Qui cogitavérunt iniquitátes in corde: * tota die constituébant prǽlia.

139:4 Acuérunt linguas suas sicut serpéntis: * venénum áspidum sub lábiis eórum.

139:5 Custódi me, Dómine, de manu peccatóris: * et ab homínibus iníquis éripe me.

139:5 Qui cogitavérunt supplantáre gressus meos: * abscondérunt supérbi láqueum mihi:

139:6 Et funes extendérunt in láqueum: * iuxta iter scándalum posuérunt mihi.

139:7 Dixi Dómino: Deus meus es tu: * exáudi, Dómine, vocem deprecatiónis meæ.

139:8 Dómine, Dómine, virtus salútis meæ: * obumbrásti super caput meum in die belli.

139:9 Ne tradas me, Dómine, a desidério meo peccatóri: * cogitavérunt contra me, ne derelínquas me, ne forte exalténtur.

139:10 Caput circúitus eórum: * labor labiórum ipsórum opériet eos.

139:11 Cadent super eos carbónes, in ignem deícies eos: * in misériis non subsístent.

139:12 Vir linguósus non dirigétur in terra: * virum iniústum mala cápient in intéritu.

139:13 Cognóvi quia fáciet Dóminus iudícium ínopis: * et vindíctam páuperum.

139:14 Verúmtamen iusti confitebúntur nómini tuo: * et habitábunt recti cum vultu tuo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne derelínquas me, Dómine, virtus salútis meæ.

Ant. Dómine, * clamávi ad te, exáudi me. ‡

Psalmus 140 [4]

140:1 Dómine, clamávi ad te, exáudi me: * ‡ inténde voci meæ, cum clamávero ad te.

140:2 Dirigátur orátio mea sicut incénsum in conspéctu tuo: * elevátio mánuum meárum sacrifícium vespertínum.

140:3 Pone, Dómine, custódiam ori meo: * et óstium circumstántiæ lábiis meis.

140:4 Non declínes cor meum in verba malítiæ, * ad excusándas excusatiónes in peccátis.

140:4 Cum homínibus operántibus iniquitátem: * et non communicábo cum eléctis eórum.

140:5 Corrípiet me iustus in misericórdia, et increpábit me: * óleum autem peccatóris non impínguet caput meum.

140:6 Quóniam adhuc et orátio mea in beneplácitis eórum: * absórpti sunt iuncti petræ iúdices eórum.

140:7 Áudient verba mea quóniam potuérunt: * sicut crassitúdo terræ erúpta est super terram.

140:8 Dissipáta sunt ossa nostra secus inférnum: * quia ad te, Dómine, Dómine, óculi mei: in te sperávi, non áuferas ánimam meam.

140:9 Custódi me a láqueo, quem statuérunt mihi: * et a scándalis operántium iniquitátem.

140:10 Cadent in retiáculo eius peccatóres: * singuláriter sum ego donec tránseam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, clamávi ad te, exáudi me.

Ant. Educ de custódia * ánimam meam, Dómine, ad confiténdum nómini tuo.

Psalmus 141 [5]

141:2 Voce mea ad Dóminum clamávi: * voce mea ad Dóminum deprecátus sum:

141:3 Effúndo in conspéctu eius oratiónem meam, * et tribulatiónem meam ante ipsum pronúntio.

141:4 In deficiéndo ex me spíritum meum, * et tu cognovísti sémitas meas.

141:4 In via hac, qua ambulábam, * abscondérunt láqueum mihi.

141:5 Considerábam ad déxteram, et vidébam: * et non erat qui cognósceret me.

141:5 Périit fuga a me, * et non est qui requírat ánimam meam.

141:6 Clamávi ad te, Dómine, * dixi: Tu es spes mea, pórtio mea in terra vivéntium.

141:7 Inténde ad deprecatiónem meam: * quia humiliátus sum nimis.

141:7 Líbera me a persequéntibus me: * quia confortáti sunt super me.

141:8 Educ de custódia ánimam meam ad confiténdum nómini tuo: * me exspéctant iusti, donec retríbuas mihi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Educ de custódia ánimam meam, Dómine, ad confiténdum nómini tuo.

Capitulum Hymnus Versus {ex Psalterio secundum diem}

Ioël 2:17

Inter vestíbulum et altáre plorábunt sacerdótes, minístri Dómini, et dicent: Parce, Dómine, parce pópulo tuo: et ne des hereditátem tuam in oppróbrium, ut dominéntur eis natiónes.

℟. Deo grátias.

Hymnus

Audi, benígne Cónditor,

Nostras preces cum flétibus,

In hoc sacro ieiúnio

Fusas quadragenário.

Scrutátor alme córdium,

Infírma tu scis vírium:

Ad te revérsis éxhibe

Remissiónis grátiam.

Multum quidem peccávimus,

Sed parce confiténtibus:

Ad nóminis laudem tui

Confer medélam lánguidis.

Concéde nostrum cónteri

Corpus per abstinéntiam;

Culpæ ut relínquant pábulum

Ieiúna corda críminum.

Præsta, beáta Trínitas,

Concéde, simplex Únitas;

Ut fructuósa sint tuis

Ieiuniórum múnera.

Amen.

℣. Ángelis suis Deus mandávit de te.

℟. Ut custódiant te in ómnibus viis tuis.

Canticum: Magnificat {Antiphona ex Proprio de Tempore}

Ant. Qui me sanum fecit * ille mihi præcépit: tolle grabátum tuum, et ámbula in pace.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui me sanum fecit ille mihi præcépit: tolle grabátum tuum, et ámbula in pace.

Preces Feriales {habentur}

Kýrie, eléison. Christe, eléison. Kýrie, eléison.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Ego dixi: Dómine, miserére mei.

℟. Sana ánimam meam quia peccávi tibi.

℣. Convértere, Dómine, úsquequo?

℟. Et deprecábilis esto super servos tuos.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Sacerdótes tui induántur iustítiam.

℟. Et sancti tui exsúltent.

℣. Orémus pro beatíssimo Papa nostro N.

℟. Dóminus consérvet eum, et vivíficet eum, et beátum fáciat eum in terra, et non tradat eum in ánimam inimicórum eius.

℣. Orémus et pro Antístite nostro N.

℟. Stet et pascat in fortitúdine tua, Dómine, in sublimitáte nóminis tui.

Romæ præcedens Versus cum suo Responsorio omittitur; alibi vero ad litteram N. ab omnibus nomen diœcesani Episcopi exprimatur, Vacante Apostolica vel Episcopali Sede, alteruter vel uterque respectivus Versus cum suo Responsorio præteritur.

℣. Dómine, salvum fac regem.

℟. Et exáudi nos in die, qua invocavérimus te.

℣. Salvum fac pópulum tuum, Dómine, et bénedic hereditáti tuæ.

℟. Et rege eos, et extólle illos usque in ætérnum.

℣. Meménto Congregatiónis tuæ.

℟. Quam possedísti ab inítio.

℣. Fiat pax in virtúte tua.

℟. Et abundántia in túrribus tuis.

℣. Orémus pro benefactóribus nostris.

℟. Retribúere dignáre, Dómine, ómnibus, nobis bona faciéntibus propter nomen tuum, vitam ætérnam. Amen.

℣. Orémus pro fidélibus defúnctis.

℟. Réquiem ætérnam dona eis, Dómine, et lux perpétua lúceat eis.

℣. Requiéscant in pace.

℟. Amen.

℣. Pro frátribus nostris abséntibus.

℟. Salvos fac servos tuos, Deus meus, sperántes in te.

℣. Pro afflíctis et captívis.

℟. Líbera eos, Deus Israël, ex ómnibus tribulatiónibus suis.

℣. Mitte eis, Dómine, auxílium de sancto.

℟. Et de Sion tuére eos.

℣. Dómine, Deus virtútum, convérte nos.

℟. Et osténde fáciem tuam, et salvi érimus.

℣. Exsúrge, Christe, ádiuva nos.

℟. Et líbera nos propter nomen tuum.

℣. Dómine, exáudi oratiónem meam.

℟. Et clamor meus ad te véniat.

Oratio {ex Proprio de Tempore}

secunda Domine, exaudi omittitur

Orémus.

Exáudi nos, miséricors Deus: et méntibus nostris grátiæ tuæ lumen osténde.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Voce mea * ad Dóminum clamávi: neque obliviscétur miseréri Deus.

Psalmus 76(2-13) [1]

76:2 Voce mea ad Dóminum clamávi: * voce mea ad Deum, et inténdit mihi.

76:3 In die tribulatiónis meæ Deum exquisívi, mánibus meis nocte contra eum: * et non sum decéptus.

76:4 Rénuit consolári ánima mea, * memor fui Dei, et delectátus sum, et exercitátus sum: et defécit spíritus meus.

76:5 Anticipavérunt vigílias óculi mei: * turbátus sum, et non sum locútus.

76:6 Cogitávi dies antíquos: * et annos ætérnos in mente hábui.

76:7 Et meditátus sum nocte cum corde meo, * et exercitábar, et scopébam spíritum meum.

76:8 Numquid in ætérnum proíciet Deus: * aut non appónet ut complacítior sit adhuc?

76:9 Aut in finem misericórdiam suam abscíndet, * a generatióne in generatiónem?

76:10 Aut obliviscétur miseréri Deus? * aut continébit in ira sua misericórdias suas?

76:11 Et dixi: Nunc cœpi: * hæc mutátio déxteræ Excélsi.

76:12 Memor fui óperum Dómini: * quia memor ero ab inítio mirabílium tuórum.

76:13 Et meditábor in ómnibus opéribus tuis: * et in adinventiónibus tuis exercébor.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 76(14-21) [2]

76:14 Deus, in sancto via tua: quis Deus magnus sicut Deus noster? * tu es Deus qui facis mirabília.

76:15 Notam fecísti in pópulis virtútem tuam: * redemísti in brácchio tuo pópulum tuum, fílios Iacob et Ioseph.

76:17 Vidérunt te aquæ, Deus, vidérunt te aquæ: * et timuérunt, et turbátæ sunt abýssi.

76:18 Multitúdo sónitus aquárum: * vocem dedérunt nubes.

76:18 Étenim sagíttæ tuæ tránseunt: * vox tonítrui tui in rota.

76:19 Illuxérunt coruscatiónes tuæ orbi terræ: * commóta est, et contrémuit terra.

76:20 In mari via tua, et sémitæ tuæ in aquis multis: * et vestígia tua non cognoscéntur.

76:21 Deduxísti sicut oves pópulum tuum, * in manu Móysi et Aaron.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 85 [3]

85:1 Inclína, Dómine, aurem tuam, et exáudi me: * quóniam inops, et pauper sum ego.

85:2 Custódi ánimam meam, quóniam sanctus sum: * salvum fac servum tuum, Deus meus, sperántem in te.

85:3 Miserére mei, Dómine, quóniam ad te clamávi tota die: * lætífica ánimam servi tui, quóniam ad te, Dómine, ánimam meam levávi.

85:5 Quóniam tu, Dómine, suávis, et mitis: * et multæ misericórdiæ ómnibus invocántibus te.

85:6 Áuribus pércipe, Dómine, oratiónem meam: * et inténde voci deprecatiónis meæ.

85:7 In die tribulatiónis meæ clamávi ad te: * quia exaudísti me.

85:8 Non est símilis tui in diis, Dómine: * et non est secúndum ópera tua.

85:9 Omnes gentes quascúmque fecísti, vénient, et adorábunt coram te, Dómine: * et glorificábunt nomen tuum.

85:10 Quóniam magnus es tu, et fáciens mirabília: * tu es Deus solus.

85:11 Deduc me, Dómine, in via tua, et ingrédiar in veritáte tua: * lætétur cor meum ut tímeat nomen tuum.

85:12 Confitébor tibi, Dómine, Deus meus, in toto corde meo, * et glorificábo nomen tuum in ætérnum:

85:13 Quia misericórdia tua magna est super me: * et eruísti ánimam meam ex inférno inferióri.

85:14 Deus, iníqui insurrexérunt super me, et synagóga poténtium quæsiérunt ánimam meam: * et non proposuérunt te in conspéctu suo.

85:15 Et tu, Dómine, Deus miserátor et miséricors, * pátiens, et multæ misericórdiæ, et verax,

85:16 Réspice in me, et miserére mei, * da impérium tuum púero tuo: et salvum fac fílium ancíllæ tuæ.

85:17 Fac mecum signum in bonum, ut vídeant qui odérunt me, et confundántur: * quóniam tu, Dómine, adiuvísti me, et consolátus es me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Voce mea ad Dóminum clamávi: neque obliviscétur miseréri Deus.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Sabbato Quattuor Temporum Quadragesimæ
II. classis

Ad Matutinum

Incipit

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Invitatorium {Antiphona ex Psalterio secundum tempora}

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Veníte, exsultémus Dómino, iubilémus Deo, salutári nostro: præoccupémus fáciem eius in confessióne, et in psalmis iubilémus ei.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu eius sunt omnes fines terræ, et altitúdines móntium ipse cónspicit.

Ant. Quia promísit Dóminus corónam vigilántibus.

Quóniam ipsíus est mare, et ipse fecit illud, et áridam fundavérunt manus eius (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus eius, et oves páscuæ eius.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Hódie, si vocem eius audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Quia promísit Dóminus corónam vigilántibus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus iurávi in ira mea: Si introíbunt in réquiem meam.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quia promísit Dóminus corónam vigilántibus.

Ant. Non sit vobis vanum mane súrgere ante lucem: * Quia promísit Dóminus corónam vigilántibus.

Hymnus {ex Psalterio secundum tempora}

Ex more docti mýstico

Servémus hoc ieiúnium,

Deno diérum círculo

Ducto quater notíssimo.

Lex et prophétæ prímitus

Hoc prætulérunt, póstmodum

Christus sacrávit, ómnium

Rex atque factor témporum.

Utámur ergo párcius

Verbis, cibis et pótibus,

Somno, iocis, et árctius

Perstémus in custódia.

Vitémus autem nóxia,

Quæ súbruunt mentes vagas:

Nullúmque demus cállidi

Hostis locum tyránnidi.

Flectámus iram víndicem,

Plorémus ante Iúdicem,

Clamémus ore súpplici,

Dicámus omnes cérnui:

Nostris malis offéndimus

Tuam, Deus, cleméntiam:

Effúnde nobis désuper,

Remíssor, indulgéntiam.

Meménto quod sumus tui,

Licet cadúci, plásmatis:

Ne des honórem nóminis

Tui, precámur, álteri.

Laxa malum, quod fécimus,

Auge bonum, quod póscimus:

Placére quo tandem tibi

Possímus hic, et pérpetim.

Præsta, beáta Trínitas,

Concéde, simplex Únitas,

Ut fructuósa sint tuis

Ieiuniórum múnera.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Memor fuit in sǽculum * testaménti sui Dóminus Deus noster.

Psalmus 104(1-15) [1]

104:1 Confitémini Dómino, et invocáte nomen eius: * annuntiáte inter gentes ópera eius.

104:2 Cantáte ei, et psállite ei: * narráte ómnia mirabília eius.

104:3 Laudámini in nómine sancto eius: * lætétur cor quæréntium Dóminum.

104:4 Quǽrite Dóminum, et confirmámini: * quǽrite fáciem eius semper.

104:5 Mementóte mirabílium eius, quæ fecit: * prodígia eius, et iudícia oris eius.

104:6 Semen Ábraham, servi eius: * fílii Iacob, elécti eius.

104:7 Ipse Dóminus Deus noster: * in univérsa terra iudícia eius.

104:8 Memor fuit in sǽculum testaménti sui: * verbi, quod mandávit in mille generatiónes:

104:9 Quod dispósuit ad Ábraham: * et iuraménti sui ad Isaac:

104:10 Et státuit illud Iacob in præcéptum: * et Israël in testaméntum ætérnum:

104:11 Dicens: Tibi dabo terram Chánaan, * funículum hereditátis vestræ.

104:12 Cum essent número brevi, * paucíssimi et íncolæ eius:

104:13 Et pertransiérunt de gente in gentem, * et de regno ad pópulum álterum.

104:14 Non relíquit hóminem nocére eis: * et corrípuit pro eis reges.

104:15 Nolíte tángere christos meos: * et in prophétis meis nolíte malignári.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor fuit in sǽculum testaménti sui Dóminus Deus noster.

Ant. Auxit Dóminus * pópulum suum: et firmávit eum super inimícos eius.

Psalmus 104(16-27) [2]

104:16 Et vocávit famem super terram: * et omne firmaméntum panis contrívit.

104:17 Misit ante eos virum: * in servum venúmdatus est Ioseph.

104:18 Humiliavérunt in compédibus pedes eius, ferrum pertránsiit ánimam eius * donec veníret verbum eius.

104:19 Elóquium Dómini inflammávit eum: * misit rex, et solvit eum; princeps populórum, et dimísit eum.

104:21 Constítuit eum dóminum domus suæ: * et príncipem omnis possessiónis suæ:

104:22 Ut erudíret príncipes eius sicut semetípsum: * et senes eius prudéntiam docéret.

104:23 Et intrávit Israël in Ægýptum: * et Iacob áccola fuit in terra Cham.

104:24 Et auxit pópulum suum veheménter: * et firmávit eum super inimícos eius.

104:25 Convértit cor eórum ut odírent pópulum eius: * et dolum fácerent in servos eius.

104:26 Misit Móysen, servum suum: * Aaron, quem elégit ipsum.

104:27 Pósuit in eis verba signórum suórum: * et prodigiórum in terra Cham.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxit Dóminus pópulum suum: et firmávit eum super inimícos eius.

Ant. Edúxit Deus * pópulum suum in exsultatióne, et eléctos suos in lætítia.

Psalmus 104(28-45) [3]

104:28 Misit ténebras, et obscurávit: * et non exacerbávit sermónes suos.

104:29 Convértit aquas eórum in sánguinem: * et occídit pisces eórum.

104:30 Édidit terra eórum ranas: * in penetrálibus regum ipsórum.

104:31 Dixit, et venit cœnomyía: * et cínifes in ómnibus fínibus eórum.

104:32 Pósuit plúvias eórum grándinem: * ignem comburéntem in terra ipsórum.

104:33 Et percússit víneas eórum, et ficúlneas eórum: * et contrívit lignum fínium eórum.

104:34 Dixit, et venit locústa, et bruchus, * cuius non erat númerus:

104:35 Et comédit omne fænum in terra eórum: * et comédit omnem fructum terræ eórum.

104:36 Et percússit omne primogénitum in terra eórum: * primítias omnis labóris eórum.

104:37 Et edúxit eos cum argénto et auro: * et non erat in tríbubus eórum infírmus.

104:38 Lætáta est Ægýptus in profectióne eórum: * quia incúbuit timor eórum super eos.

104:39 Expándit nubem in protectiónem eórum: * et ignem ut lucéret eis per noctem.

104:40 Petiérunt, et venit cotúrnix: * et pane cæli saturávit eos.

104:41 Dirúpit petram et fluxérunt aquæ: * abiérunt in sicco flúmina;

104:42 Quóniam memor fuit verbi sancti sui: * quod hábuit ad Ábraham, púerum suum.

104:43 Et edúxit pópulum suum in exsultatióne, * et eléctos suos in lætítia.

104:44 Et dedit illis regiónes géntium: * et labóres populórum possedérunt:

104:45 Ut custódiant iustificatiónes eius, * et legem eius requírant.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Edúxit Deus pópulum suum in exsultatióne, et eléctos suos in lætítia.

Ant. Salvávit eos Dóminus * propter nomen suum.

Psalmus 105(1-15) [4]

105:1 Confitémini Dómino, quóniam bonus: * quóniam in sǽculum misericórdia eius.

105:2 Quis loquétur poténtias Dómini, * audítas fáciet omnes laudes eius?

105:3 Beáti, qui custódiunt iudícium, * et fáciunt iustítiam in omni témpore.

105:4 Meménto nostri, Dómine, in beneplácito pópuli tui: * vísita nos in salutári tuo:

105:5 Ad vidéndum in bonitáte electórum tuórum, ad lætándum in lætítia gentis tuæ: * ut laudéris cum hereditáte tua.

105:6 Peccávimus cum pátribus nostris: * iniúste égimus, iniquitátem fécimus.

105:7 Patres nostri in Ægýpto non intellexérunt mirabília tua: * non fuérunt mémores multitúdinis misericórdiæ tuæ.

105:7 Et irritavérunt ascendéntes in mare, * Mare Rubrum.

105:8 Et salvávit eos propter nomen suum: * ut notam fáceret poténtiam suam.

105:9 Et incrépuit Mare Rubrum, et exsiccátum est, * et dedúxit eos in abýssis sicut in desérto.

105:10 Et salvávit eos de manu odiéntium: * et redémit eos de manu inimíci.

105:11 Et opéruit aqua tribulántes eos: * unus ex eis non remánsit.

105:12 Et credidérunt verbis eius: * et laudavérunt laudem eius.

105:13 Cito fecérunt, oblíti sunt óperum eius: * et non sustinuérunt consílium eius.

105:14 Et concupiérunt concupiscéntiam in desérto: * et tentavérunt Deum in inaquóso.

105:15 Et dedit eis petitiónem ipsórum: * et misit saturitátem in ánimas eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvávit eos Dóminus propter nomen suum.

Ant. Oblíti sunt Deum * qui salvávit eos.

Psalmus 105(16-31) [5]

105:16 Et irritavérunt Móysen in castris: * Aaron, sanctum Dómini.

105:17 Apérta est terra, et deglutívit Dathan: * et opéruit super congregatiónem Abíron.

105:18 Et exársit ignis in synagóga eórum * flamma combússit peccatóres.

105:19 Et fecérunt vítulum in Horeb * et adoravérunt scúlptile.

105:20 Et mutavérunt glóriam suam * in similitúdinem vítuli comedéntis fænum.

105:21 Oblíti sunt Deum, qui salvávit eos, * qui fecit magnália in Ægýpto, mirabília in terra Cham: terribília in Mari Rubro.

105:23 Et dixit ut dispérderet eos: * si non Móyses, eléctus eius, stetísset in confractióne in conspéctu eius:

105:24 Ut avérteret iram eius ne dispérderet eos: * et pro níhilo habuérunt terram desiderábilem:

105:25 Non credidérunt verbo eius, et murmuravérunt in tabernáculis suis: * non exaudiérunt vocem Dómini.

105:26 Et elevávit manum suam super eos: * ut prostérneret eos in desérto:

105:27 Et ut deíceret semen eórum in natiónibus: * et dispérgeret eos in regiónibus.

105:28 Et initiáti sunt Beélphegor: * et comedérunt sacrifícia mortuórum.

105:29 Et irritavérunt eum in adinventiónibus suis: * et multiplicáta est in eis ruína.

105:30 Et stetit Phínees, et placávit: * et cessávit quassátio.

105:31 Et reputátum est ei in iustítiam: * in generatiónem et generatiónem usque in sempitérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Oblíti sunt Deum qui salvávit eos.

Ant. Cum tribularéntur * vidit Dóminus: et audívit oratiónem eórum.

Psalmus 105(32-48) [6]

105:32 Et irritavérunt eum ad aquas contradictiónis: * et vexátus est Móyses propter eos: quia exacerbavérunt spíritum eius.

105:33 Et distínxit in lábiis suis: * non disperdidérunt gentes, quas dixit Dóminus illis.

105:35 Et commísti sunt inter gentes, et didicérunt ópera eórum: et serviérunt sculptílibus eórum: * et factum est illis in scándalum.

105:37 Et immolavérunt fílios suos, * et fílias suas dæmóniis.

105:38 Et effudérunt sánguinem innocéntem: * sánguinem filiórum suórum et filiárum suárum, quas sacrificavérunt sculptílibus Chánaan.

105:39 Et infécta est terra in sanguínibus, et contamináta est in opéribus eórum: * et fornicáti sunt in adinventiónibus suis.

105:40 Et irátus est furóre Dóminus in pópulum suum: * et abominátus est hereditátem suam.

105:41 Et trádidit eos in manus géntium: * et domináti sunt eórum qui odérunt eos.

105:42 Et tribulavérunt eos inimíci eórum, et humiliáti sunt sub mánibus eórum: * sæpe liberávit eos.

105:43 Ipsi autem exacerbavérunt eum in consílio suo: * et humiliáti sunt in iniquitátibus suis.

105:44 Et vidit, cum tribularéntur: * et audívit oratiónem eórum.

105:45 Et memor fuit testaménti sui: * et pœnítuit eum secúndum multitúdinem misericórdiæ suæ.

105:46 Et dedit eos in misericórdias * in conspéctu ómnium qui céperant eos.

105:47 Salvos nos fac, Dómine, Deus noster: * et cóngrega nos de natiónibus:

105:47 Ut confiteámur nómini sancto tuo: * et gloriémur in laude tua.

105:48 Benedíctus Dóminus, Deus Israël, a sǽculo et usque in sǽculum: * et dicet omnis pópulus: Fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum tribularéntur vidit Dóminus: et audívit oratiónem eórum.

Ant. Clamavérunt ad Dóminum * et de necessitátibus eórum liberávit eos.

Psalmus 106(1-14) [7]

106:1 Confitémini Dómino quóniam bonus: * quóniam in sǽculum misericórdia eius.

106:2 Dicant qui redémpti sunt a Dómino, quos redémit de manu inimíci: * et de regiónibus congregávit eos:

106:3 A solis ortu, et occásu: * ab aquilóne, et mari.

106:4 Erravérunt in solitúdine in inaquóso: * viam civitátis habitáculi non invenérunt.

106:5 Esuriéntes, et sitiéntes: * ánima eórum in ipsis defécit.

106:6 Et clamavérunt ad Dóminum cum tribularéntur: * et de necessitátibus eórum erípuit eos.

106:7 Et dedúxit eos in viam rectam: * ut irent in civitátem habitatiónis.

106:8 Confiteántur Dómino misericórdiæ eius: * et mirabília eius fíliis hóminum.

106:9 Quia satiávit ánimam inánem: * et ánimam esuriéntem satiávit bonis.

106:10 Sedéntes in ténebris, et umbra mortis: * vinctos in mendicitáte et ferro.

106:11 Quia exacerbavérunt elóquia Dei: * et consílium Altíssimi irritavérunt.

106:12 Et humiliátum est in labóribus cor eórum: * infirmáti sunt, nec fuit qui adiuváret.

106:13 Et clamavérunt ad Dóminum cum tribularéntur: * et de necessitátibus eórum liberávit eos.

106:14 Et edúxit eos de ténebris, et umbra mortis: * et víncula eórum disrúpit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamavérunt ad Dóminum et de necessitátibus eórum liberávit eos.

Ant. Ipsi vidérunt * ópera Dei et mirabília eius.

Psalmus 106(15-30) [8]

106:15 Confiteántur Dómino misericórdiæ eius: * et mirabília eius fíliis hóminum.

106:16 Quia contrívit portas ǽreas: * et vectes férreos confrégit.

106:17 Suscépit eos de via iniquitátis eórum: * propter iniustítias enim suas humiliáti sunt.

106:18 Omnem escam abomináta est ánima eórum: * et appropinquavérunt usque ad portas mortis.

106:19 Et clamavérunt ad Dóminum cum tribularéntur: * et de necessitátibus eórum liberávit eos.

106:20 Misit verbum suum, et sanávit eos: * et erípuit eos de interitiónibus eórum.

106:21 Confiteántur Dómino misericórdiæ eius: * et mirabília eius fíliis hóminum.

106:22 Et sacríficent sacrifícium laudis: * et annúntient ópera eius in exsultatióne.

106:23 Qui descéndunt mare in návibus, * faciéntes operatiónem in aquis multis.

106:24 Ipsi vidérunt ópera Dómini, * et mirabília eius in profúndo.

106:25 Dixit, et stetit spíritus procéllæ: * et exaltáti sunt fluctus eius.

106:26 Ascéndunt usque ad cælos, et descéndunt usque ad abýssos: * ánima eórum in malis tabescébat.

106:27 Turbáti sunt, et moti sunt sicut ébrius: * et omnis sapiéntia eórum devoráta est.

106:28 Et clamavérunt ad Dóminum cum tribularéntur: * et de necessitátibus eórum edúxit eos.

106:29 Et státuit procéllam eius in auram: * et siluérunt fluctus eius.

106:30 Et lætáti sunt quia siluérunt: * et dedúxit eos in portum voluntátis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ipsi vidérunt ópera Dei et mirabília eius.

Ant. Vidébunt recti * et lætabúntur, et intéllegent misericórdias Dómini.

Psalmus 106(31-43) [9]

106:31 Confiteántur Dómino misericórdiæ eius: * et mirabília eius fíliis hóminum.

106:32 Et exáltent eum in ecclésia plebis: * et in cáthedra seniórum laudent eum.

106:33 Pósuit flúmina in desértum: * et éxitus aquárum in sitim.

106:34 Terram fructíferam in salsúginem: * a malítia inhabitántium in ea.

106:35 Pósuit desértum in stagna aquárum: * et terram sine aqua in éxitus aquárum.

106:36 Et collocávit illic esuriéntes: * et constituérunt civitátem habitatiónis.

106:37 Et seminavérunt agros, et plantavérunt víneas: * et fecérunt fructum nativitátis.

106:38 Et benedíxit eis, et multiplicáti sunt nimis: * et iuménta eórum non minorávit.

106:39 Et pauci facti sunt: * et vexáti sunt a tribulatióne malórum, et dolóre.

106:40 Effúsa est contémptio super príncipes: * et erráre fecit eos in ínvio, et non in via.

106:41 Et adiúvit páuperem de inópia: * et pósuit sicut oves famílias.

106:42 Vidébunt recti, et lætabúntur: * et omnis iníquitas oppilábit os suum.

106:43 Quis sápiens et custódiet hæc? * et intélleget misericórdias Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidébunt recti et lætabúntur, et intéllegent misericórdias Dómini.

℣. Scuto circúmdabit te véritas eius.

℟. Non timébis a timóre noctúrno.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Iube, Dómine, benedícere.

Benedictio. Evangélica léctio sit nobis salus et protéctio.

℟. Amen.

Lectio 1

Léctio sancti Evangélii secúndum Matthǽum

Matt 17:1-9

In illo témpore: Assúmpsit Iesus Petrum, et Iacóbum, et Ioánnem fratrem eius, et duxit illos in montem excélsum seórsum: et transfigurátus est ante eos. Et réliqua.

Homilía sancti Leónis Papæ

Homilia de Transfiguratione Domini

Evangélica lectio, dilectíssimi, quæ per aures córporis interiórem méntium nostrárum pulsávit audítum, ad magni sacraménti nos intellegéntiam vocat: quam, aspiránte grátia Dei, facílius assequémur, si consideratiónem nostram ad ea, quæ paulo supérius sunt narráta, referámus. Salvátor enim humáni géneris Iesus Christus, condens eam fidem, quæ et ímpios ad iustítiam, et mórtuos révocat ad vitam, ad hoc discípulos suos doctrínæ mónitis, et óperum miráculis imbuébat, ut idem Christus et Unigénitus Dei, et hóminis Fílius crederétur. Nam unum horum sine áltero non próderat ad salútem: et æquális erat perículi, Dóminum Iesum Christum aut Deum tantúmmodo sine hómine, aut sine Deo solum hóminem credidísse: cum utrúmque esset páriter confiténdum: quia sicut Deo vera humánitas, ita hómini ínerat vera divínitas.

℣. Tu autem, Dómine, miserére nobis.

℟. Deo grátias.

℟. Scíndite corda vestra, et non vestiménta vestra: et convertímini ad Dóminum Deum vestrum:

* Quia benígnus et miséricors est.

℣. Derelínquat ímpius viam suam, et vir iníquus cogitatiónes suas, et revertátur ad Dóminum, et miserébitur eius.

℟. Quia benígnus et miséricors est.

℣. Iube, Dómine, benedícere.

Benedictio. Divínum auxílium máneat semper nobíscum.

℟. Amen.

Lectio 2

Ad confírmandam ergo huius fídei salubérrimam cognitiónem interrogáverat discípulos suos Dóminus, inter divérsas aliórum opiniónes quid ipsi de eo créderent, quidve sentírent. Ubi Petrus Apóstolus, per revelatiónem summi Patris corpórea súperans, et humána transcéndens, vidit mentis óculis Fílium Dei vivi, et conféssus est glóriam Deitátis; quia non ad solam respéxit substántiam carnis et sánguinis: tantúmque in hac fídei sublimitáte complácuit, ut beatitúdinis felicitáte donátus, sacram inviolábilis petræ accíperet firmitátem: super quam fundáta Ecclésia, portis ínferi et mortis légibus prævaléret: nec in solvéndis aut ligándis quorumcúmque causis áliud ratum esset in cælis, quam quod Petri sedísset arbítrio.

℣. Tu autem, Dómine, miserére nobis.

℟. Deo grátias.

℟. Frange esuriénti panem tuum, et egénos vagósque induc in domum tuam:

* Tunc erúmpet quasi mane lumen tuum, et anteíbit fáciem tuam iustítia tua.

℣. Cum víderis nudum, óperi eum, et carnem tuam ne despéxeris.

℟. Tunc erúmpet quasi mane lumen tuum, et anteíbit fáciem tuam iustítia tua.

℣. Iube, Dómine, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 3

Hæc autem, dilectíssimi, laudátæ intellegéntiæ celsitúdo instruénda erat de inferióris substántiæ sacraménto: ne apostólica fides ad glóriam confiténdæ in Christo Deitátis evécta, infirmitátis nostræ receptiónem indígnam impassíbili Deo atque incóngruam iudicáret: et ita iam in Christo humánam créderet glorificátam esse natúram, ut nec supplício posset áffici, nec morte dissólvi. Et ídeo dicénte Dómino, quod oportéret eum ire Ierosólymam, et multa pati a senióribus et scribis, ac princípibus sacerdótum, et occídi, et tértia die resúrgere: cum beátus Petrus, qui supérno illustrátus lúmine, de ardentíssima Fílii Dei confessióne fervébat, contumélias illusiónum et crudelíssimæ mortis oppróbrium religióso, ut putábat, et líbero fastídio respuísset; benígna a Iesu increpatióne corréptus, et ad cupiditátem participándæ cum eo passiónis animátus est.

℣. Tu autem, Dómine, miserére nobis.

℟. Deo grátias.

℟. Abscóndite eleemósynam in sinu páuperum, et ipsa orábit pro vobis ad Dóminum:

* Quia sicut aqua extínguit ignem, ita eleemósyna extínguit peccátum.

℣. Date eleemósynam, et ecce ómnia munda sunt vobis.

℟. Quia sicut aqua extínguit ignem, ita eleemósyna extínguit peccátum.

℣. Glória Patri, et Fílio, * et Spirítui Sancto.

℟. Quia sicut aqua extínguit ignem, ita eleemósyna extínguit peccátum.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Pópulum tuum, quǽsumus, Dómine, propítius réspice: atque ab eo flagélla tuæ iracúndiæ cleménter avérte.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Laudes

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Laudes:2 Psalmi & antiphonæ ex Psalterio secundum diem}

Ant. Benígne fac, Dómine, * in bona voluntáte tua Sion.

Psalmus 50 [1]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut iustificéris in sermónibus tuis, et vincas cum iudicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea iustítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Ierúsalem.

50:21 Tunc acceptábis sacrifícium iustítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benígne fac, Dómine, in bona voluntáte tua Sion.

Ant. Rectus Dóminus, * Deus noster, et non est iníquitas in eo.

Psalmus 91 [2]

91:2 Bonum est confitéri Dómino: * et psállere nómini tuo, Altíssime.

91:3 Ad annuntiándum mane misericórdiam tuam: * et veritátem tuam per noctem.

91:4 In decachórdo, psaltério: * cum cántico, in cíthara.

91:5 Quia delectásti me, Dómine, in factúra tua: * et in opéribus mánuum tuárum exsultábo.

91:6 Quam magnificáta sunt ópera tua, Dómine! * nimis profúndæ factæ sunt cogitatiónes tuæ.

91:7 Vir insípiens non cognóscet: * et stultus non intélleget hæc.

91:8 Cum exórti fúerint peccatóres sicut fænum: * et apparúerint omnes, qui operántur iniquitátem:

91:9 Ut intéreant in sǽculum sǽculi: * tu autem Altíssimus in ætérnum, Dómine.

91:10 Quóniam ecce inimíci tui, Dómine, quóniam ecce inimíci tui períbunt: * et dispergéntur omnes, qui operántur iniquitátem.

91:11 Et exaltábitur sicut unicórnis cornu meum: * et senéctus mea in misericórdia úberi.

91:12 Et despéxit óculus meus inimícos meos: * et in insurgéntibus in me malignántibus áudiet auris mea.

91:13 Iustus, ut palma florébit: * sicut cedrus Líbani multiplicábitur.

91:14 Plantáti in domo Dómini, * in átriis domus Dei nostri florébunt.

91:15 Adhuc multiplicabúntur in senécta úberi: * et bene patiéntes erunt, ut annúntient:

91:16 Quóniam rectus Dóminus, Deus noster: * et non est iníquitas in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Rectus Dóminus, Deus noster, et non est iníquitas in eo.

Ant. A timóre inimíci * éripe, Dómine, ánimam meam.

Psalmus 63 [3]

63:2 Exáudi, Deus, oratiónem meam cum déprecor: * a timóre inimíci éripe ánimam meam.

63:3 Protexísti me a convéntu malignántium: * a multitúdine operántium iniquitátem.

63:4 Quia exacuérunt ut gládium linguas suas: * intendérunt arcum rem amáram, ut sagíttent in occúltis immaculátum.

63:6 Súbito sagittábunt eum, et non timébunt: * firmavérunt sibi sermónem nequam.

63:6 Narravérunt ut abscónderent láqueos: * dixérunt: Quis vidébit eos?

63:7 Scrutáti sunt iniquitátes: * defecérunt scrutántes scrutínio.

63:7 Accédet homo ad cor altum: * et exaltábitur Deus.

63:8 Sagíttæ parvulórum factæ sunt plagæ eórum: * et infirmátæ sunt contra eos linguæ eórum.

63:9 Conturbáti sunt omnes qui vidébant eos: * et tímuit omnis homo.

63:10 Et annuntiavérunt ópera Dei, * et facta eius intellexérunt.

63:11 Lætábitur iustus in Dómino, et sperábit in eo, * et laudabúntur omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. A timóre inimíci éripe, Dómine, ánimam meam.

Ant. In servis suis * miserébitur Dóminus et propítius erit terræ pópuli sui.

Canticum Moysis [4]

Deut 32:1-27

32:1 Audíte, cæli, quæ loquor: * áudiat terra verba oris mei.

32:2 Concréscat ut plúvia doctrína mea, * fluat ut ros elóquium meum.

32:3 Quasi imber super herbam, et quasi stillæ super grámina. * Quia nomen Dómini invocábo.

32:4 Date magnificéntiam Deo nostro. * Dei perfécta sunt ópera, et omnes viæ eius iudícia:

32:5 Deus fidélis, et absque ulla iniquitáte, iustus et rectus. * Peccavérunt ei, et non fílii eius in sórdibus:

32:6 Generátio prava atque pervérsa. * Hǽccine reddis Dómino, pópule stulte et insípiens?

32:7 Numquid non ipse est pater tuus, * qui possédit te, et fecit, et creávit te?

32:8 Meménto diérum antiquórum, * cógita generatiónes síngulas:

32:9 Intérroga patrem tuum, et annuntiábit tibi: * maióres tuos, et dicent tibi.

32:10 Quando dividébat Altíssimus gentes: * quando separábat fílios Adam.

32:11 Constítuit términos populórum * iuxta númerum filiórum Israël.

32:12 Pars autem Dómini, pópulus eius: * Iacob funículus hereditátis eius.

32:13 Invénit eum in terra desérta, * in loco horróris et vastæ solitúdinis:

32:14 Circumdúxit eum, et dócuit: * et custodívit quasi pupíllam óculi sui.

32:15 Sicut áquila próvocans ad volándum pullos suos, * et super eos vólitans,

32:16 Expándit alas suas, et assúmpsit eum, * atque portávit in húmeris suis.

32:17 Dóminus solus dux eius fuit: * et non erat cum eo deus aliénus.

32:18 Constítuit eum super excélsam terram: * ut coméderet fructus agrórum,

32:19 Ut súgeret mel de petra, * oleúmque de saxo duríssimo.

32:20 Butýrum de arménto, et lac de óvibus * cum ádipe agnórum, et aríetum filiórum Basan:

32:21 Et hircos cum medúlla trítici, * et sánguinem uvæ bíberet meracíssimum.

32:22 Incrassátus est diléctus, et recalcitrávit: * incrassátus, impinguátus, dilatátus,

32:23 Derelíquit Deum, factórem suum, * et recéssit a Deo, salutári suo.

32:24 Provocavérunt eum in diis aliénis, * et in abominatiónibus ad iracúndiam concitavérunt.

32:25 Immolavérunt dæmóniis, et non Deo, * diis, quos ignorábant:

32:26 Novi recentésque venérunt, * quos non coluérunt patres eórum.

32:27 Deum qui te génuit dereliquísti, * et oblítus es Dómini, creatóris tui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In servis suis miserébitur Dóminus et propítius erit terræ pópuli sui.

Ant. Laudáte * Dóminum secúndum multitúdinem magnitúdinis eius.

Psalmus 150 [5]

150:1 Laudáte Dóminum in sanctis eius: * laudáte eum in firmaménto virtútis eius.

150:2 Laudáte eum in virtútibus eius: * laudáte eum secúndum multitúdinem magnitúdinis eius.

150:3 Laudáte eum in sono tubæ: * laudáte eum in psaltério, et cíthara.

150:4 Laudáte eum in týmpano, et choro: * laudáte eum in chordis, et órgano.

150:5 Laudáte eum in cýmbalis benesonántibus: † laudáte eum in cýmbalis iubilatiónis: * omnis spíritus laudet Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte Dóminum secúndum multitúdinem magnitúdinis eius.

Capitulum Hymnus Versus {ex Psalterio secundum diem}

Isa 58:1

Clama, ne cesses, quasi tuba exálta vocem tuam, et annúntia pópulo meo scélera eórum, et dómui Iacob peccáta eórum.

℟. Deo grátias.

Hymnus

O sol salútis, íntimis,

Iesu, refúlge méntibus,

Dum, nocte pulsa, grátior

Orbi dies renáscitur.

Dans tempus acceptábile,

Da lacrimárum rívulis

Laváre cordis víctimam,

Quam læta adúrat cáritas.

Quo fonte manávit nefas,

Fluent perénnes lácrimæ,

Si virga pœniténtiæ

Cordis rigórem cónterat.

Dies venit, dies tua,

In qua reflórent ómnia:

Lætémur et nos in viam

Tua redúcti déxtera.

Te prona mundi máchina,

Clemens, adóret, Trínitas,

Et nos novi per grátiam

Novum canámus cánticum.

Amen.

℣. Ángelis suis Deus mandávit de te.

℟. Ut custódiant te in ómnibus viis tuis.

Canticum: Benedictus {Antiphona ex Proprio de Tempore}

Ant. Assúmpsit Iesus * discípulos suos, et ascéndit in montem, et transfigurátus est ante eos.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum eius:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Iusiurándum, quod iurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et iustítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias eius:

1:77 Ad dandam sciéntiam salútis plebi eius: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Assúmpsit Iesus discípulos suos, et ascéndit in montem, et transfigurátus est ante eos.

Preces Feriales {habentur}

Kýrie, eléison. Christe, eléison. Kýrie, eléison.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Ego dixi: Dómine, miserére mei.

℟. Sana ánimam meam quia peccávi tibi.

℣. Convértere, Dómine, úsquequo?

℟. Et deprecábilis esto super servos tuos.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Sacerdótes tui induántur iustítiam.

℟. Et sancti tui exsúltent.

℣. Orémus pro beatíssimo Papa nostro N.

℟. Dóminus consérvet eum, et vivíficet eum, et beátum fáciat eum in terra, et non tradat eum in ánimam inimicórum eius.

℣. Orémus et pro Antístite nostro N.

℟. Stet et pascat in fortitúdine tua, Dómine, in sublimitáte nóminis tui.

Romæ præcedens Versus cum suo Responsorio omittitur; alibi vero ad litteram N. ab omnibus nomen diœcesani Episcopi exprimatur, Vacante Apostolica vel Episcopali Sede, alteruter vel uterque respectivus Versus cum suo Responsorio præteritur.

℣. Dómine, salvum fac regem.

℟. Et exáudi nos in die, qua invocavérimus te.

℣. Salvum fac pópulum tuum, Dómine, et bénedic hereditáti tuæ.

℟. Et rege eos, et extólle illos usque in ætérnum.

℣. Meménto Congregatiónis tuæ.

℟. Quam possedísti ab inítio.

℣. Fiat pax in virtúte tua.

℟. Et abundántia in túrribus tuis.

℣. Orémus pro benefactóribus nostris.

℟. Retribúere dignáre, Dómine, ómnibus, nobis bona faciéntibus propter nomen tuum, vitam ætérnam. Amen.

℣. Orémus pro fidélibus defúnctis.

℟. Réquiem ætérnam dona eis, Dómine, et lux perpétua lúceat eis.

℣. Requiéscant in pace.

℟. Amen.

℣. Pro frátribus nostris abséntibus.

℟. Salvos fac servos tuos, Deus meus, sperántes in te.

℣. Pro afflíctis et captívis.

℟. Líbera eos, Deus Israël, ex ómnibus tribulatiónibus suis.

℣. Mitte eis, Dómine, auxílium de sancto.

℟. Et de Sion tuére eos.

℣. Dómine, Deus virtútum, convérte nos.

℟. Et osténde fáciem tuam, et salvi érimus.

℣. Exsúrge, Christe, ádiuva nos.

℟. Et líbera nos propter nomen tuum.

℣. Dómine, exáudi oratiónem meam.

℟. Et clamor meus ad te véniat.

Oratio {ex Proprio de Tempore}

secunda Domine, exaudi omittitur

Orémus.

Pópulum tuum, quǽsumus, Dómine, propítius réspice: atque ab eo flagélla tuæ iracúndiæ cleménter avérte.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Primam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Iam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Eiúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum tempora}

Ant. Vivo ego * dicit Dóminus: nolo mortem peccatóris, sed ut magis convertátur et vivat.

Psalmus 93(1-11) [1]

93:1 Deus ultiónum Dóminus: * Deus ultiónum líbere egit.

93:2 Exaltáre, qui iúdicas terram: * redde retributiónem supérbis.

93:3 Úsquequo peccatóres, Dómine, * úsquequo peccatóres gloriabúntur:

93:4 Effabúntur, et loquéntur iniquitátem: * loquéntur omnes, qui operántur iniustítiam?

93:5 Pópulum tuum, Dómine, humiliavérunt: * et hereditátem tuam vexavérunt.

93:6 Víduam, et ádvenam interfecérunt: * et pupíllos occidérunt.

93:7 Et dixérunt: Non vidébit Dóminus, * nec intélleget Deus Iacob.

93:8 Intellégite, insipiéntes in pópulo: * et stulti, aliquándo sápite.

93:9 Qui plantávit aurem, non áudiet? * aut qui finxit óculum, non consíderat?

93:10 Qui córripit gentes, non árguet: * qui docet hóminem sciéntiam?

93:11 Dóminus scit cogitatiónes hóminum, * quóniam vanæ sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 93(12-23) [2]

93:12 Beátus homo, quem tu erudíeris, Dómine: * et de lege tua docúeris eum,

93:13 Ut mítiges ei a diébus malis: * donec fodiátur peccatóri fóvea.

93:14 Quia non repéllet Dóminus plebem suam: * et hereditátem suam non derelínquet.

93:15 Quoadúsque iustítia convertátur in iudícium: * et qui iuxta illam omnes qui recto sunt corde.

93:16 Quis consúrget mihi advérsus malignántes? * aut quis stabit mecum advérsus operántes iniquitátem?

93:17 Nisi quia Dóminus adiúvit me: * paulo minus habitásset in inférno ánima mea.

93:18 Si dicébam: Motus est pes meus: * misericórdia tua, Dómine, adiuvábat me.

93:19 Secúndum multitúdinem dolórum meórum in corde meo: * consolatiónes tuæ lætificavérunt ánimam meam.

93:20 Numquid adhǽret tibi sedes iniquitátis: * qui fingis labórem in præcépto?

93:21 Captábunt in ánimam iusti: * et sánguinem innocéntem condemnábunt.

93:22 Et factus est mihi Dóminus in refúgium: * et Deus meus in adiutórium spei meæ.

93:23 Et reddet illis iniquitátem ipsórum: et in malítia eórum dispérdet eos: * dispérdet illos Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 107 [3]

107:2 Parátum cor meum, Deus, parátum cor meum: * cantábo, et psallam in glória mea.

107:3 Exsúrge, glória mea, exsúrge, psaltérium et cíthara: * exsúrgam dilúculo.

107:4 Confitébor tibi in pópulis, Dómine: * et psallam tibi in natiónibus.

107:5 Quia magna est super cælos misericórdia tua: * et usque ad nubes véritas tua:

107:6 Exaltáre super cælos, Deus, et super omnem terram glória tua: * ut liberéntur dilécti tui.

107:7 Salvum fac déxtera tua, et exáudi me: * Deus locútus est in sancto suo:

107:8 Exsultábo, et dívidam Síchimam, * et convállem tabernaculórum dimétiar.

107:9 Meus est Gálaad, et meus est Manásses: * et Éphraim suscéptio cápitis mei.

107:10 Iuda rex meus: * Moab lebes spei meæ.

107:10 In Idumǽam exténdam calceaméntum meum: * mihi alienígenæ amíci facti sunt.

107:11 Quis dedúcet me in civitátem munítam? * quis dedúcet me usque in Idumǽam?

107:12 Nonne tu, Deus, qui repulísti nos, * et non exíbis, Deus, in virtútibus nostris?

107:13 Da nobis auxílium de tribulatióne: * quia vana salus hóminis.

107:14 In Deo faciémus virtútem: * et ipse ad níhilum dedúcet inimícos nostros.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vivo ego dicit Dóminus: nolo mortem peccatóris, sed ut magis convertátur et vivat.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádiuva nos.

℟. Et líbera nos propter nomen tuum.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium huius diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam iustítiam faciéndam nostra procédant elóquia, dirigántur cogitatiónes et ópera.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Kaléndis Mártii Luna duodécima Anno Dómini 2026

Romæ sanctórum Mártyrum ducentórum sexagínta, quos iussit primo Cláudius, pro Christi nómine damnátos, extra portam Saláriam arénam fódere, deínde in amphitheátro sagíttis mílitum intérfici.

Item natális sanctórum Mártyrum Leónis, Donáti, Abundántii, Nicéphori et aliórum novem.

Massíliæ, in Gállia, sanctórum Mártyrum Hermétis et Hadriáni.

Heliópoli, apud Líbanum, sanctæ Eudóciæ Mártyris, quæ, in persecutióne Traiáni, a Theódoto Epíscopo baptizáta et ad certámen muníta, ibídem, Vincéntii Prǽsidis iussu percússa gládio, martýrii corónam accépit.

Eódem die sanctæ Antonínæ Mártyris, quæ in persecutióne Diocletiáni, cum Gentílium deos irrisísset, ídeo, post vários cruciátus, in vase quodam inclúsa, in palúdem urbis Ceæ demérsa est.

Romæ natális sancti Felícis Papæ Tértii, qui sancti Gregórii Magni átavus fuit; qui étiam (ut ipse Gregórius refert), sanctæ Tharsíllæ nepti appárens, illam ad cæléstia regna vocávit.

Apud civitátem Werdam sancti Suitbérti Epíscopi, qui, témpore sancti Sérgii Papæ Primi, apud Frísones, Bátavos et álios Germániæ pópulos Evangélium prædicávit.

Andégavi, in Gállia, sancti Albíni, Epíscopi et Confessóris, viri præclaríssimæ virtútis et sanctitátis.

Apud Cenómanos, in Gállia, sancti Siviárdi Abbátis.

Perúsiæ Translátio sancti Herculáni, Epíscopi et Mártyris, qui iussu Totílæ, Gothórum Regis, decollátus est. Ipsíus autem corpus ita cápiti unítum atque sanum, quadragésimo post abscissiónem die (ut scribit sanctus Gregórius Papa), repértum est, ac si nulla ferri incísio illud tetigísset.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum eius.

Sancta María et omnes Sancti intercédant pro nobis ad Dóminum, ut nos mereámur ab eo adiuvári et salvári, qui vivit et regnat in sǽcula sæculórum.

℟. Amen.

De Officio Capituli

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Deus in adiutórium meum inténde.

℟. Dómine, ad adiuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Psalterio secundum tempora}

℣. Iube, Dómine, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Isa 55:6

Quǽrite Dóminum dum inveníri potest: invocáte eum, dum prope est.

℣. Tu autem, Dómine, miserére nobis.

℟. Deo grátias.

Conclusio

℣. Adiutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Ad Tertiam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum tempora}

Ant. Advenérunt nobis * dies pœniténtiæ ad rediménda peccáta, ad salvándas ánimas.

Psalmus 101(2-13) [1]

101:2 Dómine, exáudi oratiónem meam: * et clamor meus ad te véniat.

101:3 Non avértas fáciem tuam a me: * in quacúmque die tríbulor, inclína ad me aurem tuam.

101:3 In quacúmque die invocávero te, * velóciter exáudi me.

101:4 Quia defecérunt sicut fumus dies mei: * et ossa mea sicut crémium aruérunt.

101:5 Percússus sum ut fænum, et áruit cor meum: * quia oblítus sum comédere panem meum.

101:6 A voce gémitus mei * adhǽsit os meum carni meæ.

101:7 Símilis factus sum pellicáno solitúdinis: * factus sum sicut nyctícorax in domicílio.

101:8 Vigilávi, * et factus sum sicut passer solitárius in tecto.

101:9 Tota die exprobrábant mihi inimíci mei: * et qui laudábant me, advérsum me iurábant.

101:10 Quia cínerem tamquam panem manducábam, * et potum meum cum fletu miscébam.

101:11 A fácie iræ et indignatiónis tuæ: * quia élevans allisísti me.

101:12 Dies mei sicut umbra declinavérunt: * et ego sicut fænum árui.

101:13 Tu autem, Dómine, in ætérnum pérmanes: * et memoriále tuum in generatiónem et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(14-23) [2]

101:14 Tu exsúrgens miseréberis Sion: * quia tempus miseréndi eius, quia venit tempus.

101:15 Quóniam placuérunt servis tuis lápides eius: * et terræ eius miserebúntur.

101:16 Et timébunt gentes nomen tuum, Dómine, * et omnes reges terræ glóriam tuam.

101:17 Quia ædificávit Dóminus Sion: * et vidébitur in glória sua.

101:18 Respéxit in oratiónem humílium: * et non sprevit precem eórum.

101:19 Scribántur hæc in generatióne áltera: * et pópulus, qui creábitur, laudábit Dóminum:

101:20 Quia prospéxit de excélso sancto suo: * Dóminus de cælo in terram aspéxit:

101:21 Ut audíret gémitus compeditórum: * ut sólveret fílios interemptórum:

101:22 Ut annúntient in Sion nomen Dómini: * et laudem eius in Ierúsalem.

101:23 In conveniéndo pópulos in unum, * et reges ut sérviant Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(24-29) [3]

101:24 Respóndit ei in via virtútis suæ: * Paucitátem diérum meórum núntia mihi.

101:25 Ne révoces me in dimídio diérum meórum: * in generatiónem et generatiónem anni tui.

101:26 Inítio tu, Dómine, terram fundásti: * et ópera mánuum tuárum sunt cæli.

101:27 Ipsi períbunt, tu autem pérmanes: * et omnes sicut vestiméntum veteráscent.

101:28 Et sicut opertórium mutábis eos, et mutabúntur: * tu autem idem ipse es, et anni tui non defícient.

101:29 Fílii servórum tuórum habitábunt: * et semen eórum in sǽculum dirigétur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Advenérunt nobis dies pœniténtiæ ad rediménda peccáta, ad salvándas ánimas.

Capitulum Responsorium Versus {ex Psalterio secundum tempora}

Ioël 2:12-13

Convertímini ad me in toto corde vestro, in ieiúnio, et fletu, et planctu. Et scíndite corda vestra, et non vestiménta vestra, ait Dóminus omnípotens.

℟. Deo grátias.

℟.br. Ipse liberávit me * De láqueo venántium.

℟. Ipse liberávit me * De láqueo venántium.

℣. Et a verbo áspero.

℟. De láqueo venántium.

℣. Glória Patri, et Fílio, * et Spirítui Sancto.

℟. Ipse liberávit me * De láqueo venántium.

℣. Scápulis suis obumbrábit tibi.

℟. Et sub pennis eius sperábis.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Pópulum tuum, quǽsumus, Dómine, propítius réspice: atque ab eo flagélla tuæ iracúndiæ cleménter avérte.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Sextam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum tempora}

Ant. Commendémus nosmetípsos * in multa patiéntia, in ieiúniis multis, per arma iustítiæ.

Psalmus 103(1-12) [1]

103:1 Bénedic, ánima mea, Dómino: * Dómine, Deus meus, magnificátus es veheménter.

103:1 Confessiónem, et decórem induísti: * amíctus lúmine sicut vestiménto:

103:2 Exténdens cælum sicut pellem: * qui tegis aquis superióra eius.

103:3 Qui ponis nubem ascénsum tuum: * qui ámbulas super pennas ventórum.

103:4 Qui facis ángelos tuos, spíritus: * et minístros tuos ignem uréntem.

103:5 Qui fundásti terram super stabilitátem suam: * non inclinábitur in sǽculum sǽculi.

103:6 Abýssus, sicut vestiméntum, amíctus eius: * super montes stabunt aquæ.

103:7 Ab increpatióne tua fúgient: * a voce tonítrui tui formidábunt.

103:8 Ascéndunt montes: et descéndunt campi * in locum, quem fundásti eis.

103:9 Términum posuísti, quem non transgrediéntur: * neque converténtur operíre terram.

103:10 Qui emíttis fontes in convállibus: * inter médium móntium pertransíbunt aquæ.

103:11 Potábunt omnes béstiæ agri: * exspectábunt ónagri in siti sua.

103:12 Super ea vólucres cæli habitábunt: * de médio petrárum dabunt voces.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(13-23) [2]

103:13 Rigans montes de superióribus suis: * de fructu óperum tuórum satiábitur terra:

103:14 Prodúcens fænum iuméntis, * et herbam servitúti hóminum:

103:14 Ut edúcas panem de terra: * et vinum lætíficet cor hóminis:

103:15 Ut exhílaret fáciem in óleo: * et panis cor hóminis confírmet.

103:16 Saturabúntur ligna campi, et cedri Líbani, quas plantávit: * illic pásseres nidificábunt.

103:17 Heródii domus dux est eórum: * montes excélsi cervis: petra refúgium herináciis.

103:19 Fecit lunam in témpora: * sol cognóvit occásum suum.

103:20 Posuísti ténebras, et facta est nox: * in ipsa pertransíbunt omnes béstiæ silvæ.

103:21 Cátuli leónum rugiéntes, ut rápiant, * et quærant a Deo escam sibi.

103:22 Ortus est sol, et congregáti sunt: * et in cubílibus suis collocabúntur.

103:23 Exíbit homo ad opus suum: * et ad operatiónem suam usque ad vésperum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(24-35) [3]

103:24 Quam magnificáta sunt ópera tua, Dómine! * ómnia in sapiéntia fecísti: impléta est terra possessióne tua.

103:25 Hoc mare magnum, et spatiósum mánibus: * illic reptília, quorum non est númerus.

103:26 Animália pusílla cum magnis: * illic naves pertransíbunt.

103:27 Draco iste, quem formásti ad illudéndum ei: * ómnia a te exspéctant ut des illis escam in témpore.

103:28 Dante te illis, cólligent: * aperiénte te manum tuam, ómnia implebúntur bonitáte.

103:29 Averténte autem te fáciem, turbabúntur: * áuferes spíritum eórum, et defícient, et in púlverem suum reverténtur.

103:30 Emíttes spíritum tuum, et creabúntur: * et renovábis fáciem terræ.

103:31 Sit glória Dómini in sǽculum: * lætábitur Dóminus in opéribus suis:

103:32 Qui réspicit terram, et facit eam trémere: * qui tangit montes, et fúmigant.

103:33 Cantábo Dómino in vita mea: * psallam Deo meo, quámdiu sum.

103:34 Iucúndum sit ei elóquium meum: * ego vero delectábor in Dómino.

103:35 Defíciant peccatóres a terra, et iníqui ita ut non sint: * bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Commendémus nosmetípsos in multa patiéntia, in ieiúniis multis, per arma iustítiæ.

Capitulum Responsorium Versus {ex Psalterio secundum tempora}

Isa 55:7

Derelínquat ímpius viam suam, et vir iníquus cogitatiónes suas, et revertátur ad Dóminum, et miserébitur eius, et ad Deum nostrum, quóniam multus est ad ignoscéndum.

℟. Deo grátias.

℟.br. Scápulis suis * Obumbrábit tibi.

℟. Scápulis suis * Obumbrábit tibi.

℣. Et sub pennis eius sperábis.

℟. Obumbrábit tibi.

℣. Glória Patri, et Fílio, * et Spirítui Sancto.

℟. Scápulis suis * Obumbrábit tibi.

℣. Scuto circúmdabit te véritas eius.

℟. Non timébis a timóre noctúrno.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Pópulum tuum, quǽsumus, Dómine, propítius réspice: atque ab eo flagélla tuæ iracúndiæ cleménter avérte.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Nonam

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum tempora}

Ant. Per arma iustítiæ * virtútis Dei commendémus nosmetípsos in multa patiéntia.

Psalmus 108(2-13) [1]

108:2 Deus, laudem meam ne tacúeris: * quia os peccatóris, et os dolósi super me apértum est.

108:3 Locúti sunt advérsum me lingua dolósa, et sermónibus ódii circumdedérunt me: * et expugnavérunt me gratis.

108:4 Pro eo ut me dilígerent, detrahébant mihi: * ego autem orábam.

108:5 Et posuérunt advérsum me mala pro bonis: * et ódium pro dilectióne mea.

108:6 Constítue super eum peccatórem: * et diábolus stet a dextris eius.

108:7 Cum iudicátur, éxeat condemnátus: * et orátio eius fiat in peccátum.

108:8 Fiant dies eius pauci: * et episcopátum eius accípiat alter.

108:9 Fiant fílii eius órphani: * et uxor eius vídua.

108:10 Nutántes transferántur fílii eius, et mendícent: * et eiciántur de habitatiónibus suis.

108:11 Scrutétur fænerátor omnem substántiam eius: * et dirípiant aliéni labóres eius.

108:12 Non sit illi adiútor: * nec sit qui misereátur pupíllis eius.

108:13 Fiant nati eius in intéritum: * in generatióne una deleátur nomen eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(14-21) [2]

108:14 In memóriam rédeat iníquitas patrum eius in conspéctu Dómini: * et peccátum matris eius non deleátur.

108:15 Fiant contra Dóminum semper, et dispéreat de terra memória eórum: * pro eo quod non est recordátus fácere misericórdiam.

108:17 Et persecútus est hóminem ínopem, et mendícum, * et compúnctum corde mortificáre.

108:18 Et diléxit maledictiónem, et véniet ei: * et nóluit benedictiónem, et elongábitur ab eo.

108:18 Et índuit maledictiónem sicut vestiméntum, * et intrávit sicut aqua in interióra eius, et sicut óleum in óssibus eius.

108:19 Fiat ei sicut vestiméntum, quo operítur: * et sicut zona, qua semper præcíngitur.

108:20 Hoc opus eórum, qui détrahunt mihi apud Dóminum: * et qui loquúntur mala advérsus ánimam meam.

108:21 Et tu, Dómine, Dómine, fac mecum propter nomen tuum: * quia suávis est misericórdia tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(22-31) [3]

108:22 Líbera me quia egénus, et pauper ego sum: * et cor meum conturbátum est intra me.

108:23 Sicut umbra cum declínat, ablátus sum: * et excússus sum sicut locústæ.

108:24 Génua mea infirmáta sunt a ieiúnio: * et caro mea immutáta est propter óleum.

108:25 Et ego factus sum oppróbrium illis: * vidérunt me, et movérunt cápita sua.

108:26 Ádiuva me, Dómine, Deus meus: * salvum me fac secúndum misericórdiam tuam.

108:27 Et sciant quia manus tua hæc: * et tu, Dómine, fecísti eam.

108:28 Maledícent illi, et tu benedíces: * qui insúrgunt in me, confundántur: servus autem tuus lætábitur.

108:29 Induántur qui détrahunt mihi, pudóre: * et operiántur sicut diplóide confusióne sua.

108:30 Confitébor Dómino nimis in ore meo: * et in médio multórum laudábo eum.

108:31 Quia ástitit a dextris páuperis, * ut salvam fáceret a persequéntibus ánimam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Per arma iustítiæ virtútis Dei commendémus nosmetípsos in multa patiéntia.

Capitulum Responsorium Versus {ex Psalterio secundum tempora}

Isa 58:7

Frange esuriénti panem tuum, et egénos vagósque induc in domum tuam: cum víderis nudum, óperi eum, et carnem tuam ne despéxeris.

℟. Deo grátias.

℟.br. Scuto circúmdabit te * Véritas eius.

℟. Scuto circúmdabit te * Véritas eius.

℣. Non timébis a timóre noctúrno.

℟. Véritas eius.

℣. Glória Patri, et Fílio, * et Spirítui Sancto.

℟. Scuto circúmdabit te * Véritas eius.

℣. Ángelis suis Deus mandávit de te.

℟. Ut custódiant te in ómnibus viis tuis.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Pópulum tuum, quǽsumus, Dómine, propítius réspice: atque ab eo flagélla tuæ iracúndiæ cleménter avérte.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Dominica II in Quadragesima
I. classis

Ad Vesperas

Incipit

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {Psalmi & antiphonæ ex Psalterio secundum diem}

Ant. Benedíctus Dóminus * suscéptor meus et liberátor meus.

Psalmus 143(1-8) [1]

143:1 Benedíctus Dóminus, Deus meus, qui docet manus meas ad prǽlium, * et dígitos meos ad bellum.

143:2 Misericórdia mea, et refúgium meum: * suscéptor meus, et liberátor meus:

143:2 Protéctor meus, et in ipso sperávi: * qui subdit pópulum meum sub me.

143:3 Dómine, quid est homo, quia innotuísti ei? * aut fílius hóminis, quia réputas eum?

143:4 Homo vanitáti símilis factus est: * dies eius sicut umbra prætéreunt.

143:5 Dómine, inclína cælos tuos, et descénde: * tange montes, et fumigábunt.

143:6 Fúlgura coruscatiónem, et dissipábis eos: * emítte sagíttas tuas, et conturbábis eos.

143:7 Emítte manum tuam de alto, éripe me, et líbera me de aquis multis: * de manu filiórum alienórum.

143:8 Quorum os locútum est vanitátem: * et déxtera eórum, déxtera iniquitátis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedíctus Dóminus suscéptor meus et liberátor meus.

Ant. Beátus pópulus * cuius Dóminus Deus eius.

Psalmus 143(9-15) [2]

143:9 Deus, cánticum novum cantábo tibi: * in psaltério decachórdo psallam tibi.

143:10 Qui das salútem régibus: * qui redemísti David, servum tuum, de gládio malígno: éripe me.

143:11 Et érue me de manu filiórum alienórum, quorum os locútum est vanitátem: * et déxtera eórum, déxtera iniquitátis:

143:12 Quorum fílii, sicut novéllæ plantatiónes * in iuventúte sua.

143:12 Fíliæ eórum compósitæ: * circumornátæ ut similitúdo templi.

143:13 Promptuária eórum plena, * eructántia ex hoc in illud.

143:13 Oves eórum fœtósæ, abundántes in egréssibus suis: * boves eórum crassæ.

143:14 Non est ruína macériæ, neque tránsitus: * neque clamor in platéis eórum.

143:15 Beátum dixérunt pópulum, cui hæc sunt: * beátus pópulus, cuius Dóminus Deus eius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus pópulus cuius Dóminus Deus eius.

Ant. Magnus Dóminus * et laudábilis nimis: et magnitúdinis eius non est finis.

Psalmus 144(1-7) [3]

144:1 Exaltábo te, Deus meus, rex: * et benedícam nómini tuo in sǽculum, et in sǽculum sǽculi.

144:2 Per síngulos dies benedícam tibi: * et laudábo nomen tuum in sǽculum, et in sǽculum sǽculi.

144:3 Magnus Dóminus, et laudábilis nimis: * et magnitúdinis eius non est finis.

144:4 Generátio et generátio laudábit ópera tua: * et poténtiam tuam pronuntiábunt.

144:5 Magnificéntiam glóriæ sanctitátis tuæ loquéntur: * et mirabília tua narrábunt.

144:6 Et virtútem terribílium tuórum dicent: * et magnitúdinem tuam narrábunt.

144:7 Memóriam abundántiæ suavitátis tuæ eructábunt: * et iustítia tua exsultábunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnus Dóminus et laudábilis nimis: et magnitúdinis eius non est finis.

Ant. Suávis Dóminus * univérsis: et miseratiónes eius super ómnia ópera eius.

Psalmus 144(8-13a) [4]

144:8 Miserátor, et miséricors Dóminus: * pátiens, et multum miséricors.

144:9 Suávis Dóminus univérsis: * et miseratiónes eius super ómnia ópera eius.

144:10 Confiteántur tibi, Dómine, ómnia ópera tua: * et sancti tui benedícant tibi.

144:11 Glóriam regni tui dicent: * et poténtiam tuam loquéntur:

144:12 Ut notam fáciant fíliis hóminum poténtiam tuam: * et glóriam magnificéntiæ regni tui.

144:13 Regnum tuum regnum ómnium sæculórum: * et dominátio tua in omni generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suávis Dóminus univérsis: et miseratiónes eius super ómnia ópera eius.

Ant. Fidélis Dóminus * in ómnibus verbis suis: et sanctus in ómnibus opéribus suis. ‡

Psalmus 144(13b-21) [5]

144:13 Fidélis Dóminus in ómnibus verbis suis: et sanctus in ómnibus opéribus suis.

144:14 ‡ Állevat Dóminus omnes qui córruunt: * et érigit omnes elísos.

144:15 Óculi ómnium in te sperant, Dómine: * et tu das escam illórum in témpore opportúno.

144:16 Áperis tu manum tuam: * et imples omne ánimal benedictióne.

144:17 Iustus Dóminus in ómnibus viis suis: * et sanctus in ómnibus opéribus suis.

144:18 Prope est Dóminus ómnibus invocántibus eum: * ómnibus invocántibus eum in veritáte.

144:19 Voluntátem timéntium se fáciet: † et deprecatiónem eórum exáudiet: * et salvos fáciet eos.

144:20 Custódit Dóminus omnes diligéntes se: * et omnes peccatóres dispérdet.

144:21 Laudatiónem Dómini loquétur os meum: * et benedícat omnis caro nómini sancto eius in sǽculum, et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fidélis Dóminus in ómnibus verbis suis: et sanctus in ómnibus opéribus suis.

Capitulum Hymnus Versus {ex Proprio de Tempore}

1 Thess 4:1

Fratres: Rogámus vos, et obsecrámus in Dómino Iesu: ut, quemádmodum accepístis a nobis, quómodo vos opórteat ambuláre, et placére Deo, sic et ambulétis, ut abundétis magis.

℟. Deo grátias.

Hymnus

Audi, benígne Cónditor,

Nostras preces cum flétibus,

In hoc sacro ieiúnio

Fusas quadragenário.

Scrutátor alme córdium,

Infírma tu scis vírium:

Ad te revérsis éxhibe

Remissiónis grátiam.

Multum quidem peccávimus,

Sed parce confiténtibus:

Ad nóminis laudem tui

Confer medélam lánguidis.

Concéde nostrum cónteri

Corpus per abstinéntiam;

Culpæ ut relínquant pábulum

Ieiúna corda críminum.

Præsta, beáta Trínitas,

Concéde, simplex Únitas;

Ut fructuósa sint tuis

Ieiuniórum múnera.

Amen.

℣. Ángelis suis Deus mandávit de te.

℟. Ut custódiant te in ómnibus viis tuis.

Canticum: Magnificat {Antiphona ex Proprio de Tempore}

Ant. Visiónem quam vidístis, * némini dixéritis, donec a mórtuis resúrgat Fílius hóminis.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen eius.

1:50 Et misericórdia eius, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini eius in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Visiónem quam vidístis, némini dixéritis, donec a mórtuis resúrgat Fílius hóminis.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui cónspicis omni nos virtúte destítui: intérius exteriúsque custódi; ut ab ómnibus adversitátibus muniámur in córpore, et a pravis cogitatiónibus mundémur in mente.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Ad Completorium

Incipit

℣. Iube, Dómine, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adiutórium nostrum ✠ in nómine Dómini.

℟. Qui fecit cælum et terram.

Examen conscientiæ vel Pater Noster totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum cotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Ioánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adiutórium meum inténde.

℟. Dómine, ad adiuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Laus tibi, Dómine, Rex ætérnæ glóriæ.

Psalmi {ex Psalterio secundum diem}

Ant. Intret orátio mea * in conspéctu tuo, Dómine.

Psalmus 87 [1]

87:2 Dómine, Deus salútis meæ: * in die clamávi, et nocte coram te.

87:3 Intret in conspéctu tuo orátio mea: * inclína aurem tuam ad precem meam:

87:4 Quia repléta est malis ánima mea: * et vita mea inférno appropinquávit.

87:5 Æstimátus sum cum descendéntibus in lacum: * factus sum sicut homo sine adiutório, inter mórtuos liber.

87:6 Sicut vulneráti dormiéntes in sepúlcris, quorum non es memor ámplius: * et ipsi de manu tua repúlsi sunt.

87:7 Posuérunt me in lacu inferióri: * in tenebrósis, et in umbra mortis.

87:8 Super me confirmátus est furor tuus: * et omnes fluctus tuos induxísti super me.

87:9 Longe fecísti notos meos a me: * posuérunt me abominatiónem sibi.

87:9 Tráditus sum, et non egrediébar: * óculi mei languérunt præ inópia.

87:10 Clamávi ad te, Dómine, tota die: * expándi ad te manus meas.

87:11 Numquid mórtuis fácies mirabília: * aut médici suscitábunt, et confitebúntur tibi?

87:12 Numquid narrábit áliquis in sepúlcro misericórdiam tuam, * et veritátem tuam in perditióne?

87:13 Numquid cognoscéntur in ténebris mirabília tua, * et iustítia tua in terra obliviónis?

87:14 Et ego ad te, Dómine, clamávi: * et mane orátio mea prævéniet te.

87:15 Ut quid, Dómine, repéllis oratiónem meam: * avértis fáciem tuam a me?

87:16 Pauper sum ego, et in labóribus a iuventúte mea: * exaltátus autem, humiliátus sum et conturbátus.

87:17 In me transiérunt iræ tuæ: * et terróres tui conturbavérunt me.

87:18 Circumdedérunt me sicut aqua tota die: * circumdedérunt me simul.

87:19 Elongásti a me amícum et próximum: * et notos meos a miséria.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 102(1-12) [2]

102:1 Bénedic, ánima mea, Dómino: * et ómnia, quæ intra me sunt, nómini sancto eius.

102:2 Bénedic, ánima mea, Dómino: * et noli oblivísci omnes retributiónes eius.

102:3 Qui propitiátur ómnibus iniquitátibus tuis: * qui sanat omnes infirmitátes tuas.

102:4 Qui rédimit de intéritu vitam tuam: * qui corónat te in misericórdia et miseratiónibus.

102:5 Qui replet in bonis desidérium tuum: * renovábitur ut áquilæ iuvéntus tua:

102:6 Fáciens misericórdias Dóminus: * et iudícium ómnibus iniúriam patiéntibus.

102:7 Notas fecit vias suas Móysi, * fíliis Israël voluntátes suas.

102:8 Miserátor, et miséricors Dóminus: * longánimis, et multum miséricors.

102:9 Non in perpétuum irascétur: * neque in ætérnum comminábitur.

102:10 Non secúndum peccáta nostra fecit nobis: * neque secúndum iniquitátes nostras retríbuit nobis.

102:11 Quóniam secúndum altitúdinem cæli a terra: * corroborávit misericórdiam suam super timéntes se.

102:12 Quantum distat ortus ab occidénte: * longe fecit a nobis iniquitátes nostras.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 102(13-22) [3]

102:13 Quómodo miserétur pater filiórum, misértus est Dóminus timéntibus se: * quóniam ipse cognóvit figméntum nostrum.

102:14 Recordátus est quóniam pulvis sumus: * homo, sicut fænum dies eius, tamquam flos agri sic efflorébit.

102:16 Quóniam spíritus pertransíbit in illo, et non subsístet: * et non cognóscet ámplius locum suum.

102:17 Misericórdia autem Dómini ab ætérno, * et usque in ætérnum super timéntes eum.

102:17 Et iustítia illíus in fílios filiórum, * his qui servant testaméntum eius:

102:18 Et mémores sunt mandatórum ipsíus, * ad faciéndum ea.

102:19 Dóminus in cælo parávit sedem suam: * et regnum ipsíus ómnibus dominábitur.

102:20 Benedícite Dómino, omnes Ángeli eius: * poténtes virtúte, faciéntes verbum illíus, ad audiéndam vocem sermónum eius.

102:21 Benedícite Dómino, omnes virtútes eius: * minístri eius, qui fácitis voluntátem eius.

102:22 Benedícite Dómino, ómnia ópera eius: * in omni loco dominatiónis eius, bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intret orátio mea in conspéctu tuo, Dómine.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Ier 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos, * Dómine, vigilántes, custódi nos dormiéntes; ut vigilémus cum Christo, et requiescámus in pace.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Iesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Ave, Regína cælórum,

Ave, Dómina Angelórum:

Salve radix, salve porta,

Ex qua mundo lux est orta:

Gaude, Virgo gloriósa,

Super omnes speciósa,

Vale, o valde decóra,

Et pro nobis Christum exóra.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Orémus.

Concéde, miséricors Deus, fragilitáti nostræ præsídium; ut, qui sanctæ Dei Genetrícis memóriam ágimus; intercessiónis eius auxílio, a nostris iniquitátibus resurgámus. Per eúndem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.